
प्रकादकीय 


विविध संचार-साधनों के विस्तार और पारस्परिक विचार-विनिमय की 
सुविधाओं की अभिवृद्धि के कारण आज समस्त संसार के निवासी एक दूसरे के 
अधिक निकट होते चले जा रहे है । रसलछ, टैगोर तथा गांधीजी जैसे विश्वबन्धुत्व 
के प्रवरतकों की विचारधारा मानव को विश्वउमानद  बृत्ताने में सहाप्तक हुई है । 
ऐसी दक्शा में मानव-जाति की विफक्षिक्न .देशों में, बसी. हुई टुकड़ियों , के | अनुभवों 
और विद्वासों के तथा उनके विगत जीवन की घटनाओं के विवरण, उन्तक्ते सगहित्य 
दर्शन और कला के परिपराक तथा उनके चारित्रिक गुण-दोषों के इतिबुक्ञ' का 


सक्री की कि 


अध्ययन वर्तमान और भविष्य की मानवता को , अनेक गड़दों, में गिरते से,बचा 
सकेगा तथा उसकी जिज्ञासा श्ान्त कर उसका मार्ग-दर्शन भी कर सकेगा । इसी 
लिए इतिहास के अध्ययन का क्षेत्र देश-विशेष अथवा कारू-विद्येष के इतिहास तक 
ही सीमित न रहकर विश्व-इतिहास तक व्यापक हो गया है। हिन्दी में इसी 
आवश्यकता की पूर्ति की दृष्टि से यह पुस्तक लिखी गयी है । 
हिन्दी समिति ग्रन्थमाला के ५४ वें पुष्प का यह द्वितीय संस्करण है। इसके 
लेखक समिति के मुतपूर्व तथा प्रथम अध्यक्ष डा० रामप्रसाद त्रिपाठी हैं। आप 
इतिहास के प्रकाण्ड विद्वान और अपने विषय के मर्मज्ञ हैं। आपने प्राचीन जगत्‌ 
की प्रतापी हिट्टी, मिट्टनी, असीरियाई, मिस्री, यहूदी, सुमेरियन, सिन्धुघाटीय, 
आय॑, ईरानी, रोमन, यूनानी तथा चीनी मानव-जातियों के क्रमविकास का थोड़े 
में वर्णन कर गागर में सागर भरने का सफल प्रयास किया है। आशा है, हिन्दी 
के पाठकों को यह ॒ग्रन्थ रूचिकर प्रतीत होगा और उनके ज्ञान-वर्धन में विशेष 
सहायक होगा । 
लीलाधर द्वार्मा पर्वतीय 
सचिव, हिन्दी समिति, उत्तर प्रदेश 

प्रावकथ्चन 


राजनीतिक, आर्थिक, सामाजिक, सांस्कृतिक आदि घटनाओं तथा प्रकत्तियों 
के समन्वय से इतिहास की रूपरेखा बनती है। उनका पारस्परिक सम्बन्ध इतना 
घनिप्ठ है कि एक अंग का भी अभाव होने से इतिहास विक्वत-सा हो जाता है । 
उपर्थक्त मानवीय व्यापारों की उत्पत्ति और उनका विकास प्रत्येक देश, प्रदेश, 
भूमि-भाग आदि की भौगोलिक स्थिति के अनुसार होता है । प्रकृति और मानव 
की क्रियाओं और प्रतिक्रियाओं से इतिहास का विकास होता है । साधारण 
पाठकों के लिए संक्षिप्त, सुछम और छोटे आकार में छः: सहस्न वर्षों के इतिहास का 
लेखा-जोखा प्रस्तुत करना एक प्रकार का दुःसाहस है । इसी कठिनाई से बचने 
के लिए छेखक इतिहास के एक अंग का द्वी वर्णन करना संतोषजनक समझते 
हैं। किन्तु अंग-विशेष के सूक्ष्मतम वर्णन से भी व्यक्ति का स्वरूप मूर्तिमान्‌ नहीं 
होता, उसी प्रकार मानव-व्यापार के किसी विशेष अंग के वर्णन से इतिहास का 
स्वरूप प्रकट नहीं होता। लाचार, छोटे चित्र के भी निर्माण करने के लिए 
इतिहास के मुख्य अंगों की उपेक्षा नहीं की जा सकती । स्थान तथा समय के 
अभाव में यह अनिवार्य हो गया कि ऐतिहासिक प्रवाह की मोटी तथा महत्त्वपूर्ण 
घटनाओं और विषयों पर ही ध्यान रखा जाय । और जहाँ कहीं उचित हो ऐसे 
संकेत कर दिये जाये जिनसे पाठकों की कल्पना एवं उत्सुकता को कुछ उत्तेजना 
प्राप्त हो और उन्हें अधिक जानने की प्रेरणा हो । 

पुरातन इतिहास से सम्बन्धित तवीन सामग्री कभी कभी निकलती रहती है, 
जिससे प्रचलित विचारों में काठ-छाँट होती जाती है। कभी कभी नये दृष्टिकोण 
भी उपस्थित हो जाते है । अतः यह आवश्यक हो जाता है कि यदि हो सके तो 
प्रति पाँच या दस वर्ष के बाद पुरातन इतिहास की पुस्तक का संस्कार होता रहे । 
फिर भी मोटी तथा मुख्य घटनाओं की रूपरेखा में आमूलछ परिवर्तत बहुत कम 
पाया जाता है ! 

विभिन्न भाषाओं और देशों के शब्दों का ठीक-ठीक उच्चारण तथा लेखन 


यों भी बड़ा कठित है। पुरातन और प्राचीन देशों तथा भाषाओं का तो दुस्तर-सा 
है। इस समस्या के हू करने का कोई रास्ता न पाने के कारण उन संज्ञाओं और 


जल २ र्‌ की 


शब्दों के लिए अँगरेजी भाषा के ही उच्चारण का प्रायः अनुकरण किया गया है। 

प्रस्तुत पुस्तक की रचना में अनेक लेखों तथा ग्रन्थों का आश्रय लिया गया 
है। सामग्री के चुनने और उसका मूल्यांकन करने में लेखक ने यथासंभव अपनी 
समझ-बुझ से काम लिया है। सब ख्रोतों का वर्णन छोठे-से ग्रंथ में असंभव है । 
अतः जिन लेखकों तथा ग्रन्थों का अवलम्ब लिया गया है उनके प्रति कृतजता 
प्रकट करके सन्‍्तोष करना ही व्यावहारिक उपाय जान पड़ता है । 


हिन्दी समिति की पूर्व योजना के अनुसार संसार के मध्य तथा आधुनिक 
युगों के इतिहास को दो भागों में प्रकाशित होता चाहिए । यदि आय तथा स्वास्थ्य 
ने साथ दिया तो मध्ययुग (ईसा की ४०० से १६०० हाती) का इतिहास' लिखने 
का प्रयत्न हो सकेगा, अन्यथा प्रस्तुत ग्रन्थ से ही संतोष प्राप्त करना पड़ेगा । 


-+रामप्रसाद त्रिपाठी 

भूमिका 
सृष्टि का आरम्भ 


सृष्टि का आरम्भ कब हुआ ? 


सृष्टि का आरम्भ कब और कैसे हुआ, इतिहास नहीं जानता । यह्‌ विषय 
उसके क्षेत्र का नहीं। विज्ञान के अन्य शास्त्र इस पर कुछ प्रकाश डालने का प्रयत्न 
करते हैं। इतिहास यह भी नहीं जानता कि आदिम मनुष्य पृथ्वी पर कब और 
कैसे उत्पन्न हुआ । जन्तु-विज्ञान एवं मानव-विज्ञानवेत्ता कहते हैं कि विकास-सिद्धांत 
के अनुसार मनुष्य का आविर्भाव ऊँची नस्ल के बानरों से हुआ । मनुष्य वस्तुतः 
वानर का सर्वोत्तम विकसित रूप है। वानर का इतना परिष्कार हुआ कि वह 
अपनी कोटि से एक प्रकार से बाहर निकलकर दूसरी कोटि में चलछा गया । यद्यपि 
मूलतः ढाँचा वही है तथापि शरीर की बाहरी रूपरेखा तथा मस्तिष्क की रचनां 
में क्रान्तिकारी विभिश्नता है। मनुष्य की विशेषताएँ इतनी अधिक और महत्त्व- 
पूर्ण हैँ कि उसकी किसी समय अक्षरश: मनुष्य होने की कल्पना दुष्कर ही नहीं, 
बरन्‌ उपहासजनक प्रतीत होती है । उक्त सिद्धान्त पर विज्ञानवादी जितना 
जोर डालते है' उतना ही उसका विरोध विभिन्न धर्मावलम्बी करते हैं। इस शती 
के रूुगभग पचास वर्ष से दोनों दलों में बहस होती रही है। धर्मावरुम्बी प्रायः 
यही विश्वास करते हैं कि ईव्वर नें मनुष्य की वैसी ही स्वतंत्र कोटि बंनायी है 
जैंसी विभिन्न पशु-पक्षियों की, अस्तु । 


मानव की. उत्पत्ति 


दूसरा महत्त्वपूर्ण प्रश्न यह है कि आदिम मनुष्य का आविर्भाव कहाँ और कब - 


हुआ । कुछ विद्वानों का अनुमान है कि मन॒ष्यरूप में उसकी उत्पत्ति अफ्रीका में 
हुई। मेकइन्स नें उस क्रान्किरी घटना का रंगमंच यूगाण्डा और केनिआं को .. 
निर्धारित किया, क्योंकि आज भी वहाँ पुच्छहीन नराकार वानर मिलते हैं। संवां 


_ करोड़ वर्ष पूर्व अफ्रीका, अरब तथा भारत परस्पर मिले हुए थे, क्योंकि उस समय लाल 

सागर का अस्तित्व ही न था। अतः अफ्रीका से एशिया और वहाँ से यूरोप जाना 
सम्भव था। इसी मत का पोषण करते हुए सर आर्थर कीथ' ने एक नया सुझाव 
दिया है। उन्होंने जलवायु, ऋतु आदि का विचार कर, एक काल्पनिक रेखा खींची 
£ जसका एक छोर अफ्रीका का परि्चिमी तट है। सहारा रेगिस्तान की उत्तरी 
सीमा छती हुई वह पूर्व की ओर अरब होकर हिमालय के पश्चिमी भाग से मिल 
जाती है और उसके सहारे-सहारे बर्मा और चीन होकर फिलीपाइन द्वीपसमह 
के पास रुक जाती है। (कीथ की घारणा, कवि कालिदास की उक्ति “. . . . . 
हिमालयो नाम नगाधिराज: । पूर्वापराो तोयनिधी वगाह्य स्थित: पृथिव्या इव 
मानदण्ड:” से मेल खाती है ।) उपर्युक्त रेखा से उत्तर के लोगों की खाल का रंग 
निखरता हुआ घीरे-धीरे पीत अथवा बवेत हो गया । किन्तु रेखा के दक्षिणी म- 
भाग के निवासियों का रंग हलके साँवले से नितान्त क्ृष्णवर्ण हो गया। 
उपर्युक्त रेखा के. उत्तरी भाग को कीथ ने फिर दो हिस्सों में विभकत किया । 
इस विभाजन की रेखा हिमालय के पश्चिमी कोने से छेपलैंड तक जाती है। बह 
हिमालय के उत्तरी और पूर्वी मूभाग को, जिसे सिन (चीन) कहते हैं, पृथक करती 
है। उसके पदिचमी भाग में जिनका जन्म और संवर्धन हुआ उन लोगों को काकेशियन 
और जिनका उत्तरी और पूर्वी भाग में हुआ उनको मंगोलियन अथवा चीनी नाम से 
सम्बोधित किया गया । हिमालय से परिचमोत्तर की ओर जानेवाली उपर्यकक्‍्त 
रेखा से तिकलककर कुछ समूह फारस, भारत, पश्चिमी एशिया तथा अरब तक 
जा बसे । उसी प्रकार पूर्वी दक्षिणी भाग के छोग मरूय द्वीपसमह तक फैल गये । 
अरब और फारस में उत्तरी और दक्षिणियों के संमिश्रण से उत्पन्न साँवले और 
काले रंग के छोग' अरब, फारस में भी पाये जाते हैं। काकेशियनों के आने के पूर्व 
श्याम वर्ण के ही छोग दक्षिणी अरब (फारस के अरबिस्तान), बलूचिस्तान 
 (ब्रहुई छोग) तथा भारत में (द्रविण लोग) फैले हुए थे । वक्षिणी भारत के 
द्रविणों की रूपरेखा अफ्रीका के हेमेटिक लोगों से मिलती-जुलूती है 
सारांश यह है कि कीथ साहब के मतानसार मन॒ृष्यों की उत्पत्ति अफ्रीका 
में हुई और वहीं से निकलकर वे भू-मण्डल में छा गये । इस घटना में हजारों 
वर्ष लग गये होंगे । इंतस्ततः बसे हुए समुदायों के रूप-रंग, व्यवहारों, वातावरणों 
भोजन, रहत-सहन की व्यवस्था में बड़े हेर-फेर हुए होंगे । नयी-तयी नसस्‍्लें असीम 
संख्या में बनती-बिगड़ती चली गयीं। सबल बच गयीं, निर्बल नष्ट हो गयीं, हजारों 
... सम्भव है छाखों वर्षों से वर्ण-संकरता की यह लीला पथ्वी-मंडलू पर चल रही है! 


है 25) बढ आपस 7 उसाइपनशाक उ 7 

दूसरा उल्लेखनीय मत डा० डेविडसन ब्लेक का है। आपकी राय में आदिम 
मानवसृष्टि पूर्व मायोसीन युग (सवा करोड़ वर्ष पूर्व) में वानरों की उस कोटि 
से उत्पन्न हुईं थी जिससे वलमानुस और क्रमश: मनृष्य का विकास हुआ । उसका 
समह उत्तरी भारत से ही अफ्रीका की ओर बढ़ता गया । यह मत मनुजी के कथन 
से मिलता-जुलता है। एतद्देशप्रसुतस्य सकाशादग्रजन्मन:” इलोक के शेषार्थ का 
अंश पृथिव्यां स्बंभानवा:' उसकी पुष्टि करता है। 'चरित्रम'' शब्द की व्याख्या 
व्यापक रूप से करने में आपत्ति की विशेष गृंजाइश न होनी चाहिए । मनु अथवा 
कालिदास के कथनों का स्रीत विज्ञानमूछक न होते हुए भी अनुशभ्ुति या विश्वास 
वस्तुस्थिति के अनुसार हो सकता है । 

हस मत के मानने में कुछ शंकाओं को दूर करने के लिए' एल्सवर्थ हण्टिगटन 
ने यह निश्चित किया कि तिब्बत और उसके आस पास के मूभाग में आदिस मनुष्य 
का होना अधिक सम्भव है। यह क्रान्तिकारी घटना बीस या तीस छाख' वर्ष पूर्व 
हुई, जब हिमालय समुद्र की सतह से कुछ ऊंचा रहा होगा | उस्त युग में तिब्बत 
और उसके आसपास के प्रदेश जल और वृक्षादि वतस्पतियों से भरे हुए थे। ज्यों-ज्यों 
हिमालय उठता गया और वातावरण शुष्क होता गया त्यों-त्यों वनों की सघनता 
कम होती गयी और घाटियाँ तथा मैदान निकछते गये, जो घास से हरे-भरे थे । 
उनसे आकर्षित होकर अनेक प्रकार के पशु, जिनमें हिसक पद्म भी रहे होंगे, इधर 
उधर घुमते-फिरते रहे । दलों के बढ़ने ओर भोजन की प्राप्ति के लिए बलिष्ट 
और  उत्साही व॒ुन्द आगे बढ़ते, बिखरते और फैलते चले गये । मनुष्यों के कुछ 
बन्द नष्ट हो गये, कुछ कम विकसित हुए और कुछ वनमानुस की अवस्था में 
पीछे रह गये । उपर्युक्त बलिष्ठ और उद्यमशील वृन्दों की वृद्धि और विकास 
अनपाततः शीक्षता से हुए, यहाँ तक कि वे वनमानुस से प्रगतिशील मनुष्य-वुन्द हो 
गये और चारों ओर फैल गये। तिब्बत में आदिम मनुष्य की सृष्टि का होना स्वामी 
दयानन्द भी मानते हैं, यद्यपि कालगणना में भेद है। महाभारत में एक अनु- 
श्रुति के अनुसार सप्तचर तीर्थ के पास वितस्ता की लोकविश्वत देविका नदी के 
तट पर विप्रों' की सृष्टि का संकेत हैं । एक विद्वान की राय में विप्र से आशय 


आय का है। तर-नारायण के बदरिकाश्रम में तप करने की पौराणिक कथा सम्मव' 
है कि आदिम मनृष्य के बदरिकाश्रम के आस-पास होने का संकेत रखती ही । 
इसी प्रकार की अन्य -कल्पनाएँ हो सकती हैं, किन्तु अभी तक कोई सन्देहरहित 


सिद्धान्त प्रतिष्ठित नहीं हो पाया । यह भी बहुत सम्भव है कि एशिया और अफ्रीका 

के विभिन्न सानुकूल भौगोलिक बातावरणों में अनेक स्थानों पर मनुष्यों की उत्पत्ति 
हुई हो । 


जातियों सम्बन्धी विवाद 


मनुष्य की जातियों और उसके विभिन्न आकार-प्रकारों के सम्बन्ध में भी 
उन्नीसवीं दती से लेकर आज तक विवाद होता चला आ रहा है। विकासवादी 
वैज्ञानिकों, विशेषतः हक्‍सली के मतानुसार जिस प्रकार पशु-पक्षी आदि के आकार, 
रंग, कद, आकृति, लोमावली आदि से नस्लों का निर्णय किया जाता है, वैसे ही मनुष्य 
का भी निर्णय जन्तुशास्त्र के अनुकूल होना चाहिए । उस कसौटी से उन्होंने मनुष्य की 
जातियाँ खाल के रंगों, बालों के ढंग और रंग, चेहरे की विशेषता, नाक और आँख 
की बनावट के अनुसार पाँच श्रेणियों में--हेमेटिक, सेमेटिक, आरयेन, मंगोलियन 
तथा आस्ट्रेलियन में विभक्ता कर दी । इस विषय पर विवाद बढ़ता गया और 
उस विभाजन को अधिकांश विद्वानों ने इस कारण छोड़ दिया कि उपर्युक्त कसौटी 
खोटी और अपर्याप्त है। वैज्ञानिकों ने नयें मान और प्रतिमानों की इसलिए 
आवश्यकता समझी कि केवल बाहरी रूपरेखा से ही नहीं, वरन्‌ शरीर के भीतरी 
यंत्रों की रचना और उनकी गतिविधि की जाँच के बाद जाति का निर्णय करना ही 
विज्ञानसम्मत माना जा सकेगा। हेडन (7720007) ने खाक के रंग और 
उसकी बनावट, सिर के बालों के रंग, कद, सिर की शक्ल, मुख विशेषतः नाक, 
माथा, आँख आदि के अनुसार जाँच कर मनुष्य-जातियों की संख्या सत्रह निर्धारित 
की | क्लाइन्सवर्ग महोदय अधिक गहराई में उतरे। उपर्युक्त लक्षणों के सिवा 
उन्होंने रक्त की समानता, अन्तःख्नावी मांसग्रन्थियों की प्रक्रिया, रक्तचाप, श्वास- 
निश्वास के क्रम, मानसिक तथा शारीरिक विकास की प्रगति, नाड़ी की गति 
इत्यादि की जाँच-पड़ताछ करके यह नतीजा निकाछा कि रिप्ली (०८०) की 
यह धारणा कि यूरोप में केवल तीन जातियाँ हैं, श्रामात्मक है। डा० कून (८०००) 
ने उपर्युक्त मतों पर तर्क-वितर्क करके यह निर्णय किया कि यूरोप में कम से कम 
बारह मुख्य और नौ उपजातियाँ अर्थात्‌ इक्कीस जातियाँ है । यह ऊहापोह अभी 
जारी है, किन्तु यह स्पष्ट हो गया कि संसार भर की जातियों की अगणित. संख्या 
हो सकती है और पुरानी, यद्यपि साधारण लोगों में प्रचलित, रंग, बाल, नाक, आँख 
पर अवलरूम्बित गणना छिछली तथा अवैज्ञानिक होने के कारण मानी नहीं जा सकती । 
_ उनमें मूलगत तथा अनिवाय विभिन्नताओं के संस्थापंत अथवा निराकरण की 

क्षमता नहीं पायी जाती । ऐतिहासिक युग में तो पुराना माप-दण्ड सर्वथा अनु- 
पयोगी एवं भ्रममृलक है। जाति शब्द की वैज्ञानिक परिभाषा के अभाव में उसका 
साधारणतया सभी भाषाओं में अनेक अर्थों में प्रयोग किया जाता है। सभ्यता, 
संस्कृति अथवा अन्य भावनाओं या विचारों पर अवरूम्बित एकता में विश्वास 
करने वाले जनसमह के लिए जाति शब्द का साधारणतः प्रयोग होता है । यह 
आवश्यक नहीं कि ऐसे समूह की ४काई छोटी हो अथवा बड़ी हो । प्रसूति, वंश, 
कुछ, गोंभ, दृयूटन, नारमन, रोमन, ग्रीक, पारसी, ब्रिटिश, मराठा, हिन्दू, गुसलिम 
इत्यादि के छिए बिना अधिक मीन-मेंष निकाले जाति (7२४८८) शब्द का प्रयोग 
चलता आ रहा है। उसका कोई सीमित क्षेत्र प्रयत्त करने पर भी अभी तक 
निश्चित नहीं हों सका। यदि हो सके तथा अन्य शब्द जैसे कि /?८०|#८, 
ए॥400, (:०४४०7४४५ आदि की भी परिभाषा निश्चित हो जाय तो अच्छा 
होगा। उन पर विचार करना यहाँ अप्रासंगिक होगा । 


प्रकति के साथ संघर्ष 


.. आदिम मनुष्य को प्रकृति के साथ असीम संघर्ष करना पड़ता होगा । हिंसक 
पशु, जहरीले जीव-जन्तु, दुर्गम जंगल, पहाड़, नद-नदी, गर्मी, वर्षा, जाड़ा, रोग, 
दोष आदि अनेक बाधाओं का सामना लाखों वर्ष तक करना पड़ा होगा । न तो 
व्याध्-सिंह आदि के समान उसके दाँत या नाखून दृढ़ थे, न हाथी, भैंसा, गैंडा, 
आदि के समान डील-डौल और बल, न मगर, घड़ियाल के समान जल में छिपे 
रहने के साधन और न विकराल बाज या गृद्धादि के समान चोंच और उड़ने के 
पंख थे। किन्तु उसके हाथों में अनेकानेक उपयोगों की क्षमता और उसके मस्तिष्क 
में असीम शक्तियाँ, जैसे निरीक्षण, धारण, स्मृति, चिन्तन, मनन, आलोचन, 
कल्पना, अनुसंधान, तकै-वितर्क, उद्योगशीकता, संसाधन एवं आविष्कारक शक्ति 
के सिवा बोलने के साधन भी थे । मस्तिष्क, हाथ और वाणी के बल उसने असीम 
कठिनाइयों और अगणित प्रतिद्वन्द्रियों का सफलतापूर्वक सामना किया । लाखों 
वर्षों तक उस पर क्या गुजरी और किस प्रकार से उसनें विजय-मार्ग निकाले, उन 
सबकी कथा अत्यन्त मनोरंजक एवं लोमहर्षक होगी, किन्तु उसके जानने के लिए 
इस विज्ञान के यग में भी साथनों का अमाव चिन्त्य है। भूगर्भशास्त्री, जीव- 
विज्ञान एवं मानव-विज्ञान-वेत्ता तथा पुरातत्त्वान्वेषी कभी-कमी कुछ अकाश . 


. अवशेषों के सहारे डालते हैं, किन्तु वे भी बहुत.क्रम और संदिग्ध हैं । सम्भव है. 

कि इन कठिनाई का आभास प्राचीन चीनियों को हुआ हो, क्योंकि उन्होंने अपने 
प्राचीनतम काल के युगों की कल्पना मौलिक आविष्कारों के अनुसार की है। 
लगभग पाँच लाख वर्ष हुए, जब एशिया एवं यूरोप में कड़ाके के शीत का 
साम्राज्य था । प्रकृति की निष्टुर तथा असहनीय प्रगति के प्रतिकार के लिए 
मनुष्य ने अपनी रक्षा के हित में अग्नि का आश्रय ढूँढ़ निकाछा। कुछ विश्ेष प्रकार 
की लछकड़ियों की रगड़ और चकमक पत्थर की ठक्कर से धुँआ और फिर आग निक- 
लते देखकर उसको अग्नि आमंत्रण करने की प्रेरणा हुई होगी । भग्निमीद्धे 
पुरोहितम' उक्त आविष्कार के अपार महत्त्व की विशेष पुष्टि करता है। अग्नि 
के प्रकाश से उसे मार्ग ढूंढ़ने में जो सहायता मिली उसकी स्मृति अग्ने नय ध्षुपथा' 
राये अस्मान्‌' वेद के वाक्य में निहित-सी प्रतीत होती है। अग्नि की चमक और 
लूपट तथा भस्म कर देने की शक्ति देखकर पदु भयभीत होते और भाग जाते 
है। प्राची दिगग्निरधिपति: प्राची दिशा से . . . . .सूर्य तथा अग्नि के आनें का 
सर्वत्र स्वागत हुआ जिसका संकेत तिभ्यों नमः रक्षितृम्यो नम: वाक्य से मिलता है। 
पुरातत्त्वज्ञों को अग्नि के प्रयोग का सम्मवतः सबसे पहला प्रमाण चीन के पेकित 
नगर के समीप चाउ-काउ-तिएन (6060० 27 77०४ ) की गफा में मिला है। 
अग्नि को इच्छा के अनुकूल लकड़ी अथवा पत्थर से उत्पन्न करना, उसको मन्द अथवा 
तीत्र करना, उससे भूनने, उबालने आदि की क्रियाओं का ज्ञान अनुमानत: थोड़ें 
से व्यक्तियों को ही पहले प्राप्त हुआ होगा । सर्वसाधारण की नजरों में वे व्यक्ति 
गुप्त शर्वित-सम्पन्न माने गये होंगे। मानवशास्त्र वाले उन्हें (॥/०20 ॥087) 
और वैदिक लोग उन्हें शायद ब्राह्मण 'ते मन्त्रा ब्राह्मणाधीना:” कहते है। असम्भव 
नहीं है कि अहितार्नि ऋत्विक पुरोहित कहलाते हों; पुरोहिता अग्निसमान- 
वर्चस: (म० भा०) आदि शब्द सांकेतिक हों। मनुष्यों को प्रकृति पर विजय प्राप्त 
करने की सबसे पहली एवं प्रबल शक्ति प्राप्त हुई जिसके अनेकानेक प्रयोगों और 
उपयोगों से मानव संसार उपकृत होता चछा आ रहा है । द 


आच्छादन और भोजन की समस्या 


: आदिम मनुब्य का दूसरा आविष्कार पशुओं की खालों से अपने शरीर को 
ढेंकने के: लिए. बस्त्र बनाना था। भुगचर्म का प्रयोग तो बबेर और असभ्य ही नहीं 
वरन्‌ ऋषि भी करते थें।. शरीर के ढँकने की क्रिया तथा उसके लाभ मानव- 


८: . संम्यता-में अपना महत्त्व रखते है । 


| 


तीसरी समस्या भोजन की थी । वानरों में कुछ ही ऐसी नस्लें हैं जो मांस 
खाती हैं । कुछ विद्वानों का अनुमान है कि वह नस्ल वानर और मनुष्य के बीच 
की कड़ी है । बहुत सम्भव है कि पहले मनुष्य कन्द, मल, फल के सिवा सांस भी 
खाते हों किन्तु अग्नि के आविष्कार के बाद भूनने की क्रिया का आरम्भ भोजन 
पकाने की पहली सीढ़ी रही हो । कच्चे मांस से भूना मांस अधिक स्वादिष्ट और 
सम्भवतः पचने योग्य पकाकर विविध प्रकार के पशु-पक्षी और जल-जन्तुओं के खाने 
का सुभीता हो गया। भोजन की समस्या हल होने छगी । 


सामृहिक शवित की वृद्धि 


स्मरण रखना चाहिए कि मनष्य की अन्य विशेषताओं में एक विशेषता यह 
भी है कि उसकी कामवासना केवल ऋतुओं पर अवरूम्बित नहीं है, जैसा कि पशु- 
जगत्‌ में बहुधा देखा जाता है। हर मौसम और हर समय, चाहे दिन हो या रात 
और हर जगह उसमें कामेच्छा जाग्रत होती है और यदि कोई विशेष बाधा न हो 
तो बहू उम्तकी तृप्ति में संकोच नहीं करता । मांसोंदनादि पौष्टिक भोजन से उसका 
शरीर भी पुष्ट और अधिक संतति उत्पन्न करने योग्य हो गया । परिणाम यह 
हुआ कि मानवसृष्टि शीक्रता से बढ़ने लगी जिससे उसकी सामूहिक शक्ति तथा 
क्षमता बढ़ती गयी । 


कृषि का आरम्भ 


यह न समझना चाहिए कि मनुष्य किसी एक देश के स्थानविशेष में ही बढ़ं- 
कर बहुसंख्यक द्वी गयें। सम्मावना यही मानी जाती है कि उनकी छोटी या बड़ी 
टोछियाँ अनेक देशों और स्थानों पर पहुंची और बढ़ीं। भोजन की समस्या भी' 
तदनुकूल बढ़ती चली | मनुष्य दो कोटियों में बँट गये, एक तो वे जो शिकार 
करके अपना जीवन-निर्वाह करते और दूसरे वे जो कन्द मूल, फल और खाने योग्य 
पत्तियों से काम चलाते थे। ये विभाग नितान्‍्त पुथक्‌ न थे, किन्तु मोटे तौर पर 
यह मान छेने में कोई आपत्ति नहीं जान पड़ती कि भोजन प्राप्त करने के लिए 
जलवा और पैदावार के अनुसार उपर्युक्त दो तरीके थे। घूमते-फिरते मनुष्यों 
की टॉलियों दूर-दूर बढ़ती चछी गयीं। यहाँ तक कि भूमण्डल के विभिन्न भागों... 
में 'जां निकलीं । जो लोग खानें-पीनें की चीजों को बटोरते थे वे उन स्थानों पर. 
रुक गये जहाँ भूमि और जलू की अनुकूछता से अज्न आप से आप उमग्ता था । ऐसे 

स्थानत्त नदियों के किनारे, विशेष कर खाड़ियों के पास अथवा उपजाऊ मैदानों में 
थे । भूगोल तथा पुरातत्त्व के अनुसंघान से पता चलता है कि एशियाई कोचक से 
पश्चिमी तथा उत्तरी ईरान होते हुए अफगानिस्तान का प्रदेश, नील नदी और सिन्त्रु 
नदी के तट तथा पंजाब अन्न उपजाने के लिए अच्छे थे। सब स्थानों से अच्छा ईरान 
का परिचमी प्रदेश है जहाँ सब प्रकार का गेहूँ और जौ आप से आप उगता था। 

ऐसे प्रदेशों में अन्न, कन्दमूल ,फल बटोरने वाले बसते गये । जब छोगों बी 
संख्या वहाँ बढ़ी तब जेंगली अन्न की उपज उनकी आवश्यकताओं की पूर्ति न कर 
सकी । उसका मुख्य कारण यह था कि अन्न निरन्तर नहीं, वरन खास मौसम में 
ही उपजता था | मौसम की पैदावार चुकने पर लोगों को फिर कठिनाई उठानी 
पड़ती थी । अनाज को पत्तियों या बरतनों आदि में भरकर रखने का उनको ने 
ज्ञान था और न उनके पास साधन थे । यही नहीं, धीरे-धीरे जमीन की उपज 
भी कम होती जाती थी, क्‍योंकि जमीन को खोदने या खाद देने का भी ज्ञान उन्हें 
नथा। 

धीरे-धीरे लोगों को पता चल गया कि गिरे हुए अन्न फिर उग आते है और 
यदि जमीन कुछ खोद दी जाय तो कुछ अधिक उपज होती है । उस ज्ञान से उनको 
अधिक लाभ न होने का कारण उनके लकड़ी और पत्थर के औजार थे जो गहरी 
खुदाई के लिए उपयुक्त न थे। सबसे अधिक लाभ नदियों के तट तथा मुहानों 
की धरती से हुआ क्‍योंकि वहाँ बाढ़ के कारण मिट्टी की तहें लूग जाती थीं । 
यद्यपि कृषि से यथेष्ट छाभ तो न होता, किन्तु काम चल जाता था । हर मनुष्य 
उतनी ही खेती कर सकता था जितनी कि उससे बन पड़ती थी। कृषि के आरम्भ 
ने मानव-इतिहास में अत्यन्त महत्त्वपूर्ण युग का भी बीज वो दिया । कृषि की 

उन्नति के साथ समाज, ग्राम, नगर, राज्य, विधान, वाणिज्य, लिपि, अंक आदि 

_ की उत्पत्ति एवं वृद्धि हुई सारांश यह है कि सभ्यता तथा संस्कृति के दरवाजे 
.. खलते चले गये। 


सभ्यता और संस्कृति 


सभ्यता और संस्क्ृति साधारणत: पर्यायवात्री शब्द मानें जाते हैं। फिर भी 
. उन दोनों की व्यंजना एक ही सी नहीं है, उनमें कुछ भेद है। सम्यता का सम्बन्ध 
: बाहरी व्यवहारों; रहन-सहन, बोल-चाल, साज-सामान, उठने-बैठनें तथा आने- 
.. जाने से है। उसके अन्तगंत सामाजिक, राजनीतिक, व्यापारिक तथा ताग- 

रिक जीवन के व्यवहार माने जा सकते हैं । मकानों, समान मार्गों, वाहनों की 
सजावट के लिए भी उसका प्रयोग हो सकता है। सारांश यह है कि सम्यता 
बहिर्मुखी है। यद्यपि सम्यता पर संस्कृति का और संस्क्रृति पर सभ्यता का प्रभाव 
न्यूनाधिक पाया जाता है तथापि संस्कृति शब्द की व्यंजना अन्तर्मुखी है। उसके 
अन्दर आचार-विचारों, भावों, कलाओं, मनोवृत्ति, और धारणाओं तथा दृष्टि- 
कोण की विशिष्टता पर अधिक ध्यान दिया जाता है। यह आवश्यक नहीं कि 
संस्कृति और सभ्यता के स्तर एक ही से हों । कहीं संस्क्ृति का स्तर ऊँचा और 
सभ्यता का निम्न और कहीं सभ्यता का स्तर ऊँचा और संस्कृति का नीचा 
होता है । इसके सिवा सभ्यता और संस्कृति के अपने-अपने क्षेत्रों में अनेक स्तर 
होते हैं । कहीं सभ्यता की तो कहीं संस्क्ृति की गति तीत्र अथवा मन्द पायी 
जाती है। दोनों के मुकाबले में सभ्यता की प्रगति प्रायः तीतन्र पायी जाती है। 


आश्िक स्थिति 


कृषि के ज्ञान के पूर्व मनुष्यों में ऊंच-तीच और अमीर-गरीब का प्रइन न था । 
यह माता जा सकता है कि उस युग में भी प्राकृतिक और अगोचर शक्तियों को 
जानने और सानुृकूछ करने वाले मायावी अभिचारी लोगों की अन्य व्यक्तियों से 
अधिक प्रतिष्ठा रही हो, किन्तु वैसे व्यक्ति किसी समुदाय में गिने चुने ही होंगे, उनके 
संगठित वर्ग होने की संभावना नहीं हो सकती । अतः जनसमुदाय के व्यक्तियों 
को प्रायः अपनी आवश्यकताओं के सभी काम स्वयं करने पड़ते थे । प्रत्येक को 
अपना शरीर ढँकने का वस्त्र बृनना, रहने को झोंपड़े बनना, खाने के लिए कन्द- 
मुझ, फल दूँढ़ना अथवा शिकार करना पड़ता होगा । जब पशुओं का पालन और 
कृषि करने का ज्ञान बढ़ा तब ऐसे सहायक की आवश्यकता हुई जो मनुष्य क्रा 
कठिन कार्य करे और भाग-दौड़ करने के लिए अधिक समय दे. सके, संचित खाने- 
पीने की चीजों तथा पशुओं की साधारण निगरानी कर सके, और जनसंख्या 
बढ़ाने में सहायक हो । जिस घर में जितने हाथ हों उसकी स्थिति उतनी ही अच्छी 


हो सकती थीं । 


गहस्थ संस्था हा 
इन सब आवश्यकताओं की पूर्ति के लिंए स्त्री अत्यन्त उपयोगी हो सकतीं. 


| कृषि की जितनी उन्नति होती गयी स्त्री तथा बच्चों की उत्तनी ही ८ ४ हि । । ल्‍ 


आवश्यकता और उपयोगिता बढ़ती गयी। यद्यपि नर और मादा का नैसगिक 
आकर्षण और आत्मभाव पशु तथा पक्षियों में भी कमोबेश पाया जाता है तथापि 
स्थायी रूप में कामवासना की अधिकता, सामाजिक प्रवृत्ति और विशेष रूप से 
आथिक आवश्यकताओं की पूर्ति के लिए स्त्री-पुदष के संबंध को स्यूनाधिक स्थायी 
बनाने की आवश्यकता के कारण गृहस्थ-जीवन अनिवार्य ही नहीं वरन्‌ श्रेयस्कर 
होने का अनुसव बढ़ता गया । इस प्रसंग में गृहस्थ-संस्था के आर्थिक्र आधार का 
संकेत विशेष रूप से विचारणीय' है । उसके अन्य पहलुओं पर अन्यत्र विचार 
किया जायगा। द 

कृषि तथा पशुपालन की उन्नति के साथ मनुष्य ऐसे स्थलों पर, जहाँ खेती का 
अधिक सुभीता, जेसे अधिक उपजाऊ जमीन, सिंचाई के लिए आवश्यक जल इत्यादि 
मिला, जमकर रहने लगे। कृषक-समाज की संचरणशील बनौकस लोगों से दिलों- 
दित विभिन्नता बढ़ती गयी । यहाँ तक कि उनके दृष्टिकोण, संगठन, रहन-म्हन 
में बहुत बड़ा फर्क पैदा हो गया । मोटे तौर पर मानवसंसार दो भागों में विभकत- 
सा हो गया। यही नहीं कृषक-समाज में भी असमता बढ़ने लगी। जिसको अधिक 
संतान हुई उसकी आर्थिक स्थिति में उत्तरोत्तर उन्नति होने छगी, जिससे कुछ 
घरानों का सामाजिक और आर्थिक महत्त्व बढ़ गया, कुछ की स्थिति घट गयी । 
धन और जन-बल के कारण कुछ कुटुम्बों का दूसरों पर सहज आतंक जमने छूगा 
और उपजाऊ धरती पर उनका कब्जा बढ़ने लगा। 

ईसा' से छगभग छ: से तीन हजार वर्ष पूर्व का युग संस्कृति एवं सम्यता के लिए 
बड़े महत्त्व का है। उस युग के आविष्कारों में एक तो पशुओं एवं हवा की शक्ति 
का कृषि तथा वाहन के लिए उपयोग, दूसरा ताँबे को गलाकर उससे अथवा उसमें 
अन्य धातु मिलाकर कृषि के लिए हल आदि औजार, बरतन तथा अस्त्र-दास्त्र 
बनाने का कौशल । ईसा के ढाई हजार वर्ष पूर्व सोने और चांदी का उपयोग मिस्र 
« तथा मसोपोटेमिआ और सम्भवत: अन्‍्यत्र भी हो चछा था। तीसरा आविष्कार 
चक्र (फिरकी या पहिया) का बरतन, खिलौने आदि बनाने, वाहन, जैसे रथ आदि 
चलाने, बोझ खींचने या ढकेलने के लिए उपयोग, और चौथा सूर्य की गति के अन- 
सार काल-गणना (सोलर कैलेण्डर की रचना) सबसे महत्त्वपूर्ण गिने जाते है । 
: उन्हीं की सहायता से कृषि तथा व्यापार, धन-धान्य, सभ्यता और संस्क्ृति, कला- 
. कौशल, उद्योग धन्धों आदि अनेक क्षेत्रों में शीक्षता से उन्नति होनें लगी जिससे 


,. गनव-जगंत्‌ की रूपरेखा में तेजी से परिवर्तन होने छगा । उतने महत्त्वपूर्ण और 

क्रान्तकारी आविष्कार फिर हजारों वर्ष तक न हो सके । उस क्रान्ति का आर- 
म्मिक केन्द्र सम्मवतः पश्चिमोत्तर फारस और इराक का प्रदेश कहा जाता है। 
इतना तो निश्चित-सा है कि उसका क्षेत्र था नील नदी से सिन्ध और सम्भवतः 
गंगा तक विस्तृत विशाल भममाग । चीन के उतने पुराने समय के इतिहास पर अभी 
यथेष्ठ प्रकाश नहीं पड़ा है । सम्मव है कि वहाँ भी कुछ चमत्कारपूर्ण आविष्कार 
पूर्व युग में हुए हों, जैसे कि मध्य युग में हुए । चीनियों की अनुश्रुति के अनुसार तो 
बहुत कुछ हुआ, किन्तु पुरातत्व अनुसन्धान अभी तक उनके कथनों का असंदिग्ध 
समर्थत नहीं कर सका | 


जनसंख्या में वृद्धि 


जिन स्थानों पर कृषि से लाम हुआ वहाँ जनसंख्या उत्तरोत्तर बढ़ती गयी, 
कारण उसका यह था कि जितनी जमीन पहले चार सौ मनुष्यों का पोषण करती 
थी, कृषि द्वारा वहु एक लाख अटथाईस हजार लोगों का पालन करने में समर्थ हो 
गयी । पशु चरानेवाले संचरणशील लोगों के निर्वाह के लिए बहुत ज्यादा क्षेत्र की 
आवश्यकता होती है। एक वर्गमील जमीन से तीन या अधिक से अधिक सात 
प्राणियों का पालन हो सकता था, किन्तु क्रषि द्वारा उतनी जमीन से तीन सौ 
आदमी पलते थे।... 

वहाँ स्थिति और भी भीषण हो गयी जहाँ कृषि के लिए धातुओं का प्रयोग 
होने छगा | कृषि के औजार और लड़ने-भिड़ने के हथियारों के लिए पहले ताँबे का, 
फिर काँसे का प्रयोग हुआ । खेती से अधिक लाभ और अस्त्रों से अधिक बल उन्हीं 
लोगों का बढ़ा जिनके पास धातुओं को खरीदने के लिए काफी अनाज या जानवर 
थे। जिनके पास वे साधन न थे उन्तका महत्त्व दिनोदित कम होता गया । कृषि 
तथा धातुओं के उपयोग के कारण नये-नये पेशे बढ़ते गये । पहले कुम्हार, चर्मकार, 
चटाई आदि बनानेवालों से काम चल जाता था, किन्तु नयी स्थिति में नमक तथा _ 
भातु खोदने, ढोने, गलाने और उससे अनेक प्रकार की चीजें बनाने के लिए पेशे 
खुल गये | अन्नादि तथा धातुओं के व्यापार की वृद्धि के कारण कोष, हिसाब- 
किताब, नाप-जोख, दर निर्णय आदि के लिए अंकों तथा किसी' न किसी प्रकार की 
लिपि की आवश्यकता की पूर्ति के लिए नये-नये तरीके निकलने छूगे । घन, घात्य 


छेन-द्रेत, आयात-निर्यात की वृद्धि के साथ सम्पन्न लोगों की जिज्ञासा, कब्यप्रियता, 
आमोद-अमोद के क्षेत्र बढ़ने छगे । ऐशोआराम के नये-नये ढंग निकले-॥ साथ.ही 

साथ जमीन, जन और जर के झगड़े बढ़ चले, क्योंकि उनसे छाम होता और अनेक 
इच्छाओं और वासनाओं की पूर्ति हों सकती थी। अतः उनके लिए मोह और छोभ 
की वृद्धि के साथ छल-बल का भी प्रयोग होने लगा । धन की इतनी महिमा बढ़ी 
कि उसकी प्राप्ति के लिए भीतरी और बाहरी संघर्ष गहरा होता गया। घनेभ्यः 
परो बान्धवों नास्ति लोके', वाली उक्ति उसी मनोवृत्ति की स्मृति है । जमीन 
की नाप, खेतों की हृदबन्दी, चरागाहों पर अधिकार, सिंचाई के लिए, पानी के 
लिए, लेन-देन के लिए ग्रामों तथा नगरों में झगड़े होते थे । सम्पन्न व्यक्ति खाने- 
पीने की चिन्ता से मुक्त होकर ऐद्वर्य बढ़ाने तथा प्रतिद्वन्द्रियों का दमन करने में 
लगे | ऐसी परिस्थिति में शान्ति रखने और न्याय करने के लिए कानूनों की अधिक 
आवश्यकता पड़ी । कानून बनाये जाने छगें। कहीं पुरोहितों, कहीं वयोवद्धों, 
प्रभावशाली व्यक्तियों अथवा मुख्याधिष्ठाता ने कानून' बनायें । काननों के जारी 
करने और उनके उल्लंघन करने वालों को दण्ड देने के लिए अधिकारियों की नियुक्ति 
आवश्यक हो गयी । 


राजसत्ता की प्रतिष्ठा 
आपसी झगड़ों और समस्याओं की वृद्धि के साथ ही नगरों में झगड़े शुरू हो 
गये । राज्य की सीमा, व्यापार, उसके मार्गों, नदियों, तथा खानों पर अधिकार, 
दूसरे नगरों की सम्पत्ति छीनने के छारूच आदि के कारण थोड़े-बहुत ग्रार्मों में, 
विशेष रूप से नगरों में लाग-डाँट और युद्ध होने छंगे। उनके सिवा नये-तये 
अ्रमणशील अथवा नये, किन्तु उदीयमान जन-समूहों ने भी समय-समय पर 
. आक्रमण शुरू कर दिये । बाहरी शत्रुओं तथा भीतरी उपद्रवों के दमन के लिए 
सैनिकों की आवद्यकता उत्तरोत्तर बढ़ी । विधान तथा शान्ति स्थापन, भीतरी 
' उपद्रवों और बाहरी आक्रमणों को रोकने तथा सेना का नियंत्रण करने के लिए 
. राजसत्ता की प्रतिष्ठा हुईं। उसी के हाथ में वैधानिक, शासनिक, सैनिक 
दशक्तियाँ केन्द्रित हो गयीं ।. जहाँ स्वयं राजा ने धातुओं तथा अन्य लाभदायक शक्ति 
... और सम्पत्ति-वर्धक पदार्थों का व्यापार अपने हाथ में रखा वहाँ तो उसकी 
... ' शक्ति और महत्ता बहुत बढ़ गयी । मिस्र का इतिहास इस कथन की विशेषत 


 , पुष्टि करता है। 


क्रषि की उन्नति के लिए पानी लाने, निकालने अथवा आवश्यक नियंत्रण के 





लिए नहरें, नालियाँ, पुलिन तथा पुलियों और पुलों के निर्माण के विविध विधान 


डे कह... लिया की, 8 के मम ० «5 कक कप ककररी, ल्ज 
के न गो के किआमप पका जित्5जणा रे ५६55० ब्ऊ 
हकदार न न अदा ऊिए ८० उक्त ले 


जे पथ जक+ पटुए3 ३ ४ हब जाय 8 
मय इज >थ उथ कं >> 
० 3 अ्कीयित्७ पड २ पर 


हे कप ५ ५२२2 १ ध्ज 320५0 22240: अ ७३३ पल “कल 2 पक बुर 


मन २ प्‌ 8 


विशेष कर मसोपटेमिआ और भिन्न एवं इटली में निकले | चीन में भी जलप्लाव 
के कारण नहूरों का निर्माण आवश्यक हुआ । उत सब प्रयत्नों का प्रभाव कृषि, 
सहयोग, स्वास्थ्य, नगर-निर्माण, बाग-बगीचों पर ही नहीं, वरन्‌ स्थापत्यकला पर 
दूर तक पहुँचा | अन्न की खेती के सिवा फल और तेलहन उत्पन्न करने वाले वक्षों का 
लगाना अधिक लामप्रद हुआ । जैतून, खजूर, अंगूर आदि के पेड़ों के उगने 
और फछप्रद होने में कई वर्ष लगते हूँ' किन्तु जब वे फल देने रूगते है' तो बहुत 
वर्षों तक फलते हैं, जिससे अन्ततोगत्वा कृषि के मुकाबले में अधिक लाभ होता है। 
ग्रीस, दक्षिणी यूगोप, तथा अफीका में आथिक लाभ का विशेष आधार वही 
रहा । 
कृषि ओर बाग-बगीचे लगानेवालों को एक स्थान पर स्थिर होकर रहना 
पड़ता है। इसलिए लोगों को रहने के लिए मजबूत मकानों और इमारतों की 
जरूरत पड़ती है। मालछ रखने के लिए गोदाम बनाने पड़ते हैं । आने जाने के 
सुभीते के लिए सड़कें और गलियाँ तथा पान्ती छाने और गंदा पानी निकालने के 
लिए नालियाँ बनानी पड़ती है । इसी ढंग से नगर बनते गये, फिर उनके प्रबन्ध 
और रक्षा के लिए शहरपनाह, सभाभवन और गढ़ बनाये जाने छगे । धाभिक कार्य 
के लिए यश्शाला और देवालयों की स्थापना होती । नागरिकों की आवश्यकताओं 
की पूति के लिए दुकानें, बाजार और अनेक उद्योग-धंधे शुलने छगे | इस प्रकार 
नगर श्रीसम्पन्न तथा कराकौशछू, शिक्षालयों, कार्यालयों से विभूषित होकर 
सभ्यता एवं संस्कृति की उन्नति के प्रगतिशीरू साधन बनने लगे । ग्रामीण जीवन 
की सादगी के बदक्े नागरिक पेचीदगी और ऐश-आराम का मार्ग खुलने लगा । 
... नगरों के ऐडवर्य, ऐश-आराम, रोजगार आदि से आकर्षित होकर भ्रमणशील 
जनसमूहों तथा गाँव के लोगों का आना शुरू हो जाता | यदि किसी युद्ध में नगर- 
वासियों की विजय हुईं तो हारे हुए लोगों को गुलाम बनाकर उनसे जबरदस्ती 
मनमाना काम लिया जाता। गुलाम पुरुष और स्त्री मुफ्त अथवा कौड़ियों के मोल 
मिल जाते और उन पर खर्च बहुत कम होता, इसलिए वे मनमानी संख्या में 
रंख लिये जाते । विजेता उनके ऊपर जहाँ तक हो सकता कामों का बोझ लछादते 


और स्वयं किसी व्यसंतव अथवा विनोद में आराम से समय व्यतीत करते । गुलामों 

के कारण स्वतंत्र, किन्तु गरीब लोगों का माव सस्ता होता जाता और बेकारी .... .. 
. बढ़ती जाती। उसके दोषों का प्रदर्शन मसोपटेमिआ और रोम तथा चीन के इंति-.. 

.  हास में विशेष रूप. से पाया जाता है । द 

जो नगर हार जाता उसकी बड़ी दुर्दशा होती । इज्जत, हुरमन, धन-दौलत 
सभी चीजें प्रायः लूट ली जातीं और नगर विध्वस्त कर दिया जाता। बाग-बगीचे 
काट डाले जाते, खेती रौंद डाली जाती, भयंकर अग्निकांड, ह॒त्याकांड और 
नशंसता का प्रदर्शन होता । इस लीला के देदीप्यमान उदाहरण बेवीलान, पर्स- 
पोलिस, कारथेज आदि हैँ । इतिहास-प्रतिष्ठित व्यक्तित जैसे अलेक्जेण्डर (सिकन्दर) 
तथा सीपिओ आदि के पश्चिम में और धर्मप्राण भारत में भी 'पुरीमवस्कन्द लुनीहि 
ननन्‍्दनम्‌ मुषाण रत्नानि हरामरांगनाः' के दृश्य असाधारण नहीं गिने जाते थे। सभी 
लोगों में चाहे वे पश्चिम, चाहे पूर्व के क्यों न हों, उस जघन्य प्रवृत्ति का प्रचलन था । 
कभी-कभी क्षमा और श्ञान्ति की नीति का भी आश्रय लिया जाता था । कित्तु 
इसके उदाहरण अनुपाततः कम मिलते है । 

.. उपर्युक्त दोनों स्थितियों में नागरिक जीवन आर्थिक, सामाजिक और नैतिक 
समस्याओं की उलझनों में फँसता चला. जाता, जिससे विषमता बढ़ती जाती और 
नगर-राज्य की अवनति होती जाती । सैनिक एवं व्यापारिक श्रेणी के लोगों के 
लिए एक ही सीधा मार्ग दिखाई दिया, जो पहले उनको .बिस्लृत प्रादेशिक राज्य 
और फिर साम्राज्य की ओर ले गया। यद्यपि कुछ मनीषियों ने चीन से 
यूनान, तथा भारत से मिस्र तक सरल ग्रामीण ढंग के जीवन के अनुपात से 
सुख और शान्ति का चित्रण कर लोगों को लौटने का निमंत्रण दिया, किन्तु 
परिस्थितियों और प्रलोभनों के झकोरे से प्रताड़ित सुख तथा ऐश्वरय की खोज में 
आधिंपत्य और शासन सुदृढ़ और बहुत काल तक चला.। जहाँ वैसी व्यवस्था 
ने हो सकी वहाँ उसके प्रतिद्वन्द्ी व्यक्ति अथवा वर्ग उसको दबाने का प्रयत्न 
करते रहे । 


आशिक पेच्नीदगी से राजनीतिक क्षेत्र नगर से बढ़कर राज्य, फिर साम्राज्य 
तदनन्तर विश्वसाम्राज्य की ओर बढ़ता चला गया । जिनके पास ताँबा और काँसा 
तथा शीघ्रगामी वाहन, घोड़े-रथ आदि प्राप्त करने के साधन अधिक थे उन्तको दूसरों 
भर बमुत्व स्थापन करने में अधिक कठिनाई न होती । उत्थानशीरू सम॒दायों के 
दुमत करने की नीति का कारण आर्थिक सम्पन्नता के क्षीण हो जाने का भय था । 
परोक्ष शक्तियों के सच्चे या झूठे ज्ञाताओं को छोड़कर प्रत्यक्ष शस्त्र-बल्धारी 
गण अपने को ,शक्तिमान्‌ और प्रभुत्व का अधिकारी मानते थे । जहाँ राजा 
.. घातुओं का संग्रह अथवा व्यापार करता वहाँ शस्त्रधारियों का' बल अनुपातत 

कैम रहा। | .. | | | ह. 

लोहे का प्रयोग 


ताम्र और काँसे का महत्त्व लोहे के प्रयोग से नष्ट-सा हो गया यद्यपि आज से 
पाँच हजार बर्ष पहले छोहे का पता चल गया था, जैसे कि मिस्र तथा मसीपटेमिआ 
में प्राप्त कुछ अवशेषों से स्पष्ट है, किन्तु उसको कम व्यय से निकालने तथा गलाने 
की क्रिया का रहस्य जानने में अनुमानत: डेढ़ हजार वर्ष लगे । ताँबे और काँसे 
से वह सस्ता तथा अधिक मजबत और उपयोगी सिद्ध हुआ । उसके बने औजार 
और हथियार सस्ते होने के कारण साधारण लोग खरीदने और उनका उपयोग 
करने लगें । उसके दो नतीजे बड़े महत्त्व के निकले । साधारण लोगों को औजारों 
और हथियारों के लिए धनिकों का आश्रय उतना महत्त्वपूर्ण और आवश्यक न रहा 
जितना कि पहले था । वे अधिक उपयोगी औजारों और हथियारों को स्वयं खरी- 
दने लगे जिससे उनकी उत्पादन तथा शास्त्र-शक्ति बढ़ी । फलत: साधारण जनता 
को अपनी शक्तित और बल का नया अनुभव और नया उत्साह प्राप्त होने छूगा, 
जिससे भविष्य में जनसत्तात्मक संस्थाओं के संस्थापन की सम्भावना बढ़ती गयी । 

पहले व्यापार विनिमय द्वारा होता था, जिसके कारण प्रत्येक व्यक्ति को, चाहे 
वह पुरुष हो अथवा स्त्री, कुछ न कुछ काम करना आवश्यक था। स्थ्रियाँ भी प्रायः 
चर्सा चल्ाती थीं । किन्तु जब से धातुओं का उपयोग बढ़ने लगा और बचाँदी- 
सोने का भी व्यापार और सिक्‍कों का प्रयोग शुरू हुआ तब से आर्थिक स्थिति में 
विषमता उत्तरोत्तर बढ़ती गयी । जिनके पास सोना-चाँदी था वे उसका उपयोग 
काइतकारी या बागवानी कराने में तथा अन्य वस्तुओं का कच्चा या बना हुंआ 
माल खरीदने तथा बेचने में करने छगे । उन धनिकों का मुकाबला छोटे-मोटे 
कृषक न कर सके और अपनी खेती-बारी छोड़कर धतिकों की चाकरी सस्ती 
मजदूरी पर करने के लिए मजबूर हो गये । यदि बैसा न करते तो काम करने के 
लिए गुलामों की कमी न थी । घनिक दिनों-दिन सम्पत्तिशाली होते गये और. 
धन के बल पर वे राजनीति तथा सामाजिक जीवन पर भी गहरा प्रभाव डालने 
लगे। उनका प्रभाव कुछ अंश में क्षम्य हो सकता है। किन्तु, उसका दुष्परिणाम 
बहुत दूर तक पहुँचा । रोम साम्राज्य का इतिहास उसका प्रबले साक्षी है| व्यापदव 
विकास का शायद वह भी एक अनिवार्य साधन था । व अति मे शक 


सामाजिक गतिविधि २... हर लि मी 
. यद्यपि :मनृष्य अथवा उसके जत्थे कभी एक-से नहीं थे तथापि लाखों वर्ष 

तक उनकी शारीरिक, मानसिक तथा सामूहिक शक्ति में उतनी विषमता न थी जेंसीं 
कि परिस्थितियों की विभिन्नता और उससे उत्तेजना प्राप्त करके विकास ने उत्पन्न 
कर दी । अत्यन्त पुराने युग के प्रतीक अब तक इतस्ततः किन्तु विशेषतः अफ्रीका 
एवं दक्षिणी अमेरिका और आस्ट्रेलिया में पाये जाते हैं। दुर्भाग्य अथवा संयोगवश 
जिनके दल दूर अकेले पड़ गये और अन्य दलों से सम्पर्क स्थापित न कर सके वे आज 
तक पुरानी स्थिति से बाहर न आ सके। सभ्यता के विकास के लिए विभिन्न 
जनसमुदायों का आपस में सम्मिश्रण और आदान-प्रदान आवश्यक है | अविकसित 
: समूहों की चर्चा भानवशास्त्र का विषय होने के सिवा यह,अप्रासंगिक भी है । 
हम उस स्थिति का विचार कर रहे हैं जो कृषि कर्म से विकसित होती आ रही है। 

ग्रामों और नगरों में कृषि, व्यवसाय, वाणिज्य आदि से अनेक समस्याएँ 
उठ खड़ी हुई । भृहस्थ-जीवन उस परिस्थिति के लिए अत्यन्त उपयोगी सिद्ध 
हुआ । कुदुम्ब को वृद्धि, परिश्रम तथा क्षमता से कुछ लोग अधिक सम्पन्न हो 
गये, किन्तु अन्य कुटुम्बों को सफलता कम या बहुत कम मिली । उसी प्रकार 
पेशेवरों में अनेक श्रेणियाँ हो गयीं जिनमें कुछ अधिक, कुछ कम और कुछ बहुत कम 
सफल हो सके ग्रामों तथा नगरों की समृद्धि से आकर्षित होकर रोजगार की आशा 
में लोग नगरों में आने लगे जिससे जनसंख्या तो बढ़ी, किन्तु उसी के साथ जमीन 
अथवा रोजगार की कमी या अभाव से समाज में विपमता, अमीर-गरीब का भेद 
बहुत बढ़ने लगा । आन्तरिक परिस्थिति के सिवा नगरों के आसपास खानाबदोशों 
के दल जानवर हाँक॑ ले जाने अथवा लूट-खसोट करने की ताक में मँडराते फिरते 
थे । नागरिकों को अपने जान-माल की चिन्ता बढ़ी । उसको रोकने के लिए दो 
बातों की तुरन्त आवश्यकता पड़ी एक तो सैनिकों की. जो नगर में शान्ति रखने 
करे सिवा बाहर के आक्रमणकारियों से उसकी रक्षा कर सकें । दूसरी आवश्यकता 
थी जोरूजाँता, मकान, जमीन, जायदाद की आपसी नोब-खसोट से रक्षा करने के - 
लिए कानूनों की । व्यापार और व्यवसाय की वृद्धि से लेन-देन को नियमित करना 
बहुत जरूरी था । सारांश यह कि सेना और कानून की व्यवस्था करता और 
उसके उल्लंघन करनेवालों के लिए दण्डविधान बनाना समाज के लिए अनिवार्य 
हो गया । शस्त्र प्ररिचालन के लिए बलिष्ठ शरीर तथा साहस और कौशल प्राप्त 
करने के लिए परिश्रम और अभ्यास की आवश्यकता थी एवं कृषि करनेंवालों के 
“लिए दूसरे ढंग के अभ्यास और मनोवृत्ति की। जहाँ स्वतंत्र करषक कृषि से हटकर 


_  युद्धकाय में छंगे वहाँ प्रायः वे कृषि करने योग्य ही नहीं रहे | कृषि गुलामों के : 


द्वारा करायी जाने लगी या चौपट हो गयी अथवा महाजनों के हाथ बिक गयी । 
उस अवांछनीय व्यवस्था का ग्रीस और उससे भी अधिक प्रदर्शन रोम के इतिहास 
में मिलता है । सिपहगिरी के व्यवसाय में लगे हुए समुदाय की एक श्रेणी अथवा 
एक विशिष्ट वर्ग बन गया । इतिहास में प्रायः इस वर्ग की प्रवृत्ति राज्याधिकार. 
प्राप्त करने अथवा स्वयं किसी सफल सेनापति के नेतृत्व में स्वतंत्र राज्य स्थापित 
करने की ओर दिखाई देती है । सैनिक शासन साधारणतः: बुरा है क्योंकि वह 
कठोर और अनुदार ही प्रायः रहता है। शायद ही कभी उससे लाभ होने की 
सम्भावना दिखाई पड़ती है । सैनिक बल के नियंत्रण के लिए प्रजा राजा की या 
अन्य शासन-विधाता की शरण माँगती है, किन्तु वे दोनों प्रबल और अदस्य सेनापति 
के विरोध से सशंकित रहने के कारण किसी दूसरे सेनापति की सहायता चाहते 
है । सारांश यह कि राष्ट्र और प्रजा के रक्षक स्वयं विपत्ति का कारण उसी प्रकार 
हो जाते हैं जैसे कि सफल व्यापारी या महाजन अर्थलोलुपता के कारण निष्ठर और 
स्वार्थान्ध हो जाते हैं । 

उपर्युक्त दोनों प्रबल वर्गों को नियंत्रण में रखने के लिए प्राचीन समाज मं 
क्या प्रयत्न हुए और उन्हें कहाँ तक सफलता मिल सकी, इसके दो विधान उस युग 
के इतिहास में मिलते हैं । पहला यह कि राजा का महत्त्व और उसका आतक 
लोगों के हृदय में जमा दिया जाय । दूसरा यह कि शासन के लिए जनता स्वयं 
अपने प्रतिनिधियों को चने और उनको निश्चित अधिकार प्रदान करे । जनसत्ता- 
त्मक विधानों का ग्रीस में प्रयोग हुआ, किन्तु उनको उतनी सफलता प्राप्त न हुई 
जितमी कि ईरान और मिस्र के सम्राटों को या सिकन्दर अथवा आगस्टस सीजर 
आदि रोमराज्य के सेनापतियों को मिली । यह स्मरण रखना चाहिए कि सफल 
सेनापति अनेक बार सम्राट बनें । ग्रीस के जनसत्तात्मक राज्य को थोड़े ही समय 
तक सफलता प्राप्त हो सकी । इसके सिवा उस जनसत्तात्मक समाज की जड़ में 
भी गुलामी लगी हुई थी और उसमें ईर्ष्या, द्वेष, बेईमानी आदि दोषों की भी कमी 
न थी। ग्रीस में स्पार्टा नामक राज्य जनसत्तात्मक न होने पर भी सबसे ज्यादा : 
दीघेंजीवी हुआ । क्‍ 

मिस्र, मसोपटेमिया, ईरान और चीन में कुछ छोटे-मोटे कबीलों को छोड़ -. . 
राजा अथवा सम्राट का शासन रहा | प्रबल सेनानायकों और लड़ाक्‌ सैनिकदलों ' 
का नियंत्रण करने के लिए राजा और धार्मिक नेताओं के . वर्ग में घनिष्ठ संबंध 
स्थापित हुआ । धांमिक नेताओं के वर्ग ने राजा के दैविक गुणों और परोक्ष॑ शक्तियों 

के विशिष्ट क्रपापात्र होने की घोषणा की । राजा ने समाज में उनका प्रमुख 
स्थान निर्धारित किया और विधान तथा कानून-रचना में उनको अपना घनिष्ठ 
सहयोगी बताया । प्रशेहितों और धर्माध्यक्षों का वर्ग परोक्ष शक्तियों से सम्ब- 
न्धित और राजा से प्रतिष्ठित होने के कारण अन्य वर्गों से अधिक महत्त्व और सम्मान 
प्राप्त कर सका । कभी-की सनिक वर्ग और धार्मिक वर्ग में संघर्ष हो जाता था 
किन्तु उससे सामाजिक परिस्थिति में विशेष उलट-पलूट न हो सका । चीन में 
भी राजा विधान सम्बन्धी कार्य विद्वानों की सहायता से कराता था। वहाँ भी राजा 
को देवपुत्र समझा जाता था, यद्यपि वहाँ ईरान, भारत आदि के समान कोई संग- 
ठित वर्ग सिवा शिष्ट नौकरशाही के न था। रोम में भी पहले कुलीन वर्ग की राज- 
सत्ता थी, किन्तु उसको हटाकर प्रबल सेनापति सम्राट्‌ बन गये और देवत्व का 
दावा करने लगे । 

समाजशास्त्र तथा इतिहास से यह जान पड़ता है कि प्रागेतिहासिक यग से 
ही सर्वत्र एक वर्ग चला आ रहा है जिसका संबंध परोक्ष शक्तियों से माना जाता 
था | उससे अन्य छोग डरते और उसका सम्मान करते थे जब ग्रामीं का आरम्म 
हुआ तब उन्होंने देवी-देवताओं के आलूय बनाकर अपना संगठन किया । लोग 
' उनका विश्वास करते थे और राजा आदि उनसे सहायता माँगते थे। नगर की 
वृद्धि के साथ उन लोगों की भी वृद्धि हुई। मेसोपटेमिया और मिस्र में जनता अपना 
अनाज उनके देवालयों में जमा करती और आवश्यकतानुसार लोग उनसे लेन- 
देन करते थे। जहाँ देवालय नहीं थे वढ़ाँ भण्डार तों न बने, किन्तु उनका संगठन 
जारी रहा। वे लोग अन्य वर्गों की तरह अपने बंशजों को ही अपने परम्परागत 
अथवा आविष्क्ृत मंत्र-तंत्र और अन्य विद्याएँ सिखाते थे । उन्हीं लोगों में पढ़ना- 
लिखना, शिक्षा देना, हिसाब-किताब रखना प्रायः सीमित था । बौद्धिक और 
धार्मिक क्षेत्रों पर अधिकार रखने के कारण बिना सैनिक शक्ति के उनका समाज 
के सभी वर्गों पर गहरा प्रभाव हुआ । वे ही राजा अथवा समाजशक्ति के समर्थक 
थे । सैनिक वर्ग से कभी-कभी उनका संघर्ष हो जाता था, किन्तु उनके सामाजिक 
महत्त्व की व्यावहारिक क्षति न हुई । वे छोग युद्ध तथा व्यापार में देवों से प्रार्थना 
करने के. सिवा बहुत कम भाग लेते थे। उनकी जीविका का मुख्य स्रोत श्रद्धाल 
. छोगों-का आतिथ्य और मेंट-पूजा थी । स/!माजिक, व्यापारिक तथा औद्योगिक 
. ।विद्विष्टीकरण. के साथ उनके संगठन; कर्तव्य तथा संस्कार आदि. भी अधिक 
:.. सीमित प्रतिष्ठित हों गये । सामाजिक तथा रांजनीतिक ग्रतिविधि के संरक्षण 

में उनका विशेष भाग रहता था। परम्परागत नीतिव्यवहार को ध्यान में रखकर 
उन्हीं छोगों के निर्दशा अथवा सम्मति से एशिया और मिस्र में सर्वत्र न्याय की 
सीमाएँ, सामाजिक, व्यापारिक कत्तंव्याकरत्तेव्य के नियम बनाये गये । वे कानून 
के संग्रह विभिन्न नामों से अन्य देशों में प्रसिद्ध हुए । भारत में वे ही संग्रह 
घर्मशास्त्र कहलाये'। उनको प्रचलित करना राजा का कतेंव्य कमोबेश सभी 
एशियाई ओर मिल्ली राज्यों में समझा जाता था । भारत में तो यह बहुत स्पष्ट 
था कि 'राजा प्रशास्तिधर्मेण स्वकर्मनिरता: प्रजा: ।” 


सभ्यता के विकास तथा संस्कृति के निर्माण में सर्वत्र विभिन्न वर्गों की गति 
एक-सी नहीं रही । कहीं और किसी समय एक वर्ग का, कहीं दूसरे का प्रभाव 
परिस्थितियों के अनुसार घटता-बढ़ता रहा। कार्थेज, ग्रीस और रोम में व्यापारियों 
और सैनिकों का, प्राचीन यूग के एशियाई प्रदेशों में पुरोहितों और सैनिकों का तथा 
चीन में सैनिकों और परम्परावादियों एवं विचारकों का अधिक महत्त्व रहा है । 

उपर्युक्त परिस्थिति मनुष्य ने जान-बूझकर नहीं गढ़ी । जीवनरक्षा के 
लिए वह उसी प्रकार से स्वाभाविक थी जिस प्रकार पार्थिव सृष्टि में पहाड़, नदी, 
वृक्ष, पशु, पक्षी, मनुष्य आदि का आविर्भाव हुआ । मनुष्य के जीवन में ऐसी परि- 
स्थितियाँ उपस्थित होती गयीं जिनसे विवश होकर वह प्रवाह में बहने छगा 
जिसके ओर-छोर का पता उसे न मिला। परिस्थितियों का पूरा ज्ञान प्राप्त करना 
दुःसाध्य ही नहीं शायद असम्भव भी है । तथापि इतना प्रकाश अवंद्य पड़ा है 
कि' उसकी मोटी-मोटी बातों और उसके महत्त्व की रूप-रेखा का आभास होने लगा: 
है । उन सबका वेर्णन किसी शास्त्रविशेष का विषय यदि कुछ हो सकता है तो 
सम्मक्षतः वह इतिहास है। अंग प्रत्यंग में कुछ गहराई से घुसने के लिए अमेंक 
द्ासत्रों की रचनाएँ होती चली जा रही है। भूमिका में केवल मोटी बातों की ओर 
कुछ इद्यारा करना आवश्यक है, इसलिए प्रतीत होता है कि इस पुस्तक के पाठंकों' 
को' कुछ ऐसे सूत्र: मिल जाये जिनसे वे देश विदेश के इतिहास को कुछ समझ- 
बूझकर पढ़ सकें । इस उद्देश्य से विषय का कुछ मुख्य किन्तु साधारण श्रेणियों 
में संक्षिप्त दिग्दशन देने का प्रयत्न किया गंया है । ' 


मनोवृत्ति क्‍ कि है 
प्रकृति के जटिल बन्धनः से. कुछ छुटकारा पाने. के लिए मनुष्य को व्यख्रों-बर्षू:... 
तक मटकना और महान्‌ कष्ट: झेंलना पड़ा है:॥ प्राण-रक्षा उसका स्वमावजनित! 
डरे 





उद्देश्य रहा । अतः प्राण उसके लिए केवल स्वाभाविक ही नहीं, बल्कि सबसे 
महत्त्वपूर्ण विषय हो गया । 

जब किसी समुदाय को कृषि, गोरक्षा के लिए सुन्दर और उपयोगी भूमिभाग 
मिल जाता है और उसके लाभ से वह परिचित हो जाता है तो उसको अपने अधि- 
कार में रखने के लिए जी तोड़कर प्रयत्न करता है | उसी मनोवृत्ति का छोटा 
स्वरूप व्यक्ति अथवा कुटुम्ब के अपने हिस्से की रक्षा करने में दिखाई देता है । 
वह मनोवृत्ति पीढ़ी दर पीढ़ी मजबूत होती जाती. है और देश-मक्ति का रंग 
पकड़ लेती है। यद्यपि उसकी जड़ में अनिवार्य स्वार्थ है, फिर भी उस भावना 
को भाव॒कता और आत्मत्यागादि का रूप प्राप्त हो जाता है, जननी जन्मभूमिश्च 
स्वर्गादपि गरीयसी', हिब्बुल्वतन अज़मुल्के सुलेमां खुश्तर, ख़ारेवतन अज' 
सम्बुले रैहा खुश्तर' आदि काव्योक्तियों से वह सुसज्जित एवं सुवासित हो जाती 
है । अन्य भावों की तरह आरम्म में उसका स्वरूप छोटा किन्तु स्थायी दिखाई 
पड़ता है, किन्तु अनुकूल परिस्थितियों में धीरे-धीरे वह देश, राज्य एवं साम्राज्य 
के आकार का एवं विशाल होता चलता है । यदि परिस्थितियाँ प्रतिकूल होती 
गयीं तो प्रायः संकुचित होते-होते वह अपने प्रारम्मिक स्वरूप में चला जाता है 
अथवा कभी-कभी देश-काल को उल्लंधित करके किसी अनिश्चित काल्पनिक मार्ग 
की ओर संकेत एवं आमंत्रण करता है; 'उदारचरितानांतु वसुधेव कुटुम्बकम । 


उपर्यक्त संक्षिप्त वर्णन से यह अनुमान करने में कोई विशेष आपत्ति न होगी कि 
व्यक्ति और विश्येषत: कुटुम्ब, समाज आदि में सभ्यता के आरम्म में जमीन और 
जन की. किन्तु आगे चलकर जर की प्राप्ति तथा उसकी रक्षा करने की छाछूसा 
परिस्थितिजन्य से स्वभावजन्य हो जाती है। अकेले अथवा छोटे कुटुम्ब, कुछ अथवा' 
बंद को कुछ समय में यह स्पष्ट ही जाता है कि आत्मरक्षा के लिए विधान, संगठन 
और गशक्तिसंचय की अनिवायें आवश्यकता है। तदनुसार वह सामाजिक, व्यावहारिक 
एवं आथिक नीति का चिन्तन और उनकी: रचना का प्रयत्न करता है और उसके 
संरक्षण और प्रचछन के लिए राजनीतिक, सामाजिक आदि संस्थाएँ बनाता 
जाता' है । ये सब क्रियाएँ देश, काल, पात्र, तथा साधन आदि के अनकल बनती. 
बढ़ती या घटती रहती हैं। पतीब्रत, पतिब्रत, स्वामिभक्ति, राजभक्ति 


5. परिवार-क्त॑व्य, जातिसेवा, देश-सेवा आदि उपर्यक्त मनोवृत्ति के रूप-रूपान्तर 


. अथवा भेद-प्रभेद है। मर्यादापालन, जातिघधर्म, कुलूधर्म, कत्तैंब्या|कत्तेंब्य, विधि- 
: निषेध आंदि की भावनाएँ उसी एक स्रोत-से निकली हैं। । 

मानवशास्त्र तथा इतिहास .उपर्यक्त, मनोवृत्ति के अन्य कुछ श्रेतिफंज्ों को 
प्रदर्शित करते हैं । प्रायः यह देखा जाता है. कि प्रत्येक मनुष्य, कुटुम्ब, वर्गे, समाज, 
जाति अपने को दूसरे से श्रेष्ठ .समझते हैं । ; मिल्जी, अरब, ग्रीक, ईरानी, चीनी, 
जापानी, भारतीय आदि सब देशिकों और जातियों में यह भाव मिलता है। उसके 
लिए आत्माभिमान, आत्मसम्मान, जात्यभिमान, ,देशाभिमान आदि शछाद्दों 'का 
प्रयोग होता है। उनकी हानि दुःखद और निन्दनीय मानी जाती' है। मनुष्य अपना 
उत्कर्ष, सम्मान तथा छाभ प्राप्त करने के लिए दूसरे से स्पर्धा करता, . संघर्ष 
करता और कमी-कभी दूसरे का अपकर्ष ही नहीं, विनाश. करने से भी नहीं हिच- 
किचाता | यदि उससे कुल, जाति, देश, राज्य को लाभ हो तो वह अवगुण न समझा 
जाकर गुण समझा जाता' है। षड्यन्त्र, कूटनीति, संघर्षे, युद्ध आदि की जड़ में ईर्ष्यो, 
'छोम, मत्सर, टद्रोंह आदि गुप्त अथवा प्रत्यक्ष रूप में उपस्थित रहते हैँ.। पाथिव 
कारणों से .जो मनोवृत्तियाँ उत्पन्न होती गयीं उत्तका घात-प्रतिघात-युक्‍त प्रवाह 
प्रारम्भ से आज तक चल रहा है।. संसार के रंगमंच पर उसके प्रदर्शन की.झलूक 
इतिहास शास्त्र में अन्य शास्त्रों की अपेक्षा कुछ अधिक.दिखाई पड़ती है.। समय- 
समय पर उसकी प्रतिक्रिया होती रहती है जिसका संकेत उचित प्रतीत होती है।.. 


धामिक स्थिति, 


. मनुष्य को छाखों वर्षों तक प्राकृतिक कठिनाइयों? और आंपत्तियों के जिवारण 
के लिए लड़ना-भिड़ता पड़ा । यहाँ तक कि. युद्ध और संघर्ष. करना उसके जीवन 
का व्यवसाय हो गया । मोजन, वसन. एवं: छाजन के सिवा उसको प्रत्यक्ष अथवा 
अप्रत्यक्ष शत्रुओं से बचने और प्रुग-युगान्त्र की, निरत्ततर व्िषमताओं और आधात 
प्रत्याघात .की भ्रकान से विश्राम पाने की. इच्छा. स्वाभाविक -हो. गयी .। उसके: लिए 
अनेक प्रयत्न होते आ रहे ह, जिनकी परिभाषाएँ घटती-बढ़ती चंली जा रही हैं 
र॒त्ताकरज़ी की उक्ति संक्षेप में इसी स्थिति क़ी ओर संकेत करती हैं---- केते मन्वन्तरु 
प्तिरन्तरं व्यतीत है हैं केती पाप पुण्य परिभाषा ज़ुटि जायग़ी ।” जहाँ. याःजब जिनकी 
जीवन "की ,आवश्यकताएँ. सरक्ता. से पूदी,हो जांती हैं वहाँ आरामतलबी बढ़ती 
है और जहाँ कठिनता प्राप्त होती है वहाँ परिश्रम्न की प्रशंसा होती है.। सांसारिक 
जीबन: की , विभीषिकाः से व्यथित होकर अंश्रवा आऑरामतलबी क्री. ससीमता और 
भोग॑शकिति ,की; क्षीणता से. चित्तित होकर मनुष्य. क्षक्षय. सुख-ान्ति, की..कल्पना 
क्रता.हुँआ निद्व॑द्ठि.मुक्त दोदे।कें विश्लितविधात, के-हैदोज़, यींग- अयोर्ग, था विग्रप्ीरा 

के मार्ग खोजता है और अनेक प्रकार के तक-वितर्क और कुतक करता चलता 
है । उसी प्रयत्न के फलस्वरूप नाना प्रकार के दर्शनशास्त्र उसकी सफलता अथवा 
विफलता के द्योतक हो रहे है । यद्यपि गीता के अनुसार कि कर्म किमकमति 
कवयोःप्यत्र मोहिता: । तथापि' कार्याकार्यविनिश्चय पर विचार चलता जा रहा 
है। प्रत्येक देश की परिस्थिति देश, काल, पात्र की ऐतिहासिक पृष्ठभूमि में इसी 
दृष्टिकोण से देखने पर उसका समझना आसान हो जाता है । शाइवत की कल्पना 
में मौलिक और स्वल्पकालिक स्थितियों का प्रभाव शशी के गर्भ में शशांक के 
समान प्रतिबिम्बित होने लगता है । 


धर्म का विकास 


धर्म के आरम्भ और विकास के विषय में भी वही कठिनाई है जो पुरातन 
संसार के अन्य क्षेत्रों में मिलती है । सम्यता की निम्नतर दक्ाओं में फंसे हुए 
मनुष्यों के व्यवहारों और विश्वासों, मनोविज्ञान तथा ज्ञात धर्मों के लिखित अथवा 
अन्य प्रकार के अवशेषों के सहारे धामिक विकास का अनुमान किया जाता है । 
विज्ञानवादी किसी मनुष्य अथवा समूहविशेष को ईइवर द्वारा धर्मंग्रल्थ का प्रदान 
या उद्घाटन नहीं मानते । उनके विचार से अन्य संस्थाओं के समान धर्म का भी 
धीरे-धीरे विकास हुआ है । उसकी जड़ भी मनुष्य की अनुभूति, अनुमान, ज्ञान 
आदि में ही ढूंढना उचित है। उनके मत से मनुष्य को नैसगिक घटनाओं को देख- 
कर आइचय, भय और मन्दजिज्ञासा के साथ ही साथ अपनी दुर्बलता और बेबसी 
का अनुभव हुआ होगा । जलूप्छाव, दवाग्नि, बिजली, तूफानी वायु, आकाश तथा 
धरती के ओर-छोर की असीमता, सघन वनों की विभीषिका, हिसक एवं प्राण- 
घातक जीव-जन्तुओं के उपद्रवों और जीवन की अस्थिरता आदि का प्रभाव सामू- 
हिक़ रूप से उसको बहुत भयंकर प्रतीत हुआ होगा । साथ ही साथ उसे जल, अग्नि, 
वायु, कन्द-मुल, फल, सूर्य, चन्द्र आदि से प्राप्त छाभों अथवा सुख का भी अनुभव 
हुआ होगा । जीवन के नाशक तथा रक्षक दोनों पक्षों के बीच में सानव की मन्द 
बुद्धि बहुत समय तक झूलती रही होगी । कालान्तर में परोक्ष शक्तियों की सत्ता 
में उसका विश्वास जम गया होगा । 

दूसरी समस्या परोक्ष शक्तियों को सानुकूल करने की रही होगी । अपनी- 
अपनी. संस्कृति के' अनुकूल उनको उन्हीं विधियों से प्रसन्न करने का: प्रयत्न किया 
गया जिनसे मनुष्यों का तोष होता था । उन्हें. रिशझाने-बुझाने के छिए कोलाहल; 


५4 ॥,( 


' झगई 
भर 


नाच, गाना, स्वाँग, फल, फूल, अन्न, मद्य, भस्म, मछली, मैथुन, अभ्यर्थना, प्रार्थना, 
'सूख, प्यास, उपवास, भयंकर शीत तथा गरमी का सहता, नरबलि, यहाँ तक कि 
अपने रक्त, अंग तथा प्राण की भेंट चढ़ाने के विधान कमोबेश सर्वेत्र बन गये । 
उन सब कार्यों का विधिपूर्वक सम्पादन करने के लिए ऐसे लोगों का, जिनका अदृदय 
रूप से विभिन्न शक्तियों से सम्बन्ध माना जाता था, समाज में विशेष सान होने 
लगा । 
भौतिक सत्ताओं में सूर्य, चन्द्र, आकाश, अग्नि, जलद, नद, धरती, वायु, वन, 
'पर्वेत आदि को विशेष महत्त्व मिलना स्वाभाविक था। उनमें से कृषिप्रधान 
देशों में सूय का और मस्मूमि तथा वनस्पति-प्रधान क्षेत्रों में प्रायः चन्द्रमा का स्थान 
ऊंचा माता जाता था । चीन वाले आकाश (देव) की अनन्तता के कारण उसको 
विशेष रूप से मानते थे। सूर्य की उपासना भारत, ईरान, मिस्र, रोम व यूरोप में 
प्रचलित हुई । अरब, यूनान, मेसोपटेमिया में चन्द्रमा का विशेष महत्व माना 
जाता था । कभी देवताओं में अपने-अपने भक्तों का पक्ष लेकर युद्ध छिड़ जाता 
'था और भकक्‍त अपने इष्ट की अभ्यर्थना और गृुणगान तथा दूसरों के इष्ट देवता 
की निन्‍्दा और निरादर करते थे। लोग अनेक देवताओं का सम्मान करते थे 
यथा, शज्नौं मित्र: शं वरुण: शन्नों भवत्वर्थमा । शन्न इन्द्री बृहस्पति: शन्नो विष्णु 
'रूरुक्रम: । नमो ब्रह्मणे नमस्ते वायो त्वमेव' प्रत्यक्ष ब्रह्मासि--इत्यादि । यूनान, 
"रोम, मेसोपटेमिया और भारत में कुछ इस प्रकार की व्यवस्था थी । 
प्राचीन युग के देवताओं की प्रायः मनुष्यों की सी प्रवृत्तियाँ जैसे काम, क्रोध, 

मोह आदि, होती थीं | पौराणिक ढंग की कथाएँ मेसोपटेमिया, एशियाई कोचक, 
'मिद्ध, ग्रीस और रोम में प्रचलित थीं । देवताओं और भनुष्यों में फिर भी बड़ा 
'मेद था। मनुष्य रोग, जरा और मृत्यु के शिकार होते, किन्तु देवता उनसे मुक्त 
होते थे । देवियों की भी कल्पना देवताओं की कल्पना से मिलती-जुलती थी । 
उनमें भी करीब-करीब वैसे ही गण और दोष होते जो देवताओं में पायें जाते 
थे | सारांश यह कि मनुष्यों ने देवताओं और देवियों की कल्पना अपनी आकृति और. 
अ्रक्ृति के अनुसार कर ली । 


इंदवर की कल्पना 





धार्मिक विचारों के प्रसंग में ईद्वर की कल्पना के स्रोतों और भाव जीवेंने 
में उसकी सत्ता के विंषय में विचार करना उपयुक्त होगा । अन्यत्र यह बताया 

गया है 'कि नैसगिक घटनाओं से उनके पीछे संचालक शक्तितयों कीं सत्ता में मनुप्य 
के विश्वास का आरम्भ हुआ । उसे ऐसा प्रतीत हुआ कि वे शक्तियाँ मचल जाने 
अथवा अप्रसन्न होने पर हानि और प्रसन्न होने पर छाम पहुँचा सकती हैं। कालान्तर 
में व्यक्त गुणों के पीछे भी देव यां देवी की कल्पना बढ़ती गयी । उसके पद्चात 
यह .विचार उत्पन्न हुआ होगा कि शक्तियों के व्यक्त रूपों में विभिन्नता होते हुए 
भी वस्तुतः एक प्रधान सत्ता है, जो विविध देवी-देवताओं में व्याप्त है। इस धारणा 
का भी स्रोत बाह्य जगत्‌ में पाया गया। जिस प्रकार वर्षा का जल, नदी का जल, 
जलाशयों या: समुद्रों का जल वस्तुतः जल ही के विभिन्न प्रकार हैं। दवाग्नि, 
सूर्याग्नि, भोजन. पकाने की अग्नि, मशालू की अग्नि, आदि विभिन्न नामों में प्रयोग 
एक अग्नि. नामक सत्ता का है.। जो कभी प्रकट और कभी अप्रकट रहती है---. 
“अम्तिर्यथै को भुवन प्रविष्ट:', “जल हिम उपल .बिलग नहिं जैसे ।” 

. ..दूसरी विचारधारा प्रकृति, तथा. मनुष्य के व्यापारों में कारण और कार्य के: 
संबंध.पर विचार करने से. निकली । बिना बीज, करे वृक्ष, बिना अग्नि के उष्णता 
अथवां प्रकाश, बिना जनक या जननी के सनन्‍्तति की संभावना नहीं, जैसे ही बिना 
कर्ता के सृष्टि का होना असम्मव है। इसलिए सृष्टि के साथ ही उसके विधाता कीः 
सत्ता मानना अनिवायं है। जब मानव-समाज में नेतृत्व के विकास ने राजा तथा 
सम्राट की स्थिति प्राप्त की, जिसके बिना शान्ति, न्याय अथवा. सामाजिक जीवनः 
की रक्षा नहीं हो सकती । तब एक ऐसी सत्ता की कल्पना हुई जो प्राकृतिक नियमों: 
के विधानों को रचती और उन्हें नियंत्रित करती है । उसके बिना न तो सृध्टि की 
रचना और न प्रकृति का नियमित व्यापार चल सकता है। जिस प्रकार दुष्टों और 
अत्याचारियों से राजा अथवा सम्राट रक्षा करता है, उसी प्रकार ईश्वर आधि- 
व्याधियों से रक्षा करता है । वह साहुकार है त्वमेव माता च पिता त्वमेव” अथवा' 
त्वमेव शरणं मम' आदि उक्तियाँ उस विचार-धारा को. प्रतिध्वनित करती हैं । 
... /इंवर, देवी और देवताओं की कल्पना को दाशनिक विचारकों ने तक से, 
प्रज्ञावादी योगियों ने प्रज्ञा और अनुभूति से और कवियों ने भावनाओं से परि- 
प्कृत और सुसज्जित करके इतना सूक्ष्म, मनोवैज्ञानिक, सारगर्भित और पुष्ठ कर. 
दिया कि उनका भौतिक आधार लप्त-सा हो गया और वे अलौकिक, आधि- 
देविक तथा आध्यात्मिक विचार श्रेणियों में प्रतिष्ठित हो गये । देवताओं और 
. विशेष कर, ईदवरे:की. सत्ता. का ज्ञान मानव का महान्‌ क्रान्तिकारी अन्वेषण एवं 

उप्रलृब्धि सिद्ध हुआ । विज्ञान अपने ढंग से उसकी. खोज करने में तत्पर है.). साधा- 

रण व्यक्तियों के लिए विश्वास, कीर्त्तन, पुजन॒ के सिवाय अन्य कोई उपाय न मिल 
सका । 

प्राचीन मिस्र में वहाँ के सम्राट एखनातोन ने ईसा से १३७७ वर्ष पूर्व एकेश्वर- 
वाद का खुल्लमखुल्ला प्रतिपादन किया , जिसके कारण वहाँ के लोगों में असन्तोष 
फेल गया । उसकी मृत्यु के बाद उस सिद्धान्त का मिस्र के सम्राटों द्वारा प्रचार न 
हुआ । किन्तु ईसा के पाँच-छ: सौ वर्ष पूर्व तक एकेश्वरवाद का प्रचार भारत, 
ईरान, फिलिस्तीन में हो गया । एको देवों सर्वभूतेष गढ़: सर्वव्यापी सर्वभूतान्त- 
रात्मा । कर्माध्यक्ष: सर्वभुताधिवासः साक्षी चेता केवलों निर्गुणइच' नये एकेड्वर- 
वाद की पूर्ण उपनिषदीय व्याख्या है। वस्तुतः वैदिक युग की संहिताओं में भी 
उसके इतस्तत:ः प्रमाण मिलते हैं। किन्तु उपनिषदों में उस पर विशेष जोर दिया गया 
है । एकेशवरवाद के साथ ही साथ चीन को छोड़कर सर्वत्र सविता की उपासना 
पायी जाती है । 

ईदवर की अमूर्त कल्पना दुस्साध्य होने के कारण सम्भवतः सुक्ष्मतत्वदर्शियों 
तक सीमित रही होगी । सर्वेसाधारण के लिए उसकी मूर्ते कल्पना ही सम्भव 
थी । विभिन्न वातावरणों तथा रुचियों के कारण उसकी अनैक प्रकार की कल्पनाएँ 
की गयीं, जो 'भयानां भय॑ मीषणं भीषणानां गतिः प्राणिनां पावन पावनानाम्‌” 
आदि बचनों से प्रकट होती है । कहीं उसके पुरुष रूप में, कहीं स्त्री रूप में, कहीं 
दोनों में संयुक्त और कहीं विक्ृत पशु पक्षी की मुखाकृति सहित, कहीं मयानक, 
कहीं वीभत्स और कहीं सौम्य रूप में कल्पता की गयी । परमेश्वर के सिवा अनेका- 
नेक शक्तियों के अधिष्ठाता देवों और देवियों की मूर्तियाँ बना छी गयीं । (मूर्ति- 
पूजा का प्रचार परिचमी एशिया, यूतान मित्र आदि देशों में विशेष रूप से हुआ । 
सिन्धु नद की संस्कृति अथवा सम्यता संभवतः पश्चिम से मारत में आकर बौद्ध 
यूग में अच्छी तरह प्रचलित हो गयी ।) क्‍ 

धर्म सम्बन्धी दूसरा महत्त्वपूर्ण प्रइन यह भी उठा कि क्या भनुष्य के शरीरान्त 
के साथ उसका नितान्त विनाश हो जाता है अथवा कुछ बच जाता है। बीज से 
वृक्ष और वृक्ष से बीज की उत्पत्ति, सूर्यादि का अन्त होकर-उदय होना, रात्रि के 
बाद दिन आदि दैनिक अनुभवों ने यह विचार पुष्टं किया कि शरीर के निधन, के' 
उपरान्त कहीं न कहीं व्यक्ति की सत्ता अवश्य रहती होगी। उस सत्ता के स्वरूप के 
सम्बन्ध में विविध विचार फैले, किन्तु सत्ता में वि्वासः चीनें से यूरोप और:मिज्लः 
तके किसी न॑ किसी रूप में जमा रहा ।“दवों की. रक्षा और द्विबंगत जीवों. को 'पुजा+ 

मेंट आदि का मुलाधार यही विश्वास है। भारत में तो जीव के विषय में बहुत 
विचार हुए और उसको ब्रह्म का अंश कह दिया गया , यथा “न जायते म्रियते 
वा कदाचित्‌ृ--अजो नित्य: शाइवतो5्यं पुराणों न हन्यते हन्यमाने शरीरे ।” 

जरा और मृत्यु की अवश्यम्भावी घटना नें मानव संसार और विशेष कर 
दार्शनिकों के लिए! एक कठिन समस्या उपस्थित की । अधिकांश' चिन्तकों ने सांसा- 
रिक जीवन की अन्ततोगत्वा विफलता देखकर मरणोपरान्त सुख प्राप्ति की वैसी 
ही कल्पना की, जैसी देवी-देवताओं के सम्बन्ध में उनकी धारणा थी । कुछ को 
जीवनचक्र के अवसान में मुक्ति दिखाई पड़ी । किसी ने इसी जीवन में सांसारिक 
सुखों के उपभोग को नकद सत्य मानकर मरणोपरान्त स्थिति को कपोलकल्पित 
कह डाला । अबाघ एवं अतिशय स्वार्थ, अनियमित शारीरिक तथा मानसिक 
वासनाओं को समाज के लिए ही नहीं, वरन्‌ व्यक्ति के भी हित के विरुद्ध 
अनुभव कर उसको सीमित तथा नियंत्रित करने के यम और नियम बने । धामिक 
एवं नैतिक विचारों की जड़ उपर्युक्त स्थितियों और अनुभवों के आधार पर वैज्ञा- 
निक इतिहासकार इसलिए मानते हैं कि वे स्वयंसिद्ध हैं और उन्हें किसी परोक्ष 
शक्ति द्वारा जगत्‌-संचालन के मानने की विशेष आवश्यकता प्रतीत नहीं होती । 
कर्तव्याकर्त॑व्य, पाप-पुण्य की परिभाषाएँ भी देश, काल, पात्र की स्थितियों के 
अनुसार घटती-बढ़ती रहती है। 

फिर भी इतिहास दाशंनिकों, तत्त्वज्ञों, योगियों तथा' धर्मंप्रवर्तकों के क्षेत्र में 
हस्तक्षेप की अनाधिकार चेष्टा तहीं करता चाहता, क्योंकि वह ऐतिहासिक दृष्टिकोण 
के सिवा अन्य दृष्टिकोणों की संभावना को असंभव अथवा मिथ्या कहने का आग्रह 
करना अनुचित एवं अनावश्यक समझता है। उसका केवल यही कहना है कि मनुष्य 
की विचारधारा और धारणा उसके ऐहिक जीवन के अनुभवों, सफलताओं, विफल- 
ह ताओं, आशाओं और निराशाओं से उत्पन्न तथा विकसित पायी जाती है। 
हु परिस्थितियों को जीतने का प्रयत्न 

उपर्युक्त विवेचन द्वारा मानवसंसार की परिस्थितियों के महत्त्व पर विशेष 
ध्यान आकर्षित किया गया। सम्भव. है कि कुछ पाठकों को यह प्रतीत हो कि 
सनृष्य केवल परिस्थितियों का दास है, वे जैसा उसे घुमाती हैं वैसा उसका 
व्यवहार होता जाता है। “केनापि देवेन हृदिस्थतेन तथा नियुक्तो5स्मि तथा करोमि,' 
इसलिए दासता से मनुष्य, की मुक्ति नहीं हो सकती । आथिक, सामाजिक, राज- 

नीतिक, नैतिक आदि समस्याएँ कुछ ऐसी उलझ गयी हैं कि उनसे निस्तार पाना 
असम्भव सा है. क्योंकि विश्व की प्रवृत्ति सरलता की ओर से जटिलता की ओर विक- 
सित होती चली आ रही है। यदि प्रकृति की यही निश्चित गति है तो आँख मीच 
ओर कान दबाकर चलने के सिवा कोई अन्य उपाय नहीं दिखाई देता । इस प्रकार 
की घारणाएँ ऐतिहासिक यगों में भी बनती रही हैं जिनके फलस्वरूप अनेक मत- 
मतान्तरों का प्रचार हुआ । प्रत्येक धर्म का' इतिहास उस विद्वव्यापी रोग की 
चिकित्सा निर्धारित करने का प्रयत्न-सा करता दिखाई पड़ता है । रोग के विविध 
निदान निर्धारित किये गये और उनकी शान्ति के उपाय सुझाये गये जिनका अनु- 
मान प्रत्येक मुख्य धर्म और दर्शनों के संक्षिप्त वर्णण से किया जा सकता है। भव- 
चक्र से निकलने के लिए किसी ने तृष्णा का नाश, किसी ने वेराभ्य, किसी ने ईश्वर 
की शरण, किसी ने सृष्टि के नैतिक विधान का अनुसरण' आदि उपाय बताये । 
उन सकों में प्रायः संसार को असार बनाने की धारणा प्रकट अथवा गुप्त रूप से 
छिपी है। संसार अथवा चित्त के रोग की सत्ता मानकर उसके निवारण के उपायों 
म॑ विचारक छगे हैं, जिससे यह कहा जा सकता है कि सभ्यता अथवा संस्कृति 
की गतिविधि से असन्तोष बराबर जारी रहा । 


विस्तार की प्रवृत्ति 


इतिहास के अध्ययत से एक तो यह जान पड़ता है कि मनुष्य बबर अज्ञान 
की तथा प्रकृति की दासता से मुक्त होता और उस पर विजय पाता जाता है! 
प्रकृति के रहस्यों के पर्दे हुटते चले जाते है जिससे विज्ञान, दर्शन आदि की उन्नति 
निरन्तर हो रही है। मनुष्य का सामाजिक, राजनीतिक तथा आर्थिक सम्बन्ध 
छोटे-छोटे क्षेत्रों में सीमित न रहकर उत्तरोत्तर बड़े क्षेत्रों की सीमाओं का उल्लंघन 
कर किसी बड़ी इकाई की ओर जान-बूुझकर अथवा विवश होकर बढ़ रहा है । 
छोटे ग्राम बढ़कर नगर. में, नगर राज्य में, राज्य साम्राज्य में, क्रमशः निमग्त होते 
चले गये। मिस्र तथा ईरान, अलेकजेण्डर के साम्राज्य के गर्भ में छिप गये। रोम 
नगर ने बढ़ते-बढ़ते स्काटलैण्ड से लेकर एशियाई कोचक और मेसोपटेमिया तथो 
मिद्ध और उत्तरी अफ्रीका तक साम्राज्य फैला लिया । पाटलिपुत्र का राज्यविस्तार _ 
कद्मीर से मैसूर और बंग से सिन्धु नद के आगे तक बढ़ गया। भारत में चक्रवर्ती 
'राज्यस्थापन करना राजा का मुख्य आंदर्श और धामिक कर्तंव्य-सां हो गया 
ऋ्ीम के राज्य की सीमाएँ भी उत्तरोत्तर बढ़ती चली जाती थीं । कं 


लक ह.4 आल 


ऐसी ही प्रवृत्ति आशिक क्षेत्रों में, विशेषत: व्यापार के क्षेत्र में, दिखाई पड़ती 
है। धार्मिक प्रचार तो हर प्रकार की सीमाओं को तोड़कर आगे बढ़ता रहा है । 
यूनान में मिस्र तथा परिचिमी एशिया के, एवं रोम में ईरान, मिस्र, यनान और 
फिलिस्तीन के मतों का प्रचार हो गया । बौद्ध धर्म भारत के बाहूर फारस, मध्य' 
एशिया और चीन में फैल गया । मनुष्य मात्र को मानवी एकता के सुनहरे तारों 
से बाँधने के लिए बुद्ध, जरथुष्ट्र, ईसा आदि प्राणपण से प्रयत्त करते रहे । सारांश 
यह कि सभ्य संसार विश्वोन्मुख अथवा वसुघव कुटुम्बकम्‌' की ओर बढ़ता जाता' 
था । रूप-रंग, गरीब-अमीर, ऊच-नीच की विषमता, को परिस्थितियों के दबाव 
और विचारों के प॑रिष्कार से कम करने के आन्दोलन सारे सभ्य संसार में प्राचीन 
यूग में ही चलने लगे थे । 

जिस प्रकार मनुष्य अपने सामूहिक विराट रूप की रेखाएँ देखने लगा उसी 
प्रकार मनुष्य को अपने व्यक्तित्व का सुक्ष्म दर्शत होने छगा। मनुष्य को स्वार्थ 
के अलावा परमार्थ, शरीर में जीव और जीव में विलक्षण शक्तियों का ज्ञान होने 
लगा । पिण्ड तथा ब्रह्माण्ड का मूछगत संबंध, जीवन की महत्ता, क्ंव्याकर्त॑व्य 
का ज्ञान पूर्व से पश्चिम तक प्राचीन युग में ही शीघत्रता के साथ फैल रहा था। उसे 
सामाजिक तथा मानसिक रोगों के निदान और उनको दमन-हामन करने के उपाय 
निकालने की क्षमता का अनुभव हो गया। ऐसी दशा में यह कहना कि मनुष्य में 
अपने तथा समाज के सुधार की शक्ति नहीं; विश्रमात्मक हैं। मनुष्य अपना 
भविष्य स्वयं बना रहा है । परिस्थितियों को समझने और उनको स्वानुकूछ 
बनाने कीं चेष्टा इतिहास में बराबर दिखाई देती है। यह बात और है कि कभी 
परिस्थितियाँ उसे दबां लेती हूँ किन्तु अन्ततोगत्वा वह उनको बदलने में 
सफल हो जाता है। । 

. प्राचीन संसार में पाँच सहस्र वर्षों में सभ्यता तथा संस्कृति का जैसा प्रचार 
हुंआ वैसा पहले छाखों वर्षों में न हो सका थां। शान्ति, करुणा, दया, परमार्थ, 
संदसत्‌ के नारे चीन, भारत, ईरान, यूंतान, रोम, यूरोप, मिस्र सभी देशों में लगने 
लगे थे। कल्पना और ज्ञान के महत्त्व की ओर लोगों का ध्यान उत्तरोत्तर खिच 
रहा था। सम्राटों ने भी उसका सम्मान किया, किन्तु व्यावहारिक नेतिक जीवन 
में उसको प्रतिष्ठित करना प्राचीन युग में सम्भव न हो सका। साम्राज्यवाद की 
: सीमा' पर“ सभ्यता हिंठकससी' गयीं। “राजनीति और अर्थनीति का धर्मनीति से 

समन्वय न हो सका । “ उलटे धर्म और नीति पर भी उनका रंग चढ़ गया। 


जिस प्रकार हजारों: वर्षों के भयंकर संधर्ष के पश्चात्‌ मनुष्य अपने संकुचित क्षेत्र को 
उपर्युक्त सीमाओं तक बढ़ा सका है, उसी प्रंकार उन सीमाओं को जहाँ उसका विकास 
रुक गया है, संघर्ष द्वारा तोड़ने की क्षमता उसमें होता ऐतिहासिक दृष्टि से सत्य 
प्रतीत होता है। मनुष्य को बाहरी प्रकृति से उतनी आशंका न' रही जितनी बाहरी 
परिस्थितियों के फलस्वरूप आन्तरिक मनोवत्तियों से । यह कहना केवल अंशतः 
सही है कि मनुष्य पशु है और स्वार्थ-परायण है, किन्तु यह भी सत्य है कि उसके 
गुण, कर्म और स्वभाव में सम्यता और संस्कृति के विकास के साथ ऐसे परिवर्तन 
हुए और हो रहे है' जो उसके जीवन के स्तर को बहुत ऊंचाई तक ले जाने की क्षमता 
रखते हैँ । व्यक्तिगत जीवन और कौटुम्बिक अथवा छोटे पैमाने के सामाजिक 
जीवन में भी उसकी ऊर्जस्विता का प्रदर्शन समय-समय पर होता रहा है, किन्तु 
उसको सभ्यता और संस्कृति के रूप- में संसार भर में फैलने में यदि हजारों' नहीं 
तो सैकड़ों वर्ष रूगने की अवश्य सम्मावता मानी जा सकती है । 


विकास क्‍यों रुक गया ? 


इस सन्दर्भ में यह विचार उठ सकता है कि. साम्राज्य की सीमा पर विकास 
क्यों रुक गया। उसका सबसे बड़ा कारण यह हुआ कि तत्कालीन विधान के 

अन्तर्गत भ्रमणशील जनसमुदाय जो अर्ध-बर्बर दशा में इधर-उधर मारते-खाते 
फिरते थे, शामिल्ल न किये गये । पदिचिमी यूरोप, पश्चिमी और दक्षिणी 
एशिया तथा चीन का-तो संगठन हुआ, किन्तु उनके सीमा सम्बन्धी प्रदन हल न 
हो सके । इसके सिवा उत्तरी और पूर्वी यूरोप, मध्य एशिया, उत्तरी चीन, 
अरब तथा अफ्रीका के बरबर कबीछे प्राचीत संस्क्ृति तथा सम्यता से वंचित 
से रह गये । संसार के अन्य लोगों के विषय में तो उस समंग्र सर्वथा अज्ञान था । 
ऐसी दक्षा में विश्वव्यापी विधांन कीं सम्भावना स्वप्न मात्र-्सी थी। 

दूसरी कमी यह थी कि प्राचीन सभ्यता गुलामी और दासंता को दूर न कर 
सकी ! समाज का एक बड़ा अंग रोगग्रस्त रहा जिससे वह कमजोर रह गया। 
तीसरा दोष अमीर और गरीब तथा शिक्षित और अशिक्षित वर्गों के बीच में गहरी 
खाई थी। चौथी आपत्ति घारमिक असहिष्णुता के कारंण उत्पन्न हुई.॥ ईरान 
और रोम में धर्मिक सहिए्गयां थी, किन्तु वहाँ के निवासियों में उस श्रद्धा और 
गंभीरता की कमी थी: जो सनुष्य के जीवन को मधुर, . परिष्कृत एवं उदार बंनाँ . 
सकती है। ईसाई घर्म को शुरू में जो संघर्ष करना पड़ा उसका भ्रेभाव उनकों 


“ ढेर +। 


असहिष्णुता की ओर खींच ले गया। भारत, चीन तथा ईरान में कुछ सहिष्णुता 
थी, किन्तु कई कारणों से उनकी प्रगति भी रुक गयी । राजनीतिक स्तर को धर्म 
उतना न उठा सका जितना राजनीति उसे नीचे गिराने में समर्थ हुई। बौद्ध धर्म 
से संसार को असार और दुःखम॒य कहकर मानवजीवन और सांसारिक संस्थाओं 
के प्रति उदासीनता पैदा कर दी । ईसाई धर्म की तरह उसका भी गठबन्धन राज- 
नीति से हो गया, जिसका परिणाम अन्ततोगत्वा अच्छा न हुआ। अशोक की 
धर्ंविजय की कल्पना और उसके द्वारा मनुष्य को सुधारने का प्रयत्न उसी के 
साथ समाप्त-सा हो गया । चीन में अवश्य सामाजिक जीवन और संस्था के सुधार 
के लिए कई प्रकार के सिद्धान्त निकले, किन्तु उनको कार्य रूप में लाने के प्रयत्न 
अनेक कारणों से सफल न हो सके। यूनान, रोम तथा बर्बरों के साथ संघर्ष होने 
के कारण ईरानी धामिक आन्दोलन के यथार्थ प्रचार में बाधा पड़ती ही रही । 
ईरानी समाज स्वयं उससे अधिक लाभ न उठा सका। सारांश यह कि आधिक 
' सामाजिक, राजनीतिक और धामिक संस्थाओं का यथेष्ट समन्वय न हो पाया 
जिससे मानवता का विकास तेजी न पकड़ सका। पाँचवीं बाधा आदान-प्रदान 
के शीघ्र वाहनरूप साधनों की कमी थी। घोड़ों और रथों ने वाहनों में तेजी पैदा 
कर दी जितका उपयोग महत्त्वपूर्ण, किन्तु सीमित था। भाषा, केखन-कछा की 
विभिन्नता के सिवा कागज के अभाव से आदान-प्रदान में भारी रुकावर्टे थीं। मार्गों 
की असुविधाएँ तथा और खतरे बड़ी भारी रुकावटें पैदा करते थे। उनसे नगर 
तथा छोटे राज्य का तो काम चल जाता था, किन्तु बड़े साम्राज्य की 
आवश्यकताएँ पूरी न हो. पाती थीं। प्रगतिशील संसार की जरूरत उनसे पूरी न 
हो सकती थी । 

*. एक कारण यह भी बताया जाता है कि प्राचीन युग में स्त्रियों को अपने 
विकास का बहुत ही कम अवसर मिला । उनका मुख्य कर्तव्य जननी की हैसियत 
से वंश और कुल को शुद्ध रखना, गृहस्थी के साधारण काम करना और मनुष्यों 
के विनोद के हर प्रकार के साधन उपस्थित करना था। उन क्षेत्रों में उन्होंने 
अच्छा योग प्रदान किया, किन्तु पुरुषों से उनका स्थान निम्न रहने के कारण वे 
अन्य क्षेत्रों में भाग न ले सकी । युद्ध के सिवा अन्य सामाजिक, धार्मिक तथा राज- 
नीतिक कार्यों में वे सम्मवतः अच्छा प्रभाव डाल सकती थीं । जो हो, उपर्युक्त 
कारणों के सिवा सम्भव है और भी कारण हों, किन्तु इतिहास में वे उतने स्पष्ट 
नहीं मिलते | 


कुछ विचारकों का कहना है कि चतुर, स्वार्थी और कुटिल लोगों अथवा वर्गों 
ने अपने लाभ के लिए समाज की रचना जान-बुझकर की । उस दृष्टि से उन्होंने 
इतिहास की व्याख्या भी कर डाली। वह व्याख्या इसलिए सन्तोषजनक प्रतीत 
नहीं होती कि सभ्यता और संस्कृति का प्रत्येक स्तर पिछले स्तर की कमियों को 
दूर कर नवीन परिस्थितियों के अनुकूछ बनता चला जाता है । जब नये स्तर की 
अपूर्णता का तीग्रतर अनुभव होने छगता है तब उसे बदलने की प्रेरणाएँ और 
प्रयत्न होते हूँ, यहाँ तक कि नवीन विधान प्रस्फूटित हो जाता है । 


इतिहास का प्रवाह अखण्ड है 


इसी विधि से मानव-इतिहास की शझूंखला क्रमबद्ध है। समाज के स्तर के 
बदलने में कभी कम और कभी श्रधिक समय इसलिए लरगता है कि व्यक्ति की तरह 
समाज भी परिवर्तन से झिझकता है । अत: जब तक एक स्तर के दोषों का पूर्ण 
परिपाक नहीं होता और उसकी अनुपयोगिता का तीजब्र' अनुभव नहीं हो जाता तब 
तक ' पूर्णतया काया-पलट नहीं होता । प्रत्येक नवीन विधान पिछले स्तरों से ही 
विकसित होता चलता है। इसीलिए इतिहास और समाजजशास्त्र के अधिकांश 
विद्वान केवल इतिहास के अखण्ड प्रवाह के सिद्धान्त को मानते हैँ । इतिहास के 
निरूपण के सुभीते के लिए ही युगों में विभक्‍त करने का ढंग अवैज्ञानिक होने पर 
भी चलता रहा है। जब गहरा और भारी परिवतंन दिखाई पड़ने लगता है तब 
उसके लिए युग शब्द का प्रयोग कर दिया जाता है। अभी तक सभ्यता और संस्कृति 
का कोई ऐसा स्तर नहीं हुआ जो कमियों और दोषों से नितान्त मुक्त हो । क्योंकि 
तब तक मानवसमाज का विकास होता रहेगा जब तक वह अपनी पराकाष्ठा 
पर नहीं पहुँचता। सम्यता के किसी भी स्तर को गुणशून्य अथवा गुणपूर्ण कहना 
अ्रमपूर्ण होगा । प्रत्येक गुण दोषों की जाँच करना इतिहासप्रेमी का कर्तेव्य है। 

इतिहास की गतिविधि के अनुसार जब तक व्यक्ति तथा समष्टि का समन्वय 
न होगा तब तक संसार में अशान्ति और भयंकर टक्करें होते रहना अनिवार्य 
सा प्रतीत होता है । प्राचीन इतिहास विश्व-इतिहास का एक महत्त्वपूर्ण अंश होने 
पर भी मनृष्य के विकास की छीला का एक खण्ड-काव्य ही है । उस युग के अनन्तर. 
क्‍या हुआ और क्या हो रहा है, यह मध्य तथा आधुनिक युग के इतिहास से सम्बन्ध 


रखता है । इतिहासज्ञों की धारणा है कि इतिहास विगत युगों को समेटता हुआ ' , 


अखण्ड रूप से प्रवाहित हो रहा है, उसका दूसरा छोर कब और कहाँ है इस सम्बन्ध 


पा व लट 


में वे निश्चित रूप से कुछ नहीं कह सकते | केवल इतना अनुमान करते हैं कि उसका 
क्षेत्र संकीर्णता से उत्तरोत्तर व्यापकता की ओर बढ़ रहा है। उसकी गति “वक्र 
सरिता सरस की जिमि पतित, पावन पाथ की” सी है। मनुष्य समाज लड़ता- 
भिष्टता, गिरता-उठता उत्तरोत्तर ऊँचे स्तरों पर चढ़ता व्यापकता की ओर जा 
रहा है।. 
! एवं भ्रवरतितं चक्र, नानुवर्तततीह यः। 
। अधायुरिखियारामी मोघ॑ पार्थ स जीवति ॥ 

मेसोपटमिया 


यद्यपि विद्वानों में इस विषय पर कि सम्यता का आदिम विकास कहाँ हुआ, 
बहुत मतभेद है, तथापि यह सभी मानते हैं कि संस्कृति और सभ्यता के लिए आथिक 
सथा सामाजिक जीवन में कुछ स्थिरता की अनिवार्य आवश्यकता है । जब तक 
'मनृष्य खानाबदोश है तब तक यह स्थिरता यथैष्ट रूप में नहीं आती, किन्तु जब कृषि 
का आरम्म होता है तब लोगों को कहीं न कहीं स्थिर होकर रहना आवश्यक हो 
जाता है। कृषि के विकास के साथ ही सभ्यता के विकास का वातावरण विकसित 
होता है । । 
वैज्ञानिकों की धारणा है कि कृषि का विकास पहले वहाँ ही हुआ होगा जहाँ 
'उम्के लिए प्रकृति ने काफी साधन एकत्रित कर दिये होंगे। सम्भवतः ऐसे स्थान 
बड़ी नदियों की तलहटियों या कछारों में, जहाँ की भूमि उपजाऊ और जहाँ सिंचाई 
की सुविधा हो, रहे होंगे । इसके सिवा मनुष्यों के जमकर रहने के लिए उन स्थानों 
के जलवाय को आकर्षक होना चाहिए। अन्वेषकों को उपर्युक्त धारणा के काफी 
प्रमाण मिले हँ । ऐसी तलहूटियाँ अधिक शीत होने के कारण पृथ्वी के उत्तरी 
"माग में नहीं हो सकतीं | किन्तु मध्य तथा दक्षिणी एशिया और अमेरिका तथा 
'उतरी पूर्व अफ्रीका में वे मौजूद हैं। अब तक के पुरातत्त्व विज्ञान और अन्वैषणों 
से नीछ नदी, दजला-फरात, सिन्धु नदी की तलहटियों में आदिम सम्यता का होना 
सम्मव प्रतीत होता है । इन तीनों में सबसे पहले कहाँ सभ्यता का आरम्म हुआ, 
यह निरचयपूर्वक कहना कठिन है | वुली, हाल, चाइल्ड आदि विद्वानों का अनुमान . 
हैं कि सिन्ध नदी की घाटी में ही आदिम सभ्यता के होनें की अधिक सम्भावना 
है। मार्शल का भी मत है कि मिस्र तथा बेबीलोनिया और सुमेरिया की सभ्यता 
से सिन्धु घाटी. की सभ्यता पुरानी तथा श्रेष्ठतंर थी । । 
सिन्धु नदी की सम्यता का वर्णन भारतवर्ष के प्रसंग के साथ आगे चलकंर . 
किया जायगा । पहिचमी इतिहांसकार प्राय: नींढः (मिस्र) या दंजलो-फरात - 


२ विश्व-इतिहास 


(मेसोपटेमिया) की सम्यताओं से प्राचीन इतिहास को श्रारम्भ करते हैं। उसी 
परिपाटी के अनुकूल मेसोपटेमिया का वर्णन यहाँ रख दिया गया है। 
दजला-फरात की घाटी में वेसी सम्यता विकसित नहीं हुई जेसी कि नी 
की घाटी की थी | इन नदियों के उत्तरी भाग का जलूवायु और वनस्पतियाँ तथा 
पैदावार दक्षिणी भाग से भिन्न हैं। दक्षिणी भाग में भी एक-सी स्थिति' नहीं । 
उदाहरण के लिए अक्कद शीतप्रधान है किन्तु सुमेर में कम सर्दी होती है) अतः 
दोनों प्रदेशों में प्रकृति की व्यवस्था एक-सी नहीं पायी जाती । इसके सिवा मित्र की 
तरह मेसोपटेमिया (आधुनिक इराक) सुरक्षित भी नहीं । मिस्र की रक्षा उसके 
समीप के विशाल रेगिस्तान करते है, किन्तु मेसोपटेमिया या उत्तरी एवं पूर्वी भाग 
"विभिन्न जातियों से घिरा था जो प्राकृतिक साधनों से काफी सम्पन्न थीं। उनकी 
ओर से मेसोपटेमिया को सदा आशंका रहती थी । मिस्र के स्वावलूम्बन के लिए 
गुह और अस्त्र-निर्माण के साधन प्रायः पर्याप्त थे, किन्तु मेसोपटेसिया को वे बाहर 
से मंगवाने पड़ते थे। पत्थर के अभाव के कारण सुमेरिया में नवप्रस्तर युग का 
होना सम्भव न था। किन्तु कृषि के लिए आवश्यक साधन वहाँ प्राप्त थे । 
दजला और फरात दोनों नदियाँ निफतस नामक पहाड़ों से निकली हैं| फरात 
पश्चिम की ओर मुड़कर सीरिया और अरब के उत्तरी तथा. पूर्वी रेगिस्तानों को 
बचाती मेसोपटेमिया को सींचती हुई फारस की खाड़ी में मिल जाती है। किन्तु, 
दजला पूर्व की ओर थोड़ा-सा झुककर सीधे नीचे की ओर बहती है। आधुनिक 
बगदाद के पास दोनों नदियों के बीच में केवल बीस मील का फासला रह जाता है।. 
प्राचीन समय में दोनों नदियाँ फारस की खाड़ी में अलग-अरूग गिरती थीं, किन्तु 
आजकल दोनों मिलकर खाड़ी में गिरती हैं । बगदाद और फारस की खाड़ी के” 
बीच में दोनों नदियों ने जो मैदान घेरा है वह तूंबी जैसे आकार का है। उस मैदान: 
के दाहिनी ओर सुमेरिया और बाई ओर बेबीलोनिया के राज्य स्थापित हुए # 
उसी तुंबिकाकार भूमि की नदियों के तट पर अनेक प्राचीन नगरों की स्थापना 
. हुई, जिनका: नाम उस युग के इतिहास और सम्यता में प्रतिष्ठित है। नगर राज्य 
' कालाच्तर में विस्तार पाने लगे । उनमें से कई साम्राज्य के रूप में विकसित हुए, 
,जिनमें से कुछ का संक्षिप्त वर्णन इसी अध्याय में मिलेगा । 
इस प्रसंग में यह भी स्मरण रखना चाहिए कि अरब के रेगिस्तान के उत्तर, 
उत्तर-पूर्व. एवं उत्तर-पश्चिम की ओर जो वर्तुलाकार भूमि-माग है वह हरा-भरा 
/और उपजाऊ है। पदिचमी भाग में सीरिया, फिलस्तीन और भूमध्य सागर कंह 

लट है। उतरी तथा उत्तर-पूर्वी भाग में मेसोपटेमिया है। उस भमि-भाग पर 
प्रमुत्व प्राप्त करने के लछिए अनेक राज्यों ने समय-समय पर घोर प्रयत्न किये और 
'मयंकर यद्ध होते रहे । उस स-साग पर एशिया के लोगों की ही नहीं वरन मिस्र, 
ग्रीस, रोम वालों की भी नजर जमी रही और जहाँ तक बन पड़ा उसे लेने का उन्होंने 
प्रयत्त किया | उर्वेरा भमि होने के सिवा एशिया, यूरोप तथा मिस्र के व्यापार 
के लिए कुछ महत्त्वपूर्ण यातायात के राजमार्ग भी उस क्षेत्र में होकर जाते थे, जिन पर 
अधिकार प्राप्त करने की अभिकाषा सबल राज्यों के लिए स्वाभाविक थी । 


सुमेरिया 


दजला-फरात की तलरूहटी को यदि दो भागों में विभकक्‍त किया जाय तो नीचे 
का भाग, जो फारस की खाड़ी के ऊपर है, पूर्व काल में सुमेरिया के नाम से 
प्रसिद्ध था। इस प्रदेश के मुख्य नगर लगश, इरिच, एरिदू, उरनिप्पर आदि थे। 
'इसी प्रकार ऊपरी तलहटी में भी अहृशुर, सिप्पर, किश, बेबीलोन आदि नगर थे। 
डून नगरों नें प्राचीन इतिहास के निर्माण में न्यूनाधिक भाग लिया था। 
सुमेरियनों की कोई विशेष जाति न थी। जिस प्रदेश में वे लोग आकर बस 
गये थे, उसका सुमेर नाम था। उस प्रदेश के निवासी सुमेरियन कहलाये । सुमेर 
या सुमेरिया के निवासी कौन थे और वे कहाँ से कब आये निद्चित रूप से अभी 
नहीं कहा जा सकता | वे तो अपने को फारस की खाड़ी से आया हुआ मानते थे । 
इससे अनुमान किया जा सकता है कि सम्भव है वे मोहनजोदड़ों के निवासियों की 
ही कोई शाखा हों | पुरातत्वज्नों में इस विंषय पर मतभेद है। कोई काकेशिया से 
कोई मध्य एशिया से तो कोई मध्य सागर की ओर से उनका आना मानते हैं। 
यह तो प्रायः सभी मानते हैँ कि वे लोग शुद्ध सेमेटिक मानव शाखा के न थे । संभवत: , 
वे मिश्रित जाति के थे। क्‍योंकि सुमेरियन भाषा सेमेटिक भाषा से भिन्न थी 
और अपनी भाषा ही के कारण वे सुमेरियन नाम से प्रख्यात हुए फ़िर भी सम्भव' 
कि उनमें कुछ सेमेटिक भी मिल गये हों । ह 
ढाई-तीन हजार वर्ष ईसा के पूर्वे लगश राज्य का अपने पड़ोसी उम्म राज्य से 
संघर्ष हुआ । उसमें लगश के तत्कालीन. राजा ईन्नताम' को विजय प्राप्त हुई। - 
उत्साहित होकर उससे इरिच, उर, किद नाम के नगरों को भी जीत लिया और. 
“किशराज' की उपाधि धारणं कर छी । अपनी विजय को एक प्रस्तर की शि्का .. 
प्पर उसने उत्कीर्ण करा दिया। उसके उत्तराधिकारी ने मदोन्मत्त होकर मन्दिरों 

की सम्पत्ति तक हड़पना शुरू की जिसका परिणाम यह हुआ कि 'उरुकगिन' नामक 
एक सुधारक नें प्रजा का नेतृत्व लेकर राजा तथा धर्माधिकारियों के अत्याचार 
का सफल विरोध किया । विजयी होकर उसने लगश तथा सुमेर के राजा की उपाधि 
धारण कर ली । उसने मन्दिरों, नहरों और जलाशयों का ही निर्माण नहीं कराया 
बल्कि कानूनों में भी सुधार किये जिससे गरीबों और विधवाओं की अत्याचारियों 
से रक्षा की जा सके। महन्तों को उसने गरीब प्रजा से इंघत और फलों पर कर लेने 
तथा देवताओं पर चढ़ाई गयी पूजा को आपस में बाँट लेने की मनाही कर 
दी। मृतकों के दफताने की फीस बहुत घटा दी । सुधारों के कारण स्वार्थी दलों 
में विद्वेष बढ़ा जिससे लाभ उठाकर उम्म वालों के नेता ज़ग्गिसी ने छगश को 
ही नहीं, वरनू उर और एरिच को भी जीत लिया। इस पराजय से छूगश 
की संस्कृति और शासन का क्षय और सेमेटिक लोगों का, जो अरब से आये थे, 
प्रभुत्व बढ़ गया। दक्षिणी इराक (सुमेरिया) से निकलकर शक्ति का केद्ध 
उत्तर की ओर बढ़ा। उत्तर के अक्कद प्रदेश को जिसके मुख्य नगर किश, 
बेबीलॉन आदि थे, सुमेरिया का स्थान प्राप्त हुआ। जग्गिसी' ने एरिच में 
राजधानी स्थापित की और प्रेम की देवी इएन्ना (इनन्ना) के मन्दिर का निर्माण 
कराया । 

ज़ग्गिसी के राज्य का थोड़े ही वर्षों में अन्त हो गया । शर्सकिन (सरगान) 
नामक एक अज्ञातकुलशील किन्तु प्रतिभाशाली व्यक्ति ने उसको परास्त कर सारे 
इराक और उसके आस पास के क्षेत्रों पर प्रभुत्व स्थापित कर लिया (२३५० ई० 
पू०) । सिप्पर के पास अग्रेंद नगर को उसने अपनी राजधानी बनाया । सीरिया 
में उसके साम्राज्य के विकास का दूसरा अध्याय तब आरम्म हुआ जब शर्यकिन ने 
समुद्र तट तक अधिपति होने की घोषणा कर दी । उसके एक लेख से यह प्रतीत होता" 
है कि उसका साम्राज्य सीरिया और साइप्रस द्वीप के समीप तक फैल गया था $ 
सम्भव है कि इसमें अत्युक्ति हो । मृत्यु के उपरान्त छोगों ने अपने हृदय में उसे देवता 
का स्थान दियां। 


अक्कद का दूसरा उल्लेखनीय सम्राट नरम्‌ सिन' हुआ । उसने साम्राज्य की 


उत्तरी और पूर्वी सीमाओं को आगे बढ़ाया | पश्चिम में छाल सागर से भूमध्य 
सागर के तट तक उसका प्रभुत्व स्थापित हो गया। अपने विजयों का सजीव 
वर्णन भी सूसा की शिक्ता पर उसने उत्कीर्ण कराया और अपने पितामह की 
तरह ही मन्दिरों का निर्माण कराने में उत्साह दिखाया । 

सेसोपटेमिया प्र 


लगभग २३००--२१५० ई० पू० में अक्कद पर जगरोस पहाड़ियों की गृत्ति 
नामक एक भ्रमणशील जाति का भयंकर आक्रमण हुआ। गुत्तिओं का ध्येय राज्य 
स्थापित करना न था। वे केवल लूटमार से ही सन्तुष्ट रहते थे। उससे एक यह 
लाभ तो अवद्यय हुआ कि प्रत्येक नगर अपनी रक्षा के लिए बल बढ़ाने का प्रयत्न 
करने छगा। फिर भी इसका परिणाम यह हुआ कि एक शताब्दी तक सुमेरिया में 
अत्याचार और अव्यवस्था का बोलबारा रहा । आखिरकार छूगश नगर ने गुडिया 
नामक एक वीर योद्धा के नेतृत्व में अपनी मान-मर्यादा की बहुत कुछ रक्षा कर ली । 
गुड़िया की प्रेरणा से उस तगर ने कला, घम्म तथा साहित्य में कुछ उन्नति कर ली । 
अपनी सेवाओं के कारण उसको भी देवत्व की उपाधि प्राप्त हुईं। उसके सिवा 
एरिच वालों ने भी गुत्तिओों के देश को मकत कराने में उल्लेखनीय उत्साह दिखाया । 
किन्तु नम्मू नाम के एक व्यक्ति की (२१२५ ई० पू०) योग्यता और परिश्रम से 
उर नगर ने सबसे अधिक ख्याति प्राप्त की और सुमेर तथा अक्कद प्रान्तों को भी 
उसने अपने अधीन कर लिया । लगभग सौ वर्ष तक उर नगर के नेतृत्व में सुभे- 
रिया शान्ति और सौख्य के साथ सांस्कृतिक उन्नति करता रहा। उस युग के 
घामिक साहित्य, मन्दिर, तक्षण कहा, राजभवन, पुस्तकालय आदि के अवशेष 
उसकी कल्लाप्रियता की आइचययंजनक साक्षी देते हैं। ऊरुनम्मू ने कानूल 
रचना का जो आरम्म किया उसे उसके बंशज शुल्गी ने इतना उदार तथा 
व्यवस्थित कर दिया कि आने वाले राजाओं के लिए वह आईन का' आधार बन 
गया । क्‍ 

ईसा से करीब दो हजार वर्ष पहले सेमेटिक जाति की मरतू (एमोराइट) 
नामक शासत्रा ने पश्चिम की ओर से तथा एलाम (पारस) वालों ने पूर्व की' 
ओर से आक्रमण किये। मरतू लोगों ने उत्तरी भाग (अक्कद प्रदेश) और एलाम 
वालों नें उर नगर पर अधिकार जमा लिया। उन आक्रमणों ने सुमेरिया के साम्राज्य 
को सदा के लिए नष्ट कर दिया । एक सहस्न वर्ष से अधिक तक सुमेरिया का दौर- 
दौरा रहा । उसका प्रभाव बेबीलॉन, फारस पर ही नहीं अपितु सिन्ध और मिस्र 
तक भी जा पहुँचा था। अनुमान किया जाता है कि सबसे पहले सम्भवतः वहीं 
से तगर राज्यों, साम्राज्यों, कृत्रिम सिंचाई, सोने-चाँदी की दरों, ब्याज, तथा कानूनी _ 
लिखा-पढ़ी, लिपि शैली, पाठशाकाओं, साहित्य, आमृषण के साधनों, मन्दिरों और. . 


: महलों, शिल्प, मेहराबों, गुम्बदों आदि का सूत्रपात हुआ था। उसका दुसता 
'पहुल' चिन्ताजनक था क्योंकि बड़े पैमाने की गुलामी, निरंकरुश सत्ता, धर्मा- 


हि विश्व-इतिहास 


धिकारियों की सत्ता और साम्राज्यवाद का प्रचकन भी वहीं से हुआ । सम्यता 
के विकास में उसकी देन बड़े महत्त्व की मानी जाती है। उसके प्रदर्शित मार्ग 
का कुछ न कुछ अनुसरण ग्रीस, रोम, ईरान और सम्भवतः भारतवर्ष ने भी 
किया | कुछ लोगों की तो यहाँ तक धारणा है कि चीन तक उसका प्रभाव जा 


पहुँचा । 
सामाजिक जीवन और रहन-सहन 


सुमेरिया के लोग जैसा ऊपर लिखा गया है, सेमेटिक जाति के न थे, यद्यपि 

आगे चलकर दोनों का सम्मिश्रण हो गया । उनका रंग गेहूँआ, नाक ऊंची, माथा 

ढाल, कद छोटा और नेत्र नीचे की ओर झुके हुए होते थे । कुछ लोग सिर पर बाल 

“रखते और कुछ मुँड़वा डालते थे । साधारण लोग कमर से ऊपर का हिस्सा खुला 
और नीचे का भाग घुटने तक ऊनी तहमत से ढका रखते थे । धनी लोगों की पोशाक 

गले तक होती थी । आरम्भ में रहने के लिए सरकण्डे की झोपड़ियाँ उन्हें काफी 

थीं किन्तु धीरे-धीरे मिट्टी के और फिर पक्‍की ईटों के मकान बनने लगे । बीस 

/इंच लम्बी, उतनी ही चौड़ी और साढ़े तीन इंच मोटी ईटें काम में.छायी जाती थीं । 
- छूकड़ी ग्रा पत्थर के मकान उन साधनों के अमाव के कारण वहाँ न बनाये जा सके । 
,सुमेर और अक्कद की संयुक्त जनसंख्या शायद दस छाख रही होगी। लूगश नगर 
:की जनसंख्या साठ हजार थी। नगरों में अमीर, मध्य श्रेणी के तथा गरीब और 
गुलाम रहते थे। गुलामों की संख्या उत्तरोत्तर बढ़ती जाती थी । राज्य में केवल 

दो श्रेणियाँ मानी जाती थीं--एक तो स्वतन्त्र लोगों की और दूसरी गुरामों की । 

यों तो अन्तिम निर्णय पुरुष का ही होता और किसी-किसी दशा में वह स्थत्रियों को 

बेच सकता अथवा उनके द्वारा कर्ज चुका सकता था, तथापि साधारणतया. स्त्रियों. 

के भी कुछ अधिकार होते थे। अपने पिता के घर से प्राप्त. दहेज पर उनका. पूरा 

अधिकार होता था और उसे वे जिसे चाह॒तीं दे सकती थीं । वे स्वतन्त्र रूप से 

व्यापार कर सकतीं और निजी दास भी रख सकती थीं। यदि स्त्री वन्ध्या होती 

“तो उसे तलाक दिया जा सकता था और यदि वह सनन्‍्तान उत्पत्ति से इनकार करती 
तो डुबो दी जाती थी । व्यभिचारी पुरुष को क्षमा किन्तु व्यभिचारिणी को प्राण- 

' दण्ड दिया जाता था। माता-पिता का सन्तान पर पूरा अधिकार था । वे उन्हें 
घर से ही नहीं, वरन्‌ नगर से भी निकाल सकते थे । पिता के न रहने पर माता का 

“ही अनुशासन चलता था। स्त्रियों को जीवन में ही नहीं वरन्‌ मृत्यु के. बाद भी 


मेंसो पठे मिया ७ 


आभूषण पहनाये जाते थे। रानी सिंहासन पर बैठने की अधिकारिणी मानी 
जाती थी । 


सुमेरिया को शासन-व्यवस्था 


कुछ विद्वानों की राय में ऐतिहासिक यूग के पहले सुमेरिया में बड़े-बूढ़ों की 
सभा शासन करती थी किन्तु ऐतिहासिक यूग के आरम्भ से ही वहाँ राजसत्ता 
प्रचलित हो गयी । सुमेरिया के छोगों का विश्वास था कि संसार का शासन वस्तुतः 
देवताओं की सभा करती है। देवताओं की संख्या अगणित है किन्तु उतका मुख्य 
देवता है अनु (आकाश का देवता), जो देवसभा का समापतित्व करता है। 
उसी से अन्य सब देवतां अधिकार प्राप्त करते हैं। उसी प्रकार देवताओं को शक्ति 
और बल 'अनिल' देवता (गर्जन-तर्जन का प्रभंजन) प्रदान करता है। वही देव- 
ताओं की इच्छा को कार्यान्वित करता है। इनके उपरान्त देवी निनमह' (धरती 
माता) तथा एंकी (जलदेवी') का स्थान है। देवता और देवियाँ ही संसार का 
संचालन करती हैं। मनुष्य को उनकी इच्छा के अनुकूल चलने के सिवा कोई चारा 
नहीं, क्योंकि वह निर्बंठ और नहवबर है | इसलिए मनुष्य का कल्याण इसी में है 
कि वहू भी अपना विधान देवताओं के विधान के अनुसार बताकर उनकी इच्छा 
के अनुसार कार्य करे । उनको सेवा और आज्ञा का पाकन करता ही मनुष्य का 
अधिकार एवं कत्त॑व्य है। उक्त सिद्धान्त के अनुसार नगर-राज्य का मुख्य शासनं- 
कर्ता वहाँ का देवता था। उसकी सेवा का विशेष भार राजा तथा मुख्य पुजारी 
पर था। महत्त्वपूर्ण विषयों के निर्णय के' लिए नगर के वयस्क जनों की समा आम- 
न्त्रित कर ली जाती थी। विन-प्रतिदिन' के साधारण कार्य के लिए वयोवद्धों की 
एक कार्यकारिणी सभा थी। विशेष कार्य के लिए सभा अपने लोगों में से एक को 
चुन लेती थी। राजकाज, शासन आदि में स्त्रियों, बाऊकों तथा गुलामों को भाग 
लेने का अधिकार न था । द 

नगर का मुख्याधिष्ठाता तथा देवता का प्रतिनिधि राजा होता था, यद्यपि 
देवालय के मुख्य धर्माधिकारी का कत्त॑व्य था कि वह धर्म और शान्ति की रक्षा 
करे । केवल दुष्टों और शत्रुओं का दमन करना ही नहीं वरन्‌ एकच्छत्र राज्य 
स्थापन राजा का कर्त्तव्य था । यदि दैविक विधान का अक्षरशः पालन किया जाय . 
तो पृथ्वी पर एक ही अधिराज (लुगल) महाराजा होना चाहिए जैसा कि विश्व 
में अनु' है। इस आदर्श तथा: अन्य नीतिक, आथिक और शासनिक आवश्यकताओं 


८ - विश्व-इतिहास 


के कारण राजाओं में प्रमुख बनने की प्रेरणा अनिवाय-सी हो गयी । जिस नगर 
का राजा विजय प्राप्त कर लेता वहीं का देवता राज्य का देवता माना जाता था । 
विजित नगर का देवता भी उस्त नगर के देवता के अधीन समझा जाता था । राजा 
को प्रजा से जिन्स के रूप में कर मिलता था | 

राज्य-विस्तार के साथ शान्ति के स्थापन के लिए मन्‍्त्री तथा सामन्‍्तों की 
नियुक्ति की गयी । नगर का शासक 'एनसिस” कहा जाता था, जिसको नियुवत 
करना या हटाना राजा का अधिकार था। सामन्‍्त अपने क्षेत्र की आमदनी से एक 
सेना सज्जित करता और वहाँ का शासन करता था। आवश्यकता पड़ने पर 
सामन्‍्त राजा को सैनिक सहायता देता था। उक्त सेवाओं के' कारण उससे किसी 
प्रकार का कर नहीं लिया जाता था । 

सुमेरिया के राज्यों का क्षेत्र ऊगभग सौ वर्ग मील था। कृषि, जल-वितरण, 
व्यापार तथा जनसंख्या बढ़ने के कारण राजाओं में संघर्ष अनिवार्य सा हो गया था । 


आशधथिक व्यवस्था 


उर के तीसरे राजवंश के खपड़ों पर उत्कीर्ण लेख हजारों की संख्या में मिले हैं 


जिनसे तत्कालीन आर्थिक, नैतिक और सांस्कृतिक जीवन के समझने में अभूतपूर्वे 
सहायता मिलती है। पहले यह समझा जाता था कि सुमेरिया का आर्थिक जीवन 
देवालयों पर आश्रित था किन्तु वह धारणा अब ठीक नहीं मानी जाती । यद्यपि 
यह ठीक है कि खेती करने के लिए मन्दिरों के अधिकार में बहुत जमीन छोड़ दी 
गयी थी किन्तु उसका अनुपात क्ृषि-योग्य भूमि का केवल छठा अंश था । सुमेरिया 
का आर्थिक विधान मुख्यतः कृषि पर अवलरूम्बित था, यद्यपि वहाँ खासा व्यापार भी 
होता था । खेत बैलों से जोते जाते और नदी, नहरों तथा नालियों से उनकी 


सिंचाई होती थी। गेहूँ, जौ, तिछ, मठर तथा अन्य बीजों की फलियाँ भी पैदा 
की जाती थीं किन्तु जौ की खेती अधिक होती थी। अनाजों के सिदा लोग खजूर तथा 
अनार के पेड़ लगाते थे। खेतों के पार चरागाह होते जिन पर भेड़ें, बकरियाँ, 


गायें और सुअर चरते फिरते थे । 

सरमन के समय की क्षि का कुछ पता चलता है। उदाहरण के लिए एक 
उल्लेख से यह ज्ञात होता है कि लगश' के एक देवालय के पास दस हजार एकड़ से भी 
अधिक कृषि-य्ोग्य भूमि थी । मन्दिर तथा उससे सम्बद्ध सेवकों के लिए आवश्यकता 
के अनुसार खेत रक्षित करने के उपरांत बाकी सब जमीन लगान पर किसानों को 

दे दी जाती थी। सबसे अधिक और प्रामाणिक सामग्री उर नगर के तृतीय राजवंश 
के युग की प्राप्त हुई है। मिट्टी के खपड़ों पर खचित हजारों लेख मिले है जिनसे 
तत्कालीन आश्थिक व्यवस्था पर बहुत प्रकाश पड़ा है। यह निश्चित सा है कि कृषि 
के लिए मूमि नापी जाती थी और खेती के बीजों के वजन और पैदावार का विस्तृत 
लेखा-जोखा रखा जाता था। मवेशियों, व्यापार, उद्योग, यातायात, मजदूर आदि 
सम्बन्धी कार्यों का ब्योरा लिख लिया जाता था। जमा-ख्च का हिसाब रखने का 

ढंग, यूरोप वालों से पेंतीस सहस्न वर्ष पूर्व, मेसोपटेमिया वालों ने आविष्कृत्‌ किया 
था। आवश्यक लेखों पर मोहर बना दी जाती थी। यद्यपि अधिकांश लेख देवालय 


सस्बन्धी हैं तथापि उनसे साधारण संस्क्रृति तथा आर्थिक व्यवस्था की भी झलक 
दिखाई पड़ती है । अनुमान किया गया है कि लूगश के एक दर्जन से कुछ अधिकः 
देवालयों के अधिकार में लगभग सौ वर्ग मील कृषि-योग्य भूमि थी । 

कृषि के सिवा मेसोपटेमिया में ऊन, ऊनी कपड़ों, चमड़े, सोना, चाँदी और 
काँसे की चीजों का काम होता था। मन्दिरों और राजमवनों में कारीगर नौकर 
रख लिये जाते थे जिनके काम, मजदूरी की दर आदि का हिसाब बाकायदा रखा 
जाता था। पिसाई का काम प्रायः स्त्रियाँ करती थीं। सुमेरिया में कई तरह की 
जौ की शराब भी बनायी जाती थी। कर 

नगरों का व्यापार जलू तथा स्थल मार्गों से होता था। टीन, ताँबां, काँसा, 
सोना, चाँदी, हाथीदाँत और हड्डी के बरतन तथा जेवर बनाये जाते थे। ऊन से 
कपड़े बने जाते थे । चमड़े का भी काम होता था । व्यापार या तो विनिमय द्वारा . 
होता था अथवा निर्चित वजन के चांदी या सोने के ट्कड़ों से । उधार अथवा कर्ज 
पर भी लेन-देन करते थे किन्तु सूद की दर पन्द्रह से तैंतीस प्रतिशत तंक होती थी । 


शिक्षा-दीक्षा 


व्यापार, मन्दिरों के हिसाब-किताब एवं धर्माज्ञाओं के कारण सुमेरियनों को लिपि 
तथा गणित का आविष्कार करना पड़ा। उनको सच्चे अक्षरों का ज्ञान न था। 
उनकी लिपि को क्यूनीफार्म-चिह्लूलिपि कहते हैं। ऊपर से नीचे लिखते थे किन्तु. 
वह बायीं से दाहिनी ओर पढ़ी जाती थी । प्रत्येक प्रतीक एक सिलेबिल (शब्दखंड) 


का द्योतक होता था । इनकी संख्या चार सौ से कम न थी। सुमेरियनों का सबसे | 2 


उन्होंने 


पुराना लेख साढ़े पाँच हजार वर्ष का मिला है। ईसा से २७०० वंषे पहले: उन्हों 





लैख-मांडार अथवा पुस्तकालय बना लिये थे । ऐसे एक संग्रहालय में खपड़ों पर... 


० द विश्व-इतिहास 


खचित तीस हजार लेख तरतीब से रखे मिले है'। उनमें कविताएँ, प्रार्थनाएँ और 
गाथाएँ मिलती है। इनके सिवा कानूनी लेन-देन या लिखा-पढ़ी वाले सबसे पुराने 
लेख संभवत: सुमेरिया में ही मिले है । अंकुगणित, ज्योतिष, ताप-जोख़ का. उनको 
कामचलाऊ ज्ञान हो गया था। उनका वर्ष बारह महीने का था किन्तु महीने का 
आरम्म वे चन्द्रमा से गिनते थे । इसीलिए हर तीसरे वर्ष उनको एक मह्ठीना बढ़ाना 
पड़ता था। चन्द्रमा की पहली कला, अद्धंचन्द्र तथा पूर्णचन्द्र का स्वागत वे बड़े 
उत्साह से करते थे । 


कला-कोशल 


.. सुमेरिया के कवियों की रचनाओं के कुछ अंश मिलते हैं जिनसे उनकी साहि- 
त्यिक रुचि का अनुमान किया जा सकता है । देवताओं की स्तुतियाँ और प्रार्थनाएँ 
महाबलूवान गिलगमेश के अपूर्व बलप्रदर्शन की प्रशंसा, सृष्टि की उत्पत्ति की 
कल्पना, जल से पिता आकाश और माता पृथ्वी की उत्पत्ति, तथा देवताओं 
की वंशावलर्ी उनमें दी गयी है। प्रलय की कथा, स्वर्ग का स्वरूप जिसमें जरा, 
मृत्य, आदि का अभाव था उनके काव्य के विषय हैं । 
. - वास्तु कला तथा तक्षण कला की भी वहाँ कुछ उन्नति हो चुकी थी । पत्थर के 
अभाव के कारण उनकी इमारतें इंटों से बनायी जाती थीं जिससे कछा की 
उतती उन्नति न हो सकी जितनी की अन्यत्र संभव हुईं। उन्हें मेहराब बनाना 
आता था यद्यपि बड़े पैमाने पर उसका विकास वहाँ न हुआ। एक के ऊपर एक 
वेदिकाओं वाली कई मंजिलों की जिगुंरत' नामक इमारत उनकी विशाल निर्माण 
क्षमता का अच्छा प्रमाण है। जिगंरत को वे लोग स्वर्ग-यात्रा की सीढ़ी 
मानते थे । 

सुमेरियनों की सख्त पत्थर की तक्षण कला अधिक उन्नत न हो सकी । उनकी 
गढ़ी मूर्तियाँ भोंडी सी, निर्जीव सी हैं किन्तु नरम पत्थर और घातुओं की मूर्तियाँ 
अच्छी खासी हैं। सीप से जड़ाऊ काम बनाने में उन्हें उल्लेखनीय सफलता प्राप्त 
हो गयी थी । 


शक 


धरम 


.. झुमेरिया के निवासियों की धर्म में बड़ी श्रद्धा थी और देवताओं में. गहरा 
विश्वास । इसी श्रद्धा से उनका जीवन ओतप्रोत था । जैसा कि पहले संकेत किया 


भेसोपटेसिया ११ 


गया है, वे लोग सब्वत्र, तथा प्रत्येक प्राकृतिक चमत्कार में किसी न किसी दैविक शक्ति 
की सत्ता की कल्पना करते थें। वे व्यक्ति के, स्थान के, जाति के तथा विश्व के 
देवताओं का अस्तित्व मानते और उनका आदर-सम्मान करते थे। आकाश का 
देवता अन' उनमें सर्वश्रेष्ठ तथा जगत्पिता माना जाता थ्ा.। साठ का अंक उसका 
प्रतीक समझा जाता था । साधारणतया वह देवताओं तथा मनुष्यों से पृथक्‌ और 
तटस्थ रहता था । उससे नीचे एनलिल' देवता की, जिसका प्रतीकांक पच्रास था. 
गणना थी । वही संसार की व्यवस्था का स्थापक और अन्य सब देवताओं का अधि- 
ष्ठाता एवं शासक मानत्ता जाता था । उसके बाद चालीस अंक के प्रतीक वाले देवता 
एनकी? ) का स्थान' था । वहू ज्ञान का स्रोत था जिससे आयुर्वेद, लेखन कला, , 
संस्क्रति आदि का प्रवाह चलता था। चौथा स्थान तीस अंक के प्रतीक वाले नवनर 
नामक चन्द्रदेव का था जिससे गणित ,और फछित. ज्योतिष का आविर्भाव हुआ 
माना जाता था। पाँचवाँ उतु' नामक सूर्य देवता था जिसका प्रतीक अंक बीस था । 
न्याय का कार्य उसका. विशेष क्षेत्र था । उपर्युक्त देवताओं के पश्चात इनन्ना देवी 
का स्थान था जिसका प्रतीक अंक पत्दह था । वह प्रेम की प्रमुख अधिष्ठात्री होने के 
साथ ही साथ युद्ध की भी देवी थी.।.इन सबके सिवा बहुत से अन्य देवी-देवताओं में 
लोगों का विद्वास था। कुछ देवता हितचिन्तक एवं हितकारक और कुछ हानि- 
कारक माने जाते थे। किसी स्थान पर एक देवता और कहीं दूसरे देवता का 
प्राधान्य था। उदाहरण के लिए एनलिल का निप्पर नगर में, एनकी 
ग का एरुद में, नन्नर का उर में, इनज्ना का उरुक में मुख्य स्थान माना जाता था। 
४ भयंकर देवों में नरगल', जो पाताल छोक में निवास करता तथा कुछ नगरों का 
अधिष्ठाता था, प्रमुख मांना जाता था । सुमेरियों के देवता कुमार न थे, वे दाम्पत्य 


जीवन से विमुख न थे, सभी की अर्द्धांगिनियाँ थीं। 
सुमेरिया के निवासी मूर्तिपुजक थे | वे अपने देवताओं की मर्यादा के अनुकूल 


मन्दिर बनाकर वहाँ उन्हें प्रतिष्ठित करते, बड़ी श्रद्धा एवं भक्ति के साथ उनको 
स्तुति और प्रार्थना करते थे। फल, फूल, दूध, मक्खन से ही नहीं वरन्‌ पशु- 
पक्षी के मांस तथा मछली से और कभी-कभी नरबलि से भी देवताओं का पूजन किया _ 
“ जाता था। उनको प्रसन्न रखने तथा उनके मनोरंजन के लिए देवदासियाँ रखी जाती 
थीं जो उत्की ही नहीं वरन्‌ उनके नर-तनुधारी प्रतिनिधियों की भी तन मन से सब' 

प्रकार की सेंवां करती थीं | बाद के युगों और संस्क्ृतियों की धारणा के अनुसारं... . 


५१२ विव्व-इतिहास' 


वह व्यभिचार की सूचक न होकर निईछल और अशेष आत्मसमर्पण की प्रमाण 
समझी जाती थी । 

मंदिर की देख-रेख और विविध प्रकार के प्रबन्ध करने के लिए प्रति वर्ष पुजारी 
नियुक्त कर दिये जाते थे जिनका प्रधान या तो स्वयं राजा अथवा उसका कोई 
राजकुमार होता था । भन्दिरों के खर्च के लिए सकड़ों-हजारों एकड़ जमीन दान 
कर दी जाती थी। खुदकाइत के ऊूगान, और दूकानों के किराये से अच्छी आमदनी 
होती रहती थी । 

सुमेरिया वालों का विश्वास था कि मृत्यु के परचात्‌ प्रकाशमय परलोक मिलता 
है जहाँ मल्े-बुरे सभी को जाना अनिवार्य है। नरक का अंधकार-प्रस्त छोक उनकी 
कल्पना में नहीं आया था । मृतकों को दफनाते समय उनके साथ भोज्य पदार्थ, 
अस्त्र-वस्तादि रख देते थे। सुमेरिया वालों ने मृत्यु के उपरान्त की स्थिति को उतना 
महत्त्व नहीं दिया जितना कि मिस्र वालों ने दिया था । 


बेबीलोनिया 


उर नगर के पतन होने से मेसोपटेमिया के तीन टुकड़े हो गये। उत्तर में 
बेबीलॉन', मध्य में इसिन' और दक्षिण में हलूरस'। इस दु्घंटता के प्रमुख कारण 
सुमेरिया पर हुए एलाम वालों के आक्रमण और अन्तिम सेमेटिक जाति के एमोरित 
वंश द्वारा किया गया भयंकर आक्रमण था| दो युद्धशील शत्रुओं के बीच में पिसकर 
सुमेरिया के टुकड़े हो गये । लगभग दो सहख्न वर्ष ईसा से पूर्व एमोरित वंश ने 
बेबीलॉन में अपनी सत्ता का केन्द्र बनाकर धीरे-धीरे उत्तरी प्रदेश पर आधिपत्य 
स्थापित कर लिया | बेबीलॉन के आगे उत्तर में असीरिया था। यद्यपि एमोरित 
लोगों की भाषा दूसरी थी तथापि लिखने के लिए उन्होंने सुमेरिया की रेखा चिह्न 
लिपि का आश्रय लिया: । तंबुओं में रहना छोड़कर घरों में रहने और नागरिक 
जीवन के प्रवाह में बहने छगे । धीरे धीरे एमोरितों और सुमेरिया वालों का इतना 
सम्मिश्रण हुआ कि वे एकरस हो गये । 
. बेबीलॉन में दो राजवंशों का शासन रहा है। प्रथम, एमोरित वंश का छठा 
राजा हम्मूराबी (१४ शती ई० पृ०) बड़ा यशस्वी और प्रतापी निकला । उसने 


एलाम के राजा रिससिन को उरुक और इसिन से निकाल दिया। लसर को जीतने 


के उपरान्त उसने असीरिया पर आक्रमण कर अपने राज्य की सीमा उत्तरी सीरिया 
तक बढ़ा दी । उसका साम्राज्य उतना बड़ा हो गया जितना कि उर के तृतीय 

राजवंश का था । उसके साम्राज्य के कारण सुमेर और अक्कद भी बेबीलोनिया 
कहे जाने लगे। सुमेरिया की संस्क्रति का इस नये साम्राज्य में विशेष संवर्धन 
और उत्क्े हुआ । हम्मूराबी ने किश नगर से फारस की खाड़ी तक नहर बनवा कर 
'बहुत सी भूमि को उपजाऊ कर दिया। अपने देवता भारदृदुक के लिए उसने बहुत 
बड़े देवालय का निर्माण कराया। अनेक महलों, मंदिरों के सिवा उसने फरात नदी 
पर एक पुल भी बनवाया । हम्मूराबी की ख्याति का विशेष कारण उसका न्याय- 
विधान या कानूनों का संग्रह है जो उसके लेखानुसार उसे सूर्यदेव (शम्स) से प्राप्त 
हुआ था | उसी के लेखानुसार उस कानून का ध्येय था प्रबलों के अत्याचार से 
निर्बलों की रक्षा करना तथा जनता की भलाई के लिए पृथ्वी पर आलोक फैलाना । 
'उसका आदशं था न्याय और सदाचार की स्थापना करना और पिता के तुल्य प्रजा _ 
का पोषण एवं उत्कषें बढ़ाना। कानूनों के उपर्युक्त संग्रह में २८५ नियम व्यवस्थित 
रूप से विभकत हैं। निजी सम्पत्ति, जायुदाद, व्यापार, व्यवहार, कुटुम्ब, फीस, 
मजदूर एवं मजदूरी आदि विभागों में कानून संगृहीत हैं। उत्त कानूनों का दंड- 
विधान कुछ कठोर है । उदाहरणाथ् उड़ाऊ स्त्री, मधशाला में जाने वाली पुजारिन, 
व्यभिचारी, डाकू और चोर आदि के लिए प्राणदंड देने की उसमें आज्ञा है। दंड 
विधान प्रतिशोध के सिद्धान्त पर अवलम्बित थे । _पुहले लोगों की घारणा थी कि. 
हम्मूराबी के कानून संसार के संगृहीत कानूनों में सबसे प्रथम , हैं. किन्तु, आधुनिक 
गवेषणा ने यह स्थापित कर दिया-कि उस प्रिषाद्री का सुमेरिया वालों ने बहुत 
'पहले ही सूत्रपात कर दिया था यद्यपि उनका विधान उतना विस्तृत और व्यव- 
स्थित न हो पाया था । 

हम्मूराबी ने चालीस वर्ष तक राज्य किया (१८०० ई० पृ०) । बेबीलोनिया 
का प्रथम राजवंश रूगभग डेढ़ सौ वर्ष तक चला | तदनन्तर उस पर दक्षिण और 
'उत्तर से आक्रमण होने लगे । एशियाई कोचक से हिद्टी लोग लूटमार करते रहे । 
'परन्तु सबसे विनाशकारी आक्रमण जग्रोश पहाड़ों की ओर से कस्सी लोगों का सिद्ध 
हुआ । कस्सी हिद्वियों की तरह संमवतः इण्डो-आयेभाषामाषी थे । गण दश नामक 
उनका नेता दलबल सहित आकर दजला -फरात के पठार में बस गया । यद्यपि उसका _' 
'राज्य छोटा था तथापि बेबीलोनिया की शक्ति उस राज्य का दमन करने में असमर्थ 
रही । बेबीलोनिया के पुराने राज्य का पतन ईसा से सोलह वर्ष पूर्व हुआ तथापि 


एमोरित लोगों की बची-खुची सत्ता का नाश संभवत: सोलहवीं शती ई० पू० में हो. 
चुका. था। यह क्या कम है कि उनकी संस्कृति तथा भाषा का' सम्मान सेकड़ों: वर्ष 


पे 

तक होता रहा । उसका प्रयोग हिद्ियों, सीरिया और मिस्र में भी होता रहा 8 
उनकी संस्कृति का प्रभाव पश्चिमी एशिया पर ही नहीं वरन्‌ ग्रीस की सभ्यता पर 
भी पाया जाता है । 


समाज 


सुमेरिया की तरह बेबीलॉन में भी समाज की तीन श्रेणियाँ थीं किन्तु उनके 
स्थान और अधिकार अधिक स्पष्ट तथा व्यवस्थित कर दिये गये थे। पहली श्रेणी में 
राजा, राज्य के पदाधिकारी, सेना के अफसर, घधर्माधिका री, जमींदार, धनी व्यापारी 
आदि थे। दूसरी श्रेणी के अन्तगंत मजदूर तथा साधारण किसान थे जो अपने खेत 
की उपज का तृतीयांश लगान के रूप में देते थे । तीसरी श्रेणी में थे युद्ध में पकड़े 
हुए छोग अथवा वे जो कर्ज अदा नकरने के कारण गुलाम बना दिये गये थे। पहली 
श्रेणी के लोगों को बदछा लेने का अधिकार था किस्तु उन्हें जुर्माना अधिक देना 
पड़ता था। दूसरी श्रेणी वालों को क्षति के लिए जुर्माना और हर्जाना स्वीकार करना 
पड़ता था । तीसरी श्रेणी के छोगों को गुलाम की हैसियत से अपने स्वामियों की 
दासता में रहना पड़ता था । फिर भी वे लोग अपना विवाह कर सकते, अपनी 
सम्पत्ति को अपने उत्तराधिकारियों को दे सकते, और दासता से मुवित प्राप्त कर 
सकते थे । दास स्वतंत्र स्त्री से व्याह कर सकता था और उसकी सन्तान स्वतंत्र 
समझी जाती थी । 

समाज की आधारशिला परिवार मानी जाती थी। स्त्रियों की भी स्थिति 
उस समाज में खराब न थी यद्यपि अच्छे घराने की स्त्रियाँ जनानखाने में रहती थीं । 
उनको अपनी खास सम्पत्ति रखने, अदालत में दावा करने, व्यापार करने, लेखिका 
बनने तथा तलाक देने के अधिकार पुरुषों के समान थे । विवाह के पूर्व स्त्रियों को 
अधिक स्वतंत्रता रहती थी। माता-पिता कुमारियों का ब्याह करा देते थे। प्राय: 
लोगं एक ही स्त्री से ब्याह करते थे। साधारणतः दस्पत्ति के अच्छे आचरण होते-थे 
क्योंकि व्यभिचारी को प्राणदंड तक देने का विधान था। अनाथों और विधवाओं 
के साथ विशेष रूप से न्याय किया जाता था। बेबीलोनिया के कानून में अवस्था का 


कोई विचार नहीं किया जाता था। अतः छोटे-बड़े अथवा लड़कों और वयस्कों का 
समान रूप से न्याय किया जाता था। 


. आशिक व्यवस्था 


बेबीलोनिया का आथिक जीवन अधिकतर कृषिमूछक था। वहाँ की भूमि का 


+.._०+ सन यह जध-सरूतरा कक कप 

बहुत बड़ा अंश राजा और पदाधिकारियों तथा धर्माधिकारियों के हाथ में था। 
फिर भी सेमेटिक विधात के अनुसार मूमि मन्दिरों तथा पदाधिकारियों के अधिकार 
से घीरे धीरे निकलने लगी और नियमानुसार मुत्यु के उपरान्त वह मृतक के उत्तरा- 
'धिकारियों में बँठ जाती थी । बँटवारा होते होते ऐसी नौबत आ जाती जिसमें 
बंशजों के हाथ में छोठे-छोटे भूमि के दुकड़े ही रह जाते जितसे अपना निर्वाह असंभव 
समझकर वे उन्हें बेच डालते थे। इस प्रकार बड़े-बड़े जमींदारों के अधिकार से निकल 
कर बहुत सी जमीन या तो व्यापारियों या ऐसे व्यक्तियों के हाथ में चली जाती थी 
जो उसे छगान पर दूसरे व्यक्तियों को खेती करने के लिए दे देते थे । यह परिस्थिति 
देखकर हम्मूराबी ने जमीन बेचने का अधिकार बड़े जमींदारों के लिए सुरक्षित रखा 
किन्तु छोटे किसानों को न दिया । इसके सिवा उसने नयी जमीन पर खेती करने 
के लिए लोगों को उत्साहित किया । उधर जनसंख्या बढ़ने से भी नयी भूमि पर 
खेती करना अथवा कराना आवश्यक हो गया । राज्य ने अनेक नहरें और नालियाँ 
बनवा दीं जिनकी देखरेख और ठीक रखने का भार काइतकारों को दिया गया। 
यदि कोई उनको बिगाड़े अथवा ठीक न रखें तो उसको जुर्माना देना पड़ता था । 

अनाज तथा तरकारी की खेती के अलावा लोग फलों का, विशेषकर खजूर का, बाग 

'लगाते थे । यदि बाढ़ आदि दैवी दुर्घटना से कृषि का नाश हो जाय तो किसान का 
लगान माफ कर दिया जाता था। वहाँ के लोग ऊँट, घोड़े, बैल, भेंड॒ और गधे तथा 

बकरे पालते थे जिनसे दूध और चमड़े के अतिरिक्त माल लादने तथा' सवारी का. 


काम निकलता था । ु 
सुमेरिया के मुकाबले में बेबीलोनिया ने व्यापार में अधिक उन्नति की । उसका 


एक कारण तो कृषि-योग्य जमीन की कमी और दूसरा खरीद-फरोख्त के लिए धातुओं 
के टुकड़ों का अधिकाधिक उपयोग होना था । बेबीलोनियनों को सिकक्‍कों का ज्ञान 
न था इसलिए वे धातुओं के टुकड़ों को वजन के अनुसार काम में लाते थे। बेबीलॉन: 


ने अधिकाधिक मात्रा में ताॉबा, चाँदी, सोना और राँगा मंगाना शुरू किया । आयात .. 


में हाथीदाँत, जवाहरात, लकड़ी और इमारत बताने के पत्थरों की भी उत्तरोत्तर 
वृद्धि होने लगी.। व्यापार की वृद्धि के साथ व्यापारियों, दछालों और लेन-देत करने 
वाले महाजनों की संख्या बढ़ी जिससे संगठन की आवश्यकता का अनुमव हुआ.। ; 


व्यापारियों के अलावा मन्दिर के अधिकारी भी लेन-देन करते थे । फलत: उनके .. . - 


संघ अथवा श्रेणियाँ बन गयीं । वे स्वयं अपने नियम बनाते थे | पहले .तो राजाओं - 
. में हस्तक्षेप न. किग्रा किन्तु आगे चल कर-वे कमोबेश नियंत्रण करने छग्रे। कार्य का, 

व्यवस्थित संचालन करने के लिए लेन-देन, सूद, हुंडी, वसीयतनामा आदि की 
लिखा-पढ़ी, बाँठ, साझा आदि के कानून बना दिये गये । कानून द्वारा मजदूरी की 
दर और वस्तु का मूल्य निश्चित किया गया | उपर्यक्त आयात के बदले बेबी- 
लोतिया से सिले और गैर सिल्ठे कपड़े, चाँदी, तेल, शीशे और ताँबे की बनी बढ़िया 
चीजें, लकड़ी का फर्नीचर, हाथीदाँत की बनी कारीगरी की चीजें तथा अच्छी 
ईंटों का बहुत निर्यात होता था| सूद की दर पच्नीस प्रति शत प्रति भास थी । 


शासन 


एक सत्तात्मक राज्य बेबीलॉन में भी था। राजसत्ता के पोषक जमींदार एवं 
धनिक व्यापारी तथा धर्माधिकारी थे। स्थानिक शासन में जमींदार का प्रभत्व 
रहता था क्योंकि अपने बल के सिवा राजा के भी बल का उसे भरोसा रहता था । 
फिर भी स्थानिक एवं नागरिक शासन में वयोवुद्ध तथा प्रभावशाली व्यक्तियों से 
परामर्श और सहायता ली जाती और उनका न्यनाधिक दबाव भी रहता था। राजा 
से लेकर प्रजा तक सब लोग सूर्य-प्रदत्त हम्मूराबी कानून का सम्मान करते थे । 
स्यायाह्य प्रायः मन्दिरों में होते थे जिनमें पहले तो धर्माधिकारी ही परन्तु बाद को 
अन्य लोग भी न्यायाघीद नियुक्त किये जाते थे । राजा अपने किसी भी पुत्र को 
राज्याधिकारी बना सकता था। इसका परिणाम यह होता था कि प्रत्येक राजकुमार 
की आशा रहती कि शायद वही राजा हो जाय । फलछत: राजकुमारों में दलवन्दियाँ 
ओर षड्यंत्र चलते रहते जो कभी-कभी भयंकर गृह युद्ध का रूप घारण कर केते थे | 
शिक्षा-दीक्षा द 
बेबीलॉन में शिक्षा-दीक्षा के केन्द्र वहाँ के देवालय थे। बेबीकोनिया वाले विद्या 
तथा लेखन कला के बड़े प्रेमी थे । उन्हें पौराणिक ढंग की कथाओं, गिकगमिश की 
वीरगाथाओं, उपदेशात्मक आख्यायिकाओं एवं कहानियों तथा कहावतों के लिखने 
का शौक था । गणित तथा ज्योतिष के क्षेत्रों में उन्होंने विशेष ख्याति प्राप्त की थी | 
यूरोपीय विद्वान्‌ भी मानते हैं कि ज्योतिष का ज्ञान उनको बेबीछाँन से मिला। 
उनका सबसे प्रख्यात ज्योतिषी नेब रम्मानी बिन बछुत ईसा से पूर्व पाँचवीं शर्ती में 
प्रसिद्ध हो चुका था। गणित के आधार पर उसने यह परिणाम निकाछा था कि चर... 
और सूर्य ग्रहण निश्चित प्राकृतिक नियम के अनुसार पड़ते रहते है | उनमें कोई 


अदृश्य रहस्य नहीं। उसने चन्द्रमा की गति के अनुसार एक जंत्री भी तैयार की जो 


ज कुल्डेड्टए 

कई सौ वर्ष तक परिचमी एशिया और ईरान में चछती रही । उसकी गणना टोलेमी 
तथा कोपनिकस की गणना से अधिक अच्छी मानी जाती है। फलित ज्योतिष पर 
भी बेबीलोनिया में काफी विचार और परिश्रम किया गया। गणित में वे सुमेरिया 
वालों के जोड़, बाकी, गुणा, अंश, सृक्ष्मांश, चतुर्मज, समकोण, घनाकार आदि के 
चिह्नों का प्रयोग करते थे । उन्होंने गुणा, वर्ग, परिमाण के पहाड़े तैयार किये, 
क्षेत्रफल, राशि, घनत्व आदि जानने की युक्तियाँ निकाठीं और बीजगणित में अनेक 
ढंग के सुधार किये। पाइथागोरस से बारह सौ-वर्ष पहले बेबीलॉन वालों ने उसके 
नाम से प्रसिद्ध थ्योरियन का ज्ञान प्राप्त कर लिया था । उनके गणित सम्बन्धी 
उल्लेखों का अभी अध्ययन हो रहा है जिससे इस' विषय पर और अधिक प्रकाश पढ़ने 
की संभावना है । 


निर्माण-कला 


बेबीलॉन समृद्धिशाली नगर था । यद्यपि वहाँ की सड़कें सँकरी थीं और 
मकानों के बाहर की दीवारों का पलस्तर भद्दा था तथापि रहने के लिए मकानों में 
अच्छा सुभीता था | बड़े हाते के चारों ओर लोग दोमंजिले मकान बनाते थे। 
ऊपरी मंजिल में सोने के और नीचे रहने तथा पूजा करने और मृतक दफनाने के 
कमरे थे। मकान ईटों के बनाये जाते और छतें रूकड़ी की धन्नियों पर पाटी जाती 
थीं। राजमहल तथा मन्दिर विशाल और भव्य बनाये जाते थे। वहाँ के कारीगरों 
को खंभों, सच्चे मेहराबों और वर्तुलाकार छतों के बनाने का अच्छा खासा ज्ञान था । 
मन्दिरों तथा अमीरों के घरों के बाहर भी रंगीन टाइल (फर्शी खपड़े) लगाये जाते 
थे जिनसे इमारतों की शोभा बहुत बढ़ जाती थी। उन लोगों ने ज़िगुरतों के बनाने 
में सफलता का अच्छा प्रदर्शन किया । बड़ा ज़िगुरत संभवतः सत्तर फूट की 
ऊँचाई तक का था। सब से ऊँचा चबूतरा देवपीठ माना जाता था । 


श्र 


घम 


बेबीलोनिया में देवी देवताओं की संख्या साठ हजार से अधिक थी । बेबि- 
लोनियनों ने सुमेरिया के देवी-देवताओं के नाम अदल-बदल कर उन्हें भी अपना बना 
लिया था। उनके पुराने देवताओं में थे अनू (आकाश देव) अथवा ख॑ (ब्रह्म), 
बम्स (सूर्य), नन्नर (चन्द्र) तथा बेल (धरती) आदि। प्रत्येक तगर, गाँव, कुदुम्ब , 
और व्यक्ति का अपना विद्येष देवता माना जाता था जिसकी पूजा साय॑ प्रात:कांछ ... 
२ फ 

अध्य, तेल, -अभ्यंग, धूप, दीप, नैवेद्य के साथ बड़ी आधीनतापूर्वक मजन और 
स्तुतियों के साथ की जाती थी। उनको पशु, खासकर छेरा, की बलि अपित करते थे। 
बेबीलोनिया का प्रमुख देव मरदक और प्रमुख देवी 5ष्टर थी। इष्टर तम्मज की' 
पत्नी थी । इष्टर रति की. और तम्मज कामदेव का प्रतीक सा जान पड़ता है । 
तम्मृज के दहन की कथा भी वहाँ कही जाती थी। बेबीलॉन निवासी देवी देवताओं 
से ऐहिक सुख और समृद्धि की याचना करते थे। उनका विश्वास था कि मृत्यु के 
पश्चात्‌ मनृष्य एक अंधेरी गुफा में दुखमय काल व्यतीत करता है। उसकी यातना 
ठीक ढंग की अ्त्येष्टि क्रिया एवं यज्ञ से अवश्य कुछ कम हो' जाती है। संभवत: 
परलोक की उन्होंने भव्य कल्पना ही न की थी। भूत, प्रेत, पिशाच आदि में उन्हें 
बहुत विश्वास था। जादू-मन्तर (मंत्र) में उनका विश्वास था और अपनी' मनों- 
कामना की पूति के लिए उसका काफी प्रयोग भी वे करते थे। देवताओं के महत्त्व के 
अनुकूल मन्दिर निर्माण करके उसमें वे उन्हें प्रतिष्ठित करते थे । राजधानी तथा 
राज्य का सबसे बड़ा देवता मरदक' माना जाता था जिसकी प्रतिष्ठा उन्होंने एक 
विशाल मन्दिर में की थी। मन्दिर धन-धान्यपूर्ण रहते और उनमें पुजारी, सेवक, 
देवदासियाँ आदि नियुक्त कर दिये जाते थे! सबसे विचित्र प्रथा वहाँ यह थी कि 
अत्येक कुमारी को विवाह के पहले मन्दिर में जाकर किसी अपरिचित व्यक्ति को अपना 
कौमार्यें समर्यण करना पड़ता था । पश्चिमी एशिया में ऐसी प्रथा बहुत जगह 
प्रचलित थी। उसके प्रतिपालन बिना प्रेम एवं संजनन की देवी इष्टर का आशीर्वाद 
प्राप्त होना असम्मव सा था । 

. बेबीलोनिया में मृतक दफनाये जाते थे किन्तु कुछ लोगों में दाह-क्रिया का भी 
चलन था। 


अध्याय २ 


सिस्र 
( २०००--१६० ० ई० पु० ) 


मिस्र देश की नील नदी वहाँ की विशेष विभूति है। वह पथरीली चट्टानों को 
जिनके पाश्व में रेगिस्तान है, चीरती हुई समुद्र से जा मिली है। यद्यपि प्रति वर्ष 
उसमें बाढ़ आती है तथापि हटने पर वह दोनों तटों पर मिट्टी की ऐसी तह छगा जाती 
है जिससे अनायास ही स्वेत्र हरियाली छा जाती और अन्नादि की बहुत अच्छी उपज 
होती है । उसी की महिमा से मिस्रवासी सहस्नों वर्ष से फलते-फलते रहे हैं और 
उनकी सभ्यता उन्नत होती रही है। समुद्र के समीप से उस स्थान तक जहाँ से 
वह फूटकर बही है, निचला मिस्र और उसके पीछे प्रथम प्रषात तक के प्रान्त ऊपरी 
मित्र कहे जाते है। नदी पर समुद्र तट़ से लगभग पाँच सौ मीऊू तक नावें आ-जा 
सकती है। मिस्र का जलवायु अच्छा है। वहाँ गेहूँ, जौ, सन तथा कपास खूब उत्पन्न 
होते हैं। उसी की महिमा से वहाँ हिस्न, जिराफ, भेड़, बकरी, शेर, तेदुए, हाथी 
आदि भी अपना निर्वाह करते रहते हैं। कोई आदचर्य नहीं कि क्तज्ञता से प्रेरित 
होकर मित्र वाले नील को देवता मानते और उसकी स्तुति करते थे । 

मित्र के प्रागेतिहासिक निवासी कहाँ से और कब आये, निश्चित रूप से कोई 
नहीं कहँ सकता । अनुमान किया जांता है कि लगभग सात हजार वर्ष पहले वे पूर्व 
देश से अदन होते हुए नील के तटों पर बस गये। यह भी कहा जाता है कि हब्श देश 
से सेमेटिक लोगों की एक शाखा के और पश्चिमी एशिया से दूसरी स्वतंत्र शाखा के 
लोग आकर मिल जुल गये। यही मिश्रित छोग वहाँ की सभ्यता के आदिम सूत्र- 
धार हुए। | 

लगभग साढ़े तीन हजार से ३३२ ई० पू० वर्ष तक मिस्र देश में ३१ वंशों ने. 


राज्य किया । उनका क्रमबद्ध इतिहास प्राप्त नहीं होता । उनके ऐतिहासिक युग तीन... 
है। पुराना (२७०० से २२८० ई० पू5 ),मध्य (२००० से १७८५)ई० पू० और नया... 


(१५८० से १०८५ ई० १०) । पुराना युग तीसरे राजवंश से छठे तक, मंध्य-नवें से . 

बारहवें राजवंश तक और नया अठारहवें से बीसवें राजवंश तक का माना जाता है। 
अनुमान है कि आरम्म में मिस्र के नदी-तट पर यहाँ-वहाँ भिन्न-भिन्न कुटुम्ब के लोग 
बस गये थे जिनके रहन-सहन, विचार, संगठन आदि में बहुत कुछ समानता रही 
होगी। इन कुटुम्बों को ग्रीस वाले (यूनानी) नोम कहते थे। कुछ विद्वान नोम' 
को छोटे राज्य का बोधक मानते हैं। प्रत्येक नीम का एक नेता होता था जो उस पर 
शासन करता था। मिस्रियों को ताँबे, चाँदी और सोने का ज्ञान था । उनसे वे 
कई चीजें बता लेते थे। वे क्षि करते और नदी के ऊँचे तट पर शदफ' (ढेकी) 
हारा पानी उठाकर नहरें काटते और खेतों की सिंचाई करते थे । वे अनाज पीसते, 
नावें चलाते, सूती कपड़े और काछीन बुनते तथा आभूषण बनाते थे। वे जानवर 
पालते, मिट्टी के बरतन' तैयार करते और उन पर चित्र बनाते थे। उनको तीस-तीस 
दिन के बारह महीनों का भी ज्ञान था। मकर, श्रगाल और बिड़ाल की आक्ृति के 
देवता भी थे। मिस्रवासियों का परलोक में गहरा विश्वास था। वे मृतक को 
दफनाते समय उसके साथ अन्न, वस्त्र आवि रख देते थे। 

आपसी कलह और संघर्ष से व्यथित होकर नोमों ने मिरू कर दो बड़े राज्य 
बनाये। प्रथम और द्वितीय राजवंश ३२०० से २७८० ई० पू० तक मिद्नियों पर 
राज्य करते रहे। उन दोनों राज्यों को एक बनाने का श्रेय मोन' तामक व्यक्त 
को दिया जाता है। उप्ती को कुछ विद्वान्‌ राजा नरमेर मानते हैं। वह दोनों राज्यों 
पर शासन करता था । इसीलिए उसके मुकुट भी दो रंग के, छाल और सफेद, 
रहते थे। थोथ' नाम के देवता से प्राप्त कानूनों को उसने प्रचलित किया। लोगों 
को कुरप्ती-मेज़, एवं बैभव और विलास का उसी ने मार्ग दिखाया | महाराज 
पेरा' 'फैरो की उपाधि से प्रसिद्ध हुआ। फैरो' का अर्थ है महावंश । उसके 
समय में छोग छः: श्रेणियों में विभक्‍त थे जिनमें राजघराना, रईस-सामन्‍्त, देवर 
प्रथम तीन थीं । शेष तीन श्रेणियों में लेखक, कारीगर, और कषक थे | राजा का तो 
कहना ही क्‍या, अमीर सामन्‍्तों के भी बड़े ठाट-बाट थे । बगीचों में उनके भवन 
ईंटों के बनते थे, जिनकी लकड़ी में बढ़िया कारीगरी तथा भीतरी छतों पर कशीदे 


या फूलदार चाँदनी, बनी होती थी और रंगीन दीवारों, तथा शिल्पित मूर्तियों , 


आदि के सिवा सोनहली कारीगरी की भी अपूर्वे शोभा दिखाई देती थी । उनके मनो- 
विनोद के लिए नाचने और गाने वालों का मुजरा होता था। किन्तु गाँवों के किसान 
तथा गरीब लोग झोपड़ियों में या कच्चे मकानों में रहते थे । 

इतिहास का सबसे परिचित फेरो ज़ोसेर था । उसका मंत्री इमहोतेप उससे 

भी अधिक प्रसिद्ध था। वह वेद्यक में, विज्ञान में, एवं कलाओं, विशेषकर वास्तुकला 
में विशारद था। मित्र वाले उसे ज्ञान-विज्ञान का देवता मानते और उसकी पूजा 
करते थे। उसके युग में मिस्र के व्यापार ने अपूर्व उन्नति की। अनुश्रुति कहती है 
कि उसी ने सक्‍कर के सीढ़ीदार पिरामिडों की रचना करवायी और वहाँ 
के मन्दिर बनवायें जिनके खचित स्तम्म और रंगीन मिट्टी की वस्तुएँ बड़ी 
सुन्दर थीं। 

मिस्र के चौथे फ़ेरो वंश ने (२६८० से २५६० ई०पू० तक) इतिहास में अपना 
स्थान अमर बना दिया | यह उस समय राज्य करता था जब सुमेरियों का राज्य 
फरू-फूल रहा था। उसके समय में शायद व्यापार की उन्नति, खनिज पदार्थों की 
प्राप्ति और युद्ध-प्राप्त घन से इतने साधन एकत्रित हो गये थे जिनसे वे संसार को 
चकित करने वाले गीज़ें के पिरामिड बनवाये जा सके | पिरामिड एक प्रकार का 
रौज़ा है जिसमें वहाँ के राजाओं के शव रखे गये थे। बहाँ के मुख्य पिरामिड का 
बनवाने वारा उस बंश का फेरों कूफ नामक था । उसके उत्तराधिकारी काफ़े 
ने भी उसकी समता प्राप्त करने के लिए वहीं दूसरा पिरासिड बनवाया। काफ़े ने 
छम्पन वर्ष राज्य किया। मिद्नवासियों का विश्वास था कि मरने के बाद यदि स्थूरू 
बरीर की रक्षा की जाय तो उसका सूक्ष्म शरीर, जिसे वे का कहते थे, उसी के साथ 
रहता है और अपनी आवश्यकताओं की पूर्ति चाहता है। इसीलिए वे' उसके शब- 
निवास में उसकी आवश्यकता की चीजें भी एकत्रित कर दिया करते थे | उस 
सामग्री ने पुराने मित्र के इतिहास एवं सभ्यता पर अच्छा प्रकाश डाला है। कूफ्‌ के 
पिरामिड में पत्थरों की तेईस लाख सिल्ें लगी है जिनमें से डेढ़ सौ ढाई टन वजन की 
है। उसकी ऊँचाई चार सौ इक्यासी फुट है। गीजे के पिरामिड पर एक पत्थर की 
मूर्ति १६० फुट रम्बी है जिसका सिर तैंतीस फूट लम्बा और मुख की चौड़ाई तेरह 
फट आठ इंच है। उस पिरामिड के निर्माण में एक लाख आदमी. बीस वर्ष तक लगे 
रहे । पिरामिड संसार की महा आश्चर्यजनक कतियों में माने जाते हूँ । इसके मुख्य 
कारण हूँ उनकी कल्पना और उतने भारी वजन के पत्थरों को सुदूर से लाकर उतनी 
ऊंचाई पर चढ़ा ले जाना । इनके सिवा शवों को सहस्नों वर्ष तक सुरक्षित रखने की 
यूक्‍्ति भी वे ही जानते थे । उतके पहले और पीछे अद्यावधि किसी को यह कला 
न आयी। क्‍ 

पुरातन शासकों में अन्तिम राजा पेपी ने ९४ वर्ष तक (२७३८ से २१६४४ 
ई० पू० तक) राज्य किया | उपके बुढ़ापे से लाभ उठाकर बलशाली व्यक्ति 

स्वतंत्र होने लगे । मरने पर तो उन्होंने मिस्र में सामन्‍तशाही अराजकता फैला दी' 
जिसमें राजा की कोई न सुनता था| ऐसी परिस्थिति लगभग छ: सौ वर्ष तक रही । 
अन्ततोगत्वा एक प्रतापी पुरुष ने बारहवें राजवंद की स्थापना करके नये यूग का 
सूत्रपात किया । 

पुरातन यूग में मिश्र की सभ्यता में आत्मीयता, आत्मविश्वास और आस्मोत्कर्ष 
का विशिष्ट मात्रा में विकास हुआ । उसमें मिस्रवासियों का स्वजातीय परिश्रम 
और पुरुषार्थ विशेष रूप में परिलक्षित हुआ । उसका मुख्य कारण संभवतः यह था 
कि मिस्र पर विजातीय लोगों का प्रभाव कम था। किन्तु ज्यों-ज्यों विजातीयों का' 
दबाव और प्रभाव बढ़ता गया त्यों-त्यों मित्र की सभ्यता में परिवर्तन होता गया । 
बाहरी प्रभाव के साथ-साथ आन्तरिक स्थिति में भी ऐतिहासिक प्रवाह से परिवतंन 
होता रहा । उदाहरण के लिए राजा की शवित जो पहले केन्द्रित और एक सत्तात्मक 
थी, विकेन्द्रित होती गयी और सम्पन्न तथा बलदाली व्यवितयों की संख्या बढती गयी । 
इसका परिणाम यह हुआ कि राजा के आथिक साधन उत्तरोत्तर संकुचित होते 
गये। इसके सिवा बड़े-बड़े मकबरों तथा मन्दिरों के बनवाने तथा उनके प्रबन्ध और 
संरक्षण के लिए अनुदान निश्चित करने के कारण राजकोष तथा राजा की भूमि की 
कमी होती गयी । यह भी संभव है कि छठे बंश के फेरो का राज्यकाछ बहुत लम्बा 
तथा कमजोर होने के कारण उत्साह संवर्धन एवं प्रगति पोषण में बाधक सिद्ध हुआ 
हो । उसकी. मृत्यु के पदचातृ मिस्र का प्राचीन मानचित्र शीघ्रता से बदलने लगा 
और उसका संगठन दृटता चला गया । प्राचीन सभ्यता का दृष्टिकोण वस्तुतः 
ऐहिक. और छलोकिक था। उसको संरक्षित और सुदृढ़ बनाने के लिए धामिक और 
अलौकिक विदव्वासों और सामच्तों का आश्रय आवश्यक सम्झा जाता था। उस यग 
का मुख्य ध्येय छौकिक सिद्धि थी जिसके साधनों में धर्म यद्यपि गौण तथापि अनिवार्य 
और आवश्यक माना जाता था। 


शिक्षा तथा कला 


' उच्च तथा मध्य श्रेणी की आधिक स्थिति अच्छी थी । किस्तु किसान प्राय: 
गरीब थे। मिन्नियों का जीवन अधिकतर कृषिमूलक था। कृषि का क्षेत्र सीमित 
होने के कारण यह आवद्यक था कि उससे अधिक से अधिक लाभ उठाया जाय १ 
इसीलिए नील की तेलहटी कें:उपजाऊं होने पर भी लोग उसे जोतते और खाद देते थे 
गेहूँ, जो, अलसी, सन; फलियाँ, दाल, सब्जी की खेती ' होती थी। खजूर के पेड़ और 

विविध प्रकार के फूलों के पेड़-पौधे लगाये जाते थे। खेती के अछावा पशुपालन भी 
आवश्यक था। पशुओं में गाय, बेल, भेड़, बकरे, सुअर, गधे और पक्षियों में बत्तखें, 
पाली जाती थीं। उस यूग में मिस्र में. ऊंट और घोड़े न थे इसलिए यात्राएँ प्रायः 
गधों पर होती थीं। 

तारों में मध्य श्रेगी के छोग, व्यापारी, कारीगर, उद्योग-घंधे वाले रहते थे । 


राजघानी तथा देवस्थानों में उनका विशेष जमघट होता था जो स्वाभाविक ही था । 
पत्थर, लकड़ी, ताँबे, सोने और चाँदी की सुन्दर चीजें तथा सूती परदे और कपड़े 
आदि बनाये जाते थे और बाहर भेजें जाते थे। उनके बदले मिस्र वाले मसाले, आबनूस 
लकड़ी, हाथीदात, सोना और लकड़ी की घतन्नियाँ तथा तख्ते मँँगाते थे। साधारण- 
तया व्यापार विनिमय द्वारा होता था। बड़े व्यापार में चाँदी और सोने के टुकड़ों का 
प्रयोग किया जाता था। व्यापारी अरब सागर से एशियन सागर तक और न्यूबिया 
तथा एशियाई कोचक तक आते-जाते थे । 


शातसत 


इस युग में राज्य की राजधानी थिनिस से हटाकर मेम्फिस में स्थापित की गयी 
क्योंकि शासन के लिए बह स्थान अधिक उपयोगी था। नोम' शब्द का प्रयोग प्रान्त 
के अर्थ में भी किया जाता था। प्रान्तीय शासकों की शक्ति पहले तो सीमित थी 
किन्तु धीरे-धीरे वे शक्तिशाली और स्वतंत्र से हो गये (२४२०-२२८० ई० पू०), 
यहाँ तक कि वे राजा की भी अवहेलना करने का साहस करने रूगे। फिर भी राज- 
सत्ता का इतना आतंक था कि 'राज्य तथा शासत की स्थिरता को कोई भारी धक्का 
न पहुँच सका। राजा के आतंक का एक विशेष कारण तत्काढीन धार्मिक भावना 
थीं। राजा का स्थान देवपुत्र ही नहीं वरन्‌ देवता के समान माना जाता था'। वही 
प्रमुख धर्माध्यक्ष, सेनाध्यक्ष तथा न्यायाध्यक्ष गिना जाता था । उसकी विवाहिता 
रानी का पुत्र ही उसका उत्तराधिकारी माना जाता था । अतः वंशांनुगत होने के 
कारण राजसत्ता किसी नये वंश के लिए दुष्प्राप्प थी । 

राजा की आज्ञाओं को कार्यान्वित करने के लिए अगणित राज्य कर्मचारी... 
नियुक्त थे। व्यावहारिक दृष्टि से मित्र का शासन नौकरशाही करती थी जिसमें. 
समाज की किसी भी श्रेणी का व्यक्ति मरती किया जा सकता था। पहले प्रान्त को 
शासक राजा द्वारा नियुक्त किया जाता था। उसे प्रायः प्रान्त के लोगों में से चुना 
. जाता था किन्तु आगे चलकर वह भी वंशानुगत हो गया। प्रान्तीय शासक हीं वहाँ 

का सेनापति तथा शासनाध्यक्ष होता था। वही लगान, कर, सिंचाई, न्यायाध्यक्ष 
आदि का कार्य करता था। उसके निर्णय के खिलाफ राजा के मंत्री के पास अपील 
की जा सकती थी। मुख्यमंत्री का पद प्रायः राजकुमारों को ही दिया जाता था। 
एक मंत्री उत्तर के और दूसरा दक्षिण के प्रान्तों के लिए नियुवत था । 


शिक्षा तथा कला 


पुराने युग के आरम्भ होने के पहले मित्र में सभ्यता ने उल्लेखनीय उन्नति कर 
ली थी। मिस्रियों को इतना काल ज्ञान हो गया था कि चार्द्र वर्ष को छोड़ कर उन्होंने 
तीन सौ पेंसठ दिन के सौर वर्ष की प्रतिष्ठा की (२८५० ई० पूृ०) । उसी के अनुसार 
वे अपने हिसाब-किताब तथा ऐतिहासिक घटना क्रम का वर्णन करने लगे थे। इसके 
सिवा पत्थर को काटकर इमारतें तथा मूर्तियाँ भी बनाना उहोंने प्रारम्भ किया 
जिससे निर्माण कला के विकास के लिए नया रास्ता खुल गया | लेखन कला का भी 
स्वरूप बदल दिया गया। पहले वे चित्र-लेख अंकित करते थे, तदनन्तर स्फूट 
चिह्नों का संयोजन कर उन्होंने विचार संकेतों का प्रयोग किया। प्रत्येक विचार का 
चित्र निर्धारित कर उसे उपर्युवत संकेतों से मिला कर उन्होंने एक लिपि शैली बनायी 
जो 'डिमोटिक' नाम से प्रसिद्ध है। पिरामिड के निर्माण में गणित, योजना, कला 
कौशल, नाप-जोख, हिसाब-किताब, संगठन तथा व्यवस्था का प्रदर्शन हुआ। उसके 
विकास में यूगों का प्रयास और चिन्तन पाया जाता है। सब बातों पर विचार कर 
यह निष्कर्ष अनिवार्य हो जाता है कि ऐतिहासिक युग अर्थात्‌ ३००० ई० पृ० के 
पहले मित्र देश ने सभ्यता के विकास में विलक्षण उन्नति कर ली थी जिसकी समता 
शायद ही कहीं अन्यत्र पायी जा सके । 

मिन्न में तक्षण, मूर्तिकका तथा चित्रकला ने भी उन्नति की | पत्थर, लकड़ी, 
ताँबा पर वे मृतियाँ बनाते थे जिनमें सजीवता तथा अंशांशी अनुपात और सुडौलपन 
पाया जाता है। दीवार पर पलस्तर लगाकर ऐसे भिन्न-भिन्न चित्र वे रचते थे जिनमें 
यथार्थता का, विविध भावों का और व्यवितत्व का अच्छा प्रदर्शन हुआ। उनके बनाये 
चित्रों का अद्यावधि सम्मान होता है और उनसे तत्कालीन जीवन पर अच्छा प्रकाश 
भी पड़ता है। 

पुराने युग में शिक्षा का मुख्य ध्येय मनुष्य को व्यवहार-कुशरू, शिष्टाचारी 
बनाते हुए जीविका चलाने के योग्य बनाना था । शिक्षितों का आदर्श लेखक की 
नौकरी प्राप्त करना था। तत्कालीन रचनाओं में धामिकता का भी पुट मिलता है ॥ 


मिस्र र५्‌ 


गणित, लिखना-पढ़ना तथा उपदेशात्मक सुभाषितों को याद करना शिक्षा के मुख्य 
अंग थे। किलक की कलम से पेपाइरस वृक्ष की छालों पर लेख लिखे जाते थे। 


धर्म 

मिद्न वालों का परलछोक में अटूट विश्वास था | उतकी धारणा थी कि प्रत्येक 
'पदार्थ जैसे नदी, पहाड़, तारे, वृक्ष, सूर्य, चन्द्रमा आदि में देवता हैं । उनकी संख्या 
अनन्त और उनके व्यवहार विचित्र है'। महत्त्व के अनुसार उनकी भी साधारण, 
मध्य और श्रेष्ठ श्रेणियाँ हैं। कुछ देवता स्त्री या पुरुष की आकृति के और कुछ 
मछलियों अथवा मगर, कुत्ता, बिल्ली, बैल, दरयाई घोड़े तथा पक्षियों की आक्ृति 
के है । देवताओं की चेष्टाएँ, उनके स्वभाव और व्यवहार मनुष्यों जैसे हैं। 
विविध रूप रंग होते हुए भी देवता एवं मनुष्य में समान तत्त्व हैं । प्रत्येक ग्राम, 
नगर तथा प्रान्त का विशिष्ट देवता होता था। सारे राज्य में प्रथम सम्मानित 
देवताओं में प्रकाश का देवता होरस” था जिसका धड़ मनुष्य का और मुख बाज 
पक्षी का था। पाँचवें राजवंश में उसका स्थान रे अथवा रा' नामक सूर्य को प्राप्त 
हुआ । उनके अलावा प्रेह” जो कारीगरों का देवता था नुत' नाम्मी व्यो देवी भी 
जातीय देवताओं में गिने जाते थे । 

मिस्र वाले मृत्यु को जीवन का अन्त नहीं मानते थे। उत्का विश्वास था कि 
मृतक वस्तुतः मरा नहीं बल्कि अनिश्चित काल के लिए सो रहा है । इसीलिए वह 
मतक का शरीर मकबरों में रक्षित कर देते थे और उसके साथ उसकी आवश्यकताओं 
के पदार्थ और खाने-पीने की चीज़ें रख देते थे। शरीर को अनुप्राणित करने वाला 
करा! नामक तत्त्व माना जाता था। उनके अनुसार मरने पर का” अमरत्व के 
देवता ओसिरिस' के सामने उपस्थित किया जाता था । यदि का' ऐसे व्यक्ति का 
हो जो हत्यारा, देवनिन्दक, माता-पिता के साथ कुव्यवहार करने वाछा, चोर, 
दूसरे का माल हड़पने वाला था तो उसको एक भयंकर दैत्य खा जाता था। किस्तु 
यदि वह उन दोषों से मुक्त रहा होता तो उसको अमरत्व प्रदान कर दिया जाता था। 
यमलोक के अधिपति ओसिरिस की स्त्री उसकी बहिन आइसिस' कही जाती थी। 

मिस्र की राजकता का पोषण वहाँ के धारमिक विश्वास और विचार करते थे । 
मिस्र में विजातीयों के अधिकाधिक आगमन तथा धर्माधिकारियों के उत्तरोत्तर 
बढ़ते महत्त्व के कारण राजा की. शक्ति में क्षीणता आती गयी । समाधियों और बड़े 
बड़े देवालगों के निर्माण पर अपार धन खर्च होता रहा। फलत: सामत्तों और 

घर्माधिकारियों की शकिति और आर्थिक स्थिति जिस अनुपात से बढ़ी उसी अनुपात 


से राजा का आतंक और कोष घटता गया । इसके सिवा मिस्र के लोग धर्म को ऐटहिक 


सुख और सिद्धि को साधत समझने छगे जिससे पुरानी सम्यता का दृष्टिकोण बदलता 
चला गया। 


मध्ययुग ( २३७५-१८ ०० ढू्‌० प्रृू०) 


मध्ययुग का आरम्भ बारहवे राजवंश से गिना जाता है। गुछ विद्वानों की राय 
में इस बंश में नीग्रो रक्त मिश्रित था जिसके कारण उनमें अधिक पुरुषार्थ का प्रदर्शन 
मिलता है। उसका संस्थापक. आमेनेमहेत' के नाम से प्रख्यात हुआ । मेमफिस से 
साढ़े चार सौ मील पर थेबेज में उसने अपनी राजधानी स्थापित की । उद्धत सामन्तों 
का दमन करके उसने नयी राज्य-व्यवस्था का प्रचछत किया जिसका आगे चलकर 
वर्णन किया जायेगा। इस वंश में अन्य दो प्रतापी राजा हुए । इनमें से सिनुसरेत' 
प्रथम ने नीछ नदी से छाल समुद्र तक एक नहर खुदवाई, करनक, हेलिओपोलिस और 
अबाइस के विशाल मन्दिरों की रचना करायी तथा अपनी विज्ञाल मूर्तियों की भी 
स्थापना करवायी। दूसरा प्रतापी राजा सेनुसरेत' तुतीय हुआ जिसने न्यूबिया की 
ओर से होने वाले आक्रमणों को एक प्रकार से सैनिक शक्ति द्वारा रोक दिया । 
पैतृक सामन्‍्तों और जमींदारों को हटाकर अपनी ओर से शासक नियुक्त, किये और 
शासन व्यवस्था सुधारी । किन्तु उसकी इस नीति से सामन्‍्तों एवं जमींदारों में 
असन्तोष की आग सुलूगने लगी । यद्यपि उसके जीवन-काल में वे सब दगे रहे पर 
उसकी मृत्यु के बाद खुल खेले जिससे मिस्र का इतिहास फिर उपद्रवपूर्ण अन्धकार में 
पड़ गया। उस देश के साम्राज्य का इतिहास अगले अध्यायों का विषय होगा। इस 
असग मे उपसुक्त पुरातन एवं माध्यसिक यूग की सभ्यता का ही वर्णन उपयुग्त 


होगा । 
सामाजिक जीवन 


आध्थिक कारणों से साधारण मनुष्य एक ही व्याही स्त्री से निर्वाह कर लेता 

था किन्तु जो सम्पन्न थे वे बहुविवाह से भी सन्तुष्ट न रह कर वेदयाएँ भी रखते थे | 
"मिस्र के समाज पर मातृक परम्परा का प्रभाव जान पड़ता है। वहाँ स्त्रियों के 
अधिकार रिवाज एवं कानून द्वारा रक्षित पे । विवाह के पूर्व लड़कियों को 

.. अधिक स्वतंत्रता रहती थी । विवाह हो जाने के बाद भी वे पुरुषों के साथ खुलेआम, 

मिस्र २७ 


खाती-पीतीं और बेधड़क बाजार में घूमती तथा क्रय-विक्रय करती थीं । वे स्वतंत्र 
रूप से केन-देन और व्यापार या रोजगार-धंधे करतीं और अपनी निजी जायदाद 
अपने उत्तराधिकारी को दे सकती थीं । विवाह के पश्चात्‌ उनका आचरण अच्छा 
रहता था, जिससे तलाक की जरूरत कम ही पड़ती थी। उनका वैवाहिक जीवन 
साधारणतया अच्छा था। पति को कभी-कभी अपनी कुल पूजी पत्नी को वहेज में 
लिख देनी पड़ती थी । जायदाद के खानदान से बाहर जाने के भय से वहाँ भाई अपनी 
बहन से भी विवाह कर लेता था। माता-पिता और बड़े-बढ़ों का सन्‍्तान आदर 
करती थी और वे उस पर स्नेह करते थे। दम्पति के प्रायः कई बच्चे हुआ करते थे 
जिनसे घर भरा रहता था | सयानेपन तक लड़के नंगे और लड़कियाँ गुरियों की 
झालर या थोड़ा कपड़ा कमर से नीचे लटकायें घमती रहती थीं । अच्छे घर की 
स्त्रियाँ भी घुटने से नीचे अथवा नभि से ऊपर ढाँकना अनावश्यक समझती थीं। 
दस वर्ष की अवस्था में कन्या विवाह योग्य मानी जाती थी यद्यपि उसका विवाह कर 
देना आवश्यक न था। स्त्रियों को उबटन, लेप, अंगराग और आभूषणों का शौक था। 
पुरुष भी बाल संवारते और आभूषण पहनते थे । बच्चे गेंद और लट्टू खेलते और 
पुरुष पासे । वे कुछती, मुष्टिकयुद्ध और बैलों की लड़ाई देखने के भी शौकीन थे। 
मिस्र के लोग परम्परा के प्रेमी और परिवतेन के विरोधी थे.। 


आर्थिक 


नीछ की तलह॒टी बड़ी उपजाऊ थी। कहा जाता हैं कि किसी समय केवल 
अनाज बिखेरने मात्र से ही अन्न फट पड़ता था किन्तु वह भूमि फेरो की थी। वह 
जिसे चाहता देता । प्रत्येक कृषक को अपने खेत की उपज का दशमांश अथवा पंच- 
मांश राजा को देना पड़ता था | लोगों का साधारण भोजन अन्न, मछली और 
मांस था जो नाना प्रकार से पकाया जाता था। गरीब कृषक की दशा अच्छी न थी । 
यदि दैविक आपत्तियों या छटेरों के उपद्रव से हानि भी हो गयी हो तो भी उससे 
मारपीट कर वसुल कर लिया जाता था। कृषकों को धर्म, मुख्य धर्माधि- 
कारी या राजा के नाम पर श्रमदान करना पड़ता था। सामन्तों ने भी अपने-अपने द 
क्षेत्र में उसी भावना से लाभ उठा कर बेगार लेना शुरू कर दिया था। फलत 
कृषक को बेगार भी करना पड़ती थी' यद्यपि काम प्रायः छोकोपयोगी ही होता था, द 
जैसे सड़क; नहर आदि बनाना । खेत जोतने वाले भरे ही गुलाम हों तो भी उनके. 
समान ही होते थे। अमीरों अंथवां सामन्तों को जो जमीन दी जाती थी'उसे वे दांसों 

से जुतवाते थे। उनमें बाज-बाज तो इतने सम्पन्न होते थे कि वे पन्द्रह सौ तक गायें 
रख सकते थे । 
कला-कौशल 

मिस्र में धातुओं का अभाव था। केवल थोड़ा ताँबा निकलता था। भन्प्र 
धातुएँ, जैसे लोहा और सोना, अन्य देशों से मंगवायी जाती थीं। किन्तू वह व्यापार 
राजा के ही हाथ में था। तब और टीन को मिला कर काँसा तैयार किया जाता 
जिससे औजार और हथियार गढ़े जाते थे। औजार इतने अच्छे थे कि उनसे बड़े-बई 
बरमे, गड़ासियाँ, आरियाँ आदि जो पत्थरों तक की भारी-मारी शिल्ाओं को छेद 
या काट सकती थीं बनायी जा सकती थीं। ढाल, तछूवार और पझिल्लम बताना 
उनको आता था। लकड़ी के काम करने में वे बड़े नतिपुण थे और कारीगरी दिख,तें 
थे। कुरसी और तख्तों आदि का तो कहना ही क्या । सौ फूट रूम्बी और पचास 
फूट चौड़ी नावें मी वे बनाते थे। चमड़े को कमाना और उससे अनेक सुन्दर चीजें 
बनाना उतको आता था। पेपाइरस की छाल से कागज बना लेने की विधि भी ज्ञात 
थी। बुनाई में तो वे इतने सिद्धहस्त थे कि उनके सूती तागों की बारीकी और बुनाई 
की करामात का मुकाबला आज तक नहीं हो सका। कफारीगर प्राय: स्वतंत्र प्रजाजन 
थे, यद्यपि कभी गुलामों से भी काम लिया जाता था । मजदूरी में विलम्ब होने पर 
वे लोग हड़ताल और आन्दोलन कर देते थे। मिस्र कच्चा माल बाहर से मँगाता और 
उससे बढ़िया चीज़ें तैयार करके बाहर भेजता था । इसी कारण वह समृद्धिशारी 
हो गया था । 

मिस्र में वास्तुकला ऐसी उन्नत अवस्था में थी कि उसका प्रतियोगी संसार में 
मिलना कठिन है। वैसी इंजीनियरी तो ईसा के बाद की अठारहवीं शती' तक यूरोप 
में भी नहीं हुई | बड़ी-बड़ी नहरें, बड़े-बड़े बाँध, और बड़े-बड़े जलाशय ही वे 
नहीं वनाते थे, वरन्‌ उन्होंने ऐसे पिरामिड भी बनाये जो संसार को आज तक 
चुनौती देते और सर्वग्रासी काल पर हँसते हैं। वे संसार के सबसे बड़े वास्तुकला- 
विश्ञारद माने जाते हैं। इतना सब होते हुए भी वहाँ की सड़कें खराब थीं. जिनसे 
यातायात में कठिनाई पड़ती थी और प्रायः नावों से ही काम छेना पड़ता था। 

मिस्र में सिक्कों का प्रचलन न था। इसीलिए व्यापार विनिमय द्वारा होता था । 
लोगों को वेतत या मजदूरी भी जिन्स के रूप में दी जाती थी और कर भी उसी में 


लिया जाता था। भारी व्यापार साख पर हुंडी-पुर्जे से तथा कानूनी लिखा-पढ़ी से 


. चलता था। कला-कौशल वंशानुगत होते थे जैसा कि हमारे देश में सदा रहा # 


पा 
गुर 
४४ 


मिस्र २९ 
शिक्षा और साहित्य 


मिस्र में एक प्रकार की लिपि जिसे हाइरोग्लिफिक कहते है, प्रचलित थी । 
हाइरोग्लिफिक का अर्थ है धामिक खचन अशवा लेख । पदार्थों, विचारों और 
भावों को वे उन्हीं से चित्रित करते थे क्योंकि उन्हें अक्षरों का ज्ञान न था। संभवतः 
संसार के सबसे पुराने लिखित ग्रन्थ मिस्र में ही मिलते हैं। पेपाइरस की पतली 
टहनियों को दबाकर वे एक तरह का कागज सा बनाते और उस पर लिखते थे। उस 
समय के लेख पाँच सहस्न वर्ष के बीतने पर भी स्पष्टतया पढ़े जा सकते है। वे पन्ने 
जोड़ कर जन्मपत्रियों की तरह पुस्तक को लपेट लेते थे। कभी-कभी उनकी छम्बाई 
चालीस गज तक होती थी । वे उनको सजाकर मटकों में रखते थे। मिस्र के साहित्य- 
कार कहानी, कविता, स्तुतिर्यां, पत्र, मंत्रतंत्र, ऐतिहासिक कथानक, कानूनी और 
धार्मिक लेख लिखते थे । ऐतिहासिक घटनाओं को संक्षेप में लिखने की प्रथा 
पुरातन काल से ही प्रचलित थी । मन्दिरों में शिक्षा प्राप्त करके उच्च शिक्षा के 
लिए विद्यार्थी राज्य संस्थापित स्कूल में मरती होता था। कहा जाता है कि मिस्र में 
ही सबसे पहिले सरकारी स्कूल की स्थापना हुईं थी। वहाँ गणितशास्त्र, विशेषकर 
ज्यामिति, ने काफी उन्नति की थी जिसकी साक्षी १हाँ के पिरामिड दे रहे हैं। उनको 
३६५ दिनों और १२ महीनों के वर्षे का ज्ञान था। उन्होंने एक प्रकार की जंत्री भी 
बना ली थी जो सबसे पुरानी मानी जाती है। चिकित्सा शास्त्र में भी उन्होंने अच्छी 
उन्नति कर दिखाई थी। अनेक भयंकर रोगों की वे सफल चिकित्सा कर लेते थे । 


कला-कौोशल 


कहा जाता है कि मित्नी संसार के सबसे श्रेष्ठ वास्तुकका-विशारद थे । पत्परों 
एवं ईंटों के मकान, मंदिर एवं समाधिस्थान बनाने में अद्वितीय थे | मध्य राजत्व 
काल के विद्ञाल मन्दिरों विशेषत: उनके खंभों की रचना दर्शकों को अद्यावधि चकित 
करती हैं। शिल्पकला उन्नत अवस्था में थी यद्यपि भित्ति शिल्प की वहाँ विलक्षण ' 
उन्नति हुई। चित्रकला ने दोनों यूगों में वहाँ कोई विशेष उन्नति नहीं प्राप्त की यद्यपि 
पुराने यंग में उसका अभाव न था । उसकी उन्नति आगे चलकर हुईं। संगीत कला 
ने भी कोई विशेष उन्नति नहीं की । 


हु 


धम ढ 
मिद्धतियों की अपने धर्म पर बड़ी श्रद्धा थी । उनके सारे व्यापार, विचार, 


३० विदव-इतिहास 


आचार धामभिक भावों से रंगे थे। उनकी भावना के अनुसार आकाश, सूर्य, चन्द्र, 
नक्षत्र, नदी, पर्वत, वन, वक्ष आदि सभी देवताओं के स्थूल रूप थे। पृथ्वी को वे देवी 
मानते थे । विभिन्न वंशों के देवताओं में भी न्यूनाधिक विभिन्नता थी। ग्रहण को वे 
देत्य द्वारा चन्द्रमा का लीला जाना और प्रार्थना द्वारा उसका उम्रमह होता मानते 
थे। यद्यपि चन्द्रमा उनका सबसे पुराना देवता था' किन्तु सूर्य ही सबसे बड़ा माना 
जाता था। सूर्य के अनेक रूप थे पर सबसे महत्त्वपूर्ण देवाधिदेव' 'रा' था। मानव 
सृष्टि उसी की सन्तति है। मध्य राजत्व काल में रा' का दूसरा रूप आमोन' नामक 
हुआ । दोनों को मिला कर 'राआमो' का पूजन जनता में बहुत प्रचलित हुआ । 
इनके सिवा वे नील नदी की जलूधाराओं, व॒क्षों, वनस्पतियों, मकर आदि जलचरों, 
गाय, कुत्ता, बिल्ली, श्गाल आदि पशुओं, बाज, हंस आदि पक्षियों और सर्प में भी 
देवताओं की कल्पना करते थे। वे सब किसी|त किसी देवता के प्रतीक या वाहन 
माने जाते थे। मित्र में बैल और बकरे विशेष रूप से सेव्य और पूजनीय समझे जाते 
थे। देवता मनुष्य रूप धारण कर सकते और मनुष्य देवता हो सकते थे । देवियों में 
मुख्य और व्यापक प्रभाव वाली आइसिस' माता थी। उसका पति उसी का भाई 
ओसिरिस' था। अपने अनन्य प्रेम से वह पति को अपने वश में रखती थी । वह 
पृथ्वी और उसके जीवों की जननी मानी जाती थी। सूर्य भी उसी का पुत्र था । 
उसकी मूर्ति बनायी और पूजी जाती थी । 

मिस्र में देवताओं के मन्दिर थे जिनमें पुजारियों का अनुशासन रहता था । 
मन्दिरों के खर्च के लिए जागीरें दी जाती थीं । पुजारियों या पुरोहितों का सबसे 
बड़ा नेता स्वयं वहाँ का राजा होता था। विशेष उत्सवों में वही पूजन करता-कराता 
था। देवताओं पर जो कुछ चढ़ता वह पुजारियों में बँठट जाता था जिससे वे बड़े चैन 
से जीवन व्यतीत करते थे। इसके बदले वे विद्याध्ययन और अध्यापन और आदर्श 
आचरण का प्रदर्शन कर उसकी मर्यादा रखते थे.। 

मिस्र वालों का परलोक में बड़ा विश्वास था। वहाँ पहुँचने के किए आचरणों 
की शुद्धता, भावों एवं विचारों की पवित्रता तो थी ही, मन्दिरों के निर्माण कराने. 
तथा पूजा मेंट चढ़ाने से कर्मानुसार स्वर्य प्राप्त.भी हो सकता था। उस देश में मंत्र 
तंत्र भी खूब चलते थे किन्तु उनमें आध्यात्मिक विषयों या आत्मा सम्बन्धी दाशैनिक 
विचारों की ओर प्रवृत्ति नहीं पायीं जाती । तथापि उनकी धारणा थी कि शरीर में 
का के सिवा जीव भी रहता है जो ओसिरिस का कृपापात्र होने से अमर हो 


.. सकता है। 


कोल गा छ रे - 5 जप 

मिस्र ३१ 


मित्र में फेरो राजा का बड़ा महत्त्व था। वह देवताओं का प्रमुख पुरोहित ही 
नहीं वरन्‌ स्वयं आमो न रा का पुत्र माता जाता था। अपने देविक अधिकार से वह 
राज्य करता था। इसी कारण उसका ऐसा सम्मान और दबदबा था कि बिना बड़ी 
सेना या पूलिस विभाग के राज्य में शान्ति रहती और अबाधित शासन चलता 
रहता। राजा की आज्ञा और अनुशासनों का पालन करना प्रजा अपना कत्त॑व्य सभ- 
झती थी। फेरो को सम्मति देने के छिए सरझ/ नामक वृद्ध राजसेवकों की एक सभा 
थी किन्तु उसकी सहायता की बहत कम आवश्यकता पड़ती थी क्योंकि फेरो' एक 
प्रकार से सवज्ञ माना जाता था। शासन के संचालन की पूरी जिम्मेदारी मत्री के 
ऊपर थी। बही प्रमुख शासक, प्रमुख न्यायाधीद ओर प्रमुख कोषाध्यक्ष माता जाता 
था। फेरे की सेवा करने के लिए बहुत बड़ी संख्या में सेवक रखे जाते थे। उनमें 
सब से बड़ा व्यक्तित्व मंत्री (बजीर) का था। राज्य के दफ्तर में मी लेखक अधिक 
संख्या में नियुक्त किये जाते थे । वे आय-व्यय का लेखा रखने के सिवा जनसंख्या का 
ब्यौरा भी रखते थे। राज्य के कारखानों के निरीक्षण के लिए निरीक्षक नियुक्त थे । 
मित्र में उत्तराधिकारी, मालगुजारी एवं फौजदारी के अच्छे खासे कानून बने हुए थे । 
जमीन की तपाई समय-समय पर की जाती थी । सब के लिए कानून एक सा लागू 
होता था। वादी और प्रतिवादी मौखिक वादविवाद न कर के उसको लिख कर 
न्यायाघीश को दे देते थे । स्थानिक न्यायाधीश के निर्णय के विरुद्ध मंत्री के न्यायालय 
में अपील हो सकती थी । दंड विधान में शारीरिक दंड, अंग विच्छेद, अनेक प्रकार के 
प्राण दंड तथा देश से निर्वासन आदि के नियम थे। आज्ञाकारी शान्त जनता तथा 
संगठित शासन एवं व्यावहारिक विधान के कारण मिस्र का राज्य अनेक शतियों तक 
स्थायी रहा । 

बहुत काछ तक शान्ति रहने के कारण मिस्र के निवासियों की सैनिक शक्ति, 
जो कमी पहलके भी बहुत प्रबल न थी, बहुत कमजोर हो गयी । इसके सिवा अत्यधिक 


सम्मानित तथा धनघान्य से सम्पन्न होने के कारण वहाँ के शासन में शैथिल्य और : 


राजाओं एवं धर्माघिकारियों में विछासिता तथा प्रतिद्वंद्विता बहुत बढ़ गयी । ऐसी 


परिस्थिति में मिस्र पर एशिया की 'हिकसोस” नामक खानाबदोश सेमेटिक जाति ने... । 


ते ॥' है 4 


आक्रमण किया । उनके पास घोड़े और अच्छे शस्त्र थे।. मिस्रियों को सरलता से' 
परास्त करके उन्होंने उनके नगर विध्वंस कर डाले, मंदिरों को लूट कर तोड़-फोड़ 
डाला । रुगभग दो सौ. वर्ष तक मिस्र श्रीहत और दलित रहा तथापि स्वतंत्रता 
प्राप्त करने की आशा मिद्तरियों में. जीवित रही । "के 


अध्याय ३ 
हिटदटी और मिदट्टनी 


जिस यूग में मिस्र का अठारहवाँ वंश राज्य कर रहा था उस समय पश्चिमी 
एशिया का वह भू-मभाग, जो आगे चलकर एनेटोलिया और एशियाई तुर्की कहलाया, 
कुछ नयी जातियों के आक्रमणों का क्षेत्र बन गया । उनमें कस्सी और हिंट्री प्रमुख 
थे। उनके आक्रमणों ने बेवीलॉनिया साम्राज्य को नष्टप्राय कर दिया। अमोरी 
वंश को हटाकर कस्सियों ने बेबीलॉन पर, मिट्टनी लोगों ने उत्तरी मेसोपटेमिया 
पर तथा एशियाई कोचक के मध्य भाग पर हिद्वियों ने अपना अधिकार स्थापित कर 
दिया। उपर्यक्त तीनों वंश इण्डो-आर्य जाति की ही शाखाएँ थीं। उनकी बोली, 
दशब्द-प्रयोग, एवं व्याकरण में बहुत कुछ समता थी । वे लोग उतने सुसंस्क्ृत और 
सभ्य न थे जितने कि मेसोपटेमिया अथवा मिस्रवासी । किन्तु लोहे के अस्त्र-शस्त्रों 
और घुड़सवारों के कारण उनकी युद्ध-क्षमता को बहुत बल प्राप्त हो गया था । 
ईसा से २५०० वर्ष से भी पहले केस्पिअन सागर के आसपास से बढ़कर हिद्ी 
एनेंटोलिया में घुसे और उस पठार को जो हलीस नदी के मोड़ पर है उन्होंने अपना 
अड्डा बनाया । वह प्रदेश हिट्टी कहछाता था। इसीलिए विजेता दलों का हिट्ी 
नाम रख लिया गया पहले तो उनके विभिन्न दलों में लड़ाई झगड़े होते किन्तु बाद 
को वे सब संगठित हो गये । उनकी भाषा भी अन्य भाषाओं के प्रभाव से पुष्ट होने 
लगी । मेसोपटेमिया के व्यापारियों से आदान-प्रदान होने के कारण लेखन-कला, 
व्यापार-कौशल भी उन्होंने प्राप्त किया । उनके आदिम इतिहास का ज्ञान अभी 
अधिक प्राप्त नहीं हो. सका । एक अनुश्रुति के अनुसार २२०० ई० पू० जब अक्‍्कद 
के राजा नरमसिन ने उत्तर के सत्रह राज्यों के संघ पर चढाई की थी तब उनमें हिट्टी 
दल भी था जिसका राजा पम्बा था। 
ईसा से १९०० वर्ष पूर्व व्यापारियों की एक टोली हृत्तुसस, हिहत्तु या खत्त्‌ में 
आकर बस गयी थी। वे अपने दैनिक व्यापार से सम्बद्ध विषय मिट्टी की शिलाओं पर 
क्यूनीफार्म लिपि (रेखा लिपि) में लिखकर बेबीलोनिया को भेजा करते थे। मिद्ठी 

हिंट्टी और सिट्टनी “ दे३ 


की पटरियों पर लिखे वैसे अनेक लेख प्राप्त हुए हैं जिनसे कुछ विश्वसनीय बातों का 
पता चल रहा है। यह ज्ञात होता है कि उस समय हिट्टियों के कम से कम दस राज्य थे 
जिनमें सबसे महत्त्वशील पुरुष-खंड (बुरुशखतुम) था, जिसका अधिपति महाराज 
कहलाता था । उन राजाओं में एक नाम पिस्‌ था जिसका पुत्र अनित्तस था । 
पिता और पुत्र दोनों ने निरन्तर प्रयत्त करके नेश, जलपवा, पुरुषखंड, सलतिवारा 
और हत्तुसस (हडट्टी) आदि नगरों पर अपना आधिपत्य जमा लिया था | सबसे घोर 
यद्ध संभवतः हतसस में हुआ जिसका परिणाम नगर का विध्वंस हुआ । अत: विजेता 
ने अपने ही नगर नेश में विजित प्रदेशों की राजधानी स्थापित कर दी | 

प्रथम ज्ञात राज्य का संस्थापक राजा लब्रनस हुआ जिसने अपने कुटुम्बियों के 
सहयोग और पराक्रम के बल से अन्य सात नगरों पर भी अपना प्रभुत्व जमा लिया । 
इसके पदचात्‌ अरजवा प्रान्त पर भी उसका आधिपत्य स्थापित हो गया । उसकी 
पहली राजधानी संभवतः कस्सर में थी किन्तु बाद में हत्तुसस अंकारा के समीप 
बोगज़क्‌ई में स्थापित की गयी । अनुमान किया जाता है कि लबरनस का युद्ध हलूप 
(अलेप्पो) के राजा यमहद के साथ हुआ, जिस पर उसने विजय प्राप्त की । 
रूबरनस के बाद राजा मुरसिलम प्रथम ने हलप को नष्ट-अ्रष्ट कर दिया । वहाँ 
से बढ़कर उसने बेबीलॉन पर भी अपनी विजयपताका फहरा दी (१६०० ई० पू०) । 
म्रसिक्म प्रथम की अनुपस्थिति से छाम उठाकर उसके बहनोई हन्तिलिस ने 
णइयंत्र रचा और सम्राट के लौट आने पर उसका वध कर डाला । उसी समय से 
हि़ी के प्रथम साम्राज्य का क्षय आरम्भ हो गया । अधीन राज्य स्वतंत्र होने लगे 
इस पतन का यह भी कारण हो सकता है कि उस समय वहाँ राजानृक्रम का विधान 
अनिश्चित था । इस दोष के निराकरण के लिए राजा तैलिपिनस (१५२५-१५०० 
ई० पृ०) ने घोषणा द्वारा यह निश्चित कर दिया कि प्रथम महारानी का पुत्र अथवा 
उसके अमाव में प्रथम पुत्री के पति को राजसिंहासन पर बैठने का अधिकार होगां । 
यद्यपि इस नियम का अच्छा' पालन किया गया तथापि साम्राज्य क्रमश: क्षीण होता 
गया । तेलिपिनस ने शांति स्थापित करने के लिए युद्ध के बदले सन्धि नीति का प्रयोग 
किया किन्तु राष्ट्र को बल प्राप्त न हो सका । प्रथम हिट्टी सांम्राज्य का महत्त्व॑ 
आधी शावती में समाप्त हो गया (१४६० ई० पू०) । 

हिट्टियों के द्वितीय साम्राज्य का आरम्भ १४६० ई० पू० से तुवलियस द्वितीय 
के समय तक हुआ | उसने सीरिया के प्रमुख नगर को फिर से जीत लिया और शनेः 
शनेः पूर्व अधीनस्थ राज्यों को, जो स्वतन्त्र हो गये थे, फिर से दमन करके उन पर. 

४ फ 

रेड विश्व-इतिहास 


अभुत्व स्थापित कर लिया | यह अवसर अच्छा था, क्‍योंकि इसी समय के लगभग 
मिस्र वालों ने असीरिया पर आक्रमण किया तथा १४५७ के लगभग हरियन अथवा 
सिट्टनियों पर भी आधिपत्य स्थापित कर लिया किन्तु मिट्टनियों का वास्तविक दमन 
न हो सका। उन्होंने घोर विरोध जारी रखता, जिससे उत्साहित होकर अन्य अधीनस्थ 
राज्यों ने भी उपद्रव आरम्भ कर दिया । यहू अव्यवस्थित दा शायद १३८० ई० 
पूं० तक रही। जब सुप्पिलियुस सिहासनारूढ़ हुआ तब उसने हतुतस नगर को सुवृद़ 
बनाकर और राज्यस्थ अन्य किलों को मजबूत करके विरोधियों का दमन आरम्भ 
किया । सबसे पहले उस्नने मिट्टनियों पर, जिन्हें मिस्र के सम्राट से सहायता मिलती 
थी, घोर आक्रमण किये । पहला तो असफलू-सा रहा किन्तु दूसरा बड़ी सावधानी 
: और तैयारी के साथ हुआ । उसने मिट्टी की राजधानी वासुक्कान्नी में घुसकर उसको 
लूट लिया। वहाँ से लौटते समय सीरिया पर चढ़ाई की, जिससे घबराकर सीरिया 
वालों ने उसके आगे घुटने टेक दिये । मिस्र के मित्रकदेश के राजा ने सामना करने 
का साहस किया किन्तु उसे भी गहरी पराजय मिली । उसने हलूप और अलालूख 
राज्यों को अपने साम्राज्य के अन्तर्गत कर लिया। इस प्रकार सीरिया' के अधिकांश 
भाग पर हिट्टियों की सत्ता स्थापित हो गयी । . . . 
सुप्पिल़ियुमस का इतना आतंक फैल गया था कि मिम्र के सम्राट एखतोन की 
तीसरी पुत्री अंखेसेनमन ने उसके पास प्रार्थनां भेजी कि मेरे पंति की मृत्यु हो गयी 
और में निःसन्तान होने के. कारण अत्यन्त चिन्तित और दुखी हूँ । मेरा विचार किसी 
'मिस्तवांसी को पति वरण करने का नहीं है। यदि आप कृपा करके अपने किसी पुत्र 
को यंहाँ भेज दें तो में उससे विवाह करके निश्चिन्त हो जाऊँ और वह राज्य का 
संचालन करे | तदनुसार हिंट्टी सम्राट ने अपने एक पुत्र को मेज दिया। किन्तु मिस्र 
के आइ नाम के प्रमुख पुजारी और प्रतिष्ठित दरबारी ने उसका वध करवाकर 
विधवा रात़ी के साथ:ब्याह्‌ कर. लिया । 
.._: यद्यपि दक्षिण और पूर्व में. हिंदी साम्राज्य में शान्ति रही किन्तु पश्चिम के 
अरज़वा नामक राज्य ने मित्न के पृष्ठपोष्रण से उपद्रव प्रारम्भ कर दिया । दो वर्ष. 
तक घोर युद्ध करके हिट्टी सम्राट मुरसिलिस ने वहाँ के राजा का वध.क्र दिया 
और वहाँ अपना एक अनुकूल शासक नियुक्त कर दिया। उत्तरी सीमा के उद्धत 
और स्वतंत्न दलों के दमन-करने के लिए अनेक सैनिक दल स्थापित कर, दिगे.ग़ये | 
उस, विस्तृत. साम्राज्य पर प्रभुत्त स्थापित .रखने के लिए बारम्बार सेनाएँ भेजी 

जाया-करती थीं, . ब्रथापि स्थायी' शान्ति इसलिए नहीं .हो प्राती थी. कि मिस्र, और 

हिंद्री और मिट्ट नी ह्र्ए्‌ 


अंसीरिया के सम्र।ट्‌ विरोधारिन को मड़काते और किसी न किसी ढंग से विरोधियों 
कौ सहायता करते रहते थे । इसका आगे चलकर यह परिणाम हुआ कि मिस्र के 
सम्राट रमेस्सस ने सीरिया छीन लेने के लिए उस पर चढ़ाई की। १२८६ ई० 
'पू० कडेश में दोनों साम्राज्यों की टक्कर हुई। मिस्र की सेना पराजित होकर लौट 
गयी । यदि नाजुक समय पर अतिरिक्त सेना न आ पहुँचती तो बहुत संभव था कि 
मिस्र की सेना समूल नष्ट कर दी जाती । किन्तु सीरिया में हिट्टियों की शक्ति 
को वह कोई आघात न पहुँचा सका । उत्तरपूर्वीय प्रदेश की रक्षा करने के लिए 
एक नया प्रास्त बता दिया गया जिसकी राजधानी हकमिस में राजवंश का शासक 
पनियुक्त कर दिया गया । 

असी रिया साम्राज्य की प्रबुद्ध शक्ति को रोकने के लिए हिट्टी और मिस्र के 
सम्राटों ने मैत्री स्थापित करना उचित समझा | अतः १२६९ ई० पृ० में दोनों 
साम्राज्यों ने आपस में सन्धि कर ली, जिसका ध्येय एशियाई कोचक में दान्ति रखना 
था। सन्धि को अधिक पुष्ट करने के लिए १२५६ में हिट्टी राजा हत्तुशिल्सि तृतीय ने 
अपनी राजकुमारी का विवाह फेरोरामेसेस से कर दिया | इस समय हिट्ठियों का 
साम्राज्य करीब करीब सम्पूर्ण उत्तरी एनटोलिया पर स्थापित हो गया था । 
साम्राज्य अमी संगठित न होने पाया था कि पश्चिमी और पूर्वी प्रान्तों में उपद्रव 
हो उठे ओर साम्राज्य अस्त-व्यस्त हो, गया। (११९० ई० पू०) एनेटोलिया अनेक 
छोटे मोटे राज्यों. में बट गया | संभवत: कई छोटे राज्यों पर. हिं़ी लोग राज्य करते 
'रहे। ऐसी परिस्थिति देखकर असीरिया के सम्राट शलमन्सेर तृतीय ने सब को अपने 
अधीन कर लिया । नवीं शती के आरम्भ से असीरिया वालों का बल बढ़ता ही चला 
गया, यहाँ तक कि आठवीं शती के आरम्भ तक असीरिया का आधिपत्य पूर्ण रूप 
से स्थापित हो गया | हिट्टी आदि का नामोनिशान 'मिद गया ।,.. -.,' /+४ * 


सामाजिक व्यवस्था जी रा 


. राजघरानें के सिवा सामन्तों के -बंश थे 'जिनंका समाज एंवं राज्य में विशेष 
महत्त्व और अधिकार था। राजवंशियों तथा सामन्तवंशियों के हीं हाथ में शासन-के 


. सभी पद और अधिकार. रहते .थे ।.कृषकों. और उद्योग-धंधीं में लगे हुए लोगों की 


स्थिति एक प्रकार के दासों की सी थी | वे अपना स्थान अथवा काम छोडंकरं-नहीं 
जा सकते थे।. इस प्रथा का प्रतिपालन-अनाबदयक कड़ाई से नहीं किया जांता-था। 


नौकरों और दासों पर पूरा .अप्रिकार रखते, हुए भी उनके साथ॑-अमोनुषिक और 

निर्देयता का व्यवहार नहीं होता था । शारीरिक क्षति के लिए उनके मुआविजे 
की रकम स्वतंत्र व्यक्तियों से आधी मानी जाती थी। नियम यह भी था कि 
जघन्य काम करने के लिए स्वतंत्र व्यवितयों को उनसे दुगूना दंड देना पड़ता था । 
हिट्टी विधान में नौकरों के कत्तैंब्यों और अधिकारों की व्यवस्था की गयी थी । 
उनकी जायदाद पर उनका अपना अधिकार होता था और कुछ घन देकर वे स्वतंत्र 
समुदाय की लड़की से विवाह भी कर सकते थे। हिट्टियों का वैवाहिक विधान 
बेबीलोनिया जैसा था । सग्राई की प्रथा अवश्य थी किन्तु लड़की उससे वाध्य न 
थी | यदि वह चाहती तो माता-पिता की आज्ञा लेकर अथवा बिना आज्ञा लिये हुए 
भी जिससे चाहे विवाह कर सकती थी। किन्तु वैसी स्थिति में उसे सगाई में जो कुछ 
मेंट मिलती थी वह लौठानी पड़ती थी | छड़की के पिता को दहेज देना पड़ता 
था। इतना सब होने पर भी यदि पति संगम से इन्कार करता अथवा स्त्री इन्कार 
करती तो विवाह टूट जाता और दोषी को हरजाना देना पड़ता था । यवि सम्बन्ध 
होने के बाद स्त्री व्यभिचार करती तो पति प्राणदंड तक भी दे सकता था। पति 
के निधन के पश्चात्‌ उसकी विधवां को उसके भाई के साथ और भाई के अभाव 
में पति के पिता और पिता के अभाव में भतीजे से ब्याह करना पड़ता था। कुछ 
हेरफेर से हिब्रू लोगों में मी ऐसी ही प्रथा प्रचलित थी । हिद्टी कानून में पिता 
की मृत्यु के पश्चात्‌ उसका पुत्र अपनी सौतेली माँ के साथ संभोग कर सकता 
था, क्योंकि पिता की सम्पत्ति का, जिसमें उसकी स्त्रियाँ भी गिनी जाती थीं, वह 
उत्तराधिकारी होता था । हिद्ठियों में भाई-बहन का विवाह अवैध नहीं माना 
जाता था । 


दासनविधान और कानून 


प्रारम्भ में राजा के निर्वाचन की प्रथा थी । कभी कभी एक से अधिक व्यक्तियों 
का नाम चुनाव के लिए प्रस्तावित होता था, जिससे उत्पात मचने की आशंका रहती 
थी. सामन्त लोग राजा चुनने का अधिकार छोड़ने में आनाकानी करते थे | किन्तु 
जब राज॑सत्ता बलिष्ठ हो गयी तब राजा अपने उत्तराधिकारी का नाम स्वयं प्रस्तावित 
करता था जिसका समर्थन चुनाव करनेवाले प्रायः कर देते थे। निर्विध्न चुनाव को 
सरल, स्थिर और व्यवस्थित बनाने के लिए अन्त में यह विधान बना कि राज्य 
'का उत्तराधिकारी प्रथम महिषी का पुत्र हो और उसके अभाव में पुत्री का पति हो । 
णक दो अपवादों को छोड़कर इस नियम का प्रतिपालन होता रहा । राजा की 

उपाधियों में तवरण' तथा वीर-देव” अथवा दिवी-प्रियः आदि होती थीं । अशोक 
का देवानां प्रिय” उसी की प्रतिध्वनि हो सकती है। अपने जीवन-काल में तो नहीं 
किन्तु मरणोपरान्त राजा देवत्व को प्राप्त हो जाता था। राजसत्ता के पूर्ण विकास 
होने पर राजा ही राज्य का सर्वोपरि पुरोहित, सेनापति, विधायक और न्यायाधीश 
माना जाता था। सन्धि, विग्नह आदि का उसे पूरा अधिकार था । पौरोहित्य, 
राष्ट्रीय याज्ञिकत्व तथा महत्त्वपूर्ण संग्राम में सेना-संचालन का कार्य उसे स्वयं करना 
पड़ता था । अन्य कार्यो के लिए वह जिसे चाहे नियक्त कर सकता था। 

हिंद्वियों के विधान में महारानी के कुछ स्वतंत्र अधिकार थे । महारानी की 
उपाधि एक ही महिषी को जीवन भर के लिए मिलती थी, चाहे वह विधवा से सधवा 
क्‍यों न हुई हो । महारानी की अपनी विशेष मुद्रा होती थी और वह अन्य देश की 
रानियों से पत्र व्यवहार भी कर सकती थी । राज्य की आज्ञाओं और लेखों में उसके 
नाम का कभी कभी उल्लेख रहता और यज्ञ में भी वह भाग लेती थी । 

यद्यपि हित्तुसस का राजवंश अधिक महान्‌ और शक्तिमान्‌ था तथापि हिंट्टी 
साम्राज्य वस्तुतः संघ-साम्राज्य था जिसमें अनेक राज्य संयुक्त थे । राज्य का 
शासन-विधान जटिल न था। प्रत्येक नगर या बस्ती अपनी परम्परा और परिपाटी 
के अनुकूल वृद्धों की समिति द्वारा शासित होती थी । प्रदेशों के शासक-पद पर 
राजा राजवंशियों या सामन्तों में से किसी व्यक्ति की नियुक्ति कर देता था। प्रदेश 
का द्ासक स्थानीय शासन की परम्परा में हस्तक्षेप न करता था। शान्ति और 
प्रान्त की रक्षा के सिवा मंदिरों, राजमार्गों, छोक-भवनों का' संरक्षण, राष्ट्रीय 
उत्सवों का प्रबन्ध, पुरोहितों की नियुक्ति आदि उसके मुख्य कत्तंव्य थे। अधिक 
महत्त्वपूणं और उत्तरदायित्व के प्रदेशों या स्थानों का शासन प्राय: राजकुमारों या 
राजवंशियों के सुपुर्द किया जाता था । 


कभी-कभी छोटे या कमजोर राज्य आत्मरक्षा के लिए ग्रा तो स्वयं या प्रेरणा 
द्वारा साम्राज्य के संरक्षण में आ जाते थे । उनसे आधिपत्य के प्रमाण-स्वरूप कुछ कर 
लिया जाता था। संरक्षित राज्य के स्वामी को वफादारी की शपथ लेनी पड़ती थी 
किन्तु ओल नहीं मांगी जाती थी। सम्बन्ध दृढ़ करने के लिए प्रायः वैवाहिक बन्धन' 
स्थापित कर लिया जाता था । साम्राज्यों में बराबरी के स्तर पर सन्धियाँ होतीं 
और धातुओं या मिट्री की पद्ठियों पर उन्हें अंकित कर दिया जाता था.। 

साम्राज्य का विधान अथवा प्रचलित कानून मिट्टी की पट्टियों पर लिखा,हुआ' 
बोगाजकुई में मिलता है। इसमें कृषि, मालगुज़ारी, व्यापार सफाई, अकाल में सहा- 

यतां, सम्पत्ति, मजदूरी की दरें, नौकरी, गुलाम, वेतन, विवाह आदि' से सम्बन्ध 
रखनेवाले कानूनों की सूचना मिलती है। उसी प्रकार यह भी विदित होता है कि 
चोरी, हत्या, जादू टोना, राजाज्ञा की अवज्ञा, फौजदारी, अग्निकांड, अवेध मैथुन 
आदि के सम्बन्ध में भी कानन बने हुए थे । 

मुकदमा पहले बृद्धों की समिति के सामने आता था। न्याय के लिए जो व्यक्ति 
राजा के प्रतिनिधि के पास, जो प्रायः स्थानीय सेना का अध्यक्ष होता था, आता था। 
उसके साथ अच्छी तरह जाँच करने के बाद न्याय किया जाता था | हिद्ठियों के 
दंडविधान में प्रतिशोध की भावना कम थी। बलात्कारपूर्वक मैथुन, पशुमैथुन, 
राजानुशासन की अवज्ञा और व्यभिचार के लिए प्राण-दंड दिया जाता था। अन्य 
-जुर्मों के लिए जुर्माना ही प्रायः पर्याप्त समझा जाता था । अंग-भंग की सजा कभी- 
कभी गुलामों को दी जाती थी । स्वतंत्र प्रजा पर वह लागू न थी। यदि किसी स्थान 
. पर हत्या हो जाती और मुजरिम भाग जाता तो तीन मील के भीतर जो गाँव होते थे 
उनको मृतक के कुटुम्बियों को मुआवजा देकर संतुष्ट करना पड़ता था । राजाज्ञा 
की अवहेलना करनेवाले व्यक्त के कुटुम्बियों को भी दंड का पात्र माना जाता था। 


आधिक परिस्थिति 


हिंट्टी लोगों का मुख्य व्यवसाय कृषिकर्म तथा गोरक्षा था । भूमि' का बहुत 
बड़ा अंश राजा और मन्दिरों के अधिकार में था । भूमि सम्बन्धी कानून भी' पढ्टियों 
. पर लिखे हुए थे। जमीन छगान पर अथवा सेवा के एवज में दी जाती थी। राजा से 
प्राप्त भूमि पानेवाले के बदल जाने या मर जानें के बाद राजां को वापस हो जाती 
थी । किन्तु कारीगरों और मजदूरों को दी हुई भूमि उनके चले जाने के बाद गाँव 
को वापस हो जाती थी । दी हुई जमीन की नाप, देने और पानेवाले के अधिकार और 
. कर्त्तव्य आदि की लिखा-पढ़ी कर ली जाती थी । गेहूँ और जौ की खेती के सिवा 
लोग अंगूर, बादाम, आदि के बगीचे छगाते और बैल, सुअर, बकरे, भेड़ आदि 
पालते थे । तेल के लिए वे जैतून के पेड़ उगाते थे । अनाज, शराब और तेल वहाँ 
की मुख्य पैदावार थी । 
पहाड़ी प्रान्तों में घातुएँ पायी जाती थीं । ताँबा, काँसा, चाँदी, छोहा और फल 
. निकलता या तैयार होता था । लोहा तो कम मात्रा में किन्तु ताँबा और काँसा 
अधिक मात्रा में प्रस्तुत होता था । चाँदी के टुकड़ों या बालियों से सिक्कों का काम 
लियां जाता था । पंशु, अनाज, चमड़ें, जमीन, मांस, धातु और कपड़े--इंनकी 

कीमत शासन द्वारा निर्धारित कर दी जाती थी । ताँबे और ज्राँदी का अनुपात 
१.२४० था । 

धर्मे 

हिंद्दी शासकों की धारमिक नीति उदार थी, यद्यपि कुछ विशेष देवी और देव- 
ताओं की' ओर राजाओं की अधिक श्रद्धा हो गयी थी तथापि प्रजा को स्वतंत्रता थी 
कि वह चाहे जिसे माने-पूजे । हिंद्वियों का सबसे प्रमुख देवता तेशब मेघ-प्रभंजन का 
स्वामी था। सेरिस और हरिस' नामक बैलों का उसका रथ था । उसके एक हाथ में 
फरसा और दूसरे में विद्युतप्रभा का त्रिशुल-सा अस्त्र रहता था। छोटी-बड़ी नाता 
आकार-प्रकार की उसकी मूर्तियाँ पूजी जाती थीं । हिद्टठियों में प्रचलित आख्यान के 
अनुसार उसका सबसे घोर शत्रु इल्लियंकस नाम का अप्रसहिष्णु नाग (सर्प) था 
जिसने एक बार तो उसे तथा अन्य देवताओं को बुरी तरह से पराजित किया, किन्तु 
बाद को तेशब ने देवी इनरस की विनय छलनता की सहायता से उसे मार डाला | तेशब 
की पत्नी 'हिबत” उसी के समान प्रभावशालिती, शक्तिमती समरभयंकरी देवी थी। 
देवी का, वाहन सिंह था और उन दोनों (तेशब तथा हेबत) का पुत्र था शरमा । 
हेबत के सिवा शौशका नाम की सिंहवाहिनी पंख़ावाली देवी की भी पूजा होती थी। 
तेशब और उसकी पत्नी साम्राज्य के विभिन्न प्रान्‍्तों में अनेक नामों से पूजे 
जाते थे । प्रत्येक नगर में देवालय प्रतिष्ठित थे । पूजने के लिए अनेक प्रकार की 
मरतियाँ बनायी जाती थीं | छोटी से छोटी मूर्ति से लेकर बड़ी से बड़ी पत्थर या 
धातुओं की मूर्तियाँ बनायी जाती थीं । 
अरिलब्ना नाम के नगर में अरिब्ना नाम की सूर्या देवी की पूजा प्रचलित थी । 

. हिंद्दी के राजा अरिस्ना (सूर्या) को त्रैलोक्य की स्वामिनी और राज्य की रक्षिणी 
तथा नेत्री मानते थे। उसकी समता सत्य और न्याय के संरक्षक सूर्यदेव भी नहीं कर 
सकते थे । सूर्य देवता का प्रतीक पंखवाला बिब था, जैसा कि मित्र वाले मानते 
थे । अरिन्ना का पति था वरुसेम्‌ (मेघराज) किन्तु देवी के मुकाबले में उसका 
महत्त्व कम माना जाता था । कृषि के विधायक देवता तेलिपिनू, भाग्य के देवता 
आदि अनेक देवों और देवियों की पूजा की जाती थी । चन्द्रदेव का नाम कशक' 
था, पाताल का हेसुइ और समुद्रतछ के इअ नामक देवता थे। देवी की सेवा के लिए 
अनेक सखियाँ भी थीं । 

: मंदिरों, पव॑तों, खुले मैदानों में पूजन होते और उत्सव मनाये जाते थे। देवी- 

देवताओं को सविधि पूजने के लिए पुजारी नियुक्त थे । वे उन्हें नहलाते-धुलाते, 
वस्त्र पहनाते, भोज्य और पेय पदार्थों का भोग लगाते और गान, वाद्य तथा नृत्य से 
उसको प्रसन्न करते थे। प्रसाद बाँटने की प्रथा हिट्टियों में प्रचलित न थी । देवता को 
पशु, मांस, अन्न, फछ, फूल, वस्त्रादि चढ़ाये जा सकते थे । पशुबलि में बेल, छाग, 
भेड़ ही नहीं कुत्ते और सुअर भी प्रयुक्त होते थे । कहते हैं कि कभी-कभी नर-मेध 
भी होता था। हिट्वियों में ऋतुओं और वर्षारम्भ के मुख्य उत्सव निद्चित थे जिनके 
कार्यक्रम में नृत्य, गात और एक प्रकार का छोटा-मोटा नाद्य-अ्रदर्शन भी होता था । 
कभी-कभी कुंत्रिम युद्ध का आयोजन किया जाता था । देवताओं की रथयात्राएँ 
करायी जाती थीं । रथों के आगे आगे देवदासियों तथा अन्य स्त्रियों के दल जलती 
मशालरू लेकर चलते थे । देवताओं के विश्राम और सुविधा के लिए मवन, जी 
तरनवी' भवन कहे जाते थे, रहते थे । 

कुछ देवताओं के रहने के विशेष स्थान नियत थे, जैसे सूर्य का सिप्पर में, चन्द्रमा 
का कुज़ीन में, मधवा का कुम्मिया में, ईश्तर देवी का निनेवह में, नन्नियां देवी का 
किसन्न और मरदक का बेबीलॉन इत्यादि में । लोगों का विश्वास था कि देवता 
परोक्ष में अदृश्य रूप में रहते हैं। वे अमर हैं किन्तु उनके व्यापार और व्यवहार 
मनुष्यों के व्यवहारों के सदृश होते हैं। उत्तका मनुष्य के प्रंति वैसा ही व्यवहार होता 
है जैसा कि मालिक का दास के साथ । जब देवता दुचित्त हो जाता है. तब असुर 
उसके भक्तों को सताने लगते है। प्रार्थना करने पर देवता रक्षा करते हैं किन्तु यदि 
यातना किसी पाप के दंडस्वरूप हो तो उसका निराकरण पाप स्वीकार करने और 
उसके लिए प्रायदिचत्त करने तथा क्षमा मांगने पर ही हो सकता है। भूत प्रेतों, रोगों 
और बलाओं से बचने के लिए जादू-मंत्रादि उपचार किये जाते थे। 

'हिंद्ियों में मुतक जलाने की प्रथा थी । मृतक-संस्कार तेरह दिन तक चलते 
रहते थे । चिता से अवशिष्ट हड्डियों को निकालकर उसे शराब से बुझा देते और 
हड्डियों को किसी पात्र में रखकर दफता देते थे । 


कला-कोशल 


हिट्टी लोगों ने नगर-निर्माण और शिला-तक्षण कला में सराहनीय निपुणता 
प्राप्त कर ली थी। उनकी राजघानी हत्तुसस तत्कालीन एशिया का सबसे विशाल, 
सुदृढ़ और आकर्षक नगर था। उनके प्रासादों की दो विशेषताएँ थीं। पहली यह कि 
सबसे पहले वहाँ के स्थपतियों ने राजप्रासादों को दो खम्मों पर आश्रित द्वारःप्रकोष्ठ 

द्वारा विभूषित किया , जिसके दोनों पाइवों में समचौकोर धरहरे या मीनारें बनी थीं । 
आगे चलकर असीरिया और फारस वालों ने उसी नमूने का अनुकरण और उन्नयन 
किया । इसके सिवा राजप्रासाद के मुख्य द्वार की शोभा बढ़ाने के लिए उन्होंने 
आनुपातिक सिंहों की मूर्तियाँ बनाने की परिपाटी आरम्भ की । मुख्य द्वारों पर 
स्फिक्स मिस्र में बनते थे किन्तु हिट्टियों के द्वार-प्रकोष्ठ के साथ हाररक्षक सिंह और 
बलिष्ठ द्वारपालों के बनाने की परिपादी अपनी विशेषता रखती थी । मित्र तथा 
मेसोपटेमिया की वास्तुकला से भी उन्होंने लाभ उठाने में कोई संकोच नहीं किया था । 

बोग़ाज़कुई और ठाजिलिकूट में, जो बोग़ाज़कुई से दो मील पर है, पत्थर की 
चट्टानों पर उत्कीर्ण ताना प्रकार की मूर्तियाँ और दृश्य बने हुए है, जो हिद्वियों की 
तक्षण' कला के सुन्दर नमूने माने जाते हैं। मूर्तियों की अनेक मुद्राएँ पायी जाती हैं 
जिनमें कुछ मूर्तियाँ नग्न देवियों की भी है| मिट्टी तथा धातुओं की बनी छोटी-बड़ी 
चीजें खुदाई में मिली हैं, जिनसे अनुमान किया जाता है कि चित्रण कछा और 
सुनारी नें वहाँ काफी उन्नति कर ली थी । 

हिट्टी पुरुष और स्त्रियाँ सिले हुए कपड़े और शिरस्त्राण पहनते थे जिनकी 
आस्तीनें तथा लम्बाई छोटी और बड़ी दोनों प्रकार की होती थीं । 


यूद्धकला 

हिट्टियों के रथ मिस्र वालों की तरह छः तीलियों के होते थे, किन्तु उन पर तीन 
व्यक्तियों के लिए स्थान होता था। शी घ्रगामी होने से उनकी भी गिनती हिद्ियों की 
विजय के कारणों में है । वे लोग भालों, दोधारे फरसों और धनुष-बाण का प्रयोग 
करते थे । घुड़सवारों का रिसाला उनके पास न था और पदाति का स्थान भी सेना 
में गौण था । सेना-संचालन तथा युद्धकला में वे कुशल थे । दृढ़ किलों के निर्माण 
की कला ने भी वहाँ अच्छी उन्नति की थी। 


भाषा और लेख 


हिट्टी साम्राज्य में अनेक भाषाएँ बोली जाती थीं जिनमें पाँच मुख्य थीं । किन्तु 
सब भाषाओं में मिट्टनी छोगों की भाषा अच्छी मानी जाती थी । वह भाषा इण्डो- 
यूरोपियन माषा की एक शाखा थी ।. यद्यपि बाद में अन्य भाषाओं के बहुत से शब्द- 
मिल गये जिससे उसका रूप बदरू गया लिखने तथा उच्च राजनीतिक व्यवहार 
में मिट्टनी माषा का अधिक-उपयोग होता था। हिट्टियों के पट्ट-लेखों मैं प्रायः कानूत,. 

व्यापारिक काम की बातें, कुछ प्रचलित छोक कथाएँ, पूजा की विधियाँ, पौराणिक 
ढंग के आख्यान तथा विजयों और युद्धों के वर्णन मिलते हैं जो गद्य में है। ऐसा 
प्रतीत होता है कि काव्य, तत्व दर्शत और विज्ञान की ओर उनका ध्यान आकर्षित 
ने हो सका था। 


मिट्टनी 


हिट्टियों के इतिहास में जिन जातियों का उल्लेख मिलता है उनमें मिट्दनी 
लोगों का विशेष स्थान है। ईसा-पूर्व द्वितीय सहस्नाब्दी में इण्डो-आर्यन छोगों की एक 
शाखा कैस्पियन सागर की पूर्वी ओर से घूमते हुए काकेशिया के पर्वतों को राँघकर 
मेसोपटेमिया के उत्तर तथा जगरोस की घाटी में, जो अब कुदिस्तान कहलाता है, 
आ बसी थी । उस समय वहाँ के निवासी हर्री छोग थे । हर्री न तो आये और न 
सेमेटिक जाति के थे । ईसा से पूर्व तीसरी सहस्नाब्दी में वे लोग आरमीनिया में 
थे। वहाँ से वे असीरिया, सीरिया और फिलस्तीन (पेलेस्टाइन) तक जा बसे थे । 
ईरान के नूजी नामक स्थान पर उनकी बस्ती के अवशेष अब भी मिलते है । हर्री 
और मिट्टनी घुल-मिलकर रहने लगे और शक्तिशाली हो गये । ई० पृ० पन्द्रहवीं 
शती में हिट्टियों के समान वे भी लोहे का प्रयोग करते थे। उनके पश्चिम में 
सीरिया राज्य था। वस्सुकन्नी में उन्होंने अपनी राजधानी स्थापित कर लछी। 
उनकी बढ़ी हुई शक्ति से हिंट्टी राज्य को चिन्ता होने छूगी, क्योंकि कुछ रजवाड़े उसके 
आधिपत्य से निकलकर मिट्टनी लोगों के साथ शामिल हो गये । १४५०-१४०० में 
मिट्टनी के आधिपत्य में असीरिया भी चला गया था, किन्तु बहुत लड़ने झगड़ने के 
बाद असीरिया स्वतंत्र होकर अपना बल उत्तरोत्तर बढ़ाने लगा । मिट्टनी के राजा 
तुषरद् ने मिस्र के राज्य से मी मेल-जोल बढ़ाना आरम्म किर दिया। पदन्वहवीं शती 
के मध्य तक उनकी शक्ति का पूर्ण विकास हो गया । फेरो थटमास चतुर्थ और 
एमेनहोतेप तृतीय ने वहाँ की राजकुमारियों से विवाह कर लिया । आखिरकार 
हिंट्टियों का उनसे खुल्लमखुल्ला संघर्ष होने छगा । हिट्टी राजा सुप्पीलल्यूमस ने 
उनकी राजधानी पर आक्रमण करके उसे लूट लिया (१३६८-९ ई० पू०) । संभव 
है कि मिट्टनी की देखा-देखी हिंदी राजाओं ने भी वीरदेव” अथवा दिवीप्रिय' की 
: उपाधि ग्रहण कर ली हो । हिंट्टी के राजा के छौट जाने के बाद मिट्टनी पुनः अपनी 
स्थिति पू्वेव॒त्‌ सुदृढ़ कर सके। उन्होंने हिट्टी राजा से सन्धि स्थापित कर ली। सन्धि- 
पत्र के महत्व का एक यह भी कारण है कि जिन देवताओं का नाम उसमें उल्लिखित 

हैं उनमें मिथ्र, वरुण, इन्द्र और नासत्य के भी नाम है। उनके सिवा कुछ देवताओं 
के संयुक्त नाम भी वहाँ प्रचलित थे । उनकी प्रमुख देवी कभी सूर्य की और कभी 
पृथ्वी की अधिष्ठात्री माची जाती थी । इससे यह प्रतीत होता है कि उनका कुछ 
धामिक सम्बन्ध भारतवर्ष के आर्यो से रहा होगा । यह भी अनुमान किया जाता है 
कि शायद वे उसी शाखा के आर्य हों जिन्होंने भारत में पदार्पण किया। उन्हीं लोगों 
म नहीं, वरन्‌ कस्सी लोगों में भी, जो आधुनिक लूरिस्तान के प्रदेश में रहते थे, आर्य 
देवताओं के जैसे सुरेश, सूर्य और मझरुत के नाम प्रचलित थे और अश्व देवत्व का 
एक प्रतीक माना जाता था। पहले कस्सी का इण्डो-आर्य जाति का होना संदिग्ध 
था, किन्तु अब यह माना जाता है कि वे भी संभवतः इण्डो-आर्य वंश के हैं। 

मिट्टनियों का समाज सामन्तशाही था । सामन्त अपनी अपनी रियासत में 
शासन करते थे किन्तु राजा को अपना अधिपति मानते थे । उनके समाज में 
कम से कम तीन वर्ग थे। पहला मर्यन्नी जो रथों पर चढ़कर युद्ध करता था, 
दूसरा कारागर, और तीसरा सबे नमे, जो ग्रामवासी कृषकों का वर्भ था। इनके 
विषय में अभी तक अधिक ज्ञान प्राप्त नहीं: हो सका है.। 


अध्याय ४ 


मिस्र साम्राज्य के नये यग का उत्थान और पतन 
(१५८०--१०८५ ई० पृ०) 


यद्यपि हिकसोस'" लोगों ने मिस्र पर आतंक जमाने में कोई कसर न रखी, तथापि 
मिस्न-निवासी उनको घृणा की दृष्टि से देखते रहे । अन्त में थेबीज़ नगर के 
अहमोस नामक एक राजकुमार ने असंतुष्ट प्रजा को संगठित कर उनको मिस्र से 
निकाल दिया | हितीय प्रपात से सीरिया तक उसने अपना आधिपत्य भी स्थापित 
कर लिया । आक्रमणकारियों की तरह उसने मी घोड़ों के रिसालों और अद्वरथों 
की सेना का संगठन किया। धोड़ों के उपयोग से बड़े साम्राज्य की स्थापना भी संभव 
हो सकी । मिस्रवासियों में नयी क्षात्र-वृत्ति का प्रादर्माव हो गया और अहमोस 
से मित्र के अठारहवें राजवंश का आरम्म हुआ । इस वंश के राज्यकाल में मिन्न में 
साम्राज्य एवं साम्राज्यवाद की तथा संस्क्ृति एवं सभ्यता की अभूतपूर्व उन्नति 
हुई । इस नये वंश के सहायकों में केवल सामन्‍्त श्रेणी के ही नहीं वरन्‌ मध्य श्रेणी 
के लोग भी थे । 
अठारहवाँ राजवंश (१५८०-१३५० इईं० पू०) 
इस वंश ने चौथे प्रपात तक दक्षिण में तथा सीरिया की ओर फरात नदी तक 
एशिया में अपनी पताका फहरायी। मिस्र की सीमाएँ दृढ़ कर दी गयीं जिससे उस पर 
आक्रमण का भय न रहे। इसी ध्येय से इसने एशिया पर भी आतंक और बल बढ़ाने 
की नीति का अनुसरण किया । इसका प्रथम पराक्रमी राजा थटमोस (१५४० 
१५०१) था जिसकी विजयों और विजित देशों की लूट से मिस्र के आत्मविश्वास, 
उत्साह एवं आर्थिक दद्या की उन्नति होने लगी । तीस वर्ष राज्य करने के बाद उसने 
अपनी पुत्री हाशेपसत' को सहयोगिनी राज्यशासिका बना लिया। पिता के मरणो- 
परान्त उत्तराधिकारी की उपेक्षा करके पुत्री ने स्वयं राज्य किया (१५०१-१४७९ 
ई० पू० ) । चूँकि मिस्र की प्रथा थी कि राजसिहासन पर पुरुष ही बेठे इसलिए उसने 

पुरुष का बाना बनाया, अपने को पुरुषों के समान सम्बोधित करने की आज्ञा दी और 
अपनी एक ऐसी मूर्ति बनवायी जिसका वक्षस्थल पुरुषों का सा था और दाढ़ी भी थी। 
अपना पुंसत्व सूचित करने वाली पौराणिक ढंग की कथाओं का खूब प्रचार किया । 
उसकी सफलता से यह निष्कर्ष निकक सकता है कि अठारहवें वंश के शासक की 
इतनी घाक और शक्ति थी कि वह यदि चाहे तो स्त्री को भी पुरुषत्व प्रदान कर दे । 
बीस वर्ष के अपने राज्यकाल. में उसने मिस्र की मान-मर्यादा की ही रक्षा न की 
वरन्‌ व्यापार के नये स्थानों और मार्गों को खोलकर उसकी अच्छी उन्नति की । 
इसके सिवा उसने कार्नक के नष्ट-अ्रष्ट मंदिरों का जीर्णोद्भधार कराया और अपूर्ण 
मंदिरों को पूरा करा दिया। अपने लिए भी उसने एक सुन्दर समाधिस्थान बनवाया | 
महारानी का उत्तराधिकारी उसका भाई एवं पति थटमोजइय हुआ (१४७९- 
१४४७ ६० पू०), वह बड़ा तेजस्वी एवं पराक्रमी निकला । उसने सीरिया और 
उसके सहायक राज्यों को मेगीड़ों के मैदान में (१४७९) परास्त कर फरात नदी के 
पूर्वी माग तक अपना प्रभुत्व स्थापित कर दिया । हिट्टी तथा मेसोपटेमिया के 
राजाओं ने उसकी सेवा में उपहार भेजे | मिट्टनी नें विरोध करने का साहस 
किया, किन्तु उसको भी पराजित होना पड़ा। इस प्रकार पन्द्रह युद्ध जीतकर उससे 
ममध्यसागर पर अपना अप्रतिम आतंक जमा दिया । संभवतः वह संसार का पहला 
ज्ञात राजा था जिसने साम्राज्यवाद तथा समुद्री बल के महत्त्व को समझा और अपने 
जहाजी बेड़े से अपना आधिपत्य स्थिर रखा । उसकी सेना खूब सुसज्जित, अनु- 
शासित और प्रबल थी | उसके कोष में ग्यारह सौ मन चाँदी-सोना था । थेबीज्ञ 
तथा कारनेक की शोभा, समृद्धि और मित्र के व्यापार की यथेष्ठ वृद्धि होती रही ।. 
कहा जाता है कि उसकी विमूति का पूरा प्रदर्शन उसके प्रपौत्र ऐमेनहोतेप तृतीय के 
राज्यकाल में हुआ (१४११--१३७५) । मिस्र की महानता ऐमेनहोतेप तृतीय के 
समय (१४११-१३७५ ई० पू०) में अपनी पराकाष्ठा पर पहुँची । उसी ने कलोसस'' 
का निर्माण कराया जो संसार की महान्‌ आइचर्यजनक कृतियों में गिना जाता है ॥ 
उसके महल में मिट्टनी, बेबीलॉन आदि देश विदेशों की सैकड़ों रानियाँ थीं। उनमें 
सबसे प्रमुख पुरोहित कुल की ताई नाम की महारानी थी । अपने जीवन के अन्तिम . 
वर्षों में उसने अपने पुत्र ऐमेनहोतेप चतुर्थ को अपना सहयोगी सम्राट्‌ बनाया । वही 
आगे चलकर इखनातोन के नाम से विख्यात सम्राट हुआ । ऐमेनहोतेप के समय में 
थेबीज़ नगर इतना श्री-शोभा-सम्पन्न हो गया कि उसकी समानता प्राचीन संसार का 
ही नहीं, अद्यावधि द्ायद ही.कोई नगर कर सका हो । उसके स्वर्ण-खचित विशाल 

मंदिर पूजा-मेंट से अपार सम्पत्ति बढ़ा रहे थे । चारों ओर से व्यापारी आकर वहाँ 
जमा होते और देश-देश की वस्तुओं का वहाँ खुलकर क्रय-विक्रय करते थे | 

अठारहवें वंश का राजा ऐमेनहोतेप चतुर्थ था (१३७५ से १३५८ ई० पू०) | 
वह कवि, सहृदय और दार्शनिक था| उसका संयम दृढ़ और आचार विचार पवित्र 
एवं सात्विक थे। मंदिरों के भोग-विलास, वैभव, पशुबलि, नरबलि, भ्रष्टाचार 
तथा व्यभिचार से उसे ऐसी ग्लानि हुई कि उसने उनका खुल्लमखुल्ला विरोध किया । 
उसकी धारणा थी कि मन्दिरों की पूजा-अर्चा, पुजारियों का ढोंगगय जीवन तथा 
मंत्र तंत्र, जादू आदि सब मिथ्या और भ्रमात्मक हूँ, ढकोसले हूँ । उसका विश्वास 
केवल आतोन' (सविता) पर था। सूर्य को वह प्रकाद का ही नहीं वरन्‌ जीवन का 
भी आधार मानता और उसकी भक्त के आवेश में आकर सारगर्भित तथा मर्म॑स्पर्शी 
स्तुतियों की एचना करता था। वह एकेश्वरवादी था और निराकार ईश्वर की अपार 
विभूति . को आलोकित करंनेवाले एक मात्र प्रतीक आतोन (सविता) को ही 
मानता था । उसको वह सर्वव्यापी, सर्वशक्तिमान्‌, दयाल, भर्ता और प्रेमस्वरूप 
समझता था। उसे यह आशा थी कि एक ईदवर का आदर्श साम्राज्य के सभी 
तिवासियों को आक्ृष्ट कर सकेगा और. विभिन्न स्थानिक देवताओं के संघर्ष को 
हटा देगा. । 

सुधार की प्रबल प्रेरणा ने उसे कुछ असहिष्णु कर दिया । उसने आंजशा दी कि 
आतोन के सिवा आमोन आदि सभी देवताओं के नाम मिटा दिये जायेँ और आपत्ति- 
जनक पूज़ा अर्चा बन्द कर दी जाय । ऐमेनहोतेप नाम बदलकर उसने अपना नाम 
इखनातोन रख लिया। आमोन से उसे चिढ़ सी हो गयी थी। यही नहीं, थेबीज़ नगर के 
विंलास, स्वार्थ और धृतंतामय जीवन से ऊबकर वह अखेतातोन (आधुनिक तैेलएल- 
अमरना) में नयी बस्ती बसाकर रहने रूगा। थेबीज़ का पतन और नयी नगरी का 
उत्कर्ष दिन-प्रति-दिन बढ़ता गया । उसके उत्तावलेपन और असहिष्णुता से पुजारियों, 
धनिकों तथा रूढ़िग्रस्त प्रजा में असन्तोष उत्पन्न हो गया । उसके शान्ति और संतोष- 
पूर्ण विचारों. के कारण सम्राट्‌ की सत्ता के पोषकों में असंतोष फैला, जिससे लाभ 
उंठाकर हिंद्ठियों ने उत्तरी सीरिया और हिलन्न॒ुओं ने पेलेस्टाइन पर आक्रमण कर 
दिया 4 शस्त्रबल से साम्राज्य की नीति की रक्षा करने तथा प्रान्तस्थ प्रजा पर प्रभुत्व 
कायम रखने के लिए मिस्रवासियों का रक्‍्तपात कराना सम्राट ने चिन्त्य ही' नहीं 
वरन्‌ घृणित समझा । इसका एक परिणाम तो यह हुआ कि नौकरशाही प्रजा को 
लूटने-खसोटने लगी, .धर्माधिकारी विरोध और षड़्यंत्र करने छगे और दूसरा यह किः. 

प्रान्तों ने क्षुब्ध होकर मिस्र का आश्रय छोड़ दिया और वे स्वतंत्र हो गये। साम्राज्य 
नष्ट-अष्ट हो गया । मिस्र की धाक बिगड़ गयी और उसकी समृद्धि के साधन जाते 
रहे । वह श्रीहत होकर अर्थ-संकट में ग्रस्त हो गया। ऐसे ऊंचे और पवित्र विचारों 
और आदर्शों तथा अन्तर्जातीय बन्धुत्व की भावना का इतना भयंकर परिणाम देख- 
कर इखनातोन का कवि-हृदय ऐसा आहत हुआ कि वह इतिहास की विषमता की 
निष्ठुर कहानी छोड़कर भरी जवानी में ही परलोक को चला गया। 
इखनातोन के सिद्धान्त के अनुसार सत्य एबं यथार्थ का अन्बेषण मनुष्य का सुरूय' 
कर्तव्य है। रूढ़िग्रस्त रहना मानसिक दुर्बछता का द्योतक है। उसके विचारों का 
प्रभाव कुछ काल तक कला औरं शिक्षा पर भी रहा, जिसकी साक्षी उसके नयें नगर 
अखेतातोन (तेछ एल-अमरना) की शिल्पकला की स्वामाविकता एवं स्वतंत्रता 
अद्यावधि दे रही है। उसके विचारों और आदर्शों से संभवतः मिस्र की सम्यता में 
शक नवजीवन प्रदायिनी धारा प्रवाहित हो जाती। क्रान्ति ने उसके प्रयत्नों की सुखा 
डाला । 
इखनातोन की मृत्यु के बाद ही देश में प्रतिक्रिया हुईं। उसका दामाद तूतांखामेन 
(१३५८-१३५४३) सम्राट हुआ | उसने अपने इवशु्र के सुधारों को हटाकर पुनः 
युराने सिद्धान्तों को उज्जीवित किया। धर्माधिकारियों तथा सम्पन्न श्रेणी वालों ने 
उसकी नीति का स्वागत कर उसको यथाशक्ति सहयोग प्रदान किया | इखनातोन 
को सबने भरकर विद्रोही तथा दोषी घोषित कर दिया । तूताँखामेन की. समाधि 
से जो बहुमुल्य वस्तुएँ प्राप्त हुई (१९२० ई०) उससे बड़ी सनसनी फैली और मिद्र 
के इतिहास पर अच्छा प्रकाश भी पड़ा। इससे अनुमान' किया जाता है कि मिस्र की 


आधिक दश्ा कुछ संभली थी, किल्तु बह भी- अठारहवें राज्यवंश के पतन को न 
रोक सकी । 


उन्नीसवाँ राजवंश (१३५०-१२२श५या १२०५ ३० पु०) : 

इस वंश का संस्थापक हरमहरब (१३५२-१३१९) नाम. का एक पराक़मी 
सेनानायक था, जिसने मिस्र-राज्य को छिन्न-भिन्न होने से बचा लिया । कुछ विद्वानों 
की राय. है कि उन्नीसवें.वंश का आरम्मः हरमहरब की मृत्यु के बाद हुआ था.। 
'उसके वंश के प्रसिद्ध राजाओं में रामेसेज़ (१२९९--१२३२ ई० पू० ) का नाम.पहला 
है । वह जैसा पराक्रमी वैसा ही व्यसनी भी :था । उसके महलों. में सैकड़ों. रानियाँ 
थीं, जिनमें कई.तो उसी की पुत्रियाँ थीं । उनकी उसने अपने वंश के व्यक्ितत्व 

एवं पराक्रम को अक्षुण्ण रखने के लिए ब्याह लिया था । मृत्यु के समय उसके सौ 
पुत्र और पचास पुत्रियाँ थीं। साम्राज्य की रक्षा, संगठन तथा प्रसार के लिए उसने 
जो सफल उद्योग किया वह थटमोज़ की कृतियों की समता रखता है। उसके राजत्व- 
काल में मिस्र की सेना पुनः फरात के तट पर उसके नेतृत्व में विजय का डंका बजाने 
लगी। हिंद्टी लोगों के दर्प को चूर्ण करके उनको शान्ति-याचना के लिए उसने बाधित 
किया । सन्धि द्वारा यह निश्चित हुआ कि सीरिया पर हिट्टियों का और पेलेस्टाइन 
पर मिस्र का प्रमावक्षेत्र माता जाय । हिंद्वी वंश की एक राजकुमारी से रामेसेस ने 
ब्याह कर लिया। उसी प्रकार बरबंरों के भी आक्रमणों को निष्फल करके उससे 
उन्हें परास्त किया | बाहर के देशों की लूट तथा उसकी प्रेरणा से हुईं न्यूबिया की 
सोने की खानों की खुदाई से मिस्र की सम्पत्ति पुनः बढ़ गयी । इस धन से उसने एक 
नयी नहर खुदवायी और कारनक तथा लक्सर में विशाल एवं भव्य इमारतें बनवायीं ॥ 
उनमें से सबसे महत्त्व का रमीसियम का मन्दिर तथा उसकी मूर्तियाँ हैं। 

तेरहवीं शती के अन्त में बीसवें राजवंश की स्थापना हुई । उसका सबसे प्रसिद्ध 
सम्राट रोमेसेज़ तृतीय हुआ (११९८-११६७ ), जिसने कोचक की ओर से मिस्र पर 
समुद्र मार्ग से आक्रमण करने वालों को पीछे भगा दिया | उन आक्रमणकारियों की 
इतनी शक्ति थी कि उसके सामने हिंदी और माइसीन वाले नष्ट हो गये और 
फोनिशिया वालों के नगर भी लूट लिये गये । 

उपर्युक्त शान-शौकत और समृद्धि मिस्र के महत्त्व की अन्तिम छटा थी । बस्तुतः 
फेरों की शक्ति पतनोन्मुख हो रही थी। पुजारियों और देवालयों के पास इतनी 
सम्पत्ति एकत्रित हो गयी थी और उनका राज्य तथा जनता पर इतना प्रभाव बढ़ 
गया था कि फेरों को भी उनके सामने सीस झुकाना और वबना पड़ता था । 
विद्येषत: आमोन सम्प्रदाय का धार्मिक नेतृत्व एक वंशविशेष का पैतृक अधिकार 
हो गया था । उसके सामने फेरो का तेज क्षीण होता चला गया। उसके अधिकार 
में मित्र देश का लगभग सप्तमांश था । सेवा में एक लाख से अधिक दास और पाँच 
लाख पशु, पौने दो सौ करमुक्त नगरों की आय तथा सोना, चाँदी, अन्नादि के अपार 
साधन थे। उधर फेरो का कोष उत्तरोत्तर खाली होता चला जाता था और जनता 
भी गरीब होती जाती थी । इस परिस्थिति में मिस्र साम्राज्य के अन्तर्गत जो राज्य 
अथवा एशियाई प्रान्त थे वे एक-एक करके स्वतन्त्र होते गये । मिस्र के भीतर बड़ी 
संख्या में बबेर और हब्शी आ बसे जिनमें स्वार्थ ही स्वार्थ था, अराजकता बढ़ती 
ज़ाती थी । यद्यपि ऊपरी दिखावे और व्यापार एवं व्यवसाय चलते रहे किन्तु मिस्र 

को आत्मा, उसका व्यक्तित्व एवं महत्त्व सर्वेथा नष्ट हो गये। ग्यारहवीं शत्तीः 
ई० पू० तक मिस्र देश कई टुकड़ों में बँठ गया, जिससे उसकी बची-खुची शक्ति भी 
नष्ट हो गयी। 


साम्राज्य-काल की संस्कृति 


साम्राज्य-काल में स्त्रियों की परिस्थिति कुछ-कुछ गिर गयी थी। धीरे-धीरे 
उनका तलाक देनें का अधिकार भी छिन गया । हिकसोस लोग पैतृक प्रथा को, 
जिसमें पिता का स्थान माता से ऊँचा और उसी से संतति का नामकरण एवं विचार 
होता था, मिस्र में लाये, जहाँ मातुक प्रथा थी । बहुधा देखा जाता है कि पैतृक प्रथा 
मातृक पर हाबी हो जाती है । मिस्र में मी माता का महत्त्व उसी संघर्ष के कारण 
कम होता गया। फिर भी मातृक परम्परा के कारण वहाँ बाल-हत्या का प्रचकृन 
नगण्य-सा रहा। यही नहीं, मिस्र में पुरुषों के बदले स्त्रियाँ ही पहले अपना प्रेम प्रकट 
करतीं और प्रिय पुरुष से विवाह का प्रस्ताव अनुनय एवं विनय के' साथ करती थीं । 
फलत: लज्जा, संकोच अथवा अवगुंठन का वहाँ कोई विशेष स्थान न था। इसका 
यह अर्थ ते समझना चाहिए कि स्त्रियाँ पतिपरायण न थीं । वहाँ के लोगों में यौन 
विषयों की चर्चा बेधड़क होती थी । उनके मन्दिरों में भी नगर्त और लज्जाहीन 
मूर्तियाँ और चित्र बनाये जाते थे। समाज में वेश्या तथा किंपुरुष अनादर की दृष्टि 
से देखे जाते थे। नरतंकियाँ अपना शरीर अंग-राग से रंजित कर कम-से-कम ढंकती' 
और अच्छे घरानों में आती जाती थीं। किन्तु साधारण जनता में बस्त्रों का पूर्व 
युगों से अधिक प्रचलन होता गया, यहाँ तक कि आगे चलकर पोशाक भारी और 
बड़ी सजधज की होने रूगी । स्त्री एवं पुरुषों को आभूषण पहनने का शौक पहले से 
बहुत अधिक बढ़ गया था। धन की वृद्धि के कारण ही फैशन बढ़ गया था। ऊपरी 
टीमठाम मिस्रियों की परम्परा-प्रियता में विशेष कमी न कर पायी। वहाँ के 
निवासी परिवर्तेनशील न थे । 


शासन 


थटमोस ततीय के समय में साम्राज्य का शासन विजित प्रदेशों के ही राजाओं 

अथवा सामन्तों द्वारा होता था, किन्तु सम्राट्‌ के नियुक्त प्रतिनिधि पदाधिकारी 

उनकी गतिविधि का निरीक्षण करते थे। चतुर्थ राजवंश के समय. में वजीर के , 

पद का आरम्भ हुआ.। यद्यपि राजा के बाद उसका स्थान था, किन्तु उसके मुख्य 
क्‍ 

कतेव्य न्यायाध्यक्षता और राजकीय पुस्तक्राध्यक्षता थे । वजीर के बाद अन्य प्रमुख 
अधिकारी थे कोषाध्यक्ष और क्ृषिमन्त्री । नब्रीन युग तक उनके सुपुर्दे शासन, 
सेना, क्रषि, राजकीय पत्र-व्यवहार भी कर दिये गये । उनको प्रत्येक दित सम्राद 
को साम्राज्य का लेखा-जोखा तथा व्यवस्था बतानी पड़ती थी। सम्राट के दो 
प्रमुख वजीर होते थे--एक तो राजधानी में रहता और सम्राढ की अनुपस्थिति में 
राज्य के शासन का संचालन करता, दूसरा हेलिओपोछिस में रहुता, जिसका विशेष 
कर्तव्य मिस्र के निचले भाग का शासल था । उनका कार्य-क्षेत्र शासन था । वित्त 
सम्बन्धी कार्यों की देखभार- के लिए अन्य पदाधिकारी थे। साम्राज्य के पचपन 
नोमों के शासनाध्यक्षों के कार्यो का निरीक्षण मन्त्री का विशेष कर्तव्य माना जाता 
था । प्रत्येक नगर तथा नोम में अपना न्यायालय होता जिसके निर्णयों के विरुद्ध 
अपील थेबीज के वजीर की अदालत में होती थी। साम्राज्य में डाक-चौकी का प्रबन्ध 
होने के कारण न्याय तथा शासन के कार्य में पहले से अधिक सुविधा हो गयी । यह 
स्मरण रखना चाहिए कि फौजदारी अथवा माल दीवानी का कार्य पुरोहितों या 
धर्माधिकारियों को नहीं दिया जाता था। मित्र में कानूनों का निरिचत सम्पादन 
ईसा से पूर्व आठवीं शती तक नहीं हो पाया था, जब कि वह मेसोपटेमिया में 
सेकड़ों वर्ष पूर्व हो चुका था । क्‍ 

प्रान्‍्तों का शासन पहले कुलीन तथा बड़े जमींदारों के हाथ में था। धीरे-धीरे 
उनका पद वंशानुगत हो गया, जिससे सामन्तशाही को अधिक बलू मिला । मिस्र पर 
विजातियों के आक्रमणों तथा राजसत्ता के पुनः संस्थापन से पुरानी व्यवस्था बदल 
गयी। सम्राट के नियुक्त सेवकों द्वारा प्रान्तों का शासन होने रूगा । 
आथ्िक स्थिति 

यद्यपि मिन्न के व्यापार में उत्तरोत्तर वृद्धि होती रही तथापि. वहाँ का आर्थिक 
जीवन कृषि पर ही अवलरूम्बित था। जमीन का मालिक सम्राट था जो चाहे जिसको 
चाहे जितनी भूमि दे देता था। बहुत-सी जमीन तो देवालयों को दी गयी थी, किन्तु 
अधिकांश प्रजा को बाँट दी जाती थी। नील नदी में प्रति वर्ष बाढ़ आती थी । पानी 
उतर जाते पर जमीन की नपाई की जाती और फिर वह वितरित कर दी जाती थी । 
उपंजाऊ भूमि का क्षेत्र सीमित होने के कारण जमीत तथा पैदावारं पर खास निग- 
रानी रखी. जाती थी: जिससे उसका अधिक-से-अधिक उपयोग हो सके ।. इसी कारण 
नहरों-नालियों आदि का. भी अच्छा ,प्रब्रन्ध किया जाता था.। राज्य की विभिन्न 

प्रकृति की भूमि, क्षेत्रों, उनके पास रहनेवाले व्यक्तियों की संख्या का लेखा रहता था, 
जिससे यह जाना जा सकता था कि अमुक क्षेत्र में किस चीज की कितनी पैदावार 
और उस पर क्या खर्च होगा । उसी साध्नन से मंत्री बोने के पहले ही खेती की आम- 
दती का अच्छा अनुमान लगा लेते थे। किसान को राजा के आज्ञानुसार फसल बोनी 
पड़ती थी। कब, क्या, कहाँ और कितनी चीज़ बोयी जाय; राजाज्ञा ही निश्चित करती 
थी । किसानों हारा उसका प्रतिपालन अनिवाये था, क्योंकि उनके लिए कोई अन्य 
चारा ही न था। किसानों को खेत की उपज का पाँचवाँ भाग देना पड़ता था'। अपनी 
खेती के अलावा सम्राट्‌ अथवा मन्दिर की भूमि पर भी किसान को श्रमदान करना 
पड़ता था, जिसको आधुनिक भाषा में बेगार कहा जा सकता है। मिस्र के निवासी . 
धर्ममीर थे और राजा को ईश्वर का अंश समझते थे। अतः श्रमदान करना उनके 
लिए स्वाभाविक कतंव्य-सा था । उस यूग की इस प्रेरणा का कमोबेश उतना ही 


महत्त्व था जितना कि आधुनिक संसार में देश-सेवा अथवा जनसेवा का है। 
साम्राज्य की वृद्धि के साथ मिस्र की सम्पत्ति तथा व्यापार में अच्छी वृद्धि हुई । 
'इस युग में मिस्र भूमध्य-सागर के तटों पर बसे नगरों एवं टापुओं से व्यापार करता 
था। एशियाई प्रान्तों, विशेष कर पश्चिमी एशिया से उसका व्यापार होता था । 
उसके सामने जल और स्थल दोनों के मार्ग खुले हुए थे। पर सड़कें अच्छी न थीं 
और सिक्‍कों का भी प्रचलन न था, जिससे व्यापार में अवश्य असुविधाएँ होती रही 
होंगी । इसके सिवा व्यापारियों को प्रत्येक देश में चुंगियाँ तथा कर देने पड़ते थे, 
जिससे अन्‍न्तर्देशीय ब्यापार का खुलकर प्रवाह नहीं होने पाता था। अन्यथा मिस्र 
की समृद्धि को चार चाँद छग जाते,क्योंकि न्यूबिया की खानों से अच्छी मात्रा में सोना 


मिलता था । उसकी समृद्धि का भ्रत्यक्ष प्रमाण यह है कि वहाँ के साधारण श्रेणी 
के लोगों में भी कपड़ों तथा आभूषणों की अधिक माँग होने लगी । राजाओं, जमीं- 
दारों एवं मन्दिरों की सुसम्पन्नता का कहना ही क्या था । उत्तर काल में साम्राज्य 
के संकुचित एवं विभक्‍त होने के कारण आर्थिक स्थिति चित्ताजनक हो गयी थी । 
यद्यपि देवस्थानों की विभूति और सम्पत्ति बहुत बढ़ गयी थी, तथापि राज्य-कोष 
खाली और जनता गरीब होती जाती थी । व्यवसाय और व्यापार प्राय: वंशानुगत 
होते थे । मजदूरों के संघ का नेता या ठेकेदार ठेके पर मजदूरों को भेजता किन्तु 
उनकी मजदूरी उन्हें अलहृदा-अलह॒दा देता । इस विधान से वह अच्छा लाभ भी . 
उठांता और मज़दूर उसकी मुट्ठी में रहंते थे। वस्तुतः मजदूरों की परिस्थिति 


वहाँ अच्छी न थी। 

मिस्र से शीशे का सादा अथवा रंगीन सामान, कई और पालिश की चीज़ें, 
याद्य यन्त्र, मिट्टी के बरतन, कपड़े, जेवर, पत्थर या धातु की बनी चीज़ें बाहर भेजी 
जाती थीं । उत्तके बदले बाहर से वहाँ लकड़ी, ताँबा, हाथी-दाँत, मसाले, बरतन 
और गुलाम खरीदे जाते थे । कारीगरी में जो चमत्कार मिस्र वालों ने दिखाया वह 
शायद यूरोप में अठारहवीं सदी तक नहीं दिखाई पड़ा । 

राज-परिवार के अछावा बड़े पदाधिकारी, धर्माधिकारी और सफछ व्यापारी 
सुख तथा वैभव का जीवन व्यतीत करते थे। उनके घर बड़े और सुन्दर होते थे 
जिनकी शोभा बागों और तड़ागों से और भी बढ़ जाती थी। सम्पन्न कुंलीनों का 
व्यवसाय था सिपाहीगिरी और राजसेवा । उसके अतिरिक्त उनका समय शेर तथा 
हाथी आदि पशुओं के शिकार और मोहरों से शतरंजी ढंग के खाने बताकर अनेक 
प्रकार के खेल खेलने में व्यतीत होता था। मनोरंजन के सिवा जो समय बचता 
वह भोग-विलास में खर्च होता था। 

साधारण जनता गरीब थी, फिर भी हँसते हुए समय काटती थी। दिल्लगी 
मजाक का उसे शौक था। कारीगर अमीरों, मन्दिरों अथवा राजकुछ की सेवा में 
रहते और मजदूरी पर काम करते थे । 


कला-कोगशल 


स्थापत्य, मूर्ति, तक्षण तथा चित्रकला में मित्र की निजी विशेषता थी । आर्थिक 
सम्पन्नता के कारण उसके लिए यह सम्भव हो सका कि वह अपने धामिक भावों तथा 
विश्वासों के अनुकूल पत्थर के विशाल देवालयों, समाधियों, भवनों एवं स्मारकों 
का बड़े पैमाने पर निर्माण कराये । उसकी इमारतों में विविध प्रकार के पत्थरों, 
स्तम्मों और घरनों का प्रयोग मिलता है। विशाल खम्भों के अतिरिक्त उनके 
कमरे मूलमुलया जैसे जान पड़ते हैं। गोपुर और अनेक सितून वाले बड़े कमरे मिल्रियों 
'की रुचि का विशद प्रदर्शन करते है। विशाल स्मारकों और विजय-स्तम्मों 
के निर्माण का शौक उनके लिए स्वाभाविक था। पिरामिड बनाना पहले ही 
बन्द हो चुका था। उसके स्थान पर पहाड़ियों को कोल-कर समाघि-स्थान बनने 
लगें । विजय-स्तम्मों का निर्माण भी बड़े पैमाने पर हुआ। थाटमस प्रथम का विजय- 
स्तम्भ ६४ फुट ऊंचा, महारानी हतशेपसत का ९२ फूट और थाटमस तृतीय का 
१०५ फुट ऊँचा बना । उसका विचार १३७ फूठ ऊँचा एक स्तम्भ बनवानें का था 
किन्तु सामग्री एकत्रित होने पर भी किसी कारण वह रोक दिया गया। स्तम्भ के 

व्यास का इसी से अनुमान किया जा सकता है कि एक की चोटी पर सौ मनुष्य खड़े 
हो सकते है। प्राचीन संसार में मित्र की विशाल निर्माण-कला की समता करनेवाला 
कोई नहीं हुआ । 
शिल्पकला में भी मिस्र वालों ने अपने कौद्ल. का अच्छा प्रदर्शन किया | 
कड़े अथवा नरम पत्थर, चाँदी-सोने अथवा काँसे पर वे समान दक्षता के साथ अपनी 
कारीगरी दिखाते थे। प्रतिरूपों के बनाने में उन्हें अधिक सफलता प्राप्त हुई । 
उनमें प्रतिभा के व्यक्तित्व एवं तद्रपता की प्रतिष्ठा पायी जाती है और विकास के 
लक्षण भी दिखाई देते हैं। अपनी कृतियों पर वे रंग चढ़ाने के शौकीन थे । उत्कीर्ण 
म॒ति को रंगते-रंगते मिस्र में चित्रलका का विकास हुआ । शायद इसी लिए उनके 
चित्रों में रेखागणित का आवश्यकता से अधिक प्रभाव पड़ा । यह कहा जा सकता 
है कि चित्रकला वहाँ उनन्‍्मुक्त होकर अपना विकास कर सकी, जिससे उसमें प्रकाश 
और छाया के कलात्मक संयोजन तथा पृष्ठभूमि' की आनुपातिक कल्पना का अच्छा 
चित्रण न हो पाया । कलाकारों को विधिवत्‌ शिक्षा देने के लिए कलाकेर्ध स्थापित 
थे। किन्तु उनमें तत्कालीन रूढ़िग्रस्त विचारों के अनुकूल ही शिक्षण होता था। 
कला केवल कला के लिए नहीं वरन्‌ जीविका-उपाजन के लिए सिखायी जाती थी | 
उसका ध्येय केवल व्यावहारिक था। इससे एक प्रकार का यह छाभ हुआ कि उनके 
चित्रों का क्षेत्र तत्कालीन सामाजिक, धामिक, ऐतिहासिक, व्यावसायिक अथवा 
दैनिक जीवन का प्रदर्शन कराना हीं रहा। उनमें वहाँ के रहन-सहन, आमोद-प्रमोद, 
घरेलू जीवन और काम-काज का यशथेष्ट ज्ञान संरक्षित हुआ । उनके चित्र सजीव, 
गतिशील और भावपूर्ण हैं। चित्रों में कई रंगों से काम लिया जाता था। मिख्री चित्रों 
'की समता करनेवाले चित्र चीन वाले भी सैकड़ों वर्षों के बाद तक न बना पाये। 
लेखन-कला का भी वहाँ विकास हुआ | तीन प्रकार की शैलियाँ, जैसे चित्र-संकेत, 
'सांकेतिक भाव या कल्पना-संकेत, लेखन और स्वर-संकेत और उनके सम्मिश्रण 
का उपयोग किया गया। सम्भवतः मित्तियों को अक्षरों का ज्ञान न था । पत्थरों, 
धातवीय पन्नों के अलावा पेपाइरस के गूदे से बने कागज पर अंकित उनके बहुत-से 
लेख प्राप्त है । उनसे यह ज्ञान प्राप्त हुआ कि मिस्र के साहित्य में इतिहास, कहानियां, 
स्तुति, शिष्टाचार, नैतिकता, प्रेमगीत, भोज के गीत, वीरगाथा, कहावत, 
युद्ध, भविष्य-वर्णन, चिकित्सा, गणित, आय-व्यय का हिसाब आदि अनेक 
विषयों पर रचनाएँ होती थीं। मिस्र वालों का साहित्य और उनकी कला का उनके 
आमिक विचारों से घनिष्ठ' सम्बन्ध पाया जाता है। उनके साहित्य के अध्ययन से 

यह ज्ञात होता है कि उनमें आत्म-विश्वास, देशभक्ति, उत्साह, स्फूर्ति, यथार्थता 
एवं नवीनता के गण थे । 
मिस्तरियों ने चिकित्सा-शास्त्र में और भी उन्नति की । यद्यपि उनको शव की रक्ष। 
' करने के मसाले और क्रिया का ज्ञान था तथापि उनका शरीर-रचना का ज्ञान परि- 
मित था । उनमें अस्त्र-चिकित्सा भी कुछ बढ़ रही थी। रोग का निदान और 
' इलाज कुछ शास्त्रीय ढंग से वे करने रूगे थे । उनकी सबसे मार्के की गवेषणा यह 
थी कि शरीर के अवयवों का संचालन मस्तिष्क से ही होता है। वनस्पतियों, मांसों, 
रक्‍त, मेद आदि से वे औषध तैयार करते थे । 


हैं 


धघम 


मित्र में सूर्य की पूजा पुरातन काल से विभिन्न नामों से प्रचलित थी । थेबीज़ 
में उसको एमोन' और हेलियोपोलिस में रे कहते थे। कालान्तर में दोनों नामों को 
मिलाकर एक सर्वप्रमुख सूर्य देवता एमोन रे' की कल्पना की गयी, जो मिस्र राज्य 
: के प्रसार के साथ उपयुक्‍त प्रतीत हुईं। एमोन रे की पूजा के लिए बड़े-बड़े देवालय 
स्थापित कर दिये गये । यह स्मरण रखना चाहिए कि उस समय तक प्रत्यक्ष सूर्य 
ही प्रमुख माना जाता था। किन्तु एमोन-होतेप तृतीय के समय में एक नयी कल्पना 
का प्रादुर्भाव हुआ, जिसके अनुसार उपर्युक्त नाम के सूर्य मिंस्रियों के देवता समझे गये 
और एक नये विश्वोपरि देवाधिदेव आतोन' की परिकल्पना की गयी जो सर्वव्यापी 
हो गये । मित्र देश के बाहर दूर-दूर तक साम्राज्य का विस्तार हो जाने से उस प्रकार 
की! कल्पना स्वाभाविक-सी प्रतीत होती है । आतोन केवल मित्नियों का ही नहीं 
: वरन सारे विश्व का देवता. है । सूर्य-बिम्ब उसी का प्रतीक मात्र है। अनुमानतः 
आतोन की कल्पना एकेशवरवाद पर आश्रित थी | आतोन' के सामने अन्य देवता 
गौण प्रतीत होने छगे, जिसका परिणाम यह हुआ कि आतोन को छोड़कर अन्य देव- 
ताओं की अवहेलना होने छगी, जिससे पुराने सम्प्रदाय के अनुयायियों को बड़ा क्षोभ 
तथा असन्तोष हुआ और आथिक एवं सामाजिक हानि की आशंका उनमें उत्तरोत्तर 
बढनें' लगी । जब इखनातोन ने नये जोश में आकर साम्राज्य में केवल आतोन' 
की पूजा पर ज़ोर दिया और राष्ट्रीय देवता एमेन रे की पूजा बन्द कराने की धृष्टता 
की, तब देश में ऋान्ति फेल गयी । उसके निधन के बाद ऐसी प्रतिक्रिया हुई जिससे 

: पुराने विचारों की पुनः प्रतिष्ठा बढ़ी और साम्राज्य को आघात पहुँचा। 
मिस्र वालों ने आचार और व्यवहार के सिद्धान्तों पर विद्ेष रूप से ध्यान 

दिया । उस विषय पर उनके उल्लिखित नियम चीन के लिखित नियमों से भी 
पुराने हैं। सत्य, न्याय, औदांर्य एवं सदाचार का वहाँ सम्मान था । उन्त लोगों 
की प्रवृत्ति व्यावहारिक ज्ञान की ओर थी इसलिए आध्यात्मिक विषयों का चिन्तन 
वहाँ कम दिखाई पड़ता है। फिर भी अमरत्व में उनका विश्वास था । इखनातोन 
ने तो तत्कालीन धामिक रूढ़ियों से हटकर विद्वबन्धुत्व, मानवजगत्‌ की एकता 
और एकेश्वरवाद का ही प्रचार किया। उस क्षेत्र में तो वह सबसे प्रथम और प्रमुख 
कहा जाता है। देवालयों की सम्पत्ति और समृद्धि में अपूर्वे वृद्धि हुई। प्र॒जां का 
पाँचवाँ भाग उनकी सेवा में किसी-न-किसी प्रकार लगा हुआ था और उपजाऊ भूमि 
का एक तिहाई भाग भी मन्दिरों के अपंण था। 


असीरिया 


असीरिया का इतिहास पढ़ने के पूर्व यदि तत्कालीन एशिया माइनर की राज- 
नीतिक परिस्थिति का ज्ञान प्राप्त कर लिया जाय तो उसके समझने में सुविधा 
होगी । फारस की खाड़ी से दजलरूा-फरात के दोआब के ऊपर की ओर बढ़ने पर 
पहले सुमेरिया के प्राचीन राज्य के ध्वंसावशेष मिलेंगे । उसके आगे बेबीलोनिया 
का राज्य और उसके भी ऊपर दजला नदी के दोनों ओर असीरिया का पर्वतीय 
राज्य था। असीरिया के उत्तर में आरमीनिया, उत्तर-परश्चिम में फरात के दाहिने 
तट पर मिट्टती और बायें तट पर हिद्री के राज्य थे। हिद्ियों के राज्य के दक्षिण 
पश्चिम भाग में भूमध्यसागर के तट पर फिल्स्तीन और फोनीशिया के राज्य, 
थे। असीरिया के दक्षिण-पूर्व में एछाम. और पूर्व में कस्सी तथा मीडिया के राज्य 
थे।. फरात के पश्चिम में अरब का रेगिस्तान है।' 

पश्चिमी एशिया में सबसे पहले सुमेरिया का राज्य बना, जिसका पतन' तीन 
सहस्न वर्ष ईसा पूर्व में हों गया । उसके उपरान्त'बेबीछोनिया का पूर्व साम्राज्य बना 
जो १७४६ ईसा पूर्व के लगभग विनष्ट हो गया । इसके अनन्तर असीरिया के साम्राज्य 
का अभ्युदय हुआ । यह वह जम्राना था जब मिस्र के मध्यवर्ती राज्य को हिकसोंस 
लोगों ने नष्ट कर वहाँ अपना प्रम॒त्व स्थापित कर लिया था। उनको निकालकर मिस्र 
के अठारहवें 'राजवंश ने साम्राज्य-यंग. का आरम्भ किया । 

नील नदी के प्रदेश से मिस्र का साम्राज्य बढ़ा और दजला.नदी की तछह॒टी 
से असीरिया का साम्राज्य । इन दोनों साम्राज़्यों के बीच में अनेक .राज्योंके आ 


... जाने से; उनका. संघर्ष अधिक भयंकर रूप घारण न कर सका और. वें दोनों अपने- 

अपने ढंग से चलते रहे, किन्तु मध्यवर्ती राज्यों की परिस्थिति अवांछनीय और चिन्ता- 
जनक थी | इन छोटे राज्यों ने भी संसार के कर्मक्षेत्र में कुछ अभिनय किया, यद्यपि 
साम्राज्य की शक्ति के सामने वे अधिक फूल-फल न सके। 

असीरिया राज्य का आरम्भ दजला नदी की तलहूटी के चार नगरों--अशुर, 
अरबेल, कलख और निनेवह से हुआ । अशुर देव के नाम से पहले अशुर नगर का और 
बाद को राज्य का नामकरण हुआ । अशुर नगर में ३७०० वर्ष ई० पूृ० की कुछ 
ऐसी अवशधिष्ट वस्तुएँ मिली हैं जिनसे वहाँ मध्य' एशिया के लोगों के बसने का 
अनुप्तान किया गया है। किन्तु जिन लछोगों को असीरियन कहा गया है वे सेमेटिक, 
काकेशियन तथा अन्य जातियों के सम्मिश्रण से बने थे। चूँकि असीरिया की भौगों- 
लिक स्थिति ऐसी थी जिसमें नेसगिक रक्षा के साधन नगण्य थे, अतएव सीमान्त प्रदेशों 
के निवासी उस पर बहुधा आक्रमण करते रहते थे । १४५० से १४०० ई० पू० तक 
असीरिया पर मिट्टनी का आधिपत्य रहा किन्तु अपनी दुर्दमनीयता से वे स्वतन्त्र हो 
गये । आक्रमणकारियों से रक्षा करने के लिए असीरियनों को भरपुर और निरन्तर 
परिश्रम करना, सतर्क और उद्यत दण्ड रहना आवश्यक था। इसका परिणाम यह 
हुआ कि वे बड़े युद्ध-कुशल, साहसी, पराक्रमी तथा निष्ठुर ही नहीं वरन्‌ क्रूर भी 
हो गये । 

बारहवीं शती ई० पूृ० तक बेबीलोनिया और मिस्र के साम्राज्य क्षीण हो गये 
थे। उनसे अन्य राज्यों को सहायता मिलने की कोई आजा न रही। उस परिस्थिति 
से लाभ उठाकर टिगलाथ पिलीज़र' प्रथम (१११५ से ११०२ ई० पू० तक) नाम 
के एक थोड़ा ने अपूर्व पराक्रम से बेबीलॉन, आरमीनिया तथा हिद़री के लोगों को 
परास्त करके मिस्र तक अपना आतंक फैला दिया । किन्तु बेबीलॉन वालों ने उससे 
ऐसा बदला चुकाया कि पराभव की लज्जा से वह मर गया । इसके पश्चात्‌ दो सौ 
वर्ष तक असीरिया क्षीण और शत्रुओं का रणक्षेत्र रहा। 

. असीरिया की विजयों और अभ्युत्थान का आरम्भ आशुर नजिरपाल द्वितीय 

(८८४-८५९ ई० पू०) के राजत्वकाल से हुआ | परिचम की ओर विजय करती 
हुई उसकी सेना भूमध्यसागर के पूर्वी तट तक पहुँच गयी । अपनी विजय-यात्राओं का 
सजीव वर्णन उसने सफेद पत्थर की शिलाओं पर खुदवा दिया है । उनके पढ़ने से 
ज्ञात होता है कि उसकी नीति अपने विरोधियों को अकथनीय निर्देयता और पशुता 
के साथ मार-काटकर उनमें भय तथा आतंक जमा देने की थी । रक्‍त बहाने, अंग- 
भंग करने तथा अनेक यातनाओं के साथ उनका वध करने से उसका मनोरंजन होता" 

था। यह उसका व्यक्तिगत दोष न था। निर्देयता असीरिया वालों के स्वभाव में 


डी थी। फिर भी आशुर नजिरपाल ने कुछ तिर्माण-कार्य भी किया। उसने 


दशासन-विधान को संगठित किया । कहीं-कहीं असीरिया वालों की नयी बस्तियाँ 
बसायीं, जिससे वे विजित प्रजा का दमन करते रहें । कलख में उसने नहर खुदवायी 
जिसके तट पर अच्छें-अच्छे पेड़ों की कतार और बाग लरूगवाये । वहाँ एक 
पशुशाला' की स्थापना की, जिसमें जल-थल के जानवरों को छाकर रखा, सुन्दर 
विशाल राजभवन का वह भी एक अंग था । 

आशुर नजिरपाल के पुत्र शाल्मनेसर द्वितीय ने भी अपने पिता का अनुसरण 
कर अपनी विजयों का वृत्तान्त पत्थरों पर खुदवाया । उसकी प्रगति उसके उत्तरा- 
घिकारी राजकुमार के विद्रोह के कारण रुक गयी | साम्राज्य का पतन रोकने में 
उसकी पुत्रवध्‌ सम्म्रमत ने विशेष पराक्रम दिखाया, किन्तु चूहों द्वारा प्रसारित 
प्लेग को रोकना उसकी शक्ति के बाहर था। साम्राज्य की दशा अव्यवस्थित हो 
गयी । | 

संकटापन्न साम्राज्य की रक्षा करने में टिगलथ पिलीज़र तृतीय (७४५-७२७ 


“ई० पूृ० ) ने अच्छी योग्यता का प्रदर्शत किया । बेबीलॉन, दमिश्क, इज़राइल, जूडा, 
'फिल्स्तीन और गाजा तक उसने अपना प्रभुत्व स्थापित कर दिया। उसकी नीति 
"राज्यों को जीतकर स्वयं अपने नियुक्त राजसेवकों द्वारा शासन करवाने की थी, 


किन्तु वह उसको पूरा न कर सका। 

जब हरुकिन (सारगन) द्वितीय (७२२--७०५ ई० पू०) असीरिया के 
सिंहासन पर आरूढ़ हुआ तब उपर्युक्त नीति का पुनः आरम्भ हुआ। इज़राइल' की 
“विजय होने से मिस्र वालों का उससे युद्ध छिड़ा, जिसमें उसी की जीत हुईं | एलाम, 
बेबीलॉन तथा सीरिया के विद्रोहियों का दमन कर तथा मिस्र की सेना को परास्त 
करके सीरिया में ६४,००० असीरिया वांलों को बसा दिया गया। क्‍ 

पुरानी राजधानी छोड़कर दर शर्रुकिन (खुरसाबाद) में उसने नयी राजधानी 
स्थापित की । उंस समय केमेरियन जाति के कबीलों ने एनाटोलिया में घुसकर 
भयंकर मार-काट शुरू कर दी। सम्भव था कि उसे जीतकर वे वहाँ जम जाते । 
किन्तु सारगन ने उतको ऐसा पराजित किया और उनके आने के मार्गों को ऐसा संग- 
'ठित किया कि उनका प्रवाह दूसरी ओर चला गया। उत्तरी प्रान्त की रक्षा में ही वह 
वीरंगति को प्राप्त हुआ (७०५ ई० १०)। द 

सारगन का पुत्र सेनेकेरिब (७०५--६८१ ई० घु०) योग्य सेनांपति और 

शासक था। उसने निनेवह राजधानी का निर्माण कराया, जिसके संग्रहालय में 
उसके समय का सच्चा वर्णन अंकित है। उससे पता चलता है कि बेबीलॉन के साथ 
अच्छा व्यवहार करने पर भी बहाँ वालों ने उपद्रव जारी रखा । तब उसने वहाँ के 
निवासियों को बहिष्कृत कर दिया और नगर को नष्ट-अ्रष्ट कर डाला | तदनन्तर 
मिस्र के षड़यन्त्र से जुडा और फोनीशियनों के उपद्रवों को शान्त कर मिस्र के ऊपर 
आक्रमण करने की धमकी दी । सम्भव है कि उसने हमला भी कर दिया होता 
किन्तु प्लेग से उसकी सेना नष्ट-अ्रष्ठ हो गयी । लोगों में यह विश्वास चल पड़ा 
कि जेरुसलम के विनाश करने की घृष्टता के कारण ईइवर ने उसकी सेना नष्ट कर दी । 
फिर भी टायर, सिडान आदि नगरों को हटने से उसको अपार सम्पत्ति मिली । 
उसका वह उपभोग त कर सका क्योंकि पूजा करते समय उसी के एक पुत्र ने उसकी 
हत्या कर दी, जिससे गृह-युद्ध जारी हुआ । पितृषाती पुत्र से उसके भाई ने राज्य 
छीन लिया । 

एस्सुरहदों (६८१--६६९ ई० पृ०) जैसा पराक्रमी, वैसा ही नीतिकुशल भी 
था । बेबीलॉन के ध्वस्त नगर का पुनर्निर्माण कराने एवं उसके देवालयों में सम्मान- 
पूर्वक देवताओं को प्रतिष्ठित करा देने के कारण वहाँ के निवासी उसकी कृतज्ञता 
के पाश में बँध गये । दुर्भिक्ष से पीड़ित प्रजा को अन्नादि वितरण करके उसने प्रसन्न 
किया । वह बल का उतना ही प्रयोग करता था जितना कि अत्यन्त आवश्यक और 
अनिवाय होता । उसकी नीति का ध्येय प्रजा को सन्तुष्ट करके राजभकत बनाना था । 
पूर्व में मीड़ों तथा उत्तर में केमेरियनों के उपद्रवों से रक्षा करने के सिवा उसने मिद्र 
राज्य पर बड़े ठाठ से चढ़ाई की और नील के डेल्टा पर आधिपत्य स्थापित कर 
दिया (६७१ ई० पू०) । वहाँ उसने असीरियन शासक नियुक्त कर दिया । उसके 
दमन के लिए वह फिर लौटा किन्तु मार्ग में ही उसकी मृत्यु हो गयी । एस्सुरहदों 
असीरिया का सबसे चतुर और प्रजावत्सल सम्राट्‌ माना जाता है। उसका साम्राज्य 
पश्चिमी एशिया में अपने से पहले के सभी प्राचीत राज्यों से बढ़ा-चढ़ा था । 

आशुर बानीपाल (६६९--६२६ ई० पू०) असीरिया का अन्तिम प्रभावशाली 
तथा सुविख्यात सम्राट हुआ । मीडिया वालों तथा केमेरियनों से युद्ध में व्यस्त रहने 
की सम्भावना सोचकर उसने अपने एक भाई को बेबीलॉन ने राजसिहासन पर 
बैठा दिया । उसे यह आशा थी कि उसके प्रयत्न से बेबीलॉन में शान्ति एवं सस्तोष 
रहेगा और असीरिया का बलरू एवं संगठन अधिक दृढ़: हो जायगा । किन्तु वैसा 
न. हुआ। उसके भाई ने बेबीलॉन का नेतृत्व ग्रहण कर तथा एलाम का. सहयोग 


मिस्र साम्राज्य के नये युग का उत्थान और पतन प९. 


प्राप्त कर विद्रोह कर दिया। दोनों भाइयों का मयंकर युद्ध. बहुत काल तक 
चलता रहा। अन्ततोगत्वा आशुर बानीपाल ने बेबीलॉन को फिर जीत लिया और 
एलाम की राजधानी सूसा को विनष्ट कर दिया (६३९ ई० पू०)। इसी प्रकार 
टायर नगर के विद्रोहियों को मी उसने अच्छा दण्ड दिया.। . 

आशुर बानीपाल ने मिस्र की समस्या पर विचार कर यह परिणाम निकाला 
कि असीरिया के उत्तर और पूर्व की ओर से भयंकर शत्रुओं के कारण उसका शासन 
जितने सैनिक बल से हो सकता है, उतना संग्रह कर सकना असीरियनों की जनसंख्या 
की शक्ति के बाहर है। मिस्र के साथ लीडिया राज्य की भी सहानुभूति थी और ' 
गुप्त रूप से वह उसकी सहायता भी करता था । इसलिए उसने मिस्र को स्वतन्त्र 
करके उसके साथ मित्रता का व्यवहार करना ही श्रेयस्कर समझा । 

आशुर बानीपाल केवल विजेता ही न था, वह साहित्य तथा कछा का भी 
पोषक था। सारे साम्राज्य के कारीगरों को एकत्रित कर उसनें निनेंवह में बड़े 
सुन्दर देवालयों एवं प्रासादों का निर्माण कराया । बहुत से लेखकों को नियुक्त करके 
सुमेरिया तथा बेबीलोनिया के प्राचीन साहित्य की प्रतिलिपियाँ कराकर उसने अपने 
संग्रहालय में संगहीत कर दीं जो अद्यावधि विद्यमान हैँ । 

आशुर बानीपाल के अन्तिम वर्ष बड़ें चिन्ताजनक एवं दुःखमय रहे । इंधर 
उसका स्वास्थ्य खराब हो गया और उधर उत्तर की ओर से यायावर तथा युद्धशील 
स्काइथियनों के आक्रमणों का प्रकोप बढ़ गया । उसी परिस्थिति में उसकी मृत्यु 
हो गयी । सम्भव है कि उसके अन्तिम दिनों में अथवा उसकी मृत्यु के बाद ही बेबी- 
छॉन के खालिदिया वंश के राजा, मीडिया, स्काइथियन तथा फारिसी ने मिलंकर 
'निनेवह पर विध्वंसकारी आक्रमण किये और उसे लूट-पाटकर नेस्तनाबूद कर दिया' 
(६१२ ई० पू०) । असीरियन लोगों का नाम-निशान मिट-सा गया । 


सीरिया के पतन का कारण 


असीरिया को प्रकृति ने रक्षा के कोई विशेष साधन नहीं दिये थे। राज्य चारों 
ओर से खंला था। इस पर भी वहाँ के शासकों ने इतने बड़े साम्राज्य का निर्माण 
करना चाहा जिसका प्रबन्ध केवल दमन द्वारा करना दुःसाध्य था। असीरिया के 
चारों ओर प्रबल शत्र थे जो उसकी श्रीवृद्धि देखकर लर्ूचते रहते थे, उदाहरण 
के' लिए .सीथियंन, मीड, मिस्री। आदि । निरन्तर युद्धों से उनके सनिकों का: अधिक 
संख्या में इधर-उधर भेजा: जाना और माय जाना उनकी शक्ति को क्षीण करता: रहा, 

उनकी सन्‍्तान भी कम उत्पन्न होती थी जिससे उस कमी की पूर्ति न होने पाती थी ॥ 
गुलामों तथा विजातियों से मनुष्य तो मिल गये किन्तु उनमें वीरता और राजमक््ति 
न फूंकी जा सकी | मानव के प्रति उनकी निर्देयता, स्त्रियों के प्रति उचित सम्मान 
का अभाव तथा पुरुषों की क्ररता ओर दुराचार भी उनके सामाजिक तथा मानसिक 
ह्वास के कारण थे । 


सामाजिक सभ्यता 


असीरिया की प्रजा मिश्रित थी | समाज में दो श्रेणी के लोग थे, एक स्वतन्न्न 
और दूसरे गुलाम । गुलामों के कोई कानूनी अधिकार न थे, यद्यपि उनके साथ बुरा 
व्यवहार न किया जाता था । स्वतन्त्र' लोगों की तीन श्रेणियाँ थीं। बड़े लोगों में 
धर्माधिकारी, उच्च राजकर्मंचारी आदि थे । मध्यम श्रेणी में उद्योग-पन्धा और 
व्यापार करनेवाले थे । तीसरी में सिपाही, किसान और मज़दूरी करनेवाले थे ।; 
गुलामों से बेगार तथा तुच्छ काम लिये जाते थे। पहचान के लिए उनके सिर मह्डे. 
और कान छिदे रखे जाते थे । 


असीरिया का पारिवारिक संगठन पैतृक विधान पर अवरूम्बित था। पिता 


ही सर्वेसर्वा माना जाता था । स्त्रियों की स्थिति वहाँ बसी अच्छी न थी जैसी कि 
बेबीलोनिया में । वे परदे में रखी जाती थीं । यदि बाहर जातीं तो चेहरा ढँकना 
पड़ता था। पातिक्रत की रक्षा' के लिए कड़े नियम बना दिये गये किन्तु पत्नीव्रत 
उतना आवश्यक न माना जाता था । नाच-गाना, सीना-पिरोना और बकझक करना 
स्त्रियों के लिए काफी समझा जाता था । विवाहिता स्त्री चाहे पति के साथ अथवा' 
अपने माता-पिता के साथ रह सकती थी । बिना पति की आज्ञा के वह कोई व्यापार 
आदि न कर सकती थी । व्यभिचारिणी के लिए प्राणदण्ड तक का विधान था । 
इतनी कठिनाइयाँ होने पर भी उच्च घरानों की स्त्रियाँ कभी-कभी प्रान्तों की गवर्नर 
बना दी जाती थीं। वहाँ एक-दो रानियों ने रांज्य भी किया था । यद्यपि जनसंख्या 
बढ़ाने के लिए वे बड़े उत्सुक थे तथापि वहाँ के लोगों को सन्तान-वृद्धि में सफलता 
नहीं मिली । 


आ्थिक स्थिति 


असीरिया का आर्थिक जीवन क्षषिमूलक था । सैनिक वृत्ति के बाद क्रृषि- 
कार्य को ही वें सर्वोत्तम कार्य मानते थे। व्यापार को वे अच्छा न समझते थे ॥ 


डे पा हूँ 5. +०मयुच् २ उछ 

व्यापार में प्रायः विदेशी या अन्य जाति के लोग थे। वे अनाजों और कपास की खेती 
या मेवाझओ्रों, फलों, विशेष कर खजूर और तरकारियों की बागवानी करते थे । इनके 
सिवा वहाँ सोना, चाँदी, ताँबा, काँसा और लोहे तथा मिट्टी की चीज़ें भी बनायी 
जाती थीं । ढलछाई, रँगाई और शीशे का अच्छा काम होता था । सोने-चाँदी, ताँबे 
और काँसे के सिक्‍कों का वहाँ प्रचछन था । फौजी सड़कों के बनने से व्यापार को 
भी लाभ हुआ और शान्ति-रक्षा में सुविधा हो गयी । 


धामिक विचार 


असीरिया के धामिक विचारों पर सुमेरिया और विशेष कर बेंबीलोनिया का 
बड़ा प्रभाव था । वहाँ के लोग मिस्र वालों की तरह सूर्य की उपासना करते थे | 
उसको वे अदृदुरा कहते थे । उनकी कल्पना के अनुसार पर छगे हुए सूर्य के बिम्ब 
में तरकस बाँधे और धनुष खींचे हुए सूर्यदेव ही पूुजनीय थे। वहाँ का राजा अपने 
को सूर्यवंशी कहता था। उसके सिवा उनकी अधिष्ठात्री देवी निन्ना' प्रेम की प्रतीक 
समझी जाती थी। मूतों-प्रेतों पर उनका विश्वास था। उनसे अपनी रक्षा के लिए 
वे मन्‍्त्रों और तन्त्रों का प्रयोग करते थे। उनको शकुन अथवा अपशकुन का बड़ा 
ध्यान रहता था। उनमें घामिक संकी्णता और असहिष्णुता विज्येष मात्रा में थी । 
इसका कारण सम्भवतः उनमें दाशंनिक विचारों का अभाव था। फिर. भी उनमें 
एक देव की अनन्य भक्ति के भाव ने ही यह प्रेरणा उत्पन्न की जिसके लिए आगे 
चलकर हिन्र्‌ जाति विशेषतया विख्यात हुई । 


शिक्षा, साहित्य 


असीरिया वालों ने अक्षरों को सरलू तथा सुन्दर रूप देने की चेष्टा की । वें 
पुस्तकों का महत्त्व समझते थे अतएवं आशुर बानीपाल ने अपने युग के अद्वितीय 
पुस्तकालय में प्रसिद्ध प्राचीन ग्रन्थों की प्रतिलिपियाँ एकत्रित कर दी थीं। उनकी 
प्रशस्तियों ने तत्कालीन इतिहास की रचना में बड़ी सहायता दी है। उन्होंने वन- 
स्पति शास्त्र तथा पदार्थ विज्ञान में कुछ उन्नति की थी तथा फलित ज्योतिष (सूर्य 
और चन्द्र ग्रहण) की गति-विधि की ओर उनका अधिक ध्यान था। इसके सिवा . 
उन्होंने कोई उल्लेखनीय कार्य नहीं किया । 


क्रला-कोशल क्‍ हे ु क्‍ ; 
“, दूसरों की सम्पत्ति लूट-खसोट कर .उन छोगों ने अपनी राजधानी तथा नेंगरीं 


<२ .. ... . विश्व-इतिहास 


की शोभा और शान बढ़ायी । इस प्रयत्न में गृह-निर्माण-कला ने वहाँ अच्छी उन्नति 
की, जिसका प्रमाण वहाँ की आलीशान मेहराबदार इमारतें है। विद्वानों का मत 
है कि उनकी गृह-निर्माण-कला ने उन्नति का नया मार्ग दिखाया, जिस पर चढछकर 
रोम वालों ने बड़ी ख्याति प्राप्त की । मृतिकला तथा शिल्पकला में भी वहाँ अच्छी 
उन्नति हुई । वे सौन्दर्य के इतने प्रेमी न थे जितने कि विशालता के । ईटों के सिवा 
पत्थरों तथा संगमरमर को भी वे प्रयोग में लाते थे। उन पर नक्काशी और तक्षण 
का वे अच्छा' काम बनाते थे | जानवरों के शिल्पित चित्र बनाने में वे सिद्धहस्त थे । 
दीवारों की सतह को चिकनी कर रंगीन ऐतिहासिक चित्रों तथा उत्कीर्ण या सादी 
मूर्तियों के बनाने का उन्हें शौक था । लकड़ी पर हाथी-दाँत और तारों की जशाई 
का भी वे अच्छा काम करते थे । 


शासन 


असीरिया एक प्रकार का सैनिक राज्य था, जिसकी सत्ता उसकी सैनिक 
शक्ति पर थी । अतएव राजा के अधिकार निःसीम थे | फिर भी सम्राट भविष्य- 
वक्‍ताओं और उनके संरक्षक पुरोहितों के' कथन पर' काफी ध्यान देता था। वह 
अद्शुर (सूर्य) का पुत्र और देवता-तुल्य समझा जाता था। उसकी आज्ञा का पालन 
प्रजा का राष्ट्रीय ही नहीं वरन्‌ धार्मिक कतंव्य भी था। सम्राट के मुख्य पदाधि- 
कारियों में प्रधान मन्त्री, मुख्य सेनाध्यक्ष, नगराधिपति तथा प्रान्तों के गवर्नर थे । 
उनके सिवा शिष्टाचाराध्यक्ष, भाण्डागाराध्यक्ष, ' राजमवनाध्यक्ष आदि अनेक 
पदाधिकारी रहते थे। साम्राज्य कई प्रान्तों में विभक्‍त था। बड़े प्रान्तों में सम्राट 
प्रधान शासक नियुक्त करता था ।। प्रान्त के महत्त्व के अनुसार गवर्नेर का दर्जा मानता 
जाता था । उसका उत्तरदायित्व सींधे सम्राट्‌ के प्रति था । प्रान्त का सेनापति 
प्रान्त का सबसे बड़ा शासक अथवा अध्यक्ष (शकनू, 3रसू, बलपखती) कहलाता 
था। उस पद पर या तो कोई राजवंश का या सम्राट्‌ के वंश का अथवा कोई प्रभाव- 
शाली व्यक्ति नियक्त किया जाता था। अपने प्रान्त में वह सबसे शक्तिशाली पदा- 
घिकारी थां। तत्कालीन समस्याओं के कारण उसको सिपाही नियुक्त करने, 
प्रान्त की आय बंढ़ोंने, न्याय करंने, दण्ड देने का अधिकार देता आवंश्यक-सां था । 
उसका दरबार भी सम्राट्‌ के दरबार के समान, किन्तु छोटे पैमाने परे संगठित होता 
था। अपने क्षेत्र की आवंश्यकंताओं की पूर्ति के लिए तो वह साधन एकंत्रितं करता 
ही था, ,उसी, के साथ साम्राज्य कें छिए-धन-धान्य एकत्रित करके संम्रांट के पास 


सिस्र साम्राज्य के नये युग का उत्थान और पतन धरे 


भेजता था । प्रत्येक प्रान्त को सम्नाट्‌ के लिए क्या देना चाहिए, यह केन्द्रीय शासन 
प्रान्त की क्षमता के अनुसार निर्धारित करता था । इसके सिवा उसको प्रान्त की 
गति-विधि तथा महत्त्वपूर्ण घटनाओं की रिपोर्ट भेजनी पड़ती थी । प्रत्येक प्रान्त में 
सम्राट्‌ की सेनाएँ भी रखी जाती थीं, जिनका निरीक्षण सम्राट के नियक्त किये हए 
निरीक्षक करते थे। प्रान्ताध्यक्ष का उस सेना पर विद्येष अधिकार न था, क्योंकि 
उसका उत्तरदायित्व सीधे सम्राट के प्रति होता था । 

किसी धर्म-विशेष, रीति-रिवाज, भाषा आदि को किसी प्रान्त या समुदाय पर 
आरोपित करने की चेष्टा नहीं की जाती थी, ताकि लोगों के साधारण जीवन में अना- 
वश्यक हस्तक्षेप की मावना उत्पन्न न हो । यदि कहीं निरन्तर उपद्रव अथवा विद्रोह 
होते तो वहाँ की उपद्रवी प्रजा को अन्यत्र भेजकर दूसरे लोगों को बसा दिया 
जाता था । 

प्रान्त में कई 'पसखती' (जिले) होते थे जिनके शासक शनु' या अमूल' कहे 
जाते थे। उनकी सहायता के लिए कई छोटे-बड़े अधिकारी रखे जाते थे । शासकों 
के कर्तव्य कर वसूल करना, शान्ति रखना, इमारतों के लिए मजदूर और सेना के 
लिए सिपाही एकत्रित करना था । राज्य का प्रबन्ध सुसंगठित और व्यवस्थित था । 
कहा जाता है कि राजघानी से दूर स्थित प्रान्तों का शासन भी उतना“ही अच्छा था 
जितना कि तजदीक के प्रान्तों का | ऐसी व्यवस्था सम्भवतः किसी साम्राज्य में उस 
समय तक न हो सकी थी। राजद्रोह का दमन बड़ी. निर्देयता से किया जाता था। 
वहाँ का दण्ड-विधान भी कठोर था। अंग-विच्छेद और देश-निर्वासन एवं प्राणदण्ड 
देना साधारण बात थी। 

असीरिया में सैनिकों का प्राबल्य होने के कारण, वहाँ सिपाहियों के शारीरिक 
बल तथा उनकी ग्ेनिक दीक्षा का उचित प्रबन्ध रहता था।' रथों और घोड़ों का 
प्रयोग होता था और उनके अस्त्र-इस्त्र लोहे के थे । ७०० ई० पू० वहाँ लोहें के शस्त्र 
प्रयुक्त होने लगे थे । कहा जाता है कि उन्होंने किलों को वोड़ने के अस्बों' का' भी 
आविष्कार कर लिया था । सेना दस-दस और पचास-पचास के जत्थों' में श्रेणीबद्ध 
थी। अनुमान किया जाता है कि वहाँ प्रत्येक व्यक्ति को अनिवार्य सैनिक शिक्षा दी 
जाती थी । सम्मवतः उसका कारण यह था कि सैनिक-शक्ति ही साम्राज्य का मुख्या- 
प्रार थी। निरन्तर युद्धों के कारण सैनिकों का अधिक संख्या में निधन होता 
था, जिसकी पूर्ति, वहाँ के छोगों- में कम पैदाइश होने के कारण, कठिनाई से हो 
पाती थी । का पा | | 


द्ढें ' विश्व-इतिहास 
सभ्यता को देन 


असीरिया वालों ने विद्या और विज्ञान में कोई विशेष उन्नति नहीं दिखायी, किन्तु 
बड़े साम्राज्य की रचना और उसके शासन का मार्ग उन्होंने अवश्य दिखाने का प्रयत्त 
किया । उनकी राजनीतिक कल्पना अनेक सीमाओं का उल्लंघन कर उत्तरोत्तर 
व्यापक होने की चेष्टा करती रही । इसके साथ ही ४नकी देवताओं की कल्पना भी 
विद्वद होती गयी, जिसका पूर्ण विकास हिन्दू लोगों के अखण्ड एकेदवरवाद में हुआ । 
किन्तु सैनिक आदर्श के कारण उनमें घामिक असहिष्णुता और संकी्णता का अधिक 
मिश्रण हो गया जो चिन्त्य था | कलाओं में नगर और गृह-निर्माण कला का असीरिया 
में अच्छा विकास माना जाता है। दीवार पर चिकनी सतह बनाकर रंगीन चित्र 
चित्रित करने की कला में भी उन्होंने अच्छी उन्नति की थी । 


सीरिया--पेलेस्टाइन 


भूमध्यसागर के पूर्वी तट पर टारस की पर्वतमाला से नील नदी के दहाने 
तक चार सौ मील लम्बा और सौ मील चौड़ा जो भू-माग है, वहू सीरिया-पेलेस्टाइन 
कहलाता है। पेलेस्टाइन (फिलस्तीन) का हिस्सा सीरिया (शाम) से अधिक चौड़ी 
है परन्तु सीरिया उससे क्षेत्रफल में बड़ा है। सीरिया और पेलेस्टाइन का धरातल 
पहाड़ी तथा ऊबड़-खाबड़ है । पहाड़ियों में इधर-उधर धाटियाँ है'। उसके उत्तर- 
यूवें में फरात. तदी, पूर्व में अरब का रेगिस्तात, पद्चिम में भूमध्यसागर, नील नदी 
का दहाना तथा एक अंश रेगिस्तान का है, जो उसको मिस्र से अलग करता है। 
ऐसे प्रदेश में केवल छोटी-छोटी रियासतों के ही बनने की सम्भावना हो सकती है, 
बड़े राज्य की नहीं। कुछ भाग, जो समुद्र के तट के समीप ढ़ें, बहुत उपजाऊ हैं 
परन्तु प्रदेश का अधिक भाग बहुत कम उपजाऊ है। फलत: वहाँ बहुत बड़ी जनसंख्या 
का होना सम्भव न था । छोटी-छोटी रियासतों में आपसी स्पर्धा और वैमनस्य रहता 
था और वे एक-दूसरे को हड़प लेने को सदा उद्यत रहती थीं, जिसका दुष्परिणाम यह 
हुआ कि वे आपस में कभी अच्छी तरह संगठित न हो सकी । इसलिए प्रबल साम्राज्यों 
को उन पर आक्रमण करने में अधिक कठिनाई का सामना नहीं करना पडता था । 
बेबीलॉन, मिट्टनी, मित्र, असीरिया और केल्डिआ उन पर आक्रमण करते रहे । 
इस परिस्थिति का उनकी संस्कृति तथा विव्वासों पर बहुत प्रभाव पड़ा । सम्रेद्र 
के तट पर बसे हुए नगरों के लिए यह आवश्यक हो गया कि वे समुद्र मार्ग से आगे 


मित्र साम्राज्य के नये युंग का उत्थान और पतन द्५्‌ 


बढ़कर अपनी बस्तियाँ या उपंनिवेश अन्यत्र स्थापित करें और व्यापार से जीविका 
चलाये । 
ईसा से पूर्व की पंचम सहस्नाब्दि में उस भू-भाग पर किसानों के छोटे-छोटे गाँव 
बसे थे। चतुर्थ सहस्ताब्दि में मेसोपटेमिया का उन पर प्रभाव पड़ा । तृतीय सहस्लाब्दि 
में वे समुद्र-मार्ग से पश्चिम की ओर बढ़ने और व्यापार करने रूगे | वहाँ की जनता 
यद्यपि मिश्रित थी तथापि उसमें सबसे बड़ा अंश अरब की सेमेटिक जातियों का था । 
उन्हीं लोगों के एक बड़े दल ने बेबीकोनिया साम्राज्य की स्थापना की थी । द्वितीय 
सहस्नाब्दि में अरब के कनआनी भाषा-माषी सेमेटिक बहुत बड़ी संख्या में आते रहे । 
उनके बाद ही. आरमेएन आदि कबीलों के सेमेटिक कबीले आ-आकर बस गये। 
इसका परिणाम यह हुआ कि बस्ती में अनेक बड़े-बड़े नगरों, बन्दरगाहों, किलों 
आदि की स्थापना हो गयी । व्यापार तथा पारस्परिक सम्मिलन से उनके सांस्कृतिक 
“विकास की गति बढ़ती गयी ! पेछेस्टाइन पर मिस्र, तथा सीरिया प्र मेसोपटेमिया 
का अधिक प्रभाव पड़ा जिससे उत्तरी कनआनी समाज ने अपनी महत्त्वपूर्ण संस्कृति 
का निर्माण किया। समुद्र-तट के सेमेटिक निवासियों को ग्रीस के छोग फोनीशियन 
कहते थे । 
सीरिया और पेलेस्टाइन में सेमेटिक प्रजाति के कनआनी भाषा बोलने वाले 
तथा हिन्रू लोग बसते थे। इसीलिए वह प्रदेश कनआन के नाम से प्रसिद्ध था। 
तेरहवीं शती (ई० पू०) में अरब से हिन्नू भाषा-भाषी यहाँ आकर बसने छगे। 
बारहवीं शती में पेलेसेतः (फिल्स्तीनी) लोग, जिनको मिस्र के फेरो रामेसस 
तृतीय ने मिस्र से ख़देड़ भगाया था, आ बसे | यह निश्चित रूप से ज्ञात नहीं कि 
ै 'फिलस्तीनी कौन थे और कहाँ से आये । पहले यह धारणा प्रचलित थी कि वे छोय 
भी सेमेटिक प्रजाति के होंगे किन्तु अनुसन्धानों से यह पता चला कि वे सेमेटिक न 
८ थे। वरन्‌ वे एनाटोलिया (टर्की) के निवासी थे, जिनपर माइसीन की सम्यता का 
रा काफी असर पड़ चुका था । उनके पास लोहे के अस्त्र थे और उनका सेनिक संगठन 
| 'मी अच्छा था । इसलिए उनको कनाआनियों और हिन्रुओं पर विजय प्राप्त हुई । 
* 'उन्ही के नाम पर फिलस्तीन या पेलेस्टाइन का नामकरण हुआ । उसके पाँच प्रमुख 
५ नेताओं ने अशदांद, गाजा, गाथ, अस्कलान और एकरान पर अपना प्रभुत्व जमा. 
लिया । उनमें गाजा नगर का विशिष्ट स्थान था। द 
फिलस्तीनी लोग हिब्र तथा. कनआनियों को नीची दृष्टि से देखते थे। अतः 


तेमें बरैमनस्य बढ़कर विद्रोह हो गया ।. विजित कबीछों ने घीरे-धीरे अपना संग्रेठवः 
हा 

६६. विव्व-इतिहास 


कुछ मज़बूत बनाकर साल के नेतृत्व में विजेताओं से बराबरी का छोहा लिया 
(१०२० ई० पू०) । जब डेविड विद्रोहियों का प्रमुख नेता हुआ तो उनको अच्छी 
सफलता प्राप्त हुई। वीर और साहसी होने के साथ ही डेविड (दाऊद) उदारचेता 
प्रसन्नददन और संगीत कला का प्रेमी भी था। इज़राइल और जड़ा पर अपना 
अधिकार स्थापित कर उसने अपनी राजधानी जेरुसलम में बनायी और वहाँ के किले 
को और भी सुदृढ़ कर दिया । 

दाऊद का पूत्र सुलेमान (सोलोमन, ७९१०---९३७ ई० पू०) भी अपने पिता के 
समान योग्य, नीतिज्ञ और चतुर था । व्यापारी बेड़े को बढ़ाकर उसने समुद्री मार्ग से 
भी वैसा ही सफल व्यापार किया जैसा कि स्थलरू-मार्ग से । सोने तथा जवाहरात की 
खानें भी उसने खुदवायीं । ताँबा वहाँ अच्छा बनता था जिसके बदले उसे सोना 
मिलता था 4 घोड़ों का व्यापार उसने बड़े पैमाने पर किया। व्यापार से उसे 
अपार धन प्राप्त हुआ | अपना सामाजिक तथा राजनीतिक महत्त्व बढ़ाने के छिए 
उसने सैकड़ों शादियाँ कीं । कहा जाता है कि उसकी सात सौ ब्याही रानियाँ थीं 
और तीन सौ अजूढ़ा स्त्रियाँ थीं। उसका समकालीन टायर नगर का राजा हिराम 
था जिससे उसकी मित्रता थी । उसके सहयोग से उसने जेस्सलूम के यहवेह के विशालू 
देवालय.का निर्माण कराया । उसके निर्माण कराने' के. लिए उसने प्रजा पर कष्टप्रद 
कर लगाये और बेगार करवायी जिससे.प्रजा में असंतोष बढ़ा । परिणाम यह हुआ 
कि सुलेमान के पुत्र के समय में विद्रोह हुआ और पेलेस्टाइन दो भागों में विभवत 
हो गया। उत्तरी भाग में इजराइछ का आधिपत्य रहा और दक्षिणी भाग जूड़ा 
कहलांया । इज़राइल की सुमरिया और जूड़ा या जूड़िया की जेरुसकूम राजधानी 
रही । जेस्सलम में सुलेमानका पुत्र और सुमरिया में विद्रोहियों का नेता जेरोबोअम 
राज्य करता था । दोनों राज्यों में यहवेह की पूजा होती थी । इज़राइल की आर्थिक 
स्थिति अच्छी थी, वहाँ व्यापारी और घनी लोग भी थे किन्तु जूड़िया की प्रजा 
गरीब थी। . 

पड़ोसियों की विरोधात्मक आर्थिक परिस्थिति होने के कारण उनमें घोर 
'संधर्ष का होना स्वाभाविक था। उस युग में पश्चिमी एशिया में अपने-अपने अनु- 
यायियों का.पक्ष लेकर देवता भी लड़ते थे और उनके जय-पराजय में सुख-दुख भोगते 
* थे। पहले इज़राइल वाल्हों का मुख्य देवता बाल था। और जूड़िया बालों का युद्ध 
प्रिय देवता येहवेह था जो छः शती के बाद जिहोवा नाम से प्रसिद्ध हुआ । वैमनस्य 
बढ़ता गया । यहाँ तक कि,इजराइल के. राजा अहब के समय में उसके छोभ और 

जबरदस्ती से रुष्ट होकर जार्डन के खानाबदोशों के हिन्न नेता एलिजा ने अहब और 
उसके वंशजों तक का वध कर डाछा । यही नहीं, बाल' के पुजारियों को भी मरवा 
डाला । । 

एलिजा के समय से हिन्रू लोगों में एक न एक प्रभावश्ञाली नेता प्रकट होता 
'रहा जो नागरिक जीवन और उसके वैभव और विलासिता का विरोधी तथा सरल 
साधारण गरीब जीवन का गृुणगान करता था । ऐसी ही विचारधारा मिस्र में एक 
वार सुधारकों ने चलायी थी जिसका ज्ञान हिन्नू सुधारकों को प्राप्त हो गया था । 
अमीरी और गरीबी की प्रतिद्वन्द्रिता और संघर्ष के नाटक के एक महत्त्वपूर्ण अंक का 
श्रदर्शन पेलेस्टाइन के इतिहास में हुआ जो विचारणीय एवं आलोचनीय है | रगभग 
सौ वर्ष तक विचारों का यह संघर्ष चलता रहा । 

जूड़िया वालों को पाप का प्रसार चारों ओर दिखाई देता था । पाप से शरीर- 
धारी का बचना वे असम्भव मानते थे ।. मृत्यु के बाद पृथ्वीतल के नीचे अन्धकार- 
पूर्ण स्थान में जाना वे अनिवार्य समझते थे | पाप तथा पुण्य का फल इसी जन्म में 
'मोगता वे मानते थे । पाप से बचने के वे दो उपाय बताते थे। एक तो प्रार्थना और 
दूसरा कुरबानी । कुरबानी में वे नरमेध, पशुमेध करते और भेंट चढ़ाते। उन लोगों 
में पुरोहितों की एक पृथक श्रेणी थी जो यज्ञ तथा धर्म के रहस्यों को समझते थे । 
वहाँ के लोग जिन्नों, पर्बत तथा कन्दराओं के देवताओं, नन्दी, भेड़-बकरी, सर्प 
आदि तथा शिवलिंग के-से पत्थरों को देवता या देवी मानकर पूजते' थे। वहाँ 
मन्दिरों की प्रथा न थी। जेस्सलछम का ही मन्दिर उनके लिए बहुत था । ईसा के 
पर्व सातवीं शर्ती के धर्मप्रचारक' मूतियूजा का घोर विरोध करने और उसके मूलो- 
छेद की चेष्टा करने लगे थे । 

विभिन्न जातियों और कबीलों के मिलने से तथा मेसोपटेमिया और मित्र के 
प्रभावों से पेलेस्टाइन तथा सीरिया में अनेक प्रकार के देवताओं और देवियों की पूजा 
होती थी । प्रत्येक नगर के अपने-अपने देवी-देवता थे। कहीं का प्रमुख देवता 'इल' 
और कहीं का बआल' था । बआल तूफान, बिजली एवं वर्षा का प्रतीक था| उनके 
सिवा अन्य देवता भी थे। देवियों में अनत और अस्तरते में, जो मेसोपटेमिया की 
इष्तरदेवी-सी जान पड़ती है, कुमारित्व और मातृत्व का संयोग माना जाता है। 
उनकी प्रतिमाएँ मिथन॑त्व प्रदर्शिनी थीं। कनआनियों की श्रद्धा सूर्य, चन्द्रमा तथा 


अन्य देवताओं में धीरे-धीरे कम होती जाती थी । ईसा के पूर्वे आठवीं शताब्दी में 


शएमोस नामक जूड़िया के एक सुधारक ने यह प्रचार करना ओरम्भ किया कि: 

बेहबेह' युद्ध का अथवा किसी समुदाय या जाति का देवता नहीं, वरन्‌ मनुष्य-मात्र का 
ईश्वर है जिसमें पिता के तुल्य दया, माया एवं कृपा के गुण हैं । उसे रक्तपात और 
हत्याकाण्ड अधिय हैं। सररू जीवन और सांसारिक सम्पत्ति-विहीन मनुष्यों के 
प्रति उसकी विशेष कृपा रहती है। भन. वैभव, सम्पत्ति-संग्रह, बाहरी दिखावा, 
शान-शौकत आदि उम्तको प्रिय नहीं । अमीरी जीवन मनृष्य को पतन की ओर ले 
जाता है। अतः उससे बचकर रहना ही श्रेयस्कर है । मवष्य को दागत्व की जंजीर 
में बाँधघना बुरा है। 

जिस समय विचारों का यह संघर्ष चल रहा था उक्षी समय असीरिया की सेनाएँ 
साम्राज्य-स्थापन के लिए आक्रमण कर रही थीं । सीरिया का असिद्ध नगर दमिश्क 
जीतने के बाद सम्राट की सेना ने जेग्सलम को घेर लिया। उस समय इजाया' 
नामक धामिक नेता ने हिन्नू लोगों को आश्वासन दिया कि यदि वे साहसपूर्वक डे 
रहेंगे तो येहवेह' उनकी रक्षा अवश्य करेगा और असीरिया के देवता अस्सुर की 
कुछ न चलेगी । उसका आश्वासन और जेरुसलम की जनता की आशाएँ निष्फल 
न हुईं । संयोग से असीरिया की सेना में ऐसी बवा फैली जिससे बहुत-से सैनिक मरने 
लगें। घबराकर सेनापति जेर्सलम छोड़कर छौट गया । इस घटना से पेलेस्टाइन 
वालों का दृढ़ विश्वास हो गया कि येहवेह सर्वोपरि ईश्वर है और वह निर्बलों का 
बल है । 

सातवीं शती के आरम्भ में असीरिया का साम्राज्य नष्ट हों गया (६१२ ई० 
पृ०) ।, किल्तु उसके स्थान प्र केल्डिया के साम्राज्य की स्थापना हुई केल्डिया 
के सम्राट नेब॒केदनज़र ने पेलेस्टाइन को फतह करके जेरुसलम को नष्ट-भ्रष्ट कर 
दिया और वहाँ के हिब्रू लोगों को कैद कर बेबीलोनिया ले गया | (५८६ ई० पू०) । 
जो लोग बचे वे मिस्र भाग गये । इततती आपत्तियों पर भी हित्र्‌ लोगों का विश्वास 
येहवेह' पर अटल रहा और वे निराश न हुए। उनके धामिक नेता जेरीमिया से 
उनका उत्साह कायम रखा और उन्हें यह सिखाया कि येहवेह का मन्दिर किसी 
स्थान-विशेष में नहीं वरन्‌ प्रत्येक भक्त के हृदय में है। उसी में प्रत्येक व्यक्ति को 
उस्ते प्रतिष्ठित करना चाहिए। इस नव्य सिद्धान्त ने येहवेह को एक देश या जाति 
से उठाक़र सर्वव्यापी और प्रत्येक मकत का साथी बना दिया । वह एकराट हो गया 
और उसके अनुयायी एकेश्वरवादी हो गग्ने । इन नये विचारों को इसाया नाम 
के सहूंंदय, प्रवचन-प्रवीण नेता ने अपने ओजपूर्ण उपदेशों से अनुयायियों के मन 


में ज़मा दिया। हिन्रू अपने. कष्टों को शान्तिपुर्वके सहन करते और यातनाओं. को 

एक प्रकार की तपस्या समझते जिससे उन्हें इष्टदेव की कृपा के अधिकारी हो 
सकने की आशा थी। 

संयोगवदश फारस की नवोदित शक्ति के नेता राजा काइरस ने केल्डियनों को 
परास्त करके उनकी राजधानी बेबीलॉन में अपना प्रभुत्व स्थापित कर दिया 
(५३८ ई० पू०) । उदार नीति का आश्रय लेकर उसने हिन्नू छोगों को मुक्त करके 
उन्हें अपने देश पेलेस्टाइन वापस जाने की स्वतन्त्रता दे दी। कुछ को छोड़कर 
अधिकांश छोग प्रसन्नतापृर्वक पेलेस्टाइन छौठ गये । यद्यपि वे फारस के सम्राट 
के अधीन' रहे किन्तु उसने उनके विकास में कोई हस्तक्षेप नहीं किया । फारस के 
साम्राज्य के पतन के बाद वे अलेक्जेण्डर के सेनापतियों के शासन में लगभग दो 
शताब्दी तक रहे | ग्रीक लोगों के सम्पर्क में आ जाने से पेलेस्टाइन वालों के आचार- 
विचारों में नयी लहरें उठने लगीं और हेर-फेर होने छूगे। वहाँ उदार नवीनता 
और प्राचीनता का संघर्ष शुरू हो गया। 

यह स्मरण रखना चाहिए कि हिन्न धर्म-प्रचारकों ने कुछ ज्ञातव्य सिद्धान्त 
स्थापित कर दिये थे । पहला यह कि ईश्वर एक ही है जो सारे विश्व का नियन्ता है। 
दूसरा यह कि ईश्वर ने मनुष्य की सृष्टि अपने ही नमूने की बनायी जिसके कारण 
उसमें क्षमता, शिष्टता तथा आत्मोन्नति, आत्म-सम्मान आदि गुण पाये जाते हैं। 
तीसरा यह कि मनुष्य में शुभ एवं अशुभ भावनाओं का इन्द्र होता रहता है। उसे 
अशुभ गुणों का दमन करने और शुभ गुणों का संग्रह करने की स्वतन्त्रता है। 
अपनी विवेक शक्ति का यदि वह उपयोग करे तो वह अधर्म से बचकर, धर्मात्मा 
बंन सकता है। धर्म के तीन विशिष्ट लक्षण है--न्याय, दया और दीनतापूर्वक 
ईश्वर का अनुगमन । उनकी सिद्धि से मुक्ति प्राप्त हो जाती 


केल्डिआ 


असीरिया के पतन-काल में उसकी ओर से नियक्त बेबीलॉन के प्रशासक 
नेबोपोलस्सर ने स्वतन्त्र राजा बनकर विद्रोह का आरम्भ किया । बेबीलॉन में 
अपनी शक्ति संगठित कर उसने असीरिया पर आक्रमण कर दिया (६१५ ई० पू०) । 
अस्सुर नगर के जीतने में वह असफल रहा, किन्तु मीडिया वालों ने अस्सुर को लूट 
लिया (६१६ ई० पूृ०) । तदनन्तर मीडिया वालों ने बेवीलॉन के राजा से मिलकर. 
असीरिया की राजधानी पर संयुक्त आक्रमण किया। दजला में भयंकर बाढ़ आने 
के कारण निनेवेह की चहारदीवारी भी कमजोर हो गयी थीं । आखिरकार निनेवेहं- 

का पतन हो गया और वहाँ का राजा सिनशर इ्कन लड़ता हुआ मारा गया (६१२ 
ई० पृ०) । असीरियन छोग इधर-उधर भाग गये अथवा खदेड़ दिये गये। मिस्र 
की सहायता भी उनकी रक्षा न कर सकी | सम्भव था कि राजकुमार नेबुकेदनज़ञर 
मिस्र पर भी आक्रमण कर देता किन्तु पिता की मुत्यु का समाचार सुतकर वह लौट 
पड़ा (६०५ ई० पू०) । 


नेब॒ुकैदनजर (६०५-५६२ ई० पू०) 


प्रारम्भ के कुछ वर्षों तक उसका मिस्र से संघर्ष चलता 'रहा क्योंकि वहाँ का 
फेरो जूडिया, पेलेस्टाइन और फोनीशिया वालों के साथ षपड्यन्त्र किया करता था। 
इधर नेबुकेदनजर भी उन पर दाँत गड़ाये बैठा था । सन्‌ ५८६ ई० पू० नेब॒केदनज़र 
में जेस्सलम जीतकर वहाँ के यहूदियों को कैद कर लिया और वहाँ पर दूसरे छोगों 
को छाकर बसा दिया । टायर नगर का भी उसने अवरोध किया किन्तु उसको ले न 
सका | फिर भी उसका साम्राज्य फारस की खाड़ी से मध्य सागर के तट तक विस्तृत 
था और उसका आतंक मिस्र पर जमा रहा | पूर्व और पश्चिम के व्यापार के स्थलू- 
मार्ग पर अधिकार स्थापित होने के कारण उसका खजाना मरपूर हो गया और नव 
बेबीलॉन एक समृद्धिशाली वैभवपूर्ण नगर बन गया । संसार का सम्भवतः वह सबसे 
बड़ा, सुन्दर तथा धनधान्यवान नगर हो गया । उस नगर की जनसंख्या कम से कम 
अस्सी हजार होगी | रगभग दो सौ वर्गमील भूमि पर वह नगर बसा था'।। उसकी 
सौ फुट ऊँची, सात गज मोटी सुदृढ़ बाहरी चहारदीवारी ने उसे अजेय दुर्ग सा बना 
दिया था। उसका जगतठ्मसिद्ध सात मंजिलों का 'जिग्गुरत' ६५० फुट ऊँचा (पिरा- 
मिड से भी ऊँचा) था जिसकी चमकदार रंगीन ईंटें दूर से ही चकाचौंघ करती थीं । 
मरदक देवता तथा अन्य देवताओं के विशाल मन्दिरों, राजमहल तथा खम्भों की 
इंटे भी उसी प्रकार की थीं। उसने ज़िग्गूरत के चबूतरों पर बाग लंगवाये जो संसार 
के सप्त आइचर्यों में गिने गये तथा राजधानी की शोभा बढ़ाते रहे । फरात नदी पर 
उसने एक पुल बनवाया जो सम्मवतः संसार में सबसे पहला पुल था । इनके सिवा 
उसने व्यापार के योग्य बन्दरगाहों की रचना करायी | बेबीलॉन का यह अभूतपूर्व 
उत्थान और वैभव नेबुकेदनज़र असरस्य का प्रताप था। उसकी मृत्यु ५६२ ई० 
पृ० के रंगभग हुई। क्‍ 
.. नेनुकेदनज़र की मृत्यु के बाद वहाँ के तीन राजाओं के विषय में किसी उल्लेख- 
नीय घटना का पता नहीं चलता । अनुमानतः केल्डिआ का पतन हो रहा होगा। हाँ, 

नबोनिदस के राजत्वकाल में (५५६--५२९ ई० पू०) कुछ जानकारी मिलती है । 
वह बेबीलॉन के राजवंश का नहीं वरन्‌ हरीन के एक पुजारी का पुत्र था। इसी 
कारण वह लोकप्रिय न हो सका। दुर्भाग्यवश मीड लोगों से भी उसका सम्बन्ध अच्छा 
न रहा | यह भी कहा जाता है कि वह मीडिया के खिलाफ फारस के विद्रोहियों की 
सहायता भी गुप्त रूप से करता था (५५० ई० पू०) | मीडियनों के पतन के उप- 
रान्त आगे चलकर फारस वालों से मी उसका झगड़ा ठन गया, जिसका परिणाम यह 
हुआ कि फारस वालों ने पूर्वी व्यापार के स्थऊ-मार्ग को बन्द कर दिया जिससे बेबी- 
छॉत की आर्थिक दश्षा बिगड़ने लगी । चिन्तित होकर नबोनिदस ने अरब से लाल- 
सागर तक कारवान के छायक मार्ग खोलने का प्रयत्न किया । उसकी गैरहाज़िरी 
में फारस वालों ने बेबीलॉन के कुछ धर्माधिकारियों से षड्यन्त्र रचकर राजधानी 
पर आक्रमण कर दिया और विजय प्राप्त की, जिससे केल्डिआ के साम्राज्य का 
अन्त हो गया (५३९ ई० पू०) । 


लीडिया 


हिट्टियों के उपरान्त एशिया माइनर की सभ्यता में लीडियनों ने विचारणीय 
स्थान प्राप्त किया। वे छोग मिश्रित जाति के थे जो पश्चिम की ओर से आकर 
एशिया में बस गये थे । उनमें तीन राजवंश हुए जिनके विषय में कुछ निश्चित 
ज्ञान नहीं । सातवीं शती (६७५--६५० ई० पूृ०) के आरम्भ में गाइगेज़ या गूगू 
नामक एक राजा हुआ जिसमें पराक्रम तथा दूरद्शिता के लक्षण थे। उसकी राज- 
धानी सारडिस में थी। उसने राज्य की नौ-शक्ति का अच्छा संगठन किया । उसने 
असीरिया का भी यथाशक्ति विरोध किया । उसके बंशजों ने शत्रुओं का दमन करके 
स्मरना पर अधिकार कर लिया तथा राज्य को समुद्र तट से हालिस नदी के तट तक 
बढा दिया। व्यापारी नगरों पर अधिकार प्राप्त कर लेने से राज्य समृद्धिशाली तथा 
राजा बड़ा धनी हो गया | सारडिस ने भी अच्छी उन्नति की और यूनानियों के व्यापार 
का वह केन्द्र हो गया | गाइगेज कभी असीरिया और कभी मिस्र में मिल जाता था 
किन्तु उसकी सबसे कछिन समस्या थी काईमीरियन जाति के आक्रमणों को रोकत्रा । 
उनसे कई यूद्ध हुए । आखिर उनसे लड़ते हुए उसका निधन हो गया । 

गाइगेज़ के वंशजों ने समद्र के तट पर स्थित कई नतगरों पर अपना अधिकार ' 
स्थापित कर लिया | एशियाई कोचक में बढ़ते-बढ़ते वे हालिस नदी तक पहुँचे जहाँ 
मीडों ने उनका सफलतापूर्वक सामना किया (५८५ ई० पू०) | लीडिया के राजा : 


७२ विश्व-इतिहास 


अल्यत्तेस ने अपनी एक पुत्री का विवाह मीडिया के राजकुमार अस्त्यगस से कर 
दिया। उसी व्याह से प्रर्यात क्रीसस का जन्म हुआ । सन्‌ ५६० के आसपास क्रोसस 
लीडिया के राजसिहासन पर बैठा । उसके राज्य काल में लीडिया का अच्छा उत्कर्ष 
हुआ । क्रीसस की अपार सम्पत्ति और समृद्धि की कहानी सैकड़ों वर्ष तक पश्चिमी 
एशिया और ईरान में प्रचलित रही तथा वहाँ के साहित्य में अंकित हो गयी । उसके 
सहायकों में मिस्र, स्पार्टा एवं मीडिया के राज्य थे। फारसियों ने जब मीड राजा 
अस्त्यगस को परास्त कर दिया तब उन पर क्रीसस ने आक्रमण कर दिया। फारस 
वालों ने उसको हराया जिससे श्री-हुत और असफल होकर वह सारडिस लौट गया। 
फारसी राजा काइरस' ने सारडिस को जला दिया और क्रीसस को पकड़ लिया (५४६ 
र्झृ ७ प्‌० ) । ु 
लछीडिया के निवासियों का व्यापार में अनुराग था अतएव वे सम्पन्न थे। वहाँ 
चमड़े की सादी तथा रंगीन वस्तुओं, कालीनों और कम्बलों तथा सोना-चाँदी की 
स्वर्णकारी, ओषधियों, सुगन्धित पदार्थों तथा अंग-राग की सामग्री का अच्छा काम 
और व्यापार होता था। यूरोप तथा एशिया के अनेक जातियों के व्यापारी वहाँ 
आकर क्रय-विक्रय करते थे । यद्यपि यह तो अब' नहीं माना जाता कि सिक्‍कों का 
उन्होंने ही आविष्कार किया तथापि यह कहा जा सकता है कि उन्होंने सबसे पहले 
सुन्दर कलदार और क्रमबद्ध सिक्के बनाकर चलाये, जिनका सबने आदर किया । 
उस वातावरण में वहाँ सम्यता की उन्नति तथा भोगोपभोंग के उत्तेजक साधनों की 
वृद्धि हो रही थी। वाद्य-नृत्य, भोज्य-पेय पदार्थों, प्रीतिभोजों, द्यत तथा आमोद- 
प्रमोद की धूम-धाम के साथ ही शारीरिक सजावट, व्यायाम और खेल-कूद का भी 
उनको बड़ा शौक था। वहाँ की व्यापारमूलक सभ्यता पर यूनानी तथा यूरोपीय 
संस्कृति की गहरी छाप थी। उसको यदि हम एशिया की ओर बढ़ने वाली यूरोपीय 
सभ्यता की लैनडोर कहें तो अनुचित न होगा । यद्यपि उनमें धनवानों के व्यसन 


तथा व्यभिचार चिन्ताजनक थे तथापि उत्साह, आत्मविद्वास एवं उद्यमशीलता: 


की उनमें कमी न थी। युद्धकला तथा सैनिक संगठन में उन्होंने अच्छी ख्याति प्राप्त 
कर लो थी। फिर भी ईरान की प्रबुद्ध शक्ति के सामने वह कुछ न कर सकी । 

_लीडिया वालों के धार्मिक विचार भी अनेक जातियों से प्रभावित थे अतएव 
उनकी सम्यता की तरह मिश्रित थे | उनकी देवी आतेंमिस में तत्काछीन तथा 


तद्देशियों की मा आदि देवियों के लक्षण थे । उनका पूज्य देवता 'सन्दोन' (सूयें) 


था। उनके पुजारी वंशानुगत होते थे। वे मुर्दों को दफन करके समाधि के ऊपर स्तूप- 

सा बनाते अथवा ऊँचे स्थान में गाड़कर ऊपर-से शिवलिंग की तरह चिह्न प्रतिष्ठित 
कर देते थे। छोटे-छोटे शिवलिंग से प्रतीक अनिष्ट-निवारण के लिए वे इधर-उधर 
प्रतिष्ठित करते रहते थे । 


यृद्रेस्कन 


मध्य सागर में यूरोप के तीन प्रायद्वीप हँ---अस (ईजियन ), इटली और स्पेन । 
उसका पूर्वी तट एशियाई कोचक और पश्चिमी तट स्पेन है। उसके मध्य में सिसली 
नामक द्वोप है जो इटली और उत्तरी अफ्रीका को संयुक्त अथवा पृथक्‌-सा करता है । 
सिसली के पश्चिमी माग का ऐतिहासिक एवं आथिक जीवन उसके पूर्वी भाग से 
ग्रीस के अभ्युदय काल में एक प्रकार से भिन्न रहा। ग्रीस वालों ने सिसली तक अपना 
प्रभुत्व स्थापित कर फोनीशियन छोगों से व्यापार तथा प्रभाव छीन लिया था । 
किन्तु सिसली के परिचिमी भाग पर कार्थेज के फोनीशियन राज्य का प्रभाव अक्षुण्ण- 
सा रहा । जब रोम राज्य की सत्ता बढ़ने लूगी तब कार्थेज राज्य के लिए एक भीषण 
समस्या उत्पन्न हो गयी जिसकी पूति कार्थेज के विनाश से ही हो सकी । 

इटली की भौगोलिक स्थिति भी मध्य सागर के बीच में है। उसकी लम्बाई 
लगभग ६५० और चौड़ाई २०० मील की है। उसके पूर्वी पाइवे में बलकान और 
पश्चिमी में स्पेन है। एंड्रियाटिक समुद्र उसको बलकान से और पश्चिमी मध्य सागर 
स्पेन से पृथक करता है। यद्यपि आल्पूस पर्वेत इटली को यूरोप से विभक्‍त करता है 
तथापि वह भी पहाड़ी प्रदेश है। उसकी पर्वतमाला एपिनाइन उत्तर से दक्षिण की 
ओर मेरुदण्ड कें समान फैली है। उसका प्रभाव पद्चिमी तट के जलवायु पर बहुत 
अच्छा .रहा | उसका ढलाव उसके परिचिमी तट की ओर है। अतएव परिचमी 
तट पर ही अधिक बस्तियाँ बसीं जिससे वहाँ की समस्याएँ पर्चिमोन्मुखी अधिकतर 
रहीं । यद्यपि इधर-उधर कुछ दरें है जिनसे होकर आक्रमण किये जा सकते हैं तथापि' 
वह पर्वत ग्रीस के पर्वतों की तरह बहुत विच्छिन्न. नहीं इसलिए वहाँ के निवासियों का 
ऐतिहासिक विकास ग्रीस से भिन्न रहा । वहाँ बड़े राज्यों की स्थापना में विशेष 
प्राकृतिक अड़चनों की सम्भावना न थी। इसके सिवा खेती करने का भी वहाँ 
अधिक सुभीता था जिससे अधिक संख्या में लोग वहाँ बस सके । , वहाँ दो फसलें 
होतीं और पशु दो बार ब्याते.। पुरुष और स्त्रियाँ सुडौल ओर सुन्दर हैं। वहाँ 
की पो नदी की उपत्यका अतिशय उर्वरा है। समुद्री पश्चिमी तठ पर अच्छे 


 बन्दरगाह कम होने के कारण. व्यापार निश्चित स्थानों पर ही केन्द्रित हो सका 


७४ विश्व-इतिहास 


जिससे राजनीतिक एवं आर्थिक समस्या उतनी जटिल और विविध न थी जैसी कि 
ग्रीस में उत्पन्न हो गयी थी। इटली का दक्षिणी भाग उत्तरोत्तर कम उपजाऊ है। 
इटली का जलवायु आकर्षक है। वहाँ न अधिक सर्दी पड़ती है; न अधिक गर्मी 
और वर्षा भी अच्छी होती है । 

अनुमान किया जाता है कि ईसा के पूर्व बारहवीं शती में एटेलिक लोगों को 
भगाकर यद्रेस्कन छोग इटली के पश्चिमी तट पर टाइबर नदी के उत्तरी भाग में 
बस गये । यूद्वेस्कन सम्भवतः पद्िचमी एशिया से आये थे । वे वेलीडिया, हिट्टी राज्य 
अथवा ईजियन सागर के टापुओं से आये होंगे, क्योंकि वहाँ की सम्यताओं का कुछ 
न-कुछ प्रभाव यूट्रेस्कस संस्कृति में पाया जाता है। वे लोग एक साथ नहीं वरन्‌ 
समय-समय पर कई दलों में आये होंगे । उनके बारह बंद थे जो अपनी-अपनी 
मर्यादा की रक्षा करते हुए भी एक प्रकार के संयुक्त विधान में रहते थे, जो शिथिलल 
ढंग का था। प्रत्येक वंश और नगर अपनी स्वतंत्रता तथा उत्कर्ष के लिए प्रयत्नशीरू 
था, किन्तु आपस में मिलकर काम करने की कला अथवा योग्यता उनमें कम थी। 
यही उनकी बड़ी कमजोरी थी जो उनकी पराजय का मुख्य कारण सिद्ध हुई । यूट्रे- 
स्‍्कनों के पास घोड़ों की संगठित सेना तथा समुद्री बेड़ा भी था जिसके द्वारा वे व्यापार 
करते थे। | 

यूट्रेससन सभ्यता अच्छी खासी थी। उन्होंने दकदल तथा जंगली पेड़-पल्लवों 
को साफ करवाकर सड़कें बनवायीं तथा पानी छानें और निकालने के लिए मेहराबदार 
गोल नालियाँ खुदवायीं । वे ताँबे तथा लोहे की चीजें, हथियार आदि बनाते और 
बेचते थे। पाँचवीं शती (ई० पू०) में व्यापार के लिए वे सिक्कों का उपयोग करते 
और आभूषण पहनते थे । प्रतियोगिता के खेलों, शस्त्रास्त्र-संचालन, भोज, झूत, 
नाच-गाने, घुड़दोड़, रथ-दौड़, सांड़ों के युद्ध, मल्लयुद्ध, मुष्टि-युद्ध आदि का उन्हें 
शौक था। खेल में खून-खच्चर होने से उनको न तो भय था और न ग्लानि होती थी । 
उनका समाज मातुक था । स्त्रियाँ और पुरुष स्वतन्त्रतापूर्वक मिलते-जुलते थे । 
स्त्रियों को शिक्षा भी दी जाती थी। दहेज की प्रथा होने से जो स्त्रियाँ गरीब होतीं 
वे वेश्यावृत्ति से पर्याप्त घनोपाजत करके अपना व्याह कर लेती थीं। उस विधान 
में उन्हें कोई जुगुप्सा की या आपत्तिजनक बात न दिखाई पड़ती थी । 

.._ जल एवं स्थल द्वारा फोनीशियनों, ग्रीकों आदि से व्यापार करने से यूट्रेस्कनों 

को अच्छा लाभ हुआ। व्यापार तथा सम्पत्ति की रक्षा करने के लिए उन्होंने' अपने 
नगरों के चारों ओर पत्थर कीं प्राचीरे बना ली थीं।: नागरिक तथा प्रामीण जीवन 

की समस्याओं से उनका परिचय था। धनी व्यापारियों के कुटुम्ब वाले अपने को 
उच्च अथवा विशिष्ट श्रेणी का समझते और इटली के पुराने निवासियों को नीची 
नज़र से देखते थे । उस भावना के कारण कुलीन' (पेट्रीशिअन) और अकुलीन 
(प्लीबिअन ) की समस्या चर पड़ी जिसका कमोबेश प्रभाव रोम के इतिहास पर 
शतियों तक पड़ता रहा । 

बादलों की गरज तथा बिजली की चमक और तड़प वाले तीनिया' नामक 
देवता को यूट्रेरकन प्रमुख एवं प्रधान मानते थे । उसके आज्ञानुवर्ती बारह देवता 
थे जिनमें पाताल का देवता मन्तू' बहुत ही मयंकर और दुराराध्य समझा जाता था,॥ 
देवताओं में तीन-तीन की इकाइयाँ थीं। प्रत्येक इकाई का एक प्रमुख होता था । 
यही नहीं, प्रत्येक नगर तथा व्यापार का अपना विशिष्ट देवता होता था । देवताओं - 
को प्रसन्न करने के लिए वे पशुबलि और कभी-कभी नर-बलि भी चढ़ाते थें। वे लोग 
नरक में विश्वास रखते थे। देवताओं के सिवा भूत-पिशाचों में भी विश्वास रखते 


'थे। उनकी धारणा के अनुसार मरणोपराच्त प्रत्येक व्यक्ति को वहाँ जाना और 


अपने-अपने कर्मों के अनुसार फल भोगना अनिवार्य था। पापियों को जो अत्यन्त 
पीड़ाजनक यातनाएँ भोगनी पड़ती है उन' सबसे बचने का एकमात्र उपाय देवताओं 


' को स्तुतियों और बलिदानों द्वारा तुष्ट रखना समझा जाता था । मुर्दों को यदि 


सम्भव हो तो गफाओं में रखते थे, अन्यथा जला देते थे। 

यूट्रेस्‍्कनों को अक्षरों का व्यावहारिक ज्ञान था यद्यपि शिक्षा में उनकी अधिक 
रुचि न थी। फिर भी व्यापार और कला प्रियता से उन्होंने अपनी सभ्यता की छाप 
सिसली, कार्सिका और सारडीनिया पर रूगा दी। स्थापत्यकला, चित्रण, शस्त्रास्त्र 
बनाने, मिट्टी के काले सुन्दर बरतन और रंगीन खिलौने तैयार करने, सुन्दर दर्पण 
तथा कपड़े बनाने में उन्होंने अपनी योग्यता का अच्छा प्रदर्शन किया । रोम वालों 
ने उनके सैनिक संगठन और हास्त्रीकरण से छाभ उठाया। ईसा के पूर्व छठी शती में 
यटेस्कन सभ्यता अपनी पराकाष्ठा तक पहुँच गयी थी। व्यापारादि क्षेत्रों में उनके 
प्रतियोगी ग्रीक और कार्थेज के लोग थे। कार्थेज से मिलकर उन्होंने ग्रीकों को उनके 
उपर्निवेश कार्सिका से भगा दिया । पाँचवीं शती में उनका ह्वास होने लगा, यहाँ 
तक कि वे इट्ररिया प्रान्त में सीमित॑ रह गये। ' 


अध्याय ५ 
रोम 


इटली की प्रसिद्ध नदी टाइबर के दक्षिण में समुद्र के किनारे लेटियम नाम का 
प्रान्त है जिसके लेटिन वंश के निवासी आगे चलकर रोम राज्य के ही नहीं वरन्‌ 
रोमन साम्राज्य के संस्थापक बने । रोम के ऐतिहासिक उत्थान में जिन लोगों ने 
प्रमुख भाग लिया वे किसी एक जाति या वंश के न थे । ग्रीक, यूट्रेस्कन, सेवाइन 
आदि के सम्मिश्रण से वह जन-समुदाय प्रकट हुआ जिसने संसार के इतिहास में 
अपना विशिष्ट स्थान प्राप्त किया । लेटिन लोग आरम्म में कृषि तथा पशुपालन 
करते थे । 

आठवीं शती (ई० पृ० ) में यूट्रेस्‍्कनों ने टाइबर के इस पार भी अपना शासन 
स्थापित कर लिया था। उस यूग में राजा टारक्यूनिअस वंश से ही जीवन भर के 
लिए चुन लिया जाता था । आवश्यकता पड़ने पर वह वृद्धों की समा बुलाकर उनका 
मत ले लेता था तथापि उसका अधिकार अबाधित और पूर्ण था। टाइबर नदी के 
उस पार यूद्रेस्कन छोगों के नगरों और उनकी समृद्धि को देखकर वे आश्चर्य करते थे । 
आठवीं शती के मध्य में यूट्रेन्‍्कनों ने उन पर आधिपत्य जमा लिया और रोम नगर 
पर उनका एक राजा राज्य करने लगा। किन्तु लेटिन लोगों ने अपना व्यक्तित्व और 
ऐक्य कायम रखा । यद्धेस्कनों के नगर से नदी की बाढ़ का पानी निकालने का 
मेहराबदार पटा नाला बनाकर रोम के स्वास्थ्य और आथिक जीवन को सुधार 
दिया । 

जनता की एक सभा थी जिसे कमीशिआं क्यूरिआटा कहते थे । कमीशिया 
क्यूरिआटा असेम्बली में प्रमुख तीन कबीलों के दस-दस व्यक्ति प्रतिनिधि थे। जो 
प्रदन उनके सामने आते थे उन पर अपना निर्णय वह दलों के वोट से निश्चित करते 
थे। प्रत्येक दल के पास एक वोट होता था । 

यूट्रेस्कन राज्य के प्रति लेटिन लोगों में अश्नद्धा और भी बढ़ गयी जब उन्होंने 
केपिटोलइन के मन्दिर के निर्माण कराने के लिए गरीब लोगों से बेगार ली । यह 

स्मरण रखने योग्य बात है कि उत्त समय रोम में दास-प्रथा नाम-मात्र के लिए ही 
थी । केवल बे ही व्यक्ति निर्धारित अवधि के लिए दास बनाये जाते थे जो कर्ज 
अदा करने में असमर्थ होते थे। साधारण किसान और कारीगर यद्यपि गरीब था 
किन्तु था स्वतन्त् । लोगों के रोष का यह भी कारण था कि एक शाहजादे ने 
एक भले खानदान की स्त्री ल्यूकेटिया पर बलात्कार किया था। जनता की यूट्रेस्‍्कन 
विरोधिनी प्रवृत्ति से छाम उठाकर पेट्रीशियन भर्थात्‌ कुलीन या अमीर लोगों ने 
जिनमें यूट्रस्कस कैटिन आदि भी थे राजवंशियों को रोम से बहिष्कृत कर दिया । 
'तीन बार प्रयत्न करने पर भी वे रोम में न धँस सके (ई० पू० ५०९) | 

राज-शासन बदल कर जनता ने वहाँ जनसत्ता की स्थापना की । शस्त्रधारी 
जनता ने एक के बदले दो प्रीटर कान्सल (मजिस्ट्रेट) चुनना आरम्भ कर दिया जो 
'एक वर्ष तक शासन के पूर्ण अधिकारों का प्रयोग करते थे। दोनों को समान तथा 
पूर्ण अधिकार प्राप्त थे-। यद्यपि जनसभा उनको चुनती थी तथापि वे पेद्रीशियन 
श्रेणी के व्यक्ति होते थे। अतः पेट्रीशियन श्रेणी का महत्त्व अधिक बढ़ गया और जनता 
के साथ उनका व्यवहार उद्ृण्ड रहने लगा। 

तदनुसार पेट्रीशियनों और प्लीबियनों में संघर्ष प्रारम्भ हो गया जो दो सौ वर्ष 
तक चलता रहा। हास्त्रधारी प्लीबिअनों को साधारण लोगों का बल था । - चूँकि 
शस्त्रधारी जनता ही सेना का मुख्य अंग थी' अतः प्लीबियन आन्दोलनों में बल था। 
पहले आन्दोलन में जब उन्होंने युद्ध में जाने से इनकार किया तब उन्हें दो अधिकार 
मिले | पहला यहू कि प्रति वर्ष अपनी श्रेणी में से ही दो ट्राइव्यून' चुन लें जो कान्सल 
था पेद्रीशियनों के अनाचारों से जनता .की रक्षा करें। कुछ समय के बाद ट्राइब्यूनों 
की संख्या दो से बढ़कर दस तक पहुँच गयी (४४९ ई० पू०) । दूसरा यह कि किसी 
को तब तक प्राण-दण्ड न दिया जाय जब तक कि सण्ट्रियन' समाउसका अनुमोदन. 
न करे। ट्राइव्यून प्लीबियनों के स्वाभाविक नेता और पथ-प्रदर्शक हो गये । वे ही 
उनकी सभा आयोजित करते और उनके हित वाले प्रस्ताव स्वीकृत कराते थे। संग- 
'ठन कुछ पृष्ठ होने पर प्लीबियनों ने भूमि-सम्बन्धी कानूनों में सुधार के लिए आन्दो- 
रून किया। दस वर्ष के बाद पेट्रीशियनों ने दस सदस्यों की कमेटी कानूनों को स्पष्ट 
करने और सुधारने के लिए बनायी । उसी कमेटी ने कानूनों को लिपिबद्ध कर दिया। 
ये ही १२ पद-लेखों के नाम से इतिहास में प्रसिद्ध है। यद्यपि अधिक सुधार तो काननों . 
में न हुए किन्तु एक यह बात स्पष्ट हो गयी कि प्लीबियनों को सभा को रोम के विधान 
में स्थान मिल गया । दूसरा सुधार यह हुआ कि कान्सल पद के चुनाव में प्लीबियन 

भी लिये जाने लगे । कान्‍्सलों की अधिक समय तक अनुपस्थिति में आथिक कामों 
के लिए बलेस्टर' लगान, करों की व्यवस्था के लिए सेन्सर”, और न्याय के लिए 
'प्रीटर' नियुक्त किये गये । अति विषम संकट पड़ने पर निर्धारित समय के छिए 
'डिक्टेटर' नियुक्त करने का विधान साना गया । डिब्टेटर का सम्पूर्ण, यहाँ तक 
कि प्राण-दण्ड देने का भी, अधिकार मान लिया गया। अन्य विधान प्राय: वैसे ही 
रहे जैसे कि यूट्रस्कन राजाओं के समय में थे । ह 
पटुलेखों से संघर्ष का अन्त न हुआ क्योंकि जनता यह चाहती थी कि उसकी' 
अपनी एक स्वतन्त्र समा हो जिसको कानून बताने का अधिकार हो । उसकी यह 
शिकायत' थी कि 'कमीशिया या सेन्चुरियाटा' में केवरू शस्त्रधारी सैनिक भाग लेते 
है। जो शस्त्रधारी नहीं उतकी कहीं पूछ नहीं होती । शस्त्रादि वे ही के सकते हैं 
जिनके पास आधथिक साधन हों । अतः पुरानी सभा पैसे वालों की ही है, साधारण 
जनता की नहीं। आन्दोलन का यह फल हुआ कि एक ऐसी सभा का निर्माण हुआ 
जिसमें अमीर-गरीब सभी के निर्वाचित सदस्य मिलकर काम करें। उसका नाम 
रखा गया कमीशिया ट्राइब्यूटा पोप्यूछाइ' । यही नहीं, उस सभा को राज्य के पदा- 
धिकारी सेन्सर, क्लेस्टर, प्रीटर जिसे वह चाहे, उसे चुनने का अधिकार मिल 
गया। साधारण व्यक्तियों के लिए भी रास्ता साफ हो गया किन्तु व्यवहार में लोग 
पेट्रीशियनों अथवा पूर्व पदाधिकारियों में से ही चुनाव करते थे, क्योंकि समाज में 
उन लोगों का अधिक मान था। 
सेनेट में सी कुछ परिवर्तन हुआ। पहले उसके सदस्य केवल पेद्रीशियन ही 
होते थे । किन्तु नयी व्यवस्था के अनुसार उसके सदस्यों के चुनाव में उन लोगों को, 
जो मजिस्ट्रेट रह चुके हों, अधिक महत्त्व दिया जाने लगा । फलत: प्छीबियत लोग 
जो कभी मजिस्ट्रेट रह चुके थे, सेनेट के सदस्य होने लगे । दूसरा काम उससे यह 
भी हुआ कि सेनेट में अनुभवी शासकों की संख्या उत्तरोत्तर बढ़ने लगी । सेनेट के 
सदस्यों की संख्या तीन सौ थी । सदस्यता जीवन भर के लिए होती थी । उसका 
सभापति कान्सल होता था जिसका चुनाव प्रति वर्ष किया जाता था। सेनेट का 
कंन्सल पर ही नहीं वरन नागरिकों पर भी बड़ा रोबदाब और आतंक था । इसके 
सिवा नये” कानूनों को प्रस्तावित करने का अधिकार सेनेट को ही प्राप्त था। २८७ 
. ई० पू७ तक होरटेन्सिआ विधान स्वीकृत हो गया जिसके अनुसार साधारण जन* 
. संभा द्वारा निर्मित कानून का स्वतंत्र वैध होना मान लिया गया। तब.से उसको किसी 
अँन्‍्यंसंस्था-या व्यक्ति की स्वीकृति की आवश्यकता न रही।॥ इस कानून के बनने 

के साथ उस संघर्ष का अन्त-सा हो गया जो दो सौ वर्ष से चला आता था। जन-सभा' 
का एकमात्र कर्तव्य उस्ते स्वीकार या अस्वीकार कर लेना ही था । कानून को कार्या- 
“न्वित होने से रोक देने का अधिकार द्राइव्यूनों को था अतः सेनेट उनसे पहले ही परा- 
मर्श कर लेती थी। इस ढंग से सेनेट ही प्रबलतम संस्था हो गयी । जनता उसे बड़े 
सम्मान की दृष्टि से देखती थी । इसी कारण बिना अधिक रक्‍तपात के रोमवासियों 
ने अपनी संस्थाओं में सुधार कर लिये । नीचे दी हुई वर्षक्रमानुसार तालिका से 
प्लीबियनों की अधिकार-प्राप्ति का इतिहास सरलता से जाना जा सकेगा--- 

४४५ ई० पू०..... प्लीबियन और पेट्रीशियन का विवाह गैरकानूनी समझा 


जायेगा । 

३७६ ई० पू० .... किसी नागरिक का निश्चित सीमा से ज्यादा जमीव पर 
मिल्कियत का अधिकार न रहेगा। 

३६७ ई० पू० ... दो कान्सलों में एक प्लीबियन होगा । 

३५६ ई० पू० ... डिक्टेटर चुना गया। 

३५० ई० पू० ... सेन्सर बन सकते हैं। 

“३३७ ई० पू०..... प्रीठर बन सकते है । 

३१३ ई० पू० . .... कर्ज न अदा करने पर भी गुलाम न बनाये जायेंगे । 

३०० ई० पू० .... धर्मसंघ में सदस्य होने का अधिकार मिला । 


“२८७ ई० पू० ... साधारण समा द्वारा बना हुआ कानून बिता किसी अन्य 
संस्था या पदाधिकारी को स्वीकृति के प्रयुक्त होगा।. 


गणतंत्र शासनकाल . 


... जिस युग में रोम की साधारण जनता अपने अधिकारों के लिए संघर्ष कर रही 
“थी उसी में रोम इटली में अपना आधिपत्य स्थापित करने के लिए प्रयत्नशील था । 
अधिकार के संघर्ष ने रोम के नागरिकों की अपनी जाति के प्रति, नगर और संस्थाओं 
के प्रति सम्मान और भक्ति की भावना में अथवा उनके प्रति कर्तव्य की साधना में 
किसी प्रकार की कमी न आने दी । रोम के हित के लिए वे हर तरह के कष्ट और 
आपत्ति झेलने के लिए सदैव तैयार रहते थे। उसके लिए भूख-प्यास, अंग-भंग यहाँ... 
तक कि प्राणदान के लिए भी वे कोई आन्ताकानी न करते थे । कर्तेव्य और अनुझासन 


के प्रति उनकी विलक्षण निष्ठा ने ही उनको राजनीतिक क्षेत्र में जो सर्फलतांएँ 


भदात कीं, वे इतिहास में विशेष स्थान,और महत्त्व रखती हैं । रोमन छोगे:किसी . 

राजा या व्यवित के लिए, जैसा कि अन्यत्र बहुधा देखा जाता है, भयवद् या लोभवश 


नहीं लड़ते थे। उनकी मक्ति रोम तथा रोम के निवासियों के लिए थी। कर्तव्यपरा- 
यणता ही उनकी प्रेरक शक्ति थी। उसके उदाहरण यरोप और विशेषकर ब्रिटिश 
लोगों के लिए आज तक पथ-अदर्शन कर रहे हैं। रोमवासियों के कानूनों की रचना 
किसी शास्त्रीय ढंग, सांगोपांग, विचारधारा अथवा सिद्धान्त के अनुसार नहीं की 
गयी थी । व्यावहारिक जीवन में जो समस्याएँ या कठिनाइयाँ दिखाई पड़ीं, उनके 
समाधान के लिए वे कानून बना छेते थे । इसीलिए उतका कानून अनुभवम्‌ूलक 
माना जाता है। यही ढंग रोम के राजनीतिक उत्तराधिकारी ब्रिटिश लोगों का 
मी है। 
इटली में एक राष्ट्र की स्थापना हो गयी किन्तु गौण विषयों को छोड़कर वहाँ 
रोमनों का ही शासन था। ऐसे कुछ प्रान्तों के, जिनका संयक्त क्षेत्रफल इटली के 
तृतीय भाग के लगभग था, प्रशासन का सम्पूर्ण काम रोमनों ने अपने हाथ में के 
लिया था। जहाँ वे स्वयं शासन-प्रबन्ध में कठिनाई पाते, वहाँ शासन का कुछ अंज 
स्थानिक हछोगों के सुपुर्द कर देते थे | किन्तु फिर भी वे काफी निगरानी रखते थे । 
सन्धि, विग्रह, विदेशी नीति, सिक्कों का प्रचलन एकमात्र रोम से ही हो सकता था । 
प्रायः सभी गण्य स्थानों पर रोमन लोगों के उपनिवेश स्थापित कर दिये गये थे; 
जिससे इटली के राजनीतिक, सामाजिक और आर्थिक जीवन पर रोमनत्व' का रंग 
उत्तरोत्तर चढ़ता रहे । इंटलीवालों के लिए रोमनों से विवाहादि सम्बन्ध करने में 
कोई रोक-टोक नहीं रखी गयी थी । इसके सिवा उन्होंने युद्ध के लिए, विशेषतः 
व्यापार की सुविधा के निमित्त सड़कें बनवा दीं और स्थान-स्थान पर सैनिकों के दल- 
स्थापित कर दिये । 
रोम के गणराज्य (रिपब्लिक) की स्थापना से लेकर काथज वालों के साथ 

हुए प्रथम युद्ध के आरम्भ तक के करीब दो सौ वर्षों तक, रोम राज्य को तीन विशेष: 
परिस्थितियों का सामना करना पड़ा। पहला यूग (५०९--३३४ ई० पू० ) वह था' 
जब रोम को अपनी सत्ता कायम रखने के लिए अपने आसपास के राज्यों से संघर्ष 
करना पड़ा। उसी युग में गाछू जाति के आक्रमणकारियों ने रोम को छूटा और लाखों 
रुपयों का सोना छेकर वे लौट गये (३९० ई० पू०) । फिर भी हताश न होकर 
रोमन लोग अपने ध्येय से विमुख न हुए। परिणाम यह हुआ कि रोम का महत्त्व 
पश्चिमी और मध्य इंटली में स्थापित हो गया | दूसरा युग ( ३ ३४---२९० ई०पू० ) 
डोम को इटली में अपना आधिपत्य प्राप्त करने में बीता । फिर मी दक्षिणी आरान्त 

पर अधिकार करना बाकी रह गया । तीसरे युग में (२९०--२६५ ई० पू०) रोम 
का प्रभुत्व उत्तर से दक्षिण तक सारे देश में फेल गया । यद्यपि उपर्यक्त यगों की 
घटनाएँ अपना महत्व रखती है तथापि उनका विशद वर्णन यहाँ अनुपयुक्त होगा । 
फिर भी तीसरे युग की एक घटना की ओर इशारा करना आवश्यक प्रतीत होता है । 
दक्षिण इटली का टैरेण्टिहम नामक नगर ग्रीकों का अड्डा और व्यापारिक केन्द्र 
था। पहले तो उन्होंने रोमनों को दक्षिण की ओर बढ़ने में काफी सहयोग दिया किन्तु 
जब उनको यह जान पड़ा कि रोम सारे दक्षिण भाग पर अपना आधिपत्य जमाने पर 
तुला हुआ है तब उस्होंने युद्ध करना अनिवार्य समझा और एपिरस के राजा पिरस 
को, जो अपने युग का महान्‌ सेनापति माना जाता है, सहायता के लिए आमन्त्रित 
किया | पिरस ने रोमनों को दो बार (२८० ई० पू०) परास्त किया। संयोग से 
कार्थेजवालों से रक्षा करने के लिए सिराक्यूज के ग्रीकों ने उसे आमन्त्रित किया । 
वहाँ से तीन वर्ष के बाद जब वह लौटा तब रोमनों ने उसको ऐसा परास्त किया 
(२७५ ई० पृ०) कि उसे वापस चला जाना पड़ा । इंठली में रोमनों का कोई 
प्रतिद्वन्द्दी न रहा (२६५ ई० पू०) । 

ग्रीक सत्ता का क्षय हो जाने से रोमनवालों को कार्थेजवालों का सामना करना 
पड़ा । 


कार्थेज _ 


ग्रीक प्रतिद्वन्द्रियों के दमन के पश्चात्‌ पदिचमी भूमध्यसागर पर प्रभुत्व स्थापित 
करने के लिए रोमनों का कार्थेजवालों से संघर्ष शुरू हुआ । यद्यपि उनकी उत्पत्ति 
का विषय अभी तक अन्तिम नि३चय तक नहीं पहुँचा तथापि विद्वानों का बहुमत 
उनके अरब से पेलेस्टाइन में आकर बसे हुए सेमेटिक जाति के कानआनी' वंश का 
होने के पक्ष में है। उन्होंने भूमध्यसागर को अपना कार्यक्षेत्र बनाया और जल्मा्गे 
से व्यापार करने लगे | ग्रीक छोग उन्हें व्यापार तथा गुलामी के लिए मर्दों और 
औरतों को पकड़ ले जाने वाले डाक्‌ कहते थे । मिस्र वाले उन्हें जहाज बनाने वाले 
समझते थे। वे फोनीशियन और सिडोनी कहलाते थे । 

ईसा की नवीं शरती में, जब कि इज़राइल और जूडिया आपस में लड़ रहे थे, 
फोनीशियनों ने भूमध्यसागर में अपना व्यापार और उपनिवेश बढ़ा लिये । पहला 
उपनिवेश साइप्रस में स्थापित हुआ। उसके पश्चात्‌ भूमध्यसागर और स्पेन में जहाँ- 
वहाँ उन्होंने बस्तियाँ कायम कर हीं । उत्तरी अफ्रीका में यूटिका और कार्टिरादस्त:में 

पु हि 

(कार्थेज, आधुनिक दर एस्साफी जो बान अन्तरीप के एक पाइवे में है नया नगर ) 
नवीं या आठवीं शती में उपनिवेश कायम किये । अनुश्रुति के अनुसार नगर को 
बसाने वाली राजकुमारी एलिस्सा थी । यद्यपि उनकी संस्क्ृति मूलतः सेमेटिक 
प्रजाति की कानआनी थी तथापि उस पर मेसोपटामिया और मिस्र तथा ईजिअन का 
भी प्रभाव था। मिस्र तथा ग्रीस की प्रतियोगिता के कारण पूर्वी भमध्य सागर में 
संघर्षजनित कठिनाइयों से बचने के लिए सातवीं शत्ती से उन्होंने पश्चिमी ओर 
अपना प्रयत्न केन्द्रित किया। सिसली टापू पर अधिकार प्राप्त करने के लिए कार्थेज 
वालों को सेराक्यूज़ के ग्रीक राज्य से संघर्ष करना पड़ा । जब रोमनों और ग्रीकों की 
टक्कर शुरू हुई तब कार्थेज ने रोमनों का सहायक बनकर ग्रीकों की शक्ति का क्षय 
'क्रवा दिया । 

उत्तरी अफ्रीका के समुद्र तट पर कार्थेज नगर की स्थिति सब प्रकार से अनुकूल 
थी। जहाज बहुत नजबीक तक जा सकते जिससे व्यापार तथा रक्षा में सुमीता था । 
पीछे विस्तृत मरुभूमि होने के कारण सहसा उस ओर से आक्रमण की भी सम्भावना 
बहुत कम थी। ग्रीकों और मिस्नियों से भी भय की आशंका नगण्य-सी थी । उसके 
आसपास ऐसे स्थान न थे जिनसे निरन्तर खटपट होने की चिन्ता हो। ट्यूनीसिआ 
में इतना पानी बरसता था जिससे अनाज और फलों की खेती हो सके । दो सौ फूट 
की ऊँचाई पर नगर की रक्षा के लिए एक सुदृढ़ किला बना दिया गया । नगर के 
चारों ओर ऊंची चहारदीवारी जो २५ मील लम्बी और कहीं-कहीं ४० फुट ऊँची और 
तीस फुट तक मोटी थी, बनवायी गयी । साठ-सत्तर फूट के फासलों पर बुजियाँ 
बनी हुई थीं । नगर के बाहर साठ फूट चौड़ी खाई खुदी हुई थी । कार्थेज वाले 
स्पेन से चाँदी, टिन, लकड़ी, कपड़ा, रंग आदि अनेक पदार्थों का व्यापार करते थे । 
व्यापार से उनको इतना छाभ हुआ कि उनका नगर जो रोम से पँचगुना बड़ा था, 
प्रमूत धन-धान्यवान्‌ हो गया । पाँचवीं शतती (ई० पू०) में वहाँ की जनसंख्या दो 
लाख थी। उसके बाद बड़े शहरों में ट्यूनीसिआ का स्थान माना जाता था। तीसरी' 
शाती (ई० पू०) में वहाँ की जनसंख्या बढ़कर सम्मवतः पाँच या छः छाख्र तक हो 
गयी । कार्थेज भयंकर मरुस्थली और कृषि करनेवाली प्रजा के अभाव के कारण अच्छी 
स्थल-सेना न बता सका किन्तु उसकी नौ-शक्ति काफी प्रबल थी । उसकी सेना 
में अनेक देशों और जातियों के लोग भरती थे, जिससे उसपर पूरा विश्वास नहीं किया 
जा सकता था। इसके विपरीत रोम की सेना जातीय और सुसंगठित थी । कार्थेज 
नगर में गुलामों की संख्या ब्रहुत ज्यादा थी । कारण यह था. कि सौदागर लोग 

उद्योग-धंघे तथा विविध प्रकारं की सेवाएँ उन्हीं से करवाते थे । वास्तु-कछा 
में वहाँ के कारीगर बड़े निपुण थे । 

नगर में एक खुला मैदान था' जहाँ से तीन सड़कें, थानिट के देवालय, समाधि- 
स्थल और सभा-भवन को जाती थीं । नगर में एक किला भी था । साधारणतः 
गलियाँ संकरी तथा घूम-घुमाव वाली थीं। मकान पत्थर के बने थे जिनमें बाज- 
बाज छः: मंजिले ऊचे थे। दीवारों पर सफेदी की जाती थी। मकानों की छतें अच्छी 
खरादी छकड़ी की घन्नियों पर रखी जाती थीं। छतें कुछ गोलाईं लिये हुए बनायी 
जाती थीं। नगर में तानित देवी, बआल हम्मोन आदि अनेक देवताओं के बाड़े थे। 
वहाँ का सबसे बड़ा और धन-सम्पन्न देवालय एशमोअन का था जिस तक पहुँचने 
के लिए साठ सीढ़ियाँ चढ़नी पड़ती थीं। उसके सिवा अन्य देवालय भी थे जेसे 
देमितर' और कोरी" के जिनमें चाँदी तथा सोना चढ़ाया जाता था। उनका पूजन 
केवल ग्रीकों के ही लिए सीमित था 

सेमेटिक जातियों के समान कार्थेज-निवासी भी धर्म के बड़े पक्के थे। कुछ, 
देवताओं का केवल स्थानिक और सूर्यदेव जैसे कुछ का सर्वेव्यापक महत्त्व था। 
लोक-सम्मानित देवताओं में बआल हम्मोन, सम्भवतः एल देवता का प्रतिरूप था 
और चन्द्रमा की प्रिया तानित देवी अशरत देवी की प्रतिरूपिणी थी। देवता नगर का 
रक्षक और देवी जीवन तथा सुख-सौख्य-प्रदायिनी' मानी जाती थी । लोग देवी की 
अपार शक्ति के कायल थे । उनका एक देवता मौलाक भी था जिसे किसी जमाने में 
बच्चों की बलि दी जाती थी किन्तु आगे चलकर पशु-बलि का विधान हो गया। 
इस बात का कोई स्पष्ट प्रमाण नहीं कि वहाँ के किसी देवस्थान में मैथुन की प्रथा 
का प्रचलन था । मेलकात या मौलाक देवता के पुजारी ब्रह्मचारी रहते, शिर तथा 
दाढ़ी मुंडवाते और खास ढंग के कपड़े पहनते थे । उसके देवालय में स्त्रियाँ तथा 
सुअर न जाने पाते थे और उसके क्षेत्र में मैथुत सर्वथा वजित था। यही नहीं, दर्शक 
लोगों को भी यह आदेश दिया गया था कि वहाँ आने के तीन दिन पहले ब्रह्मचर्य पालन 
करना आवश्यक है। कार्थज के लोगों में पूजा के पशु, विशेषतः बैल की बलि चढ़ाना 
आवश्यक माना जाता था। उसके सिवा चाँदी-सोना, वस्त्र तथा भोज्य पदार्थ भी 


चढाये जाते थे । 


कार्थेज वाले मरणोपरान्त जीवन के विषयं में विरकत थे इसीलिए शवों की 


सुरक्षा की उन्हें चिन्ता न थीं । 
अपने धर्म और विश्वासों पर अपार श्रद्धा रखने के कारण उनमें आंपसी बन्धुंत्व 

और एकता का भाव अधिक स्थायी और दृढ़ था। उसमें इतना ही दोष रह गया था 
कि नवीन विचारों और संगठनों से लाभ उठाने की प्रेरणा जाती रही | 

ग्रीस के लोग कार्थेज के शासन की प्रशंसा इसलिए करते थे कि उसमें राजसत्ता, 
कुलीन सत्ता और जनसत्ता तीनों का अच्छा सम्मिश्रण हुआ । यह धारणा यदि 
अक्षरशः नहीं तो अंशतः सत्य है। उनके विधान के अनुसार दो व्यक्ति जो अच्छे 
वंश के और घनाढ्य हों, पूरी जनता द्वारा सपेत' पदों के लिए चुने जाते थे । उनका 
चुनाव पहले एक से तीन वर्ष के लिए होता था किन्तु बाद को जीवन भर के लिए हो 
गया। सेना पर तो 3तका अधिकार न था किन्तु वे ही कार्यकारिणी सभा तथा जन- 
सभा को आमन्त्रित और उसका सभापतित्व करते तथा अन्तिम न्यायाधीश होते 
थे। वास्तविक शासन का संचालन तीस सफल व्यापारियों की स्थायी कार्यकारिणी 
सभा करती थी जो गेंससिआ' कहलाती थी । वही सन्धि-विग्रह, सेना-नियोजन 
तथा उपनिवेशों का स्थापन और सम्मवतः निरीक्षण भी करती थी। तीसरी संस्था 
भी धनी व्यापारियों की थी जिसके सैकड़ों आजीवन सदस्य होते थे । यदि उसमें 
कोई स्थान खाली हो जाता तो पाँच सदस्यों की एक समिति उसकी पूर्ति कर देती 
थी। कार्थेज की सबसे बड़ी समा जनसभा थी । यदि सपेत और गेरुसिआ में मतभेद 
होता अथवा कोई भयंकर समस्या उठ खड़ी होती तो सपेत अथवा गेर॒सिआ समिति 
उसे आमन्त्रित करती और उसकी राय ले लेती थी। इसे कानून बनाने के भी कुछ 
अधिकार थे । उपर्युक्त पदाधिकारियों के अछावा सेनापति, आचाराध्यक्ष, कोषा- 
ध्यक्ष आदि के पद भी थे । 


कार्थेज के निवासी मुख्यतः व्यापारी थे अतः उनको शान्ति रखने में, अधिक 
दिलचस्पी थी, न कि राज्य-विस्तार में । मजबूरी की दशा में वे युद्ध ठानते थे । 
सेनापतियों पर उनकी कड़ी नजर रहती थी; क्योंकि उनकी धारणा थी कि सेनापतियों 
में निजी स्वार्थ के छिए अपनी सैनिक शक्ति' का दुरुपयोग करने की प्रबरू प्रेरणा 
पायी जाती है। इसी के साथ यदि सेनापति को सेना पर यथेष्ट अधिकार न दिया 
जाय तो वह अपने कतंव्यों का पूरा निर्वाह न कर सकेगा। अतः सेनापति के लिए 
जितने आवश्यक अधिकार थे वे सब उसे दे दिये जाते थे । किन्तु उसका चुनाव एक 
वर्ष अथवा निश्चित अवधि के लिए किया जाता था । यदि युद्ध में वह असफल होता 
तो उसकी कड़ी जाँच होती और आवश्यकतानुसार दण्ड भी दिया जाता था । 

कुछ विद्वानों की यह धारणा है कि आत्म-रक्षा, कृषि के विकास तथा बढ़ती 
हुई रोमन जनता के निर्वाह के लिए प्रयत्न करते-करते रोमनों को इटली पर आधि- 

पत्य स्थापित करना पड़ा किन्तु कार्थेजवालों से व्यापार के विकास के कारण ही 
उन्हें संघर्ष करना पड़ा। यद्यपि कुछ अंश तक यह सत्य है तथापि यह नहीं कहा जा 
सकता कि उनमें विजयैषणा एवं प्रभुत्व-स्थापना की लालना की कमी थी । 

रोमनों की इटली-विजयों ने उनके हौसले को बढ़ा दिया। उन्हें यह भय रहता 
था कि जिस प्रकार कार्थेजवालों ने अफ्रीका और मध्य सागर के टापुओं पर अड्डे 
जमा दिये है उसी तरह इटली में भी जमाने का वे प्रयत्न करेंगे। इसीलिए उन्होंने 
जितने समझौते उनसे किये लगभग उन सभी में यह शर्ते रखी कि इटली में वे कहीं 
स्थापित हो जाने का प्रयत्न न करेंगे । इसके सिवा इटली के समुद्री तट की रक्षा 
के लिए उन्होंने फौजों के दस्ते रख दिये थे और उसके किनारे-किनारे उनके छोटे 
जहाज पहरा देते रहते थे। इधर कार्थेजवालों को भी भय था कि इटली पर 
प्रभुत्व स्थापित करने के उपरान्त रोमन लोग सिसली में घुस आने का प्रयत्त 
करेंगे। दोनों की मानसिक वृत्ति का परिणाम भयंकर हो सकता था । 

आखिरकार झगड़े का सूत्रपात हो गया । सिसली में मेसेता नाम का एक 
नगर दक्षिणी इटली के बहुत समीप बसा हुआ था। उसमें इटली के दक्षिणी प्रदेश 
से भगे हुए अथवा वहाँ से बरखास्त किये हुए सैनिकों ने अपना अधिकार स्थापित 
कर लिया था । सेराक्यूजके ग्रीक राजा ने उन पर आक्रमण किया। उससे डर 
कर मेसेना के एक दल ने कार्थेज से सहायता माँगी जो उसने यथाश्ीघक्र भेज दी । 
दूसरे दल ने रोमनों की मदद चाही जो उन्हें मेज दी गयी । रोमवाले यह नहीं 
चाहते थे कि कार्थेजवाले इटली के समीप कहीं जम॑ पायें। युद्ध में कार्थेज और सेरा- 
क्यूज़ वालों की पराजय हुई (२६४ ई० पू०) । सेराक्यूज़ के राजा ने रोमनों के 
साथ मेल कर लिया। इस युद्ध से रोमनों को विश्वास हो गया कि कार्थेजीनियनों से 
उनका तुरन्त संघर्ष अवश्यंभावी है तथा इस उद्देश्य से उनके लिए प्रबल जहाजी 
बेडा बनाना अनिवाय है। दो-तीन वर्षों में उन्होंने करीब उतना ही बड़ा बेड़ा 
तैयार कर लिया जितना कि कार्थेजवालों का था । 

रोम और कार्थेज में पहला युद्ध २६४--२४१ ई० पूृ० में; दूसरा २०९ से 
२०१ ई० पू० में और अन्तिम तीसरा युद्ध १५३ से १४६ ई० पू० तक हुआ : पहले 
युद्ध का परिणाम हुआ कि जल और, स्थल पर कुछ लड़ाइयों में हारने पर भी रोमनों . 
के जहाजी बेड़े ने कार्थेज के बेड़े को नष्टप्राय कर दिया जिससे उन्हें सन्धि करनें 
पर मजबर होना पड़ा (२४१ ई० पृ०) । कार्थेज को हर्जानें की बड़ी रकम देनी 
पड़ी और सिसली तथा उसके समीपस्थ टापुओं से हाथ धोना: पड़ा! । रोमनों 

आत्मविश्वास एवं अपनी नौ-शक्ति का अभिमान बढ़ गया किक्तु दोनों राज्यों को 
यह ज्ञात हो गया कि युद्ध तव तक चलता रहेगा जब तक एक का दूसरे पर आधिपत्य 
स्थिर रूप से स्थापित न हो । सम्भव था कि द्वितीय युद्ध पहले ही आरम्भ हो जाता 
यदि उत्तरी इटली की गाल जाति के साथ रोम का भयंकर युद्ध न छिड़ जाता' और 
कार्थेजवालों को यह विद्वास न हो जाता कि मध्य सागर के टापुओं--सिसली, 
कारसिका और सार्डीनिया-पर अधिकार चले जाने से जो क्षति हुई उसकी पूति आव- 
इयक है। रोमनों ने कार्थेज के विरोध करने पर भी सार्डीतिया और कारसिका 
ले लिया था। उस क्षति की पूर्ति करने के लिए उन्होंने स्पेन पर आक्रमण करना 
आवश्यक समझा । वे सोचते थे कि स्पेन की चाँदी और ताँबे की खानों से उनकी 
आशिक पूर्ति होगी और वहाँ के साहसी लड़ाकों को अपनी सेना में मरती करके स्थल- 
सेना की कमी दूर की जा सकेगी । कार्थेज के सेनानायक हेमिककर की धारणा थी 
कि जब तक इटली में घुस कर रोमनों को स्थल-युद्ध में हराया न जायगा तब तक 
अर्थ की सिद्धि न हो सकेगी । स्पेन में हेमिलकर को यथेष्ट सफलता मिली। उसने 
स्पेन के कुछ सरदारों से मैत्री-सी स्थापित कर ली । हेमिककर की मृत्यु के बाद 
सेनापतित्व का भार उसके पचीस वर्ष के पुत्र हेनीबाल को सौंपा गया जिसका नाम 
आगे चलकर संसार के सुप्रसिद्ध सेनानायकों में हो गया। 

जब कार्थजवालों ने सेगेण्टम नगर पर, जिसकी रक्षा का रोमनों ने वचन दिया 
था, आक्रमण किया तब दूसरा प्यूनिक युद्ध आरम्भ हो गया (२१९ ई० पू०) । 
रोमनों ने एक सेना कार्थेज और दूसरी स्पेन की ओर भेज दी । किन्तु हेनीबाल 
उसकी चिन्ता न करके अपूर्व चतुरता, साहस और सावधानता से एक विशाल सेता 
के साथ पेरीनीज पर्वतमाला, रोन नदी और दुस्तर बर्फ से लदे आल्पूस पर्वत को 
लाँघता हुआ एकाएक इटली में घृस गया । उस अपूर्व' उद्योग और साहस के कई 
कारण थे। मुख्य कारण था जहाजी बेड़े की अक्षमता, उतनी बड़ी सेना को घोड़ों 
सहित ले जाने की अक्षमता । इसके सिवा उसे आशा थी कि गाल आदि जातियाँ, 
जिनको रोम दबा रहा था, मार्ग में उसका साथ देंगी और रसद आदि का प्रबन्ध 
भी हो सकेगा । तूफानों में रोमनों ने उसको रोकने के अनेक प्रयत्न किये किन्तु एक 
न काम आया । इटली में उसके साथ सिर्फ ३४ सहस्र सेना रह गयी थी | रोमनों 
की दो बहुत बड़ी सेनाओं को भी हेनीबाल ने विनष्ट कर दिया। हेनीबाल चाहता तो 
रोम को भी विध्वंस कर देता किन्तु उसकी नीति थी कि इटली में विद्रोह की आग 
भड़का कर उसी में रोमनों को स्वाहा कर दे । दो करारी पराजयों से रोम का आतंक 

नष्ट हो गया और इटली की जातियों ने ही नहीं, सेराक्यूज ने भी सिसली में विद्रोह 
कर दिया । हेनीबाल का दबदबा इतना बढ़ गया कि मकदूनिया का राजा पंचम 
फिलिप भी उसका साथ देने के लिए आ गया । विपत्तियों के भयंकर घटाटोप से भी 
रोभनों का धैर्य और साहस न छूटा । केपुआ की रक्षा के लिए हेनीबाल ने रोम के 
'सामने अपनी सेना छा खड़ी की | उसके पास न तो इतनी बड़ी सेना थी कि वह उसका 
अवरोध कर सकता और न प्राचीरों को तोड़ने के यन्त्र थे । फाटक बन्द करके रोम 
वाले चुप बैठे रहे । कुछ दिनों तक बेकार पड़े रहकर वह फिर दक्षिण को लौट गया। 
धीरे-धीरे उन्होंने इटली की जातियों का दमन कर लिया। सिसली पर फिर 
अधिकार स्थापित कर दिया। मकदूनिया के विरुद्ध रोम वालों ने ग्रीस में विद्रोह 
की आग सुलगा दी जिससे त्रस्त होकर फिलिप पहले ही लौट गया था। रोमनों 
की गम्भीरता, अविचलता, धैर्य, साहस और वीरता से प्रभावित होकर मध्य इटली 
'के निवासियों ने भी विद्रोह का प्रसंग न छेड़ा । 
स्पेन में पहले तो रोम वालों की पराजय रही किन्तु बाद को सेना बढ़ जाने से 
उनको विजय प्राप्त हुई और कार्थेज का प्रभाव वहाँ निरस्त हो गया (२०६ ई० 
पू० ) । स्पेन को रोमनों ने दो सूबों में विभक्त कर अपना आधिपत्य स्थापित कर 
लिया (१९७ ई० पू०), जिसे कायम रखने के लिए उन्हें ऐसी बेईमानियाँ और 
यद्ध करने पड़े जिनमें भयंकर रक्‍्तपात हुआ। 
सौभाग्य से रोम की सेवा में भी सीपिआ नामक एक सुयोग्य सेनानायक था । 
'उसने पहले ही सफल नेतृत्व कर रोमनों को विजयी किया। फिर लौटकर वह अफ्रीका 
गया (२०५ ई० पृ०) और अपनी नीतिकुशलता तथा सैनिक पराक्रम से कार्थेज 
बालों पर ऐसा आतंक फैला दिया कि हेनीबाल की सहायता करना तो दूर रहा 
उसको उन्हें कार्थेज की रक्षा के लिए बुलाना पड़ा। जामा के मैदान .में दोनों 
प्रतिभाशाली सेनापतियों का संग्राम हुआ । सीपिया की पैदल सेना तथा  घोड़ों 
का रिसाला संख्या ही में बड़ा न था वरन्‌ युद्ध-कला में भी सुशिक्षित था। कार्थेज 
की सेना नष्ट हो गयी जिससे व्याकुल होकर हेनीबाल ने सन्धि करने के लिए वहाँ 
के शासकों से आग्रह किया (२०२ ई० पू०) । रोम वालों ने बहुत बड़ी रकम हरजाने 
की ली और उनको यह माननेके लिए बाधित किया कि वे दस जहाजों से अधिक समुद्री 
'बेड़ा न रखें और बिना रोम की स्वीकृति के किसी से युद्ध न ठानें (२०१६० १० ).। 
दूसरे प्यूनिक युद्ध के महत्त्व और परिणामों के विचार से इसे प्राच्चीत युग का एक महा- 
युद्ध माना जाता है। करता की दृष्टि से रोमन ही दोष के भागी हैं। यद्यपि विवशता 

के कारण अन्ततोगत्वा हेनीबाल की पराजय हुई किन्तु उसकी योग्यता और सेना- 
पतित्व की दक्षता अलेक्जेण्डर, जूलिअस सीज़ र, नेपोलियन से कुछ अधिक ही मानी 
जाती है । कार्थेज से प्राण बचाकर हेनीबाल तृतीय एण्टिआकस के पास चला गया 
किन्तु ग्रीक सम्राट अपनी अहंभन्‍्यता के कारण उसका उचित उपयोग न कर सका ! 
निआर्कस के हारने पर रोम वालों ते हेनीबाल को माँगा किन्तु वह भागकर पूसिअस 
के पास बेथीनिया चछा गया । रोम ने जब पूसिअस पर ज़ोर डाला तब हेनीबाल 
ने विष खाकर प्राणान्त कर लिया (१८३ ई० पू०) । 


तीसरा प्यूनिक युद्ध और कार्थेज का विध्वंस (१५६-१४६ ई० पृ ०) 


_'रोम,का सितारा बुलन्द था । ई० पृ० २०० और १९० वर्ष के वीच में ग्रीस, 
एशिआई कोचक तथा मध्य सागर के पूर्वी भाग पर रोमनों ने अपना आधिपत्य जमा 
लिया और मिस्र को अपनी छत्रछाया में छे लिया। इसके बाद कार्थज का अन्तिम 
काल आ पहुँचा । कार्थेज का पड़ोसी राज्य न्यूमीडिया जिसने रोमत लोगों से मेल 
कर लिया था, कुछ-त-कुछ झगड़ा उठाता रहता और रोमनों को कार्थेज के विरुद्ध 
उभारा करता था। उसको यह जलन और रोम को यह चिन्ता रहती थी कि कार्थेज 
की व्यापारिक निपुणता फिर उसे संपन्न बना रही है। वे दोनों देश इसी घात में 
रहते थे कि कोई अच्छा बहाना मिल जाय तो कार्थेज का सदा के लिए अन्त कर 
दिया जाय । इधर हेनीबालू की ईमानदारी और शासन-प्रवीणता के कारण उसके 
शत्रुओं ने उसके विरुद्ध षड़्यन्त्र करके रोम के अधिकारियों को उसके विरुद्ध उम्ाड़ा | 
परिणाम यह हुआ कि उसका देश से निष्कासन हो गया । कार्थज के स्वार्थी व्यापा« 
रियों ने अपने स्वार्थ की सिद्धि में पूर्ववत्‌ संलग्न हो कार्य किया । किन्तु वे भी न्यू- 
भीडिया के अतिक्रमणों से तथा रोमनों द्वारा उनके अनुकूल पक्ष भ्रहण करने से 
इतने परेशान हो गये थे कि उन्होंने न्यूमीडिया पर चढ़ाई कर दी। बस ऐसे ही अवसर 
की रोम प्रतीक्षा कर रहा था। यद्यपि न्यूमीडिया की विजय हो चुकी थी और 
कार्थेजवाले पराजित हो गये थे तथापि रोम नें कार्थेज पर आक्रमण कर दिया । 
कार्थेज वालों ने बड़ी अनुनय-विनय की, अनेक प्रकार से अपनी वफादारी के प्रमाण 
दिये किन्तु रोम ने कुछ ध्यान न दिया, क्योंकि वह उसको समूल नष्ट करने पर तुला 
हुआ था । लाचार होकर कार्थेजवाले भी लड़कर मरने को तैयार हो गये। कांथेंज 
का अवरोध चार वर्ष तक चलता रहा। भूख-प्यास तथा अन्यान्य क्लेशों को सहन 
करते हुए. भी कार्थेजवालों ने झहर के भीतर और उनके साथियों ने बाहर से गोरिल्ला 

युद्ध किया । अच्त में रोमन दीवार तोड़कर नगर में घस पड़े, घोर रक्तपात तथा 
अग्निकाण्ड का ताण्डव हुआ। कार्थेज का पतन हो गया । केवल पचास हजार 
अस्थि-पंजर वाले प्राणी जीवित मिले जो गुलाम बनाकर बेच दिये गये । नगर 
जमीन से मिला दिया गया ताकि उसका नामोनिशान भी न रहे । कार्थेज के खँड- 
हरों में रोम वालों की घृत॑ता, निष्ठुरता और बर्बरता का ज्वलन्त प्रमाण संसार के 
लिए रह गया (१४६ ई० पूृ०) । कार्थेज की शक्ति के लोप हो जाने से मध्य सागर 
के निचले और पश्चिमी भाग पर तो रोम का अबाधित अधिकार ही ही गया, 
पर साथ ही पूर्वी भाग पर भी उनके अधिकार की अथश्री हो गयी। 

रोम तथा कार्थेज के संघर्ष में जब शिथिलता और शान्ति आ जाती थी तब रोमन 
लोग अपने आधिपत्य के प्रसार में प्रवृत्त हो जाया करते थे। आल्पस पर्वत से दक्षिणी 
इटली के समुद्र तट तक उन्होंने अपना प्रभुत्व दृढ़ कर लिया था। स्पेन सें भी प्रसार 
और संगठन का काम होता रहा । इलीरिआ के समुद्री डाकुओं और अनेक प्रीक 
नेताओं का रोम वालों ने दमन कर दिया इस समय तक ग्रीक और फोनीशियनों का 
'पश्चिम में उच्छेद हो चुका था, अब पूर्वे की समस्या छेड़ने में कोई विशेष अड़चन न 
रही । इटली पर इपिरस के राजा प्रिस के आक्रमण की कहानी भी पुरानी हो 
गयी थी; किन्तु मकदूनिया के राजा पंचम फिलिप का हेनीबाल की सहायता के 
लिए आना रोमनों को खटकता था । तभी से वे ग्रीस की राजनीति में अधिक दिल- 
चस्पी लेने छगे थे। फिलिप की बढ़ती शक्ति और सीरिया के ग्रीक राजा एण्टिआकस 
तुतीय के सहयोग से मध्य सागर के पूर्वीय टापुओं तथा दक्षिणी ग्रीस पर अधिकार 
जमाने के प्रयत्नों को रोम अपने हितों के विरुद्ध समझता था । यद्यपि रोम ने मिस्र 
'के टालमी राज्य को आइवासन दे दिया था कि वे उसका अनहित न होने देंगे तथापि 
उसको कार्य-रूप में परिणत करने का कोई उपाय न हो सका। जब फिल्िप ने 
एशथेन्स पर आक्रमण किया तब मित्र होने के नाते रोम ने शस्त्र उठाता आवश्यक 
समझा । रोम के साम्राज्यवादी पहले से ही इंस बात का भय फैला रहे थें कि फिलिप 
इटली पर आजकल में आक्रमण करने ही वाला है। यद्यपि इसकी विशेष सम्भावना 
न थी तथापि उस आन्दोलन से रोम में स॒द्ध के लिए एक वातावरण तैयार हो गया था । 
यह जान पड़ने छूगा कि अलेक्ज़ेण्डर के उत्तराधिकारी ग्रीक राजाओं से रोम का 
संघर्ष अनिवार्य है। . 

ग्रीस वालों का स्वभाव रोम वालों से अनेकांशों में भिन्न था। सबसे विचित्र 
विभिन्नता तो यह थी कि भयंकर स्थिति उत्पन्न होने पर ग्रीस वाले ऐक्य स्थापंन 

करने में बिलकुल असमर्थ रहते थे । इसके विपरीत रोम वाले उस दिशा में विशेष 
सामर्थ्य प्रकट करते थे । वस्तुत: रोम को ग्रीस के साम्राज्य के आन्तरिक मामलों 
में हस्तक्षेप करने का कोई न्यायसंगत अधिकार न था किन्तु रोम की साम्राज्य- 
विस्तार की नीति ने उनको हठात्‌ इस ओर प्रेरित किया। ग्रीस पर जब रोम ने 
आक्रमण किया तो वहाँ के राज्य तटस्थ, नि:संग और अकर्मण्य रहे (२०० ई० पू० )। 
फिलिप की सेना दो बार पराजित हुई जिससे हताश होकर उसने सन्धि की याचना 
की । सन्धि इस शर्तें पर हुई कि मकदूनिया वाले ग्रीस के राज्यों में हस्तक्षेप न करें 
और रोम की आज्ञा प्राप्त किये बिना उनसे युद्ध न छेड़ें। उन राज्यों से अपनी 
सेनाएँ और अपने प्रतिनिधि हटा लें, अपना समुद्री बेड़ा रोम के सुपुर्द कर दें । सारांश 
यह कि ग्रीस की एकता जिसे मकदूनिया' के फिलिप प्रथम और अलेक्जैण्डर ने' 
स्थापित किया था, समाप्त हो गयी । राज्यों को स्वतन्त्र कर देने की घोषणा 
में उतकी स्वतन्त्रता की इतिश्री गुप्त रूप से निहित थी (१९४ ई० पू०) । तीन 
वर्ष व्यतीत होने न पाये कि रोम की सेनाएँ फिर ग्रीस में जा पहुँचीं। इसका कारण 
यह था कि इटालियन छोगों ने रोम की आक्रान्ति से ग्रीस की रक्षा के लिए सीरिया 
के सम्राट्‌ तृतीय एण्टिआकस को निमन्त्रित किया । एण्टिआकस ने सिन्धु नद से 
मध्य सागर तक ग्रीक आधिपत्य की रक्षा करने तथा पार्थिआ के अर्धशिक्षित' 
खानाबदोशों के आक्रमणों को रोकने में अपने उत्साह, कमेठता और योग्यता का 
अच्छा प्रदर्शन किया। इसी से ग्रीक उसे अपना उद्धारकर्ता-सा समझने लगे थे। 
उसने मकदूनिया के पंचम फिलिप से मिस्र के टालमियों के विरुद्ध समझौता भी 
कर लिया था जिसके प्रतिकार के लिए रोम ने टालमी राज्य को सहायता देने का 
आइवासन दिया था । एण्टिआकस ने अपना आधिपत्य सीरिया और फिलिस्तीन 
पर स्थापित करके पंचम टालमी से वैवाहिक सम्बन्ध भी स्थापित कर लिया । 
इटालियन लीग के निमन्त्रण को स्वीकार कर एण्टिओकस ने दस सहद्न सेना 
के साथ ग्रीस में पदार्पण किया। अपनी परिपाटी के अनुसार ग्रीस के राज्यों ने 
उसकी सहायता करना तो दूर रहा उसके प्रति या तो उदासीनता या विरोध का 
प्रदर्शन किया । मकदूनिया का ग्रीस पर आधिपत्य जमाने का स्वप्न अभी तक भंग 
न हुआ था; ग्रीस के अन्य राज्य इस भ्रम में थे कि रोम की छत्नछाया में वे स्वतन्त्रता 
का सर्देव उपभोग करते रहेंगे। फलत: एण्टिआकस को उनसे कुछ सहायता न मिली | 
उसके विरुद्ध रोम ने बीस सहस्न सेना भेजी। थर्मापली के युद्ध में एण्टिआकस की 
सेना विनष्ट हो गयी (१९२--९१ ई० पूृ०) और ग्रीस को उसके भाग्य पर छोड़ 

क्र वह वापस चला गया। इठालियन लीग विच्छिन्न कर दी गयी । ग्रीस 
के राज्यों की काल्पनिक स्वतन्त्रता के विलछीन होने की दूसरी मंजिल आ 
गयी । 
रोम ने अपनी विजय से यथासम्भव लाभ उठाना उचित समझा । अतः रोम 
के प्रबल बेड़े ने पूर्वी टापुओं के जहाजों के सहयोग से एण्टिआकस के जहाजी बेड़े 
का विध्वंस कर दिया (१९० ई० पृ०) । उसके साथ ही रोम की सेना एशियाई 
कोचक में उतर पड़ी । यह रोम का एशिया में प्रथम पदार्पण हुआ यद्यपि एण्टि- 
आकस की सेता रोमन सेना से दुगुनी से अधिक थी तथापि मेगनोसिया के मैदान 
में रोमनों के नवीन युद्धनकौशल के कारण उसका निपात हो गया । एण्टिआकस 
सन्धि करने पर मजबूर हो गया । उसको अपना सारा समुद्री बेड़ा, टारस' (तूर) 
पहाड़ का पद्चिमी भू-भाग तथा बहुत बड़ी रकम हरजाने में देनी पड़ी । इससे 
वचन ले लिया गया कि वह हलिअस नदी को कभी पार न करेगा। एशियाई कोचक 
सेल्युकस के वंशजों से छिन गया । चौबीस वर्ष के बाद पाथियनों ने, जो सीथियन 
जाति की एक प्रबल शाखा थी, चतुर्थ एण्टिआकस से मेसोपटेमिया और बेबीलोनिया 
छीन लिया। सेल्यूकस वंश के साम्राज्य का अन्त हो गया यद्यपि उसके वंशज सीरिया 
में येनकेत प्रकारेण राज्य करते रहे । ग्रीक लोगों के रजवाड़े रोम के आधिपत्य में 
चल्छे गये । एण्टिओकस चतुर्थ के आक्रमण से घबराकर मित्र का टोलेम्ी, जिससे 
रोम की मित्रता थी, रोम की छत्नछाया में आ गया । गृह-कलह से (१६८ ई० पू० ) 
टालमी वंश और मिस्र राज्य जर्जरित होकर रोम का अधिकाधिक आश्रित हो गयां । 
रोम के ग्रीक प्रतिद्वन्द्दी निरस्त हो गये और दूसरा प्रतिद्वन्द्दी कार्थज मृत्यु-शय्या तक 
'पहुँच गया, उसका केवल शव-संस्कार रह गया । रोम ने आइचर्यजनक प्रगति से 
अपना आधिपत्य तो स्पेन से सीरिया और ग्रीस तक बढ़ा लिया किन्तु उसी के साथ- 
साथ उसकी समस्याओं की भी अपार वृद्धि होती गयी। आधिपत्य के अन्तर्गत 
अनेक विधान, विविध प्रकार की सन्धियाँ और समझौते आते थे। राज्यों के अनेक 
प्रकार के आपसी झगड़े तथा आपसी दलबन्दियों के संघर्ष सुलझाने का भार उसके 
ऊपर आ पड़ा। कभी-कभी व्यवस्था करने में, अव्यवस्था सुलझाने से उलझनें और 
उपकार से अपकार उत्पन्न हो जाता था। रोमनों को बड़े साम्राज्यों के शासन का 
न तो कोई अनुभव ही था, न परम्परागत ज्ञान ही। यह स्पष्ट-सा प्रतीत होता था 
कि ग्रीस वालों की तरह रोम वाले भी नगर राज्य के शासन के ही अभ्यस्त थे किन्तु 
विश्ञाल राज्य अथवा साम्राज्य के शासन की कला से अनभिज्ञ थे। इसीलिए वे तिर- 

न्तर अपनी अयोग्यता के प्रमाण देते रहे । वे ईरान की नकल करने का प्रयत्न तो 
समय-समय पर करते थे किन्तु प्रायः असफल ही होते रहे । 

रोम साम्राज्य का मानचित्र तो ईसा के पूर्व द्वितीय शती में ही तैयार हो चुका 
था अतः कोई विशेष. चमत्कारपूर्ण विस्तार बाद को न हुआ। फिर भी विजित 
प्रान्तों की सीमाओं की रक्षा और उनके अतिक्रमण करनेवालों के दमन करने, तथा 
शान्ति कायम रखने के लिए उन्हें समय-समय पर युद्ध करने और साम्राज्य की 
सीमाओं को विस्तृत एवं दृढ़ करने के लिए अपने आधिपत्य का क्षेत्र बढ़ाना आवश्यक 
सा हो गया। उन घटनाओं में से कुछ का संक्षिप्त वर्णन अनुचित न होगा । 

_कार्थेज विनष्ट होने के बाद उसके पड़ोसी राज्य न्यूमीडिया' ने जो उत्तरी 

अफ्रीका में था, अच्छी उन्नति की, विशेषतः अनाज के व्यापार से । ११८ ई० पृ० में 
राज्य के उत्तराधिकार के प्रइन पर वहाँ गृहयुद्ध छिड़ गया। रोम की सेनेट से झगड़ा 
निपटाने की प्रार्थता की गयी । रोम ने उस राज्य के दो टुकड़े कर दिये। औरस 
पुत्र को अधिक समुद्ध और दत्तक पुत्र जुगार्था को साधारण अंश मिला। दोनों में 
युद्ध छिड़ गया । जुगार्था को सफलता तो मिली किन्तु उस युग में उसके प्रतिपक्षी 
इटोलियनों का कत्लेआम हुआ । रोम ने जुगार्था से युद्ध छेड़ दिया । बड़े साहस 
और वीरता से जुगार्था लड़ा किन्तु अन्त में छल से पकड़ कर मार डाला गया (१०५ 
ई० पू०) । कार्थेज की शत्रुता का दृष्परिणाम न्यूमीडिया को भोगना पड़ा । 

काले समुद्र के दक्षिण में पाण्टस राज्य था। उसके युवक राजा मिभ्रनीज छठा 
(१२०--१६३ ), जिसमें फारस तथा ग्रीस का रक्‍त प्रवाहित था, क्रीमिया के नगरों 
की प्रार्थना पर सीथियन आदि से उनकी रक्षा करने गया। उसको ऐसी सफलता" 
मिली जिससे उसकी शक्ति और साधनों में खूब वृद्धि हुई। रोम नें क्षुब्ध होकर 
उससे राज्य का वह भाग छीन लिया जो उसके पिता को दिया गया था। झगड़े 
की जड़ पड़ गयी । ग्रीक नगरों में मिथ्रनीज़ का साथ दिय।। रोम को काफी परेशानी" 
उठानी पड़ी । रोम का पाण्टस से युद्ध पुशत-दर-पुइत चलता रहा। हो 


रोस (२) 


टाइबर नदी के दक्षिणी तट के लैटिन कृषक सैनिकों ने रोम में संस्थापित नगर- 
राज्य को विद्ञाक और प्रबल साम्राज्य का .शासन-केन्द्र बना दिया था। उनके 
उत्साह, उद्योग, विजयेषणा, साहस और वीरता का वह एक देदीप्यमान और 
गौरवपूर्ण प्रमाण है । किन्तु इस साम्राज्य-विस्तार का रोम पर जो प्रभाव पड़ा 

वह मनोरंजक, ज्ञानवर्धक और उपदेशप्रद है। उसके हानि-लाम का विवरण और 
सन्तुलन इतिहास के प्रेमियों के लिए अत्याकर्षक रहा है। साम्राज्य के विकास के 
साथ-साथ गणतन्त्र राज्य द्वारा अपने स्वरूप को भूछ जाने की आशंका, अपने 
व्यक्तित्व एवं बशिष्ट्य की रक्षा के लिए संघर्ष और छटपटाहट, और अन्त में 
चोला बदल देना, नवोदित समस्याओं के लिए नये-तये उपाय निकलना, उनकी 
सफलता और विपलता, साम्राज्य के अनुभव, विभव और पराभव की कथा, यह सब 
घटनाक्रम एक कुतूहलूवर्धक महाकाव्य-सा है। 

जब तक रोम के समीपस्थ प्रदेश में आत्मरक्षा के लिए रोमनों का युद्ध होता 
रहा तब तक उनके कृषिमूलक सामाजिक और आर्थिक जीवन में अधिक ऋन्ति 
की संभावना कम थी किन्तु ज्यों-ज्यों राज्य बढ़ता गया और कृषकों को खेती-बारी 
छोड़कर अधिकाधिक समय तक बाहर रहने की आवश्यकता बढ़ती गयी त्यों-त्यों 
उनका प्राचीन संगठन और जीवन अस्त-व्यस्त होता गया । क्ृषक और ग्रामीण 
जीवन की सरहृता, एकरसता और उसके दैन्य से उन्हें उत्तरोत्तर अरुचि होने छुगी । 
नागरिक जीवन के प्रोभन गाँवों से किसानों को खींचते चले गये । गाहस्थ्य जीवन, 
पिता, भ्राता, पुत्रादि के सम्बन्ध शिथिल होते गये। स्त्रियों ने यथासाध्य कृषि, गोरक्षा 
का काम चलाया किन्तु वे बढ़ती हुई अव्यवस्था का सीमित अंश तक ही प्रतिकार कर 
सकी । कृषि-कार्य के लिए गुठाम सुरूभ दिखाई पड़े | उनकी संख्या रोम प्रदेश 
के क्षेत्रों में क्रमशः बढ़ती चली गयी। फिर भी वहाँ का पदा कियां हुआ अनाज 
उतनी सस्ती दर पर न बिक सकता था जितनी पर साम्राज्य के प्रान्तों से प्राप्त हुआ 
अन्न | कृषि की लाभहीनता से जनता में बेकारी, गरीबी और असन्‍्तोष बढ़ने लूगा । 
उसमें किसानों के साथ गुलाम भी शामिल हो गये | किसान कर्ज और सूद के बोझ 
से घबराकर अपनी भूमि बेचने लगे जिसे ख़रीदकर उस पर अमी र आलीशान मकान 
बनवाते और बाग-बगीचे लगवाते या चरागाह बना लेते थे। ' द 

रोम में चारों ओर से लूट-पाट का माल तथा करों, महसूलों और खातों से 
प्राप्त धन-द्रव्य आने लगा जो उत्तरोत्तर बढ़ता गया । नये प्रान्तों का व्यापार, 
ठेकेदारी और महाजनी रोम के व्यापारियों, अफसरों और सेनानायकों के हाथ' 
में आती गयी जिससे पँजीपतियों का समुदाय वृद्धि और समृद्धि प्राप्त करता गया । 
धन के बल पर वे राजनीति के क्षेत्र में अधिकाधिक प्रमाव डालने रूगे और उनमें 
अनेक प्लीबिअन लक्ष्मीपति पेट्रीशिअनों में सम्मिलित कर लिये गये 4 ये नवजात" 
पेद्रीशियन पुरानों से भी अधिक अहम्मानी, अभिमानी होकर प्लीबिअनों की नीची 

निगाह से देखते थे जिससे प्लीविअनों को क्षोम और रोष होता था। अमीर लोग 
गुलामों को सेवा करने के लिए अधिकाधिक संख्या में नौकर रंखने लगे जिससे 
रोम में उनका समुदाय बहुत बढ़ गया। अमीर बड़े ऐंश-आराम का जीवन 
व्यतीत करते थे । उनकी स्त्रियाँ भी बड़े सज-धज से रहतीं और विलासपूर्ण 
जीवन व्यतीत करती थीं । उनके रेशमी वस्त्र, शंगार, मोती और रत्नों के 
आभूषणों को देखकर प्राचीन सरलता के प्रेमी दुःखी, छज्जित और क्षुब्ध 
होते थे। 

गरीबों के वोट प्राप्त करने के छिए अमीर लोग विविध उपायों का अवलंबन 
करते थे। वे उनको रिश्वत देते, सस्ता और कभी बिना मूल्य भी अन्न वितरण करते 
और उनके मन-बहुलाव तथा विनोद के लिए खेल-तमाशों और उत्सवों का आयोजन 
करते थे। उन खेलों में सबसे प्रसिद्ध रंगांगण (एम्फी थियेटर) के खेल थे जिनमें 
शस्त्रधारी आपस में अथवा भयंकर हिंसक पशुओं के साथ आमरण द्वन्द्व युद्ध करते 
थे। उन रक्‍ताक्त पाशविक प्रदर्शनों के लिए विजित जातियों के हृष्ट-पुष्ट बन्दी 
और गुलाम बड़े उपयुक्त सिद्ध होते थे । उन प्रदर्शनों से छोगों में रकतप्रियता का 
दोष तो बढ़ ही सकता था किन्तु उन क्षणिक उपायों से उनके क्लेश और गरीबी की 
समस्या की पूर्ति असंभव थी । स्वतच्त्र जनता की शिकायतें बहुत थीं किन्तु गुलामों 
की तो परिस्थिति सर्वथा दयनीय और उनका जीवन सतत यातनामय था। जनसत्ता 
का ढकोसला चलता चला जा रहा था किन्तु जनता दीन और क्षीण होती जाती थी । 
उस दुःखद परिस्थिति में केवछ कृषक और गुलाम ही नहीं वरन कारीगर और श्रम- 
जीवी भी ग्रस्त थे। रोम प्रदेश में ही नहीं वरन्‌ सारे इटली तथा रोमन उपनिवेशों 
में भी इस कारण वैसी ही दशा हो गयी थी । रोम का साम्राज्य, उसकी धाक और 
वैभव बढ़ रहा था किन्तु इटली की जनता का ह्वास और पतन जारी था। विचित्र 
विडम्बना थी। . हि 

विजित प्रदेशों की परिस्थिति और भी शोचनीय थी । अग्निकाण्ड, हृ॒त्या- 
काण्ड, कद और गुलामी से जो जीवित रह जाते उनको लूटने, खसोटने के लिए 
रोम के अफसर, व्यापारी, जमीन अथवा छगान के ठेकेदार थे और सूदखोर उनका 
खून चूसते थे। युद्ध की लूट का माल सेनानायक और सैनिक बाँट लेते और शान्ति 
स्थापना होने पर उपर्युक्त समुदाय भी जोंक की तरह जनता से चिपट जाते थे । 
रोम राज्य को उतना लाभ न होता था जितना उसके नौकरों और पिछलूग्गुओं को 
होता । विजित प्रजा को फारस वालों तथा ग्रीकों का जमाना याद आता था जब कि 

उनका जीवन अनुपातत: अधिक शान्त और बहुत सुखी तो नहीं किन्तु सहनीय तो 
थाही। 

तत्कालीन परिस्थिति पदाधिकारियों और पूजीपतियों के अनुकूल थी। वास्तव 
में शासन यन्त्र भी उन्हीं के हाथ में था । इसीलिए उसको बदलने की उनको न तो 
कोई चिन्ता थी और यदि कभी किसी को होती भी थी तो उनको साम्राज्य की 
समस्या को अच्छी तरह समझने और उसे हल करने का कोई उपाय सुझाई न पड़ता 
था । स्वार्थ और ज्ञान-शुन्यता तथा अनुमवहीनता ने मिलकर रोम के शासकों 
को स्तब्ध कर रखा था। रोम की स्थिति के सुधार में यदि कोई मर्यादा-स्थापक 
या निषेधात्मक कानून कभी बनाये जाते थे तो उनकी कोई परवाह न करता और 
कार्य रूप में वे परिणत न होने पाते थे । सारांश यह कि रोम-साम्राज्य के प्रदेद्य 
और प्रान्त भी दरिद्रता और दीनता के गर्तावर्त में फसते चले जाते थे । 

सबसे विलक्षण बात तो यह थी कि विधान के अनुसार राजनीतिक अधिकार 
जनसभा और जनता के हाथ में थे किन्तु व्यवहार में वे असमर्थ थे। पेद्रीशियनारूढ़ 
सेनेट ही उसका पूर्ण प्रयोग और उपयोग करती थी । किन्तु मजिस्ट्रेट (कान्सल ), 
उपकान्सलछ को अधिकार थे कि यदि वे चाहे तो सेनेट के परामर्श के बिना जनसभा 
में जो प्रस्ताव चाहें भेज दें । युद्धों के संचालन में जो सफलताएँ सेनेट ने प्राप्त की 
थीं तथा उसके सदस्य पूर्व पदाधिकारी, अनुभवी एवं सामाजिक परम्परा द्वारा 
प्रतिष्ठित होने के कारण, उसका बहुत' रोब और दबदबा था । फिर भी विधान 
के अनुसार उसकी दक्ति जनसभा से कम मानी जाती थी । 

जनता की बढ़ती हुई गरीबी और असन्‍्तोष ने उसमें एक क्रान्तिगर्मित वाता- 
वरण उत्पन्न कर दिया। उसको ऐसे साहसी नेता की आवश्यकता थी जो उसका 
पथ-प्रदर्शन कर सके। उसे वैसा नेता प्रतिभाशाली टाइबीरिअस ग्रेकस, जो सुप्रसिद्ध 
सेनापति और विजेता सीपियों का साला था, मिल गया। १३३ ई० पृ० में जब वह 
ट्राइब्यून के पद पर नियुक्त हुआ तब उससे किसानों की दु्देशा दूर करने के लिए 
जनसभा में सरकारी भूमि के पुतवितरण और किसानों के संरक्षण के लिए कुछ 
प्रस्ताव उपस्थित किये और स्वीकृत भी करा लिये । यद्यपि प्रस्ताव सीमित और 
साधारण थे तथापि सेनेट में रोष इतना बढ़ा कि सेनेट वालों ने उसका वध कर दिया 
(१३० ई० पू०) । सात वर्ष के पश्चात्‌ उप्तका छोठा भाई द्वाइब्यून नियुक्त 
हुआ। , उसने ऐसे पजीपतियों को जो सेनेट के सदस्य न हो सके थे, एशिया.में लगाना 
वसूल करने के ठेके दिलवाकर तथा लौटे हुए सूबों के उच्च पदाधिकारियों के विरुद्ध 

अष्टाचार की जाँच कराने और अपराधी को दण्डित करने का अधिकार दिलाकर 
अपनी ओर मिछा छिया। इसके बाद सेनेंट के सूबेदार नियुवत करने तथा छगान 
वसूली के नियन्त्रण के अधिकार सीमित कर दिये गये। रोम की गरीब जनता को 
मासिक अनुदान देकर तथा सस्ते दाम पर अन्न देते के नियम बनाकर उसने मिला 
लिया । इटली के निवासियों को रोम की तागरिकता के अधिकार दिलाने का 
वादा करके उनकी भी सहानुभूति प्राप्तकरने का जब उसने प्रयत्न किया तब उपद्रव 
होने लगे जिसमें उसका सी वध हो गया (१२३ ई० पू०)। सद्यपि ममि-गम्बन्धी 
सुधार कुछ अपने दोषों के तथा विरोध के कारण असफल रहे तथापि जनता में जाग्रति 
और अपने अधिकारों की चेतना उत्पन्न हो गयी । उसके सिवा, रोमन विधानों के 
दोषों की ओर भी लोगों का ध्यान आक्ृष्ट हो गया । 

जुगार्था (न्यूमीडिया) के युद्ध में पहली रोमन सेना के सेनापति कान्सल के 
घूस खा लेने के कारण सेना के विनष्ट हो जाने, उत्तरी इटली में ट्यूटन और गाल 
जातियों के सफल आजक्रमणों, और रोमन सेना की पराजयों के कारण 'रोम की 
. जनता में बड़ी सनसनी फैली और हंगामा मचा । इस पर जनसभा ने सेनेट द्वारा 
नियुक्त सेनापति की अवहेलना करके स्वयं मेरिअस तामी एक किसान नागरिक 
को सेनापति बनाया। मेरिअस ने न्‍्यूमीडिया और इटली के आक्रमणकारियों को 
परास्त कर शान्‍्त कर दिया । उससे वह ऐसा लोकप्रिय ही गया कि छ: बार निरन्तर 
वह ही कानन्‍्सल निर्वाचित हुआ। जनसभा का सेना पर अधिकार स्थापित हो गया 
और सेना के संगठन तथा प्रबन्ध में ऊच-नीच का भेद मिटा दिया गया । मेरिअस 
यद्यपि योग्य सेनापति था किन्तु वह राजनीति-कुशल न था और बह अपने सहयोगी 
नेताओं तथा अनुयायियों के औद्धत्य का नियन्त्रण न कर सका। 'रोम में कान्ति- 
कारियों के उपद्रव तथा अनाचार से लोग व्याकुछ हो उठे । परिणाम यह हुआ 
कि उपद्रवियों का दमन करने के लिए' मेरिअस को शस्त्र उठाने पड़े और सेनेट ने उसे 
कानूनों को जो आतंक तथा बलप्रयोग द्वारा पास हुए थे रह कर दिया । 

उपर्युक्त संघर्ष से चार बातें स्पष्ट जान पड़ने लूगीं । पहली यह कि कान्सल 
के चुनाव में सेनापतित्व की योग्यता होना विशेष लक्षण-सा हों गया। दूसरी यह 
कि रोम के नागरिक इटली वालों को नागरिकता के अधिकार देने के विरुद्ध थे । 
तीसरी यह कि राजनीतिक सुधार अथवा परिवर्तन के लिए उपद्रव तथा नृशंसंता 
का प्रयोग होने लगा । चौथी यह कि सर्वोपरि शासनिक शक्ति की प्राप्ति के 
लिए सेनेट और जनसभा में, विद्वेषात्मक, भयंकर और अमर्यादित विग्रह की अनि- 

चार्यता स्पष्ट हो गयी । गणतन्‍्त्र राज्य के अन्तिम दिलों में उपर्युक्त समस्याओं के 
अनुकूल अथवा प्रतिकुूछ सेनापतियों, धनिकों, राजनीतिक व्यवसायियों, तथा 
जनता की दलबन्दियाँ बनती-बिगड़ती रहीं । सेनापति सेला सेनेट का पोषक 
और मेरिअस जनता का समर्थक था। मेरिअस के बहिष्कृत हो जाने पर सेला ने 
सेनेट के अधिकार स्थापित कर दिये और जनसभाओं की अवहेलना की ! जब 
वह युद्ध करने के लिए एशियाई कोचक चला गया तब रोम के सेनेट और जन सभा 
के प्रतिद्वन्द्रियों में खून खच्चर होने लगा । उस अवसर पर जनसभा के निर्वाचित 
सेनापति के नाते मेरिअस ने आकर सेनेट के पोषकों का भयंकर बध करा दिया । 
युद्ध से जब सेला लौटा तब तक मेरिअस मर चूका था। सेला ने अब सभा के पोषकों 
से और भी भयंकर बदला चुकाया और जनता की सेना को परास्त करके स्वयं 
'डिक्टेटर बन बैठा। उसने सेनेट की शक्ति की पुनः स्थापना की (८२ ई० पूृ०) । 

सेला की मृत्यू के उपरान्त जनसत्ता को एक पोषक मिल गया । यह सुयोग्य 
और प्रबल सेनापति पाम्पे था। पाम्पे को स्पेन, पूर्वी मध्य सागर और एशियाई 
कोचक में जो अभूतपूर्व सैनिक सफलताएं प्राप्त हुई उनसे उसकी घाक और शक्ति 
'बहुत बढ़ गयी । पाम्पे ने सेला के बनवाये हुए कानून रह करा दिये (७०--६९ 
ई० पू०) | संयोग से पाम्पे का सम-सामयिक जूलिअस सीज़र हुआ, जो मेरिअस का 
'भतीजा था। उसने पाम्पे का पूर्ण रूपेण समर्थन किया । पाम्पे के विदेशों में जाने 
के कारण रोम में जूलिअस सीज्ञर नेतृत्व करता रहा और अपनी वाग्मिता से छोक- 
प्रियता बढ़ाता रहा । उसका एक पेट्रीशियन. सित्र था, केटलीनि, जो कान्सल होने 
के लिए इटली भर में विद्रोह की अग्नि भड़काने का षड़यन्त्र करता था। सिसरो ने, 
जो अपने यूग का सबसे प्रभावशाली वाग्मी और सुशिक्षित नेता था, इन षड़- 
अन्त्रों को निष्फल कर दिया और अनेक षड़यन्त्रकारियों को प्राणदण्ड देकर शान्ति 
स्थापित कर दी। उसे घोर सन्देह था कि सीज़र भी उसमें गृप्त रूप से सम्मिलित 
था। कोई स्पष्ट प्रमाण न मिलने के कारण सीजर बच गया । 

संयोग से पाम्पे उसी समय पूर्व से लौटकर आ गया। आते ही उसने अपनी 
सेना वितरित॒कर दी। उसे आशा थी कि उसकी सेवाओं के उपलक्ष्य में उसके सैनिकों 
को भूमिदान मिलेगा और राज्यों के साथ उसके किये हुए समझौते स्वीकृत हो जायेंगे। 
किन्तु सेनेंट ने दो वर्ष तक उसके प्रस्तावों को छटका रखा जिससे वह क्षुब्ध हो गया। 
सीज़र ने उसके प्रस्तावों को स्वीकृत करा देनें का आश्वासन देकर उसे मिला लिया 
और दोनों ने क्री सस नाम के समृद्धशाली व्यक्ति को भी साथ ले लिया। वह सिसरो 

को भी मिलाता चाहता था किन्तु उसमें उसे सफलता न हुई। चुनाव में सीजर 
कान्सल हो गया। अपने वायदे के अनुसार उसने पांम्पे की माँगें तथा मूमि सम्बन्धी 
कुछ प्रस्ताव सेनेट और जनसभा में रखे । जब उनके पास कराने में अधिक विशेष 
हुआ तब उसने पाम्पे के सैनिकों को जो रोम में थे, शस्त्रबछ के प्रयोग के लिए उत्ते- 
जित किया। आतंक और त्रास दिखाकर यश्ेष्ट प्रस्ताव पास करा लिये गये । 
सीजर ने अनुभव कर लिया कि बिना एक सबल सेना की सहायता के उसका मविष्य' 
अनिश्चित रहेगा । उसने अपने सैनिक नेतृत्व की परख स्पेन में की थी जिससे 
उसका आत्म-विश्वास बढ़ गया था। उसकी इच्छा' पूर्ण हुई जब उसको इलीरिआ 
और गाल की सूबेदारी मिल गयी । 
गारू उस प्रदेश को कहते थे जिसमें आजकल फ्रांस और बेल्जियम सम्मिलित 
हैं। वहाँ कई जातियों के छोग रहते थे जिनमें केल्ट, छाइजरिअन, जर्मन आदि थे ।' 
जिस समय रोमनों से उनका सम्पर्क हुआ उस समय कम से कम पचास कबीले गाल 
में रहते थे। प्रायः वे आपस में लड़ते और संघर्ष करते रहते थे जिसका सम्मवत: 
परोक्ष उद्देश्य विशाल संगठन होगा'।। फलूतः अरबर्नी नामक कबीलों के आक्रमणों 
से पीड़ित होकर मसिलिया (मारसेई) के व्यापारियों ने रोम से सहायता की प्रार्थना 
की । संयोग से दक्षिणी: फ्रांस की ओर रोमनों का. ध्यॉन विशेष' रूप 'से इसलिए 
आकर्षित हुआ कि कार्थज के सेनांनायक हेनींबाल ने स्पेन से उसी प्रान्त को मझाकर 
इटली. पर आक्रमण किया था । इटली को स्थल मार्ग से स्पेन जाने के लिए दक्षिणी 
फ्रांस होकर जाना पैड़ता था। मेसिलियनों का निमन्‍्त्रण स्वीकार कर रोमतों ने 
वहाँ सेना भेजी जिसने छाइजरियन और अरबर्नी कबीलों को हराकर दक्षिणी फ्रांस 
पर अपना आधिपत्य स्थापित कर लिया (१२५--१२१ ई० पू०) । 
ग़ाल्ल.के निवासी असम्य न थे । यद्यपि साधारण छोग लेखन-कला से अपरि- 
चित्त थे तथापि उनके धामिक नेता अपने कामों में प्रीक लिपि का प्रयोग करते 
. थे। गाल के निवासी . अच्छी और माजित भाषा बोलते और वीर काव्य रचते' 
थे । धार्मिक विषयों में उनके नेता डृइड छोंग थे जिनका जनता के ऊपर अच्छा 
प्रभाव था और वे धर्म तथा ञ्ञान्ति की रक्षा के लिए समझौते से लेकर बहिष्कार, 
प्राणदण्ड आदि अन्तिम दण्ड तक देने का अधिकार रखते थे। गाल के कुछ कबीलों 
'पर राजा किन्तु अधिकतर:सामन्त राज्य करते थे। वहाँ शासनिक संस्थाएँ तथा पदा- 
'धिकारी भी काम करते थे'। उत्तरी यूरोप' और परिचमी मंध्य सागर तथा स्पेन 
का व्यापार:उंनके ही द्वारा अधिकतर होता था। व्यापार जलमार्ग और.स्थलमार्ग 

से भी होता था जिसके लिए उन्होंने अच्छी खासी सड़कें बना ली थीं। लोहे के 
काम में वे स्पेन वालों से कम न थे । कृषषिकर्म में तो वे रोम वालों से भी बढ़े-चढ़े 
थे। गाल देश को प्रकृति ने इटली से अधिक संपन्न और उपजाऊ बनाया था । 
उनकी सेना, विशेषतः घुड्सवारों के रिसाछे, रोम वालों से भी अच्छे थे, साज-सामान 
भी अच्छा था। किन्तु अनुशासन और रणकौशल में वे इतने अच्छे न थे । 
जिस समय जुलिअस सीज़र सूबेदार (कान्सल) होकर वहाँ गया (५८ ई० 

पृ०) उस्त समय रोमनों के मित्र एडुई कबीले पर अरबर्नी और सीकानी के कबीले 
संयक्‍त आक्रमण कर रहे थे । आपसी कलह के सिवा दूसरा संकट था श्रुएवे जाति 
के खानाबदोशों का। ज़र्मंगी की ओर से गाल पर धावों का वेग उत्तरोत्तर बढ़ 
रहा था। एडई कबीले ने रोम से सहायता की प्रार्थना की जिसको जूलिअस सीज़र 
ने, जो महत्वाकांक्षी था, प्रसन्नतापृर्वक स्वीकार करके अपनी सेनाएँ संचालित कर 
दीं। झीघता से बढ़कर पहले तो उसने एडुई प्रदेश में घुसने वाले हटवेटाई खाना- 
बदोशों को हराकर पीछे हटा दिया। उसके बाद उसने सुएवी दल के नेता एरिओ- 
विस्टस को कने के समीप ऐसा परास्त किया कि वे भाग खड़े ही नहीं हुए वरन्‌ 
उनका दल ही छितर-बितर हो गया । जिससे दीर्घकाल के लिए राइन सीमान्त 
से आक्रमण की आशंका जाती रही। उसके उपरान्त धीरे-धीरे उसने वैल्जिक, 
'गालिक तथा राइन नदी के आसपास के बचे-खुचे खानाबदोशों का दमन किया । 
गाल में ही नहीं उसने ब्रिटेन के दक्षिणी पूर्वी तट पर भी अपना प्रभुत्व स्थापित कर 
दिया । उसका सबसे भयंकर और निर्णायक युद्ध अरबर्नी कबीले' के योग्य राजा: 
कुशल सेनानायक वर्रासजटोरी से हुआ जिसकी अध्यक्षता में गाल के रोमनों से अस- 
स्तुष्ट कबीलों ने विद्रोह ठाना। पहले तो सीज़र को गर्गोबिआ में हार उठानी 
पड़ी किन्तु अन्त में एलेसिआ में ब्री तरह से घिरकर वरसिजंटोरी को हथियार रख 
देने पडे। इस विजय से गारू पर रोमनों का अबाधित आधिपत्य स्थापित्न हीं गया, 
और जलिअस के सेनापतित्व तथा योग्यता की. धाक चारों ओर जम गयी (५१ ई० 
पू०) । सीज़र ने गाल.का दमन उसी नृश्ंसता, क्रूरता, हत्या और आततायिता के 
साथ किया जिसके लिए रोमन सारे साम्राज्य में बदनाम थे । सीज़र को अपार 
आन, सामग्री और सैनिक साधन प्राप्त हो गये जिनकी आवश्यकता उसकी महत्त्वा- 
कांक्षा की पूर्ति के लिए अनिवार्य.थी । उसको यह भी विश्वास हो गया कि रोम का 
गणराज्य जजेरित और निःशकक्‍त हो चुका है अतः साम्राज्य के शासन के लिए नयें. 
संगठन और विधान की आवदई॑यकता है तथा. उसके लिए वह स्वयं सबसे योग्य और 

उपयोगी शासक सेनापति है । उसका सहयोगी क्रीसस पाथियनों के युद्ध में मर चुका 
था। अतः पाम्पे ही से उसे अपनी चुल बैठाना शेष रह गया था । 

सीज़र की विक्रान्त शक्ति, सनिक साधनों और महत्वाकांक्षा से धबराकर 
रोम की सेनेट ने पाम्पे को अपनी' रक्षा करने के लिए एकमात्र कान्सलू अर्थात्‌ 
डिक्टेटर निर्वाचित कर दिया । उस नीति के छिए अच्छा बहाना भी इसलिए मिल 
गया कि रोम में सीज़र के समर्थक कलाडिअस तथा पाम्पे के समर्थक एनिभस मिलों 
के गण्डों ने गदर मचा रखा था और ऐसी अशान्ति फैला दी थी कि लोगों को नाकों 
में दम आ गया था। उसी मार-पीट में क्लाडिअस मारा' गया। इससे नुद्ध होकर 
उसके गुण्डों ने सेनेट तथा अन्य इमारतों में आग छगा दी । पाम्पे और सीज़र में 
मनोमालिन्य पैदा करने के विविध प्रयत्न किये जाने छगे। सीज़र ने सेनेट से समझौता 
करने के लिए यह प्रस्ताव किया कि उसकी और पाम्पे की सेवाएँ भग्न और वितरित 
कर दी जाये किन्तु सेनेट से तदनुकल प्रस्ताव पास हो जाने पर भी विरोधी दल ने 
पाम्पे को उसके मानने से इन्कार करवा दिया। तदुपरान्त' सीज़र को आदेश 
दिया गया कि वह गाल से रोम वापस आ जाय । इस पर सीज़र ससेन्य छौटा । 
और रुबिकत नदी पार कर इटली में घुसा । मार्ग में उसने पाँच छः प्रस्ताव 
समझौते के लिए किये जो असफल रहे । संशयात्मा पाम्पे' सीजर के विरोधियों की 
असहिष्णुता के कारण तथा राजनीतिक अज्ञता के कारण अनायास गुहयुद्ध के 
आवते में फंसता चला गया। 

पाम्पे को गाल के सिवा सारे साम्राज्य के साधन प्राप्त थे किन्तु उसके पास 
तैयार सेना नगण्य थी, वह स्पेन तथा सा म्राज्य में इधर-उधर फंली थी । सीज़र के: 
साथ लगभग पचास हजार तैयार और अभ्यस्त सेना थी तथापि वह यथासंभव युद्ध 
बचाना चाहता था। इसमें उसको इतनी सफलता अवश्य हुई कि केवल सेना- 
संचालन द्वारा सारी इटली उसके आतंक अथवा सहानुभूति से उसके पक्ष में हो गयी # 
इसके बाद बह रोम पहुँच गया । पाम्पे भी सीज़र से बचकर उसके पहले ही ब्रिण्डि- 
जिअम और इटली से बाहर सेना एकत्रित करने के लिए चला गया (४९ ई० पू० )।' 
सीज़र को रोम की जनसभा ने डिक्टेटर नियुक्त कर दिया (४८ ई० पू०) । 

जहाजों की कमी से सीज़र पाम्पे का पीछा न कर सका । फिर भी यथाप्राप्त 
साधनों से एड्रिआटिक समुद्र पारकर उसने पाम्पे को फरसेलस के मैदान में परास्त 
कर (४८ ई० पू०) उसकी सेना तितर-बितर कर दी। पाम्पे भागा किन्तु सीज़र 
उसका अनवरत पीछा करता हुआ मिस्र पहुँचा । मित्र में टोलेमी के मन्त्रियों ने 

सीजर के भय से पाम्पे का वध करवा दिया । अनुमानतः सीजर यदि पाम्पे को पकड़ 
भी लेता तो उसके साथ बैसा व्यवहार न करता । मिस्र में सीजर कर वसूल करने 
तथा' वहाँ के राजा बारहवें टोलेमी और उसकी सुविख्यात बहिन क्लिओपेट्रा के 
झगड़ों को निपटने के लिए अलेक्जैण्ड्रिया में ठहर गया । वहाँ के महल में उसे 
टोलेमी के सैनिकों तथा नगर के विद्रोहियों ने कई महीनों तक घेरे रखा। कूछ 
सैनिकों की सहायता आ जाने पर सीजर चुपके से अपने सहायकों से जा मिला 
और युद्ध करके बारहवें टोलेमी को उसने मार डाला। यद्यपि उसका छोठा भाई 
सहयोगी शासक नियकत हुआ किल्तु वास्तविक शासन क्लिओोपेट्रा के ही सुपुद 
हुआ । 

जेला के युद्ध में मिश्रेडस महान्‌ के पुत्र फारनेसस को हराकर (४७ ई० पू०) 
. थेप्सस में केटोछोरे को परास्त करके अफ्रीका में (४६ ई० पू०) और पाम्पे के 
ज्येष्ठ पुत्र को मन्दा में हराकर स्पेन में (४५ ई० पृ०), तीन-चार वर्षों के भीतर 
ही सीज़र ने साम्राज्य के सारे विद्रोहियों का दमन कर शान्ति स्थापित कर दी । 
यद्यपि उसकी शक्ति अप्रतिहत थी किन्तु वह रोमन संस्थाओं और परम्पराओं का 
विनाश न चाहता था । यद्यपि वह जीवन भर के लिए डिक्टेटर बना दिया गया था 
तथापि उसने सम्राट होने की प्रत्यक्ष कामना कभी न की थी। अपने विरोधियों 
के प्रति उसने उदारता और क्षमा का ऐसा व्यवहार क्रिया कि लोग उससे चकित ही 
नहीं हुए वरन्‌ उन्होंने उसकी क्षमा के उपलक्ष में एक मन्दिर की. प्रतिष्ठा भी.की । 

शान्ति-स्थांपन के पदचांत सीज़र नें सुधार और संगठन का कार्य हाथ में लिया। 
उसके सामने मख्य चार भप्रइन थे । पहला, रोम के विशाल साम्राज्य की' व्यवस्था 
का संगठन और सुधार तथा सीमाओं को सुदृढ़ बनाने की योजना । दूसरा, रोम 
नगर की उत्तरोत्तर बढ़ती हुई जनसंख्या का नियन्त्रण और नगर के स्वास्थ्य तथा 
जनता के रहने का प्रबन्ध। तीसरा, बिना लगान बढ़ाए क्षीण राज्य-कोष की' पूर्ति । 
चौथा, सेना को तुष्ठ करके आवश्यकतानुसार वितरण । 

अपने प्रथम उद्देश्य की सिद्धि के लिए साम्राज्य के प्रान्तों का प्रबन्ध उसने 
एक प्रकार से अपने हाथ में छे लिया । सूबों के प्रमुख शासकों की सेवा की अवधि 
कम कर दी ताकि वे प्रबल न हों सकें और शासन में अधिक हस्तक्षेप न कर सकें। 
यद्यपि उस प्रबन्ध से कुछ हानि होने की संभावना से इन्कार नहीं किया जा सकता 
तथापि सूबेदार के अधिकारों कां कुछ नियन्त्रण कर ही दिया गया । सूबों के छगात- 
और टैक्स कम कर दिये गये और ठेकेदारों द्वारा वसुली कराने की प्रथा हृदाकर 

वह काम संस्था के सुपुर्द कर दिया गया। वर्ष की गणता के लिए उसने चाद्द्व वर्ष 
की गणना को हटाकर मिस्र की सूर्य गणना का प्रचलन किया जिसका लाभ कृषकों 
को हुआ। यह विधि थोड़े परिवर्तत से आजतक यूरोप और एशिया के अनेक देशों 
में प्रचलित है । किसानों के लूगान की सात्रा भी निश्चित कर दी गयी जो पहले से 
कम थी। कई सूबों को उसने रोम प्रान्त के-से अधिकार दिलाकर उस नवीन नीति 
का सूत्रपात किया जिससे रोम, इटली तथा' अन्य प्रदेशों के सूबों में असमानता का 
भाव जाता रहा और राजनीतिक तथा सांस्कृतिक सम्बन्ध द्वारा ऐक्स की भावना 
उत्पन्न हुई। इटली के जो निवासी सूबों में जाकर बस गये थे उन्हें अपने पूर्व अधि- 
कारों में प्रतिष्ठित कर दिया गया। इटली तथा रोम वालों को सुविधाएँ देकर 
सूबों में बसने के लिए उत्साहित किया गया जिससे वहाँ रोमनों की संस्कृति और 
सभ्यता तथा स्थानीय संस्कृति और सम्यता में आदान-प्रदान द्वारा सामंजस्य स्थापित 
हो सके और सूबों में शान्ति तथा शक्ति का अधिक संचार हो । सूबों में स्कूल खोले 
गये जिनमें शिक्षा देने के लिए रोमन मेजे जाते थे। सूबों की सीमाओं की रक्षा के 
लिए भर्मस्थानों को सुदृढ़ बनाने की योजनाएँ सीज़र ने स्वयं बतानी आरम्भ कीं । 
रोम नगर.की जनसंख्या करीब पाँच लाख के हो गयी थी जिससे वहाँ का जन- 
स्वास्थ्य जो पहले से ही अच्छा न था और अधिक खराब हो गया । रहने के लिए 
ही नहीं, सरकारी कामों तक के लिए स्थान और भवनों का अभाव हो गया । नगर 
में शात्ति बनाये रखने में कठिनाई का अनुभव होने छूगा था। सीज़र की योजना 
थी कि दाइबर नदी की धारा बदल दी जाय जिससे नगर के बढ़ने की गुंजाइश 
"निकल सके । नगर के मध्य भाग को साफ करवा के वहाँ पर अच्छी और बड़ी इमा- 
'रतें बनवाने की योजना भी उसने तैयार करायी । समुद्र पार भूमि देकर शहर के 
अस्सी .हजार आदमी वहाँ बसा दिये गये। शान्ति रखने के लिए उसने अपने मनो- 
तनीत अफसर नियुक्त किये और घामिक तथा व्यापारिक संघों को छोड़कर जितने 
आइवेट क्लब और संस्थाएँ थीं, अवेध करार देकर बन्द कर दी गयीं । न्यायालयों 
में जनता के निर्वाचित न्यायाधीशों की नियुक्ति न करके उनकी जगह निष्पक्ष 
व्यक्तियों को स्थापित कर दिया गया । क्योंकि .जनता उसे अपना नेता मानती थी 
इसलिए सींज़र जनता को. प्रसन्न रखना चाहता था, अतः शासनिक आवश्यकता 
पड़ने प्रर उपयुक्त प्रबन्ध से वह विमुख न होता था । पिछले आन्दोलनों तथा अनाज 
की महँगी के कारण छगभग सवा तीन लाख आदमियों को मुफ्त अनाज बाँटा जाता 
था। उसने डेढ़ लाख आदमियों को इस सुविधा से वंचित करके मुफ्तखोरों की 

सख्या कम कर दी और बाकी लोगों को उपनिवेश्ञों में मेज दिया । नगर में अनाज 
के अधिकाधिक आयात के लिए एक नया बन्दरगाह बनवाने की योजना कार्यान्वित॑ 
की जाने ऊगी । इसके सिवा साधारण लोगों का कर्ज हलका करने के लिए कर्ज 
की रकम की एकदम माफी न देकर महाजनों से सूद की दर कम करा दी और अदा 
करने की सुविधा भी दिलवा दी । 

राजकोष तथा अपने कोष की पूर्ति तथा इठली के उद्योग-धन्धों की उन्नति 
के लिए उसने विदेशी माल पर टैक्स फिर से कगा दिये। इसके सिवा उसने 
अमीरों तथा रोम राज्य के आश्रित राजाओं और नगरों से उन्ते अधिकारों के 
एवज में उपहार के तौर पर धन वसूछ कर लिया । इस विधि से साढ़े सत्रह करोड़ 
दीतार राज्यकोष में और ढाई करोड़ अपने कोष में जमा कर दिये । 

सेना की तुष्टि का सबसे पहछा कारण तो स्वयं उसका विजयपूर्ण और सफल 
नेतृत्व तथा व्यक्तित्व था । सैनिकों को वह इनाम-इकराम मुक्त हस्त से प्रदान 
करता और जमीनें और पेंशनें भी दिलवाता था। इसके सिवा उसने सैनिकों का 
वाधषिक वेतन एंक सौ बीस से २२५ दीनार जो लगभग ११२ रुपये के बराबर था, 
करवा दिया । 


यह स्मरण रखना चाहिए कि सीज़र का आधिपत्य केवल पाँच वर्ष तक रहा 
जिनमें चार वर्ष तो विभिन्न स्थानों पर लड़ने-भिड़ने और विरोधियों का दमन 
करने में ही व्यतीत हो गये । इस स्वल्पकाल में उसने जो सुंधार किये वे उसकी 
आइचर्यजनक कर्मठ, प्रेरक तंथा प्रबन्ध-शक्ति के देदीप्यमान प्रमाण हैं। वह 
केवल योद्धा और चतुर, साहसी, घैयंवान्‌ तथा निर्भीक सेनापति ही न था, वरन्‌ 
बहुश्नुत तथा विचारशील लेखक तथां वक्‍ता भी थां। उसमें उत्साह, उद्योग, शौर्य, 
तेज्ञ और प्रतिभा का अच्छा विकास पाया जाता है। उसंके विचार और उसकी 
योजनाएँ बहुमुखी एवं ऊर्जित थीं। यदि वह अधिक काल तक जीवित रहता तो 
बहुत कुछ कर जाता और विद्येष यश का अर्जन करता । 

सीज़र ने सेनेट के सदस्यों की संख्या छः सौ से नौ सौ करदी थी जिनमें अधि- 
कांश उसी के आदमी थे। सेनेंट पर उसका इतना प्रभत्व हो गया था कि उसके 
आदेशानुसार हीं सेनेट प्राय: कार्य करती थी। उच्च और महत्व के पद या. तो 
रिक्त रहते थे या उंनको दिये जाते थे जिनकी वह नियक्ति चाहता था। उसकी 
शक्ति और प्रभाव की सेना, जनता तथा सेनेट और शासन में अभिवुद्धि देखकर : 
उसके विरोधी तथा गणतन्त्र में विद्वास करने वाले कुंढ़ते-जलते थे । यद्यपि उनकी 

संख्या बहुत कम थी और यदि सीज़र चाहता तो उन्हें सरलता से निरस्त कर सकता 
था तथापि लोकप्रियता तथा आत्म-विश्वास के कारण उसने अंगरक्षक अथवा 
गुप्तचरों को भी रखता अनावश्यक समझा । षड़यन्त्र की सूचना मिलने तथा हिलै- 
षियों के आग्रह करने पर भी उसने अंगरक्षक रखने या सशस्त्र रहने से इन्कार कर 
दिया। सम्भवतः वह यह सोचता होगा कि लोगों की उस पर अपार श्रद्धा है और 
राज्य तथा साम्राज्य के श्रेय के लिए उसकी अनिवार्य आवश्यकता का अनुभव लोगों 
को है विशेषतः जब कि वह रोम के प्रबल विरोधी पार्थियनों से लड़ने के लिए 
जाने वाछा था। अठारह मार्च को रोम से जाने की तिथि निश्चित हो चुकी थी किन्तु 
पत्द्रह तारीख को षड्यन्त्रकारियों ने, जिनके नेता पाम्पे के अनुयायी केसियस' और 
ब्रुटस, जिनको सीज़र ने क्षमा करके अपना विश्वासपात्र समझ छिया था, तथा 
ट्रिबोनिअस थे, पचास साठ सेनेट के सदस्यों के साथ निरस्त्र सीज़र पर, जो मीटिंग 
के लिए एक संलग्न कमरे में प्रतीक्षा कर रहा था, एकाएक आक्रमण करके उसकी 
हत्या कर डाछी (१५ मार्च ४४ ई० पू०) । कहा जाता है कि षड़यन्व्रकारियों 
का मुख्य उद्देश्य गणराज्य की एक-सम्राट्‌ राज्य से रक्षा करना था। षड़्यन्व॒कारी 
यह न समझ सके कि एक व्यक्ति के निघन से घंटनाओं का वह प्रवाह रुक न सकेगा 
जिसने मेरिअस और सेला के समय से दूसरा पथ ग्रहण कर लिया था और जिसकी 
तरंग माला ने सीज़र को ऊपर उठाया था। 


सीज़र के मरणोपरान्त सत्रह वर्ष तक रोम साम्राज्य में अशान्ति-और उथलू- 
. पुथल मची रही । सेनेंट का अथवा गणतन्त्र राज्य के पुनरुद्धार का प्रइन, जिसके 
लिए षड्यन्त्रकारी प्रयत्तशील थे, ओझल हो गया। सेनापतियों और सूबेदारों 
में सीज़र के उत्तराधिकारी बनने के लिए तुमुल संघर्ष होता रहा जिसमें सैनिकों 
का तो भयंकर निधन हुआ ही, सेनेट के सैकड़ो सदस्यों और हज़ारों नागरिकों के 
रक्त से रोम तथा अन्य नगरों की जमीन रंग दी गयी। सीज़र के रिक्त स्थान के 
छिये यों तो कई सेनापति लालायित थे किन्तु उनमें तीन॑ एण्टनी, सेक्स्टस पाम्पे और 
आक्टेविजस सबसे प्रबल और प्रभावशाली थे । एण्टनी प्रगल्म वक्ता, कुशल सेना- 
पति और बलवीरयबान्‌ तथा साहसी व्यक्ति था। वह सीज़र के प्रमुख अनुयायियों 
में था और उसकी हत्या का बदला लेने पर तुला हुआ था । एण्टनी ने ब्लिओपेट्रा 
से प्रसूत जूलिअस सीजर के तीन वर्ष के पुत्र को उत्तराधिकारी घोषित कर उसके 
नाम से कोषादि पर अधिकार कर छिया और उसका प्रतिनिधि बनकर शासन 
करना आरम्म कर दिया। 

सेक्सटस पाम्पे बड़े पाम्पे का दी्धकाय बलवान पुत्र मध्य सागर के जहाजी 
बेड़े की नौ-सेतवा का अध्यक्ष था और तीसरा अठारह वर्ष का सीजर का दत्तक 
पुत्र आक्टेविअस था । नवयुवक होने पर भी महत्त्वाकांक्षा में वह कम न था और 
चतुरता, नीतिज्ञता तथा कूटनीति में अपने प्रतिद्वन्द्ियों से बहुत बढ़ा-चढ़ा था। 

आक्टेविअस ने एण्टनी और लेपिडस' से समझौता करके आपस में अधिकार 
क्षेत्र बाँठ लिये । उनका सबसे पहला काम सीज़र के विरोधी षड्यन्त्रकारियों और 
उनके समर्थकों का वध करना था। रोम में उन्होंने खून की नदी बहा दी । जिस 
स्थान पर सीजर का अग्निदाह हुआ था. उस पर एक मन्दिर बनवाकर उसमें सी जर 
के देवत्व की प्रतिष्ठा. की गयी । ब्रूटस और केसिअस ने मेसीडोनिया मागकर सेता 
एकत्रित की किन्तु उनको फिलिपी के युद्ध में सफलता न हुई । ब्रूटस का वध हुआ 
और केसिअस ने डरकर आत्महत्या कर ली (४२ ई० पू०) । बेचारा सिसरो जो 
अपनी योग्यता तथा वाम्मिता के कारण गणतल्त्र राज्य का प्रबल पोषक माना जाता 
था तलवार के घाट पहले ही उतार दिया गया । आक्टेविअस के सुपुर्द हुआ सेक्स्टस 
पाम्पे का दमन तथा रोम में रहकर इटली और पश्चिमी प्रान्तों की व्यवस्था । एण्टनी 
ने पूर्वी प्रदेशों, ग्रीस एशियाई कोचक तथा मिस्र में व्यवस्था स्थापन का काम अपने 
हाथ में लिया । आक्टेविअस को सौभाग्य से अग्निषा और मेसिनस नामक दो सुयोग्य 
और विश्वसनीय मन्त्री मिल गये । उसने शनेःशर्नें: अपना जहाजी बेड़ा तथा स्थलू 
सेना संगठित कर ली और उसकी शासन-नीति भी लोकंप्रिय एंवं शान्ति-विधायक 
सिद्ध हुई | किन्तु एण्टनी पूर्वी प्रान्तों में अपनी विजयों तथा लूट-खसोटों से भ्राप्त 
सम्पत्ति के वैभव में मस्त होकर अपनी प्रियतमा मिस्र की सुन्दरी. रानी क्लिओपेट्रा 
के साथ ऐशोआराम में समय और दक्ति का नाश करता और उपहासास्पद बनता 
रहा । उसका आक्टेविअस से इसलिए और भी भयंकर संघर्ष हुआ कि उसके बल 
पर ही क्लिओपेद्रा ने यह दावा किया कि सीज़र से उसकी कोख में जो पुत्र हुआ है 
उसी को सीज़र का उत्तराधिकारी होता चाहिए। यदि उसकी वह अभिलाषा 
पूर्ण हो जाती तो उसका आधिपत्य सारे रोम साम्राज्य पर स्थापित हो जाता । 
इसमें सन्देह नहीं कि क्लिओपेद्रा में अनेक गुणों का समाहार हुआ था। प्रतिभा, 
वाक्‌-चातुर्य, नीति, कार्यकौशल, कुशाग्र बुद्धि, सतकंता, प्रबुद्धता, युद्ध-नैलृत्व, अनेक- 
कला-विलास, आत्मविश्वास, उत्साह, साहस, घीरता आदि गुणों से विभूषित होने 
पर भी सौन्दय॑, माधुर्य, कोमलता, छालित्य तथा रसज्ञता की उसमें विशेष मात्रा . 
थी । उसकी समानता की गिनी-चूनी कुछ ही स्त्रियाँ इतिहास में मिल सकेगी । 

अपरिमित मात्रा में मद्यपात करने पर भी उससे वह कभी अभिभूत नहीं हुई । 
उन्हीं गुणों के कारण उसने सीजर और एण्टनी को अपनी मुट्ठी में कर लिया था। 
उनके सिवा उसका अनुराग या संसर्ग अन्य पुरुषों से त था । क्लिओपेद्रा का दावा 
और एण्टनी जसे अनुशासनवर्ती सहायक की सहायता आक्टेविअस के लिए घोर 
चिन्ता के विषय हो गये । अन्ततोगत्वा एग्रिपा के पूर्ण सहयोग और एण्टनी की छापर- 
वाही से आक्टेविअस की जहाजी युद्ध में पूर्ण विजय हुईं। अपनी सेना के शत्रु से मिल 
जानें के कारण तथा अपनी नौ-शक्ति की क्षीणता देखकर और यह झूठी अफवाह 
सुनकर कि क्लिओपेद्रा की मृत्यु हो गयी, एण्टनी नें आत्महत्या कर ली (३१ ई० 
पृ०) । उसकी मृत्यु की खबर पाकर क्लिओपेद्रा ने मी आत्मघात कर लिया । 
वह समझ गयी कि आक्टेविअस उसको सह न' सकेगा। 


रोम १३) 
गणतंत्रविडम्बना : सम्राट शासन 


आक्टेविअस (२९ ई० पू०, १४ ई०) का स्वभाव और उसकी नीति अपने 
धर्म पिता जूलिअस सीज़र से अनेकानेक अंधों में विभिन्न थी । जूलिअस सामस्तों 
के-से राजसिक ठाट-बाट, शान-शौकत, व्यग्रता, चपछता और अनावृत आधिपत्य के 
प्रदर्शित क रने में स्वभावत: निःशंक था। किन्तु आक्टेविअस सरल, साधारण, गंभी र, 
सावधान, सूक्ष्मदर्शी, गूढ़नी तिज्ञ, मितव्ययी, संयमी, अव्यग्र, शिष्टाचार-प्रिय और 
परम्परागत विचारों तथा भावनाओं का आदर करने वाला व्यक्ति था । उसकी 
रूपरेखा और विचारशली साधारण रोमन नागरिक की-सी थी । पुरानी परम्पराओं 
और, विश्वासों का समादर करते हुए वह उनको ऐसा संयोजित अथवा व्यवस्थित. 
करना चाहता था जिससे तत्कालीन समस्याओं की पूति हो सके। पुरानी संस्थाओं 
तथा पदों का परिष्कार करके अथवा उनमें घटा-बढ़ी करके सुपरिचित एवं प्रचलित 
परिभाषाओं का प्रयोग करते हुए वह उन्हें नये अर्थों तथा उपयोगों से अनुप्राणित 
क्रके इष्ट सिद्ध करन में निपुण था। उसके सामने मुख्य प्रदन थे शान्ति एवं ज्ासनिक 
क्षमता का संस्थापन, मयापहरण, गणतन्त्र शासन का उद्धार करके उसकी मर्यादा 
का स्थापन, साम्राज्य के शासन का सुधार और संगठन । रोम के नागरिकों में 
साम्राज्य के गौरव की चेतना तथा उसके प्रति श्रद्धा और कतंव्यनिष्ठा जाग्रत करके 
तदनुकूल विधान-रचना की आवश्यकता सिद्ध करते हुए उनका पथ-प्रदर्शन करना 
जुसका मुख्य ध्येय था । 

आक्टेविअस ने शासन के आरम्भ में ही पुराने देवताओं के म॑न्दिरों का जीर्णो- 
द्वार करवा दिया और परम्परागत पूजाविधि का प्रचकृतन कर दिया। नवीन 
देवताओं और आचार्यों का बहिष्कार करवा दिया गया । कुछ वर्षो के बाद उसने 
उन कानूनों को, जो अवैध प्रतीत हुए रद्द कर दिया । इसके पश्चात्‌ उसने संस्कार- 
पूर्वक अपने उन अधिकारों को, जो आपत्तिकाल की तीब्ता के अनुसार अवैध ढंग 
से ग्रहण कर लिये गये थे, सेनेट और जनता को वापस कर दिया और उनके सद्गुपयोग 
के लिए उनको प्रेरणा दी । उसकी विजयों, शान्ति स्थापन की क्षमता, क्षमानीति 
और अभयदान से सर्वंसाधारण जनता पहले ही से प्रभावित थी । अवेध अधिकारों 
के उसके समर्पण से जनता' में विश्वास उत्पन्न हो गया कि वह निःस्वार्थनिर्लोभ, 
कतंव्य-परायण, और निइछल जन-सेवक है। उसकी उदारता, दाक्षिण्य और त्याग 
तथा सरलरू जीवन का जनता तथा सेनेट पर ऐसा जादू चला कि वे उसके निर्दिष्ट 
पथ पर चलना ही श्रेयस्कर समझने लगे । बिना माँगे ही उसको आगस्टस (महा- 
महिम ), प्रिंसेप (प्रमुखाधी श) , इम्पेरेटर (महाधिपति ) आदि उपाधियों से जनता 


ने विभूषित कर दिया । उसको दस वर्ष के लिए सर्वाधिपत्य, अखिल सैन्य का सेना- 


पतित्व, सन्धि-विग्नह के पूर्ण अधिकार, सूबों का प्रमुख निरीक्षण एवं नियन्त्रण और 
सीरिया, मिस्र, स्पेन, गाल सूबों की एकमात्र सुबेदारी प्रदान कर दी गयी । इंटली 
तथा रोम के अन्न और जल का सम्भार, पुलिस का शासन तथा जन-पथों का नियन्त्रण 
भी उसी के सुपुर्दे कर दिया गया । रोम राज्य तथा साम्राज्य के सब बड़े अथवगन 
गण्यमान्य पदाधिकारी भी उसकी छत्रछाया में रख दिये गये । सारांश यह कि 
उसको नाम को छोड़कर व्यवहार में वे सब अधिकार जो सम्राट़ों के होते थे सवैध 
मिल गये । केवल इतना भेद अवश्य रह गया कि उसका आधिपत्य वंशानुगत न 
बनाया गया जिससे उसके पद का चुनाव सेनेंट के अधिकार में रहा | प्रत्येक व्यक्ति 
को निर्वाचन का अपेक्षी रहना पड़ता था । आक्टेविअस को उपयुक्त अधिकार एक- 
साथ न मिलकर धीरे-धीरे बिना सनसनी पैदा किये हुए प्राप्त होते गये । 

उस पर श्रद्धा-विश्वास होने के कारण उसके निर्देश के अनुसार सेंनेट के सदस्यों 
की संख्या कम कर दी गयी । अवाछित सदस्य निकाल दिये गये । सेनेंट की सदस्यता 
के. चुनाव में उसका हाथ रहता और जिसे वह चाहता निकलवा देता था । यद्यपि 
वह उच्च कुल-जाति के व्यक्तियों को ही प्राय: सदस्य चुनता तथापि किसी को भी 
चुनने की पूर्ण स्वतन्त्रता उसे थी । यहीं नहीं, वह जिन विषयों को उठाना या रोकना 
चाहता था, सेनेट - तदनुसांर ही करंती थी । यद्यपि सेनेट उसकी इच्छाओं और 

आदेशों का आदर और पालन करती थी, जिससे यह कहा जा सकता है कि सेनेट ने 
अपने अधिकार स्वत: खो दिये, तथापि आक्टठेविअस द्वारा उसका सम्मान तथा सदस्यों 
के सामाजिक और आश्थिक लाभों और मान-मर्यादा की रक्षा होती रहने के कारण 
बाह्याडम्बर पूर्ववत ही कायम रहा। अपनी सामाजिक नीति के अनुकूल आक्टेंविअस 
ने सेनेट के सदस्यों का समाज में सबसे ऊँचा स्थान बनाये रखा । 
जन-सभा (असेम्बली) का परिष्कार भी उसने उसी प्रकार कर विया। 
राजनीतिक दलों की उन संस्थाओं को, जो उपद्रव खड़ा किया करती थीं, उसने 
पहले ही बन्द कर दिया था । सभा में जो भ्रष्टाचार और अव्यवस्था फैली हुईं थी 
, उसका दमन किया गया । यद्यपि विधान की परम्परा के अनुसार असेम्बली का ही 
अन्तिम आधिपत्य माना जाता था तथापि व्यवहार में वह आक्टेविअस की इच्छानु- 
वर्तिनी थी। उसी के नामजद व्यक्तियों को वह मजिस्ट्रेट चुनती और उसके भेजे 
" हुए प्रस्तावों को पास कर देती थी । उसकी नीति ने असेम्बली का महत्त्व एक प्रकार 
से सदा के लिए नष्ट कर दिया। 
आक्टेविअस ने ऐसी नीति और परिपाटी का अवलम्बन किया जिससे प्रजा श्रेणी- 
'बद्ध हो गयी । वह रोमन जाति की शुद्धता और रक़त-रक्षा का बड़ा हामी था । 
'यथासाध्य वह वर्णसंकरता का विरोधी और परम्परा का प्रेमी था। पुरानी धार्मिक 
संस्थाओं, वेषमूषा तथा रहन-सहन के पुनः संस्थापन के लिए वह प्रयत्नशील रहा । 
पुरानी सामाजिक व्यवस्था को उज्जीवित करके स्थायित्व देने का प्रयत्न करता रहा । 
'रोम तथा इटली की शुद्ध रक्त की जनता को वह राजवंशी मानता और उसको अन्य 
लोगों अर्थात्‌ प्रान्तीय या विदेशीय लोगों, मुक्त दासों अथवा अन्य दासों से पृथक्‌ 
एवं श्रेष्ठ स्थान देता था। उसके सामने सरल, और उद्यमशील होने का आदवरहों 
रखकर वह उसमें स्फूति, साहस, आत्माभिमान एवं कर्तंव्यपरायणता के संचार के 
“लिए प्रयत्न करता रहता था । वैयक्तिक एवं सामाजिक जीवन में, घर और बाहर, 
उत्सवों और बाजारों में शिष्टाचार के पालन का वह जनता से सक्रिय आग्रह करता 
' और कानूनों द्वारा उसका प्रवर्तत कराता था। उपर्यक्त सुधारों तथा नियमों का 
यह प्रभाव पड़ा कि रोम वालों में एकता तथा जातीयता के भाव दृढ़ हो गये । 
परम्परागत जीवन-विधान में यह क्षमता तो रहती ही है चाहे और कुछ भी दोष क्‍यों 
नहों 
महत्त्व के क्रम से प्रजा में सेनेटर, भठ, रोम के साधारण जन और मकक्‍त या अमक्त 
: दास थे। भटों, की श्रेणी आक्टरेविअस ने इसलिए प्रतिष्ठित की कि उससे उत्कृष्ट 

सैनिकों और नागरिकों का उद्भव, संतुष्टि एवं सम्मान हो सके । उस श्रेणी में 
स्थान प्रदान करने अथवा उससे बहिष्कृत करने का अधिकार उसने अपने ही हाथ 
में रखा । उसकी सदस्यता वैयक्तिक जीवन काल के लिए थी न कि वंशानूगत । 
उनमें से सूबेदार, सम्राट्‌ के उच्च पदाधिकारी तक नियुक्त हो सकते थे। भट श्रेणी 
सम्राट की मुखापेक्षिणी और उसकी अनवर्तिनी रहती थी । प्लीबियन श्रेणी में वे थे 
जो न तो सेनेटरों मे न भटों में ही गिने जा सकते थे। रोम की जनता प्रायः उप्तमें 
थी । दासों के लिए अथवा मुक्त दासों के लिए उसमें स्थान न था। आक्टेविअस ने 
ऐसे कानून बनाये जिससे लोग अपनी-अपनी श्रेणी में विवाहादि सम्बन्ध करें, उसी 
की मान-मर्यादा में रहें और उसे अतिक्रमण करने का प्रयत्त न करें। दासों के लिए 


मुख्य क्षेत्र सेवा और मजदूरी का ही समझा' गया । 
आक्टेविअस साम्राज्य के अधिकाधिक विस्तार करने के पक्ष में न था । उसकी 


धारणा थी कि साम्राज्य पराकाप्ठा तक पहुँच चुका है और उससे आगे बढ़ना 
अनावश्यक तथा अहितकर होगा । अतः उसने सीमाप्रान्तों की अत्यन्तावश्यकताएँ 
सोचकर कम-सै-कम प्रदेश साम्राज्य के अन्तर्गत किये । सीमा के समीपस्थ राज्यों 
अथवा जातियों से यथासम्मव शान्ति विधायक समझौते उसने कर लिये, जिससे 
दोनों ओर से छेड़-छाड़ रुक गयी । राइन और डेन्यूब नदी को ही यूरोप में उसने 
साम्राज्य की सीमा निश्चित किया । 

सैनिकों की संख्या उसने आधी से मी कम कर दी किन्तु शेष सेना की भरती, 
सेवाकालू, वेतन तथा अनुशासन के नियमों को परिष्कृत और निश्चित कर दिया । 
उसके शासन में सेना सम्राद-मकत रही । साम्राज्य के बढ़ते हुए खर्च के कारण 
सूबों पर टैक्स बढ़ा दिये और अधीनस्थ रजवाड़ों से अधिक मेंट ली गयी । वहाँ 
के निवासियों को कुछ अधिक कर देना स्वीकार था क्‍योंकि वे अव्यवस्था, रिव्वत, 
मनमाने करों तथा माँगों से व्यथित हो गये थे । 

वृद्धावस्था आने पर उसने टाइबेरिअस को अपना उत्तराधिकारी बनाना 
निश्चित कर उसकी दीक्षा और मर्यादा को उन्नत करने के यथासम्भव प्रयत्न किये 
और अपने जीवन काल में ही उसको इस योग्य बना दिया कि वह साम्राज्य का भार 
वहन कर सके । इकतालीस वर्ष तक सफल शासन करके वह परलोकगामी हुआ 
(२७ ई० पू०, १४६०) । 

शान्ति, सुव्यवस्था, राजकोष की सम्पन्नता, प्राल्तों के बढ़ते हुए सम्पक तथा 
औस, पश्चिमी एशिया और मिस्रकी सभ्यता तथासंस्क्ृति के संसर्ग से रोम में कुछा , 

साहित्य, नयी भावनाओं और उदार विचारों की अच्छी उन्नति हुईं। उसका शासन- 
काल रोम के इतिहास का स्वर्ण यूग' माना जाता है। 
टाइबेरिअस कुशल सेनानायक था । उसको रोम, इटली तथा प्रान्तों के शासन 
और संमस्याओं का व्यावहारिक अनुभव भी था । किस्तु उसमें कुछ चिन्त्य दोष 
भी थे जिनके कारण वह सफलता प्राप्त करने में असमर्थ रहा | वह संवरणशी ल, 
चुप्पा, अवसन्न, शंकाकुलित और संशयात्मा था । अपने कुछ, प्रयूति, शिक्षा-दीक्षा 
और पराक्रम के कारण उसमें अभिमान की मात्रा इतनी बढ़ गयी थी कि वह साधा- 
रण जनों को उपेक्षा और अनादर की दृष्टि से देखता था जिसके कारण वह छोक- 
प्रिय न हो। सका। वस्तुतः उससे छोग घबराते, डरते और असन्तुष्ट रहते थे + 
, मितव्ययी होने के कारण जनता को प्रसन्न तथा अनु रक्त रखने वाले कामों, क्रीड़ाओं, 
उत्सवों, दान-दक्षिणाओं, जनोपयोगी' इमारतों आदि के प्रति वह सर्वथा उदासीन 
रहता था । गृहजनित षड्यन्त्रों ने उसके चित्त में उच्चाटन उत्पन्न कर दिया जिससे 
रोम छोड़कर बह क्रेपी में रहने रगा। फिर भी उसके समय में शासन में कोई 
विचारणीय शैथिल्य न होने पाया, यद्यपि पतन के चिन्ह कुछ-कुछ दिखाई पड़ने 
लगे थे। उसकी मृत्यु ३७ ई० में हुई। 

' उसके पदचात्‌ क्रमशः केलीगुला, क्लाडिअसः और नीरो सम्राट्‌ हुए किन्तु 
तीनों निकम्मे, निष्टुर, निर्दयी, असंयर्मी सिद्ध हुए। उन्तके समय में गुलामों, षड़- 
यन्त्रकारियों, लुटेरों, हत्यारों और आततायियों की धूम रही । उनका समय रोम 
के इतिहास का' लज्जाजनक काल कहा जाता है। उनके समय में व्यवसायहीन, 
लफंगों, मुफ्तखो रों, गुण्डों और अधम लोगों के बोलबाला रहा । 

केलीगुला ने जा-बेंजा कर छगांते शुरू कर दिये। उदाहरण के लिए उसने 
नजराने, गुलामों के क्रय-विक्रय तथा वस्तुओं की बिक्री, और वेद्याओं की विभिन्न 
केलि तथा सहवास कलाओं पर टेक्स रगाये | वह अपने को देवता मानता था 
और अपना पुरोहित उसने एक घोड़े को नियक्त किया । दुव्यंसनी और.व्यभिंचारी 
होने के कारण उन्तीस वर्ष की आयू में ही वह जीणंशीर्ण हो गंया । ऋद्ध होकर 
अंगरक्षकों के एक नेता ने उसका वध कर डालछा। 

क्लाडिअस-मीं नितानत निकम्मा निकछा । अपने पुत्र नीरो के उत्तराधिकार के 
छिन जाने के डर से उसकी रानी अग्निपिना ने उसे जहर देकर मार डाला ।_ 

नीरों की 'शिक्षों भ्रीक॑ साहित्य तथा आचार-शास्त्र में हुई । अग्रिपिना ने उसे 
दरशनं इसलिए नहीं?पढ़ेवाया 4के उससे वह झासन के योग्य नःरह जाता | उसको: 

गद्य पर अच्छा अधिकार था। बोलने और लिखने में उसे अच्छी क्षमता थी । 
कुछ कविता मी कर लेता था । गाता भी गा लेता था । अन्य कलाएं भी कुछ-कुछ 
सीख ली थी । व्यायाम, व्यभिचार, तथा भेष बदलकर गुण्डई करने का उसे 
व्यसन था | उसने टेक्स कम कर दिये। प्राणदण्ड वह लाचारी से ही देता था और 
क्षमा का पक्षपाती था । नववयस्क होने के कारण शासन की बागडोर उसने अपनी 
माता अग्रिपिना के सुपुर्द कर दी । फिर छोगों के कहने पर उसने जब शासन अपने 
हाथ में लेना चाहा तब माता नें उसको नकली पुत्र का अभियोग लगाकर पदच्युत 
'करने की धमकी दी । नीरो ने माता को अन्ततोगत्वा मरवा डाला । उसने एक 
हसीन गुलाम को आखझ्ता करवाकर उससे विवाह भी कर लिया । ऐयाशी, फैलसूफी, 
इमारतों, इनामों में उसने खजाना खाली कर दिया, अमीरों और मन्दिरों का घन 
'लटा तथा सोनें-चाँदी की मूर्तियों को गलवा डाला । इसी के समय में वह भयंकर 
'मूचाल आया जिससे पाम्पिआई नगर धरती में समा गया । आखिरकार उत्तरी 
गॉल में राजद्रोह की आग सुलगी और स्पेन के सेनापति गेल्वा ने विद्रोह का झण्डा. 
'उठाया जिसने ऐसी परिस्थिति पंदा कर दी कि नीरो को उसके नौकर-चाकरों के 
पसिवा कोई सहायक न मिरा । सेनेट ने सुअवसर समझकर नीरो को पदच्युत कर 
दिया और डण्डों से मार डालने का फैसला दे दिया । उस घोषणा से त्रस्त होकर 
उसने स्वयं आत्महत्या कर ली (६८ ई० ) | नीरो की मृत्यु से सुविख्यात जूलिओ 
क्छाडियन' वंश का पतन हो गया। 


रोस (४) 


: सन्‌ ६९० में सम्राट के आसन्‌ के लिए स्पेत,. राइन, डेन्यूब, पेनोमिया तथा 
सीरिया के सेनापतियों में घोर युद्ध होते रहे और भारी रक्तपात हुआ। अन्ततोगत्व]ः 
सीस्यिा के सेनापति फ्केविअस वेस्पेसिअन को सम्राद होने का श्रेय प्राप्त हुआ । 

उसी के उत्तराधिकारी फ्लेविअन वंशी सम्राट कह्दे जाते है! ।- उपर्युक्त संघर्ष से यह: 
स्पष्ट हो गया कि सम्राट्‌ का चुनाव सेनेट के हाथ में वहीं वरन्‌ सफल सेनापति: 
के हाथ में चला गया । इसके सिवा यह भी सिद्ध हो गया कि सम्राट का उच्चंकुलीन 
रोमन होना आवश्यक नहीं ;है, और यह कि उसका वास्तविक निर्वाचन रोम के बाहर- 
से भी हो सकता है । वेस्पेसिअन न तो इटली-में ही. उत्पन्न हुआ, था और न किसी; 
उच्च कुल से ही उसका सम्बन्ध था.। वह साधारण राजसेवकों में मरती किया गया 
, था. ।संघ्र्ष का महत्त्वपूर्ण दूसरा पक्ष यह श्री कि प्रत्येक सेनापति ते। अपने स्वृल्पुकूक्िकू 

शासन में अपने-अपने प्रान्तों के निवासियों को रोम की नागरिकता प्रदान करा दी 
थी जिसका अपहरण किसी भी सम्राद के लिए भयावह होने के कारण अनुचित 
और अव्यावहारिक हो गया। 

वेस्पेसिअन के समय में उपर्युक्त परिवततेनों के अतिरिक्त यह भी प्रयत्न हुआ 
कि सम्राट का चुनाव पुश्तेनी बना दिया जाय । सम्राद छोग अपने औरस' अथवा 
दत्तक पुत्र को अपना उत्तराधिकारी घोषित कर उसे सीज़र' की उपाधि से मूषित 
करके लोक में उसका महत्त्व प्रतिष्ठित करने छगे थे । विधान शास्त्रियों ने उसे ऐसा 
रूप दिया जिससे वह पद पुश्तेनी तो हो जाय किन्तु परम्परागत चुनाव का आडम्बर 
भी कायम रहे । इस दृष्कर प्रयत्न में उन्हें न्‍्यूनाधिक सफलता भी प्राप्त हो गयी । 
वेस्पेसिअन ने सादगी और मितव्ययिता को पुनः स्थापित करने का प्रयत्न किया । 
उसने शिक्षा के प्रसार और उपयोगी भवनों के निर्माण कराने में तथा भूकम्प द्वारा नष्ट 


नगरों को सहायता प्रदान करने में उदारता दिखायी । गरीबों की सहायता के लिए 
उसने विशाल देवालयों तथा कोली सिअम (स्टेडियम) आदि का निर्माण कराया । 
उनके निर्माण में उसने यन्त्रों का प्रयोग इसलिए मना कर दिया कि जिससे अधिका- 
घधिक आदमियों को श्रम द्वारा जीविकोपाजंव का अवसर मिल सके । आथिक 
स्थिति ज्यों-ज्यों सुधरती गयी, त्यों-त्यों उसने टैक्स कम कर दियें। इस नीति का 
पालन उसके उत्तराधिकारी न कर सके | शासन का खर्च फिर बढ़ने लगा जिसके 
लिए डोमी शियन सबसे ज्यादा जिम्मेदार था क्योंकि सेना को सन्तुष्ट रखने के लिए 
उसने वेतन ख्चे तीन सौ से चार सौ दीनार वार्षिक बढ़ा दिया था। 

फ्लेवियन वंश के राज्य काल में पेलेस्टाइन के यहूदियों से घोर युद्ध हुआ और 
बड़ी कठोरता से उनका दमन किया गया । उनका विशिष्ट देवस्थान जेंरुसलम का 
मन्दिरों सहित विध्वंस कर दिया गया, धर्म-प्रचार अवेध घोषित कर दिया गया और 
वहाँ के बचे-खुचे लोग गुलाम बना दिये गये । विद्रोह की आग राइन तथा उत्तरी 
गॉल में भड़की किन्तु वेस्पेसिअन ने उसको भी शान्त कर दिया। ब्रिटेन में वेल्स और 
स्काटलैण्ड की तराई तक रोमन आधिपत्य स्थापित हो गया । डोमी शियन ने राइन' 
तथा डेन्यूब की सीमाओं को सुदृढ़ बनाकर वहाँ रोमन सेनाएँ नियुक्त कर दीं। 
फ़रात घाटी तथा एशियाई कोचक को भी संगठित करने का थोड़ा-बहुत प्रयत्न किया 
गया। उन सब प्रयत्नों के कारण सूबों और प्रदेशों में शान्ति स्थापित हुईं जिससे' 
वहाँ की प्रजां की आर्थिक दद्ाा भी सँमलने छगी । रोम साम्राज्य में स्थिरता, 
शान्ति तथा आत्मविश्वास स्थापित करने के कारण वेस्पेसिअन करीब-करीब 

उतना ही लोकप्रिय हो गया जितना आक्टेविअस था। मरणोपरान्त उसको देवत्व की 
प्रतिष्ठा प्रदान की गयी, किन्तु डोमीशियन के विरुद्ध वैयक्तिक स्वतन्त्रता चाहने- 
वाले गणतन्त्रवादी षड्यन्त्र करने लगे । उनको कठिन दण्ड भी दिये गये तथापि 
साज़िशें चलती रहीं । अन्ततोगत्वा उसकी रानी डोमीशिया की प्रेरणा से छुरा 
भोंककर वह मार डाला गया । सेनेट के प्रस्ताव से डोमीशियन' का नामोनिशान 
सब स्मारकों से हटा दिया गया । 

सेनेट ने नर्वा नामक एक प्रसिद्ध कानूनदां को सम्राद नियुक्त किया । वह सेनेट 
का आदर करता था। इटली की' जनसंख्या तथा खेती की उन्नति के लिए उसने 
विशेष ध्यान दिया । यद्यपि वह शासन-विधान और कहा में निपुण था तथापि 
वयोवद्ध होने तथा युद्धकछा से अनभिज्ञ होने के कारण उस्तको कठिनाइयों का अनु- 
भव होने लगा । अतः उसने उत्तरी जम॑नी के सेनापति ट्रेजनत को अपना उत्तराधिकारी 
एवं सहयोगी तियुकत कर दिया। संयोग से नर्वा तथा उसके पश्चात्‌ के दो सम्राटों 
के कोई सन्‍्तान न थी जो अधिकार के लिए लड़ती-मिड़ती अतः उन सम्राटों की 
अपना उत्तराधिकारी चुनने में स्वतन्त्रता रही, जिसका उन्होंने अच्छा उपयोग किया, 
और चुनाव की अच्छी परिपाटी का प्रचलन कर दिया। नर्वा तो दो ही वर्ष तक 
राज्य कर सका किन्तु उसकी मृत्यु के बाद क्रमशः ट्रेजन, हेड़ि यन, एण्टो नियस, ऑरि- 
लियस सम्राट हुए। वे सभी योग्य और प्रभावशाली व्यक्ति सिद्ध हुए जिनके शासन- 
काल पंच शूभगुणी शासकों का युग' नाम से रोम के इतिहास में प्रसिद्ध है । 
ट्रेजन 

उपर्युक्त युग में सैनिक उत्कर्ष तथा साम्राज्य-व्यवस्था के कारण ट्रेजन का स्थान 
ऊँचा है । वह अपनी सहनशीलता, शिष्टाचार और शौय॑, शिक्षा तथा विज्ञान 
के संरक्षण और संवर्धन, लोकोपयोगी रचनात्मक कार्यो--जैसे सड़कों, इमारतों, 
घाटों, पुलों, विजय स्तम्भों आदि के निर्माण के कारण छोकप्रिय हो गया । साम्राज्य 
को दृढ़ और व्यवस्थित बनाने के लिए उसने रोमनों में रण-प्रियता और विजय- 
कामना को उत्तेजित करने का प्रयत्न किया । सदा उद्यत दण्ड' वाली नीति का 
अवलम्बन कर उसे साम्राज्य को सुदृढ़ बनाने का श्रेष्ठम उपाय उसने मान लिया। 
तदनुसार साम्राज्य के सीमा प्रान्तों के आस-पास के राज्यों अथवा कबीलों पर आकर- 
णकर उनका दमन करने में वह छग गया । डेन्यूब नदी के निचले प्रान्‍्तों में डेशिया' 
नाम का एक प्रान्त था। वहाँ के तथा आसपास के रहने वालों ने संघ बनाकर डेसि-: , 

हे । 

बेलस नामक एक कुशल योद्धा को अपता नेता नियुक्त किया था। उसके नेतृत्व में 
रोम राज्य के निकटस्थ सूबों पर वे आक्रमण करने लगे | यद्यपि कई बार रोमन 
सेना ने उनको दबाने के प्रयत्न किये किन्तु यर्थेप्ट सफलता प्राप्त न हुई ॥ आखिर 
लाचार होकर सम्राट डोसिशियत ने उनको श्ञान्त रखने के लिए निश्चित वाषिक 
रकम देना स्वीकार कर लिया । सम्राट होने पर ट्रेजन ने रकम देना बन्द कर दिया 
'और उन पर चढ़ाई कर दी । डेसिबेलस को परास्त करके उसके गढ़ विध्वंस कर 
दिये । भारी मशीनें और अस्त्र छीन लिये और डेशिया में अपने गढ़ बनवाकर 
उनमें रोमत सैनिक नियुक्त कंर दिये। इस निष्ठुर नीति से डेशिया के कबीलों में 
असन्तोष की आग सुलूगती रही । अन्ततोगत्वा द्रेजन को उन कबी लों के प्रान्त को 
जीतकर साम्राज्य के अन्तर्गत कर लेता पड़ा (१०६६०) । ट्रेजन ने ईसाई धर्मा- 
वलूम्बियों के प्रति उदार और सहिष्णु नीति का पालन किया। यह स्मरण रखना 
चाहिए कि ईसाइयों के सिद्धान्त उन सिद्धान्तों के अनुकूल न थे जिनपर रोम का 
सामाजिक, सांस्कृतिक एवं नैतिक जीवन अवलम्बित था। 
टरेजन ने दमिशक और छाल सागर के बीच रहने वाले कबीलों को परास्त कर 
'उनके प्रदेशों को भी साम्राज्य में मिला लिया जिससे .मेसोपठेमिया और छाल 
सागर के बीच के व्यापार मार्ग रोम के अधिकार में आ गये । उसी प्रकार पार्थिया 
के आधिपत्य से आरमीनिया छीनकर रोम का. प्रान्त बता लिया गया । ट्रेजन की 
नीति पश्चिमी एशिया में असफल हुई क्योंकि वहाँ की जातियाँ और कबीले अवसर 
मिलते ही विद्रोह करते रहे । वह उनसे लड़ते-लड़ते थक गया । अपने प्रमुंख सेना- 
'पति हेड़ियन को वहाँ की समस्या सुपुर्द कर वह लौट पड़ा किन्तु मार्ग में ही उसकी 
मृत्यु हो गयी (११७ ई० )। 


हेड़ियन 

यह भी स्पेन का निवासी था । ग्रीक और लेटिन साहित्य का उसने अच्छा 
अध्ययन किया था, किन्तु गणित, दर्शन, विज्ञान, राजनी ति, शासन और कानून में 
उसकी विशेष अभिरुचि थी । वह अच्छा कवि, प्रौढ़ गद्य-छेखक, कुदल चित्रकार तथा 
संगीत विद्या एंवं कला में निपुण था। उसकी मेधा शक्ति विलक्षण थी । उसकी 
योग्यता और युद्ध तथा शासन की विलक्षणता का लोहा सभी मानते थे तथापि उसके 
व्यवहार से बहुत लोग उसके प्रतिकल अथवा शत्रु हो गये । वीर एवं रणकुशल 
होते हुए भी वह शान्तिप्रिय था । उत्तम किन्तु व्यावहारिक नीति तथा सुव्यवस्थित 

शासन द्वारा वह शान्ति स्थापित करना चाहता था । साम्राज्य की सीमाओं की रक्षा 
करना नितानत आवश्यक था। अतएव उसने द्रेजन द्वारा जीते हुए प्रान्तों का उतना 
ही भाग साम्राज्य के अन्तगंत रखा जितना कि रक्षा के लिए तथा अन्य राज्यों से 
युद्ध-निवारण के छिए आवश्यक समझा । साम्राज्य को दूसरे राज्य से पृथक करने 
के लिए उसने लकड़ी की सरहद खिचवा दी । मेसोपटेमिया और आरमीनिया से 
उसने फौजें हटा लीं । प्रादेशिक शान्ति रखने के लिए उसने कहीं उपनिवेश और 
कहीं सैनिक दल स्थापित कर दिये। उसकी नीति का फल यह हुआ कि अधिक काल 
तक साम्राज्य में शान्ति रही । साम्राज्य के शासन का भार रोम नगर अथवा इटली 
के ऊपर न छोड़ उसने साम्राज्य के केन्द्रीय शासन के ही ऊपर रखा | सैनिक शासन 

और नौकरियों को उसने साधारण शासन से पुथक्‌ कर दिया । कानूनों का विधि- 
वत्‌ संकलन कराके शासनयन्त्र को व्यवस्थित कर दिया । न्यायालयों के लिए साव- 
घानतापूर्वक न्यायाधीशों का चुनाव किया। प्रदेशों में भी शासन तथा न्याय के 
विधानों को स्थिर करके प्रान्तीय शासन तथा केन्द्रीय शासन के परस्पर सम्बन्धों, 
को निर्धारित कर दिया। अपने विधानों को सुव्यवहृत करने, साम्राज्य की समस्याओं. 
को समझन तथा सम्राट का प्रभाव स्थापित करने एवं परस्पर का सम्बन्ध घनिष्ट: 
करने के लिए उसने साम्राज्य में दौरे किये । सेना की उचित शिक्षा और अभ्यास 
के लिये भी उसने कुछ सुधार किये । विद्रोह के दमन करने में उसने कठोरता का 
प्रदशत किया । उसके सुधांरों तथा निर्माण-कार्यों से प्रेरित होकर उसकी रानी 

सेवाइना ने भी स्त्रियों की एक संस्था स्थापित की जो स्त्रियों में शिष्टाचार, सामा- 

जि प्रद्॒ तथा वेषभूषा का नियन्त्रण करती थी । साम्राज्य का उत्तराधिकारी: 

उसने एक प्रमुख सेनेटर आरिलिअस एण्टीनिअसः को बना दिया । एण्टोनिअस 

वृद्ध और शान्तिप्रिय था। हेड़िजन ने अपने ही जीवनकाल में एण्टोनिअस' के 

आग्रह से उसके भतीजे मार्कस आरिलियस को उत्तराधिकारी नियुक्त करवा 

दिया । एण्टोनिअस ने यथाशक्ति हेड़िअन की नीति का पालन किया और वह 

सेनेट के आदर का पात्र बना रहा। 


मार्कस आरिलिअस (१६१-१८० ३० ) 


मार्कंस आरिलिअस सुशिक्षित विद्वान, विवेकशी ल, विचारक, दार्शनिक, संयमी, 
सदाचारी और सरल जीवन का प्रेमी पुरुष था । वह विचार-स्वातन्त्र्य तथा नाग , 
रिकों के समान अधिकार के पक्ष में था । प्रजा ने उसका सादर स्वागत किया क 

गरीबों को सहायता देने, दान देने, करों को माफ करने में उसे अधिक संकोच न होता 
था चाहे उससे राज्य-कोष का नुकसान ही क्यों न हो । अत्याचार, अपव्यय तथा 
अ्रष्टाचार को रोकने के लिये उसने कई सुधार किये । 

मार्कंस के सहयोगी शासक (रिजेप्ट) लूसिअस ने उसकी नीति और निर्णयों 


अग धध 


बज क 
जूझ काबुण न सा. कृड ग्पूइन्यू भमवाामामा बराक का बी न क्छः || * हि || | 


का सदा समर्थन किया । आठ वर्ष 4 जहा की साख है; देसी | हर 
का कुल बोझ मार्कस पर आ गिरा । उसकी शान्तिप्रिय नीति को निरबेलता का 
ज्योतक मानकर साम्राज्य के द्रोहियों ने, विशेषतः सीमान्त के युद्धप्रिय कबीलों और 
राज्यों ने, आक्रमण करना शूरू कर दिया । यद्यपि रोमनों ने पारथियनों के आक- 
मणों को निरस्त कर उन्हें पीछे हटा दिया किन्तु वहाँ से वे प्लेग (महामारी ) का 
भयंकर रोग ले आये जिससे सीरिया से गाल तक असंख्य प्रजा की मृत्यु और विनाश 
हुआ । उसके सिवा डेन्यूब नदी के उस पार के भ्रमणशील, असंस्कृत किन्तु लड़ाकू 
कबीलों ने आक्रमण शुरू किये । सम्भव है कि इन कबीलों पर उनसे भी पीछे रहने 
वाले कबीलों ने इतना दबाव डाला हो कि वे आगे बढ़ने पर मजबूर हुए हों । जो 
कुछ हो, उनके आक्रमणों से साम्राज्य के लिए भयंकर संकट उठ खड़ा हुआ। लाचार 
होकर मार्कस को साम्राज्य की मर्यादा ही नहीं बरन्‌ इटली की रक्षा के लिए युद्ध 
छेड़ना पड़ा । युद्ध तेरह वर्ष तक चलता रहा । उसी के बीच केसिअस ने विद्रोह 
की आग भड़कायी जिससे और भी उलझन पैदा हो गयी । यद्यपि केसिअस के विद्रोह 
का दमन कर दिया गया किन्तु उसके कारण उपर्युक्त कंबीलों को पूर्ण रूप से परास्त 
करनें में अड़चन पैदा हो गयी । कठिनाइयों को तीब्रतर बनाने के लिए अतिनरष्टि 
में अकाल फैला दिया । अनेक आपत्तियों के आ जाने से साम्राज्य की कधिय 
व्यवस्था डगमगाने लगी । ऐसी दशा में नये कर लगाना अनुचित एवं असंम्भव 
समझकर सम्राट को राज्य की इमारतें, जवाहरात, कलात्मक मूर्तियाँ, सजावट 
के सामान, यहाँ तक कि कपड़े भी बेचकर युद्ध के लिए धन एकत्रित करना पड़ा । 
यही नहीं, लाचार होकर उसको आक्रमणंकारियों से सन्धि करनी पड़ी जिससे कुछ 
समय के लिए सीमाओं पर शान्ति रही । किन्तु बरबरों को अनुभव हो गया कि रोमन 
सेना अजेय नहीं जिससे उसका आतंक क्षीण होने लगा । 

मार्कंस का गाहं॑स्थ्य जीवन भी चिस्ताजनक रहा। संयम, दिन में एक बार 
'स्वल्प भोजन तथा मानसिक चिन्ताओं के कारण वह अपनी रूपवती किन्तु चंचल 
स्वभाव की. विनोदप्रिय स्त्री को यथेष्ट समय और ध्यान न दे पाता था। लोग 
सरह-तरह की झूठी-सच्ची बातें कहने और व्यंग्यात्मक तथा उपहासजनक लेख और 

रचनाएँ लिखने तथा सुननें-सुनाने छगे । यद्यपि रोम के अनेक सुप्रसिद्ध और 
प्रतिष्ठित सेनानियों तथा सम्राटों के सम्बन्ध में ऐसी ही बातें प्रचलित हुई 
ओर होती रहीं किन्तु अधिक कोमलचित्त होने के कारण वह व्यथित हो 
जाता था । 

माकंस ने एक भयंकर भूल की जब उसने अपने पुत्र कमोडिअस को अपना 
उत्तराधिकारी बनाया । हट्टा-कट्टा, छापरवाह नवयुवक कमोडिअस खेलकूद, कुश्ती, 
शिकार, शराब, जुआ और स्वाभाविक एवं अस्वाभाविक भोग-विलास में मस्त 
रहता था। उसे स्त्री-हप बनाकर तदनुकुल व्यवहार-प्रदर्शन का भी शौक था । 
निर्देयता के दृश्यों से उसका मनोविनोद होता था । सारांश यह कि वह विलक्षण 
'नर-पशु था । 

एण्टोनाइन वंश का अन्तिम सुयोग्य, कर्मठ और प्रतापी सम्राट मार्कस था । 


उसकी मृत्यु के पश्चात्‌ उस वंश का ह्ास होता चला गया । 


कमोडिअस (१८०-१९२ ई०) 


साम्राज्य की आर्थिक अव्यवस्था, रोग तथा दुर्भिक्ष, सेना के आतंक तथा बरसों 

के निरन्तर युद्धों से प्रजा के बल के 'ह्वास एवं स्वयं अपनी नैतिक दुर्बलता के कारण 

'कमोडिअस ने शत्रुओं से सन्धियाँ करके उन्हें शान्त रखना श्रेयस्क र समझा। इसके 
सिवा सीमा-प्रान्तों के शासन को भी संगठित करने का उसने कुछ प्रयत्न किया । 

किन्तु अपने क्रूर स्वभाव, निर्देयता, भ्रष्टाचार एवं व्यभिचार के कारण उसका 

लोकप्रिय हीना असम्भव-सा हो गया । वह पदों और अधिकारों को बेचता था 
जिससे योग्य तथा मर्यादाशील व्यक्तियों की अवहेलना होती थी । स्वयं वह अपने 

'रनिवास में, जहाँ सेकड़ों सुन्दरियाँ उसने एकत्रित कर रखी थीं, भोग-विलास में 
फंसा रहता था । परिणाम यह हुआ कि षड्यन्त्रकारियों ने, जिसमें उसकी बहिन और 
एक प्रेयसी भी शामिल थी, उसका वध कर डाला । उसके वध से सेनाशाही का 
आरम्म माना जाता है। सेनेट द्वारा निर्वाचित और अभिषिकत सम्राट हेल्किअस 
का भी प्रिटोरियन गार्ड स दछ के सिपाहियों ने वध कर डाला और जूलिएनस नामक 
एक घनाढ्य व्यक्ति से प्रति सिपाही छः हजार ड्राश्म घूस लेकर उसे सम्राट बना 
दिया । यह समाचार फैलते ही साम्राज्य के चार प्रमुख सेनापतियों ने यह नारा 

उठाया कि सम्राट्‌ के पद का क्रय-विक्रय सर्वथा असह्य और दण्डनीय है। ब्रिटेन, 
येनोनिआ, सीरिया आदि के सेनापतियों ने हथियार उठा लिये । भयंकर जंग छिड़ 

गया। अपने प्रतिहृन्द्ियों को अपनी ओर मिला कर या उन्हें हराकर सेप्टिमस सेवेरस 
सम्राट हो गया । 


सेप्टिमस सेवेरस (१९३-२११ ६०) 

अफ्रीका में फोनीशियनों तथा इसाइयों के बीच उसका पालन-पोषण हुआ था । 
एथेन्स में उसने साहित्य तथा दर्शन का अध्ययन किया था। उसे कवियों और 
दार्शनिकों को अपनी गोष्ठियों में रखने का शौक था किन्तु उनके संसर्ग से उसके 
साहस, शौर्य और क्षात्र धमं में विकार या दुबंछता न आ पायी । डील-डौल में पुष्ट 
तथा वीर एवं चतुर सेनानी होते हुए भी वह सरल जीवन और रहन-सहन की सादगी 
का प्रेमी था । उसने सम्राट्‌ के गार्ड (अंगरक्षक) दल को छिल्न-भिन्न कर दिया | 
प्रिटोरिअन गार्ड का चुनाव इटेलियनों में से ही हुआ करता था किन्तु नये सम्राट 
ने वह परिपाटी तोड़कर विभिन्न प्रास्तों के सिपाहियों को उत्तरोत्तर भरती करना 
शुरू कर दिया । उदहृण्ड व्यक्तियों तथा सेनेट के बी 7 उपद्रवी सदस्यों का भी वध 
उसने करवा डाला । इसके सिवा बहुत बड़ी सम्पत्ति वाले कुलीनों की जायदादें भी 
' उसने जब्त कर लीं। उसकी शक्ति का रहस्य उसकी आज्ञान्‌वर्तिनी सेना थी जिसको 
उसने वेतन बढ़ा-बढ़ाकर और अच्छे-अच्छे पदों पर नियुक्त करके सन्तुष्ट कर रखा 
था | जिन सैनिकों की नियुवित प्रान्तों में होती उनको वहाँ विवाह करने को उत्साहित 
किया जाता । परिणाम यह हुआ कि उनकी सन्‍्तति रोम साम्राज्य की संस्कृति, 
व्यापार और हित साधंन में स्वाभाविक दिलचस्पी लेती और सीमाओं की रक्षा में 
दत्तचित्त रहती थी । सबसे विलक्षण सुधार सैनिक शिक्षा को अनिवार्य बनाकर 
भी इटेलियनों को उससे वंचित रखना था । इस नीति का यह परिणाम हुआ कि 
भविष्य में प्रान्तीय सेना ही सम्राट के चुनाव के लिए समर्थ हो सकी । रोम में उसनें 
प्रान्तीय सेना के कई लीजन्स लाकरं जमा दिये जिससे रोमनों पर आतंक छाया रहे। 

रोम साम्राज्य में टेक्सों की इतनी वृद्धि हो गयी थी कि लोग टैक्स लेने वालों 
की सूरत देखकर भागते और मुँह चुराते थे। इसके सिवा रोम के द्वारा नियुक्त नौकरों 
अंथवा ठेकेदारों को स्थानिक प्रजा के साथ सहानूमूति नहीं हो सकती थी, जिसका 
दृष्परिणाम यह भी हुआ था कि लोग रोमनों को घृणा की दृष्टि से देखने लगे । 
इन सब कठिनाइयों को समझकर सम्राट्‌ ने टेक्स वसूल करने की जिम्मेदारी 
म्युनिसिपल सभाओं को दे दी. और उनको यह आदेश दिया कि समाज के नानबाई, 
तेली आंदि अत्यावश्यक सेवकों पर टैक्‍स न लगावें। 

सेप्टिमस ने इम्पेरेटर' की उपाधि धारण की जो रोमनों के लिए एक नयी 
'पदवी थी उससे एशियाई और मिस्री सम्राट्‌ की ध्वनि आती थी । वह एक नये 
युग की सूचना-सी बन गयी । सैन्य बल शासन का आधार और स्वच्छन्द्र सम्राट 
साम्राज्य का सर्वेसर्वा बन गये । 


सेप्टिमस की महारानी जूलिआ जो एक धनाढ्य पुरोहित की पूत्री थी, अपने 
रूप और छावण्य के लिए विख्यात थी । सम्राट्‌ राजनीतिक उलझनों में फँसा था 
'पर वह एक संस्था का संचालन कर रही थी जिसमें साहित्य और कलाओं के प्रेमी 
तथा कलाकार एकत्रित होते और विचार-विनिमय करते थे । महारानी उनके 
उत्साह का उन्मुकत संवर्धन करती थी । उसके व्यक्तित्व का प्रभाव सेप्टिमस के 
विचारों और व्यवहारों पर भी दिखाई पड़ने छगा। अपने पुत्रों को सम्राट ने 
'यह उपदेश दिया कि सेना को यदि सनन्‍्तुष्ट रखा जाय तो फिर किसी की भी चिन्ता 
'करना अनावश्यक है। 


केरकेला (२११-२१७ ई०) 


सेप्टिमस का पुत्र मारकस एमेलिअस, जो केरकेला के नाम से विख्यात है, सम्राट 
हुआ । साझीदार होने के भय से उसने अपने छोटे भाई का वध करा दिया और 
उसके सहायकों को भी हजारों की संख्या में तलवार के घाट उत्तार दिया। केरकेला 
'भी एक विलक्षण जीव था । साधारण शासन का भार तो उसने अपनी माँ के हाथ 
में छोड़ दिया और स्वयं सैनिकों, इन्द्र युद्ध करने वालों और यरीबों के साथ मिलता- 
जुलता रहता था । उसे शिकार और शेर से अकेले लड़ने का व्यसन था। उसके 
मोज़न के समय मेज के पास सिंह बैठा रहता।. एक सिंह उसके पलंग पर मी बैठा. 
रहता था। युद्ध करना उसे प्रिय था किन्तु बल के बदले छल से काम चलता हो तो 
'वह्‌ उसका निस्संकोच प्रयोग कर डालता था । धोखा देकर उसने आरमीनिया के. 
राजा और राजकुमारों को कैद कर लिया । उसका सबसे निर्दयतापूर्ण और घृणित 
काम था अलेक्जैण्डिया के युवकों को सेना में भरती करने के बहाने बुलाकर सबका 
वध करवा देना । सरकस के-खेलों का उससे इतना व्यसन था कि उन पर वह अपार 
धन व्यय करता रहा और सैनिकों का वेतन भी ड्योढ़ा कर दिया। रोम का सबसे 
बड़ा स्तानागार बनवाने में भी उसने खूब धन लगाया। उसकी बड़ी उत्कट आकांक्षा 
महान्‌ अल्ेक्जैण्डर के समान विजयी होनेकी थी । मनसूबों तथा व्यसनों में घन. 
का अपव्यय करने से राज्य-क्ोष खाली हो. गय[;।, उसकी पू्ति के लिए उसने;ऐसा 

ढंग निकाला जिससे साम्राज्य की नीति में बड़े मार्क का परिवतेन हो गया और 
जिसका प्रभाव विस्मयजनक हुआ । उसने साम्राज्य की सब स्वतन्त्र प्रजा को रोमनों 
के-से नागरिक अधिकार प्रदान कर दिये (२१२ ई० ) । यद्यपि क्लाडिअस के समय 
से ही इस विचारधारा का कुछ कुछ विकास हो रहा था किन्तु उसको निर्भयता के 
साथ पूर्ण करने का श्रेय केरकेला को ही प्राप्त हुआ । उसकी नीति का एक परिणाम 
तो यह हुआ कि साम्राज्य में रोमनों का विशिष्ट महत्व न रहा। दूसरा यह कि 
प्रान्तीय प्रजा का राजनीतिक स्तर रोमनों के समान हो जाने के कारण साम्राज्य 
में उनको समान अधिकार प्राप्त हुए जिससे उनमें आत्माभिमान की वृद्धि हुई ॥ 
किन्तु सम्राट को तात्कालिक लाभ यह हुआ क्रि प्रान्तीय प्रजा पर वे विशिष्ट कर लग 
गये जिनसे अभी तक वह मुक्त थी । इसीलिए यह शंका की जाती है कि केरकेला 
इस कार्य में किसी उच्च आदशं से प्रेरित नहीं था बल्कि अपने रिक्त कोष की आम- 
दनी बढ़ाने के लिए ही उसने एक साधन प्रचलित किया था । उस. आशिक 
ध्येय को सामने रखकर उसने प्रचलित सिक्कों का मूल्य तो पुर्वंवत्‌ रखा किन्तु उनके 
चाँदी-सोने में अन्य सस्ती धातुएँ मिलाकर उन्हें भ्रष्ट कर दिया । उसके व्यवहार 
से क्षब्ध होकर एक प्रिटोरियन गाडे ने उसका वध कर डाक्ा (२१७६०) । और 
चौदह महीने तक सिंहासन सेवरस वंश के हाथ से निकला रहा। केरकेला की सुन्दरी' 
महारानी जूलिया डोम्ना ने निर्वासित दक्षा में निराहार रहकर प्राण त्याग दिये। 


जूलिया डोम्ना की बहन जलिआ मेइसा बड़ी योग्य और चतुर स्त्री थी । उसके: 
प्रयत्त से फिर सेवरस वंश का एलागेबेल्स नामक चौदह वर्ष का राजकुमार सिंहासन 
पर बिठाया गया । सेवेरिअस एविटस बेसिएक्स सीरिया के सूर्यदेवता के मन्दिर 
में पुजारी था । शायद इसीलिए वह एलागेबेल्स के नाम से प्रसिद्ध हुआ । वह 
स्वयं रूपवान भी था और अपना स्थान देवता जूपिटर से भी ऊँचा समझता था + 
उसी धारणा के साथ-साथ वह हिराक्लस की पत्नी होंने की कल्पना करता और 
तदनुकूल व्यवहार भी करता था । उसके अदम्यं व्यभिचार और दुव्यैंसनों के कारण 
हिसाप्रिय तथा भोग-विलास-प्रिय रोमन भी हैरान थे । कहा जाता है कि सम्मवतः 
रोम का कोई भी सम्राट या सेनानायक व्यभिचार और दुर्व्यंसन में उसकी समता 
नहीं कर सका । सनक में आकर अपने विवाह के अवसर पर उसने बेहिसाब सौगातें 
बाँटी और एम्फी थियेटर के खेलों में अगणित पशुओं का, जिनमें ५१ व्यापत्र तथा 
एक हाथी भी था, विभत्सता से साध वध करवाया। वह अकारण अनेक मनुष्यों को 
मरवा डालता था । उसके दो कामों से रोमनों को विशेष क्षोम और क्रोध उत्पन्न 

हुआ । पहला यह कि उसने वेस्टल वजिन (देव कुमारी ) से बलातू विवाह कर लिया 

ओऔ दूसरा यह कि जुपिटर के मन्दिर से भी विशाल मन्दिर बनवाकर बड़े समारोह 

के साथ एलागेबेलस' (सूर्य देवता) को उसमें प्रतिष्ठित किया। फिर अपने एलागे- 

बेलस का बड़े धूमधाम से कार्थज की देवी यूरेनिआ से व्याह्‌ करवाया । मन्दिर और 
व्याह से सीरिया और अफ्रीका के सैनिकों और लोगों को चाहे जितना सनन्‍्तोष और 
आनन्द प्राप्त हुआ हो किन्तु रोमनों को बड़ी वेदता हुई । चार वर्ष भी राज्य के 
पूरे न हो पाये थे कि प्रिटोरियन गार्ड ने उसका वध कर डाला । 

एलागेबेलस तो निकम्मा था किन्तु उसकी नाती जूलिआ मेइसा अद्भुत 

प्रतिभाशालिनी, योग्य तथा कार्यकुशरू थी । कहा जाता है कि उसका स्थान रानी 

एग्रमिपिना से भी ऊचा था। सम्मवतः यह प्रथम स्त्री थी जिसने सेनेट की बहसों 
में भाग लिया और जिसकी सम्मति ध्यानपूर्वक सुनी जाती थी । नये सम्राट्‌ अछे- 
क्जेण्डर की अवस्था सिंहासनरूढ़ होने पर केवल चौदह वर्षे की थी अतएव साम्राज्य 
के शासन और नियन्त्रण का भार राजमातामही प्रतिनिधि की हैसियत से वहन 
करती थी । उसकी नीति सेवेरस और केरकेला से भिन्न थी। केवल सेता के बल 
'पर अवलूम्बित रहना उसे श्रेयस्कर प्रतीत न हुआ । अतएव उसने सेनेंट के सम्मान का 
पुन:स्थापन तथा शासन को सेना के हाथों से नाग रिको के हाथों में सौंप देने का कुशल 
प्रयास किया । उसकी अध्यक्षता में बारह वर्ष तक ऐसी शान्ति और ऐसा सुन्दर 
शासन रहा कि उसके यूग को परवर्ती लेखक स्वर्णयुग' कहने लगे । उसकी' नीति- 
कुशलता, शान्ति तथा न्याय-प्रियता, घारमिक उदारता, प्रजा के प्रति सहानुभूति 
'के कारण सीमाओं के दोनों ओर शान्ति रही जिससे व्यापार तथा आथ्िक संगठन 
में उन्नति हुई । कला-कौशल तथा'शिक्षा-प्रचार की ओर विशेष ध्यान दिया गया 
और प्रजा के मरण-पोषण में सुरुचि तथा सहानुभूति से काम हुआ । शिक्ष कों और 
विद्वानों का आदर-सम्मान बढ़ गया । जिमींदारों के कर भी घटा दिये गये जिससे 
उनकी दशा भी सुधरने छगी । उपर्युक्त नीति से शासन का खर्च बढ़ गया तथापि 

राजकोष उसे झेल ले गया | राजदरबार के खच में जहाँ तक किफायत हो सकी वह 
की गयी, जिससे साम्राज्य का कोष खाली न होने पाया । राजमाता ने अलेक्जेण्डर 
को ब्री संगति से दूर रखकर उसके आचार-विचारों को शिष्टऔर पुष्ट बता दिया । 
उसकी शिक्षा और दीक्षा बड़े सुन्दर ढंग से की गयी । उसके आचरण शुद्ध और 
सरल थे । उसको परामर्श देने के लिए राजमाता नें सोलह सुशिक्षित और 
आदरणीय सज्जनों की एक समिति बना दी । 


१२२ विश्व-इतिहास 


साम्राज्य बारह वर्ष तक शान्ति रही किन्तु सेना की बेकारी और व्यवस्थित 
शासन प्रजा को कम रुचिकर प्रतीत होने छगा | यद्यपि साम्राज्य की धाक बंध 
गयी थी औरनी ति सफल होने लूगी थी तथापि सैनिकगण तथा रणप्रिय नेता मन ही 
मन संघर्ष चाहते थे । संयोग से वैसा अवसर भी आ गया । फारस का सासानी' 
राजवंश दिनोदिन संगठित और बलशाली होता जा रहा था। अनुश्रुति के अनुसार 
सासानी वंश का अभ्युदय अनाहिता के मन्दिर के विशिष्ट अधिकारियों से आरम्भ 
हुआ। उक्त वंश के पपक नामक व्यक्ति ने किसी प्रान्तीय सरदार की पुत्री से विवाह 
करके आखिरकार अधिकार भी छीत लिया (२०३ ई०) । उसके पाथियन अधि- 
पति ने अधिकार-परिवर्तन को अस्वीकृत कर दिया । इस पर राजा और सरदार 
पपक का संघर्ष आरम्म हुआ । उस संघर्ष का परिणाम यह हुआ कि ईरान, विशेषतः 
फारस, में विप्लव-सा उठ खड़ा हुआ । पपक की मृत्यु के उपरान्त उसके दोनों पत्रों, 
शापुर और अदंशीर में युद्ध छिड़ा । देवयोग से शापुर की मृत्यु हो गयी और अर्दशीर 
की सत्ता स्थापित ही गयी । उसने घोषणा कर दी कि वह फारस का स्वतन्त्र राजा 
है और तदनुसार उसने वहाँ के भूमिपतियों और सरदारों पर अपना आधिपत्य 
सफलतापूर्वक स्थापित कर दिया । पा्थिया के सम्राट ने उसके दमन के लिए जो 
सेना भेजी वह पराजित हुईं जिससे अर्दशीर का आतंक बहुत बढ़ गया । उत्साहित 
होकर उसने स्वयं पार्थियन राज्य पर आक्रमण किये और अन्ततोगत्वा पाथियन 
राजा का वध कर डाला (२२४ ई० ) । यद्यपि पाथिया को रोम' वालों और कुशाण 
राजा ने काफी सहायता दी कि्तु अर्दशीर ने उनको भी परास्त कर. दिया । दस 
वर्ष के भीतर ही उसका साम्राज्य फरात नदी से मर्ब और हेरात तक' विस्तृत हो 
गया। अर्दश्षीर की प्रबुद्ध शक्ति से रोम के सम्राट्‌ अलेक्जेण्डर को घोर चिन्ता हुई ॥ 
उसे ऐसा प्रतीत होंने छगा कि ईरान का पुराना साम्राज्य पुन: जागे उठा है और जो 
कार्य मकदूनिया के अलेक्जेण्डर को करना पड़ा था वह अब उसको ही करना पड़ेगा। 
इस कल्पना के अनुसार उसने रोम की सेला का संगठन मकदूनिया के समान कर 
दिया । उसका विचार फारस पर तीन ओर से आक्रमण करने का था । सासानी 
भी जागरूक थे । दोनों ओर से बड़े पैमाने पर तैयारियाँ होने लगीं । अर्दशीर ने 
रोम की दो सेनाओं को नष्ट कर दिया, किन्तु तीसरी से भयंकर युद्ध हुआ जिसमें 
दोनों की बड़ी हानि हुई । दोनों को अपने अपने दृष्टिकोण से सफलता रही । 
किन्तु सीमा कां प्रश्त ज्यों-का-त्यों रहा । रोम की यह धारणा रही कि वह असफल 
होकर युद्ध से पराहुमख हो गया. है । :इस धारणा का -परिणाम उसके विरुद्ध पड्‌- 

यन्त्र हुआ । उसी जमाने में आलमतनियों ने भी, जो जर्मगी की एक जाति थी, 
साम्राज्य की सीमा पर आक्रमण किया । उनको ज्ञान्त रखने के लिए रिश्वत देने का 
अ्रस्ताव किया गया । रोम की सैनिक शक्ति की धाक शी प्रता से बिगड़ती देखकर तथा 
अनुशासन की कठोरता तथा कायरता से ऋद्ध होकर षड़यन्त्रकारियों ने अलेक्जेण्डर 
का वध कर डाला । उसी के साथ उसकी नानी का भी निधन हुआ (२३५ ई० ) 
अलेक्जेंण्डर का निधन होते ही रोम की सेनाओं में बड़ी अराजकता फैल गयी , 
जो रूगभग पचास वर्ष तक चलती रही । सम्राट बनने की छालसा से अनेक सेना- 
नायक स्वतन्त्र होकर तदर्थ प्रयत्नशी ल हो गये । रोम साम्राज्य का यह यूग अन्धकार- 
ग्रस्त है। इतिहास भी अभी तक उस पर पूरा प्रकाश डालने में समर्थ नहीं हो सका । 
आगामी अधंशती में सत्रह सम्राट हुए जिनमें एक-दो को छोड़कर सबका वध हुआ । 
सेना के निरंकुश होने का सबसे बुरा फल . यह हुआ कि डेन्यूब की सीमा 
'कमजोर हो गयी जिससे गाथ' आदि बर्ब॑र जातियाँ बल्काने में घुस पड़ीं। रोम का 
सम्राट जो उनको हटाने गया युद्ध में मारा गया । आधिपत्य प्राप्त करने के लिए 
'खास इटली में प्रतिद्वन्दी युद्ध करने लगे । डेन्यूब, और राइन नदी की निचली और 
मध्य की सीमाएँ टूट गयीं जिससे फ्रांक लोग बहुत बड़ी संख्या में घुस पड़े (३५ ०ई० )। 
और गॉल तथा स्पेन तक जा पहुँचे । उसी प्रकार आलूमनी जाति के लोग राइन 
नदी पारकर इटली में प्रविष्ट हो गये । 
अर्दंशीर का पुत्र शापुर जो इस समय फारस के राजसिहासन पर आसीन था 
अपने पिता.के समान पराक्रमी निकला | उसने सीरिया पर आक्रमण किया और 
'एण्टिआक तक आ पहुँचा । रोमन सम्राट्‌ वेलेरिअन को छछ-बल से उसने कैद कर 
लिया । वेलेरियन की मृत्यु कंद ही' में बड़ी बेहुरमती से हुई (२५० ई०) । अपनी 
विजय से उत्साहित होकर शापुर आगे बढ़ा और एनातोलिया के पदिचमी समुद्री तट 
तक पहुँच गया । उसका आधिपत्य जमने के पहले ही पालमाइरा की रोमन सेना ने 
मेसोपटेमिया पर चढ़ाई कर दी । फलत: शापुर को लछौटना पड़ा और मेसोपटेमिया 
'को खाली कर देना पड़ा । इससे प्रसन्न होकर रोम के सम्राट्‌ ने पालमाइरा के सेना- 
'नायक ओडेनेथस को राजा की पदवी से विभूषित कर दिया । कुछ ही वर्षो में पाल- 
माइरा के राजा ने ऐसी शक्ति संचित कर ली और ऐसा व्यवहार किया जिससे रोम 
के सम्राद को अनिष्ट की आशंका हो गयी । पाकूमाइरा का शासन विधवा रानी 
जिनोबिया सेप्टेमिया के हाथ में आया (२६७ ई० ) । उसे ग्रीक, सीरियन, मित्री. 
तथा छाटिन माषाओं का ज्ञान था। विद्या-प्रेम के साथ ही साथ उसे मिस्र की 

सुविख्यात रानी क्लिओपेट्रा के समान ऐश्वर्य और महत्त्व की प्रबल आकांक्षा भी थी | 
वह अपने को मिस्र के टोलेमी राजवंश की पुत्री कहती थी। पुरेषोचित व्यायाम और 
शिकार का उसे शौक था। तथापि उसका आचरण श्िष्ट एवं शुद्ध था । उसने 
अपना आधिपत्य मिस्र देश पर भी जमा लिया और पूर्व की रानी की उपाधि 
धारण कर बड़े ठा>-बाट से शासत करने लगी । अपने पराक्रम और चतुरता से उससे 
मिस्र से एशियाई कोचक तथा बास्फोरस तक अपना प्रमुत्व स्थापित कर दिया 
जिससे रोम का महत्त्व एशियाई कोचक में अस्तग्राय होने लगा। विजयों से उत्साहित 
होकर उसने २७२ ई० में रोम के विरुद्ध विद्रोह कर दिया । यदि रोम का सम्राट 
जम॑न आक्रमणों को रोकने में न फेस गया होता तो सम्भवतः विद्रोह करने का' 
साहस रानी न करती । 

विद्रोह का अवसर चुनने में जिनोबिया ने भूछ की । उससे यह न सोचा कि 
गाथ' छोगों के टीड़ी दक को २७० ई० में परास्त करने से रोम के सम्राट की चिन्ता 
का एक भयंकर कारण दूर हो गया । इसके सिवा नये सम्राट्‌ आरेलिअन नें भी गाथों' 
के उस दल को जो इटली में घुस गया था, घोर युद्ध करके मगा दिया (२७१ ई० ) । 
उधर से निद्चिन्त होकर आरेलिअन ने जिनोबिया को, जो पाूमाइरा के जलस्रोत 
के सूखने से हताश होकर फारस भागी जाती थी, पकड़ लिया और रोम में कैदी बना' 
कर रखा। कार्थेज की तरह पालमाइरा भी भस्मसात्‌ कर दिया गया (२७२ ई०) । 
यद्यपि आरेलिअन योग्य सेनानायक और कुशलरू शासक था जिससे साम्राज्य को 
लाभ होने की आशा थी किन्तु वह केवल पाँच वर्ष ही राज्य कर पाया । इसी थोड़े 
समय में उसने रोम की आर्थिक स्थिति सँमालने तथा अनुसाशन वुढ़ करने और 
लोकोपयोगी इमारतों, नदी के तटों तथा नगर की प्राचीर को सुदृढ़ करने का स्तुत्य 
प्रयत्त किया । उसने सिक्‍कों के सुधार का भी प्रयत्न किया। गरीबों को अनाज 
के बदले वह पकी-पकायी रोटियाँ, तेठ,बनमक और सुअर का गोइत मुफ्त बँटवाता' 
था। यद्यपि स्वयं वह सरछू, कम खर्च और सादगी-पसन्द था तथापि रोबदाब तथा 
जनता को आकर्षित करने के लिये अनेक प्रभावोत्यादक विधि-विधान उसने प्रचलित' 
किये | सम्राट्‌ को ईश्वर अथवा सूर्यंदेव का प्रतिरूप कहकर उसके प्रति भक्ति, 
श्रद्धा तथां अर्चा का आदेश दिया। अपनी नीति और आज्ञाओं में सेनेट को वह हस्त- 
क्षेप न करने देता था। सूर्य की पूजा को उसने राष्ट्र-धर्म घोषित कर दिया। उसके 
दृढ़ शासन तथा प्रबल नियन्त्रण से शासक वर्ग में व्याकुलता फैली । फैलसूफ अमीरों 
तथा शौकीन लोगों को सीघे-सादे रहुन-सहन के प्रति उसका आग्रह असन्तोषजनकः 

हो गया । रिश्वतखोरों तथा अनाप-शनाप लाभ उठाने वाले व्यवसायियों में मय 
और रोष बढ़ा | सूर्य देवता के एक विशाल मन्दिर के निर्माण होने तथा उसे धर्म 
का प्रमुख केन्द्र बनाने के प्रयत्न से अन्य धर्माधिकारियों में ईर्ष्या-हैष के माव जाग्रत 
हो गये । साधारण जनता पर पँजी वालों ने जो अक्षय कर्ज छाद रखा था उसको 
उसने अनुचित और अन्‍्यायपूर्ण घोषित करके अदा करने से मुक्त कर दिया । इससे 
सूदखो रों और गुलामों पर अत्याचार करने वालों में हलचल फैल गयी । इन सब 
जनोपयोगी' कार्यों का यह फल हुआ कि उसके विरुद्ध पड़यन्त्र की भावना स्वार्थ 
परायण समुदायों में बढ़ती गयी । अन्ततोंगत्वा इरास नामक उसके सेक्रेटरी ने 
एक जाली पन्न बनाया जिसमें कई अफसरों को प्राणदण्ड देने का आदेश लिखा हुआ 
था। उत्तेजित होकर अफसरों ने सम्राट को मार डाला (२७५ ई० ) । ह॒त्याकाण्ड 
का समाचार फैलते ही सैनिकों ने इरास तथा हत्यारे अफसरों का वध कर दिया । 

फारस में शापुर के उत्तराधिकारियों में राजसिहासन के लिए संघर्ष छिड़ 
गया (२७२ ई०) जिसके कारण फारस से न तो जिनोबिया को सहायता मिली और 
न रोम वालों का विरोध हुआ । रोम वाले भी पालमाइरा की विजय से लाभ उठा 
कर फारस को हानि इसलिए न पहुँचा सके कि आरेलिअन के वध के पश्चत्‌ जो सम्राट 
हुए वे गाल पर जर्मनों के आक्रमणों में उलझे रहे या स्वच्छन्द सेनापतियों से लड़ते 
रहे । उनका शासनकाल भी अधिक स्थायी न रहा । यद्यपि सम्राट केरस ने ' फारस 
के सम्राट बहराम द्वितीय पर, जिसने आरमी निया और मैसोपटेमिया पर अधिकार 
जमा लिया था, चढ़ाई की (२९२६० ) । किन्तु उसका कोई परिणाम न निकला | 


डायोक्लीशियन (२८५-३०५ ३०) 


डायोक्ली शियन ने साम्राज्य की सीमाओं पर बारम्बार आक्रमणों को रोकने 
और शासतिक व्यवस्था स्थापित करने के लिये नवीन योजना बनायी। इस योजना 
के अनुसार दो आगस्टस एक स्वयं डायोक्लीशियन और दूसरा मेक्सिमिनिअस 
नियुक्त हुए । यद्यपि डायोक्‍्लीशियन का स्थान प्रथम था तथापि दोनों के अधिकार 
समान निश्चित किये गये। डायोक्लीशियन ने निकोमीडिया में जो बाइजेण्टम से' 
कुछ मील दूर था और मेक्सिमिनिअस ने मिलान में अपनी राजधानियाँ बतायीं ॥ 
प्रत्येक आगस्टस को एक सीज़र चुनने का अधिकार दिया गया । आगस्टस से. 
सीज़र का दर्जा कम था और उसके अधिकार भी कम थे । डायोक्ली शियन नें 
अपना सहयोगी गेलेरिअस को और मैक्सिमिनिअस ने कानन्‍्स्टेण्टिअस को चुना # 

आगस्टीय क्षेत्रों के अन्तर्गत एक भू-मभाग का शासन सीज्ञरों को दे दिया गय और 
उनके शासन-केन्द्र निश्चित कर दिये गये । यही नहीं, आगस्टसों ने अपने-अपने 
सीज़रों का अपनी-अपनी, पुत्री के साथ विवाह भी कर दिया । 
योजना की दूसरी विशेषता यह थी कि प्रत्येक कानून अथवा आज्ञाएँ चारों 
'पदाधिकारियों के नाम से प्रकाशित होतीं जिससे यह प्रतीत न हों कि साम्राज्य 
चार टुकड़ों में बाँट दिया गया । तीसरी विशेषता यहू थी कि दोनों आगस्टसों ने 
यह निर्धारित किया कि बीस वर्ष के शासन के उपरान्त वे अपना स्थान' सहयोगी 
'सीज़र को देकर हट जायेंगे | उनकी धारणा थी कि उपर्युक्त प्रथा से आगस्टस' 
पद के लिए संघर्ष कम और साम्राज्य की चारों दिशाओं का प्रबन्ध सुदृढ़ और 
सन्‍्तोषजनक हो सकेगा । इसके सिवा आगस्टस के पद पर पहुँचने के पहले सीजर 
को शासन सम्बन्धी नीति और उसका व्यावहारिक ज्ञान एवं अनुभव भी अच्छा 
होगा और साम्राज्य की नीति में आमूल उलट-पुलट की सम्मावना भी कम होगी । 
सिद्धान्त के हिसाब से उपर्युक्त नीति अच्छी कही जा सकती थी किन्तु उससे चारों 
में संघर्ष की आशंका तो दूर न होती थी । 
शासन में उत्तरदायित्व, गम्भी रता एवं शिष्टता के स्थापन के लिए डायोक्ली- 
'शियन ने कुलीनों की मर्यादा और अधिकारों को पुनरुज्जीबित करने का प्रयत्न 
'किया । ऐरेगैरे पंचकल्याणी लोगों के हाथ में शासन के चले जाने से रोम राज्य 
तथा साम्राज्य को कटु अनुभव होते रहे थे जिससे सुधार की आवश्यकता प्रतीत होती 
थी । कुलीन श्रेणी का पुनरनिर्माण करने के लिए सम्राट ने पदों को वंशानुगत कर 
दिया जिससे नौकरशाही स्थिर, गम्भीर तथा अधिक अनुभवी हो सके । सम्राट 
को यह धारणा थी कि शान्ति एवं संरक्षित परिस्थिति में ही जनसत्ता का आनन्द 
उठाया जा सकता है, अन्यथा डिक्टेटरशिप उससे कहीं अधिक उपयोगी तथा बल- 
दायक होती है। साम्राज्य की स्थिति के अनुसार उसी की आवश्यकता है। .. 
. डायोक्लीशियन ने आर्थिक दशा सुधारने के लिए काफी उत्साह दिखाया। 
सिक्‍कों की अ्रष्टता को, जो चाँदी की कमी के कारण हुई थी, यथासाध्य कम करके 
उसने नये. और अच्छे सिक्‍के प्रचलित किये । प्राइवेट व्यापार को उत्तेजना दी । 
शासन के हाथ में कुछ गिने-चुने व्यापार आवश्यक समझकर रख दिये । लोहा, 
सोना, अताज, शराब, नमक, दल्ााली तथा कीमती वस्त्र आदि का कण्ट्रोल शासन के 
हाथ मे. रखा । बेकारी दूर करने के लिए लोकोपयोगी अनेक निर्माण-कार्य चाल 
किये । खाने-पीने की आवश्यक चीजों की दर निर्धारित कर दी गयी और नीची 

श्रेणी के कारीगरों तथा मजदूरों का वेतन भी निश्चित किया गया (३०१ ई०) | 
गरीबों की स्थिति के अनुसार खाने की चीजें या तो आधे दाम पर या मुफ्त दी जाने 
लगीं । सरकारी कामों में सबसे अधिक नौकर तथा मजदूर भरती किये गये । 
सैनिक विभाग' को साधारण विभाग से पुंथक्‌ कर देना डायोक्लीशियन के: 
महत्त्वपूर्ण सुधारों में गिना जाता है। नौकरियों की संख्या भी खूब बढ़ायी गयी जिससे” 
बेरोजगारी कम हो सके । शासन को दृढ़ तथा नौकरियों की वृद्धि करने के लिए 
उसने सूबों तथा प्रान्तों की संख्या बढ़ा दी । प्रिटोरियन गाडों की शक्ति तोड़ने के 
लिए उसने उन्हें सवारों और पदातियों के अध्यक्षों के सुपुर्दे कर दिया । प्रिटोरियन 
नेताओं को जिन्‍सी कर वसूल करने तथा न्याय वितरण का काम दिया गया । 
डायोक्लीशियन के समय में सम्मवतः गेलेरियस के आग्रह से ईसाई धर्म का घोर 
दमन किया गया । इसका मुख्य कारण यह प्रतीत होता है कि धारमिक मामलों में: 
रोमनों की उदार नीति थी उसका पालन न करके ईसाई अपने मत को छोड़कर 
अन्य सभी मतों का खण्डत और विरोध करते थे । विभिन्न मतों या धर्मों के होते 
हुए भी रोमनों ने एक राष्ट्र-धर्म की आवश्यकता का अनुमव किया और उसका 
सक्रिय प्रचार किया | ईसाई उसका भी विरोध करते थे क्योंकि वह उनके विश्वासों 
के अनुसार कपोल-कल्पित और मिथ्या था । इसके अतिरिक्त यह भी कहा जाता है कि: 
ईसाई डायोक्लीशियन के विनाश के लिए षड़यन्त्र करते थे। यह सच है कि वे सम्राट 
को ईइवर का प्रतीक मानकर उसकी पूजा करने के लिए कदापि तैयारं न हुए 
दमन की नीति से ईसाई धर्म का सम्मान और प्रचार बढ़ने लगा। आखिरकार 
दमन को बन्द कर देता ही ठीक समझा गया ! 
बीस वर्ष तक सम्राट रहने के पश्चात्‌ डायोक्‍्लीशियन ने अपना पद त्याग कर 
(१ मई ३०५ ई०) तटस्थ रूप से अपने जीवन के अन्तिम दस वर्ष व्यतीत किये 
(३१६ ई० ) । मेक्सिमिनिअस ने भी अपना पद त्याग दिया। 
डायोक्लीशियन की योजना के अनुसार दोनों नियुक्त सीजरों को आगस्टस का 
स्थान मिलना चाहिए था । किन्तु वह आश्ञा पूर्ण न हुई ! प्रंत्युत बहुत-से दावेदार 


: उठ खड़े हुए। सन्‌ ३१० ई० में ही पाँच आगस्टस बन बेंठ । संघर्षे होने के पदचातू 


कास्टेण्टाइन साम्राज्य का एकमात्र सम्राट हो गया (३२२४ ई० ) । 
कानस्टेण्टाइत (३२४-३३७ ई०) हा 
कान्स्टेण्टाइनं सदाचारी, संयमी, हृष्ट-पुष्ट और तेजस्वी, उदार विचार तथ्थ 

विवेकशील और कार्यकुशल था। उसने ज्ञान और विज्ञान के संवर्द्धन तथा कलाओं 
को प्रोत्साहन देने का प्रयत्न किया । अपने साम्राज्य का दबदबा स्थापित करने के 
लिये और शान-शौकत में फारस के सम्राट से भी आगे बढ़ने की स्पार्धा के कारण 
अपनी राजधानी, राजमहल, दरबार आदि पर इतना अधिक घन' व्यय किया कि 
उसको कोष के पूर्ण करने की चिम्ता बढ़ी । जिसका परिणाम यह हुआ कि वह छोभ- 
भ्रस्त हो गया । जो कुछ भी' हो, उसकी नयी राजधानी बाइजेण्टिअम (कान्स्टेण्टिनोपल ) 
इतनी श्री-सम्पन्न हो गयी कि रोम की शात भी उसके सामने फीकी जान पड़ने छगी । 
राजनीतिक और श्ञासनिक केन्द्र हो जाने से उसका महत्त्व उसी अनुपात से बढ़ा 
जिससे रोम का कम छुआ । नयी राजधानी से फारस तथा उत्तरी और पूर्वीय 
बरबरों की गतिविधि पर कड़ी नजर रखी जा सकती थी और उनके दमन के लिए 
शीघ्रतापूर्वक प्रतिकार किया जा सकता था'। इसके सिवा वहाँ खाने-पीने की चीजें 
सरलता से पर्याप्त मात्रा में मिल सकती थीं । 

यद्यपि कान्‍्स्टेण्टाइन ने ईसाई मत को विजयी करने का झण्डा उठाया था तथापि 
उसने अन्य धर्मावरम्बियों के देवालयों के निर्माण में कोई अड़चन न डाछी और न 
ईसाई धर्म को राष्ट्र-धर्म घोषित किया । रोम की परम्परागत रूढ़ियों से मुक्त हो 
जाने के कारण नयी राजधानी में ईसाई धर्म को उन्नति करने का अभतपूर्वे अवसर 
मिला और ईसाईयों को विशेष सम्मान प्राप्त हो गया । कान्सस्‍्टेण्टाइन की आंशिक 
समता सम्राट्‌ अशोक से इसलिए की जाती है कि दोनों ने नवीन धर्मों का पोषण 
और प्रचार किया जिससे पहले उनकी उन्नति हुई और आगे चलकर अवनति हो 
गयी । उसके सिवा अशोक के अन्य गुण उसमें नहीं पाये जाते । कास्स्टेण्टाइन ने 
ईसाईयों के दो मुख्य सम्प्रदायों को मिलाकर धामिक एकता स्थापित करने का प्रयत्न 
किया किन्तु यथेष्ट सफलता प्राप्त न हो सकी । ईसाई धर्म को उसने खुल्लमखुल्ला 
स्वीकृत नहीं किया | हाँ, मरने के करीब ईसाइयों का आरियन मत स्वीकार 
कर लिया । 

एशिया के करीब राजधानी आने से एशियाई राज्यों के ठाठ-बाट और दरबारी 
'शिष्टाचार का प्रभाव कान्स्टेण्टाइन के संगठनों और सुधारों पर पड़ा | सम्राट 
का दर्शन साधारण जनता के लिए दुर्लभ हो गया। ईश्वर का प्रतिनिधि होने की 
हैसियत से सम्राट के ऐश्वर्य की वृद्धि हुई, जिससे उसके दर्शन का सौमाग्य राज्य के 
बड़े पदाधिकारियों और दरबारियों को ही प्राप्त होता था | सम्राट के परामझे- 
दाताओं में राजभवन का मुख्य प्रबन्धक, नकदी करों और मेंटों आदि का सांग्रहिक 

तथा सम्राट का व्ययाध्यक्ष, न्‍्यायाध्यक्ष आदि उल्लेखनीय हैं। सम्राट के बाद 
क्लेरिसनी (महातेजस्वी) तथा प्रिफेक्टिसिनी' (महानिपुण) के स्थान गिने जाते 
थे। सम्राट्‌ के मन्त्रिमण्डल में बीस प्रमुख पदाधिकारी थे जो शासन तथा सेना के 
अध्यक्ष होते थे। केवल सम्राट ही धप-छाँह का विशिष्ट वस्त्र पहनने, सिर पर रत्न- 
जटित मुकुट घारण करने और गरुड़मुखी राजदण्ड रखने का अधिकारी था । 

सारे राज्य के पदाधिकारियों का एक मुख्याध्यक्ष था जो जासूसों द्वारा उनकी 
गतिविधि का निरन्तर ज्ञान प्राप्त करता रहता था। प्रत्येक प्रान्त तथा नगर के 
'दा।सन के लिए वहाँ का शासक और उसको परामर्श देनेवाली सभाएँ नियुक्त थीं । 

साम्राज्य में सेना पर बहुत व्यय होता था | सैनिकों के साठ दल थे । उनके 
सिवा सहायक सेनाएँ, अश्वारोहियों के रिसाले तथा नौ-सेना थी। सीमाओं की 
संरक्षा के लिए उचित स्थानों पर सेनाएँ नियकत थीं जिनको भू-भाग दे दिये गये 
ओ | उन पर साधारण शासन का नियन्त्रण न था। उस भू-भाग पर सैनिक खेती- 
बारी करते और आवश्यकता पड़ने पर लड़ने चले जाते थे। उनके सिवा दो लाख 
सुसज्जित और युद्धकला में दक्ष सेना थी, जिसके दल आवद्यकता पड़ने पर निश्चित 
स्थान पर शीघ्रतापूर्वक भेज दिये जाते थे । साढ़े तीन हजार चुने हुए सैनिक सम्राट्‌ 
के खास संरक्षक-दल में तैनात रहते थे । पदातियों और अद्वारोहियों के अलग- 
अलग सेनाध्यक्ष थे । 


यह स्मरण रखना चाहिए कि तत्कालीन समाज को ऐसे संगठन की आवश्यकता 
थी जो मानव-शक्ति तथा शासन एवं अन्य साधनों की पूर्ति करने में समर्थ हो । 
इस उद्देश्य को सामने रखकर यह नीति निद्िचत की गयी कि समाज के प्रत्येक क्षेत्र 
तथा विभाग में काम करनेवालों को वंशानुगत व्यवसाय में प्रतिष्ठित कर दिया जाय। 
शासक, व्यापारी, उद्योग-धन्धे वाके, कृषक, सैनिक आदि वृन्दों को अपने-अपने 
क्षेत्र में पुश्त-दर-पुश्त काम करना आवश्यक अतएव अनिवार्य कर दिया गया । 
इस विधान से अनेकानेक उपजातियाँ-सी संगठित हो गयीं । यद्यपि इस प्रबन्ध से 
आवश्यक साधनों में स्थिरता और दुृढ़ता अवश्य आ गयी तथापि मनुष्य को अपना 
व्यवसाय चुनने की स्वतन्त्रता खो देनी पड़ी । 
साम्राज्य के बढ़ते हुए खर्च के लिए अमीरों और जमींदारों पर अतिरिक्त 
कर लगाये गये । युद्धों तथा महामारी के कारण साम्राज्य की जनसंख्या घटती 
“जाती थी अत: सेना में बर्बर जातियों के लोगों को भरना आवश्यक हो गया। सैनिक 
बल बढ़ाये बिना उतने बड़े साम्राज्य में शान्ति तथा सीमाओं की रक्षा असम्भव थी । 
०2० 

ऐसी स्थिति में साधारण मध्य श्रेणी के छोगों का लोप हो गया, कृषक भी कठिनाई 
से अपने कुटुम्ब का पालन कर पाते थे । सारांश यह कि साम्राज्य की आर्थिक दशा 
दिनों दिन बिगड़ती चली जाती थी । 


चौथी शती का उत्तराद्ध रोम साम्राज्य के लिए प्रठयकारी सिद्ध हुआ । 
साम्राज्य के लिए तो युद्ध चलते रहे किन्तु मध्य एशिया के हुणों के पश्चिम की ओर 
प्रथाण तथा फारस के सासानियों के आधातों से रोम साम्राज्य की पूर्वी सीमाएँ 
टूटने छगीं | हुण दक चीन की कई जातियों के, जिनमें मंगोल, तुर्का और तुंगस मुख्य 
थीं, सम्मिश्रण से बना था । वे लोग खानाबदोश घुड़सवार थे यद्यपि उनके साथ 
बैल, ऊंट और भेड़े भी रहती थीं। उतका भोजन मांस था और उनके वस्त्र पणुओं 
की खाल से बनाये जाते थे। बचपन से ही उनको युद्ध करने का अभ्यास होता था। 
कई शतियों तक वे चीन में उधल-पुथरू करते रहे । यद्यपि हानवंशीय चीनी सम्राटों 
ने उन्हें कुछ समय के लिए श्ान्त रखा, किन्तु वे अवम्य थे और अवसर पाते ही' 
उपद्रव करने छूगते थे। चीनी सम्राटों के अथक परिश्रम से हुणों का प्रवाह पश्चिम 
की ओर मुड़ गया। मार्ग की बसी जातियों को ठेलते-ढकेलते हुए वे पूर्वी गाथ (आस्ट्रो- 
गाथ) के दलों पर टूट पड़े और उनको अस्त-व्यस्त करके रोमन साम्राज्य की पू२्वे- 
यूरोपीय सीमाओं पर बसने वाले पदिचमी गाथ(विजी गाथ) छोगों पर, जो उस 
समय धार्मिक भेद के कारण आपस में लड़-भिड़ रहे थे, छा गये । 


फारस के सासानियों पर चढ़ाई करने की कान्स्टेण्टाइन की उत्कट अभिलापा 
थी किन्तु ३३७ ई० में उसकी मृत्यु हो जाने के कारण वह पूर्ण न हो सकी थी । 

कान्स्टेण्टाइन की मृत्यु के बाद उसके उत्तराधिकारियों में मयंकर युद्ध होने 
लगा, जिनमें मरसा का युद्ध (३५१ ई० ) अत्यन्त विनाशकारी सिद्ध हुआ। कहा जाता 
है कि उस युद्ध में रोमन सेना के जितने बड़े-बड़े शूरवीर थे सभी काम आगे +# 
यह अव्यवस्थित दशा सन्‌ ३६३ ई० तक चलती रही । 

सेना ने उसके पुत्रों के सिवा किसी अन्य को सम्राट्‌ बनाना स्वीकार न किया ॥ 
कुछ समय तक उसके दोनों पुत्र संयक्त होकर राज्य करते रहे । कान्स्टेन्स की मृत्यु 
के पश्चात्‌ उसका भाई कान्‍्स्‍टेण्टिअस बचा । 

कान्स्टेण्टिअस (३३७-३६० ई० ) के कोई सनन्‍्तति न थी, इसलिए उसने अपने 
भतीजे जूलियन को सीज़र नियुक्त कर दिया । फारस के शापुर छ्वितीय ने आरमीनिया 
और मेसोपटेमिया पर आक्रमण किया, जिसको निरस्त करने के लिए कान्स्टेण्टिअसत 
को बहुत समय तक युद्ध करना पड़ा । 

इसी समय कान्स्टेटाइन वंश का यह उल्लेखनीय व्यक्ति अपने प्रतिद्वन्द्ियों के 
मुकाबले में विशेष प्रकाश में आया । इसको काल्स्टेण्टाइन ने अपने जीवनकाल में 
'पश्चिसी यूरोप की रक्षा के लिए नियुक्त किया था । उसने अपनी योग्यता और 
कर्मण्यता का अच्छा प्रमाण दिया । अपनी सेना से कई गुना बड़ी, चुनी हुईं जर्मन 
सेना' को स्ट्रासबर्ग के युद्ध में नष्ट कर उसका दमन कर दिया फ्रेंको लोगों से 
कलोन के युद्ध में उसने तोबा बुलवा ली । राइन के उस पार भी उसने जमेनी पर 
आतंक जमाने के लिए तीन सफल आक्रमण किये और सन्धि की अपची शर्तों को 
मानने के लिए उनको बाध्य किया | इतनी सफलता उस क्षेत्र में किसी रोम वाले 
को पहले कभी नहीं मिली थी । सेना पर उसका इतना गम्भीर तथा उत्साहवर्धक 
'प्रभाव था कि बिता बेतन के भूखे-प्यासे रोमन सहर्ष उसका अनुगमन करते थे । 
जलियन सुशिक्षित विचार का तथा विवेकशील शासक था । उसकी प्रशंसा और 
'महत्त्व की वृद्धि से कान्स्टेण्टिअस के हृदय में ईर्ष्या और द्वेष की भावता जगी । उसने 
'जलियन को गाल से हटाकर फारस की सीमा परं जाने का आदेश दिया। उसका 
उलटा प्रभाव पड़ा । जुलियन के सेनानियों ने उसको जानें से रोककर सम्राट 
'घोषित कर दिया । कान्सूटेण्टिअस ने उसको दण्ड देने की तैयारी कर छी। पर 
यद्ध छिड़ने के कुछ पूर्व कान्स्टेण्टिअस की मृत्यु हों गयी । उसी के साथ जूलियन 
साम्राज्य का एकछत्र शासक बन गया । 

जलियन को न्याय, कर्तव्य और शिष्टता से प्रेम था। उसकी रुचि स्वामाविक- 
'तया ईसाई धर्म के अनुकूल न थी । रोम के प्राचीन प्रतिष्ठित देवताओं के प्रति 
उसने श्रद्धा का प्रदर्शन किया, जिससे उनमें फिर एक बार कुछ जान आ गयी । 
'निदिचन्त होकर जुलियन ने फारस पर चढ़ाई की | किले और नगर विध्वंस 
करता हुआ वह फारस की राजधानी के करीब पहुँच गया। किन्तु आरमीनिया 
की शिथिलता के कारण उत्तरी ओर से आने वाली सेना समय पर न पहुँच 
सकी । फिर भी युद्ध ने मयंकर रूप धारण किया उसी युद्ध में किसी अज्ञात 
सैनिक द्वारा आहत होकर जूलियन ने प्राण विसर्जत किया (३६३ ई०) । उसके 
“निधन के साथ ही कान्स्टेण्टाइन वंश का अंत हो गया । फारस के सम्राट्‌ द्वितीय 
आपुर ने पुनः मेसोपटेमिया और आरमीनिया पर क्षपता आधिपत्य जमा 
लिया । 
.. ३६४ ई० में साम्राज्य के इटली तथा पद्चमी प्रदेशों पर वेलेण्टिनियन ने और 
पूर्वी माग पर उसके भाई वेलेन्स ने आपसी समझौते के अनुसार अपना-अपना अधिकार 

जमा लिया | गाथ के कबीले रोम साम्राज्य के भीतर शरण लेकर सम्राट वेलेन्स' 
वी सहायता के प्रार्थी हुए। उनकी सहायता के लिए भेजे हुए रोमन सेनाध्यक्षों ने 
उनके साथ अच्छा बर्ताव न किया और न उनको अन्ञादिक देने का उचित प्रबन्ध ही 
किया । उनसे ऊबकर गाधथों ने विद्रोह कर दिया और रोम के सेनापति को परास्त 
कर साम्राज्य की राजधानी पर भी चढ़ाई कर दी। सम्राट वेलेन्स भारी सेना लेकर 
उनका दमन करने गया किन्तु वह एड्रियानोपल के युद्ध में मारा गया । (३०७८ 
ई० ) । गाथ धेस में घसकर जम गये । उपर्यक्त पराभव से रोम साम्राज्य की घाक 
बहुत घट गयी और आक्रमणकारियों का साहस, उत्साह तथा आतंक बढ़ गया । 
पूर्व में ही नहीं, पश्चिमी प्रान्तों में भी उनकी महिमा नष्ट हो रही थी । 
सन्‌ ३६४ से सन्‌ ३९२ तक सम्राट वेलेण्टिनियन और उसके भाई वेलेन्स ने 
राइन और डेन्यूब की सीमाओं की रक्षा के लिए असफल प्रयत्न किये | सुयोग्य 
सेनापति थिओडोसिअस को अफ्रीका और ब्रिटेन के आक्रमणकारियों से रक्षा करने 
के लिए नियुक्त' किया गया । उपर्यक्त काल में ईसाइयों में साम्प्रदायिक भेद और 
संघर्ष बढ़ गया और हण लोग अन्य बबर जातियों; आलान, पूर्वी गाथ, पश्चिमी गाथ 
आदि को अस्त-व्यस्त कर आगे बढ़ते आये । उसने त्रस्त होकर बहुत संख्या में विजी 
(पश्चिमी ) गाथ रोम राज्य के भीतर शरणार्थी बतकर आ बसे, किन्तु उपद्रव करते 
रहे। जेसा कि हम कह चुके हू, वेलेन्स उनका दमन करने के प्रयत्न में मारा गया + 
रोमन सेना नष्ट करके विजी-गाथों ने कल्कान प्रान्त को लूट लिया। किन्तु कान्स्टे- 
ण्टिनोपल को लेने में वे असमर्थ रहे । अपने चाचा के निधन का समाचार पाकर 
सम्राट ग्रेशियत ने थियोडोसिअस के पुत्र को अपना सहयोगी सम्राट नियुक्त किया । 
थियोडोसिअस ने छल-बल से गाथों को शानन्‍्त करके उन्हें दक्षिणी डेन्यूब की रक्षा के 
लिए आसपास के प्रान्तों में बसा दिया। ये लोग आगे चलकर आस्तीन के साँप 
सिद्ध हुए, विशेषकर इसंलिए कि गाथों का सैनिक दरू उनके नेताओं के नेतृत्व में 
अपना स्वतन्त्र व्यक्तित्व बताये रहा और अपने जाति-बन्धुओं के साथ सहानुभति' 
रखता रहा | कुसमय आते पर उनका भरोंसा भ्रम मात्र रह गया। 
थियोडोसिअस ने ईसाई धर्म के उस सम्प्रदाय का समर्थन और पोषण किया जो" 
पूर्वी प्रान्‍्तों के आरियन सम्प्रदाय से भिन्न था। बहु देवताओं की पूजा बन्द करने के 
सिवा पुराने धर्मों को मानने वालों की जमीन छीन ली और सम्मानित पदों पर उनकी 
नियुक्ति बन्द कर दी। शासन को संगठित करने तथा राज-कर घटाने का भी उसके 
प्रयत्त किया । 


हे अल कम श ज 

थियोडोसिअस सारे रोम साम्राज्य का अन्तिम सम्राट था। अपने जीवनकालं 
में ही उसने साम्राज्य को दो भागों में विभकत कर अपने दोनों लड़कों में बाँट दिया । 
उस समय से वे पृथक्‌ू-पुथक्‌ चले । यह पार्थक्य केवल भूमि और शासन तक ही 
सीमित तन रहा। संस्कृति, आचार-विचार सभी क्षेत्रों में वह व्याप्त हो गया। इस 
पार्थक्य के दो स्पष्ट कारण थे। एक तो यह कि पूर्व तथा पश्चिम की समस्याएँ 
कम उलझसने पाती थीं और प्रत्येक भाग अपनी पूरी शक्ति तथा ध्यान अन्यत्र छगा 
सकता था। दूसरा यह कि पूर्व की संस्कृति तथा सामाजिक संगठन पदिचिम वालों 
से भिन्न श्रे । अतएव उनकी समस्याओं के समाधान के लिए विभिन्न नीति एवं 
विधि-विधान आवश्यक थे । 

सन्‌ ३९५ से साम्राज्य पर पुनः भयंकर आक्रमण आरम्भ हुए। थियोडोसिअस 
की मृत्यु के कुछ समय बाद ही विजी-गाथों के बबर कबीलों का नेता अलारिक ग्रीस 
में घुसकर लूट-मार करने लगा। साम्राज्य के पूर्वी भाग के सम्राट्‌ आरकेडिअस ने 
उसे घूस देकर मिला लिया और एपिरस की सेता का सेनापति बना दिया। अनुकूल 
अवसर देखकर उसने अपने सैनिकों को अच्छे अस्त्र-शस्त्रों से सुसज्जित कर दिया । 
यह स्थिति केवल विजी गाथों की ही नहीं थी, वाण्डाल, बर्बर तथा अन्य जर्मन 
उपजातियों के सैनिक और सेनापति एवं मंत्री भी साम्राज्य की नौकरी में थे ॥ 
वाण्डालों के स्टिलिको नामक एक सरदार ने तो थियोडोसिअस की भतीजी से विवाह 
भी कर लिया था। जब एलारिक ने साम्राज्य के पश्चिमी भाग पर आक्रमण किया 
तब स्टिलिको ने दो युद्धों में उसे परास्त कर लौट जाने पर मजबूर कर दिया। पश्चिमी 
भाग का सम्राट होतोरिअस निकम्मा था। उसका मुख्य व्यसन मुर्गी पाछना था। 
होनोरिअस के कान लोगों ते स्टिलिकों के विरुद्ध इतने मरे कि उसने सेतापति का 
वध करवा दिया । उसके मरने से उत्साहित होकर एलारिक पुनः लौटा और रोम॑ 
तक जा पहुँचा। बीमारी फैलने तथा मोज्य पदार्थों की कमी के कारण रोम वालों 
ने उसे भारी घूस देकर शान्त किया। दूसरे वर्ष वह फिर लौटा और उसने सम्राट 
से कुछ प्रांन्तों को माँगा जिसमें वह अपने कबीलों के लोगों को बसा दे। उसने होनो 
रिअस को सिंहासनच्युत करके अपने निर्वाचित व्यक्ति को सम्राट्‌ बता दिया । 
फिर भी झगड़ा तय न हुआ । आखिरकार सन्‌ ४१० ई० में विजी गाथों ने रोम फतह 
कर नगर को लट लिया । ऐसी घटना रोम के इतिहास में पहले कभी न हुई थी । 
रोम की जो कुछ बची-खुची धाक थी वह सब भी मिट्टी में मिल गयी । छोगों को 
यह प्रतीत हों चला कि रोम का तिरोभाव संसार के इतिहास के एक बहुत बड़े 

अध्याय की अथवा यों समझिए कि प्राचीन संसार के एक महान्‌ युग की समाप्ति 
में हो रहा है। 


रोमनों की देन 


पाचचात्य देशों में से ग्रीस तथा रोम का इतिहास इसलिए विशेष महत्त्व का है 
कि उनकी सभ्यता की गहरी छाप ही यूरोप की संस्कृति और सभ्यता पर नहीं पड़ी ; 
वरन्‌ समग्र यूरोपीय सभ्यता का ही वह मूल स्रोत है। रोम ने भमध्यसागर की, 
विशेषत: ग्रीस की, संस्कृति को पश्चिमी यूरोप में फेलाया। अव्यवस्थित देशों में रोम 
साम्राज्य ने दो सौ वर्ष तक शान्ति स्थापित रखी और उसके बाद दी सौ वर्ष तक उनकी 
रक्षा की। रोम का शासन-विधान, उसका कानून, विशेषतः उसका सार्वजनिक 
पक्ष अद्यावधि मनोरंजक और शिक्षाप्रद है। रोम ने राजसत्ता, कुलीन-सत्ता, 
जनसत्ता तथा उनके मिश्रण के विविध प्रयोग किये और रोमन अपने अनुभवों का 
इतिहास सभ्य संसार के लिए छोड़ गये । साम्राज्य काल में उन्होंने करीब पाँच- 
सी म्यूनिसिपैल्टियों की स्थापना की और देश-काल के अनुसार उनके संगठन में 
हेर-फेर करते रहे, जो शिक्षाप्रद है। यातायात, यात्रा तथा सैनिक आवश्यता की 
पूर्ति के लिए उन्होंने बहुत-सी सड़कें और लगभग एक सहुख्न पुल बनवाये | कला के 
क्षेत्र में स्थापत्य और मूर्तिकलछा की उन्होंने बड़ी उन्नति की जिसके प्रमाण आज तक 
मौजूद हँ। भवनों को एक केन्द्र से गर्म रखने का ढंग सम्भवतः उन्हीं ने सिखाया । 
व्यापार के लिए बंकों, धन-विनियोग आदि का बाकायदा उपयोग रोम साम्राज्य 
में हुआ। शिक्षा के संवर्धन तथा पाठ्यक्रम की व्यवस्था का उन्होंने प्रबन्ध किया । 
वनस्पति तथा जन्तु-जगत्‌ और कानून तथा चिकित्सा सम्बन्धी पारिमाषिक शब्दावली 
को रचना की । भाषालंकार, प्रभावपूर्ण गद्य तथा इतिहास आदि की लेखव-कला 
में उन्होंने अच्छी उन्नति की। शासनव्यवस्था ऐसे ढंग की बनायी जिसका अनुकरण 
राजनी ति क्षेत्र में ही नहीं वरन्‌ ईसाइयों के धार्मिक संगठन में भी पूर्ण रूप से किया 
गया। उनके उत्सव, रीति-रिवाज, खेल-कूद तथा अन्यान्य मनोर॑जन अभी तक 
पाइचात्य देशों में चले आते हैँ । सारांश यह कि रोमनों की सम्यता से यूरोपीय 
सभ्यता आज तक उपकृ्ृत हो रही है । 

रोम साम्राज्य के तिरोहित होने की समस्या पर शतियों से विचार होता चला 
आता है। सैकड़ों विद्वानों ने विभिन्न दृष्टिकोणों से उस पर विचार किया है और 
अपनी-अपनी रुचि तथा भावनाओं के अनुसार उसके कारण निर्धारित किये हैं । 

कोई भी बड़ी सभ्यता और संस्कृति जब नवीन स्थिति में विछीन अथवा परिवर्तित 
होकर नया रूप धारण करती है तब' उसका निदान प्रायः पेचीदा और कटिन 
होता है। ईसाई धर्म से प्रेरित लेखकों ने रोम के क्षय के कारण उसके मिथ्या 
धारमिक विश्वास, भोग-विह्ास-प्रियता, नेतिकता की अवहेलना और स्वार्थपूर्ण 
क्ररता बताये है । सोशलिस्ट और कम्यूनिस्ट प्रवृत्ति के लेखकों के अनुसार पूँजी 
पतियों और गरीबों तथा' मजदूरों का' संघर्ष अथवा कुलीन सत्ता एवं' राजसत्ता का 
जनसत्ता से द्नन्द्द रोम साम्राज्य के विनाश का कारण है। आधुनिक तकनीकी दृष्टि- 
कोण के लोगों ने औद्योगिक साधनों की कमी को ही रोम के क्षय का मुख्य कारण 
निर्धारित किया है। हाल की गवेषणाओं से यह स्पष्ट हो गया है कि नैतिकता की 
अवहेलना, मिथ्या धामिक विश्वास, सन्‍्तति निरोध, अन्तर्जातीय, विशेषतः विभिन्न 
वर्ण या रंगों के छोगों में पारस्परिक विवाह या यौन सम्बन्ध और स्तायविक दैथिल्य 
आदि को रोमनों के विनाश का कारण बताना नितान्‍्त अ्रमात्मक, अज्ञानमूछक 
और असत्य है। यह हो सकता है कि उपर्युक्त कारणों में सत्यता का कुछ लेश हो 
' किन्तु जिस रूप में और जिस दृढ़ता के साथ उनको महत्त्व देने की चेष्टा की गयी है 
बह उपहासजनक है । 

*» 'रोमनों के, पाँचवीं शत्ती ईसबी तक के, इतिहास का विहंगावलोकन करने से 
कुछ साफ और कुछ घमिल रेखाएँ दिखाई पड़ती हैं, जिनसे उत्तकी उन्नति और 
अवनति की गतिविधिं की कल्पना की जा सकती है। आरम्भ में रोमन छोग साधा- 
रण कर्मठ किसान थे । वे स्वतंत्रता, सरल जीवन और स्वावलूम्बन के प्रेमी थे । 
उनका समाज पारिवारिक और प्रजातांतिक विधानों पर आश्वित था। जब उन 
पर बाहरी अनुशासन आरोपित करने का प्रयत्न हुआं, तब अपनी सत्ता और स्वतंत्रता 
की रक्षा के लिए वे लड़ गये। उनकी विजय ने उनको आगे बढ़ने के लिए उत्साहित 
किया, जिससे वे अपना राज्य बढ़ाने के प्रछोभनों में फेस गये । उनकी व्यापारिक 
तथा सैनिक आवश्यकता उनके कदमों को आगे बढ़ाती चली गयी । इटली पर आधि- 
पत्य जमाकर वे भूमध्यसागर पर आधिपत्य जमाने को प्रेरित हुए, जिसका परिणाम 
यह हुआ कि उनका कार्यक्षेत्र स्पेत से पश्चिमी एशिया तक, -भूमध्यसागर के दोनों 
तटों पर स्थित प्रदेशों तथा ब्रिटेन से डेन्यूब नदी तक फैल गया । विस्तार के साथ- 
साथ नयी परिस्थितियाँ और समस्याएँ पैदा होती गयीं जिनसे रोमनों की उलझनें 
बढ़ती चली गयीं । डेन्यूब नदी के पूर्वी माग में और काले समुद्र के तटों तथां 
फरात-दजला नदियों के पार ऐसी युद्धनीवी जातियों, राज्यों से उनकी 

'मुठभेड़ें आरम्भ हो गयीं जो कई शतियों तक चलते पर भी शातन्त न हो 
सकीं । 

उपर्यक्त ऐतिहासिक प्रवाह के कारण रोमनों का क्ृषिमूछलक सरल स्वाभाविक 
जीवन और समाज आमूलरू बदरू गया । देश-विदेश की विजयों में छूटी हुई सम्पत्ति 
तथा गुलामों के दलों और वहाँ से प्राप्त करों की आमदनी के कारण रोमनों को 
कृषि छोड़कर व्यापार, सरल जीवन को छोड़कर अमीरों की चर्या और जनसत्तात्मक 
संगठन के बदले राजसत्तात्मक विधानों का आश्रम छेता पड़ा । ऐतिहासिक परि- 
स्थितियों के अनुसार रोमनों के जीवन में जो' परिवर्तन हुआ वह अस्वाभाविक नहीं 
कहा जा! सकता । मानव-समाज के विकास में इस प्रकार के परिवर्तन होते आये 
एवं हो रहे है और सम्भवतः होते ही रहेंगे । 

सांस्कृतिक पक्ष पर विचार करने से भी कमोबेश यही नतीजा निकछता है। 
रोमनों का ग्रीक, मिस्री तथा एशियाई सभ्यताओं से घनिष्ठ सम्बन्ध स्थापित होने 
पर उनके प्रभाव से अछता रहना असम्भव-सा था। रोमन विचारों, रहत-सहन, 
व्यवहारों और विधानों में विविध प्रकार के विदेशी प्रभावों का स्पष्ट प्रमाण मिलता 
है। रोम साम्राज्य जल और स्थल दोनों ही मार्गों से दूर-दूर तक सम्बद्ध था । 
इसलिए संकुचित अथवा सीमित रहने की नीति उसके लिए अव्यावहारिक 
और शायद अनुचित ही सिद्ध होती । इतिहास में ऐसे उदाहरणों का मिलना-कठिन है 
जहाँ एक प्रगतिशील सत्ता सफलता के साथ आगे कदम' बढ़ाकर आप-से-आप ही 
बिना किसी अनिवार्य कठिनाई के पीछे हटी हो । रोमनों ने जब अपनी शक्ति को, 
बाहरी परिस्थिति तथा अदम्य विरोध का अनुभव होने पर पीछे हटाना चाहा 
तब तक उनकी दशा बहुत कमजोर हो चुकी थी । यही क्या कम है कि वे लगभग 
एक सहस्न वर्ष तक ग्रीस में और सौ वर्ष तक पश्चिम में अपने पैर जमाये रह सके । 

सेनापतियों के आन्तरिक युद्धों, उत्तरी एवं पूर्वी सीमाओं के बर्बरों अथवा 
, सभ्य शक्तियों के आक्रमणों, प्लेग, मढेरिया की बीमारियों और सन्‍्तति निरोध के 
प्रचलन के कारण साम्राज्य की जनसंख्या इतनी कम हो गयी कि सेना में प्रान्तीय 
लोगों को ही नहीं वरन्‌ बर्बर आक्रमणकारियों को भी भरती करना साम्राज्य के 
लिए अनिवार्य हो गया । इन नये भरती किये गये भाड़े के सैनिकों से न तो रोम 
साम्राज्य के प्रति उतनी श्रद्धा की और न किसी प्रकार की जातीय भावना की आशा 
की जा सकती थी। कठिन परिस्थिति आने पर वे उसका सामना करने का उत्साह 
दिखाने के बदले पछायन ही किया करते थे । 

रोम १३७ 


यह आशा थी कि सारे साम्राज्य की प्रजा को रोमनों के समाच अधिकार दे 
देने से उसमें अपनत्व की भावना जाग्नत होगी; किन्तु उसका स्थायी प्रभाव यह हुआ 
कि 'रोसनों की मान-मर्यादा भंग हो गयी और प्रान्तीय नेता रोम के राजनीतिक 
जीवन में घुस पड़े । वे रोम के उत्कर्ष की चिन्ता न' करके स्वार्थ-साधन में ही संलग्त 
रहते थे। रोमनों की दृष्टि में उन्होंने स्वतन्त्रता का सदुपयोग करने के बदले उसका 
दुरुपयोग ही किया। सम्भव है कि किसी सीमा तक उन्होंने साम्राज्य का पशुबरू 
बढ़ाया हो किन्तु प्राण-बल को क्षीण करने में काफी भाग लिया । 
आशिक क्षेत्र में भी रोमनों की नीति उपयोगी सिद्ध न हुईं। ऊपर संकेत किया 
जा चुका है कि रोम का कृषक जीवन अस्त-व्यस्त हो गया था। यहाँ तक नौबत पहुँची 
कि रोमनों को अफ्रीका के तठस्थ प्रदेशों से अन्न मँगाना आवश्यक हुआ। वहाँ से . 
अनाज आने में कोई बाधा आते ही त्राहि-त्राहि का आतंनाद गूँजनें छगता था । 
जो कोई अनाज छाकर देता, रोम की जनता उसी का जय-जयकार करने छगती 
थी। रोमनों का व्यापार आरम्भ में अच्छा-खासा चलता था किन्तु साम्राज्य के 
बढ़ने और यातायात के यथेष्ट साधनों की कमी के कारण व्यापारी लोग प्रान्तों में 
जाकर उद्योग-धंधे जमाने छगें। प्रान्तों से कारीगरों की माँग बढ़ी, जिससे रोम के 
कारीगर अधिक लाभ की आशा से वहाँ जा बसे। जब प्रान्तों में उद्योग-धन्धे चमक 
उठे तब रोम की बनी चीज़ों की माँग घट गयी और उसके व्यापार को ऐसा क्षय रोग 
लग गया जिससे वह उबर न सका। रोमनों के अमीरी रहन-सहन के कारण उनकी 
शौकीनी की चीज़ों की आवश्यकताएँ बढ़ीं। उनके पास न तो खाने-पीने और न किसी 
व्यापार की ऐसी सामग्री थी जिसे वे बाहर से आयी चीज़ों के बदले दे सकते । जब 
तक उनकी खानें सोना-चाँदी देती रहीं तबतक तो कोई खास' कटिनाई न हुई, किन्तु 
जब चाँदी की कमी पड़ी तब उन्होंने मुद्रा का काल्पनिक मुल्य निर्धारित करना, 
अथवा यों कहिए कि उसको भ्रष्ट करना शुरू कर दिया। परिणाम यह हुआ कि बाहरी 
व्यापारियों ने स्वर्णमुद्रा में चीज़ों की कीमत लेने का आग्रह किया। अतः सोना- 
चाँदी की उत्तरोत्तर कमी होती गयी जिससे विविध क्षेत्रों पर अनिष्ट प्रभाव पड़ा । 
उसी प्रकार रूकड़ी की माँग बढ़ने से अनेक निर्माण कार्यों तथा सैनिकों की आव- 
इयकताओं के लिए पेड़ों के जंगल काट डाले गये । फलत: अच्छी लकड़ी की 
भी कमी पड़ गयी । इन सब कठिनाइयों के साथ-साथ साम्राज्य की, विशेषतः इटली 
और रोम आदि नगरों की प्रजा में बेकारी और गरीबी उत्तरोत्तर बढ़ती चली गयी। 
जीवन-निर्वाह के लिए उनको रोटी, नमक, तेल देना आवश्यक हो गया। उसके . 


१२३८ विश्व-इतिहास 


सिवा उनके मनोविनोद के लिए कोलीसियम, स्टेडियम आदि के खेल-तमाशों का 
करवाना भी आवश्यक समझा गया, जिसमें बहुत धन खर्च होता था और जिसके 
अभाव में उपद्रवों और अनेक प्रकार के जुर्मो के बढ़ने की सम्भावना थी । फलत: 
गरीबों और बेकारों तथा लुंगाड़ों को अनुदान देने, बेकारी रोकने तथा झूठे-म॒ठे 
निर्माणकार्यों को चलाने में भी बहुत रकम ख् करनी पड़ती थी। उन कठिनाइयों 
से भी बढ़कर शासन तथा सेता की अनिवार्य वृद्धि के कारण खर्चे में अपार वृद्धि 
होती चली जाती थी। ऐसी चिन्त्य दशा में करों, लगानों, टैक्सों आदि की उत्तरोत्तर 
वृद्धि के कारण किसानों की तो दशा शोचनीय थी ही, व्यापारियों को भी अधिकाधिक 
बाधाओं का सामना करना पड़ा । सारांश यह कि कृषि, व्यापार, मुद्रा, साख, उद्योग- 
धन्धे आदि आर्थिक जीवन के सभी क्षेत्रों में अव्यवस्था, असन्तोष एवं क्षय के लक्षण 
_ भीषण होते चले गये । 


कुछ विद्वानों की यह धारणा है कि जिन-जिन क्षेत्रों में रोमनों ने कदम उठाया 
उनमें वे पराकाष्ठा तक पहुँच गये, जिससे आगे बढ़ता तभी सम्भव हो सकता था 
जब कोई नवीन दृष्टिकोण अथवा नयी चेतना जगती । तत्कालीन परिस्थिति में 
उसकी कोई सम्भावना दिखाई न पड़ी। स्थापत्य, मूर्तिकका और कुछ इंजीनियरी 
का विकास अवश्य हुआ, परन्तु विज्ञान अथवा कला के क्षेत्र में उन्होंने किसी विशिष्ट 
अथवा प्रगतिशील सिद्धान्त की कल्पना न की । दर्शन का ज्ञान उनको ग्रीस वालों से 
मिला किन्तु वह इतना परिपक्व था कि रोम वाले उससे आगे बढ़ने में नितान्‍त असमर्थ 
रहे। वस्तुतः रोमनों की प्रतिभा व्यावहारिक विषयों से सम्बद्ध रही, तत्त्वानुसन्धान 
की सामर्थ्य का उन्होंने कोई प्रमाण न दिया। साहित्य के क्षेत्र में भी उन्होंने ग्रीकों 
का ही अनुसरण किया । काव्य, अलंकार, व्याख्यान, कछा और इतिहास तक ही 
उनको साहित्य में दिलचस्पी रही । सारांश यह कि उन्तकी प्रतिमा न तो बहुमुखी 
थी और न पारदशिनी' ही । फलतः सांस्कृतिक क्षेत्र में वह एक सीमा तक पहुँचकर 
रुक गयी, जिससे यह अनुमान किया जा सकता है कि उसका कार्य समाप्त हो 
गया अर्थात्‌ उस यूग का अन्त हो गया । आगे के विकास के लिए नये विधान 
ओर दृष्टिकोण की आवश्यकता हो गयी । नगरों तथा नागरिक जीवन की 
शिथिलुता के कारण बहुमुखी सभ्यता तथा संस्क्ृति का जीवनस्रोत सूख-सा 
गया। यह माना जाता है कि ईसाई मत तथा उत्तरी यूरोप के विधानों से नये 
युग का सन्देश प्राप्त हुआ, जिससे पाइचात्य सम्यता के दूसरे अंग का आरम्म हो 
गया । 

रोम हु १३९ 
रोम का सामाजिक जीवन 
ऐतिहासिक रोम के प्रथम सहस््र वर्षों में रोम का सामाजिक जीवन प्रगति 
अथवा परिवतेनशील रहा, अतएवं सुविधा के लिए उसका क्रमबद्ध वर्णन अनिवार्य 
है। प्रथम तीन शताब्दियों (६००--३०० ई० पू०) में सामाजिक जीवन कृषि 
तथा कुटुम्बमूलक था। पैतक व्यवस्था के अनुसार पिता का कुटुम्ब पर एक प्रकार 
से अपरिमित प्रभुत्व रहता था। वह यदि चाहता तो अपनी पुत्री, पुत्र तथा स्त्री 
का वध तक कर सकता था। सारी सम्पत्ति पर उसका अधिकार था, वही सर्वेसर्या 
था और सब लेन-देन करता था। इसका एक परिणाम यह हुआ कि कुटुम्ब के प्राणियों 
को संगठित अनुशासन में रहने का अभ्यास हो गया और कौटुम्बिक जीवन दूढ़ तथा 
आत्मीय भावना से अनुप्राणित हो गया । आचार-विचार तथा व्यवहार में नियन्त्रण 
स्थापित हो गया । साधारणतः पिता अपने अधिकारों का दुरुपयोग नहीं करता था 
क्योंकि उसका मनुष्यत्व, रीति-रिवाज, जनमत, वंश के पंचों की सभा तथा प्रेटर 
का अनुशासन उसके व्यवहार पर एक प्रकार का सन्तुलन और प्रतिबन्ध बनाये 
रखते थे। पुरुष का अविवाहित रहना अनिष्टकारी माना जाता था, क्योंकि उससे 
कुटुम्ब की शक्ति के 'हास, अनिवार्य विवाह के कानून के अतिक्रमण तथा आथिक 
हानि सहने के सिवा मरणोपरान्त आत्मा को अनेक याक्तनाओं का कष्ट 
भोगना पड़ता था। विवाह का विशिष्ट ध्येय पुत्र उत्पन्न करना माना जाता था। 
पैदा होने के आठ दिन के बाद बच्चे को संस्कार द्वारा कुटुम्ब में शामिल किया जाता 
था। रोमन माताएँ बच्चों को दाइयों या दासियों के मरोसे नहीं पालती थीं । वे 
उन्हें स्वयं स्तनपान करातीं और उनका पोषण करती थीं। माता का सन्‍्तान के 
ऊपर गहरा प्रमाव पड़ता था । यद्यपि पत्नी के अधिकार कानून द्वारा रक्षित नथे _ 
और स्त्री होने के कारण उसको पिता, भ्राता अथवा पुत्र॑ को रक्षा में रहना आवश्यक 
था, तथापि व्यवहार में उसका स्थान तथा प्रभाव अच्छा-खासा था । अपनी सम्पत्ति 
का वह स्वयं प्रबन्ध करती और लेन-देन भी करती थी । कुटुम्ब में उसका आवर- 
सम्मान था। वह परदे के मीतर बन्द नहीं रखी जाती थी। धामिक क्षेत्र में वह 
पुरोहितिन का पद ग्रहण कर सकती थी । गृहिणी अथवा पुरन्ध्री की हैसियत से 
वह नौकरों-चाकरों तथा खर्च का नियन्त्रण करती थी । बुनना, कातना, उसके 
साधारण काम थे। उसको ओछें कामों के करने की आवश्यकता इसलिए न पड़ती 
थी कि प्राय: उन कामों के लिए गुलाम रख लिये जाते थे । 
विवाह के लिए पुरुषों की आयु चौंदह से बीस वर्ष और कन्याओं की कम से- 

कम बारह वर्ष से १९ वर्ष तक की अच्छी समझी जाती थी। वैवाहिक सम्बन्ध वर- 
वध के माता-पिता निश्चित करते थे। विवाह में रोमानी प्रेम के लिए कोई स्थान 
न था। प्रेम का प्रसंग विवाह के उपरान्त आरम्भ होता था। यद्यपि पुरुषों के लिए 
ब्रह्मच्य की बौद न थी और उनको स्वैरिता की काफी गुंजाइश थी, किन्तु विवाह के 
लिए कन्या का अछता होना आवश्यक समझा जाता था, जिससे सनन्‍्तति की शुद्धता 
सुरक्षित रहे । छड़के वाले को स्त्री-धन (दहेज )देना पड़ता था । वर वधू की चौथी 
उँगली में लोहे की अँगूठी पहनाता और तृण तोड़कर अपने कर्तव्य पालन की प्रतिज्ञा 
करता था। विवाह पाँच या छः प्रकार के होते थे । उच्च कुल में विवाह धामिक 
संस्कारों के साथ किया जाता था और वह सबसे अच्छा माना जाता था। कन्या- 
हरण अथवा कन्या-क्रय बुरा समझा जाता था। विवाह के अवसर पर नाच-गाना, 
भोज ओर धूम-धाम होती थी । यद्यपि विवाह-विच्छेद अवैध न था तथापि उसका 
प्रचकन नगण्य-सा था । तलाक के नियम भी कठोर थे । वन्ध्यत्व और प्रत्यक्ष 
व्यभिचार ही उसके मुख्य कारण हो सकते थे। केवल पुरुषों को तलाक देने का 
अधिकार था। साधारणतः पति-पत्नी प्रेम के साथ गाहुस्थ्य जीवन व्यतीत करते 
थे। पुंइ्चलियों का व्यापार प्राचीन रोम में ठण्डा न था यद्यपि ग्रीस के समान रोमनों 
में वेश्यागमन कोई जघन्य कार्य नहीं गिना जाता था । 

कोटुम्बिक वातावरण के फलस्वरूप रोमनों में' कर्तेव्यपरायणता,. सहिष्णुता, 
संयम, उद्यमशीलता, रहन-सहन की सरलता, परम्परा का आदर, अनुशासन का 
सम्मान, -व्यवहार-कुशछता आदि गुण प्रस्फुटित हो गये । यद्यपि रोम वालों को 
पैसा प्यारा था और दान-दक्षिणा देने से वे यथासाध्य बचते थे तथापि चोरी, बेईमानी 
और अ्रष्टाचार से दूर रहते थे। मित्रों तथा परिचित लोगों में बिना सूद के लेन- 
देन होता था। सज-धज, बनाव-श्यृंगार, चटक-मठक, ठाठ-बाट, टीम-टाम को वे 
अच्छे गुण नहीं मानते थे। उनकी पोशाक ग्रीस के लोगों की-सी थी। पुरुष अथवा 
स्त्री चादर ओढ़ते थे, जिसके किनारे रंगीन होते थे । समाज में उनका स्थान ज्ञात 
रहता था। घरों में पुरुष सादी कमीज और  स्त्रियाँ लबादे पहनती थीं । तीसरी शती 
ई० पूृ० तक रोम वालों का भोजन रोटी, शहद, पत्तीर, जैतूुन का तेल, तरकारियाँ, 
फ़ल और पीने के लिए हलकी मदिरा थी। श्री-सम्पन्न लोग ही मांस और मछली 
खाते थे। उत्सवों के अवसर पर दावतें देने और खाने का लोगों को शौक था । 
उपर्युक्त गुणों के कारण रोमन लोग अपने प्रतियोगियों पर विजय पाते रहे । 
किन्तु ज्यों-ज्यों उनका राज्य तथा ग्रीक सभ्यता और आचार-विचार का प्रभाव 

बढ़ता गया त्यों-त्यों उनके रक्त, स्वभाव और रहन-सहन में परिवर्तन होते गये । 
युद्धों के कारण उनमें निर्दयता तथा हिंसा के माव भी बढ़ते गये । लूट-खसोट से 
प्राप्त सम्पत्ति और गुलामों की वृद्धि से उनके जीवन में क्ृत्रिमता, शान-शौकत, 
अष्टाचार तथा ऐश-आराम और विलासिता बढ़ती गयी। सैनिक आवश्यकताओं 
'के कारण अधिक समय तक घर-बार से दूर रहने से उनका कौठुम्बिक जीवन शिधथिलू 
और क्षीण होता चला गया। वे क्र, लालची, स्वेच्छाचारी, स्वार्थी तथा विलासी 
होते चले गये। कौटुम्बिक जीवन अस्त-व्यस्त होने से उनमें उच्छंखलता तथा अनु- 
शासन की अवहेलना बढ़ती गयी । उनके रहन-सहन और आचार-विचारों में अमीरों 
'की चकाचौंध घर करती गयी । उपर्युक्त लक्षण ईसा के पूर्व तीसरी शती से उत्तरोत्तर 
बढ़ते गये, यहाँ तक कि रोम वालों के जीवन और समाज की काया ही पछूट गयी । 
'पुरुषों के ही नहीं वरन्‌ स्त्रियों के मी संयम और आचरणों में दिनों-दिन परिवतेन 
होता गया । कौटुम्बिक जीवन की मर्यादाएँ टूटती चली गयीं और स्वार्थ, स्वेरिता 
तथा विलासिता का समा बँघता चला गया। बड़े नगरों के पुरुषों तथा स्त्रियों में 
व्यभिचार का प्रचछन हो गया । वेहयागृहू और भटियारखाने बढ़ते चले गये । 
वेश्याओं और वेश्यालयों का रजिस्टर रखा जाने रूगा । वेध्यागृह शहर के बाहर 
होते और केवल रात्रि में खुलते थे। वेश्याओं में एक ऐसा वर्ग भी था जो सुशिक्षितत 
और काव्य, संगीत तथा नाट्य कला एवं बातचीत तथा शिष्ट व्यवहार में बड़ा 
'निपुण था। पुरुषों का भी एक वर्ग था जो वेशिक वृत्ति करता था। लोग आथिक 
अथवा राजनीतिक लछाम के लिए विवाह करने लगें। यदि उन्हें आशा के अनुकूछ 
लाभ न हुआ तो विवाह विच्छिन्न करने में उन्हे संकोच न होता। एक पुरुष से 
सन्तुष्ट हो जाने वाली स्त्रियों की' संख्या उत्तरोत्तर न्यून होती चली गयी । स्त्रियाँ 
बनी-ठनी रहने, स्वतन्त्रतापूर्वक घूमने-फिरने और विलास करने छगीं । पुरुषों की 
दशा उनसे भी बुरी थी। पुत्र जनने के कष्ट और गृहस्थी के झमेलों से लोग-लुगाई 
बचने लगे । वैवाहिक बन्धन में न फँसने वालों की संख्या में चिन्ताजनक वृद्धि हो 
गयी । यह स्थिति शिक्षित तथा उच्च श्रेणी के रोम वालों की थी किन्तु अन्यान्य 
प्रदेशों से लाये हुए गुलामों तथा आजीविका की तलाश में आये हुए लोगों की सन्तति 
बढ़ती चली जाती थी, जिससे रोमन समाज और संस्कृति दबती जाती और आथिक 
समस्या जटिल होती जाती थी। कानून द्वारा रक्त सम्मिश्रण रोकने, अविवाहितों 
पर टैक्स रूुगाने और व्यभिचार रोकने के प्रयत्न किये गये किन्तु वे निष्फल रहे । 
विरोधियों ने अविवाहित रहने का कारण यह .बताया कि स्त्रियाँ स्वेरिणी और 

अविश्वसनीय तथा खर्चीछी हो गयी हैं। राज्यसभा ने बढ़ती हुई फैलठसूफी को रोकरें 
के लिए कानून बनाये किन्तु जब उसके सदस्य ही उनका उल्लंघन करते थे तो अन्य 


लोग' उनकी क्‍यों परवाह करते । बैंक, व्यापार, मह॒छ, कोठियाँ, विलासकुंज, 
हमाम, बाग-बगीचे आदि आमोद-प्रमोद के साधन तथा कामुकता के प्रसाधन पुरुषों 
में ही नहीं वरन्‌ नारियों में भी बढ़ते चले गये। उपर्युक्त प्रवृत्तियों की पूति में गुलामों. 
की अभिवद्धि ने खूब सहायता की । शहरों में भिखारियों, बदमाशों और लुंगाड़ों 
की, जिन्हें मुफ्त में अन्न मिलता था, संख्या बढ़ती चली गयी । यह स्मरण रखना 
चाहिए कि उपर्युक्त दीष प्रायः नगरों में पाये जाते थे। ग्रामों और छोटी बस्तियों 
में उन्होंने विकराल रूप धारण नहीं किया। वहाँ रोमनों के पूर्ववर्णित गुणोंमें 
उतना क्रान्तिकारी परिवर्तेन नहीं हुआ । 
यद्यपि पुरानी मर्यादाओं के उल्लंघन से स्त्रियों की नैतिक हानि हुई तथापि 
उनमें निरे दोष ही नहीं प्रकट हुए । उन्हें तछाक देने का अधिकार हो गया किन्तु 
वे उसका उपयोग यदाकदा ही करती थीं। व्यसन और विलासिता के साथ-ही-साथ 
उनमें ललित कलाओं और विद्या का अनुराग उत्पन्न हो चला। वे श्रीक साहित्य, 
दर्शनशास्त्र, डाक्टरी, कानून आदि पढ़ने-पढ़ानें और विविध विषयों पर भाषण देते 
लगीं । काव्य, नृत्य, गान तो उत्तके लिए उपयुक्त थे ही, वे व्यापार और लेन-देन 
भी अच्छे-खासे पैमाने पर करने लगीं । पुरुषों की तरह खुलकर सामाजिक आमोंद- 
प्रमोद में भाग लेने योग्य हो गयीं । पुरुषों की-सी स्वतन्त्रता और अधिकार की माँग 


स्त्रियों की भी होने लगी । इस आन्दोलन का प्रमुख प्रतिपादक मुसोनिया का 
रूफस था (६५ ई०) । 


.._रोमनों में जात्यभिमान और कुछाभिमान अधिक था। आरम्भ में रोम के 
निवासियों में तीन वर्ग थे। एक तो पेट्रीशियन' उच्च वर्ग, दूसरा प्लीबियन' निम्न 
वर्ग । इन दोनों के बीच में 'एक्रिट्स' थे जिनका पेशा व्यापार था। पेट्रीशियनों' 
के हाथ में राज्य-सभा और सैन्य-संचालन' था। वे लोग व्यापार करना तुच्छ काम: 
समझते थे। प्लीबियन प्रायः कारीगर, छोटे किसान अथवा स्वतन्त्र किये हुए विजित 
लोग थे। सबसे अधम श्रेणी गुलामों की थी। ऐसा प्रतीत होता है कि रोम में क्षत्रिय, 
वेश्य, शूद्र तथा गुलाम चार वर्ग थे। चूँकि विद्या के प्रति न तो उस समय प्रेम ही 
थां और न उसका प्रचार ही । अतएव वहाँ ब्राह्मणों की-सी कोई श्रेणी न थी । 
उसका प्रादुर्भाव ई० पूृ० तृतीय शती से हुआ और ग्रीक साहित्य से स्फूर्ति पाकर 
विद्यानुराग उत्तरोत्तर बढ़ता गया । 

रोस श्डरे 


आशिक व्यवस्था 

आरम्म में रोम तथा इटली के निवासी कृषक थे । पुरुष, स्त्रियाँ, लड़के-लड़- 
'कियाँ खेतों में काम करते और अपनी साधारण आवश्यकताओं की मितव्ययिता 
से पूर्ति करते थे। लोगों के पास दो-चार एकड़ अपनी जमीन होती थी जिससे वे 
अपना काम चलाते थे। युद्ध करके जीती हुई जमीन राज्य अथवा जनता की मानी 
'जाती थी । अनाज के अलावा वे तरकारियाँ और फलू-फूल भी पैदा करते थे। छोग' 
प्राय: मेड़ और सुअर पाछते और मृगियाँ रखते थे। संघर्ष तथा राज्य की वृद्धि के 
'कारण किसानों को सेना में शामिल द्लोना पड़ता था। सैनिक कार्य की अभिवृद्धि 
तथा यूद्धों में कट-मर जानें से कृषक-समाज अव्यवस्थित होता गया । खेती-बारी 
'स्वतन्त्र कृषक के बदले गुलामों के द्वारा करायी जाने छगी । खेतों की देख-भाल 
और उनके रक्षण में लापरवाही होने के कारण किसान खेतों को या तो बेचने लगे 
' या अन्न के बदले फल आदि अधिक छामग्रद पदार्थों की खेती करने छगे। बड़े जमीं- 
दारों का मुकाबला करने के साधनों के अभाव में छोटे कृषक जमीन बेचकर शहरों 
में रोजगार और धन्धे ढूँढ़ने लगे । अनाज की उपज' उत्तरोत्तर कम होती गयी किन्तु 
उस कमी की पूर्ति के लिए क्ृषि-विकास पर ध्यान नहीं दिया गया। बढ़ुत-सी खेती- 
योग्य जमीन भेड़ों के लिए चरने को छोड़ दी गयी अथवा अमीरों ने उस पर बाग या 
बगीचे रूगवा लिये। भेड़, गाय, घोड़े और सुअर पैदा करने के छिए तथा अंगूर, 
सेब, अंजीर तथा जैतून की फसल से अधिक फायदा होता देखकर घधनिकों ने बड़े- 
बड़े चरागाह और बाग बना लिये । खेती स्वतन्त्र किसानों के हाथ से गुलामों के 
हाथ में चछी गयी और जमीदार गाँवों में न रहकर शहरों में बसते चले गये । 

इटली में यद्यपि कुछ लोहा, ताँबा, टीन और जस्ता पाया जाता था | किन्तु 
इतनी मात्रा में नहीं कि जिससे बड़े पैमाने पर व्यापार चलाया जा सकता । सोने 
का अत्यन्त अभाव था और चाँदी नगण्य-सी मिलती थी । खानों में गुलाम' काम 
करते थे। धातु की चीजों में सबसे अधिक लाभप्रद औजार तथा अस्त्र-दास्त्र थे । 
'इनके अलावा मिट्टी के बरतन,पाइप, टाइल, कुछ ऊनी और कुछ सूती कपड़ा भी बनता 
था । पेशों के अनुसार कारीगरों की संगठित श्रेणियाँ थीं। रोम के उद्योग-धन्धों 
का ह्ास होने के कई कारण हुए । एक तो यह था कि इटली से दूसरे प्रदेशों को माल 
भेजने में इतना खर्चे लग जाता था कि वहाँ कीमत बढ़ने से खरीदार कम मिलते थे । 
इस कठिनाई को दूर करने के लिए बड़े व्यापारियों ने प्रदेशों में कारखाने खोल' दिये. 
'फिनमें इटली के कारीगर काम करते और सिखाते थे। उस नीति का परिणाम यह 

हुआ कि इटली के बने माल का बाजार करीब-करीब जाता रहा । व्यापार घटने 
से इटली के कारीगर दूसरे प्रदेशों में जाकर बसने लगे और इटली में उनकी कमी 
पड़ गयी । दूसरी कठिनाई रोम के रईसों का शौक था। वे छोग बढ़िया से बढ़िया 
सामान अन्य देशों से मँगवाते थे, इटली के माल से उनको सच्तोष न होता था । 

पहले मार्गों की व्यवस्था ठीक न होने से व्यापार में बड़ी अड़चनें पड़ती थीं। 
भूमध्यसागर पर अधिकार प्राप्त होने तथा' सड़कें और पुल बन जाने से आगे चलकर 
सुविधाएँ तो प्राप्त हुई किन्तु तब तक साम्राज्य तथा व्यापार का ऐसा नकशा बदकछ 
गया कि आयात की अपार वृद्धि तथा निर्यात की शोचनीय कमी पड़ गयी । जब तक 
रोम' को अपने अधीनस्थ प्रदेशों से छूट अथवा कर द्वारा धत मिलता गया तब तक 
तो गुलछर उड़ते रहे, किन्तु जब उस प्रकार की आय से साम्राज्य का खर्च चलाना ही 
कठिन हो गया तब रोम की आर्थिक समस्या उत्तरोत्तर चिन्ताजनक होती चली गयी । 
इसके अलावा प्रदेशों में धनिकों और कारीगरों के चले जाने से वहाँ तो उद्योग बढ़ा 
किन्तु उसका परिणाम यह हुआ कि इटली की बनी चीज़ों की माँग घटती चली गयी 
और उसकी आर्थिक दशा दिनों दिन बिगड़ती गयी । बेकारों और गरीबों की 
संख्या में भयंकर वृद्धि होती रही । 

ईसा के पूर्व चौथी शती तक रोम वालों में सिक्‍के का प्रचछन न था। आदान- 
प्रदान विनिमय द्वारा होता था। प्रत्येक वस्तु का मूल्यांकन पशुओं की उपयोगिता 
से किया जाता था। ई० पू० ३२८ से ताँबे के, २६९ से चाँदी और २१७ ई० पू० 
से सोने के सिक्‍कों का प्रचकूत हुआ जिससे महाजनी और बैंकिंग की उत्तरोत्तर 
उन्नति होने लगी। आरम्भ में बैंक मन्दिरों में स्थापित किये गये, क्योंकि पवित्र 
देवालय में चोरी या लट की आशंका कम थी । सूद की दर साधारणतः बारह 
प्रतिशत थी किन्तु लोग उससे अधिक लेने का प्रयत्न करते रहते थे। सृदखोरी का 
रोग आगे चलकर इतना बढ़ा कि बहुत-से बंक और कोठियाँ मन्दिरों से निकलकर 
नगर में स्थापित हो गयीं । । 

शासन को कभी-कभी व्यापार के नियन्त्रण की आवश्यकता पड़ जाती थी और 
बह निर्यात तथा आयात की मात्रा को घटा या बढ़ा देता था। साधारणतया उसकी 
नीति उदार थी। नगर में आनेवाली वस्तुओं पर चुंगी ढाई प्रतिशत छूगायी जाती 
थी । साम्राज्य की आवश्यकंता के अनुसार टैक्‍स घटतै-बढ़ते रहते थे | किन्तु 
साम्राज्य के उत्तर काल में टैकक्‍्सों की इतनी वृद्धि होती चछी गयी और टैक्स उगाहने 
वाले ठेकेदारों की ऋरता इतनी बढ़ी कि प्रजा में त्राहि-त्राहि मच गयी । 

आमोद-प्रमोद 

आरम्म से ही रोमनों को गाने, नाचने, अभिनय तथा खेल-कूद का शौक था । 
उत्सवों, त्यौहारों, संस्कारों और छुट्टियों में घरों और मार्गों पर जहाँ अवसर मिला, 
रोमन चाहे अकेले या मित्र मण्डली बनाकर गाते-बजाते और खेल-तमाझे से मनो- 
विनोद करते थे। बाँसुरी तथा वीणा उनके मुख्य बाजे थे, किन्तु अनेक प्रकार के तन्ब- 
बाद्यों, पिपिहरी आदि का भी वे प्रयोग करते थे। पाँच प्रकार के गेंदे के खेल प्रचलित 
थे, जिनमें एक या उससे अधिक व्यक्ति भाग लेते थे। घोड़े पर चढ़कर भी एक प्रकार 
सेः गेंद खेली जाती थी। सम्भवतः वह खेल पोलो के ढंग का रहा होगा । अखाड़ों 
में दौड़, कूद, फाँद के सिवा अनेक प्रकार के इन्द्व-युद्ध होते थें। कैदी और गुलामों 
की वे ऐसी जोड़ें छड़वाते थे जिनमें कभी-कभी वे कट-मर जाते थे। तीसरी शती 
ई० पू० में बड़े पैमाने पर प्रतियोगिता तथा द्वन्द्रयुद्ध आदि के प्रदर्शन के लिए 
सबसे पहले प्रांगण (सर्कंस) का निर्माण हुआ, जिसमें विना टिकट के मुफ्त में खेल 
दिखाये जाते थे । धीरे-धीरे निर्देय तथा हत्यापूर्ण खेलों का लोगों में इतना शौक 
पैदा हुआ कि सेनापतियों, प्रशासकों आदि के लोकप्रिय होने के लिए सर्क॑ंस के खेलों 
का आयोजन करना अनिवायं-सा हो गया । जनता के अनुरंजन' द्वारा उसका बल 
प्राप्त करने के लिए नेताओं में छाग-डाट बढ़ती चली गयी । कई सकंसों का निर्माण 
हुआ (८० ई०) जिनमें सबसे विशाल कोलिसियम' नामक था, जिसमें पचास 
हजार दर्शक बैठ सकते थे। उसमें अस्सी प्रवेशद्वार थे। उसके ध्वंसावशेष अद्यावधि 
विद्यमान हैं। वह रोमन स्थापत्यकला की विद्यालता का द्योतक है। सकंसों में 
रथों, घोड़ों की दोड़ें, नटों के खेल, जादू के खेल, नक्‍्कालों और माँड़ों के प्रदर्शन, 
नौका-युद्ध, स्थछ-युद्ध, पशुओं और मनुष्यों का युद्ध, तलवार, बछें-नेजों की प्रति- 
योगिताएँ, मुष्टिका-योद्धाओं के सच्चे और आमरण युद्ध आदि होने छगे । बड़ा 
खून-खराबा और लछोमहर्षक वीभत्स दृश्य उन खेलों में होता था। उन हत्यापूर्ण 
और रक्‍त-रंजित प्रदर्शनों में कैदियों, गुलामों तथा कभी-कभी पेशेवरों का उपयोग 
किया जाता था । कभी-कभी ये प्रदर्शन १२० दिनों तक चलते थे | टाइटस के 
प्रदर्शन में पाँच सहस्न पशुओं का वध एक ही दिन में हो जाता था | उन खेलों ने 
रोमनों का हृदय कठोर, निर्देय और ज्ालिम बना दिया था। 

रोमनों को अभिनय का भी शौक था। अभिनय के लिए रईसों ने बिना छत 
के विशाल भवन बनवाये थे । छत के वदले आवश्यकतानुसार चाँदनी फैला दी 
जाती थी। एक भवन तो इतना बड़ा था कि उसमें तीस सहस्न दर्शक बैठ सकते: थे ॥ 

२१० 

दर्शकों को किसी प्रकार की फीस नहीं देनी पड़ती थी | यद्यपि कभी-कभी रोमन 
व्यक्ति भी अभिनय करते किन्तु साधारणतः वे अभिनय करना अच्छा न समझते 
थे। अभिनेता प्रायः ग्रीक लोग होते थे । इन अभिनयों में यद्यपि चेहरे लगाकर 
प्राचीन ताटकों के अंशों का पाठ अथवा कथोपकथन होता था तथापि मूक प्रदर्शनों 
में जनता की अभिरुचि अधिक थी। कठपुतलियों के खेल, नाच, जादू के खेल, कन्दुक 
उछालने, कला-लाघव, अंगोपांगों का उद्घाटन तथा भाँड़ों की नकछों का, जो 
कभी-कभी स्पष्ट अइलीछकता की सीमा तक पहुँच जाती थीं , प्रदर्शन होता था । 
"रोमनों की रुचि का स्तर प्रीक लोगों से कहीं अपरिष्कृत तथा नीचा था | 

वर्ष में सौ दिन त्यौहार के लिए निश्चित थे। महीने का पहला, पाँचवाँ तथा 
नवाँ या पन्द्रहवाँ दिन त्यौहार के विशेष दिन माने जाते थे। प्रत्येक त्यौहार मनाने 
का निश्चित विधान और उसका अपना महत्त्व था। उनके त्यौहारों का अधिकतर 
सम्बन्ध क्रषि या कृषक-जीवन के साथ था । पेरेण्टीलिया तथा फेरेलिया के उत्सव 
: फरवरी मास में धूमधाम से मनायें जाते थे। उस अवसर पर दावतें होतीं, मद्यपान 
से लोग मत्त होकर मदनोत्सव मनाते थे, वे विधवाओं, विवाहिताओं, कुमारिकाओं 
तथा स्वतन्त्र बालकों पर हस्तक्षेप. न करते थे। अप्रैल में फूलों का उत्सव मनाया 
जाता । दिसम्बर का मख्य उत्सव सेटर्नालिया सतह से तेईस तारीख तक मनाया 
जाता था। उस अवसर पर पेट्रीशियन और प्लीबियन, स्वामी और दास का भेद भूल 
सब सम्मिलित होते और उत्सव मनाते थे। उस' समय पर अश्लीलता के बन्धन 
और सदाचार के नियम शिथिल कर दिये जाते थे । इस उत्सव की समता भारत 
के होलिकोत्सव से की जा सकती है । 


कलाएँ 


आरम्भ में रोमनों के मकान पक्की ईंटों के बनते थे जिनमें केवछ एक ही कमरा 
होता था। उसी में उठना-बैठना, चुल्हा-चौका, खाना-पीना होता था । छत में 
एक गवाक्ष बना होता था जिससे थरुंआँ बाहर निकलता रहे, किन्तु वर्षा में उसमें 
होकर जरू भीतर घुस आता था। आर्थिक उन्नति के साथ-साथ वास्तुकला की 
उन्नति होने छूगी । यूट्रेस्कन लोग एशिया से महराब, गुम्बज तथा पक्‍की नालिका 
बनाने की कला सीख चुके थे। रोम वालों को ग्रीस के गृहस्तम्भों तथा छतों की पटाई 
का ज्ञान भी था। अतः वास्तुकला की उन्नति शीक्षतापूर्वक होने छगी | सम्पन्न 
लोगों ने विशाल भवनों का निर्माण कराया जिनमें सुन्दर खम्भों वाले दालान, 

'कमरे, स्तानागार, होज, फव्वारे, हम्माम, पच्चीकारी के फर्श, जल आनें-जाने की 
तथा कमरों को गर्म रखने की नालिकाएँ बनायी जाती थीं। मकानों की सजावट 
के लिए पत्थर एवं ताँबे की विभिन्न आकार तथा विविध प्रकार की मूर्तियाँ और 
कालीन, परदे, फर्नीचर आदि एकत्रित कर लिये जाते थे। 


लोगों के मकान और महू समृद्धि के उतने द्योतक न थे जितने कि विशेषतः 

रोम तथा अन्य बड़े नगरों के देवालय, जातीय स्मारक, मेहराबदार फाटक, 
लोकोपयोगी स्तानागार, राजभवन, सकंस और थियेटर आदि थे। यद्यपि यह सत्य 
है कि रोमनों की कलात्मक प्रतिभा प्रीकों के समान न थी तथापि ग्रीस की कला ने 
और कुछ अंश में मित्र की कला ने उन्हें अनुराग और स्फूर्ति ऐसी प्रदान की जिससे 
पूर्ण छाम उठाकर और उस पर अपनी छाप छूगाकर उन्होंने अपनी वास्तुकला की 
श्रीवृद्धि की। उनकी इमारतों में ठोसपन, दृढ़ता, विशदता, विशालता तथा महानता 
के गुण प्रचुर मात्रा में मिलते हैं, जिनका अनुकरण शतियों तक यूरोप में होता रहा। 
उनकी कला के लिए 'रोमनेंस्क' शब्द का प्रयोग किया जाता है। रोमनों ने पत्थर 
के अलावा पक्‍की इंटों तथा कंक्रीट का जेसा उपयोग किया वैसा सम्भवतः उनसे' 
पहले कहीं मी न हुआ था। पत्थर से हलकी होने के कारण कंक्रीट से बड़ी और चौड़ी 
मेहराबों, बड़े-बड़े गुम्बजों और धनुषाकार मेहराबदार छतों की रचना कर सकना 
सम्भव हो गया । विशाल इमारतों को सुसज्जित करने में भी उनको बहुत कुछ. 
सफलता प्राप्त हुई । नदियों के मेहराबदार सुदृढ़ पुल जैसे रोमनों ने बनाये वैसे 
पहले कहीं भी न बने थे। रिमिनी का पुल (२२ ई० ) उनकी कला का प्रत्यक्ष प्रमाण 
आज तक विद्यमान है। प्लेबियन वंश के बनाये कोलिसियम (८० ई० ) के ध्व॑ंसा- 
वद्ेष अद्यावधि दर्शकों को चकित कर रहे हैँ । कारकेला का स्नानागार (हमाम ) 
लोकोपयोगी स्थापत्य-कला के रत्नों में गिना जाता है। छोकोपयोगी विशाल भवन" 
जैसे रोमनों ने बनाये वैसे पहले कमी किसी ने भी न बनाये थे। हेड़िअन द्वारा: 
निर्मित वीनस” का देवालय, कान्‍्स्टेण्टाइन का बाजिल्का' गिरजाघर धामिक 
इमारतों में विशिष्ट स्थान रखते हैँ। उरु-सन्धि के सिद्धान्त पर मेहराबों के पारस्परिक- 
संयोजन से विशाल प्रशालाओं और भीतरी छतों की शोभा में चमत्कार उत्पन्न 
किया जाता था। गुम्बज बनाने की कला में रोमनों ने अभूतपूर्व सफलता ही नहीं 
प्राप्त की, वरन्‌ उसको पराकाष्ठा पर पहुँचा दिया। हेड़िअन के पान्तिआँ नामक 
सर्वदेव मन्दिर का गुम्बज आज तक अपने ढंग का संसार में सबसे बड़ा गुम्बज माना 
जाता है। सैकड़ों वर्ष तक उस कला में कोई त्ैसी उन्नति न कर सका। इमारतों: .. 

के बाहरी भाग को सुशोभित करने की कला का उन्होंने ऐसा विकास किया कि जिससे 
थे उसमें संसार के शिक्षक कहलाने के अधिकारी हो गये । रोमनों की बनवायी 
सैकड़ों मील लम्बी पक्की सड़के, गढ़ तथा घाटियाँ, पानी बहा ले जाने वाले पक्के 
नल, पक्के पुल आदि उनके साम्राज्य की महत्ता तथा कौशल की साक्षी दे रहे हैं । 
टाइटस की निर्माण करायी इमारतों में स्मारक प्रवेश-द्वार की कछा अपने पूर्ण 
यौवन पर दिखाई पड़ती है । 
स्थापत्य के साथ ही साथ शिल्प तथा मृतिकला की भी श्रीवुद्धि होती रही । 
उनकी क्रृतियाँ यूरोप की अक्षय निधि मानी जाती हैं । टाइटस के उपर्यक्त प्रवेश- 
द्वार तथा ट्रेजन का विजय-स्तम्म शिल्पकला के नवयुग का सन्देश देने वाले माने 
जाते हैं । उसकी छाप उन्नीसवीं और बीसवीं दती में भी स्पष्ट दिखाई देती है । 
मूतिकल्ा का प्रसार रोम में इसलिए अधिक हुआ कि वहाँ के नेताओं को अपनी 
प्रतिमूतियाँ निर्माण कराने तथा उन्हें प्रतिष्ठित कराने का बड़ा शौक था। सम्राट 
का स्थान देवताओं के बराबर माना जाता था । फलत: उनकी कछा में आदर्श 
तथा कल्पना का उतना प्रयास एवं प्रकाश नहों दिखाई पड़ता जितना कि ग्रीस की 
कला में मिलता है। किन्तु उसमें वास्तविकता और अनुरूप की यथार्थता की विशे 
बता है। कलापूर्ण अव्वारोही मूर्तियों का प्रचकनः रोमनों ने विशेष रूप से किया 
जिसका अनुकरण अद्यावधि होता है। आवक्ष प्रतिमा बनाने में उन्हें विशेष सफलता 
प्राप्त हुई । 
चित्रकला में रोमनों ने हेलेनिस्टिक एवं अलेक्जेंड्रिया की कलाओं से स्फू्ति 
: प्राप्त की । ऐसा प्रतीत होता है कि उनकी चित्रकला शिल्प तथा मृतिकला से विशे- 
षत: प्रभावित हुईं । उसने अपनी किसी स्वतंत्र परिपाटी' का अवलूम्बन अथवा 
विकास नहीं किया । * 


शिक्षा-दीक्षा 


साधारण रोमन को माता-पिता से जो कुछ थोड़ी बहुत शिक्षा मिलती थी वहु 
पर्याप्त मानी जाती थी । अध्यापकों द्वारा विधिपूर्वक अथवा पाठशालाओं में शिक्षा 
प्राप्त करने का पहले रिवाज न था। शिक्षा का एकमात्र ध्येय व्यक्ति को उद्यमी, 
विनीत, साहसी, संयत, तत्पर, कत्तेव्यपरायण, निर्भीक और व्यवहारकुशलरू बनाना 
था | ज्ञानसंवर्धन, बौद्धिक प्रखरता, गम्भीर एवं सूक्ष्म चिन्तन, साहित्य-विज्ञान- 
सर्जन आदि कार्य साधारणतया मनृष्यता अथवा पौरुष के लिए अनिवार्य या आवश्यक 

नहीं समझे जाते थे। यही नहीं, लोग उनको क्षीणता, धूतेता एवं छलना का प्रवर्तक 
समझकर उनसे झिझकते थे । 
शिक्षा का सविधि प्रचलन विदेशी गुलामों अथवा मुक्त दासों द्वारा आरम्भ 
हुआ। आरम्भ में केवल भाषा, कुछ साहित्य तथा गणित की ही शिक्षा दी जाती थी । 
ज्यों-ज्यों रोम राज्य का सम्बन्ध अन्य देशों से बढ़ता गया त्यों-त्यों रोमनों के शिक्षा 
सम्बन्धी विचारों में परिवर्तन होता गया और उन्हें उसकी आवश्यकता तथा उपयो- 
गिता का अनुभव होने लगा। ईसा के पूर्व तीसरी शती के उत्तर काल से शिक्षा एवं 
साहित्य को उत्तरीत्तर प्रोत्साहन मिला। भ्रीकों का साहित्यिक तथा सांस्कृतिक 
प्रभाव दिनों दिन गहरा होता गया । होमर के महाकाव्य का लैटिन में अनुवाद हुआ 
और लोक-प्रदर्शन के लिए सुखान्त एवं दुखानत नाटकों की रचना हुई । उपर्युक्त 
ग्रन्थों का रचयिता लिविअस्‌ एण्डोण्टोनिकस एक ग्रीक था। विद्या की अधिष्ठात्री 
देवी मिनर्वा के मन्दिर में कवियों और नाटककारों की गोष्ठियाँ होने लगीं । साहित्य 
तथा संगीत को प्रोत्साहन देने के लिए सम्राट डोमिटियन ने (८६ ई०) केपिटो- 
लाइन के खेलों के साथ उन्तकों भी प्रतियोगिता के लिए शामिल कर दिया । 
रोमनों ने साहित्य एवं शिक्षा में ग्रीकों का यथासाध्य अनुकरण किया, यद्यपि 
उनमें ग्रीकों की सी प्रतिमा और कलात्मकता न थी। फलत: इतिहास, जीवन-वृत्त, 
वकक्‍तृत्वकला, राजनीति, नीतिशास्त्र, समाजशास्त्र का गद्य के क्षेत्र में और महाकाव्य, 
नीतिकाव्य, नाटक, लोककाव्य का पद्य-क्षेत्र में पठन, मनन एवं सर्जन हुआ । उनके 
अतिरिक्त रोमनों की भी अपनी कुछ देन है। कानून तथा विधान, विज्ञान एवं कला 
सम्बन्धी साहित्य उनकी अपनी विशेषता है। उनके घामिक दृष्टिकोण की विशेषता 
भी उनके साहित्य पर अंकित है। उनके प्रहसनों और व्यंग्यों में भी वैशिष्ट्य का _ 
अभाव नहीं । सबसे बड़ी देन तो उनकी समृद्ध भाषा है जिसकी गंभीरता, गुरुता 
एवं संतुलित अभिव्यक्तिशीलता का लोहा पश्चिमी संसार आज तक मान रहा है। 
कैटिन भाषा का व्यापक प्रभाव आज दिन भी कानून, दर्शन, चिकित्सा, स्थापत्य, 
कृषि, वनस्पति-विज्ञान से सम्बन्धित साहित्य में विद्यमान है। रोम के लैटिन 
इतिहास-लेखकों में प्रीक पोलीबायस (२०४-१२२ ई० पू०), सालस्ट (८६-३४ 
ई० पू०), जूलिअ्स सीजर (१००-४४ ई० पू०), लिवी (५९-१७ ई० पू०), 
टेसिटस (५५-१२० ई०) के नाम विशेषतः उल्लेखनीय हैं । जीवनचरित्रों के 
प्रमुख लेखकों में वेरो (११६-२६ ई० पू०), ग्रीक प्छटाक (४६-१२६ ई० ), 
ग्रीक फिल्ास्ट्रेस (२५० ई०) सुप्रसिद्ध है'। रोम के इतिहासज्ञों तथा. जीवन-« 

वृत्त-लेखकों का मुख्य ध्येय कुनीति के दृष्परिणामों का दिग्दर्शत कराना, महात्‌ 
व्यक्तियों के जीवन से शिक्षा ग्रहण करना तथा उत्साह-संवर्धन मात्र था। उनकी 
वर्णनशैली आकर्षक तथा' उत्तेजक है। केवल पोलीबायस ने इतिहास की 
तुलनात्मक आलोचना करने का प्रयास किया है । 


काव्य 


लैटिन भाषा का सबसे पहला उल्लेखनीय कवि क्रिण्टस कृविअस' (२३४८६ ई० 

पूृ० ) हुआ जिसने विविध प्रकार के काव्यों तथा नाटकों की रचना की। उसके 
दुखान्त नाटक तथा ग्रीक प्लाटर्स (१५४-१८४ ई० पू०) के सुखान्त नाटक रोम 
वालों का मनोविनोद करते थे। टेरेन्स (१९५-१५९ ई० पू०) के नाटक प्लाटर्स 
के नाठकों से भी अधिक परिष्कृत माने जाते हैं। उनके नाटकों में भ्रीक नाटकों का 
अनुकरण है। वस्तुतः नाटक-रचना तथा नाट्य कला में रोमनों ने कोई विशेष 
स्मरणीय कार्य नहीं किया। ल्यूक्रेटिअस (९९-५५ ई० पू०) की दाशंनिक अनुभूति 
से गर्भित काव्य के विषय' में कहा जाता है कि बह होमर और शेक्सपियर से कुछ ही 
मध्यम किन्तु शेली, कीट्स तथा वर्डेसवर्थ के सुकोमल स्पन्दनों से युक्त है। प्रकृति 
के सौन्दर्य को उसका हृदय तीब्रतापूर्वक अनुभव करता था । उसने लैटिन पत्र 
की श्रीवृद्धि उसी प्रकार से की जैसी कि गद्य की सिसरो ने। यदि उसे रोमन साहित्य' 
के स्वर्ण-यूग (३० ई० पू०, १८ ई० ) का प्रभात कहा जाय तो अनुचित न होगा । 

उससे प्रभावित होकर रोम के महाकवि वर्जिल ने ईनेईड नामक महाकाव्य की रचना 
की जो अपनी अपार देशभक्ति, विशाल हृदय, मानवता की कल्पना और कान्त- 
, पदावल़ी से पाठकों को मुग्ध करता है। यद्यपि उसके काव्य में वह बल, तेज तथा 
गुरुता नहीं जो होमर में मिलती है, तथापि रोम के सुप्रसिद्ध कवि होरेस की दृष्टि 
में वह होमर की समकक्षता का अधिकारी है। रोम वाले उसे अपना राष्ट्रकवि 
मानते चले आते हैं। ईनेईड' केवल रोम की ही नहीं वरन्‌ मानव जगत्‌ की भी 
काव्यात्मक वाणी कही जाती है। उसका समकालीन होरेस' (६५-८ ई० पू०) 

एक मुक्त दास का पुत्र था। जीवन के उतार-चढ़ाव, रंग-बिरंगे साहित्य, रोमन 
समाज के भीतरी तथा बाहरी व्यापार, स्वयं अपने जीवन की समता-विषमता, 
आचार-अनाचार की उसने सहृदय मधुकर की भाँति अर्जेव और विसर्जन द्वारा 
भावुक वृद्धि की । सारांश यह है कि उसने वैयक्तिक एवं सामाजिक जीवन का 
सम्यक्‌ दरद-परस और व्य॑ंग्यात्मक आलोचना भी किया। उसके गीति-काव्य दे 

रोम १५१ 


अपने युग म एक तहरूका मचा दिया था। प्रशंसा तथा निन्‍दा की बौछार उस 
पर हो गयी थी। उसकी काव्य-परचियों ने रचना-कला तथा शिल्प पर महत्त्व- 


पूर्ण प्रकाश डाला | उसके विचारों में स्वातंत्र्य, गंभीरता तथा सहृदयता का मधुर 


मिश्रण है। जीवन का विछासमय तथा माधुयंमय अनुभव करने वाले कवियों में 
जोविड़ का उल्लेख अप्रासंगिक न होगा। उसकी कविता वासना-वासित हैं। अपनी 
प्रवेत्ति के अनुकूल उसने काम-कला पर ग्रन्थ लिखे (२ ई० पू०), जिनमें कुछ 
वात्स्यायनिकता के लक्षण मिलते हैं। उसकी असंयत तथा नैतिक उच्छुंखलता 
के कारण सम्राट्‌ आगस्टस ने उसको देश से बहिष्कृत कर दिया था | प्रवास के विषाद 
तथा पूर्व स्मृतियों के ऋन्‍दत से प्रसृुत उसकी कविताओं में अक्नन्रिम वेदना प्रतिध्व- 
नित है । उपर्युक्त कवि आगस्टन युग (स्वर्णयुग) के प्रमुख कवि थे । आगस्टन 


युग के साथ ही रोम के साहित्य पर भी पटापेक्ष हो जाता. है । 


साहित्य का दूसरा युग (१४-११७ ई० ) रजत युग' कहलूता है। यह युग 
रोमानी था । इसका आरम्भ तो होरेस ने ही कर दिया था किन्तु उपन्यास- 
लेखन का आरम्भ पेट्रोनियस के शंखनाद से घोषित हुआ। यद्यपि भाषा की प्रोढ़ता 
तथा शैली का सौन्दर्य बाद तक विकसित होता रहा तथापि काव्यों और नाठकों के 
प्रसाद तथा साहित्यिक गौरव का क्षय सा तब तक हो गया । साहित्यकार छन्द, 
अलंकार, व्याकरण, शाब्दिक चमत्कार, यति-गति, रूय आदि में उन्नति करते रहे । 
साहित्य-क्षेत्र में राजनीतिक तथा सैद्धान्तिक दलबन्दियाँ होती रहीं। शुद्ध अकृत्रिम 
साहित्य छायाग्रस्त होता चला गया । कवियों में पोपनिअस, स्टाटियस ने थेबइड' 
महाकाव्य रचा | मॉाटिआलिस जो निकम्मों का प्रमुख कवि प्रर्यात है तथा उसका 
समसामयिक जुवेनाल सामाजिक व्यंग्यों के लिए विशेषतः उल्लेखनीय हैं, परन्तु, 
उनकी दृष्टि एकांगी थी। इसका कारण संभवतः यह था कि रोमनों का साहित्य 
उनकी अपनी प्रतिभा और व्यक्तित्व का प्रस्फुटन नहीं बरन्‌ ग्रीकों की प्रतिच्छाया 
था। रोमन प्रतिभा व्यावहारिक थी, न कि कल्पनात्मक अथवा कलात्मक । 
रोमन गद्य की अपनी विशेषता है। लैटिन गद्य की विशेषता एवं महत्ता का 
संकेत ऊपर हो चुका है। उसके प्रमुख लेखकों में सबसे पहला उल्लेखनीय नाम 
केटो (२३-१४ ई०पू०) का है। उसके लिखित भाषण, निबन्ध तथा ओरिजिनस 
(उद्गम) नामक इतिहास-स्रन्थ प्रौढ़ गद्य के पुष्ट प्रमाण है। रोमन गद्य का सबसे 
श्रेष्ठ लेखक सिसरो (१०६-४३ ई० पू०) माना जाता है । उसकी दब्द-कृति, 
'भाषा की अप्रतिम प्रौढ़ता, विदग्घता एवं वाग्मिता की प्रशंसा साहित्य-संसार में 


श्प्र विश्व-इतिहास 


अद्यावधि होती है। कुछ विद्वानों की यह धारणा है कि उसका स्थान एथेन्स के 
प्रवक्‍ता डेमास्थनीज से भी ऊँचा है। दार्शनिकों तथा इतिहास एवं जीवन-वृत्त के 
लेखकों ने भी गद्य-साहित्य की उन्नति में यथोचित भाग लिया । सृक्तियों, व्यंग्यों, 
कथानकों के द्वारा व्यावहारिक भाषा की पुष्टि हुई और उसको साहित्यिकता का 
स्थान प्राप्त हो गया। उस यग के लेखकों में सेनेका, व्यंग्य-काव्य-रचयिता पर्सिअस 
तथा फासेलिया नामक वीरकाव्य का रचयिता छूकन उल्लेखनीय है । 

ग्रीक भाषा में भी कुछ लोगों ने ग़त्थ लिखे | सम्राट मार्कस आरेलियस ने 
मेडीटेशन' आरियन ने महान अलेक्जेंडर', प्लटार्क ने प्रसिद्ध प्रीक और रोमन्स 
के चरित्र! और लूसियन ने व्यंग्यात्मक कथोपकथनों की, जो महत्त्वपूर्ण माने जाते हैं, 
रचना की | 

साहित्य और इतिहास के अलावा विशेष विषयों पर भी कुछ उल्लेखनीय रचनाएँ 
हुईं। गेलन (जालीनूस ) ने आयुर्वेद से सम्बन्धित कई ग्रन्थ रचे जिनका पठन-पाठन 
कई शतियों तक यूरोप और पश्चिमी एशिया में होता रहा और जिनका प्रभाव 
भारत के हकीमों तक पहुँचा । क्छाडिअस प्लीनी (१५० ई०) ने भूगोल और 
ज्योतिष पर ग्रन्थ लिखा जिसका पठन-पाठन भी शतियों तक होता रहा । 


कानून 


ईसा के पूर्व पाँचवीं शती के मध्य तक रोमनों के कानून अलिखित थे और केवल 
पेट्रीशियन कुलीनों को ही उनका ज्ञान तथा अनुमान था । वे अपने हित और प्लीवि- 

अनों (निम्नश्रेणी) के दमन के लिए उनका प्रयोग करते थे। प्लीबिअनों ने आन्दोलन 
करना शुरू किया जिसका फल यह हुआ कि सिनेठ ने एक कमेटी नियुक्त की और 
उसे दक्षिणी इटली के ग्रीकों के कानूनों का अध्ययन करने के लिए भेज दिया। उसके 
. लौटने पर दस आदमी कानूनों को लिखने के लिए चुन लिए गये । सन्‌ ४४९ (ई० 

पू० ) में कानूनों का संग्रह छकड़ी की बारह पट्टियों पर लिखकर चौक में छूटका दिया 
गया। तबसे वे बारह पट्टियों के कानून के नाम से प्रसिद्ध है। वे कानून सीधे और 
सरल थे और उस समय की सामाजिक परिस्थिति से सम्बन्धित थे। उनमें पेद्री- 
शियन और प्लीबिअनों के आपसी ब्याह को गैरकानूनी घोषित किया गया, पिता का 
पुत्र के मार डालने तक का अधिकार माना गया । और मृतक के शोक में स्त्रियों को 
अपने मुख के खरोचने की मनाही कर दी गयी । आन्दोलन जोर के साथ चलता रहा। 
चार वर्ष के बाद उपर्युक्त विवाह का कानून रद कर दिया गया। इस बीच में कबीलों 

की संभा के तिर्णयों को भी कानून का महत्त्व दे दिया गया । धीरे-धीरे प्लीबिअनों 
के अधिकार बढ़ते गये और उत्तकी कटिनाइयाँ दूर होती गयीं । उत्तकी श्रेणी से 
कान्सल, मजिस्ट्रेट, देवालयों के संरक्षक भी चुने जाने रूगे । यही नहीं, कबीलों की 
सभा को कानून बनाने के स्वतंत्र अधिकार भी मिल गये (२८७ ई० पू०) । 
डेढ़ सौ वर्ष के सतत प्रयत्नों से प्लीबिअनों ने रोम के शासन में अपना स्थान बना 
लिया और उसे जनसत्ता का स्वरूप दे दिया । यद्यपि सेनेंद की प्रधानता फिर भी 
कायम रही किन्तु उत्तका कारण उसके सदस्यों की योग्यता थी , न कि कोई विशिष्ट 
कानूनी व्यवस्था । वस्तुतः वे संविधान सम्बन्धी कानून को छोड़कर अन्य कानूनों के 
निर्माण से उदासीन हो गये । जूलिअस सीज़र की प्रबल अभिलाषा थी कि वह न्याय 
तथा औचित्य के सिद्धान्तों के अनुकूल रोम के कानूनों का संग्रह तैयार कराये, किन्तु 
उसकी पूर्ति उसके जीवन-काल में न हो सकी । रोम के राजनीतिक अनुभव साम्राज्य 
की नवीन समस्याएं, पुराने कानूनों की पारस्परिक असंगति और रोमनों के मानसिक 
“विकास ने उस कार्य की ओर जनता का ध्यान आकर्षित किया और उसकी आवश्यकता 
प्रदर्शित की । आगस्टस ने कानून की शिक्षा और गवेषणा के लिए जब संस्था स्थापित 
की तब उसका विधिपूर्वक अध्ययन होने लगा। ग्रीस के कानूनों का भी तुलनात्मक 
विमर्श किया जाने लगा ।. कानूनों पर सैद्धान्तिक तथा ताकिक टीकाएँ और 
'निबन्ध लिखें जाने छूगे और तकं-वितर्क होने छगे। रोमत कानून का सबसे महत्त्वपूर्ण 
'निर्माण-कार्य १०० ई० पू० से ३०० ई० तक हुआ । कानून का अध्ययन आकर्षक 
हो गया और प्रत्येक शिक्षित रोमन को उसका कुछ न कुछ ज्ञान कराया जाता था । 
'कानून के शास्त्री पहले उसका व्यवसाय नहीं करते थे अपितु बिना किसी प्रकार की 
'फीस आदि हिये प्रइन अथवा परामर्श करने वालों को राय दे दिया करते थे । 


रोमन कानून मुख्यतः प्राचीन रोमन समाज के प्रचलित व्यवहारों पर अव- 
'लम्बित था। उनका समाज तीन वर्गों में विभकत था-स्वतंत्र जन, मुक्त दास और 
दास | प्रत्येक कुटुम्ब एक संगठित इकाई था जिसमें व्यक्तियों के निश्चित स्थान और 
अधिकार थे। रोम वाले वैयक्तिक तथा कौटुम्बिक विधि और विधानों को उन कानूनों 
से पृथक्‌ मानते थे जो सावंजनिक (पब्लिक) श्रेणी के अन्तगत आते थे। अतएव दोनों 
के अपने अपने क्षेत्र थे जिनका तदनुकूछ निर्वाह. किया जाता था। दूसरी जानने 
योग्य आवश्यक बात यह है कि रोमन छोग कानून के लिखित और अलिखित दो 
विभिन्न अंग मानते थे। अलिखित कानून प्रचलित व्यवहारों पर आश्रित न थे। किन्तु 
ज्यों-ज्यों उनका कार्यक्षेत्र विस्तृत होता गया और अन्य समाजों से उनका सम्पर्क 

बढ़ता गया तथा नयी समस्याएँ उपस्थित होती गयीं, त्यों-त्यों व्यवहारों के सेद्धान्तिक 
पक्ष पर बल दिया जाने लगा और अन्य समाजों के व्यवहारों को भी महत्त्व प्राप्त 


होता गया । न्याय, संरक्षण एवं रोमन शासन के प्रति विश्वास दृढ़ करने के लिए तथा 
प्रगतिशील एवं व्यापक सामाजिक समस्याओं के समाधान के निमित्त लिखित कानुन 
का क्षेत्र, महत्व और प्रयोग बढ़ता गया । अलिखित कानूनों की अपेक्षा कानून 
में अधिक लचीलापन एवं स्पष्टता होना स्वाभाविक था । इस प्रवृत्ति का परिणाम 
यह हुआ कि आगस्टस के समय तक कानून के प्रवर्तत का क्रम, दासता सम्बन्धी 
विधान, विवाह तथा उत्तराधिकार के कानून और संविधान अधिक व्यवस्थित एवं 
निश्चित हो गये । 

कानून दो प्रकार के थे। जो कानून रोमनों पर लागू होते थे वे जुस सिविलिस' 
और जो विदेशियों तथा रोमनों पर समान रूप से लागू होते थे वे जुस जेण्टिअम्‌' 
कहलाते थे। किन्तु सम्पर्क ज्यों-ज्यों बढ़ता गया त्यों-त्यों दोनों एक-दूसरे 
के सन्निकट आते गये और उनकी भिन्नता घटती गयी । जहाँ व्यापार, अनुबन्ध, 
करारनामा आदि के निग्रम विशेष करके समान से हो गये वहाँ कौटुम्बिक विषयों 


के कानून पृथक्‌ रखे गये। मुकदमों की घटनाओं और वस्तुस्थिति की जाँच-पड़ताल ' 


'प्रेटर' करते थे और न्याय न्यायाधीश (जज) करता था । यदि कानून के सम्बन्ध 
में कोई संशय उत्पन्न हो जाता तो 'धर्माधिकारी' की व्यवस्था' (मत) मान्य होती 


थी । स्थानिक जजों के अलावा ऐसे जज भी नियुक्त किये जाते थे जो दौरा करते और 


न्याय द्वारा दूरस्थ जनता को लाभान्वित करते थे । उसी प्रकार दौरा करने वाले 
प्रेटर' भी नियुक्त कर दिये गये थे । धीरे-धीरे प्रेटर को मुकदमा करने के सिवा 
निर्णय देने का भी अधिकार दे दिया गया जिससे लोगों को सुविधा हो गयी । फैसलों 
का प्रवर्तन करने के लिए अफसर नियुक्त थे। प्रेटर' अपनी नीति की घोषणा करते 
थे, जिसका यथासम्भव सम्मान उनके परवर्ती भी करते थे। इसका परिणाम यह 
हुआ कि उनके द्वारा घोषित कानूनों का भी एक विश्ञाल संग्रह हो गया । उपर्युक्त 
घोषणाएं प्रायः न्यायसम्मत होती थीं और उनको कानून-का-सा महत्व मिला 


हुआ था। उनको घटाने-बढ़ाने अथवा उनमें परिवर्तत करने का अधिकार सम्राट 


तथा सिनेट को ही प्राप्त था.। 

. उपर्युक्त कानूनों के अलावा ग्रीकों के दार्शनिक विचारों के आंशिक प्रभाव 
तथा उनके अनुभवों के कारण रोमन लोग प्राकृतिक नियमों का भी अस्तित्व मानने 
छगे थे और उनको विश्वव्यापक समझते थे । फिर भी उनको वह महत्त्व न दिया 

रोम श्ण्ण्‌ 


गया जो सुस्थिर विध्यात्मक कानूनों को मिला हुआ था। रोमन काननों का स्वर्ण 
यूग १०० ई० से २५० ई० तक था। उस यूग में नाना प्रकार के विधान, कानून 
वने जिनसे उनका न्याय-सम्बन्धी साहित्य सम्पन्न एवं विस्तृत हो गया। संस्थाओं 
श्रेणियों को कानून द्वारा व्यक्तित्व प्रदान करना रोमनों की एक अत्यन्त महत्त्वपूर्ण 
देन माना जाता है। सम्पत्ति, व्यापार, करारनामा, अधिकार, कत्तंव्य, नागरिक 
संस्थाओं से सम्बन्धित कानूनों की रचनाएँ हुईं । उनका सांगोपांग अध्ययन और 
विवेचन होने लगा जिससे व्यावहारिक तथा सैद्धान्तिक दोनों पक्षों की अभूतपूर्व 
उन्नति हुईें। गायस, पेपीनिअन, पाल, अल्पियन आदि कानून के प्रमुख आचार्य माने 
जाते हैं। सन्‌ ३०० ई० के लगभग कानूनों का प्रथम व्यवस्थित संग्रह रचा गया । 
किन्तु पाँचवीं शती का सम्राट्‌ थियोडोसिअस द्वारा (४३८ ई० ) रचाया गया और 
छठी शती का सम्राट्‌ जस्टिनियन द्वारा तैयार कराया कानूनों का संग्रह (५२८- 
५३५ ई० ) सुविख्यात हैं। प्रसिद्ध कानून-शास्त्री ड्राइवोनियस की अध्यक्षता में संगु- 
द्वीत कानून का संकलन चार भागों में किया गया। पहले भाग में कानून के सिद्धान्तों 
का निरूपण किया गया, दूसरे में कानून के प्रमुख विद्वानों के मतों का संक्षिप्त 
वर्णन था, तीसरे में सम्राटों की विज्ञप्तियाँ, आज्ञाएँ और निर्णय रखे गये. और 
चौथे भाग में नये कानूनों को, जो कोड की रचना के बाद बने, स्थान दिया गया । 
बह संग्रह रोम के कानूनों का सं्वेश्रेष्ठ और प्रामाणिक संग्रह आज तक माना जाता 
'है। रोम की कानूनी प्रतिभा और उसकी देन का वह सबसे आदरणीय उपहार है। 
रोमन कानून के सम्बन्ध में यह स्मरणीय है कि उसका मुख्य आधार देविक 
आज्ञाएँ न थीं वरन्‌ मानुषिक अनुभव और विचार थे। यही उसके लचीलेपन 
का कारण है। उन्हें अन्य देशों के प्रचलित कानूनों से लाभ उठाने में अथवा स्व- 
निर्मित कानूनों से सुधार एवं आवश्यकतानुसार परिवर्तन करने में कोई संकोच न. 
था । इस प्रकार कानून के सम्बन्ध में ताकिक तथा दाशनिक दृष्टिकोण से प्रकाश 
डाला जाने लगा | लोक-प्रचलित व्यवहार, सिनेंट अथवा जनसभा द्वारा रचित 
कानून, सम्राटों की आज्ञाएँ तथा निर्णय, प्रेटरों की विज्ञप्तियाँ, कानूनशास्त्रियों 
की टीकाएँ तथा निबन्ध, दाशनिकों की सैद्धान्तिक मीमांसाः आदि रोमन कानून 
के आधार थे | 


श्रमं और विश्वास हि 
रोम के इतिहास को ईसाई इतिहास-छेखक दो भागों में विभक्त करते हैं! रोम 

के आरम्भ से ईसा के समय तक पहला युग माना जाता है। उसमें इटली, मध्य 


सागर तथा ग्रीस और पश्चिमी एशिया का अधिक प्रभाव और महत्त्व रहा । दूसरे 
युग में ईसाई धर्मं का उत्तरोत्तर प्रभाव बढ़ा, जिससे रोम के सांस्कृतिक जीवन कंगे 
रूपरेखा बदलती चली गयी, यहाँ तक कि ईसाई धर्म ही साम्राज्य का एकमात्र 
धर्म हो गया । ईसाई धर्म भी यूरोप में एशिया से ही गया था, इसलिए यह कहना 
अनुचित न होगा कि धार्मिक मामलों में रोम ही नहीं वरन्‌ थूरोप ने एशिया में 
शिक्षा-दीक्षा प्राप्त की । भेद इतना है कि पूर्व यूग में अधिकतर आर्य प्रजाति का 
तथा मित्र का और उत्तर यूग में सेमेटिक प्रजाति का प्रभाव पड़ा । 

यूट्रस्कन लोग बारह मुख्य देवता मानते थे । सबसे प्रथम और गौरबपूर्ण स्थाव 
'तिनिया' नामक देवता का था जिसका शास्त्र मेष और तेज-मेघ-गर्जन और वज्ध 
के रूप में प्रकट किये जाते थे। उसी की इच्छाओं और अनुशासनों का अपने-अपने 
क्षेत्र में अन्य देवता प्रतिपालन करते थे। मन्तुसः और उसकी स्त्री मनिया' अपने 
पंखों वाले दानवों द्वारा पाताल से शासत करते थे । सर्प, असि, लेखनी, रोशनाई, 
हथौड़ा तथा कीलों से विभूषित भाग्य की देवी छस' अथवा 'मियान' अटल नियति 
निश्चित कर देती थी। प्रमुख देवताओं के बाद ग्राम' तथा कुछ-देवता का स्थान' 


था जिनकी छोटी-छोटी मूर्तियाँ घरों में प्रतिष्ठित की जाती थीं। देवी-देवताओं को 


प्रसन्न करने के लिए पशुओं और कभी-कभी मनुष्यों की भी बलि दी जाती थी । 


बलिदान के छिए अधिकतर युद्ध में पकड़े हुए कैदी उपयुक्त समझे जाते थे । लोगों 


का स्वर्ग और नरक में विश्वास था। अपने-अपने कर्मो के अनुसार मरणोपरान्त 
जीवों को पाताल का अधिपति दंड अथवा पुरस्कार देता था। नरक में पापियों को 
विविध प्रकार की यातनाएँ भोगनी पड़ती थीं । पृण्यात्मा जन देवलोक भेज दवियें 
जाते थे जहाँ -वे देवताओं के साथं आनन्दमय एवं समृद्धिपूर्ण जीवन का उपभोग 
करते थे। मृतक प्राय: कब्रों में आवदंयक और उपयोगी वस्तुओं के साथ दफना 
दिये जाते थे।. दफनाने के अलावा मृतकों को जला देने का भी चलन था। जलाने 
के पश्चात्‌ मृतक के कुछ भस्मीमूत अवशेषों को एकत्रित करके पेटिका में रख लेते 
थे। उसके समाधि-भवन में उसकी आवश्यकताओं की चीजें रख दी जाती थीं जिससे 
उसे कष्ट न हो । 

रोमनों का विश्वास था कि एक बिश्वव्यापी शक्ति है जिससे देवता ही नहीं 
वरन्‌ विशिष्ट मनुष्य भी अधिक अथवा रूघु मात्रा में अनुप्राणित होते है। वह शद्ध 
लिगरहित शक्ति है। अधिक अंश में उसका ग्रंकोश तीन प्रमुख देवताओं में हुआ-- 

जुपिटर, मार्स, क्लीरितसस । जुपिटर आकाश एवं ऋतुओं का, मार्से कृषि तथा 
युद्ध का और क्लीरिनस उच्च नागरिक श्रेणी का देवता था। उन्तके सिवा जेनस' 
द्वार के बाहर का तथा कार्यारम्भ का, वोल्केनस' ज्वालामखी' पर्वतों तथा अध्नि 
का, जूनो स्त्रियों का तथा नेपच्यन जल का देवता था | उपर्यक्‍्त देवताओं के अतिरिक्त 
अरनेकानेक छोटे-मोट देवता थे। रोमनों के विश्वास के अनुसार मनुष्य के यावत्‌ 
व्यापारों का सम्बन्ध इस लोक और परलोक से है । इन दोनों लोकों का समन्वय 
उसके कुटम्ब और कोटुम्बिक जीवन में होता है। ग्रीकों की भावता के विपरीत 
रोमनों के देवता शरीरघारी न थे। वे अशरीर किन्तु चेतन्य आत्मा थे। जगत 
अथवा जीवन का शायद ही कोई क्षेत्र ही जिसका देवता रोमनों ने कल्पित न किया 
हो । फलतः घर, द्वार, चल्हा, चक्‍की, खेत-खत्ती, खलिहान, चरागाह, निद्रा, 
चलना-फिरना, संजनन, गर्भ, उत्पादन आदि के अगणित छोटे-बड़े देवता थे । रोम 
ने अन्य जातियों के देवताओं को भी अपनाया, उदाहरण के लिए हेरेक्लीज और 
बीनस जो उपवन तथा यौवन-प्रेम की देवी थी। ग्रीकों से अपोल, पोलस आदि, 


इंटैलियनों से लाइबर पेटर (सुरा का देवता ), ईरान से मिथ्व उन्होंने देवरूप में प्रहण 


किये । इन देवताओं के सिवा रोम में देवियों की भी अर्चा द्वीती थी | इटे लियन देवियों 
में से केरेस' की देवी, जिसकी तुलना ग्रीक देमेतर से की गयी है, 'लिबेंरा (सुरा' 
के देवता की स्त्री) तथा मिनर्वा (संग्राम-कौशल और ज्ञान की देवी), एशियाई, 
देवियों में से देवों की माता, आदि उनमें प्रमुख थीं । ग्रीस, एशिया, मित्र, ईरान 
आवि देशों के देवी-देवताओं तथा उनके सम्बन्ध की अनुश्वुतियों, विश्वासों अथवा 
धारणाओं के आने से रागात्मक तथा भावात्मक अर्चाएँ, क्रियाएँ आदि प्रचलित 
हो गयीं। उदाहरण के लिए बआल' (सूर्य देवता), मिथ्वा (योद्धाओं का देवता 
तथा प्रकाश का अधिष्ठाता ), मा एवं आइसिस', आदि देवी-देवता इस श्रेणी में 
गिने जा सकते है । इन सब परिवर्तनों का यह परिणाम हुआ कि रोमन उदारचेता 
तथा धर्मंसहिष्णु हो गये | उनमें घधामिक असहिष्णुता का दोष विकसित न हुआ । 
यद्यपि उनका धार्मिक व्यक्तित्व तथा बेशिष्ट्य क्षीण होता रहा तथापि उसका 
संर्वेथा विनाश त हुआ, क्योंकि नगरों के बाहर ग्रामों में उनके विचारों का अधिक 
कायापलछट न हो सका । ह 

कुटम्ब का स्वामी धार्मिक संस्थाओं का संरक्षण जिस प्रकार करता था उसी 
प्रकार राष्ट्रीय धर्म का सर्वोपरि संरक्षण सेण्टरियनों द्वारा निर्वाचित पाण्टिफेक्स 
मेक्सिमस' करता था । धर्माधिकारी के. चुनाव में किसी वर्ग-विशेष को विचार 

'नहीं किया जाता था। चुनने वाले साधारण नागरिकों में से जिसको चाहते चुत 
सकते थे। प्रान्तीय अथवा क्षेत्रीय धर्माधिकारियों का भी उसी प्रकार चुनाव होता 
था, किन्तु वे सब पाण्टिफेक्स मेक्सिमस' की अध्यक्षता में रखे जाते थे । पुजारी 
प्रायः पुरुष होते थे । सार्वजनिक धार्मिक कृत्य धारमिक समतियों द्वारा, जिनको 
कालेज" कहते थे, सम्पन्न किये जाते थे । उन काछेजों में विशेषतया उल्लेख करने 
योग्य बेस्टल वर्जिन्स' अर्थात्‌ अग्निरक्षिका कुमारियों की समिति थी। छः से दस 
वर्ष तक बालिकाएँ उस सेवा के लिए चुन ली जाती थीं। उनको तीस वर्ष तक 
सफेद वस्त्र धारण करने पड़ते थे तथा ब्रह्मचर्य पान के संकल्प का निर्वाह करना 
आवश्यक था । यदि वे ब्रतच्युत होतीं तो उन्हें शारीरिक दण्ड देकर जिन्दा गाड़ 
दिया जाता था । वेस्टल वर्जिन्स को लोग विश्येष श्रद्धा एवं सम्मान का पात्र मानते 
'थे। सबसे प्रभावशाली भविष्यवक्ताओं की नौ व्यक्तियों की समिति मानी जाती 
थी, क्योंकि बिना उनकी सलाह के कोई महत्त्वपूर्ण कार्य करना सर्वेथा अनुचित और 
"मयावह माना जाता था । 

पूर्वीय देशों तथा अफ्रीका में राजाओं तथा सम्राटों को देवता के समान समझा 
'जाता था। रोम में भी वह विचारधारा' प्रचलित की गयी | सीज़र तथा आगस्टस 
'ने और उनसे भी बहुत बढ़-चढ़कर डोमिटिअन ने देवत्व प्राप्त करते के लिए अपने 
“पिता को, स्वयं अपने को, अपनी बहिनों और स्त्री को भी देवता घोषित किया. तथा 
सबकी मूर्तियाँ प्रतिष्ठित कर उनके लिए पूजनविधि निश्चित की और पुजारी भी 
“नियुक्त कर दिये थे । 
दर्शन 


रोमनों का दृष्टिकोण मूलतः व्यावहारिक था। ऐहिक जीवन को सुखी, सम्मान- 
यक्त' तथा गौरवपूर्ण बनाना वे अपना आदरश समझते थे । जीवन के व्यापारों में 
सक्रिय, कुशल तथा सफल होना उनका ध्येय था । किसी काल्पनिक सिद्धान्त अथवा 
सुदूर भविष्य की चिन्ता उनको सताती न थी | जीवन-यापन में जब कोई समस्या 


'उनके सामने उपस्थित हो जाती तो वे उसका व्यावहारिक समाधान निकालकर 


सन्तुष्ट हो जाते थे। वे स्वतन्त्रता के प्रेमी और शक्ति के पुजारी थे। जीवन से 
उन्हें इतनी अनुरक्ति थी कि विरक्ति की भावना में उनको कोई दिलचस्पी न 
>हुई । अपनी मानसिक प्रवृत्ति के कारण उनकी प्रतिभा राजनीतिक, वैधानिक, 
राष्ट्रीय, अन्तर्राष्ट्रीय विधान और न्याय के क्षेत्र में संछग्न रही। उसके 

सिवा जिन स्थूछ कलाओं को उन्होंने अपनाया उनको विशदता और विशालता” 
प्रदान की । 


स्टोइक मत 


ईसा से १५५ वर्ष पूर्व एथेन्स से तीन दाशनिक मत--स्टोइक, परित्राजक,. 
तत्त्वान्वेषक---रोम पहुँचे | सीपियों वंश के लोगों ने स्टोइक विचारधारा का 
विशेष स्वागत किया और उसके अध्ययन के लिए एक गोष्ठी स्थापित की। 
इस विचारधारा का आरम्भ करने वाका पेनीटिअस था । किन्तु उसको व्यवस्थित 
ढंग से प्रस्तुत करते का श्रेय सीरिया के पोसिडोनिअस नामक ग्रीक को मिला । इस 
दिलचस्पी का कारण शायद यह होगा कि उस विचारधारा का रोमनों के विचारों 
से अच्छा मेल बैठता था। स्टोइकों का ध्येय मनुष्य को आत्मनिर्भर, स्वावलम्बी, 
सरल, स्वाभाविक तथा प्रकृति के अनुकल जीवन-निर्माण करने वाला बताना था | 


' पुरातन संस्कृति की, जिसमें ये गुण थे, फिर से स्थापता करना उनका उद्देश्य था । 


उनकी धारणा के अनुसार मनुष्य मात्र का एक बृहत्‌ कुटुम्ब हैं जिसके हित के लिए 
व्यक्ति को सदा प्रयत्न करते रहना चाहिए । व्यक्ति को वे विश्वव्यापी ज्वलन्त' 
आत्मा का एक स्फूलिंग और दोनों में वे अंशांशी का गृढ़ सम्बन्ध होना मानते थे । 
उनके अनुसार उस सम्बन्ध का जीवन में निर्वाह करना मनुष्य का श्रेयस्कर धर्म 
था। मनुष्य-जीवन के उत्कर्ष के लिए केवल सदाचार को वे पर्याप्त समझते थे । 
उनके मतानुसार मानव-समाज के हित के लिए व्यक्ति को सर्वस्व दान करने से भी 
हिचकना न चाहिए, क्योंकि जीवन कोई खेल-तमाशा अथवा गीतिकाव्य नहीं; वह 
कठोर सत्य है। उसका मूछाधार इतिहास है, न कि कपोलकल्पना अथवा सुरीला' 
राग । सदाचार द्वारा प्राप्त सन्‍्तोष और कतेंव्यपरायणता से ही जीवन की सफलता 
होती है । अपने कर्तव्यों के पालन में यदि कष्ट, पीड़ा अथवा दुख हो तो भी उसे 
विषादरहित होकर झेल लेना उत्तके अनुसार मनुष्यता का प्रमाण था। कर्तव्य- 
पालन ही परम धर्म है अत: उसके सामने दया, करुणा, प्रेम आदि कोमल, तरल 
भावनाएँ उनके लिए तुच्छ थीं। कतंव्य से च्युत होना या पछायन करना वे सर्वथा 
अशोभन और, निनदनीय समझते थे। 

उनका मत था कि सदाचार की दो कसौटियों में से एक पूर्वजों की स्थापित की" 
हुई मर्यादाएँ हैं और दूसरी अच्तरात्मा | सिसरो अन्तरात्मा को ईश्वर से अनुप्राणित 


मानता था । उसके लिए वही विवेक़ात्मिका बुद्धि थी । उसके मतानुसार अन्त; रा हे ३३ 3 

करण की दो प्रवृत्तियाँ हैं---एक ऊध्वंसपिणी और दूसरी अधःसरपिणी । पली से 
स्वाभाविक शान्ति एवं सुख प्राप्त होता है, अतः उसकी साधना में मोतिक हानि 
या कष्ठ का प्रइन ही नहीं उठना चाहिए । कर्तव्य-पालन ही परमादर्श है, उसके 
लिए संयम तथा उत्सग की आवश्यकता है। जीवन अविनाशी है अतः मत्य का भय 
व्यर्थ है। कुछ स्टोइकों का मत था कि जितने देवी-देवता है वे परमात्मा की किसी- 
न-किसी विभति के प्रतीक हैं, जिनसे परमेश्वर का ध्यान करने में सुविधा होती है । 
प्रत्येक नागरिक का कर्तव्य है कि वह उनका सम्मान तथा अचेन करे । 

दूसरी विचारधारा एपिक्यूरिअन मतावरूम्बिओं की थी। उसका सबसे बड़ा 
पोषक ल्यूक्रेटिअस (९९-५५ ई० पृ०) माता जाता है। एपिक्यूरिअन मत के 
अनसार मनष्य का देवी-देवताओं में विश्वास भय के कारण होता है। विधि अथवा 
विधाता का वस्तुतः कोई अस्तित्व नहीं । सृष्टि जैसे अणु-परमाणुओं के आकस्मिक 
संयोग से हो गयी, वैसे ही संयोगवद प्राण का भी स्पन्दन हो उठता है। उनके मत में 
दर्शत का मुख्य आहशय भ्रम तथा मिथ्या विश्वासों का निवारण है। मरणोपरान्त 
जीवन में विश्वास करना नितान्‍्त मूढ़ता है। मृत्यु के पश्चात्‌ नेकनामी की कामना 
विचारों की दुर्बलता का प्रमाण है। मनुष्य मात्र का अन्तिम ध्येय सुख की 
साधना है । उसकी जितनी चेष्टाएँ अथवा प्रयत्न हैं सब सुख-प्राप्ति के लिए हूँ । 
अतएव द्यारीरिक तथा मानसिक कष्टों का निवारण तथा शान्ति-साधना ही श्रेयस्कर 
है । ल्यूक्रटिअस भ्रन्थ प्रकृति का स्वभाव संसार के प्रमुख काव्यों में गिना जाता 
है । उसके अनुसार धर्म जीवन के लिए बहुत बुरा अभिशाप था । 

यह स्मरण रखना चाहिए कि तत्त्वद्शन की ओर रोमनों की अधिक मनोवत्ति 
न थी। वे कर्मठ थे और व्यावहारिक जीवन के विषयों में विशेष अभिरुन्रि रखते 
थे। इसी कारण उनके दार्शनिक ग्रन्थों में न तो उतनी सूक्ष्मता और न विश्विष्ट 
मौलिकता पायी जाती है। उनके विचार ग्रीकों तथा पूर्व-देशियों से प्रसुत अथवा 
प्रभावित हैं । 


इंसा का मत 


महात्मा ईसा का जन्म १-२ वर्ष ई० पू० जेस्सलम से पाँच मील पर बेथेलहम 
में हुआ। उनकी माता का नाम मरियम था। ईसाइयों का विद्वास है कि उत्तकी 
कुमारी माता के गर्भ में ईश्वर स्वयं अवतरित हुआ। किन्तु अनुश्ुति के अनुसार उनके 
क्रिता का नाम यूसुफ (जोजेफ) था। उत्तके माता-पिता यहूदी थे। बाल्यकाल 


रोम १६१ 


से ही उन्हें प्राकृतिक सौन्दर्य से अपूर्व आनन्द का अनुभव होता था। उन पर अपनी 
मौसी के पुत्र जान के विचारों का गहरा प्रभाव पड़ा । तपस्वी जान आडम्बर, अना- 
चार, पाखण्ड आदि का विरोधी था। उनके विचार बौद्धों के विचारों से कुछ मेल 
खाते थे। उनके उपदेशों का सारांश यह था कि न्याय की अन्तिम बेला (प्ररूय ) 
नजदीक आ पहुँची है, अतएवं पापियों को सजग होना चाहिए और ईश्वर के राज्य 
के स्वागत की तैग्रारी करती चाहिए। ईसा ने उपर्यक्त सिद्धान्तों का जनता में प्रचार 
करना अपना परम कर्तव्य निदिचत किया । यद्यपि उनकी शिक्षा के विषय में कुछ 
भी पता नहीं चलछूता तथापि जो कुछ सामग्री मिलती है, उससे यह प्रतीत होता है कि 
वे उदारचरित, सूक्ष्मदृष्टि, संयमी, दुढ़व्रत, प्रतिभाशाली, दीनवत्सछ और त्यागी 
पुरुष थे। उनके व्यक्तित्व तथा प्रवचनों में सरकूता, स्पष्टता और आक्ंण था' 
जिससे अपढ़ लोग भी लाभ उठा सकते थे ईसा परम पिता परमेश्वर में अटल श्रद्धा 
रखते थे । 
उनके सिद्धान्तों में एक विशेषता यह थी कि उनमें ईदवर-राज्य के स्थापित 
होने तथा दुष्ट-राज्य और व्यक्तियों के शीघ्र विनाश हो जाने का सन्देश था। अना- 
चारियों तथा पापियों को भयंकर दुष्परिणामों और नरक यातनाओं से बचने का 
'सुगभ एवं सीधा मार्ग यह था कि मनुष्य अपने पापों को स्वीकार करके अपना आचार 
सुधारे और ईह्वर से शुद्ध हृदय होकर क्षमा और दया की प्रार्थना करता रहे। 
कभी-कभी उन्होंने यह भी कहा कि ईश्वर का राज्य तुम्हारे ही अन्तःकरण में है, 
'उसको प्राप्त करने के लिए शीघ्रातिशीघ्र प्रयत्त करो, जिससे परम पिता की दया 
तुम्हारी ओर प्रवाहित हो जाय | ईश्वर की दृष्टि और कृपा अबाघ है। जातीय, 
श्रेणीय, देशी, विदेशी, धनी, निर्धन, काले-गोरे, दास और स्वामी सभी उसके 
पुत्र के समान और दया के पात्र हैं । दीन-दुखी तथा दलितों, निर्बलों और बालकों 
पर उसकी विशेष कृपा है। मन्दिरों और मूर्तियों में कोई महत्त्व नहीं । ईश्वर का 
निवास आत्मा और सत्य में है। न्याय, सहानूभूति, दया और सरल जीवन तथा 
सदाचार सर्वथा श्रेयस्कर है। काम, कोध, द्वेष, असत्य, लोभ आदि दोषों से बचना 
आवश्यक है। 
बहुत दिनों तक छोग उन्हे यहुदी समझते रहे, किन्तु जब उन्होंने यह घोषणा 
'की कि वह ईव्वर के प्रेरित पैगम्बर ही नहीं वरन्‌ स्वयं पुत्र तथा मनुष्यों के उद्धारक 
हैं, तब यहुदियों ने उनका साथ छोड़ दिया और उनको बेगाना समझने हगे | किन्तु 
: उनके अनुयायी उन्हें अपना राजा और इज्चाईल का राजा कहने छगे । यह स्थिति 

देखकर उन पर यह आरोप लूयाया गया कि वे रोम-साम्राज्य के शत्रु हैं और गरीब 
जनता को उत्तेजित करके भयंकर ऋतन्ति की योजना में लगे हुए हैं। उन पर राष्ट्र 
धर्म तथा रोमन साम्राज्य के विरुद्ध विद्रोही होने का इल्जाम लूगाकर रोम के गवर्नर 
ने उन्हें सूली पर चढ़ा दिया | यहुदियों को भी यह हत्या अनुचित प्रतीत न हुई । 
यह स्मरण रखना चाहिए कि ईसाई धर्म का विरोध शासन द्वारा उतना न हुआ जितना 
जनता द्वारा हुआ, क्योंकि उसके सिद्धान्त का प्रचार जनता के विश्वासों पर गहरा' 
आघात करता था। 
विदेशी व्यापारियों, गुलामों, सैनिकों तथा आजीविका के लिए आये हुए छोगों 
के द्वारा रोम में अनेक प्रकार के धर्म प्रचलित हो गये थे । रोमनों ने साधारणतः: 
किसी धर्म अथवा धार्मिक उत्सव पर रोक-टोक नहीं छगायी । नवीनता से उतका 
कुतूहूल और कमोबेश अनुराग ही बढ़ता था। धार्मिक विषय में उनकी नीति बहुत 
उदार तथा सहानुभूति-गर्भित थी। नवीन मत-मतान्तरों का प्रभाव कुछ-त-कुछ- 
रोमनों के धामिक विश्वासों पर पड़ता गया । उनमें यह भावना उत्पन्न हुईं कि चाहे 
जिस रूप में अथवा स्थान में पूजा की जाय, वह सब एक ईश्वर के प्रति हो जाती है। 
उसी एक सत्ता की अपने-अपने अनुकूल विविध देवताओं में छोगों ने कल्पनाएँ 
की है। उन सब में एक प्रकार का गूढ़ साम्य है। यह भावना बहुत कुछ औपनिषदिक 
तथा मगवद्गीता के विचारों से मिलती है। किन्तु ईसाई मूर्ति-पूजा,सम्राट्‌ू-पूजा' आदि. 
के कट्टर बिरोधी थे, अतः यह सह्ृदयता तथा उदारता का वातावरण ईसाई धर्म 
के आने से टूट गया | ईसाई मत विविध देवी-देवताओं के अस्तित्व को मानना तो 
दूर रहा, उन पर विव्वास अथवा उनका पूजन मूढ़ता और अधा्भिकता का निनन्‍्दनीय' 
लक्षण मानता और उनका प्रतिवाद करना अपना विशिष्ट कर्तव्य समझता था । 
ईसाइयों के खण्डनात्मकऔर विरोधात्मक आन्दोलन ने रोम में ऐसी खलबली मचा 
दी जिससे वहाँ सामाजिक वैमनस्य तथा राजनीतिक समस्या जटिल रूप में उत्पन्न 
हो गयी । ईसाइयों के सिद्धान्त के अनुसार मनुष्य का पूजन, चाहे वह कितना ही' 
बड़ा क्‍यों न हो, अधर्म और आपत्तिजनक है। सम्राट आदि को देवता का पद देना 
अत्यन्त निन्‍दनीय है। अतएव उसका विरोध करना तथा सच्चे अद्वितीय ईइवर को” 
पूजा प्रतिष्ठित करना ईसाइयों का परम कतंव्य हो गया। उनका आन्दोलन 
राष्ट्रधर्म, राष्ट्रतीति तथा लोकप्रिय व्यसनों के विरुद्ध सिद्ध हुए, अतएवं उसके दमन 
करने की आवश्यकता हो गयी। किन्तु दमन की नीति मूलोच्छेदी तथा बेपनाह न _ 
' होने के कारण सफल होने के बजाय विफल सिद्ध हुई। जो लोग धर्म के लिए अपनी: 

सम्पत्ति अथवा प्राण खो देते वे शहीदों में गिने जाते थे। उससे लोगों का उत्साह- 


'बर्धन और उनके मत से सहानुभूति हुई तथा अनुयायियों की संख्या मी बढ़ती गयी । 


पूर्वी प्रान्तों में ईसाई मत का इतना प्राबल्य हो गया कि सम्राट कासस्टेण्टाइन ने 


'बैजेण्टियम से उसको राष्ट्रधर्म बनाने की घोषणा कर दी। जब ईसाइयों को अवसर 


मिला तब उन्होंने अन्य मतों का इतना घोर और कऋ्रतापूर्वक दमन किया कि उनके 


'धर्म के सिवा किसी अन्य धर्म अथवा मत को चलाना असम्भव-सा हो गया । काला- 


न्तर में ईसाई धर्म के अनयागियों में क्षेत्रीय,ऐेतिहासिक एवं सांस्कृतिक विभिन्नताओं 
के कारण कई सम्प्रदाय उत्पन्न हुए जो एक-दूसरे के विनाश में संलग्न हो गये । यह 


घातक संघर्ष कई शतियों तक विकरारू रूप से चलता रहा । अन्ततोगत्वा छठी 


शती (ई० ) में रोमन साम्राज्य में दो सम्प्रदाय मुख्य माने गये । पूर्वी ईसाई मत 


'पर यूनानियों तथा पूर्वी प्रदेशों की संस्कृति का अधिक प्रभ्माव पड़ा । उसका केन्द्र 
'कान्स्टेण्टिनोपल में रहा । किन्तु पाश्चात्य प्रास्तों के ईसाई मत पर उत्तरी अफ्रीका 


और पश्चिमी यूरोप का अधिक प्रभाव पड़ा | इस मत का केन्द्र रोम में रहा। 


'धार्मिक असहिष्णुता तथा विचारों की स्वतन्त्रता के दमन का प्रदर्शन जैसा ईसाई मत 


ने किया वैसा शायद पहले कहीं नहीं हुआ । सारे यूरोप में एक मात्र ईसाई धर्म 
के प्रचलित होने का एक मुख्य कारण उनकी अदम्य दमन-नीति. है। प्रसिद्ध इति- 
हासकार गिबन की सम्मति में ईसाई मत ही रोम साम्राज्य तथा रोमन संस्कृति 
के नष्ट हो जाने का सबसे बड़ा कारण सिद्ध हुआ । वस्तुतः रोम के पतन के 
'अनेक कारण हैं जिनमें से यह भी एक हो सकता है । 

ग्रीस की विजय का रोमनों पर गहरा प्रभाव पड़ा। ग्रीकों से उनके धार्मिक, सैतिक 
विद्वास तथा विचार, साहित्य, नाट्यकछा तथा दर्शन रोम को प्राप्त हुए । राज्य 
'तथा सम्पत्ति के बहुत बढ़ने से रोम की अपनी संस्कृति, विश्वासों और विचारों में 
“मयंकर परिवर्तेन होता चला गया । इस प्रकार ग्रीस ने अपनी पराजय का बदला 
“चुकाया । । 

रोम का कौटुम्बिक और सामाजिक जीवन दो भागों में विभक्त किया जा सकता 
'है। पूर्वी भाग आरम्भ से ईसा पूर्व द्वितीय शती तक है और उत्तर भाग का आरम्भ 
'उसके उपरान्त होता है,जिसमें प्राच्य ग्रीस तथा मिस्र और पश्चिमी एशिया का वर्ते- 
मान प्रभाव स्पष्टतया दिखाई देता है। 

ईसा की प्रथम शती के विचारकों में दुरबंछ गुलाम का पुत्र एपिक्रेटस हुआ। 
डेंमितिअस ने उसे देश से निकाल दिया था किन्तु हेड़िजन का वह कृपापात्रे बचा ई 

उसका सिद्धान्त था कि मनुष्य को सरल जीवन और स्वावलूम्बन का आश्रय लेना 
चाहिए | जहाँ तक सम्भव हो उसको बाहरी चीज़ों का भरोसा न करना चाहिए । 
सुख-दुख में एक समान भाव रखना, समत्व की वत्ति में स्थिर रहना श्रेयस्कर है + 
मनुष्य को जीवन-संघर्ष से भागता, समाज और सामाजिक कर्तव्य तथा उत्तरदायित्व 
से विमुख होना सर्वथा अनुचित है। शरीर चाहे जंजीरों से क्‍यों न जकड़ा हो किन्तु 
आत्मा स्वतन्त्र है। मृत्यु एक साधारण घटना है, उससे डरना भ्रम तथा कायरता है। 
प्रकृति और परमेश्वर को आत्मसमर्पण कर देना हितकर है। वस्तुतः मनुष्य की 
चेतना तथा बुद्धि एक सर्वव्यापी चेतना और बूद्धि का ही अंश है। विश्व की रचना 
का आधार नंतिकता, सुव्यवस्था, सौन्दर्य, ऊर्जत्व और मनोरम रहस्य है। एपिक्रेटस 
ने दासता तथा प्राणदण्ड की निन्‍दा की और मुजरिम को मानसिक रोगी समझकर 
तदनुकूल उसका उपचार करने का आग्रह किया। उसकी धारणा थी कि शरीर मलग्रस्त 
है, उसकी नाजबरदारी करना व्यर्थ है। उसकी सम्मति में मनृष्य को सन्‍्तोष रखना 
चाहिए | निकट अथवा दूर भविष्य की चिन्ता के चक्कर में उसे न पड़ना चाहिए ! 


स्केप्टिक्स मत 

ईसा की प्रथम शती में एनेसिडेमस नामक एक नयायिक ने पूर्ण ज्ञान प्राप्त 
करना असम्भव निर्धारित किया । उस वितारधारा का विस्तारपूर्वक निरूपण 
दूसरी शती में सेक्सटस एम्पिरिकस ने किया। उसके अनुसार दर्शनशास्त्री' प्रमादी 
और बकवादी हैं। दलीलों में कुछ तत्व नहीं, क्योंकि प्रत्येक धारणा का प्रतिवाद 
करनेवाली दलीले उपस्थित की जा सकती हैं। जिन्हें लोग प्रमाण कहते है उनमें 
कोई भी अकाट्य नहीं और सब ही सन्दिग्ध है। कारण का कारण अन्धकार में द्रौपदी 
के चीर से भी अधिक बढ़ता जाता है। इसी लिए जिसे हम ज्ञान कहते हैं वह अन्तिम 
सत्य नहीं बल्कि सामयिक धारणा मात्र है, जो बदरूती रहती है। उसी प्रकार आचार- 
सम्बन्धी विचार अनिश्चिन और परिवतेनशील हैं क्योंकि उनका आधार भी सामयिकः 
है। अच्छे-बुरे की अन्तिम या शाइवत परिभाषा भ्रम मात्र है। मनुष्यों क्रे.विश्वास 
और उनकी धारणाएँ उस परम्परा, व्यवहार, विधान तथा धर्म पर आश्रित हैं 
जिनमें उनका जन्म होता है । अतएवं उस प्राकृृतिक प्रवृत्ति का चुपचाप अनुसरण 
करना अनिवार्य-सा है । ज्ञात का निरादर कर अज्ञात को अन्धकार में टटोलते 
फिरना भयंकर भूल है। अपने समय तथा समाज की प्रवृत्ति के अनुकूल चलना ही 
सुगम और उचित भी है। झमेले खड़े करके उनमें फेसना सर्वथा प्रमाद है। 

उपर्यक्त विचारधारा का निरूपण सबसे चमत्कारपूर्ण और कमनीय भाषा में 
एथेन्स के आचार्य किन्तु सीरिया के निवासी लूसियत ने किया (१६५ ई० ) । उसने 
छिहत्तर लघु पुस्तिकाओं द्वारा संवाद-शैली में अपने विचार प्रकट किये। उन पुस्ति- 
काओं का नाम उसने मृतकों के संवाद', वारांगनाओं के संवाद' आदि रखे, जिससे 
लोगों का ध्यान शी ध्र ही आकर्पित हुआ, यद्यपि उनका विषय दूसरा ही था। उनमें 
उसने ग्रीस के देवताओं का खण्डन और उपहास किया। ग्रीस के प्रचलित धर्म के 
सिवा उसने दाशनिकों तथा अलंकार-विभूषित भाषा के लेखकों तथा वक्‍ताओं की 
धण्जियाँ उड़ायीं । इस हुद तक उसने कह डाला कि दार्शनिक पागल कुत्तों के 
समान भूंकनेवाले हैं, उतसे बचकर चलना चाहिए । मानवजगत्‌ अस्तव्यस्तता, 
पारस्परिक संघर्ष, आशा-निराशा, स्वार्थपरता, ठगी, ऋरता, झूठ, रगड़-झगड़, राग- 
द्वेष एवं नियति के चक्कर में फँसा हुआ है । यह उत्थान-पतन, उलट-फेर, उतार- 
चढ़ाव उपहास्य तथा ग्लानिवर्धक है । अतएव मनुष्य के लिए यही उचित है कि 
वह राग-हेष को छोड़कर अपने सामने जो काम आये उसे मुस्कराते हुए यथायोग्य 
करता रहे और वितण्डावाद तथा तत्त्वान्वेषण की मरू-मरीचिका से बचता रहे । 
दर्शन का एक मात्र लाभ उपर्यक्त सांसारिक प्रवृत्तियों का प्रदर्शन मात्र है, न कि 
समस्याओं का समाधान । संसारचकर के सामने झुकने के सिवा अन्य कोई उपाय 
नहीं है | 
ग्रीक दाशनिकों ने विविध दृष्टिकोणों से सांसारिक समस्याओं का अनुशीलन 
क्रिया तथापि उत्का अन्तिम समाघान न हो सका। अतएवं साधारण लोग अपने 
परम्परागत ईइवर तथा देवी-देवताओं के विश्वास.पर चलते रहे । नयी बात इतनी 
अवंध्य हुई कि पुनर्जन्म के प्रति उनकी आस्था पहले से बहुत बढ़ गयी क्योंकि 
सी ढंग से किसी अचिन्त्य मविष्य में संसार-चक्र से मुक्त होने की आशा सम्भव 
प्रतीत हुई । 


प्लेटोनिक मत 


ईसा की तीसरी शती (२०३--२७० ई०) में प्लेटिनसस नामक एक रहस्य- 
वादी दार्शनिक सन्त मिर्त्रियों के वंश में उत्पन्न हुआ | उसके मत को प्लेटोनिज्म 
कहते है । उसके मत की विशेषता यह है कि उसमे प्लेटो के दाशनिक विचारों से 


रहस्यवादियों की घारणाओं का समन्वय है| उसका गहरा प्रभाव ईसाई धर्म पर « 
। ह्टी नहीं वरत्‌ पश्चिमी मध्य तथा दक्षिणी एशिया प्र भी पडा। प्लेटिनस नं सिपाही क्‍ ह हे ' ह मा रे 

की हैसियत से फारस तक की यात्रा की, वहाँ के धामिक तथा आचार-सम्बन्धी 
विचारों का अनुशीलन किया और अस्त में रोम में जाबसा | सम्राट्‌ गैलिएनस पर 
उसका काफी प्रभाव पड़ा । उसका जीवन सरल, नम्र और सांसारिक विषयों तथा 
शारीरिक सुखों के प्रति विरकत था। शरीर को वह लौह-पिजर-सा समझता, जिसमें 
जीव बन्दी होकर फड़फड़ाया करता है । मांस, मदिरा, मैथुन को वह सर्वथा त्याज्य 
मानता था परन्तु उनका विरोध न करता था । वहू उत्कट आदर्शवादी था। उसका 
विश्वास था कि परम-आत्मा के मानस में आत्मशक्त से प्रेरित होकर प्रकृति-तत्त्व 
और जीव-तत्त्वों का प्रादुर्भाव हुआ । वस्तुत: उनमें वही स्वयं विभिन्न रूपों और 
नामों से विद्यमान है। संसार के सभी व्यापार और स्थितियों पर आत्मा के मानस की 
प्रतिक्रियाएँ होती है। मानसिक क्रियाओं का विवेकसहित नियन्त्रण करने वाला बुद्धि- 
तत्व है जो मन, जीव तथा शरीर का अध्यक्ष है। देखने में जीव अनेक जान पड़ते हैं, 
किन्तु वे सब एक विश्वात्मा से ही प्रसूत हैँ, जेसा कि परमात्मा से विश्वात्मा तथा प्रकृति 
' का प्रादुर्भाव हुआ है। जीव का परम लक्ष्य पार्थिव बन्धन से मुक्त होकर विश्वात्मा 
में और वहाँ से परम-आत्मा में मिल जाना है। यह वैराग्य तथा अध्यात्म-चिन्तन से 
हो सकता है । मुक्त जीव को परम-आत्मा का आवेश और साक्षात्कार हो जाता हैं 
जो आनन्द की चरम सीमा है, क्योंकि वह सर्वेसौन्दर्य, सर्वज्ञान्‌ और सर्वेशक्तिमान्‌ 
है। वह अनुभवगम्य है। जो बुद्धि की अवहेलना करते हैं वे जन्म-मरण तथा पुनर्जन्म 
के चक्कर में गोता खाया करते है'। यहाँ तक कि मनुष्य-योति खोकर पशु-पक्षी आदि 
के शरीरों में फँस जाते हैं। वे ऊध्बेंगामी त होकर कर्मानुसार अधोगामी हो जाते हैं। 
परमात्मा से मिलने के मुख्य साधन बृद्धि का सदुपयोग, सदाचार, प्रेमनिष्ठा, भक्ति 
और दइृष्टसाधना हैं । उसके विचारों में ग्रीस, फारस, भारत और मिस्र के धर्मों 
तथा विश्वासों का न्यूनाधिक प्रभाव प्रतिबिम्बित है । 


मिथ्य्र धर्म 

ईसा की दूसरी और तीसरी शती में ईरानियों का मिथ धर्म यूरोप में उत्तरी 
इंग्लैण्ड तक फैल गया । लन्दन में उसका एक मन्दिर भी निकला है। मिश्च ज्योतिर्मय 
आहुर मजदा का पुत्रही नहीं वरन्‌ अवतार के समान था । आत्मतत्त्व, प्रकाश, पवि- 
त्रता एवं सत्य का वह साक्षात्‌ स्वरूप माना गया, जिसका उद्देश्य अन्धकार के प्रसा- 


रक अहिमन का विनाश कर मनुष्य को तमस्‌ से निकालते हुए ज्योति:पुत करना था । 
उसके सिद्धान्त के अनुसार जीव को संघर्ष एवं प्रयत्न द्वारा पवित्रता तथा शुद्धता 


जा कब भ्> 


>चजजल्‍अन मनन. रमन ननन हे. 

प्राप्त करनी चाहिए, न कि पलायन द्वारा । उसे आत्मवान होना चाहिए न कि आत्म- 
त्यागी | मिथ की अर्चा के लिए ब्रह्मचारी और ब्रह्मचारिणियाँ नियक्त थीं। उसकी 
मूर्ति के आगे दिन-रात अग्नि-शिखा जलती रहती थी। अनुयायियों के लिए आचार- 
विचार के नियम जठिल थे । विद्वास यह था कि मरणोपरान्त कर्मातुसार मिथ 
जीवों को स्वर्ग अथवा नरक भेजता है। मिथ-धर्म रहस्यात्मक था और उसमें 
रक्‍त तथा प्रीति-मोज द्वारा जीव के प्रायश्चित्त अथवा पाप का प्रक्षालन करने 
का विधान प्रचलित था। 


अध्याय ६ 


भारतवर्ष 
भोगोलिक स्थिति 


भारतवर्ष की भौगोलिक स्थिति की कुछ विचारणीय विश्येषताएँ हैं। एशिया 
महाद्वीप के दक्षिणी भाग के मध्य में उसका स्थान होनें के कारण पश्चिमी 
ईरान, मेसोपटेमिया तथा मिस्र जैसे सभ्य देशों में उसका जरू और स्थल मार्ग से 
सम्पर्क आसानी से हो सका । पूर्वी देशों, जैसे बर्मा, इण्डोनेशिया, इण्डोचीन 
तथा जावा आदि टापुओं के समूह से भी आदान-प्रदान सम्भव हो गया । पूर्व की 
ओर चीन से भी कुछ सिलसिला चलता रहा। सारांश यह कि संस्कृति तथा 
व्यापार दोनों की दृष्टि से भारत की स्थिति सभ्य संसार के मध्य में मानी जा 
सकती है । 

भारत भूमि की लम्बाई अठारह सौ मील और चौड़ाई भी उतनी ही है। उत्तर 
में हिमालय तथा पश्चिम और पूर्व में पर्वतमालाएँ उसकी रक्षा उसी प्रकार करती 
है जिस प्रकार बंगाल की खाड़ी,हिन्द महासागर और अरब सागर दक्षिणी भाग की 
करते हैं। भारत का क्षेत्रफल पन्द्रह छाख वर्गमील है, जिसमें अनेक प्रदेश है । उसका 
. जलवायु, गरमी-सरदी तथा' उपज विभिन्न प्रकार की हैं। इसी कारण यहाँ विभिन्न 
प्रकार के अन्न, फल, फूल, वृक्ष, लताएँ आदि उत्पन्न होते हैं जिनके प्रभाव से देश में 
अनेक प्रकार की वेषभूषा, रहन-सहन, खान-पान, रीति-रिवाज और बोलियाँ 
प्रचलित हैँ । ऐसा प्रतीत होता है कि भारत भूमण्डल का लघुरूप अथवा सार 
अंश है। 

ऐतिहासिक काल के आरम्भ में भारत की वह रूपरेखा बन चुकी थी जो आज 
दिखाई पड़ती है। भेद इतना अवश्य हुआ कि सिन्ध को पार करता हुआ रेगिस्तान 
राजपूताने में फैलकर उत्तर प्रदेश की पश्चिमी सीमा तक बढ़ आया है। कुछ नदियाँ 
या तो लुप्त हो गयीं अथवा अपने पुराने रास्ते से इधर-उधर हट गयीं । प्राचीन युगों 
में भारत में अनेक विशाल वन थे किन्तु जनसंख्या की उत्तरोत्तर वृद्धि होने तथा अन्य 


आप 0 
॥ 

भारतवर्ष १६९ 


अनेक आवश्यकताओं के कारण वन साफ कर दिये गये और बस्तियाँ वहाँ स्थापित 


होती रहीं तथा अब तक हो रही है । 


भारत में प्रकृति ने नदियों का ऐसा जाल फैलाया है जिससे कृषि और कृषक 
दोनों को छाम पहुँचा है। सिन्ध तथा पंजाब की पाँच नदियाँ, गंगा, यमुना, घांघस, 
गोमती और उत्तकी सहायक नदियाँ, बिहार में गंगा, गण्डक और शोण, बंगाल में 
ब्रह्मपुत्र, उड़ीसा की महानदी, दक्षिण के उत्तरी छोर पर नर्मदा और ताप्ती, दक्षिण 
की गोदावरी, कष्णा, कावेरी, तुंगभद्रा, आदि प्रमुख नदियों के सिवा अनेक छोटी नवियाँ: 


है जो भारत भूमि को कृषि-प्रधान देश बनाने में संलग्न रही है। अतः थोड़े ही परिश्रम: 


से सिंचाई हो सकी और देश की बढ़ती हुई जनसंख्या का काम चलता रहा। किस्तु 
बीसवीं सदी से जनसंख्या इततें वेग से बढ़ने छगी जिससे पुराने विधान में परिवतेन 
करने की आवश्यकता उत्पन्न हों गयी । जल के नियन्त्रण और वितरण तथा उपज: 
बढ़ाने की समस्या इस प्राचीन देश के लिए नवीन-सी है। प्राचीन काल में बन्दरगाहों: 
कीं कठिताई उत्तनी न थी जैसी कि आधुनिक यूग में है। उस समय जहाज छोटे थे 
इसलिए समुद्रतट के पास बहुत गहराई की आवश्यकता न थी, जैसी कि बड़ें-बड़े 
जहाजों के लिए अब हो गयी है । मौयंकाल के पहले मरुकच्छ (भडौंच ), शूर्पारक 
(सोपारा) आदि बन्दरगाह (पोताश्रय) पश्चिम भारत में थे। बंग देश में ताम्र- 
लिप्ति आदि बन्दरगाह उत्तर के प्रदेशों की आवश्यकताओं की पूर्ति करते थे। 
दक्षिण में भी विशेषतः पश्चिमी तट पर छोटे-बड़े अनेक बन्दरगाह थे। पूर्वी तट पर 
उनकी कमी ने थी । प्राचीन युग की आर्थिक व्यवस्था को देखते हुए भारत को 
समुद्रमार्ग से पूर्वीय तथा पश्चिमी देशों से व्यापार करने में कोई विशेष कठिनाई 
नथी। 

उत्तरी माग की परव॑तमाछाओं से देश के जलवायु को तो लाभ हुआ ही, उधर 
से आनेवाले आक्रमणकारियों को भी अनेक वाधाओं का सामना करना पड़ता था । 
दरों की संकीर्णता के कारण आक्रमणकारी अपार संख्या में एकाएक घुस न सकते 
थे । जब तक उन मार्गों पर भारतीयों का आधिपत्य रहा' तब तक आक्रमण के दर- 
वाज़ें वन्द-से रहे। जब वह उनके अधिकार से बाहर न्तिकल गये तब से आक्रमण होते 
रहे । जब समुद्रमार्ग से आक्रमण होने छूगे तब देश को अभूतपूर्व आपत्तियों का सामना 
करना पड़ा । नयें प्रघ)न और नयी समस्याएँ उपस्थित हो गयीं, जिनका भारत के 
सांस्कृतिक और आंथिक जीवन पर गहरा प्रभाव पड़ा । फिर भी पर्वतों और सागरों 
के कारण ऐसी परिस्थिति न॑ होने पायी जिससे देश का सांस्कृतिक जीवन आमूछ -. 


१७० विश्व-इतिहास 


नष्ट-अ्रष्ट और उसका व्यक्तित्व सर्वथा विक्ृत हो जाता । सम्मवतः पर्बेतों, नदियों 
तथा सागरों से उपकृृत होने के कारण यहाँ के निवासी देवी-देवताओं की तरह उन्तका 
सम्मान करते आते है । उन सब ने मिलकर देश को एक भौगोलिक इकाई और 
स्पष्ट व्यक्तित्व प्रदान किया है, जिसका प्रमाण हमारा सांस्कृतिक और आर्थिक 
जीवन है । विविधता और एकता' का इतना स्पष्ठ प्रदर्शन संसार के शायद ही किसी 

अन्य देश में हुआ हो । विशाल देश होने के कारण यहाँ जो आया उसके लिए स्थान 
मिल गया । फलतः: यहाँ आये भाषा, द्रविड़, शबर तथा किरात आदि भाषाओं के 
बोलनेबाली इवेत, कृष्ण तथा पीत बर्ण की जातियाँ या उपजातियाँ पायी जाती हैं 
जिनमें बैयक्तिक विभिन्नता रहते हुए भी सांस्कृतिक एकता के अनेक लक्षण स्पष्टतया 
पाये जाते हैं । एकीकरण का प्रवाह पहाड़, वन और नदी-नदों को अतिक्रमण करता 
हुआ पुरातन काल से चलता आ रहा है। बहुत पुराने अवशेषों से यह जान पड़ता है 
कि भारत में भी मानव-सभ्यता का विकास प्रायः उसी क्रम से हुआ जैसा कि संसार 
के अन्य भू-भागों में। पहले यह माना जाता था कि दक्षिण भारत में ताम्र-युग नहीं 
हुआ, प्रस्तर युग के बाद ही वहाँ लौह-युग आरम्भ हो गया। किन्तु नवीन खोजों, 
विशेषकर रायचूर में प्राप्त पुरातन युग के अवशेषों से उपर्युक्त मत अब शिथिल और 
अमात्मक-सा माना जाता है। 


आदिम संगठित सम्यता (सिन्धु सभ्यता युग २७५० ईसा-पूर्व ) 


अनुमान किया जाता है कि ईसा के तीन हज़ार वर्ष पहले ईराक और ईरान 
' 'के पठार की ओर से कुछ जनसमूहों ने आकर बिलोचिस्तान में कच्ची ईंटों और 
पत्थरों के घर बनाकर गाँव बसा लिये और वे शान्तिपूर्वक रहने लगे। वे 
लोग खेती और पशुपालन करते थे। सिंचाई के लिए नदियों के पानी को 
बाँध बनाकर रोक लेते थे, किन्तु धातुओं में उन्हें ताँबे का ही ज्ञान था । उनकी सभ्यता 
ने विकसित और पुष्ट होकर वह स्थिति और रूंप॑ घारण किया जिसके प्रमाण मोहंन- 
जोदड़ो एवं हरप्पा आदि में आज भी दिखाई पड़ते हैं। हरप्पा अथवा सिन्धघु घाटी की 
सभ्यता का प्रसार सतरूज नदी, यमुना, ताप्ती और नर्मदा की तराई तक तो पाया 
ही जाता है, सम्मव है कि उससे भी अधिक हुआ हो | 


नगर-निर्माण 
मोहनजोदड़ो और हरप्पा की सभ्यता ग्रामीणता से बहुत ऊँची उठ चुकी थी। 


डी 

भारतवर्ष , १७१ 


उसे यदि हमारे देश की' नागरिक सभ्यता का आदिस रूप कहा जाय तो अनुचित न 
होगा । किसी-किसी अंश में, जैसे कि सड़कों के निर्माण व जल के निकास के लिए 
नालियों और सुन्दर स्तानागारों के निर्माण में उन्होंने अतुलनीय उन्नति कर ली थी । 
उस उन्नति तथा सम्पन्नता का कारण केवल कृषि नहीं बल्कि मुख्यतः अनाज, रूकड़ीं 
और व्यापार थे । मोहनजोदड़ो के मकान दी कोठरियों से छेकर उस बड़े महल तक 
थे जिसकी चौड़ाई-लम्बाई पचासी फूट और सत्तानवे फूट थी | मकान पक्की ईटों 
के प्रायः दी-मंजिले होते थे । ईंट साढ़े पाँच से बीस इंच तक रूग्बी होती थीं। इंटों की 
मजबूत जुड़ाई चूने से की जाती और दीवारों पर कच्चा या पक्का पलस्तर लगाया 
जाता था। मकानों के आँगन में कुएँ बनाने का रिवाज था। तब भी जनता के सुभीते' 
के लिए नगर में जगत वाले अनेक पक्के कुएँ बने थे, जिनमें से कोई-कोई आज तकः 
पानी दे रहे हैं । उसी तरह मकानों में यद्यपि नहाने के पक्के कमरे होते थे जिनमें' 
पानी बाहर निकालने की नालियाँ बनी थीं, तथापि जनता के लिए एक स्नानागार 
६० गज लम्बा और ३६ गज चौड़ा, ८ फूट ऊेची दीवार से घिरा हुआ बनवाया 
गया था । उस हाते में १३ गज हरम्बा, साढ़े सात गज चौड़ा और आठ फूट गहरा 
स्‍्तान का तालाब था जिसके चारों ओर बरामदे और कमरे बने हुए थे । पानी 
भरने के लिए तालाब के पास कुएँ बताये गये थे और पानी निकालने के लिए बड़ी 
नाली निकाली गयी थी । कुण्ड के समीप ही सम्भवतः एक हम्माम भी था जिसमें 
गरम हुवा से तापमान स्थिर रखा जाता होगा । धामिक अथवा सामाजिक 
अवसरों पर एकत्रित होने के लिए तीस गज की लम्बाई और उतनी ही चौड़ाई की 
विद्याल बैठकें भी नगर में बनी थीं। नगर की रक्षा के लिए ऊँचे स्थान पर सुदृढ़ गढ़ी 
थी और अनाज जमा करने के लिए बड़ी खत्ती भी थी। कमरों में लकड़ी के पलंग, 
बिने हुए मूढ़े तथा कुरसियाँ रखी जाती थीं। रोशनी के लिए ताँबे, सीप और मिट्टी 
के चिराग या मोमबत्ती के शमादान होते थे। नगरों में पाती निकालने वाली नालियों : 
तथा सड़कों की व्यवस्था सुन्दर और सन्‍्तोषप्रद थी | एक गज चौड़ी गलियों से 
ग्यारह गज तक चौड़ी सड़कों बड़े सुन्दर ढंग से चौपड़ की तरह बिछायी-गयी 
थीं. । तत्कालीन अपूर्व तगर-निर्माण-कला का प्रभाव पश्चिसी राजपूताना के 
नगरों में आज़ भी पाया जाता है । शहर का पानी निकालने के लिए दो इंच से डेढ़ 
फूट गहरी, पक्की, पलछस्तर की हुईं नालियाँ थीं। कूड़ा-कचरा डालते के लिए 
इधर-उधर गहरे गड्ढे बना दिये गये थे जिनमें से निकालकर कूड़ा शहर से 


. बाहर फेंक दिया जाता था | प्राचीन काल में सड़कों और. नाछियों का. :ऐसो. 


१७२ विश्व-इतिहास 


सुन्दर प्रबन्ध कहीं व था। रोम और एशथेन्स तो बड़े गन्दे और कीचड़ वाले 
नगर थे । 


भोजन, छादन:व्यसन 


सिन्धु घाटी के निवासी दूध पीते, गेहूँ, जौ, तिल, सम्भवतः चावल, फलियाँ, 
शाक-भाजी, तरबूज औरं खजूर आदि फल, भेड़, बकरी, गाय-बैल, सुअर, मुर्गा-मुर्गी, 
मछली, कछुआ और घड़ियाल का मांस खाते थे। शराब पीने का कोई प्रमाण नहीं 
मिलता। मिद्ठी के बरतनों का अधिक रिवाज था, किन्तु ताँबें और काँसे के भी बरतन 
थे। वे सूती और ऊनी चादरों और घोतियों से शरीर ढाँक लेते थे, जैसा कि उस 
युग के अन्य देशों में प्रचार था। स्त्रियों और पुरुषों की बालों के सँवारने और जूड़ा 
बाँधने का शौक था। पुरुष दाढ़ी रखते किन्तु ऊपरी भोंठ की मूँछों को या तो कतर 
कर या मूड़कर रखते थे, जैसा कि पश्चिमी एशिया में आज तक होता है । आभूषणों 
का स्त्रियों को बहुत शौक था । ताबीज, माला, कण्ठा, हँसली, कड़े, बाजूबन्द, कर- 
धनी, पाजेब, बालियाँ और अँगूठियाँ पहनी जाती थीं। अमीर लोग सोने-चाँदी, 
हाथीदाँत, पीतल और ताँबे के, और गरीब लोग मिट्टी, घोंधे आदि के आभूषण 
पहनते और बच्चों को भी पहनाते थे । आइचरये है कि अँगूठियाँ सोने की न होकर 
आ्रायः ताँबे की होती थीं। उनके सिंगारदान में चिमटी,कान खोदने की सलाई, 
मोटी सूजी, सुगन्धित द्रव्य, सुरमा या काजल, ओठ रागने के साधन तथा सौन्दर्य- 
वर्धक लेप आदि रहते थे। केशों के काढ़ने और सँवारने के अनेक फैशन थे । बढ़िया 
“ पालिशदार ताँबे का दर्पण आईने का काम देता था। कंघियाँ हाथी-दाँत या सींग 
की और विभिन्न ढंग के अस्तुरे ताँबें के बनाये जाते थे । मनोविनोद का सम्भवतः 
. सबसे अधिक लोकप्रिय साधन पासे फेंकना या चौपड़ के मोहरे चलाना था | जुए 
का और ताच-गानें का उतको अवद्य शौक रहा होगा । गहरे जुआरी करीब साढें- 
छः से सवा बारह रुपये सूद पर कर्ज लेकर जुआ खेलते थे । 


उद्योगधन्धे 
उन लोगों का आर्थिक जीवन कृषि, पशुपालन तथा व्यापार पर आश्रित था। 
कपास, गेहूँ, जौ, सन की खेती बड़े पैमाने पर होती थी । जानवरों में कूबड़ वाले बैल, 


गाय, भैंस, भेड़, बकरी, कुत्ता, सुअर, ऊँट, और हाथी पाले जाते थे। शेर से भी वे 
परिचित थे । घोड़ों के होने का कोई प्रमाण नहीं मिलता । कारीगरोंमें कुम्हार, 

कि आम, मा 
गर्धिनतनो अल. 
ध्न्न्श 


भारतवर्ष श्जरे 


बढ़ई, सोनार, लोहार, संगतराश, सूती और ऊनी कपड़ा बुननेवाले, खिलौनें और 
मोहरें बनानेवाले, हाथीदाँत का काम करनेवाले गिने जा सकते हैं। उनका व्यापार 
मेसोपटेमिया से पंजाब और उत्तर प्रदेश तक और पश्चिम में राजपूताना, गुजरात, 
खानदेश तक फैला हुआ था। सम्मव है कि पर्चिमी राज्यों की राजनीतिक परिस्थि- 
तियों के कारण मिस्र और क्रीट से उनका सम्बन्ध नाम मात्र के लिए ही रहा हो । 
आवागमन के लिए नावों, बैलगाड़ियों और पशुओं आदि से काम लिया जाता था। 
उनके पास घोड़ों तथा जहाजों के होने का कोई प्रमाण नहीं मिलता । व्यापार विनि- 
मय द्वारा होता होगा क्‍योंकि वहाँ सिक्‍कों का प्रचकत ने था ।. तौलने के बाट ठीक- 
डीक नपे-तुले थे । छोटी नाप' द्विगुण तथा आमारी नाप दशमलरूव सिद्धान्त पर थी। 
अधिकतर छोटे और बड़े में १ और १६ का अनुपात रहता था। बाहर से घान 
तथा कीमती पत्थर मँगवाये जाते थे । 


धर 


धर्म 


सिन्धू घाटी के निवासी जो लिपि' लिखते थे वह अभी तक पढ़ी नहीं जा सकी | 
इसी लिए उनके धर्म और विश्वासों का ठीक-ठीक पता नहीं चल पाया । कुछ मुद्राओं 
'पर बने चित्रों, मिट्टी की मूर्तियों, वेदियों और स्तम्भों के आधार पर पुरातत्त्ववेत्ताओं 
ने अनुमान लगाये हैं। कुछ विद्वानों का ख्याल है कि वे लोग छोटे-छोटे मन्दिर बनाते 
थे जिनमें मूर्तियाँ प्रतिष्ठित करते थे । यह सम्मव है, क्योंकि उस युग में पश्चिमी 
एशिया और मिद्र आदि देशों में मूर्तिपूजा बड़े पैमाने पर होती थी । कुछ विद्वान 
यह मानते हैं कि वहाँ की सबसे प्रमुख आराध्य देवी घरती माता अथवा शक्ति 
होगी । किन्तु इस मत के विरुद्ध गम्भीर प्रमाणों द्वारा यह भी कहा जा सकता है 
कि उनका प्रमुख देवता पुरुषरूपी था जो पीपल के व॒ुक्ष में रहता था और उसके 
हाथ कानखजरे जैसे थे । उसकी सेवा सात गौण देवता करते थें जिनके पंख थे और 
पैर चिड़ियों जैसे थे। उसकी सेवा में एक श्रृज्ध वाला गेंडा भी उसका प्रतीक रहता 
था। दूसरा देवता वह था जिसे छोग त्रिमूर्त शिव मानते थे। अब वह एक काल्पनिक 
मैंसे के मुखवाला, भयंकर जीवों, जैसे साँप, विच्छू, कानखजूरा आदि का मिश्रित रूप 
कहा जाता है। वह न तो किसी चौकी पर बैठा है और न ऊध्वेलिंगी है, जो दिखाई 
देता है वह सर्प की पूँछ का निचला भाग है। यह कल्पना शिव की नहीं । सम्भव है 
कि उसके रूप शिव अथवा महिषासुर से मेल खाता हो । यद्यपि वह रुद्ध के समान' 
पशुपति था तथापि उसकी योगासन-मुद्रा एवं उसका बाधम्बर तथा हाथी की. खालः 

के वस्त्र शिव की स्मृति दिलाते हैं। इसमें सन्देह नहीं कि वे लोग लिंग और योक्ति 
का भी पूजन करते थे । उनमें स्वस्तिक के चिह्न का भी महत्त्व था। इनके सिवा 
वे जलचरों में मगर, पशुओं में बेल, भैंसे, पक्षियों में मोर और गरड़ तथा आधे पशु 

और आधे मनुष्य की मिश्रित आकृति वाले जीवों और वक्षों, जैसे अश्वत्य (पीपल ), 

नीम, बरगद आदि की पूजा करते थे। उनका गण्डों और ताबीजों में भी विश्वास था । 

वे अपने मृतकों को जलाने या पशु-पक्षियों के खाने के लिए छोड़ देते थे, किन्तु कूल्हों 

की हडिडयों और कभी पूरे पंजर को वे हाँडी में भरकर रख लेते थे । 


संगठन 


नगर की रचना, सफाई, सड़कों की बनावट आदि को देखकर यह जान पड़ता 
है कि उस' समय इस प्रबन्ध के लिए सुलझे विधान और कार्यकर्ताओं के संगठन की' 


अनिवार्य आवश्यकता होती होगी । पर शासन तथा प्रबन्ध-विधान पर प्रकाश 


डालनेवाले कोई साधन अभी प्राप्त नहीं हुए हैं। सम्भव है कि जब तत्कालीन लिपि 
पढ़ी जा सके तब उस संस्कृति का अधिक ज्ञान प्राप्त हो। कुछ विद्वानों का अनुमान 
है कि वहाँ का शासन धर्माधिकारी तथा सामन्तों द्वारा होता था । 


पतन के कारण 


सिन्धु घाटी के लोग व्यापार-कुशल किन्तु शान्तिप्रिय थे । सम्मवतः इसी 
कारण उन्होंने युद्धधला अथवा रणकौशल को उन्नत रखने का कोई विद्येष प्रयत्न" 
नहीं क्रिया । रक्षा के लिए नगर के भीतर शायद उन्होंने छोटी गढ़ी या कोठी बना 
ली थी किन्तु वह दुर्भे्य न थी। उनके पास न तो घोड़े थे और न छोहा । इसी लिए 
उनके अस्त्र-शस्त्र कम उपयोगी और सैन्य-संचालन शिथिल रहा होगा । यह भी 
संम्भव है कि सिन्धु घाटी के नगर किसी बाहरी शक्ति द्वारा शासित हों जिसके नष्ट 
हो जाने से उनका भी विनाश हो गया हो। इसके सिवा सम्भव है टिड्डियों के आक्र- 
मण तथा सिन्धु नद अथवा अन्य नदियों के पुर से नगर और बस्तियाँ नष्ट हो गयी हों । 
मोहनजोदड़ो बार-बार बसा और बिगड़ा । उसके ऊपर बस्तियों के नौ स्तर्‌ निकले 
हैं, जिनसे अनुमान किया जाता है कि सबसे नीचे वाली इमारतें आज से कोई साढ़े- 
पाँच हजार वर्ष पहले और सबसे ऊपर वाली पौने-पाँच हजार वर्ष पुरानी होंगी । 
कुछ लोगों की धारणा है कि हरप्पा की सभ्यता के पहले सिन्धु की घाटी में अमरी: 
ओर उसके बाद झूकर और झंगर की सभ्यता फैली थी, किन्तु उनके सम्बन्ध में बहुत 

'कम पता चलता है। सिन्धु घाटी के निवासियों के अलावा भारत में अनेक जनसमूहों 
और जातियों के छोग बसे हुए थे, जिनकी सभ्यता के स्तर एक-से न थे; कोई वन- 
'चर, कोई असम्य, कोई अर्थ-समभ्य थे। उनके विषय में किसी स्पष्ट ज्ञान के अभाव में 
अनुभूतियों, मानवश्ञास्त्र अपना पुरातत्त्व का सहारा लेकर कल्पित चित्र बनाने का 
प्रयत्न किया गया है। भारत के विभिन्न प्रान्तों में जो लोग बसे हुए है, उनका निरी- 
कण करके यह अनुमान किया जा सकता है कि उत्तरी भारत के अधिकतर भाग में 
आदिम, आग्नेयवंशी, जिनमें मुण्डा, कोल, भील, सन्थार, शबर, निषाद आदि गिने 
जाते हैँ, बसे थे। आज भी उनके अवशेष पूर्वी उत्तर प्रदेश, बिहार, मध्य प्रदेश, 
उड़ीसा तथा मद्रास तक पाये जाते हैं। कुछ विद्वानों की राय में सम्मवतः वे ही 
मारत के आदिम निवासी थे । उनके सिवा हब्शी, पूर्वी द्वीपों के निषाद, संगोल 
जाति के लोग भी पूर्वी प्रान्तों में बसे थे। प्राचीनतर लोग धनुष-बाण का प्रयोग करते, 
समूहों में शिकार खेलते, वृक्षों को देवता समझकर उनका पूजन करते, गाँवों में बसंते 
और बिरादरी द्वारा सामाजिक नियन्त्रण रखते थे । वैदिक एवं पौराणिक अनुश्नुतियों 
ने उनको असुर, दानव, दैत्य, राक्षस, निपाद, शबर, किरात, वानर, ऋक्ष आदि 
नाम दिये है। आरयों ने उन-सबको दस्यु संज्ञा दी । उन्हीं में प्राचीन द्रविड़ भी गिने 
जाते हैं । आयों का उन लोगों से सैकड़ों वर्ष तक संघर्ष चलता रहा । 


आर्यों के विषय में मी अनेक मत हैं। कुछ विद्वानों का मत है कि वे उत्तर भारत 
'के सप्त-सैन्धव प्रान्त में, जो सिन्धु नद से सरस्वती नदी की घाटी तक था, रहते थे । 
बहीं से वे एशिया और यूरोप तक फैल गये। उनका आदिम निवास-स्थान कोई 
'उत्तरी श्रुव के समीप, कोई दक्षिणी रूस या हंगरी देश में तो कोई मध्य एशिया 
"में मानते है । इस समय तक मताधिक्य इस ओर है कि वे काकेशिया और मध्य एशिया 
की ओर से पशुओं के चारे और खाद्य पदार्थों की खोज करते हुए उधर तो यूरोप 
में जा पहुँचे और इधर एशियामाइनर, ईरान, अफगानिस्तान तथा भारतवर्ष में 
आ निकले। 

आये पहले तो संचरणशील होंगे किन्तु भारतवर्ष के ऐतिहासिक मंच पर जब 
'वे आते ह तब हम उनको क्रषि में संलग्न पाते हैं। पशुपालन तथा क्ृषषि के सिवा 
उन्हें कपड़ा बुनता, रथ तथा नावें बनाना, चमड़ें की चीजें बनाना आदि आता था। 
थे रथों तथा घोड़ों पर युद्ध करते श्रौर घनुष-बाण, बछों, फंरसों, तलवारों आदि का 
भी प्रयोग करते थे। वे अनेक दलों में आते और बसते गये। यहाँ के पुराने निवासियों 
'नें उनको रोकन के लिए घोरं प्रयत्न कियां और जी-तोड़ कर लड़े, किन्तु सम्भव: 

कवच, तलवार तथा घोड़ों का उपयोग न जानने के कारण वे असफल रहे। आर्यों: 
ने उनके पूरों तथा किलों को भी तोड़-ताड़ कर उनको परास्त कर दिया । पंजाब में 
आरयों का शासन जम गया। सम्भव है कि सिन्धु घाटी वालों की शक्ति के विनाश 
का एक कारण आर्यों का आक्रमण भी रहा हो । 

अनायों को परास्त कर आर्यों के प्रमुख वंशों के दल आधिपत्य के लिए परस्पर 
युद्ध करने लगे । परुष्णी (राबी) नदी के तठ पर दस वंशों की संयुवत सेना से 
भरत बंद के राजा सुदास का घोर युद्ध हुआ'। सुदास के राज्य पर पूर्व की ओर से 
भी आक्रमण हुआ । यमुना नदी के तट पर पुनः सुदास की विजय हुईं । पराजित 
लोग या तो इधर-उधर अस्त-व्यस्त हो गये अथवा ज्ान्त होकर नीचे की श्रेणी की 
प्रजा में परिणत हो गये । ; 

उपर्युक्त ऐतिहासिक दन्द्र के सिवा पूर्व-बैदिक आर्यों के राजनैतिक इतिहास का 
कुछ पता नहीं चलता । किन्तु यह अनुमान किया जाता है कि आर्यवशों के आपस 
में संघर्ष होते रहे । अनुश्रुति के अनुसार प्राचीन आर्यों के प्रमुख वंश मानव (सूर्य 
वंश), ऐल (चन्द्र-वंश ) गिने जाते थे। कालान्तर में वे अनेक शाखाओं में फैल गये 
वंशों के नेता अपनी शक्ति तथा राज्य के संवर्धन के लिए प्रयत्न करते रहे । कुरुक्षेत्र 
से बढ़ते-बढ़ते वे मगध और अंग (बिहार) तक पूर्व में तथा विदर्भ (बरार) तक 
'दक्षिण में फैल गये । हिमालय तथा विन्ध्याचल के मध्य का प्रदेश आर्यावर्त कहा 
जाने लगा। पुरु बंध तथा भरत वंश मिलकर कौरव नाम से प्रख्यात हुए | उसी प्रकार 
पाँच वंश मिलकर पंचाल के नाम से प्रसिद्ध हुए । कुछ वंश लुप्त-से हो गये और 
इधर-उधर बिखर गये । कुरु तथा पंचाल संयुक्त रूप से सबसे अधिक प्रबल तथा 
अ्रमुख माने गये । कौरवों की राजधानी पहले हस्तिनापुर में थी किन्तु बाद में 
'कौशाम्बी हो गयी । पंचालों की राजधानी काम्पिल्य थी । 

कौरवों के आपसी द्वेष तथा ईरष्यां के कारण कहा जाता है कि महाभारत का 
भयंकर युद्ध हुआ । फलत: इनकी शक्ित क्षीण हो गयी । पूर्व में कोसछ, काझी 
तथा मिथिला के आये वंश उन्नति करते रहे । इसी प्रकार तक्षशिला से मिथिला तक: 
'अनेक राज्य स्थापित हो गये । 

ईसा-पूर्व छठी शती या सातवीं शती तक हिमालय से गोदावरी तक क्रम से 
सोलह बड़े राज्य स्थापित हो गये थे । पश्चिम से पूर्व की ओर गन्धार, कम्बोज,. 
'उत्तरी कश्मीर, कुरु, शरसेन, पंचाल, चेदि के बंद या वत्स, काशी, मल्ल, वज्जी, 
':मगध और अंग देश थे । मत्स्य, अवन्ति, उत्तर राजपृताना प्रदेश तथा आस्सका,. 

गोदावरी या मालवा भी प्रमुख थे। उस समय यद्यपि अधिकांश राज्य राजसत्तात्मक 
थे तथापि उनके अतिरिक्त शायद आठ-दस गणसत्तात्मक राज्य भी थे, जिनमें शाक्य 
(कपिलवस्तु ), मल्‍ू (पावा तथा कुशीनारा), विदेह (मिथिला), लिच्छवि' 
(वैशाली) आदि के गणतन्त्र समुदाय थे। सम्मवतः राजा गण उनको तब तक किसी 
कारण विजय न कर सके थे । 

इतने राज्य भला कब तक शान्ति के साथ रह सकते थे। राज्यों में साम्राज्य 
स्थापित करने की भावना अनेक आर्थिक एवं राजनीतिक कारणों से उत्पन्न हो ही 
जाती है। इस संघर्ष से चार प्रबल साम्राज्यों का उदय हुआ, जिनके नाम थे 
अवन्ति (मालवा ), वत्स' (कौशाम्बी--प्रयाग ), कोसछ तथा मगध । उन चारों में 
पहले काशी तथा कौश्ाम्बी का और फिर कोसल का ह्वास हो गया। पहले तो ऐसा 


- प्रतीत हुआ कि अवन्ति राज्य उस समस्त भूमि-भाग को, जो आजकल गंगा-यमृता- 


गोमती की घधाटियों तथा बिहार में है, जीतकर विशाल साम्राज्य स्थापित कर लेगा, 
किन्तु परिस्थिति कुछ ऐसी बदली कि मगध राज्य को ही वह सौभाग्य प्राप्त हुआ ।, 
मगध साम्राज्य 


छठी शती ई० पू० के अन्तिम भाग में गिरिब्रज (राजगृह) में हयकिकुल 
(ताग वंश ) का राजा विम्बसार राज्य करता था। उसने अन्य राजाओं तथा वंशों 


से वैवाहिक सम्बन्ध जोड़कर अपना महत्त्व तथा बल बढ़ाना आरम्भ किया पर्याप्त 


शक्ति बढ़ने पर उसने अंग राज्य को हड़प लिया। उसके उत्तराधिकारी पुत्र अजात- 
दत्रु ने उसे कैद में डालकर राज्य छीन लिया । इसी कारण लिच्छवियों तथा कोसल 


के राज्यों से उसका युद्ध ठना, किन्तु छछ-बल से उसने उन पर अपना प्रभुत्व स्थापित 


कर लिया । उसके उत्तराधिकारी पुत्र उदयी ने पाटलिपुत्र में साम्राज्य की राज- 


घानी बनायी। राजाओं की अयोग्यता के कारण स्रम्मवतः उसी वंश के शिशुनाग 


नामक एक मन्‍्त्री ने साम्राज्य पर अधिकार कर किया | उसने अवन्ति के राजा 


को भी परास्त करके मगघ साम्राज्य को मालवा तक बढ़ा दिया। उसके वंशज 
बहुत दिन राज्य करते रहे । 


चौथी शती (ई० पूृ०) में पतनोन्मुख शिक्ुताग वंश को हटाकर निम्न श्रेणी का. 
महापझनन्द साम्राज्य के सिंहासन पर बैठा । उसी ने नतन्दवंश के साम्राज्य की 


स्थापना की । महापद्मनन्द ऐसा पराक्रमी निकला कि उसका प्रभुत्व पूर्वी पंजाब 
'से गोदावरी तक बढ़ा और उसने ऐतिहासिक काल का प्रथम सुविशाल साम्राज्य 

स्थापित किया। उसी का एक वंशज धननन्‍्द सम्राट था, जब मकदूनिया के सिकन्दर 
ने ईरान विजय कर पंजाब पर आक्रमण किया (३२६ ई० पू०) । परदिचमी पंजाब 
में और सिन्ध में चौबीस-पचीस छोटे-मोटे राज्य थे । इसी कारण ईरान के सम्राट्‌ 
को उन पर अपना प्रमुत्व स्थापित करने का अवसर मिल गया। सिकन्दर महान्‌ 
: ईरान के सम्राट्‌ दारा को परास्त कर तक्षशिक्ल तक आ पहुँचा । वहाँ से उसने 
झेलम और चिनाब के बीच के प्रदेश में पौरव राजा को अपनी अधीनता. स्वीकार 
करने का सन्देश भेजा । पौरव राजा के इन्कार करने पर उसने पौरव राज्य पर 
चढ़ाई कर दी | अज्ञान, प्रमाद अथवा अद्रद्शिता के कारण धनननद ने पंजाब के 
'पौरव राजा की सहायता न की । यदि उसने सहायता न भी माँगी' होती अथवा 
अपने राज्य में मगध की सेना बुछाना अनुचित समझा होता तो भी घननन्द को 
“चाहिए था कि वह सिकन्दर को पंजाब पर आक्रमण करने से थेनकेन प्रकारेण रोकता । 
(किन्तु ऐसा' न होने से पौरव राजा असफल रहा और पंजाब में यूनानियों की धाक 
“बँध गयी । सम्भव है, इसी कारण चन्द्रग॒ुप्त मौर्य की, जो पहले नन्द साम्राज्य में 
एक सेनापति था और जिसे किसी कारण असन्तुष्ट होकर सम्राट ने निर्वासित कर 
दिया था, पंजाबवासियों ने सम्राट के विरुद्ध सहायता की हो । घननन्द के आर्थिक 
शोषण तथा ज्रास और क्षत्रिय-द्रोही होने के कारण प्रजा भी उससे ऋुद्ध हो गयी । 
'परिणाम यह हुआ कि चढ्द्रगुप्त मौर्य ने धननन्द को सिहासन-च्युत करके साम्राज्य 
छीन लिया (३२१ से ३१३ ई० पु०) । फिर उसने यूनानियों को पंजाब से बाहर 
निकाल दिया। 


ईरान का आये राज्य नष्ट होने के पदचात्‌, इसमें सन्देह नहीं कि मध्य तथा दक्षिण 
एशिया का सबसे विशाल एवं प्रबरू साम्राज्य मौ्यों का था। चन्द्रगुप्त मौर्य के 
विरुद्ध सिकन्दर के एक सुप्रसिद्ध सेनापति सेल्यूकस ने पंजाब पर चढ़ाई की (३०५ 
'ई० पृ०) । चन्द्रगुप्त के प्रबल बल को देख तथा पश्चिमी एशिया में अपने यूनानी 
'प्रतिद्वन्दी सेनापति एण्टीगोनस से सशंकित होने के कारण उसका साहस छूट गया । 
'चन्द्रगुप्त के आतंक में आकर उसने उसको हेरात, काबुल, कन्धार तथा बलूचिस्तान 
के प्रान्त देकर उससे मित्रता कर ली मैत्री को पुष्ट करने के लिए चन्द्रगुप्त ने एक 
यूनानी राजकुमारी से विवाह कर लिया और अपने दरबार में मेगेस्थनीज़ नामक 
'एक यूनानी दूत रखना स्वीकार कर लिया मगधघ सम्राट्‌ ने सेल्यूकस को ५०० 
युद्धशील हाथी देकर उसकी सैनिक सहायता की (३०५ ई० पूृ० ) । इस प्रकार 
मौर्य साम्राज्य हिन्दूकुइ तक पहुँच गया ! पद्चिम में काठियावाड़ और सम्भव है 


का  अट आज इक कक है ध 

कि दक्षिण में मैसूर तक चन्द्रगुप्त का प्रभुत्व जम गया । प्राचीन भारतवर्ष का वह 
सबसे बड़ा साम्राज्य था। चन्द्रगुप्त के पश्चात्‌ उसके पौत्र सम्राट अशोक ने किंग 
विजय (२७३ ई० पृ०) कर बंगाल की खाड़ी तक साम्राज्य को चौरस कर लिया । 
मौर्य साम्राज्य का-सा सुविस्तृत एवं सुसंगठित साम्राज्य फिर भारतषर्ष में मुगलों 
के समय तक न बन सका । प्रायः समस्त भारतवर्ष को राजनीतिक एकता के सूत्र 
में बाँधने का यह प्रथम तथा महत्त्वपूर्ण एवं सफल प्रयास था। इसका श्रेय मौर्य वंश 
को है। 
विशाल साम्राज्य के निर्माता होने तथा यूनानियों को भारतवर्ष से हटा देने 
की हैसियत से चनच्द्रगुप्त मौर्य का स्थान बहुत ऊँचा है। चद्धगुप्त का पुत्र बिन्दुसार 
भी पराक्रमी सम्राट था। कहा जाता है कि उसने बंगारू की खाड़ी और अरब सागर 
के बीच का भाग विजय कर मौर्य साम्राज्य की सीमा मैसूर तक पहुँचा दी । पश्चिम 
में भी उसकी धाक पूर्ववत्‌ कायम रही । बिन्दुसार की मृत्यु के बाद उसके पृत्रों में 
युद्ध हुआ जिसमें अशोक की विजय हुई (२७२ ई० पूृ०) । अशोक ने जो ख्याति 
प्राप्त की वह सम्मवतः संसार के किसी भी सम्राट को ऐतिहासिक काल में न मिल 
सकी । इसका कारण यह था कि कलिंग विजय के हृ॒त्याकाण्ड से उसको ऐसी ग्छानि 
हुई कि उसे युद्ध करके राज्य बढ़ाने से धणा हो गयी । वह शान्ति एवं अहिसा का 
उपासक हो गया । बौ& धर्म के सत्य एवं अहिसात्मक सिद्धान्तों की ओर आकर्षित 
होकर उसने अपना आचरण तथा व्यवहार बदल दिया | तदनुसार उसने गुफाओं 
में, शिलाओं पर तथा स्तम्मों पर अपने धर्म-लेख खुदवा दिये जो उत्तर तथा दक्षिण 
प्रान्तों में आज तक मिलते हैं। उर्नमें उसने क्रिसी विशेष दार्शनिक अथवा धार्मिक 
सिद्धान्त का प्रचार न करके जीवन तथा आचरण में दया, सत्य, विनय, मैत्री, उदा- 
रता, माता-पिता की सेवा, सौज़न्य आदि सर्वस्म्मत गुणों के पालन पर ही ज़ोर 
दिया है। उनके प्रचार के लिए उसने चारों ओर देश में ही नहीं, वरन सीरिया, 
मिस्र तथा यूनान तक उपदेशक भेजे । राज्य में महामात्रों को नियक्त कर यह आदेश 
दिया गया कि वे उन आदेशों तथा आचरणों के अनुसार प्रजा से व्यवहार करायें। 
परिचिमी संसार तथा मध्य एशिया में ऐसे प्रचार की बड़ी आवश्यकता थी । संसार 
के इतिहास में किसी भी देह के शासक या शासन द्वारा न तो वैसे राजनीतिक आदर्शों 


का प्रसार ही हुआ था न उनके लिए ऐसे वैधानिक प्रयत्नों का प्रदर्शन । भेरि-घोष 


(हत्यात्मक युद्ध) के स्थान पर उसने घर्म-घोष' को भहत््व दिया। .. 
. ५ अद्योक की मृत्यु (२१२ ई० पू०) के परचात्‌ साम्राज्य निर्बल होने क़गा,॥ 


१८० विश्व-इतिहास 


'उसके उत्तराधिकारियों की अयोग्यता, प्रान्तों के शासकों की स्वच्छन्दता तथा अना- 
चार, वेदिक धर्मावलम्बियों की उदासीनता अथवा उनके द्रोह तथा सण्टिओकस तृतीय 
के भारत की सीमा पर आक्रमण करने के कारण मौर्य वंश से लोगों का विश्वास उठ 
गया । १८४ ई० पृ० में रोनापति पुष्यमित्र ने मगध का सिंहासन बहद्रथ से छीनकर 
अपने शुंगधंश का प्रभुत्व स्थापित किया। किन्तु उसके साम्राज्य से पश्चिमी पंजाब 
'तथा महानदी से गोदावरी तक का किंग प्रान्त और दक्षिण भारत निकल गये । 
बक्ट्रआ के यूनानियों ने भारत में हो रहे विप्लव से लाभ उठाकर अपनी सेना अयोध्या 
और पाटलिपुत्र तक बढ़ा दी, किन्तु पुष्यमित्र तथा उसके पुत्र अग्निमित्र' और पौत्र 
नाममित्र ने उनको पीछे भगा दिया । उस विजय के उपलक्ष्य में पुष्यमित्र ने अह्वमेध 
यज्ञ किया। उसके वंश नें लगभग सौ वर्ष तक राज्य किया। उसके सामने सबसे 
कठिन समस्या पश्चिमोत्तर प्रान्तों की ओर से यवनों द्वारा आक्रमणों की थी । पहले 
दो सम्राट तो उनको पश्चिमी पंजाब से आगे बढ़ने से रोके रहे किन्तु बाद को वे भी 
असफल रहे। शुंगवंश का बचा-खुचा प्रभाव ७३ ई०पुृ० में नष्ट हो गया और वसु- 
देव ने कण्व वंश का आधिपत्य स्थापित किया, किन्तु वह पैंतालीस वर्ष भी न चल 
सका । मगध का दबदबा बिगड़ जाने से पूर्वी पंजाब, मध्य भारत, राजस्थान, 
मालवा, गुजरात और सिन्ध में अनेक स्वतस्त्र गणराज्य उत्पन्न हो गये । 
प्रथम शती ई० पू० में दो नये बड़े राज्यों की स्थापता हुईं । महाराष्ट्र में 
शातवाहन (आन्भ्र ) वंश का उत्थान हुआ और कलिग में चैन्रवंश का, जिसमें खार- 
चेल नामक राजा ने अच्छी ख्याति प्राप्त की । कलिग राज्य तो शीघ्र ही अस्त हो 
गया, किन्तु आन्ध्रों ने पहले तो मालवा, फिर गुजरात तथा सौराष्ट्र में भी अपना 
प्रभुत्व स्थापित किया । सुदूर दक्षिण में द्रविड़ों के कई राज्य थे। उत्तरी भारत 
में भी कई राज्यों का होता सम्भव है। मध्यदेश तथा मगध में राज्य जीर्ण-शीर्ण 
दशा में चलता रहा । 
यूतानियों ने द्वितीय शती ई० पृ० में पंजाब में अपना सिक्का जमाना शुरू 
कर दिया। झेलम नदी के पूर्व में एक राज्य बना और पश्चिम में अफगानिस्तान 
तक दूसरा । सौ वर्ष तक यूनानियों का प्रभुत्व रहा । किन्तु प्रथम शती के प्रथम 
चरण में शकों और पहलवों (पाथि धन) ने सीस्तान और कन्धार की ओर से आक्रमण 
“करके यूनानियों के राज्य को नष्ट कर दिया और उनके प्रसिद्ध राजा गोंडोफरनीज 
(गोंडोफर ) ने पश्चिमी पंजाब पर अधिकार प्राप्त किया | तदनन्तर उन्होंने अपना 
अभुत्व मथुरा तक स्थापित कर लिया। दक्षिण की ओर वे काठियावाड़ तक पहुँच 


2 20मीर १ “दिन लि व कननग हर, 
छ- ५ ५-3७ तल जे -चच 2. पक धमथर  -+ ६ 





"३35 -४:इकड “१-० िप७३-+१३७०२१६६ 


७छ५०->फमभाासथ सरयफाज्मापओे १९.४ “०२ 


ह+ ल्‍फि्सशन ० यो >-++« 2०सनरेन्णले कसा प८ा उछ-५पाए८शा०सूएब55 3८ मइ++-क्‍ कप १०छ बएप०३ ९ पक च्तथ नम या 


असम रीषमा «2. +. उन उमिसभ# अजञमधक हम 2... 


नध्स्चा ४ ऑलकेपा.. >> जह>थेजलकयथ अ 5. 3 5. «9 


भारतवर्ष १८१ 


गये । जब मालवा पर उनका आक्रमण हुआ तब आऋन्ध्रों ने उत्तके वेग को 
रोका। 

चीन की ओर से हुणों द्वारा भगाये हुए तुर्क यूचियों के कुशान नामक नेता ने 
अफगानिस्तान पर आक्रमण करके यूनानी राज्य पर अधिकार प्राप्त कर लिया ।. 
उत्ती के पुत्र विम ने शकों की शक्ति को उत्तरी मारत में नष्ट कर दिया । कद्सीर, 
पंजाब, सिन्‍न्ध्‌ और उत्तर प्रदेश की पश्चिमी सीमा तक उसने अधिकार स्थापित कर 
पिया । कुशान वंश का सबसे प्रसिद्ध राजा कनिष्क था (७८--१०१ ई०) । 
'उसका राज्य मध्य एशिया, अफगानिस्तान, कश्मीर, पंजाब, संयुक्त प्रान्त, सिन्धु, 
गुजरात, काठियावाड़ और मालवा तक फैल गया। उसकी राजधानी पेशावर में 
'थी। अशोक के बाद बौद्ध धर्म का प्रमुख प्रचारक सम्राट्‌ कनिष्क हुआ किन्तु उन' 
दोनों के स्वभाव, आचरणों तथा अहिंसा सिद्धान्त के निर्वाह में बड़ा मेंद है। उसके 
'पृष्ठपोषण से बौद्ध धर्म चीन आदि में फैला और बौद्ध धर्म का नवीन संस्कार हुआ 
जो महायान के नाम से प्रसिद्ध हुआ। गान्धार शैली की तक्षण शिल्पकला का पूर्ण 
“विकास भी इसी के समय में हुआ । कुशान शक्ति का नाश तृतीय शती में हुआ । 
'परिचम में फारस के सासानी वंश के शापुर प्रथम के और पूर्व में नाग तथा अन्य वंशों 
के राजाओं के आघातों से वह नष्ट-अ्रष्ट हो गया । 


कॉलिंग के 


प्रथम शती ई० पू० में किंग (उड़ीसा ) के चैत्रवंशी खारवेक नें, जो जैन मत का 
"पोषक था, राज्य का विस्तार किया। उत्तर में राजगृह तक और पश्चिम में बरार 
तक; दक्षिण में मसुलीपट्टम तक का प्रदेश उसने विजय कर लिया। तदनन्तर उसने 
मगध पर चढ़ाई की और अंग तथा मगध को लूट लिया। दक्षिण के पाण्ड्य राज 
'को भी उसने परास्त किया। पराक्रमी होने के साथ ही वह गानविद्या में पारंगत 
और नृत्यकला का पोषक था। उसने प्रजा के विनोद के लिए उत्सवों का आयोजन 
किया। स्थापत्य तथा मूर्ति का की भी उसके संरक्षण में अच्छी उन्नति हुई, जिसका 
प्रत्यक्ष प्रमाण खेंडगिरि की गुफा में द्रष्टव्य है । उसने नगरों तथा महाप्रासादों का 
निर्माण और उद्यानों का आरोपण करवाया और एक प्राचीन नहर का उद्धार किया । 
बहुत सम्भव है कि उसने समुद्र पार की स्वर्ण-भूमि' (पूर्वीय द्वीपों ) के साथ व्यापार 
और संस्कृति के आदान-प्रंदान, को उत्तेजना प्रदान की हो। यह नहीं पता चलता कि 
_ “ऐसे होनहार साम्राज्य का उसके मरणोपयान्त कैसे इतना शीघ्र पतन हुआ । 


१८२ विदव-इतिहास 


खारवेल के समसामयिक दक्षिणापथ के आन्ध्र शातवाहनों ने भी अपना साम्राज्य 
स्थापित किया । अनुमान किया जाता है कि विन्ध्याचल की पहाड़ियों से हटकर 
वे पैठन (प्रतिष्ठानपुर) की ओर गये और दक्षिण के पर्चिमोत्तर भाग में रह गये । 
अनुश्रुति के अनुसार उन्हीं के सिमुक अथवा सिसुक नामक राजा ने कण्व वंश को 
उच्छिन्न कर मालवा पर आधिपत्य स्थापित किया। उसी वंश के शातकणि नामक 
राजा के समय में आन्ध्र साम्राज्य काठियावाड़, कोंकरन, मालवा से क्रष्णा नदी के 
दहाने तक पीछू गया। शकों के आक्रमणों से आन्ध्रों को काठियावाड़ और मालवा से 
पीछे हटना पड़ा, किन्तु गौतमीपुत्र श्री शातकणि ने उन सबों का दमन किया। 
उसका साम्राज्य काठियावाड, मालवा से बरार के अस्मक तथा' तिलिग प्रदेश तक 
फैल गया । साम्राज्य की राजधानी प्रतिष्ठानपुर (पैठन) थी। शुंग, कण्व बंशों के 
समान शातवाहन भी ब्राह्मण वर्ण के थे। गौतमीपुत्र की घोषणा के अनूसार उसका 
आधिपत्य अरावली पहाड़ से पूर्वी और पश्चिमी घाट और तिरुवांकुर (ट्रावन्कोर) 
लक स्थापित था। तृतीय शती में यह साम्राज्य छिन्न-भिन्न होकर कई स्वतन्त्र राज्यों 
में, विभकत हो गया । 

तृतीय शती तक आऋन्ध्रों का राज्य भी नष्ट हो गया । इन सब परिवर्तनों के 
कारण भारतवष् में अनेक राज्य बन गये। उस युग के इतिहास पर अभी तक 
सनन्‍्तोषजनक प्रकाश नहीं पड़ पाया है। केवल इतना कहा जा सकता है कि उत्तरी 
भारत में नाग तथा वाकाटक और दक्षिणी भारत में पल्‍लव वंशों ने बड़े राज्य स्थापित 
कर लिये थे। नागों ने कुशानों को हटाने के लिए किसी अंश तक सफल प्रयत्न भी 
किया था। चतुर्थ शरती में गप्त साम्राज्य के उदय के साथ इतिहास पर अधिक 
आलोक पड़ने छूगा । 

बिहार प्रान्त के एक साधारण छोटे राज्य में गृप्त बंध के महाराज श्रीगुप्त 
राज्य करते थे। उसी वंश के चन्द्रगुप्त तामक राजकुमार ने लिच्छवि वंश में विवाह 
करके उस वंश की सहायता से अपनी शक्ति बढ़ायी, राज्य भी प्रयाग तक फैलाया और 
महाराजाधिराज की पदवी ग्रहण कर ली (३२० ई०) । उसके पुत्र समुद्रगुप्त ने 
दिग्विजय करके पूर्व में ब्रह्मपुत्र नदी तक, दक्षिण में नर्मदा तथा कृष्णा नदी या उससे 
भी आगे तक प्रभुत्व स्थापित कर लिया। उसके पूत्र चन्द्रगुप्त द्वितीय ने (३७५---- 
४१४) शकों से मालवा, गुजरात और काठियावाड़ जीते। सम्भव है कि उसने बचे- 
खुचे कुशानों को भी पंजाब से भगा दिया हो । इस प्रकार पाँचवीं शर्ती के आरम्भ 
में गुप्तों ने आर्यावर्त में एक महान्‌ साम्राज्य स्थापित किया। गुप्त साम्राज्यकालूः 

में भारतीय साहित्य, दर्शन, स्थापत्य, भित्ति-चित्रण, मूतिकला आदि की इतनी 
उन्नति हुई कि इतिहास में उसका समय स्वर्ण-युग के नाम से प्रख्यात हो गया । 
गुप्तों के समान दक्षिण में मालवा से नीचे की ओर वाकाठकों ने एक बड़े राज्य की 
स्थापना की जो पूर्वी समुद्र से पश्चिमी समुद्र तक और दक्षिण में कृष्ण नदी तक 
विस्तृत था। उस राज्य से नीचे सुदूर दक्षिण के पुराने पाण्ड्य, चेर आदि राज्य थे। 
साधारणत: स्थल रूप' से कहा जा सकता है कि भारतवर्ष में पाँचवीं शती में एक 
विशाल साम्राज्य उत्तर में और दूसरा दक्षिण में था। 

ईरानियों ने जब से पश्चिमी पंजाब में पदार्पण किया तब से भारत को आक्रमण- 
कारियों से छुट्टी न मिक्त सकी । मौर्य वंश ने अवश्य सीमा-वृद्धि की किन्तु उसके बाद 
वह रुकी रह गयी। पाँचवीं शती के मध्य में गुप्त साम्राज्य का भयंकर हास आ रम्भ 
'हुआ । नर्मदा-तटस्थ पुष्यमित्रों का विद्रोह तथा राज्य के लिए गृह-युद्ध हुआ । 
उधर पश्चिम की ओर से हणों का आक्रमण हुआ । ये चीनी लोग वे ही थे जिन्होंने 
कुदानों को मध्य एशिया से पंजाब की ओर भगाया था । वे पंजाब की ओर बढ़कर 
'फैलने का प्रयत्न करते रहे । उनके प्रसिद्ध नेता तोरमाण ने गुप्तों से मध्य भारत तथा 
मालवा के प्रान्त छीन लिये। उधर सौराष्ट्र प्रान्त भी उनके आतंक में आ गया। 
फिर भी भारतीय युद्ध करते रहे । तोरमाण के पुत्र मिहिरकुल को उत्तर प्रदेश 
से नसिहगुप्त॑ बारादित्य ने निकाछ दिया और ५३० ई० में मन्दसौर के राजा 
यशोधर्मा ने उसे ऐसा परास्त किया कि कर्मीर में उसे शरण लेनी पड़ी । यद्यपि 
हुणों का दमन किया गया तथापि उनके आक्रमणों से गुप्त साम्राज्य जर्जेरित होकर 
छिन्न-भिन्न हो गया (५५० ई० )। इसके सिवा राजपूताने के पुराने राजवंश अथवा 
राज्य भी हत-प्रभ हो गये । 


आर्यों का सामाजिक जीवन 


भारत के प्राचीन आर्यों के विषय में वैदिक साहित्य से पता चलता है कि उनके 
सामाजिक जीवन का मूल आधार पैतृक विधान का परिवार था। उनका रंग प्रायः 
गोरा था और वें तन तथा मन की स्वच्छता का बड़ा ध्यान रखते थे । आचरणों की 
शुद्धता तथा शिष्टता, विचारों की गम्भी रता, उदारता, आतिषथ्य॑-सत्कार, सच्चरित्रता 
तथा आत्मसम्मान का वे यंथासाध्य पालन करते थे। खाने-पीने तथा विनोद का 


उनको शौक था । रोटी, दाल, चावल, शाक, फल, दूध, दही, माखन तथा मांस को. 
"भी वे सेवन करते थे । गन्ने के रस के बड़े प्रेमी थे। जौ की सुरा तथा सोम रस का पाने 

करते थे। उनको संगीत, नृत्य तथा गान से प्रेम और शिकार, रथों की दौड़ तथा 
मुष्टियुद्ध का भी शौक था। यदा-कदा जुआ भी खेला करते। वे ग्रामों में रहते थे 
और उनके मकान लकड़ी या बाँसों के बने होते थे । ग्रामीण जीवन से वे सन्तुष्ट रहते 
थे। कपड़ों का उन्हें अधिक शौक न था । धोती और चादर उनके लिए काफी थी । 
यद्यपि पुरुषों के अधिकार प्रधान थे तथापि स्त्रियों की मान-मर्यादा का वे आदर करते 
थे। स्त्रियों में परदा न था। वे आभूषणों से सजी-धजी रहतीं और विद्याध्ययन 
तथा धामिक यज्ञादि करती रहती थीं । छड़कियों का विवाह युवती होने पर किया 
जाता था। उनके आचरण पवित्र थे। विधवा-विवाह बुरा न माना जाता था और 
न उस समय सती की प्रथा ही थी। गृहस्थ जीवन सुखमय था। 

यद्यपि आर्यो में व्यवसायानुसार चार वर्णों, ब्राह्मण, राजन्य, वैश्य तथा शुद्र 
की कल्पना थी तथापि वे सब आपस में मिलते-जुलते, खाते-पीते और विवाह भी करने 
थे। रोटी-बेटी का कोई खास विचार न था। हाँ, अनारयों से, जिनका वर्ण श्याम था,. 
वे बचते और उन्हें नीची दृष्टि से देखते थें और कठोर व्यवहार भी करते थे । 

वैदिक काल के उत्तर भाग में सामाजिक परिवर्तन होने छगा, क्योंकि सामाजिक 
जीवन को व्यवस्थित करने की आवश्यकता लोग अनुभव करने लगे थे। निरल्तर युद्धों 
में फंसे रहने के कारण उन्हें जीवन के अन्य आवश्यक अंगों की उपेक्षा का डर हुआ । 


यद्यपि रक्षा के लिए सबको आवश्यक रूप से युद्ध करने का विधान था, तथापि 


आपत्तिकाल के दूर हो जाने के बाद ज्ञान-विज्ञान, कृषि-वाणिज्य तथा मजदूरी आदि 


के संवर्धन में नियन्त्रण की आवश्यकता भी रहती थी। अतः निरन्तर पारस्परिक 


सहयोग के साथ अपने-अपने वर्ण के कर्तव्य करते रहने के कारण सामाजिक सहयोग 
उनका आदर्श बन गया । अनार्यों के साथ उत्तरोत्तर बढ़ते सम्पर्क को नियन्त्रित 
करना भी उनके लिए अनिवार्य-सा इसलिए हो गया कि आर्य जाति अधिक दूषित 


अथवा अनार्य-सागर में विलूप्त न हो जाय । इन दोनों समस्याओं को उन्होंने वर्ण 


और कर्म-व्यवस्था द्वारा सुलझाने का प्रयत्न किया। ब्राह्मणों के मुख्य कर्तव्य विद्या- 
घ्ययन, दान-ग्रहण, यजन-याजन; क्षत्रियों के विद्याध्ययन, संरक्षण, युद्धादि; वैश्यों 
के कृषि, गोरक्षा तथा वाणिज्य और शूद्रों के सेवा और मजदूरी निश्चित कर दिये 
गये । उस समय समाज-रक्षा का वही एकमात्र उपाय समझा गया । उस विधान 
से एक लाभ यह हुआ कि सारा समाज युद्ध अथवा राजनीति अथवा व्यापार में संलग्न 
होने से बच गया। जीवन के: किसी व्यापार का अनुचित प्राधान्य अथवा अवहेलना 
न हुई। शास्त्र, शस्त्र तथा अर्थ की मर्यादाएँ स्थापित हो जाने से राष्ट्र का विकास एक- 

मुखी और आदर्श संकीर्ण न हो पाया। दूसरा छाभ यह हुआ कि वंशानगत शिक्षा- 
दीक्षा होने से प्रत्येक क्षेत्र में कार्ये-कुशलता, उत्तरदायित्व तथा छाघव की वृद्धि 
हुई। तीसरा लाम यह हुआ कि प्रत्येक व्यक्ति को रोजगार मिक्त सका। रोजगार 
के लिए संघर्ष अथवा बेरोजगारी की वह यातना, जो प्रायः अनियन्त्रित विधानों में 
पायी जाती है, बहुत समय तक रुकी रही। यद्यपि जनसंख्या की वृद्धि हो जाने से 
पक्त विधान डगमगा उठा और वर्ण-धर्म का प्रतिपालन दुःसाध्य होता गया, तथापि 
प्राचीन आदर्श का सर्वथा छोप इस देश में होने न पाया। राजनीतिक, सैनिक अथवा 
धन-वल के ऐशवर्य की वह्‌ उपासना, जो अन्यत्र देखी जाती है, भारतीय समाज में 
विकराल रूप धारण न कर सकी | गरीबी और अमीरी का वैषम्य उसमें वह उम्र रूप 
घारण न कर सका जिसके कारण मनुष्य आत्म-सम्मान एवं आत्मोन्नति की रक्षा करने 
में सर्वथा असमर्थ हो जाता । एक ऐसा समय अवश्य आया जब समाज में सबसे 
'महत्त्वपूर्ण स्थान प्राप्त करने के लिए ब्रह्म-बल और क्षात्र-बल में संघर्ष हुआ। कु 

उज्ट-पलट होने के पश्चात्‌ यही निश्चित हुआ कि ब्रह्मबल,क्षात्र-बल से अधिक महत्व- 
पूर्ण एवं श्रेयस्कर है! वेश्य इस झगड़े में न फेसे यद्यपि उनका झुकाव ब्रह्म-बलक की ओर 
प्रतीत होता था | यह स्मरण रखना चाहिए कि पूर्वी प्रदेशों के क्षत्रियों ने जब 
समाज में प्रमुख स्थान प्राप्त करता चाहा तब उन्होंने शस्त्र अथवा राजनीति का 
आश्चय न लेकर दाशनिक अथवा आध्यात्मिक ज्ञान का आश्रय लिया, जिसका सव्वे- 
उयापक निर्वाह उनके साधारण वातावरण में दुःसाध्य-सा था। उसके विपरीत ब्राह्मणों 
के सरल और जातिगत कतेंव्यों के वातावरण में वह उतना कठिन न था। फल यह 
हुआ कि अन्ततोगत्वा क्षत्रियों नें संघर्ष छोड़ दिया और बैदिक आदर को स्वीकृत- 
सा कर लिया। इस प्रसंग में यह भी स्मरण रखना अच्छा होगा कि समाज-संरक्षण 
का विषय व्यावहारिक है तथा ऐहिक एवं लौकिक जीवन से सम्बद्ध है। इसके विप- 
रीत दर्शन और आध्यात्मिकता का क्षेत्र-सम्बन्ध वेयक्तिक, अलौकिक एवं पारछोकिक 
है। दोनों का अपना-अपना स्थान है। उत दोनों का संघर्ष काल्पनिक भले ही न हो 
किन्तु था तथ्यता से शून्य । भारतीय आरयों के सामाजिक और आध्यात्मिक विचारों 
की अपनी विशेषता थी । उस व्यवस्था में गुणों के साथ कुछ दोष भी थे। समाज 
का शूद्रों और विशेष कर अन्त्यजों के साथ व्यवहार असन्तोषजनक था। शूद्र का 
घन आपत्तिकाल में स्वामी के संकता था। उसका सारा जीवन स्वामी की सेवा' में . 
व्यतीत होता था। शूद्र के जीवन का मूल्य पशुओं से अधिक न समझा जाता:था। 
उसको न तो वदिक शिक्षा दी जातीथी और न अध्यापन का कार्य ही दिया जाता था। 

उच्च वर्णों का अपमान करने पर शूद्ध को कठोर शारीरिक दण्ड दिया जाता था । 
यदि ब्राह्मण शुद्र का अपमान करता तो उसे कुछ जुरमाना-मात्र देना पड़ता था । 
द्वितीय शती ई० प्‌० से शुद्रों के प्रति उदारता का व्यवहार होने लगा । उन्तको पश्ु- 
पालन, शिल्पकार्य, वाणिज्य ही नहीं वरन्‌ शासन-कार्य का भी अधिकार मिल गया | 
उनको भी संस्कार कराने की आज्ञा भिलू गयी। शास्त्रों में उल्लिखित सुविधाश्रों 
से भी अधिक उदारता उनके प्रति दिखायी जाने छूगी । उपर्यवत परिवर्तन के सम्भावित 
कारणों में भारत पर विभिन्न विदेशी जातियों का आक्रमण करके यहाँ बस जाना 
तथा बौद्ध, जेन आदि धर्मों के स्वादियात्मक उदार विचारों का प्रचार और 
वर्णाश्रम धर्म की जटिलता में शिथिलता हो जाना आदि थे । 

आरयों के समाज में ज्यों-ज्यों अध्ययन-अध्यापन की, औद्योगिक, व्यावसायिक, 
राजनीतिक अथवा शासनिक वृद्धि होती गयी, त्यों-त्यों विषय-विशेष, कार्य-विशेष 
तथा उद्योग और व्यापार-विशेष की छोटी-बड़ी संस्थाएँ बनती गयीं, जिनमें वंशा- 
नुगत पद्धति होने के कारण कौद्यल की वृद्धि के साथ रहन-सहन, आचार-विचार की 
विशिष्टता बढ़ी । कालान्तर में प्रत्येक वर्ण के अन्तर्गत अनेक श्रेणियाँ उत्पन्न हो 
गयीं जिनमें नये प्रकार की बन्धुत्व-मावना जाग्रत हुईं | अपनी श्रेणी के भीतर ही 
वे वैवाहिक और खानपान का सम्बन्ध करने लगे और स्वानुकूछ नियम तथा उपनियम 
बनाने छगे। अनुलोम और प्रतिक्ोम विवाह के कारण नयी-नयी जातियाँ बनती चली 
गयीं। इन प्रवृत्तियों के सिवा देश, प्रदेश एवं प्रान्तीयता का भी उनके आचार-विचार 
पर प्रभाव पड़ता रहा। श्रेणिक तथा भौगोलिक कारणों से एक ही वर्ण के अन्तर्गत 
अनेक विभेद हो गये, जिससे जात-पाँत का भाव बढ़ता चला गया, यहाँ तक कि 
उसने समाज में नयी समस्याएँ उत्पन्न कर दीं । 

: छठी शती ई० पूृ० तक वण्णे-व्यवस्था काफी अव्यवस्थित-सी हो गयी । ब्राह्मणों 
की आ्िक दश्शा खराब हो जाने के कारण तथा यज्ञों के प्रति उदासीनता बढ़ जाने 
से ब्राह्मणों को भिक्षा का आश्रय लेना पड़ा। जो उसको पसन्द न करते थे उत्तको 
विभिन्न प्रकार के व्यवसायों, चिकित्सा, ज्योतिष, राज्य की नौकरी, रथ-संचालन, 
हरकारी, सिपहगिरी, पशुपालन, कृषि, व्यापार, गाना-बजाना आदि का आश्रय लेना 
पड़ा । ऐसी दण्या में लोगों की नज़र में उनका महत्त्व घट गया । केवलछ जन्मजात 
स्वाभिमान की भावना का भरोसा वाकी रहा । इसके विपरीत, राज्यों के विस्तार 
के कारण क्षत्रियों की आथिक दशा उन्नत हो गयी जिससे उनमें अहम्मन्यता की अभि- 
वृद्धि हुई। विद्वान्‌ और स्व-वर्णानुसार सदाचारी ब्राह्मणों का आदर-सम्मान किया 

जाता था| कतेव्यच्युत किन्तु जन्मजात अभिमान का खुल्लमखुल्ला उपहास और 
तिरस्कार किया जाने लूगा । जन्मना-जाति माननेवाले रक्त की शुद्धता और वंशा- 


'नृगत आचार-विचार के संरक्षण को महत्त्व देते रहे । बौद्ध तथा जैन आदि धर्मों 


के प्रचारकों ने जन्मना-जाति के महत्त्व का विरोध किया। उस समय तक वर्ण और 
जाति-व्यवस्था की जड़ इतनी दृढ़ हो गयी थी कि उसका समाज से उन्मूलन दूःसाध्य- 
साथा। उनका विरोध सैद्धान्तिक दृष्टि से ठीक ही सकता था किन्तु वह व्यावहारिक 


रूप में अधिक सफछता प्राप्त न कर सका । शण, कर्म और स्वभाव की कसौटी 


सच्ची होते हुए भी विशाल एवं विस्तृत समाज में सार्वडौकिक अथवा सार्वभौमिक 
व्यवहार के किए अधिक उपयोगी न हो सकी । जाति की जन्मना व्यवस्था सरल और 
अनुपाततः व्यावहारिक प्रतीत हुई। बौद्धों ने स्वयं सवर्ण विवाह के औचित्य का 
'समर्थन किया । सम्भवतः जैन भी सम-जाति विवाह के पक्षपाती थे । भगवद्गीता 
में चातुर्व॑ण्य की उत्पत्ति दैविक मानी गयी है। जान पड़ता है कि वर्ण-व्यवस्था का 
'समाज के ऊपर आरोपण नहीं किया गया, अपितु प्रस्तुत सामाजिक परिस्थितियों 
और आवश्यकताओं से उसका स्वाभाविक विकास हुआ और शथास्त्रकारों ने 
उसको व्यवस्थित रूप देने का प्रयत्त किया तथा उसकी मनोवैज्ञानिक तथा समाज- 
वैज्ञानिक व्याख्या करने की चेष्टाएं कीं । 
प्राचीन आरयों के आश्रम-सिद्धान्त भी विचारणीय हैं। मनृष्य की आयु को सौ 

वर्ष की मानकर उन्होंने उसे चार बराबर भागों में विभकत कर दिया था। प्रथम 
'भाग विद्याध्ययन, शरीर-संगठन तथा विनय एवं आचार के अभ्यास के लिए निर्धारित 
“किया गया। द्वितीय में गृहस्थ धर्म का पालन तथा अर्थ-संचय रखा गया, तृतीय 
में गृहस्थी के ठण्ठों से हटकर घर्मचिन्तन तथा संयम का संवर्धन शामिल हुआ। 
चतुर्थ में सब प्रकार की एषणाओं का परित्याग करके सब प्रकार के बन्धनों से मुक्त 
होकर ब्रह्मज्षान का साधन और ब्रह्मनुभति का प्रयत्त करते हुए ऐहिक लीला की 
'समाप्ति रखी गयी । आदी की दृष्टि से आश्रम धर्म में अनेक गुण हैं किन्तु व्याव- 
'हारिक जगत्‌ में उसका कहाँ तक प्रतिपाललन हो सका होगा यह कहना कठिन है । 
“फिर भी उस आददो को सामने रखकर यथासाध्य तदनुसार आचरण करना भी 
कुछ-न-कुछ मंगलप्रद रहा होगा । वेदिक युग के बीतने पर संन्यास का विधान 
केवल ब्राह्मणों के लिए रह गया। आगे चलकर वह भी टूट गया। ऐसा प्रतीत 
होता है कि तीसरें आश्रम का प्रतिपालन भी यथेष्ट रूप से न हो सका । 

. छठी शती ई०पू० में आश्रम के सम्बन्ध में बड़ी आलोचना और प्रत्याछोचेता 

हुई । उपनिषद्-काल में आश्रम-धर्म का पर्याप्त विकास हुआ, किन्तु सूत्र-काल में और 
भी दृढ़ हो गया । ब्रह्मचर्य तथा वानप्रस्थ अथवा संन्यास आश्रमों के विषय में अधिक: 
भेद न था किन्तु गृहस्थाश्रम के सम्बन्ध में गहरा मतमेद हुआ । वैदिक मतानुयायी'" 
गृहस्थ धर्म को समाज का मेरुदण्ड अथवा आधारशिका मानते थे। वे लोक-संग्रह. 
नंतिक जीवन तथा अर्थ, धर्म एवं काम के स्वाभाविक साधन की उसे सर्वग्राह्म,. 
सरल और सुगम संस्था समझते थे। उनकी यह धारणा थी कि गृहस्थ-धर्म का 
उल्लंघन होने से साधारण जनों की अतृप्त वासनाएं समाज के लिए अहितकर होंगी,. 
इसके विपरीत बौद्ध धारणा के अनुसार गृहस्थ जीवन आध्यात्मिक साधना का बाधक 
ही नहीं, वरन्‌ घातक समझा गया। वैदिक मत के लोग गृहस्थ जीवन के योगक्षेम को. 
साधक, न कि बाधक मानते थे। उसी के द्वारा वे पितृऋण अथवा समाज के प्रति" 
अपने वंशानुगत कर्तव्य की पूति मानते थे । उन कर्तव्यों को छोड़कर मनुष्यों 
अथवा स्त्रियों को समाज से लाभ उठाने की चेष्टा अनुचित ही नहीं वरन्‌ निन्‍दनीय' 
समझी जाती थी । आध्यात्मिक जीवन की बौद्ध अथवा जैन कल्पना तथा व्याख्या को 
वे यदि भ्रमात्मक नहीं तो एकांगी अवश्य कहते थे। स्वाभाविक और लोकोपयोगी 
होने के कारण यद्यपि गृहस्थ जीवन को कोई विशेष हानि न होने पायी, तथापि 
समाज में यतियों, मुनियों, भिक्षुकों, भिक्षुणियों के संघ बतते चले गये, जिससे वैदिक 
सामाजिक व्यवस्था के आथिक एवं नैतिक पक्ष को थोड़ी-बहुत हानि होती रही, 
जिसने आगे चलकर अवांछनीय रूप घारण कर लिया.। 

यद्यपि वैदिक काल में भी पुत्री का स्थात पुत्र की अपेक्षा निम्न था तथापि वह 
सर्वथा अवांछनीय नहीं समझी जाती थी। बैदिक युग में पुत्र और पुत्री के धार्मिक 
एवं सामाजिक अधिकारों में कोई भारी भेद न था। शिक्षा तथा धामिक क्यों में 
दोनों के समान अधिकार थे। वह स्वयंवर भी कर सकती थी । पुत्र के अभाव में 
पुत्री को राज्याधिकार भी प्राप्त हो सकता था। उसे दो हजार चाँदी के पणों तकः 
अपना धन रखने का अधिकार था। उसे बह अपनी पुत्री को दे सकती थी, पुत्र कोः 
नहीं । बाल-विवाह का उस यूग में शायद ही कहीं कोई उदाहरण मिल सके, 
क्योंकि साधारणत: यौवन आने पर ही विवाह होता था। बौद्ध और जैन सिद्धान्तः 
से वैवाहिक जीवन, विशेषकर स्त्री, आध्यात्मिकता के लिए भयंकर बाधा है। उनके 
इन विचारों से स्त्रियों के महत्व को आघात पहुँचा होगा, यद्यपि उनकी साधारण 
स्थिति तथा अधिकारों को कोई विद्येष हानि नहीं हुई । स्त्रियों की शिक्षा-दीक्षाः 
कमोबेश चलती रहीं । वैदिक वाहुमय को छोड़कर वे अन्य विषयों का अध्ययन कर 

सकती थीं। किन्तु ऐसा प्रतीत होता है कि उनका कार्यक्षेत्र गृहृप्रबन्ध की ओर अधिक 


उन्मुख होने लूगा था । 

ईसा की प्रथम शती तक स्त्रियों की शिक्षा का विधान काफी शिथिलू हो 
गया और बाल-विवाह का प्रचलन हो चला, जिससे बारह वर्ष से भी कम अवस्था 
में बालिकाओं का विवाह होने लगा । उनका उपनयन संस्कार बन्द हो गया। 
विवाह के उपरान्त उनके मुख्य कर्तव्य गृहिणी के हो गये । सर्पिड, सप्रवर और 
सगोत्र में, जिससे तात्पर्य कुटुम्ब का एक संस्थापक होता है, जिसमें ममेरी, फुफेरी, 
चचेरी कन्याएं गिनी जाती थीं, विवाह वर्जित था। आठ प्रकार के विवाहों का उल्लेख 
है। प्रथम था ब्राह्म विवाह जिसमें कन्या का पिता दहेज के साथ कन्यादान करता 
है। दूसरे विवाह में पिता यज्ञादि कराने के उपलक्ष्य में पुरोहितों को कन्यादान 
करता था, तीसरे-आर्ष विवाह में पिता गाय या बैल लेकर कन्या दान देता था । 
प्राजापत्य नामक चौथे प्रकार के विवाह में बिता किसी प्रकार के छेन-देन के कन्या- 
दान दिया जाता था। उपर्यक्त चार विवाहों के सिवा गान्धरव तामक पाँचवें प्रकार 
के विवाह में युवती और युवक चाहे लक-छिपकर अथवा स्वयंवर विधान से ब्याह 
कर लेते थे। आगे चलकर स्वयंवर में मी सजातीयता का ध्यान रखा जाने लूगा । 
आसुर, जिसमें कन्या खरीद छी जाती थी, विवाह का छठा प्रकार था। सातवाँ 
राक्षस विवाह था जिसमें कन्या बलपूर्वक व्याहु ली जाती थी। आठवाँ था पिशाच' 
जिसमें मादक द्रव्यों से उन्‍्मत्त, बेहोश अथवा सोती हुई असहाय कन्या को बलात्‌ 
छीन लिया जाता था । उपर्युक्त विवाहों में अन्तिम तीन अच्छे नहीं माने जाते थे । 
फिर भी क्षत्रियों में राक्षा विवाह कभी-कभी होते ही थे और अनुपाततः उतने घृणित 
न समझे जाते थें। सूत्र-काल तक अन्तर्जातीय विवाह होते रहे किन्तु सवर्ण विवाह 
के पक्ष में मत बढ़ना आरम्भ हो गया था, जो आगे चलकर सर्वबमान्य हो गया । 
अन्तर्जातीय विवाह की सन्‍्तति का स्थान निम्न श्रेणी का. माना जाता था। 

यद्यपि वैदिक काल से ही एक पत्नीव्रत होना अच्छा समझा जाता था, और 
संभवतः साधारण लोगों में उसी का प्रचलन रहा तथापि उच्च श्रेणी और विशेषत: 
क्षत्रियों में बहु-विवाह में कोई बुराई नहीं समझी जाती थी, सिवा इसके कि बहुपत्नीक 
घर में ईर्ष्या, द्वेष एवं अज्ञान्ति होनें की आशंका रहती थी। वैदिक काल में सती- 
प्रथा न थी। ईसा के पूर्व छठी शती में क्षत्रियों और अन्य युद्धशील समूहों में सती- 
प्रथा का प्रचछत सिंघ, पंजाब तथा राजपूताने में मिलता है। महाभारत में 
उसके अनेक उदाहरण ' पाये जाते हैं। साधारणतः विधवा की स्थिति. उतनी 


१९०... विश्व-इतिहास 


खराब न.थी जितनी कि बाद को हो गयी । विधवा का विवाह अच्छा नहीं समझा 
जाता था, फिर भी उसे इस बात की स्वतंत्रता थी कि यदि वह चाहे तो पुनविवाह 
कर ले अथवा संतान के अभाव में तीस-बत्तीस वर्ष की विधवा गुरुजनों की अनुमति 
'लछेकर सजातीय उच्चश्रेणी के उपयुक्त पुरुष से नियोग द्वारा सन्‍्तान उत्पन्न कर ले। 
यह प्रथा धीरे-धीरे (६०० ई० पृ० के बाद) बन्द हो गयी। मनु भी उसके विरोधी 
शें। इसके विपरीत पुनविवाह का पक्ष प्रबल हो गया। कौटिल्य ने पति-पत्नी के 
भावों तथा विचारों के वैषम्य में न्‍्यायविभाग से अनुमति लेकर अन्य विवाह कर लेने 
का मत प्रकट किया है। मनु ने किसी-किसी दशा में पति के जीवित रहने पर भी 
'टूसरा विवाह कर लेने की अनुमति दी है। उन स्थितियों में स्त्री को छोड़कर चला 
जाना, नपुंसकत्व तथा पतित हो जाना विशेषतः विचारणीय हैं। व्यभिचार का दोष' 
स्थापित होने पर भी पुनविवाह की आज्ञा का उल्लेख मिलता है4 उपर्युक्त मत का 
विरोध भी आरम्म ही से होता रहा। उसको वैध मानते हुए भी उसके विरुद्ध मत 
'बढ़ता गया, यहाँ तक कि ईसा की द्वितीय शती तक पुनविवाह का निषेघ हो गया। 
एक पत्नी तथा एक-पतिब्रतत्व ही सर्वथा उचित और श्रेयस्कर मान लिया गया । 
'बैंदिक काल में भी रोमानी गुप्त प्रेम तथा उसके अवाड्छित परिणामों का उल्लेख 
'मिलता है। आचार-भ्रष्टता के उदाहरण पाये जाते है फिर भी उसका प्राबल्य 
'नहीं प्रतीत होता । किन्तु नगरों, व्यवसायों तथा सम्पत्ति के वर्धन के साथ एंक- 
'पत्नीव्रत की व्यवस्था के कारण विवाहेतर सम्बन्ध की वृद्धि होनें लगी । यह दोष 
प्रायः नगर के सम्पन्न समाज अथवा कछाकारों के समुदाय में ही अधिकतर सीमित 
'रहा। साधारण अथवा मध्य श्रेणी के लोगों में उसका विशेष प्रभाव न पड़ा । 


परद। 


वैदिक तथा सूत्रकाल तक स्त्रियों के लिए परदे का प्रचकछत न था; विनय, 
मर्यादा तथा शील की रक्षा करते हुए वे पुरुषों के समाज में बिना मुँह ढँके केवल 
आ-जा ही नहीं वरन्‌ गम्भीर विषयों पर विचार-विनिमय तथा शास्त्रार्थ करतीं और 
न्यायालयों में अपने अधिकारों के लिए लड़ती भी थीं। बौद्ध, जैन तथा महाकाव्य-काल 
में उच्च श्रेणी के लोगों में कहीं-कहीं कुछ परदे का आरम्म हुआ, तथापि विवाह, यज्ञ, 
स्वयंवर अथवा संकटापन्न स्थिति में स्त्रियाँ बिना मुखावरण के आती-जाती थीं । 
वैदिक और सूत्र युग की तरह स्त्रियों को पुरुषों से मिलने-जुलनें की स्वतंत्रता 
अभिजात कुलों में कम्न होती जाती थी। सर्वसाधारण समाज में रोकटोक नगण्य-सी 

रही । फिर भी स्त्रियों के सम्पर्क से आध्यात्मिक और धामिक विकास में भयंकर 
बाघा पड़ने का विचार निवृत्तिमार्गीय सम्प्रदायों में इतना बढ़ा कि उन्होंने लोगों, 
को उनसे बचने और पृथक रहने का आन्दोलन-सा खड़ा कर दिया । संभव है कि 
वह धारणा नागरिक वातावरण की प्रतिक्रिया हो । जो कुछ भी हो, अभिजात वर्गों 
की इस नयी प्रवृत्ति तथा उपर्यकत विचारों के फैलने का प्रभाव पुरुषों और स्त्रियों 
के समाज को धीरे-धीरे पुथक्‌ करने छगा । विदेशियों के आक्रमणों से उस प्रवृत्ति 
को अधिक वेग प्राप्त हुआ होगा, जो आभे चलकर परदा-प्रथा के रूप' में वृढ़ 
हो गयी । 

वेदिक युग के उत्तरकाल में संस्कारों की मली-भाँति व्यवस्था कर दी गयी। 
आर्यों के 'रिवाजों तथा आद्शों के अनुकल षोडश संस्कारों का विधान निश्चित कर 
दिया गया । बच्चे के गर्भ में आते ही पहला संस्कार आरम्भ हो जाता, और मरते 
पर अन्त्येष्टि संस्कार होता था। १६ मुख्य संस्कारों में से विद्यारम्भ या यज्ञोपवीत 
तथा विवाह-संस्कार बड़े महत्त्व के माने जाते थे । बहु-विवाह का भी प्रचकछन शुरू 
हो गया था। विवाह की आयू कम भी होती गयी, यहाँ तक कि आठ वर्ष की अवस्था 
में भी विवाह कर देना अनुचित न रहा । विधवा-विवाह बुरा माना जाने लगा,. 
यहाँ तक कि गुप्तों के युग में उच्च वर्ण के लोगों से उसका चलन उठ ही गया। स्त्री 
के अधिकारों तथा शिक्षा की उन्नति के बदले अवनति होती चली गयी । बड़े लोग 
तो लड़कियों को कुछ पढ़ा-लिखा और संगीत का ज्ञान करा देते थे, किन्तु साधारण 
लोगों में बाल-विवाह की त्रृद्धि के साथ लड़कियों की शिक्षा का ह्वास होता चला" 
गया। स्वयं बुद्ध भगवान्‌ स्त्रियों का संघ में शामिल होना अनुचित समझते थे। मौर्य 
काल में कुछ जातियों में सती-प्रथा अधिक प्रचलित थी । किन्तु गुप्त काल में सती हो” 
जाना बड़े महत्त्व, पुण्य और यश का काम माना जाने छुगा । 


2०५, 


वेष-भूषा 


आर्यों को ग्रीकों तथा रोमनों की तरह बहुत कपड़े पहनने का. शौक न था # 
साधारणतः वे धोती पहनते और शरीर के ऊपरी भाग को चादर से आवश्यकता 
पड़नें पर, ढक लेते थे। कभी, विशेष अवसर पर काम की हुईं सदरी पहन लेते थे 


और सिर पर पणगड़ी बाँध लेते थे । स्त्रियों की भी वैसी ही पोशाक थी। सदरी के 


स्थान पर वे चोली पहनती थीं। उनके कपड़े ऊनी, रेशमी और सूती होते थे। कीई- . 
कोई चमड़ें का, विशेषकर मृग अथवा ब्याक्न-चर्म का भी प्रयोग करते थे | कुछ लोग 


श्९ए विश्व-इतिहास 


अस्तुरे से बाल कटवाते, कुछ दाढ़ी और लम्बे बाल रखते थे। बालों की सफाई और 
सजावट का झौक पुरुषों और विशेषतः स्त्रियों को था । आभूषण, मोतियों एवं 
रत्नों के, दोनों को ही प्रिय थे। वे कानों में कुंडल या बाली, गले में कंठा या हार, 
हाथों भें जोशन या बाजूबन्द, कलाई पर कड़े या कंगन, वक्षस्थलू पर सोने या 
मोतियों के हार तथा उँगलियों में अँगूटी पहनते थे। यही वेशभूषा थोड़े-से हेर-फेर के 
साथ गुप्त यूग तक चलती रही, यद्यपि कुषाण काल में ईरानी ढंग के पायजामों, 
लवादों आदि का राजाओं में प्रचलन होने लगा । 


आमोद-प्रमोद 


पृ्व॑बेदिक युग में आरयों को घुड़दौड़, रथदौड़, संगीत, नृत्य, गाने-बजाने और 
'जुआ खेलने का शौक था। ज्यों-ज्यों उनकी शक्ति तथा सम्पत्ति की वृद्धि होती 
गयी त्यों-त्यों उनके आमोद-प्रमोद के साधन भी बढ़े । तरह-तरह के अभिनय नटों 
तथा बहुरूपियों द्वारा दिखाये जाने छगे । बीरों की कृतियों का मनोर॑जनक वर्णन, 
अनेक प्रकार की बोलियों की नकल, भाट एवं चारणों द्वारा स्वामी के यशोगान, 
'मदारियों के खेल, हाथियों और साँड़ों के युद्ध, मल्लयुद्ध, मुष्टियुद्ध, गदायुद्ध, 
: असियुद्ध, भार फेंकना, धनुधेरों की प्रतिद्वंद्विता आदि का प्रदर्शन होता था। शिकार 
का शौक तीब्तर हो गया । द्यूत क्रीड़ा का व्यसन इतना बढ़ा कि उसके लिए छोटे- 
बड़े द्यतगृह शहरों में बनाये गये, जिनका नियंत्रण शासन को अपने हाथ में छेना पड़ा । 
उससे राज्य को आमदनी भी होती थी । वन-विहार, यात्राएँ, उत्सव, मेले अनेक 
अकार और बड़े पैमाने के होने लगे । तेल-फूलेल, सुगन्धित पदार्थों तथा खाने-पीने 
'की चीजों का भी शौक बढ़ गया। नागरिकों को हिरन, गोह, सुअर, मोर, कबृतर 
और मुर्ग आदि तथा मछली का मांस खाने और शराब पीने का चसका छूग गया, 
“जिसमें औरों की कौन कहे, भिक्षु, ब्राह्मण और श्रमण तक शामिल हो गये । भोज- 
_'नालयों तथा दूकानों की, जहाँ हर प्रकार का कच्चा-पक्का तैयार खाना, मिठाइयाँ 
. आदि बिकती थीं, मरमार होती चली जातीं थी । कई प्रकार की शराब बिकती 
थी और भट्ठियाँ खुली थीं जिनका नियंत्रण करना शासन ने आवश्यक समझा । 
गणिकाओं और वेश्याओं की संख्या और उनका व्यापार भी इतना बढ़ा कि शासन 
न्‍को उन पर निगरानी रखने और उनसे सरकारी कर लेने के लिए एक अध्यक्ष 
' “नियुक्त करना पड़ा। गणिकाओं का स्तर कोफी ऊंचा था। वे प्रायः शिक्षित, संगीत, 
प्रचत्र आदि विविध कलाओं में प्रवीण होती थीं। उनकी गोष्ठी में ककाकार और 


न चककयनक का. >जन्‍लनयान्‍नपएा ल्‍फ++- #५ पजला>+ 6 - धक 


कक *. ८८ -किसत+- 4 ५ पर 


भारतवर्ष १९३ 


पविद्वानू भी जाते और साहित्यिक, दार्शनिक तथा कला-सम्बन्धी विचार का वहाँ 


विनिमय करते थे। बाज-बाज ऐसी गणिकाएँ होती थीं जो एक-पुरुषब्रता रहती थीं । 
'गणिकाएँ और वेश्याएँ जासूसी करने, संदिग्ध व्यक्तियों को बहकाकर पथश्रष्ट अथवा 
विनष्ट करने तथा राजों-रईसों और बड़े पदाधिकारियों की सेवा-सुश्षृधादि करने के 
लिए नीकर रख छी जाती थीं। अपनी स्थिति और साधनों के अनुसार कम अथवा 
अधिक संख्या में लोग उन्हें नियुक्त कर लेते थे । उनकी यहाँ तक आवश्यकता समझी 
जाती थी कि वे पड़ाव, सेना, और युद्ध तक में उपस्थित रहती थीं। बाज-बाज गणि- 
काएं अपने व्यापार में इतनी सफल हुईं कि उनकी गिनती धनाढ्यों में की जाती थी । 
उनकी सेवा में पाँच-सौ दासियों तक का उल्लेख मिलता है। उनकी कला-प्रियता , 
'सर्वमान्य थी । उन्हीं की प्रेरणा से कामशास्त्र का गम्भीर एवं उच्चतम अध्ययन 
और निरूपण हुआ जिसकी समता रोम वाले भी न कर सके । 

नगरों के विलासमय जीवन का शास्त्रकारों तथा स्मृतियों के रचयिताओं ने 
'काफी विरोध किया, जुआ, वेश्या-कर्म और वेश्या-गमन का तो घोर विरोध किया 
'ही। ग्रामवासी भी नागरिक जीवन को कुत्सित और घृणित समझते थे। यह स्मरण 
रखना चाहिए कि मध्ययुग के आरम्म के पूर्व अर्थात्‌ प्राचीन काल में मन्दिरों में, 
विशेषतः देवालूयों में, देव-दासियों का प्रवेश नहीं हुआ था । 


'शिक्षा-दी क्षा 


आयों में वैदिक काल से ही विद्या तथा विनय की ओर विशेष अनुराग था । 
विद्वान, सदाचारी तथा गुणी का वे बड़ा सम्मान करते थे । शिक्षित समुदाय या वर्ग 
का विशेष आदर होता था । विद्या को ही वह अमृतत्व का साधन मानते थे। प्रथम 
'तीन वर्णों को अपने-अपने वर्णानुसार शिक्षा-दीक्षा' प्राप्त करने का अनुशासन था 
और उसके लिए आवश्यक साधन भी प्रस्तुत थे । विशेषज्ञ आचार्य अपने-अपने 
आश्रमों तथा आरामों में शिक्षा देते थे। गुरुकुलों में बम-नियम तथा सररू जीवन- 


चर्या के साथ बारह से अठारह वर्षों तक विद्यार्थी शिक्षा प्राप्त करते थे। शिक्षा समाप्त 


होने पर लोग अपने वर्णोचित कार्यों में लग जाते थे। काशी, प्रतिष्ठान, पाटलिपुत्र 
तथा तक्षशिला आदि में उच्चतम शिक्षा मिल सकती थी । स्त्रियों को भी शिक्षा 
प्राप्त करने में कोई असुविधा न थी। वे भी विश्वंभरा, अपाला और घोषा के समान 
धुरंधर विदृषी हो सकती थीं। भारतीय जन वेदों को अपौरुषेय और समस्त ज्ञान- 


विज्ञान का भंडार मानते थे । वेदों के सिवा वेदांगों का भी शिक्षण होता था ३ 


डँ 

उनके अन्तर्गत व्याकरण शिक्षा (उच्चारण), कल्प (कर्मकाण्ड) निरुक्‍्त, निषण्टु, 
छन्द, ज्योतिष, धर्मशास्त्र धनुर्वेद आदि थे। साधारणतः इन सभी विषयों की उस 
समय तक आर्यावर्त में जैसी उन्नति हुई वैसी शायद ही कहीं हुई होगी । उपर्युवत 
विषयों के सिवा शिल्प-कौशल तथा अन्य कलाओं का भी शिक्षण होता था। उत्तर 
वैदिक काल से दर्शन तथा आध्यात्म विद्या का प्रचार बढ़ा । सांख्य, योग, मीमांसा, 
बेदांत, न्याय, वैशेषिक, आदि षट॒दर्शनों के सिवा बौद्ध, जैन आदि के भी अनेक दर्शन 
रचे गये । इसके सिवा मौ्यकाल से गणित, अर्थशास्त्र, नीतिशास्त्र तथा कामशास्त्र 
पर शास्त्रीय विचार होने लगा। साहित्य के क्षेत्र में भी मौर्य-कुषाण काल से जो उन्नति 
आरम्भ हुई वह गुप्त काल तक उच्चतर शिखर पर पहुँचती गयी । काव्य, कथा, 
साहित्य, नाटक, पुराण की अभूतपूर्व उन्नति हुई। रामायण, महाभारत, पुराण 
अपने ढंग के संसार के साहित्य में अपना जोड़ नहीं रखते। मौरयकाल के बाद आन्ध्र 
राजाओं ने संस्कृत और प्राकृत का संवर्धन किया । हाल नामक राजा ने प्राकृत में 
गाथा सप्तशती नामक शरंगार रस के सुन्दर सुप्रसिद्ध काव्य की रचना की। उसकी 
सभा के राज्य-पंडित गुणाढ्य ने बृहत्कथा नामक ग्रन्थ में बड़े सुन्दर ढंग से कथाएँ 
लिखीं जिनका अनुकरण बहुत दिनों तक किया गया । ज्योतिष पर यूनानियों का 
काफी प्रभाव पड़ा । होडा-चक्र, रोमन सिद्धान्त और पौलिथ सिद्धान्तों का उद्गम 
उन्हीं से हुआ। कनिष्क के समकालीन अश्वघोष का सारिपुत्र-प्रकरण' नौ अंकों का 
नाटक सबसे पहला संस्कृत नाटक माना जाता है। अश्वघोष का प्रभाव कालिदास 
पर भी पड़ा। भास ने अनेक नाटक रचे। मास का समादर कालिदास ने भी किया। 
गुप्तकाल में संस्कृत भाषा और साहित्य ने बहुत उन्नति की । उस समय कालिदास 
नें अद्वितीय प्रतिभा तथा कला का प्रदर्शन अपने सुप्रसिद्ध नाटक अभिज्ञान शाकुन्तल 
तथा मेघदूत, कुमारसंभव, रघुवंश नामक काव्य प्रन्धों में किया। दूसरे प्रसिद्ध 
नाटककार शुद्धक हुए जिनका मृच्छकटिक नामक नाटक प्रख्यात है । सुबन्धु 
-की वासवदत्ता प्रसिद्ध ग्रन्थ है । विशाखदत्त का मुद्राराक्षस, अपने युग का एक 
मौलिक एवं अद्वितीय राजनीतिक नाटक है, सांख्य दर्शनशास्त्र पर ईश्वर क्रष्ण की 
सांख्यकारिका' युग-प्रवर्तक ग्रन्थ माना जाता है। उसके सिवा दिड्लनाग, वात्स्यायन, 
प्रशस्तपाद, शवर आदि अनेक दर्शनों के भाष्यकार अपना विशिष्ट स्थान रखते 
है। बौद्धों में असंग, वसुबन्धु, और जैनों में चन्द्रमणि तथा सिद्धसेन आदि प्रतिभा- 
शाली विद्वान ग्रन्थ लेखक हुए । कथा-साहित्य में मारतवर्ष को यदि जगतृगुरु भी 
कहा जाय तो अनुचित न होगा। भाष्य एवं टीकाकार भी उसके समान तत्कालीन 

इतिहास में मिलना कठिन है। संस्कृत भाषा तथा साहित्य की जैंसी उन्नति हमारे 
देश में हुई वैसी यूनान को छोड़कर शायद कहीं नहीं हुई । इतिहास की ओर से 
हमारे पूर्वज उदासीन रहे । उन्तकी प्रवृत्ति पुराणों की ओर झुकी रही । उसके सिवा 
जन-साधारण की भाषाओं , जैसे पाली में भी बौद्धों एवं जैनों ने विशाल साहित्य की 
रचना की | जातकमाला साहित्य का' एक अद्वितीय रत्न है। राजनीति में चाणक्य 
का अर्थशास्त्र, वैद्यस में चरक एवं सुश्रुत आदि महत्त्वपूर्ण ग्रन्थ है। सुश्रुत 
में एक सौ इक्‍कीस औजारों का उल्लेख है जिनका प्रयोग शल्य चिकित्सा में 
'होता था। फूली, हनिया, गर्भ में मरे हुए शिशुओं को निकालने के लिए आपरेशन 
होता था । 


कला-कौदशाल 


स्थापत्य तथा शिल्पकला की उन्नति भी मौर्यकालीन भारत में अच्छी 
थी । कुछ छोगों का कहना है कि ईरानियों तथा यूनानियों का उसके विकास 
पर विशेष प्रभाव पड़ा । साँची तथा भरहुत की शिल्प रचना, ग॒फाओं के मन्दिर 
और चेत्य, उड़ीसा से पश्चिमी मारत तक इधर-उधर बिखरे अब तक दर्शकों को 
आइचर्यान्वित एवं कुतूहली बनाते हैं। अजन्ता की गुफाओं के भित्ति-चित्रों की प्रशंसा 
आज भी हो रही है । एलोरा और बाघ की गुफाओं की रचनाएँ, देवगढ़ के मन्दिर, 
बोध गया का महाबोधि मंदिर, तत्कालीन स्थापत्य कला के सुन्दर प्रमाण हैं। अशोक के 
स्तम्भों की सफाई, पालिश तथा उनके शीर्ष पर बनी' पशुओं की मूर्तियाँ फारस 
'तथा पश्चिमी एशिया की कला को भी लज्जित करनेवाली है । मूतिकला में यूनानी 
डइौली, जिसे गान्धार शैली भी कहते है, के अनुसार बनायी गयी भव्यमूर्तियों के सिवा 
अमरावती तथा मथुरा की भारतीय शैली की मूर्तियाँ एशिया के अन्य देशों की कलाओं 
से उत्तम गिनी जाती है। भाव-प्रदर्शन तथा अंगभंगिमा में वे यूनान एवं रोम की कला 
से भी किसी-किसी अंश में आगे बढ़ी हुई है। अलौकिक कल्पनाओं को उत्कीर्ण करने की 
जिस योग्यता का प्रदर्शन भारत में हुआ वैसा शायद ही कहीं हुआ हो । ताँबे तथा 
लोहे का भी स्तुत्य काम यहाँ होता था। दिल्ली का लोहे का स्तम्भ उसके बाद भी कई 
शतियों तक संसार में कहीं भी न बन सका। एक प्रमुख विद्वान्‌ का कंथन है कि कला 
के क्षेत्रों में जिस वैचित्र्य तथा प्रतिभा का प्रदर्शन भारत में हुआ वैसा उन युगों में भू- 
मंडल पर अन्यत्र कहीं भी नहीं हुआ। भारत की कलाओं तथा धर्म एवं ददोनश्ञास्त्र का 
प्रभाव फारस से लेकर चीन, जापान तथा सीलोन प्रायद्वीप और कांबोज तंक॑ शर्तियों 

तक बढ़ता चला गया । बोरोबुद्दर तथा अंगकोरवाट के विश्वविख्यात मंदिर भारतीय 
कला के ही प्रसाद है । 


्‌ः 


घम 


भारतीय आर्य छोग आरस्म से ही धर्मप्राण थे । वेद, पाव्चात्य मतानुसार, 
मुख्यतः स्तुतियीं के संग्रह हैं। ये स्तुतियाँ प्राय: यज्ञों तथा अन्य शुभ अवसरों पर 
पढ़ी या गायी जाती थीं । ईरान वालों की तरह वेदिक काल में आये लोग न तो 
मन्दिर बनाते थे और न संभवत: मूर्तिपुजन ही करते थे । वे अलक्ष्य दैवी शक्ति 
अथवा प्राकृतिक शक्तियों को अनुप्राणित समझते थे और उनको तुष्ट करने के लिए 
यज्ञ एवं स्तुतियाँ करते थे । उनका विश्वास था कि देवताओं अथवा देवियों को 
प्रसन्न कर लेने से ऐहिक तथा पारछौकिक कामनाओं की पूर्ति हो जाती है। उनके 
असन्तुष्ट होने से अनेक बाघाएँ पड़ती हैं और सफलता दुष्प्राप्प हो जाती है। उनके 
प्रमुख देवता इन्द्र, अग्नि, सविता, प्रजापति, रुद्र तथा विष्णु आदि थे, देवियाँ थीं 
पृथ्वी, अदिति, ऊषा, सरस्वती आदि। साथ ही उनकी यह भी धारणा थी कि समस्त 
शक्तियों को अनुप्राणित तथा संचालित करने वाली एक महान शक्ति है जो अनादि, 
अनंत, तथा अवष्य है । प्रत्येक कार्यसिद्धि के लिए यज्ञ की आवश्यकता है चाहे वह 
छोटा हो अथवा बड़ा | साधारण गृहस्थ को पाँच महायज्ञ करने का आदेश था। वें 
थे ब्रह्मयज्ञ, देवयज्ञ, पितृयज्ञ, भूतयज्ञ तथा अतिथि यज्ञ। बड़े यज्ञ कमी-कभी महीनों तक 
चलते रहते थे जिनमें अपार सामग्री, द्रव्य, धन, समय, और आयोजन की आवश्यकता 
पड़ती थी। श्रौत यज्ञ में राजा और सामनन्‍्त सोम-पान करते थे। मनोरथ विशेष 
के लिए जैसे दीर्घायु, पुत्र-कामना, वर्षा अथवा आधिपत्य आदि के लिए भी यज्ञ किये 
जाते थे । आधिपत्य और स्वराज्य के लिए वाजपेय, राजसूय और अइ्वमेघ यज्ञ का 
विधान था। उपर्पक्त संक्षिप्त विवरण से यह स्पष्ट है कि आर्य लोगों के यज्ञ केवल" 
व्यक्ति के लिए ही नहीं वरन्‌ पितरों, मनुष्यों, विश्व, राज्य, साम्राज्य के हितों के 
निमित्त भी किये जाते थे। कुछ यज्ञों में पशुवध भी बाद में होने लगा था। वैदिक 
काल के बाद यज्ञों की ओर से कुछ लोगों का जी ऊबने लगा। यज्ञों द्वारा सिद्धि, 
सुख-शान्ति तथा अमरत्व को प्राप्त करता उनकों भ्रममूलक जान पड़ने छगा | कुछ 
ने यज्ञों को प्रतीकात्मक मान कर उसके गृढ़ तात्पर्य को समझाने की चेष्टा की । 
कुछ ने उनको निःसंकोच होकर व्यर्थ घोषित कर दिया । यज्ञों के बदले उन्होंने 
मन, बुद्धि तथा काया की शुद्धि को ही दुःख-निवृत्ति और मुक्ति का साधन निश्चित 

किया । उनके द्वारा सर्वभूतात्मा का साक्षात्कार नहीं तो अनुभव प्राप्त करता ही 
अन्तिम ध्येय और अमरत्वप्रद बताया गया । उनके अनुसार जीव, आत्मा, ब्रह्मा, 
इत्यादि का ज्ञान होते ही मोक्ष हो जाता है। इच्हीं विषयों पर उपनिषदों में गंभी र 
विचार पाया जाता है । 

१. जैनधर्म के सुप्रसिद्ध जिन वर्धमान का जन्म जात्रिक कुल के प्रधान सिद्धार्थ 
की लिच्छवी कुल की त्रिशलीदेवी के गर्भ से हुआ (५४० ई० पू० ) । विवाह हो जाने 
और एक पुत्र को जन्म देने पर उनका चित्त सांसारिक वैभव-विलछास में न छगा । 
अन्ततोगत्वा उन्होंने तीस वर्ष की आयु में बराग्य छेकर नि््नन्थ मत ग्रहण कर 
लिया और जैन धर्म के सिद्धान्तों का प्रचार करना आरम्म कर दिया। वेराग्य लेने के 
तेरह वर्ष अनंतर वे अहंन्त एवं जिन की सिद्धावस्था को प्राप्त हुए। अनुमानतः 
पावा नगर में उनका देहावसान (४६८ ई० पू०) हुआ। 

२. हिमालय की तराई में शाक्‍्यों का एक छोटा-सा गण राज्य था, जिसकी राज- 
धानी कपिलवस्तु थी। वहाँ के गणमुख्य राजा शुद्धोधत' की महारानी महामाया ने 
लुम्बिनी में एक बालक को जन्म दिया, जिसका नामकरण सिद्धार्थ हुआ (४८६ ई० 
पू०) और जिसका पालन मौसी गौतमी द्वारा होने के कारण गौतम उपनाम निर्धा- 
रित हुआ । बाल्यकाल से ही उनकी प्रवृत्ति अन्तर्मुखी थी । यद्यपि उनका विवाह 
राजकुमारी यशोधरा से हुआ था और उससे एक पुत्र भी उत्पन्न हुआ, तथापि उनका 
चित्त निवृत्तिमार्ग से न हटा । अन्ततोगत्वा उन्होंने गृह त्याग (महाभिनिष्क्रमण ) 
कर विरक्‍्त रूप से सत्य की खोज की । पैंतीस वर्ष की आयु में बोधिव॒ृक्ष के नीचे 
उनचास दिनों के अनवरत ध्यान तथा संधान से उनको सत्य सिद्धान्त प्राप्त हुआ । 
तदनंतर वे अपने सिद्धान्तों का प्रचार करते रहे | उनका विशिष्ट कार्यक्षेत्र पूर्वी 
उत्तरप्रदेश, तथा मगध रहा । अस्सी वर्ष की आयु में पावा में उनका परिनिर्वाण 
हो गया । उनके बाद उनकी स्थापित भिक्षु संस्था, संघ', उनका कार्य करती 
रही । 

३. श्री महाबीर स्वामी के गोसाल मस्करी-पुत्र नामक एक सहयोगी ने 
मत-विभिन्नता के कारण उनका साथ छोड़ कर “आजीविक” नामक अपना' 
संप्रदाय अलग स्थापित किया । उसका देहावसान ४८४ ई० पू० में हुआ । 
गोतमबुद्ध तथा महाबीरजिन राजवंशी थे। किन्तु गोसारू का जन्म साधारण वर्ग 
में हुआं था | । 

यह विचारणीय है कि उपर्युक्त तीनों मतों के प्रचारकों का अभ्युदय एवं कार्य- 

क्षेत्र पूर्वी उत्तरप्रदेश, मगध और संभवत: आगे भी रहा हो । संभव है कि उन क्षेत्रों 
में ऐसे आर्येतर लोगों का प्राधान्य हो जिन पर वैदिक धर्म का उस समय तक 
अधिक प्रभाव न रहा हो । 
बोद्ध धर्म 

बौद्ध धर्म का सिद्धान्त अध्यात्ममूलक न होकर मनोवैज्ञानिकता पर आश्रित 
था | सानृषिक जीवन को वह मूलतः दुःखमय मान कर चलता है । असंतोष, वेदना, 
दुःख और तज्जनित यातनाएँ सर्वेव्यायक और जीवन से सम्बद्ध हैं। उन सब का 
मूल कारण तृष्णा है जो अहन्ता अथवा भ्रमात्मक आत्मा या जीव की सत्ता में 
विश्वास करने से उत्पन्न होती है। आत्मा की असत्यता समझ लेने से तृष्णा का स्रोत 
बन्द हो जाता है और तृष्णा के अभाव में दुःख छिन्न-भिन्न होकर सत्ताहीन हो 
जाता है। वस्तुतः आत्मा की कोई सत्ता नहीं, वह केवछ कपोल-कल्पना है। इसी 
कारण बौद्ध मत को अनात्मवाद कहा गया है। उपर्यकत ज्ञान तभी प्राप्त होता है जब 
सम्यक्‌ दृष्टि, सम्यक्‌ संकल्प, सम्यक्‌ वाक्‌, सम्यक्‌ कर्म, सम्यक्‌ जीविका, सम्यक्‌ 
प्रयत्न, सम्यक्‌ स्मृति, और सम्यक्‌ चिन्तन अथवा समाधि का अवलम्बन किया जाय । 
अज्ञान अथवा सत्य ज्ञान के अभाव में कल्पना, निजत्व, नाम, रूप, छः ऐन्द्रिक तत्व 
स्परश-मावना, तृष्णा, बन्धन, व्यक्तित्व, पुनरजेन्म और दुःख-जाल क्रमश: प्रकट 
होते रहते है । संसार दुःखमय और, अनित्य एवं क्षणिक है। न जीवात्मा और न 
विदश्वात्मा अथवा परमात्मा की कोई सत्ता है, संसृति के प्रवाह से निवृत्त हो जाना 
ही निर्वाण अथवा मोक्ष है. जिसकी प्राप्ति जीवन काल में भी हो सकती है। 
मृत्यु के उपरान्त वह परिनिर्वाण हो जाता है । 
जन धर्म 

जैन सिद्धान्त के अनुसार जगत अनादि और अनन्त है। उसका ख्रष्टा कोई 
नहीं। संसार-चक्र नित्य चछता रहता है यद्यपि उसमें उन्नति (उत्सपंण) तथा अवनति 
(अवसर्पण) होती रहती है। संसार का व्यापार जीव और अजीव में आकाह, काल, 
गति, (धर्म), अगति (अधमं ), और भूतद्रव्य (पुद्गल) प्रत्येक पदार्थ में विद्यमान 
रहता है । किन्तु भौतिक आवरणों से ढक जानें के कारण उस पर मलीनता आ 
जाती है। यह दशा कर्मो के फल के अनुसार होती है। इसी कारण जीव कर्मानुसार 
पुनरजेन्म अथवा आवागमन के चक्कर में फँसा रहता है। उससे छुटकारा तब मिल 

सकता है। जब जन्म तथा कर्मों का क्षय कर दिया जाय । फिर जीव उसके बन्धन में 
नहीं पड़ता । संयम, तप द्वारा कर्मों के आधबरणों सें मुक्त होने पर जीव अपने शुद्ध 
स्वरूप को प्राप्त होकर, संसार सें ऊपर उठकर उच्चतम स्वर्ग का भी अतिक्रमण 
क्र अक्षय आनन्द में प्रतिष्ठित हो जाता है । उसी स्थिति को निर्वाण' कहते हैं । 
वहीं ईश्वरत्व और सर्वज्ञता प्राप्त होती है । 


आजीवकों के मत 


उनके सिद्धान्त के अनुसार “नियति” के विधान से ही संसार चक्र चल रहा है । 
उसकी गति अनिवार्य और अटल है। नियति अमूर्त किन्तु अनादि एवं सर्वग्राही 
तत्व है जिसके व्यापार को रोकना दुसाध्य ही नहीं वरन्‌ नितान्त असंभव है। मनुष्य 
ही नहीं, सारा विश्व ही उसका खिलौना है । जप, तप, आचार, विचार, यम, नियम 
आदि नियति की गति में कोई फेर-फार नहीं कर सकते । मनुष्य जो कुछ अच्छा 
या बुरा करता है वह सब नियति की प्रेरणा से ही । यह प्रेरणा ही सब को कठ- 
पुतली की तरह नचाती है। अतः पुरुषार्थ अथवा शुभाशुभ का कोई प्रश्न ही नहीं 
उठता और नियति के प्रवाह को सनन्‍्तोषपूर्वक सहन करने के सिवा कोई अत्य 
उपाय नहीं । 

कुछ विचारक तो यहाँ तक कहने लगे कि वेद ही नहीं वरन्‌ स्वर्ग, जीव, आत्मा, 
ब्रह्म, ईश्वर, कर्म, आचार, शास्त्र, मोक्ष, निर्वाण आदि की कल्पनाएँ व्यर्थ, अमात्मक 
और सववंथा असत्य है । सत्य तो यह है कि जब तक जीवन रहे तब तक विधि-निषेध 
का चक्कर छोड़ कर, जिस प्रकार बन पड़े सुख और मौज तथा आनन्द उठाने में 
चूकना न चाहिए। ऐन्द्रिक, मानसिक, सब प्रकार के सुख सत्य हैं और जीवन की 
सफलता उनके अधिकाधिक उपभोग में ही समझनी चाहिए। ऐसा प्रतीत होता है 
कि इस मत की भारतवासियों ने अवहेलना की और उसे उपहासपूर्वक उड़ा दिया । 

उपर्युक्त मतों पर विचार करने से यह प्रतीत होता है कि छठी और पाँचवीं शती 
(ई० पृ०)में प्राचीन धारणाओं और रुढ़ियों के प्रति असन्तोष ही नहीं,वरन्‌ अविश्वास- 
सा हो चला था। संभव है कि तत्कालीन सामाजिक, राजनीतिक एवं आ्िक परि- 
स्थितियों का वातावरण लोगों में ऐेहिक और लौकिक जीवन के प्रति उदासीनता एवं 
असंतोष का संवर्धन कर रहा? । सरल और स्वाभाविक ग्रामीण जीवन, छोटे-छोटे 
राज्यों की स्वतंत्रता, नगरों की स्वार्थपरायणता, अनाचार और विलासिता, ब्राह्मणों 
और क्षत्रियों के पतन, अनायों और शूद्रों के अम्युदय, करों की वृद्धि आदि ने लोगों 


२०० विश्व-इंतिहास 


को जीवन के प्रति उदासीन कर दिया हो । संभव है उन्हीं कारणों से बुद्ध, महाबीर 
तथा अधिकांश अन्य चिन्तक नगरों में विशेषतया उपदेश देते और संस्थाएं स्थापित 
करते फिरते थे । इसके सिधा नवीन आच्दोलनों का विशेष कार्यक्षेत्र पूर्वी उत्तर- 
प्रदेश, मगध आदि में ही साधारणतः सीमित-सा रहा । नवीन आन्दोलनों की क्षमता 
तथा तीक्षता को सोच कर शैशुनाग, मौर्य तथा नन्द वंश के उदीयमान साम्राज्य 
स्थापकों ने बौद्ध और जैन मतों को अपने लालन-पालन तथा संरक्षण में लेना उचित 
समझा हो । उस नीति से उनको एक लाभ तो यह हो सका कि उनको ऐसे समुदाय की 
सहायता प्राप्त हुई जो वैदिक युग के राजाओं को ब्राह्मणों से मिला करती थी। 
दूसरा छाभ यह हुआ कि नये मतों का प्रचार करते वाले नये साम्राज्य अथवा राज्यों 
के विरुद्ध आन्दोलन न उठाते थे अपितु उनको आशीर्वाद देते रहते थे। तीसरा 
लाभ यह हुआ कि आर्यों की दुदंमनीय जातिवादिता के निराकरण के साथ ही साथ 
उनमें प्रचलित यज्ञादि पर जो राज्य का धन व्यय होता था' उससे छुटकारा मिल 
गया । संभव है कि चतुर नीतिज्ञ यह भी जानते हों कि नये धर्मों के सिद्धान्त 
ऐसे है जो सर्वसाधारण में श्रद्धा भले ही उत्पन्न करें किन्तु मानवीय दुर्बलताओं के 
कारण व्यवहार में सक्रिय रूप में न आ सकेंगे। लोगों का ध्यान ऐहिक समस्याश्रों 
से हटाकर पारलौकिक चिन्तन की ओर शझ्ुका देने की क्षमता उन ऋ्रान्तिकारी मतों 
में पायी गयी जिसका लाभ राजनीतिक और व्यापारिक समुदाय को अनायास मिल 
सकता था । 

औपनिषदिक, जैन तथा बौद्ध मतों में अनेक समानताएंँ है । उदाहरणार्थ 
तीनों त्याग, कर्मफल, मुक्ति, मत, वचन और कर्म की सत्यता, आचार-विचार की 
शुद्धता, यम, नियम तथा न्यूनाधिक अहिसा में विश्वास रखते हैँ । किन्तु उनकी 
परिभाषाओं तथा विषयों के महत्त्व-वितरण में थोड़ा बहुत भेद है। उदाहरण 
'के लिए जैन त्याग, तप, ज्ञान तथा अहिसा पर अत्यधिक जोर देते है । बौद्ध धर्म 
अध्य मार्ग का अवलूम्बन करता है। अनेक समानताओं के साथ-साथ उनमें कुछ बातों 
'में बहुत बड़ा मतभेद है। औपनिषदिक सिद्धान्त जीवात्मा को मानता है। जैन भी 
जीव को मानते हैं किन्तु बौद्ध उसको नहीं मानते । उपनिषद ब्रह्म अथवा ईश्वर 
की सच्चिदानन्दात्मक सत्ता जीवों से पृथक्‌ मानते हैं। जैन सृष्टि का कोई कर्ता 
धर्ता और संहर्ता तो नहीं मानते किन्तु जीव की पूर्ण उन्नति हो जाने पर उसी में 
सच्चिदानन्दात्मक ईव्वरत्व की स्थिति होना वे मानते हैं। किन्तु प्राचीन बौद्ध 
धर्म न तो आत्मा का न जीव का पुनर्जन्म, न ईइवर का ईव्वरत्व मानता है। बौदाों 

के अनुसार तृष्णा के निरोध होने पर तथा कर्मों के क्षय हो जाने पर व्यक्तित्व की 
चेतना जाती रहती है । वे उसी को दुःख से परम निवृत्ति अथवा निर्वाण कहते हैं। 
वेदिक मतानुकूल दर्शनशास्त्रों की रचना हुई । सांख्य, वेदान्त और मीमांसा योग, 
न्याय और वेशेषिक पड़्दर्शन के नाम से प्रसिद्ध है । इसी प्रकार आगे चल कर 
बौद्धों तथा जैनों ने अपने-अपने दर्शन शास्त्रों की रचनाएँ कीं । 
उपर्युवत संक्षिप्त विवेचन से एक तो यह बात स्पष्ट है कि उस युग से ही विचारों 
तथा मतों की स्वतंत्रता हमारे देश में थी। दूसरी बात यह कि आचार-विचार की 
शुद्धता, त्याग, अहिसा, अक्षय शान्ति का जितना समादर हमारे देश में हुआ वैसा 
शायद ही कहीं हुआ हो । उन्हीं के कारण हिसात्मक यज्ञों का विधान बदलू गया 
और निरामिष भोजन का प्रचार बढ़ गया। भारतवासियों की उनमें श्रद्धा तथा 
विश्वास तब से निरंतर अब' तक चला आता है और वे आदर्श हमें सांस्क् तिक व्यवित 
देते चले आ रहे हैं । 
संभव है कि उपर्युक्त धारणाएँ सब एक साथ ही उत्पन्न न हुई हों और विभिन्न 
व्यक्तियों को उनका आंशिक रूप ही सुझाई पड़ा हो | दैशुनाग, तन्‍द और मोर्यवंश में 
अशोक को छोड़कर कोई ऐसा सम्राट नहीं दिखाई पड़ता जिसकी नीति और जीवन- 
वृत्त से यह अनुमान किया जा सके कि वह भगवान्‌ बुद्ध ओर भगवान्‌ महाबीर द्वारा 
निर्दिष्ट आचारों और विचारों पर चलने के लिए लाहायित अथवा सन्नद्ध हो । 
उनके राज्यकाल में राजनीति, अर्थनीति और दण्डनीति वैसी ही वक्र गति से चछती 
रही जैसी कि अन्यत्र दिखाई पड़ती है | जो कुछ भी हो, साधारण श्रद्धालु जनों में 
प्रचलित तत्कालीन धार्मिक विचारों द्वारा घर्मं का सम्मान, अधर्म के प्रति ग्लानि, 
आचार और विचार की शुद्धता, कर्तव्य के प्रति ध्यान आदि की भावनाओं का 
संरक्षण होता रहा । भारतवासियों की धर्मप्रियता की पुष्टि हुई तथा विचारों की' 
स्वतंत्रता की रक्षा होती रही । ' 
यध्पि मूर्तिपूणा और सम्मवतः देवालयों की प्रतिष्ठा सिन्धु घाटी की सभ्यता में 
भी पायी जाती है तथापि यह कहा जा सकता है कि ईरानियों की तरह वैदिक आरयों 
ने उनको स्वीकृत नहीं किया । बौद्धों तथा जैनों ने पवित्र स्थानों तथा महात्माओं' 
के पाथिव अवशोषों का श्रद्धापृवंक समादर करने की परिपाटी का आरम्भ किया जो 
उत्तरोत्तर बढ़ती गयी । वही आगे चल कर मूतिपूजा, तीर्थयात्रा, देवालयों को 
प्रतिष्ठा के रूप में विकसित होकर सारे देश में फैल गयी । इन बातों में कालान्तर में 


हमारा देश सबसे आगे बढ़ गया । इन प्रवृत्तियों में यदि कुछ दोष थे तो कुछ गुण भी. ०... 

थे। उन्हीं के कारण स्थापत्य कला, शिल्प कछा तथा किसी अंश तक चित्र कला में 
भी अपूर्व उन्नति हुई। तीर्थ-स्थान, तथा मन्दिर बहुत काछ तक इस देश में विद्या 
तथा संयमित जीवन के केन्द्र-से रहे | इन स्थानों की यात्रा अनुभव तथा शिक्षा प्राप्त 
करने का आकर्षक साधन बनी । वे विचार-विनिमय के ही नहीं वरन्‌ व्यापार एवं 
कला-कौशल के आदान-अ्रदान के भी माध्यम हुए । एक-सी' सांस्कृतिक एकता और 
देश-बन्धुत्व की भावना को जाग्रत एवं स्थिर रखने के लिए तीथर्थयात्रा अच्छा 
व्यावहारिक उपाय सिद्ध हुआ। इन संस्थाओं द्वारा भारत की सांस्कृतिक देनों तथा 
आदरशों का बहुत कुछ संरक्षण एवं पोषण होता रहा । इसी के साथ यह भी सा कहना 
अनुचित न होगा कि धामिक उत्साह, श्रद्धा तथा भावों की क्षीणता होने पर 
ये संस्थाएं निर्जीव होकर आदर्शों, आचार-विचारों से पतित होकर दोषात्मक हो 
गयीं । उनमें वे ही अवगुण आ गये जो पश्चिमी एशिया तथा मिस्र की वैसी 
संस्थाओं में प्रचलित हो गये थे । 

जन तथा बुद्ध धर्मों को मौर्यों, कुषाणों तथा अन्य राज्यों से बड़ी सहायता 
मिली थी । किन्तु शुंग, शातवाहन, वाकाटक तथा गुप्तवंशियों ने वेदोपनिषद्‌, 
मन्त्रादि-शास्त्रों, पट्दरशदों का पोषण और संव्धेत किया । हीनयान को छोड़कर बौद्ध 
मत की विचारधारा महायान की ओर झुकी । बुद्ध को उसने ब्रह्म और ईदवर से जा 
मिलाया और भक्ति, करुणा, दया और कृपा का महत्त्व स्थापित किया। उधर वेद- 
धर्मानुयायियों ने भी हिसात्मक तथा हरूम्बे-चौड़े यज्ञों से विमुख होकर उन्हीं भावों 
एवं विचारों को घटा-बढ़ा' कर प्रचलित करना शुरू किया । बुद्ध को भी उन्होंने 
राम-कृष्ण की तरह का एक अवतार मान लिया और महायान की तरह ही मूर्तिपुजा 
एवं ततू समान अर्चा तथा उत्सव उन्होंने भी अ्रचलित कर दिये । परिणाम यह 
हुआ कि दोनों का भेंद दिनोंदिन मिटता चला गया और अन्त में दोनों ने नवीन 
पौराणिक धर्म का तथा शंकराचार्य जी के ब्रह्मम्मायावाद का दाशनिक रूप धारण 
कर लिया। बौद्ध धर्म का व्यक्तित्व नये हिन्दू धर्म में विलीन हो गया। जैन धर्म 
का अस्तित्व भारत में तो कायम रहा; किन्तु भारत से बाहर उसका प्रचार 
ने हो सका । 


पौराणिक हिन्दू धर्म द 


पौराणिक धर्म की पहली विशेषता तो यह है कि वह अनेक मतों का संयोजन 
तथा समन्वय करके एक ऐसा सिद्धान्त स्थापित करने की चेष्टा करता है जो अधिका- 

घिक लोगों को सुगम तथा छोकप्रिय हो। उसमें नीचे स्तर के थोथे मतों से छेकर 
अत्यन्त सुक्ष्म तथा सुसंस्क्रत सिद्धान्तों तक को स्थान दिया गया है जिससे अशिक्षित 
समुदाय से लेकर प्रतिभा-सम्पन्न दाशनिक तक छाभ उठा सकें । उनमें समन्वय 
स्थापित करने का भी यथासंभव प्रयत्न किया गया। धर्म, कर्म, जीव, काम, अर्थ, 
मोक्ष, ईश्वर, भक्ति, अहिसा, सत्य, ज्ञान, तीर्थ, अर्चा आदि सभी विषयों का समावेश 
तथा समन्वय किया गया है। उसमें अवतारवाद, मूर्ति पूजा, ब्रत-उपवास, भक्ति, 
तीर्थे-माहात्म्य आदि को विशेष महत्त्व दिया गया है। वर्णाश्रम धर्म की महिमा मानते 
हुए भी उसको भक्ति, दया, औदार्यादि के सहारे मृदुल बनाने का प्रयत्त वेदोपनिषद 
मतावलम्बियों ने किया है । वैदिक श्रद्धा के साथ ईश्वर-विश्वास, ऐहिक तथा 
स्वर्गिक सुख की कामना के सम्मिश्रण से भक्ति-मार्ग का उद्भव हुआ। धर्म की 
प्रतिष्ठा और अधर्म का नाश करने के लिए ईश्वर आवश्यकतानुसार समय-समय 
पर उपयुक्त रूप घारण कर लेता है। वह स्वाभाविक करुणा, दया, वत्सलता के 
कारण ही यह अवतार लेता है। हिन्दू दश अवतार मुख्य मानते हैं। जिनमें श्रीराम 
और श्रीक्षष्ण विशिष्ट है। कुछ ऐसी ही प्रवृत्ति अस्पष्ट रूप में बौद्धों और जैनियों में 
प्रतिमासित है । तीर्थंकरों तथा बोधिसत्वों में भी अवतारों के-से तत्व कमोबेश 
पाये जाते हैँ । उनमें भी हिन्दुओं की-सी भक्ति भावना जाग्रत हो गयी। यह भवित- 
आन्दोलन गुप्तकाल तक पूर्ण रूप से प्रतिष्ठित हो गया। पुराणों में अठारह पुराण 
मुख्य माने जाते हैँ । गुप्तककारू तक उनका वह रूप बन गया जिसमें वे आजकल 
मिलते है । जैनों के भी पुराण हैं। गुप्तकाल के बाद भी समय-समय पर बहुत-से' 
अंश पुराणों में जोड़ दिये गये। कुछ पुराण शैव, कुछ वैष्णव, कुछ शक्ति अथवा 
अन्य अनेक दृष्टिकोणों से रचे गये हैं। अतएवं उनमें साम्प्रदायिकता दिखायी पड़ती 
है। किन्तु उनमें न्यूनाधिक रूप से उपर्युक्त विषयों, तथा भूगोल, इतिहास, 
अनुश्वुतियों, गाथाओं, लोक प्रथाओं एवं संस्थाओं आदि का वर्णन मिलता है। 
उनका प्रभाव जनता पर उत्तरोत्तर बढ़ता गया। यहाँ तक कि सारे हिन्दू समाज 
का धर्म उन्हीं पर अवरूम्बित हों गया। 


राजनीतिक विधान 


वैदिक समाज तथा राजनीति-संगठन का मूलाधार गृह था । गृह का संगठन 
सुव्यवस्थित रूप से किया गया था। गृहपति तथा गृहिणी का पूर्ण सम्मान और 
उनके अनुशासनों का पालन होता था । समात्न कुल-शील वाले गुहों के समूह के 


पक विश्व-इतिहास 


लिए ग्राम' शब्द प्रयुक्त होता था | कुछ ग्रामों को मिलाकर एक विज्ञ' बनता था 
ओर कुछ विश एक जन' में संगठित कर दिये जाते थे। उपर्यक्त विशेष शब्द 
पहले सामाजिक संगठन के अर्थ में प्रयुक्त होते थे किन्तु कालान्तर में उनका प्रयोग 
दूसरे अर्थी में होने लगा । इनमें से प्रत्येक अंग का एक प्रमुख अधिकारी होता था, 
जैसे गृहपति, ग्रामणी, विज्ञांपति, गणाधिपति तथा जनाधिपति । जनाधिपति ही' 
राजा कहलाता था | वह राजकुल का होता और पैतृक उत्तराधिकार के अनुसार 
राजत् प्राप्त करता था । किसी-किसी दशा में विशाांपति मिल कर राजपुत्रों में से 
सबसे उपयुक्त व्यक्ति को राजा चुन लेते थे। युद्ध, न्याय-वितरण तथा जातीय 
यज्ञादि में प्रायः राजा ही नेता होता था । घधर्मानुसार शासन करना तथा प्रजा का 
-पालन-पोषण करना उसका कर्तव्य था। राजा की सहायता करनेवाले अधिकारियों 
में से पुरोहित, सेनानी तथा ग्रामणी प्रमुख समझे जाते थे । उसको परामर्श देने 
के लिए एक सभा होती थी । जिसके सदस्य प्राय: योग्य ब्राह्मण तथा श्रेष्ठ लोग 
होते थे जो आमन्त्रित किये जाने पर राजा को सम्मति देते थे । उनकी सम्मति 
' का राजा बड़ा सम्मान करता था । राजा के चुनाव के लिए अत्यन्त महत्त्वपूर्ण 
. परिस्थिति आने पर सार्वजनिक समिति का अधिवेशन किया जाता था। समिति 
के निर्णय को अनुशासन मान कर राजा शिरोधायें करता था। उपर्यक्त बन्धनों 
' के सिवा राजा पर धर्म का भी प्रतिबन्ध रहता था। धर्म का उल्लंघन करना उसके 
लिए सर्वेथा अनिष्टकारी समझा जाता था। राजा का मुख्य कर्तव्य प्रजा का संरक्षण 
और शत्रुओं का दमन था । 


,. उत्तरवैदिक काल में राजा के वैभव, उसकी शक्ति तथा राज्य-विस्तार से 
' उसके कर्तव्यों की सीमा में भी वृद्धि हुई। वह पुरों के विशाल भवन में अधिक ठाठ- 
'बाट के साथ रहने लगा । उसके रहन-सहन में नागरिकता का गहरा प्रभाव 
“दिखाई पड़नें लगा । उसके कर्तव्यों में विद्वानों, विद्यार्थियों और निःशक्त लोगों 
की सहायता करना आवश्यक समंझा जाने छूगा। प्रजा की रक्षा के लिए यह विधान 

बना कि यदि डाका अथवा चोरी से किसी की हानि हुई हो तो स्थानिक कर्मचारियों 

का कतव्य होगा कि वह उसकी पूर्ति करें । राजा तथा शासन के बढ़ते हुए खर्च 

के लिए कृषकों को दशमांश से षष्ठमांश तक कर' देना पड़ता था। व्यापार, 
- धातुओं, पशुओं, .फढ-फूलों, वनस्पतियों, मांस, घास और लकड़ी तक पर कुछ-त- 
' कुछ कर लग गये थे । महीने में कम-से-कम एक दिन बेगार भी ली जाने लगी । 
: राजा की सम्पत्ति, वैभव, बल तथा साधनों के बढ़ने से उसमें स्वच्छन्दता की अभि- 

लाषा बढ़ने लगी। सभा शायद साधारण मुकहमे करती थी और समिति विधि- 
विधान पर विचार करने छगी। पुराने ढंग की सभा एवं समिति का महत्त्व कम 
होने लगा । राजा ने अपने मन्त्रियों की संख्या बढ़ा कर, उनकी राय लेकर अपनी 
नीति स्वयं निर्धारित करना शुरू कर दिया । राजा में देवत्व की कल्पना होने 
लगी जो उत्तरोत्तर पुष्ट होती गयी । चन्द्रगुप्त की सभा में बारह मनन्‍्त्री थे। शासन 
का क्षेत्र एवं कार्य बढ़ जाने से मन्त्रियों की संख्या का बढ़ना आवश्यक ही था । 
राजा की सभा में सूत (पौराणिक), कोषाध्यक्ष, राजकर मन्त्री तथा जुआ, शिकार- 
विभाग के अध्यक्ष भी शामिल किये गये। रानियों को भी शायद मन्त्रिसभा में 
स्थान दिया गया.। राज्य की व्यवस्था को सुचारु रूप से चलाने के लिए शासन 
'का भी अधिक संगठन करना पड़ा ग्रामों में तो भ्रामणी पहले था ही; उत्तर- 
वैदिक काल के अन्तिम भाग तक दकश्ञ ग्राम, विशति ग्राम, शत ग्राम तथा सहस्त 
'ग्रामों के अधिकारी नियुक्त किये जाने छूगे । प्रत्येक क्षेत्र के अधिकारी को अपनी- 
अपनी परिधि में कर उगाहने, अपराधी को दण्ड देने, शान्ति रखने तथा न्याय- 
रक्षा का अधिकार दे दिया गया। ग्रामों की स्वतन्त्रता में अधिक हस्तक्षेप न 
किया जाता था तथापि शासन में नौकरशाही (ब्यूरोक्रेसी) की-सी झलक दिखाई 
'पड़ने छगी | 

यों तो आरम्भ से ही आरयों के दल आपस में लड़ते-भिड़ते थे, किन्तु सम्पत्ति, 
वेभव, बल की वृद्धि के साथ राज्य बढ़ाने की छालसा भी स्वभावतः बढ़ती गयी । 
छोटे-छोटे राज्यों का युग बदल कर बड़े राज्यों का जमाना आ गया। राज- 
'सत्तात्मक राज्यों के सिवा गण' (वंश) राज्यों का भी उल्लेख मिलता है। सम्मवतः 
एक बंद के सजातीय लोगों के इतस्ततः राज्य थे, जिनका शासन गणों अथवा 
अल्पतन्त्र द्वारा होता रहा होगा । स्पष्ट प्रमाण के अभाव में यह प्रतीत होता है कि 
कुलों के मुख्य नेताओं की सभा शासन का नियन्त्रण करती होगी । कभी-कभी 
'कई बंशों के छोग मिल कर संयुक्त शासन करते थे। छठी शती ई० पू० के आरम्भ 
'ज्ञक' उत्तरी भारत में कई बड़े-बड़े 'राज्य स्थापित हो गयें । उनमें आठ दस गण- 
राज्य भी थे । उनमें आपस में प्रभुत्व के लिए भयंकर संघर्ष होते थे। राजतन्त्र 
के सुसंगठित बल तथा तत्परता के आगे प्रजातन्त्र राज्य छिन्न-मभिन्न होने लगे । बुद्ध 
भगवान्‌ के समय तक यह नौबत आयी कि मालवा से मगध तक केवल चार बल-* 
शाली राज्य रह गये । उनमें भी संघर्ष होता रहा। अन्ततोगत्वा मगध के. राज्य ' 
ने सबको परास्त कर एक साम्राज्य स्थापित किया जो मालवा से पूर्वी बिहार'तकः 

विस्तृत था । सम्भवतः साम्राज्य विस्तार से उत्पन्न शत्र-बाहुल्य के कारण ही 
सम्राट को अपनी अंग-रक्षा के लिए महलों के भीतर भी सरशास्त्र स्त्री-रक्षकों की 
आवश्यकता पड़ने लूगी थी बाहर का तो कहना ही क्या । मगध के सम्राट्‌ धन- 
नन्‍्द के समय में सिकन्दर के आक्रमण के बाद चन्द्रगुप्त मौर्य ने पंजाब भी मगध 
साम्राज्य में शामिल कर लिया। मौर्यों के समय में मैसूर तक दक्षिण में तथा हिन्दु- 
कुश' तक पद्चिम में और उड़ीसा तक पूर्व में मौर्य साम्राज्य बढ़ गया । साम्राज्य- 
स्थापन के बाद भी पदिचमी प्रान्तों में साम्राज्य के अन्तर्गत गणतन्त्र चलते रहे 
होंगे । 

इतने बड़े साम्राज्य का शासन करने के लिए कुछ नवीन विधानों की आवश्यकता 
पड़ गयी । पहली आवश्यकता तो थी विजित राज्यों तथा प्रान्तों के निरीक्षण 
करने की और दूसरी थी बड़े नगरों में व्यवस्थित शासन स्थापित करने की। साम्राज्य 
के यथेष्ट प्रबन्ध के लिए ईरानी परिपाटी के अनुसार उसे प्रान्तों में विभवत कर 
दिया गया । कुछ राज्यों को आधिपत्य स्वीकार कर लेने पर यथापूर्व चलते रहने 
की स्वतन्त्रता दे दी गयी । प्रान्तों की अध्यक्षता राजवंश के कुमारों को प्राय: 
दी जाती थी । चार प्रान्तों, तक्षशिला, तोषाली, उज्जेन तथा सुवर्णगिरि का उल्लेख 
मिलता है। 

साम्राज्य के बढ़ते हुए कार्यों को सुचारु रूप से चलाने के लिए राजमन्त्रियों 
की संख्या सम्भवतः अठारह तक बढ़ा दी गयी थी । इनके लिए तीर्थ शब्द का भी 
प्रयोग होता था। ये मनन्‍्त्री थे पुरोहित एवं प्रधानमन्त्री, समाहर्ता (राजस्वमन्त्री ), 
सुनिधाता (कोषाध्यक्ष ), यूवराज, प्रदेश न्यायाध्यक्ष, व्यावहारिक, नायक, सेना- 
ध्यक्ष, कर्मान्तिक (उद्योगमन्त्री ), मन्त्रि परिषद्‌ अध्यक्ष, दण्डपाल, अन्तपालछ, 
दुर्गपाल, पौरनगराध्यक्ष, प्रशास्ता, दौवारिक, (द्वारपाल ), आटविक (वनविभाग 
का अध्यक्ष ) । यद्यपि मन्त्रि परिषद्‌ में योग्य और अनुभवी व्यक्ति रहते थे तथापि 
सम्राट को उनके निर्णय था सम्मति को मानने या ते मानने का अधिकार था । 
सभा केवल पराम्ं देने के लिए थी । प्रान्तों के विषय में जानकारी रखने के लिए 
ईरानी विधान के अनूसार जासूस तथा सम्वाददाता नियुक्त किये जाते थे । इस 
कार्य में संन्यासियों तथा स्त्रियों से भी काम लिया जाता था। शी घ्रातिशीघ्र समा- 
चार ले जाने के लिए सिखाये हुए कबूतरों का उपयोग किया जाता था । अशोक- 
को धर्म प्रचार का शौक था। अब: उसने प्रान्तों में धर्म-महामात्रों की नियुक्ति 


की थी जिनका काम सम्राट्‌ के अनुमोदित धर्म का प्रचार, सहायता तथा उसकी: 

मर्यादा का रक्षण करता था । बहुत-से अंशों में प्रान्तों का शासन राजधानी 
के शासन के अनुसार होता था। न्याय के लिए भी महामात्रों की नियुक्ति 


होती थी । 
इतने बड़े साम्राज्य की रक्षा के लिए ऐसी भारी सेना की, जो जल तथा स्थल 


पर काम कर सके, आवश्यकता हुईं। मौर्य सेना में छः लाख पैदल, तीस हजार सवार, 
नौ हजार हाथी, तथा आठ हजार रथ थे। चारों अंगों की संख्या में समय-समय 
पर रहोबदल होता रहता था। उसका समुचित प्रबन्ध करने के लिए छः: विभाग 
थे। चार तो उपर्युक्त चतुरंगिणी सेना के प्रत्येक अंग के लिए, पाँचवाँ जल सेना 
तथा छठा रसद आदि के लिए था। सम्भवत: प्रत्येक विभाग में पाँच मुख्य प्रबन्धक 
होते थे । सेना-परिवहण तथा व्यापार के लिए हरुम्बी सड़कें बनवा दी गयीं । 
बड़े नगरों का शासन कमोबेश राजधानी पाठटलिपुत्र के शासन के अनुसार रहा 
होगा । पाटलिपुत्र के शासन के लिए भी तीस सदस्यों का बोर्ड था'। वे छः विभागों 
में बँटे हुए थे । एक विभाग कलाकौशल का, दूसरा विदेशीय का, तीसरा जन्म- 
मृत्यु का, चौथा व्यापारादि का, पाँचवाँ माल बनाने और बेचने का तथा 
छटठा बिक्री के माल पर कर वसूल करने का प्रबन्ध एवं निरीक्षण करता 
था। ऐसा प्रतीत होता है कि उस समय नगर के शासन का न्यूनाधिक प्रबन्ध 
उन्हीं सिद्धान्तों पर किया जाता था जिन पर आधुनिक म्यूनिसिपैल्टियों का 
होता है । 

साम्राज्य का दण्ड-विधान भी कठोर कर दिया गया था। साधारणतया 
तो जुर्माना किया जाता था किन्तु बहुत-से जुर्मों के लिए कारागार, अंग-विच्छेद, 
शारीरिक पीड़न, निर्वासन अथवा प्राणदण्ड दिया जाता था। उदाहरण के लिए 
विक्री पर कर न देने अथवा चोरी के लिए भी प्राणदण्ड का विधान था। 

राज-वैभव, भारी सेना एवं विशाल शासन-यन्त्र के रख-रखाव के लिए धत 
की अधिक आवश्यकता थी। राज्य की आय के मुख्य साधन थे किढ़ों तथा नगरों - 
से प्राप्त आय, मूमिकर, खानों से कर, पशुओं पर कर, फल, शाक तथा औषधि का 
कर, जंगलों पर कर, -चरागाहों पर कर, व्यापार के यातायात पर कर, रास्त्रों के 
निर्माण पर कर, मुद्रा, नशीली चीजों, जुआ, वेश्याओं पर लगें कर आदि । सिंचाई, 
घाटों, रोजगारों, घरों, पगडण्डियों और चक्कियों पर भी कर लगा हुआ था। 
सूमि की उपज पर चतुर्थाद कर लिया जाता था। चुंगी की दर भी उत्तसेत्तर 
बढ़ाने की तरकीबें निकाली गयी थीं। राज्य के खचचे के मुख्य विभाग थे राजपरिवार, 

सेना, शासन, दौत्य, धार्मिक कृत्य, इमारतें, दान, शिक्षा, मार्ग-निर्माण तथा 
संरक्षण आदि । 

बौद्ध, जैन तथा भागवत मतों के अहिसा तथा दया के सिद्धान्तों का प्रभाव 
कानून पर भी पड़ा । उसी के कारण गुप्तकाल में प्राणदण्ड का विधान बन्द हो 
गया किन्तु बड़े भयंकर अपराधों के लिए अंग-विच्छेद का दण्ड चलता रहा। 
साधारण अपराधों के लिए न्यूनाधिक जुर्माना कर दिया जाता था। कानून की 
कठोरता कम हो जाने पर भी चोरी-डकैती की कोई वृद्धि न हुई । देश में शान्ति 
और अच्छी व्यवस्था कायम रही । यदि चीनी यात्री' फाहियान का कथन टीक: 
माना जाय तो यह कहा जा सकता है कि मौर्यकालीन शासन के मुकाबले में गुप्त- 
कालीन शासन नरम था और कर भी कम लेता था। 

शासनयन्त्र में यद्यपि नये पारिभाषिक शब्दों का प्रचलन होता गया तथापि वह 
मौयंकालीन सिद्धान्तों पर ही चछता था। साम्राज्य कई भुक्तियों (सूबों) में 
विभकत था। प्रत्येक मुक्ति का प्रमुख शासक (गवर्नर) उपरिक, महाराज अश्रवा 
गोप्ता प्रायः राजवंश का होता था। भुक्ति कई विशों में विभक्‍त होती थी ।. 
प्रत्येक का अधिष्ठाता विज्यांपति उच्च राज्य अधिकारियों में से चुना जाता था । 
अधिकारियों के सिवा शासन को सहायता और परामर्श देनें के लिए समितियाँ 
थीं, जिनके सदस्य प्रमुख अनुभवी तथा' प्रभावशाली व्यक्ति नियुक्त होते थे। 
कुछ ऐसा ही प्रबन्ध स्थली और गाँव के लिए भी था । गाँव के पंच ही वहाँ के महत्तर 
को चुनते थे । 

गृप्तकाल तक आर्यावतें में जनसत्तात्मक राज्यों का अन्त हो गया था। राजसत्ता 
में समितियों द्वारा जनता जहाँ तक अपने भाव अथवा विचार प्रकट कर सकती 
थी उतने ही से उसे सन्‍्तोष करना अनिवार्य था। छठी शती ई० पू० से पाँचवीं 
शती ई० तक रूगभग एक हजार वर्ष में आर्यावर्त में गणतन्त्र का लोप और राजसत्ता 
का प्राबल्य हो गया । इसका एक कारण शायद भारतवर्ष पर विदेशियों का आक्र- 
मण रहा हो जिसकी प्रतिरक्षा के लिए भारी सेना रखना तथा व्यवस्थित संगठन 
और अधिक आथिक साधन जुटाना आवश्यक था। धन एवं बल की सहायता से 
साम्राज्यों ने गणतन्त्र राज्यों को तो नष्ट कर ही दिया पर विदेशियों को भी बहुतः 
दिनों तक. रोकथाम की। किन्तु उतकी शक्ति भी शने:-शर्ने: क्षीण होती गयी ४ 
यद्यपि दक्षिणी भारत में विदेशियों के आक्रमण का भय न था तथापि वहाँ भी 
साम्राज्य स्थापित करने की प्रवृत्ति विश्वव्यापी साधारण कारणों से बढ़ती गयी। ' 

आथिक जीवन 

अनायों से निरन्तर युद्ध होने के काल से ही आरयों के युग का भारत जंगलों से 
भरा हुआ था। इस जंगल को काट-काट कर अपना रास्ता निकालने और बस्तियाँ 
बसाने की कठित समस्या उनके सामने थी । साहस और घैय से वे उसे सुलूझाते 
गये । कृषि, पशुपालन और थोड़े-बहुत व्यापार पर उनका आर्थिक जीवन' निर्भर 
था। कृषकों की संख्या अन्य जातियों से अधिक थी, इसीलिए गाँवों या छोटी 
बस्तियों में वे रहते थे। उनका रहन-सहन सीधा-सादा था। उनकी सम्पत्ति 
विशेषतः भूमि और पशु ही' थे। पशुपालन वे कृषि से भी अच्छा काम मानते थे । 
हल चलाने के लिए कभी छ: से बारह बैल तक जोतते थे । यव (जौ) की खेती, 
बड़े पैमाने पर होती थी । उसके अतिरिक्त सम्भवतः गेहूँ, चना, तिल, ईख, कपास, 
तथा कुछ अन्य प्रकार के अनाज भी बोते थे। सिंचाई अधिकतर वर्षा के जल से, 
कुओं के जल से, अथवा झीलों, तालाबों और नहरों के पानी से होती थी । वे 
शायद कुओं पर रहट चला कर चरसे या बरवों से भी पानी लेते थे। घोड़ों से 
व॒ती न कराके उन्हें वे चढ़ने और रथ खींचने के काम में लाते थे । बढ़िया घोड़े 
और बैलों की बड़ी कदर की जाती थी । पश्चुओं की संख्या से आदमी की हैसियत 
आँकी जाती थी। पाणिनि के समय तक तीन श्रेणी के कृषक थे। प्रथम, जिनके 
पास हल न था । दूसरे, वे जिनके पास अच्छा हल होता था और तीसरे खराब हछ 
वाले । ऋग्वेद के युग से ही खेत बाँसों से नापे जाते थे। नापने' वाढे की ऋभ 
संज्ञा थी। खेत अर्थात क्षेत्र का मालिक क्षेत्रपति होता था। क्षेत्रपति अपनी इच्छा 
के अनुसार अपनी भूमि को बेच अथवा दान भी कर सकता था। किन्तु यह निश्चित 
नहीं कि गोचारण भूमि पर सामूहिक अथवा वैयक्तिक अधिकार था या नहीं । 
सम्भवतः उस पर पशु चराने की कोई रोक-टोक न थी। 

तत्कालीन सादे जीवन के अनुसार उनके उद्योग-धन्धे भी थे। बढ़ई, लोहार, 
कुम्हार, सोनार, चर्मकार, रथकार, कपड़ा बुनने वाले, रंगसाज, धोबी, चटाई 
बिनने और छप्पर बनाने वाले, धनुष-बाण बनानें वाले, वैद्य तथा सुरा बनाने वाले 
कारीगर आर्यों की साधारण दैनिक आवश्यकताओं की पूर्ति कर देते थे । वैदिक 
युग के आरम्भ में आये सोने से परिचित थे, किन्तु उत्तरवैंदिक काल में सीसा, 
टीन, चाँदी और ताँबा मिलने रूगा जिससे वे हथियारों के सिवा बरतन आदि भी 
बनाने लगे । फलत: नये उद्योग-धन्धें और रोजगार खड़े होने लगे । आसम्म्न में 
आये कामंचलाऊ कैम्प की तरह के छप्पर के मकान, जिनकी दीवारें चढाई की 

रहतीं, बना लेते थे । अव्यवस्थित राजनीतिक परिस्थिति के कारण बड़े और 
पक्के मकान शायद ही कोई बनवाता हो । गाँवों में निवास तथा कृच्छ जीवनचर्या 
उनके स्वभाव का अंग बन गयी थी। 

प्रारम्भ में चीजों का मूल्य बछड़ों और बैलों से निश्चित होता था पर उस युग 
में व्यापार विनिमय के द्वारा होने लगा। सम्भवतः सिक्‍के का ज्ञान ही उन्हें न था 
इसलिए उससे उत्पन्न मोह का कोई प्रइन त था। आगे चलरू कर सोने-चाँदी के 
ठुकड़ों का प्रयोग होने छगा' जिनका मूल्य उनके वज़न पर निर्धारित होता था । 
निष्क तथा मन्‍्स का वजन निदर्चित-स। माना जाता था। कौटिल्य के समय तक 
सोने के निष्क राज्य द्वारा संचालित किए जाते थे । व्यापार स्थल और जल मार्ग 
दोनों से होता था। बैल गाड़ी या घोड़ा गाड़ी, डाँडी या पतवार से चलायी जाने 
वाली नावें और पोत उनके यातायात के साधन थे । सम्भवत: फारस और मेसो- 
पोटामिया आदि पदिचिमी देशों से उनका व्यापार होता होगा। बाज़ चीजों का 
दाम बहुत अधिक था । इन्द्र की एक प्रतिकृति का मूल्य दस गाय था। व्यापार 
ने आर्यों को भी लालची और सूदखोर बना दिया। व्यापारी वणिक (पणि) श्रेणी 
की अध्यक्षता के लिए प्रयत्न करता था। लिखा-पढ़ी से लेन-देन करता था। सवा 
छः से करीब सत्रह प्रतिशत तक वह सूद खाता था । पता नहीं कि सब पणी. आर्य 
ही थे अथवा आर्येतर छोग भी उनमें शामिल थे । यदि कोई अभाोगा कर्ज अदा न 
कर सकता तो उसके लिए शारीरिक दण्ड और गुलामी के सिवा कोई चारा 


नथा। 
श्रमजीवी लोग अपनी सेवाओं के लिए यदि स्वतन्त्र होते तो वेतन पाते और 


यदि दास (गुलाम) होते तो वे स्वामी की कृपा के भरोसे रहते थे। कृषक भूमि पर 
खेती करने के लिए राजा द्वारा नियुक्त 'ग्राम-योजक” को भूमि-कर देते थे । उपज 
के एक बटे बारह से लेकर एक बटे छः, और आवश्यकता प्रड़ने पर एक बटे चार तक 
भाग भूमि-कर के लिए निर्घारित था। सम्भव है कि उक्त विभिन्न दरें स्थानिक 
विशेषताओं अथवा विविध प्रकार की भूमियों की उपज के आधार पर रही हों । 
द्रोणमापक द्रोण की तौल से फसल जोखता था। यदि राजा चाहता तो किसी 
भूमि. को. कर से मुक्त कर देता था | ऐसा प्रतीत होत। है कि कौटिल्य के समय तक 
बहुत-सी भूमि पर राजा का अधिकार हो गया था। वह या तो अपने सेवकों द्वारा 
खेती, बागवात्ती., आदि करवाता था अथवा उसे छगान (बलि) पर उठा देता था | 
यदि राजा स्वनिर्मित साधनों द्वारा कृषकों को जरू-प्रदान करता तो उनसे उपज 

का एक बठा छ: से एक बटा चार तक कर लेता था। राजकीय कार्यों के सम्पादन 
के लिए पाँच या दश ग्रामों पर भोपों' की, जनपद के चतुर्थ भाग पर स्थानिकों' 
की और सम्पूर्ण जनपद के लिए 'समाहतों' की नियुक्ति कर दी गयी थी । मौर्ये 
काल तक मूमि-कर बढ़ा दिया गया था किन्तु साधारणतया उपज का एक बटा 
चार कर में लिया जाता था। जो भूमि दान में अथवा वेतन के बदले ब्राह्मणों, 
स्त्रियों, बच्चों तथा धामिक संस्थाओं अथवा सैनिकों को दी जाती, वह प्रायः 
करमुक्त होती थी । 

शिल्पजीवी अपने-अपने परम्परागत .व्यवसायों में लगे रहते थे। उनका 
कार्यक्षेत्र ग्रामों से अधिक नगरों में था। शिल्पविशेषों के लोग पूग अथवा 
श्रेणी” में प्रायः संगठित हो गये थे। ऐसे पू्गों की संख्या अठारह से अधिक ही 
रही होगी । शिल्पी ही नहीं वरन्‌ तत्कालीन विधान के अनुसार शस्त्रजीबी 
भी संघों में संगठित थे। धार्मिक संस्थाओं ने भी अपने-अपने संघ अथवा पूण 
बना लिए थे। ब्राह्मणों ने भी अपने गणों का निर्माण कर लिया था। प्रत्येक 
वर्ग के लोग जहाँ तक सम्भव हो सकता ग्रामों विशेषतः नगरों में अपने-अपने मुहल्लों 
में रहना पसन्द करते थे। एक जगह जमा होने तथा समान व्यवसाय करने के 
कारण उनमें सामाजिक तथा सांस्कृतिक सम्बन्ध बढ़ता गया जिसका परिणास 
शायद यह हुआ कि उत्तरोत्तर नयी स्थानिक उपजातियाँ-सी बनती चली गयीं जो 
अपनी-अपनी विशिष्टता के संरक्षण में सतर्क रहने लगीं। प्रत्येक उद्योग-समूह 
का एक नेता होता था । विभिन्न पारिभाषिक दाब्दों से वह अभिहित होता था--- 
जैसे, ज्येष्ठक, प्रधान, सेटिठ आदि। यह प्रथा इतनी प्रचलित हो गयी थी. कि चोरों 
के समूह के भी ज्येष्ठक होते थे । 

वैदिक युग में लोग ग्रामों में रहते थे । व्यापार अथवा नीतिक आवश्यकताओं 
से नगरों का निर्माण हुआ और वहाँ नागरिक जीवन का उदय हुआ । आयें लोग 
उस प्रवृत्ति को अवनतिकारिणी कहते थे। किन्तु धीरे-घीरे नगरों का आकर्षण 
बढ़ता गया । दास-दासियों की माँग बढ़ने लगी । ब्राह्मण, क्षत्रिय भी व्यापार करने 
लगे। सोने, चाँदी, ताँबे के सिक्कों का प्रयोग बढ़ गया और उनकी बहुमुखी वृद्धि 
होती गयी, यहाँ तक कि नगरवासी ग्रामीण लोगों को. अपने से कम सभ्य और 
असंस्कृत-सा समझने लगे । नागरिक जीवन ने इतनी वृद्धि कर ली कि शासत को 
उसके प्रबन्ध और नियन्त्रण का भार अपने हाथ में लेना आवश्यक हो गया। बिना 
राजाज्ञा के कोई व्यक्ति न तो व्यापार प्रचलित कर सकता था न व्यापारी, 

'कास ही कर सकता था | वस्तुओं के प्रमापन, मूल्य-निर्धारण, क्रय-विक्रय के निरी- 
क्षण अथवा नियन्त्रण, शुल्क, चुंगी, तौछ, नाप और व्यापारियों के झगड़े निपटाने 
आदि कार्यों के लिए पण्याध्यक्ष, शुल्काध्यक्ष, अन्तपाल, पोताध्यक्ष आदि नियुक्त 
किये जाते थे | खाने-पीने की चीजों की शुद्धता पर विशेष ध्यान रखा जाता था । 
नगरों की उन्नति के साथ पूंजीपतियों की वृद्धि होने छगी, बड़े-बड़े व्यापारी काफिले 
आने-जाने छूगे, जल और स्थल मार्गों का प्रबन्ध होने रूगा। यद्यपि बैंक न थे 
तथापि धन जमा करने के लिए नगर के निकाय अथवा विश्वस्त साहूकार काफी 
समझे जाते थे। सारांश यह कि प्राचीन वैदिक युग का सरल तथा साधारण संगठन 
दिनोंदिन पेचीदा होता चला गया। बेईमानी, सूदखोरी, भोगोपभोग के नये-तये 
साधन एकत्रित होते गये । नयी सामाजिक, आथिक एवं राजनीतिक समस्याएँ 
उठती रहीं । यूनानियों के प्रभाव से भारत में सुन्दर मुद्रा का प्रचलन हुआ । मौर्य- 
यूग में व्यापार के मार्गों में प्रथम कलकत्ता के समीप ताम्रलिप्ति से प्रारम्भ होकर 
'पाटलिपुत्र, वाराणसी, कौशाम्बी, मथुरा, सियालकोट होकर तक्षशिला तक, दूसरा 
'सथुरा से राजपूताना होता हुआ पैठन तक, तीसरा कौशाम्बी से उज्जन होकर 
भड़ौंच तक और चौथा पैठन से कानन्‍ची और मदुराई तक जाता था । इन बड़े मार्गों 


'से संबन्धित अनेक छोटे मार्ग थे। मार्गों के किनारे-किनारे छायादार वृक्ष, जगह- 


जगह पर विश्रामगृह और जल के लिए कुएँ बने थे । व्यापार में कुछ बाघाएँ भी 
पड़ती थीं। लूटेरों का भय सदा बना रहता था'। उनसे रक्षा करने के लिए शस्त्र- 
जीवियों को रखना पड़ता था। दूसरे यातायात के साधन ऐसे थे जिनसे व्यापार 
की गति मन्द' रहती थी । उदाहरण के लिए पहले मिस्र तक जाने के लिए एक वर्ष 
'छगृता था किन्तु बाद में ईसा की प्रथम शती तक भी तीन महीने रूग जाते थे । 
“चीन के दक्षिणी कोने तक जाने में भी एक वर्ष लगता था। रास्ते में शायद अनेक 
अकार के कर देने पड़ते थे । इसके सिवा जब तक काफिला पूरा न हो तब तक यात्रा 
"आरम्म न की जा सकती थी। काफिलों में पाँच सौ गाड़ियों तक का वर्णन मिलता 

है। समुद्र मार्ग से छोटे जहाज द्वारा यात्राएँ होती थीं। कभी-कभी जहाज डूब 
“मी जाते थे। द 

. * क्षनेक कष्ट तथा बाघाओं के रहते हुए भी भारतवर्ष का व्यापार बहुत उन्नत 

था । पूर्व में चीन, बर्मा, कम्बोडिया, स्याम, मलय आदि तक पश्चिम में मेसोपटेमिया, 
'फारस, मिस्र एवं रोम तक, पश्चिमोत्तर एवं उत्तर में खोतान, तुर्फान, काशगर, 
"यारकन्द तक भांरत' से नाना प्रकार के सूती-रेशमी कपड़े, रत्न, मोती, आभूषण, 

मसाले, सुगन्धित द्रव्य, चीनी, चावल, घी, मोरपंख, हाथीदाँत, रंग, लोहा, शेर, 
बाघ, भैसे, हाथी, बन्दर, पक्षी आदि भेजे जाते थे, जिससे करोड़ों का सोना, चाँदी 
देश में आता रहता था । यहाँ के माल का इतना सम्मान होता था कि कभी-कभी 
तो सौगुनी कीमत पर वह बिक जाता था। सम्भवतः उत्तर भारत की. अपेक्षा 
दक्षिण भारत को व्यापार करने तथा लाभ उठाने का अवसर अधिक प्राप्त था । 
अन्य देशों से भारत भी सोना, चाँदी, धातु या धातु से बनी चीजें, शीशे का सामान, 
कपूर, रेशमी व ऊनी कपड़े, घोड़े, ऊँट, हथियार आदि मँगवाता था । किन्तु 
आयात से निर्यात की मात्रा बहुत बढ़ी-चढ़ी थी, जिससे भारत उत्तरोत्तर समृद्धि- 
शालछी होता चला जाता था। इसीलिए कर्मभूमि के साथ-साथ भारत स्वर्णभूमि 
"मी बन रहा था | 


ब॒हत्तर भारत 


भारतवासियों का अन्य देशों से केवल सम्पर्क ही नहीं, वरन्‌ सांस्कृतिक और 
व्यापारिक सम्बन्ध भी प्राचीन कारू से चला आता है। सिन्धु घाटी के लोगों का 
व्यापार और सम्भवत: सांस्कृतिक आदान-प्रदान परद्चिमी एशिया से था । वैदिक 
आर्यों का ईरानियों के साथ सांस्कृतिक सम्बन्ध के अछावा राजनीतिक सम्बन्ध 
भी था। भारत की पर्चिमी सीमा पर मारत तथा ईरानियों का संगम हुआ । 
यह स्मरण रखने योग्य है कि भारत का सबसे प्रमुख और उच्चतम शिक्षा केन्द्र 
तक्षशिला में था। जहाँ से भारतीयों और ईरानियों तथा मध्य एशिया के अन्य 
लोगों का सांस्कृतिक ज्ञान-विज्ञान-विनिमय चलता रहा । अलेक्ज़ेण्डर के आक्रमण 
से ग्रीकों तथा यूतानियों का भी भारत के साथ विभिन्न स्तरों पर आदान-प्रदान 
होता रहा | मौयेंकालीन भारत में पश्चिमी एशिया और मध्य एशिया से आना- 
जाना, व्यापार तथा सांस्कृतिक सम्बन्ध और भी बढ़ गया। गुजरात, सिन्ध तथा 
दक्षिणी भारत के निवासियों का मेसोपटेमिया, मिश्र तथा दक्षिणी एशिया और 
हिन्दसागर के टापुओं और प्रदेशों से उत्तरोत्तर सम्बन्ध बढ़ता गया | कुषाणकाल 
से चीनियों का व्यापारिक और सांस्कृतिक सम्बन्ध भारत से बढ़ता गया । तब से 
गुप्तकाल तक उत्तरी भारत से भी लोग व्यापार और धर्म प्रचार के लिए स्वरंमूमि, 


मलय, इण्डोनेशिया, कम्बोडिया आदि देशों में जाने लगे | युत्नान (इण्डोचीन ), तथा 


कम्बोडिया में हिन्दुओं ने प्रथम शती में अपने उपनिवेश स्थापित कर लिये थे। वहां 
से वे चीन के साथ व्यापार करते रहे। राजा जयवर्मा ने चीन को अपने दूत पाँचवीं 

शती में भेजे । चौथी और पाँचवीं शती ई० में मलय में हिन्दुओं ने अपना राज्य भी 
स्थापित कर लिय। । वहाँ व्यापार के साथ-साथ बौद्ध, शैव तथा वैष्णव धर्मों का 
खूब प्रचार होता रहा और देवालयों की बड़े पैमाने पर स्थापना होती रही । 
चम्पा में तृतीय शती ई० का एक संस्कृत का लेख मिलता है। सारांश यह कि 
भारतीयों का एशिया के प्राय: सभी सभ्य देशों से आदान-प्रदान होता रहा जिससे 
भारतीय संस्कृति का क्षेत्र उत्तरोत्तर बढ़ता रहा। 


द्तीय खंड 

अध्याय ७ 


ऋ्रीट टाप 


मध्य सागर के पूर्वीय भाग का एक ऐतिहासिक एवं सांस्कृतिक महत्त्व है, 
उसके उत्तरी तठ पर ग्रीस, दक्षिणी तठ पर सिस्र और एशियाई तट पर एनाटोलिया 
(एशियाई कोचक ), पेलेस्टाइन आदि प्रदेश हैँ जिनमें अपनी निजी संस्कृति के 
अलावा बेबीलोनियन, मिट्ठनी तथा अरबी संस्कृतियों का प्रभाव देखा जाता है । 
उसके समुद्री क्रोड़ में कीट, साइप्रस तथा ईजिअन अंचल के अनेक छोटे-छोटे टापू 
हैं' जिनका अपना-अपना इतिहास है। यह निश्चित है कि ग्रीकों की प्रसिद्ध सभ्यता 
और संस्कृति के उदय होने के पहले एशियाई तट तथा क्रीट आदि टापुओं में उल्लेख- 
'नीय सांस्कृतिक उन्नति हो चुकी थी, जिसका प्रभाव ग्रीस की सभ्यता पर पड़ा । 

टापुओं में सम्भवतः सबसे महत्त्व का स्थान कीट को प्राप्त हुआ था । पुरातत्व- 
दास्त्रियों ने वहाँ के ताम्रयुग की सभ्यता के सुन्दर अवशेष ढूँढ़ निकाले हैं, जिनसे 
पता चलता है कि ईसा से ढाई हजार वर्ष पहले से लगभग ग्यारह सौ वर्ष तक वहाँ 
'के निवासी उन्नति करते रहे और उन्होंने ऐसी सम्यता की स्थापना की जिसमें मिस्र 
पत्तथा एशिया की संस्क्ृतियों के साथ-साथ उनका अपना भी योग है। यद्यपि कुछ विद्वान 
क्रीट वालों का सेमेटिक लोगों से सम्बन्ध होना असम्भव नहीं समझते तथापि अधि- 
'कांश विद्वानों की धारणा है कि वे छोग न तो अरब के सेमेटिक और न अफ्रीका के 
हेमेटिक थे । अनुमानतः वे एनाटोलिया की ओर से आये होंगे । वे लम्बे, सुडौल, 
'छरहरे, पतली कमर और सुन्दर आँख-नाक वाले लोग थे । मर्द तो कमर में घुटने 
तक कपड़ा लपेटे रहते, किन्तु स्त्रियाँ पूरे आस्तीन का झोलदार साया पहनतीं जो 
टखनों तक को ढाके रखता था; जैसा पहनावा तीस-चालीस वर्ष पहले यूरोप में 
प्रचलित था । 

ईसा से तीन हजार वर्ष पूरे उनको ताँबे और टीन को मिलाकर एक नया 
योग बनाने, की क्रिया का रहस्य ज्ञात हो गया था जिससे उन्हें अच्छा लाभ हुआ । 
'करीट टापू में करीब सौ नगरों के ध्वंसावशेष मिलते हूँ जिनमें नोसस के अवशैष॑ सबसे 

अच्छी दशा में हैं। नगरों की रचना से ऐसा जान पड़ता है कि वे लोग समृद्धिशाली 
व्यापारी थे, जो शतियों तक शान्तिपूर्वक फ्ले-फले । उन्होंने शायद यह न सोचा 
कि उनके नगरों पर आक्रमण भी कभी हो सकेगा । फलरूत: नगर की रक्षा के लिए 
वहाँ किसी प्रकार का प्रबन्ध नहीं किया गया था। उनकी उस धारणा का क्या कारण 
था यह अभी तक ज्ञात नहीं । सम्भव है कि उस समय समुद्र और नौ-शक्ति को ही 
रक्षा के लिए काफी समझा गया हो । या तो उनका कोई प्रतिद्वन्द्दी न था या तत्कालीन 
राज्यों ने उसको सर्वोपयोगी व्यापार का स्टेशन समझकर वहाँ युद्धक्षेत्र न बनाने 
का समझौता कर लिया हो । जो कुछ भी हो, नगर की, जहाँ एक लाख जनसंख्या 
थी, रक्षा का प्रबन्ध न करना उनकी भूल थी, जिसके लिए उन्हें बहुत पछताना पड़ा. 
होगा । 

नोसस के माइनास वंश के राजाओं का भवन पहाड़ी के ढाल भाग पर छ: एकड़ 


जमीन पर बना है। १०० फुट लम्बे और ८५ फूट चौड़े खुले हाते के चारों ओर इमा रतें' 


बनी हुई हैं जिनसे यह प्रतीत होता है कि वे एक साथ किसी खास नकशें के अनुसार 
, नहीं बनायी गयीं | कुछ भाग तो कायदे से बने है, शेष समय-समय पर आवश्यकता- 
नुसार बढ़ा लिये गये होंगे। भूकम्प से इमारतों को मारी हानि पहुँची, किन्तु १६०० 
ई० पृ० में उनका जीर्णोद्धार करा कर नयी इमारतें बढ़ा दी गयीं। इससे राजभवन 
एक गाँव के समान हो गया । इमारतें इंटों की हैं जिनकी छतें छकड़ी की धरनियों पर 


पटी हैं। कोई-कोई इमारत कई मंजिलों की है। दरबार के कमरे के पश्चिमी भाग के 


पास देवी का आलय बना है, दरबार के पीछे भाण्डार है, जिसमें बड़े-बड़े मठकों में 
जैतून का तेल, शराब और अनाज भरा हुआ है। पूर्वी भाग में राजा और उसके 
परिवार के रहने के कमरे, रनिवास, स्तानागार, शौचागार,तैलगृह,बरतनों का कोठा, 

पहरेदारों की कोठरियाँ, शस्त्रागार, दो बड़े-बड़े हाल, बरामदे आदि सब इमारतें 

एक-दूसरे से सटी हुई है । बड़े बरामदे की दीवालों के पलस्तर पर बड़े सुन्दर सुरुचि- 
पूर्ण चित्र बने है जिनसे उन लोगों की प्रकृति-सोन्दर्याभिरुचि का अच्छा अनुमान 
लगाया जा सकता है। वृक्ष, पशु-पक्षी, सफेद लिली एवं गुलाब के फूल बड़ी सजीवता 
और यथार्थता तथा गतिशीलता से बने है । उन कलात्मक चित्रों के सौन्दर्य को देख 

कर दर्शक चकित और मुग्ध हो जाता है। मनुष्य और उसके समूहों के चित्रण में 
भी उन्होंने लाघव और निपुणता का प्रमाण दिया है। मनुष्यों को काले और लाल 

रंगों में, और स्त्रियों को सफेद रंग में चित्रित करने की परिपाटी थी । दोनों की 

शरीर-रचना और आक्ृति का कलात्मक प्रदर्शन हुआ है। 

वहाँ मिट्टी के सुन्दर रंगीन बरतन बड़ी कारीगरी से बनाये जाते थे क्योंकि उनकी 
अच्य देशों में अच्छी कद्र होती थी। वे उत पर तरह-तरह के चित्र-विचित्र फूल-पत्तियों 
ओर जन्तुओं की सुन्दर डिजाइनें बनाते थे । मिट्टी के बरतनों के अछावा वे जैतून 
का तेल, शराब तथा धातु की चीजें भी बाहर भेजते थे । 
नगरों का शासन सम्भवतः सनन्‍्तोषजनक रहा होगा क्‍योंकि वहाँ की सड़कें 
पक्की हैँ और पक्के पुल और कुल्याएँ बनी हैं। ईसा से १६०० वर्ष पहले वे घोड़ों, 
बैलों ओर रथों से काम लेते थे। उन्हें लिखने-पढ़ने और गणित का व्यावहारिक 
ज्ञान था। उनका जीवन निश्चिन्त और विनोदपूर्ण प्रतीत होता है। सबसे अच्छी बात 
तो यह थी कि उनके समाज में श्रेणीगत असमानता न थी । आर्थिक व्यवस्था इस ढंग 
की थी कि समाज का कोई अंग दलित या बहुत गरीब.न था । किसान, कारीगर 
और व्यापारी का स्थान मध्य श्रेणी का-सा था। मिस्र तथा मेसोपटेमिया की तरह 
भयंकर असमानता न थी । फलत:ः लोग सुखी थे | खेल-कूद, नाच-गाना, व्यायाम, 
मल्ल-युद्ध, असि-युद्ध, मुष्टि-युद्ध, साँड़ फँसाने, साँड़ों और कुत्तों की लड़ाई, आदि के 
वे शौकीन थे । वहाँ बड़े मन्दिर न थे। लोग अपने घरों में पूजा-गृह अथवा पहाड़ियों 
पर या गुफाओं में देवालय बनाते थे। वे लोग भगवती महामाता देवी की, जिसका 
प्रतीक दोधारा फरसा था, आराधना करते थे। उसके सिवा नागिन का पूजन होता 
था । कहा जाता है कि सर्पिणियाँ भी संयम और संजनन की सौभाग्यदायिनी 
देवियाँ मानी जाती थीं । कहा जाता है कि सरपिणी जीव की प्रतीक समझी जाती थी 
४जिसका' मरणोपरान्त स्थान पातारू लोक है। 
उस सुख, शान्ति और सम्पन्न जीवन का ईसा से चौदह शती पहले आक्रमण- 
'कारियों ने नाश कर दिया जिससे उनकी सम्यता उत्तरोत्तर क्षीण होती गयी । 
'उनके ह्वास के साथ माइसीन (यूरोप के उस भू-भाग की सभ्यता जो आगे चलकर 
ग्रीकों की कर्ममूमि बनी ) की सभ्यता का उदय हुआ । क्रीट के कटु अनुभवों से 
शिक्षा ग्रहण कर माइसेनी तथा ट्राय के नगरों ने मजबूत किलाबन्दी करना आरम्भ 
कर दिया। क्रीट की सभ्यता का प्रभाव माइसेनी तथा ग्रीस की सभ्यता और संस्कृति 


पर पाया जाता है। 


अध्याय ८ 


ग्रीस 
भोगोलिक स्थिति 


यूरोप के दक्षिणी पूर्व कोने का कटा-फटा और छोटे-छोटे टापुओं से जड़ा भू-भाण 
ग्रीस कहलाता है। यह एशियाई कोचक के ठीक सामने है। दोनों के बीच में मध्य- 


सागर की एक शाखा है जो बासफोरस और डार्डनेल की जल कड़ियों के रूगाव द्वारा 
काले समुद्र से मिल जाती है। ये समुद्र तथा जल ग्रीवाएँ एशिया को यूरोप से' पृथक 
करती है। किन्तु सुगम होने के कारण आनें-जाने तथा आदान-प्रदान में कोई विशेष 
बाधा नहीं डालतीं । 

ग्रीस के तीन ओर सम॒द्र और उत्तर की ओर असीमित पहाड़ियाँ तथा जंगल 


थे। समुद्र के जल ने भीतर घुस-घुस कर ग्रीस को तीन भागों में विभकत कर दिया" 
है। उत्तरी भाग में थेसेली और एपिरस, मध्य में एटिका और थेबीज़ आदि और 


दक्षिणी में लेकीनिया (स्पार्टा) तथा कोरिन्थ आदि थे । ग्रीस एक पहाड़ी प्रदेश है 
जिसमें इधर-उधर छोटी-बड़ी उपत्यकाएँ हैं। वहाँ कोई ऐसी नदी नहीं जो व्यापार 
के काम की हो, किन्तु नालों और झरनों का अभाव नहीं । वहाँ की झीलें भी नगण्य- 
सी हैं । अतएवं वहाँ कृषि बहुत सीमित हो सकती थी । इस कमी की पूर्ति जैतुन' 
तथा फलों की बागवानी से न्यूनाधिक होती थी। ग्रीस में यद्यपि कुछ चाँदी,लोहा और 
ताँबा मिलता था तथापि यह कहना अनुचित न होगा कि वहाँ की धातु सम्पत्ति भी' 
ऐसी वैसी ही थी। आथ्थिक सम्पन्नता के साधनों की कमी चिन्त्य थी, किन्तु वहाँ 
का' जलवायू, विमल' आकाश, वातावरण तथा प्राकृतिक सौन्दर्य उसकी अपूर्व॑ 


सम्पत्ति थी। उसी की बदौलत उसने उन गुणों, कर्मों एवं स्वभाव का प्रदर्शन किया 


जिनसे उसका नाम संसार में अमर हो गया । 


ग्रीस प्रदेश गरीब था, किन्तु समुद्र वहाँ के निवासियों को देश से बाहर निकल कर 
कीति एवं सम्पत्ति प्राप्त करने के लिए तीन ओर से आमन्त्रित करता था। एशिया' 
और कुछ अंश में अफ्रीका के मार्ग को सुगमतर बनाने के लिए प्रकृति ने वहाँ अनेकः 

टापू बिछा दिये हैं। उत्साही एवं पुरुषार्थी प्रीकों ने उनसे पूरा लाभ उठाया। फलत: 
एशिया तथा मिस्र की सभ्यता, संस्कृति तथा व्यापार से ग्रीस निवासियों का बड़ा 
उपकार हुआ । 

जिस समय मिस्र तथा क्रीट की सभ्यता अपने उत्कर्ष पर थी उस समय यूरोप 
अन्धकार में ग्रस्त था । क्रीट के कुछ उद्यमी छोग ग्रीस के समुद्री तट पर इधर-उधर 
बस गये थे। अपनी बस्तियों को अद्धंसम्य अथवा असभ्य खानाबदोशों से बचाने 
के लिए उन्होंने बस्तियों के चारों ओर शहरपनाह, पत्थरों की दीवार बना ली थी। 
१५०० ई० पू० तक वे लोग स्वयं सभ्यता के प्रशस्त मार्ग पर पहुँच गये थे जैसा कि 
उनके रहन-सहन, पोशाक, घर-द्वार, कका-कौशल से अनुमान किया' जाता है। किन्तु 
माइसीन और तीरइन्स नगरों से सहस्त वर्ष पूवे ईजिअन समुद्र तट पर अन्य सम द्धि- 
शाली नगर बसे हुए थे जिनमें ट्राय नामक नगर प्रमृत धनधानन्‍्यवान्‌ और बलशाली 
माना जाता था । ईजिअन सभ्यता पर इण्डो आर्य जाति के खानाबदोश बहूकान 
पहाड़ियों के पीछे से प्रछयंकारी घटा के समान चढ़ आये (२०००से ५०० ई० पृ० )। 
उन्हीं असमभ्य या अरद्धेसभ्य लोगों में वे दल भी सम्मिलित थे जिन्होंने आगे चल कर 
ग्रीस में अभूतपूर्व ख्याति प्राप्त की और सभ्यता के स्तर को अत्युच्च बनाकर यूरोप 
निवासियों को नये, विशद और सुसम्पन्न जीवन का पथ प्रदर्शन कराया | 

ग्रीक लोग सब एक जाति या वंश के नहीं थे । ग्रीस में सबसे पहले आर्केडियन, 
फिर क्रमशः एकियन, आयोनियन, डोरियन, और इओलियत आये । सम्भवतः 
ये आये जाति की ही शाखाएँ थीं । इन लोगों की भाषा आर्यभाषा थी तथा उनके" 
धामिक विचारों में बहुत कुछ समानता थी । अतएव वे दोनों उन कबीलछों को एकता 
के सूत्र में किसी प्रकार बाँघे हुए थे। उनके आने के पहले ग्रीस में ईजिअन सभ्यता 
प्रचलित थी, किन्तु उसका अभी तक यथोचित ज्ञान प्राप्त नहीं हो सका, किन्तु यह 
कहा जाता है कि वे भी माइसीयन और क्रीटन सभ्यता के. प्रचारक थे। ईजिअन 
संस्कृति वालों को हटाकर डोरिअन कबीले के लोगों ने ग्रीस के दक्षिणी भाग पर 
अपना अधिकार जमा लिया (१५या १४ शती ई० पृ०) । डोरिअनों का प्रताप 
एकिअन कबीलों के थेसली आ जाने के कारण हो गया (१००० वर्ष ई० पू० ) । 
एकिअन लोगों ने उस संभ्यता का निर्माण किया जिसका दिग्दर्शन ग्रीस के महाकवि 
होमर ने अपने अमर काव्य में कराया है। 

एकिअन लोग सुसज्जित मकानों में रहते थे । मकान का .एक भाग पुरुषों और 
दूसरा स्त्रियों के लिए था । उन लोगों को शिकार, व्यायाम, इन्द्र-युद्ध, संगीत और 

नृत्य कला का शौक था । वे शराब पीते और मांस तथा रोटी डटकर खाते थे । 
यद्यपि स्त्रियों और पुरुषों के कार्यक्षेत्र और अधिकार समान न थे, तथापि स्त्रियों, 
वृद्धों और अतिथियों के प्रति उनका व्यवहार शिष्ट था । 

उनके समाज में पुरुषों की दो ही श्रेणियाँ थीं। एक तो राजन्यों की जिनके 
कन्धों पर रक्षा का भार था और दूसरी कृषि-बाणिज्य करने वालों की । राजा 
स्वतन्त्र और बलशाली लोगों की राय से राजकाज, सन्धि-विग्रह आदि करता था। 
वह सेना तथा जातीय घामिक कृत्यों में अम्रणी का काम करता था। उन लोगों का 
विश्वास था कि दैविक विधान से कुछ गिने-चुने वंशों के ही छोग रक्षा तथा शासन 
का कार्य करने की क्षमता रखते है। अतः वे काम उन्हीं के सुपुर्द रहने 
चाहिए । 

ग्रीस के छोग श्ान्तिप्रिय न थे। उनका स्वभाव अव्यवस्थित, चंचछ और 
उदृण्ड था। लड़नें-झगड़ने, युद्ध करने का व्यसन राजाओं में ही नहीं, साधा- 
रण जनता में भी था । व्यापार और अर्थ-संग्रह में उनकी बड़ी रुचि थी, परन्तु वे 
ईमानदारी को कोई महत्त्व न देते थे। फारस का सम्राट कहा करता था कि यदि 
किसी को यह देखने का शौक हो कि एक व्यक्ति दूसरे के प्रति कितना विश्वासघात 
कर सकता है और शपथ लेने पर भी स्वार्थ के लिए निस्संकोच एक-दूसरे का गला 
काट सकता है, तो वह ग्रीस के बाजारों में जाकर देख ले । वे लोग न तो चैन से रहते 
और न रहने देते थे। कोई आश्चर्य नहीं कि उनके इतिहास में विरोधात्मक प्रवृ- 
त्तियों का विलक्षण प्रदर्शन पाया जाता है। देशभक्त, देशद्रोह, वी रता, कायरता, 
वफादारी, दगाबाजी, उदारता, निर्दंयता, बुद्धिमत्ता और मूर्खेता एक साथ ही समरस 
से फूलती-फलती दिखायी पड़ती हैं। 

उस यूग में एशियाई कोचक के उत्तरी पश्चिम कोने पर ट्राय' नाम का एक 
समृद्धिशाली नगर था। वहाँ फ्रीजियन, आरमीनियन आदि मिश्नित कबीलों के 
लोग बसे थे जिनको ग्रीस वाले ट्रोजन' कहते थे । वहाँ की संस्कृति भी एशिया और 
ग्रीक संस्क्ृतियों के मिश्रण से बनी थी । एशिया और ग्रीस के व्यापार से उनको बड़ा 
लाभ हुआ जिससे उनकी शक्ति तथा साधन खूब बढ़-चढ़ गये थे । 
.._» उस युग का विशद वर्णन होमर के काव्य में मिलता है। अनुश्नुति के अनुसार 

ट्राय का एक राजकुमार स्पार्टा आया और वहाँ के राजा की भावज, हेलन को फुसला- 

कर निकाल ले गया। अपमान से कुद्ध होकर एकिअन वंश के सब राजाओं ने ट्राय 
पर आक्रमण करके नगर का विध्वंस कर डाला। वह संग्राम दस वर्ष तक होता रहा 

किन्तु वे हेलन को वापस ले ही आये। ट्राय में अन्तिम विध्वंस ११८४ ई० पू ० हुआ । 
अब वहाँ एक घुसमाटीला है जिसको 'हिसारलिक' कहते है । 
स्वतन्त प्रीकों के सिवा ग्रीस में दासों की बहुत बड़ी संख्या थी । ग्रीक लोगों ने 
पराजित लोगों को दासता की शंखला से सदा के लिए जकड़ दिया था। शायद ही' 
कोई ऐसा ग्रीक हो जिसके यहाँ कम-से-कम एक दर्जन गुलाम न रहते हों । एथेन्स 
में तो खेती करना गुलामी का काम समझा जाता था। भलेमानुस केवरू जमींदारी 
करते थे । ग्रीस के बड़े-से-बड़े विद्वान, दार्शनिक तथा राजनीतिज्ञ की सम्मति में 
ग्रीकों के सिवा अन्य सब लोग असमभ्य और निकम्मे थे। वे पशुओं के समान माने 
जाते और उनसे हर प्रकार की सेवाएँ ली जाती थीं । वस्तुतः दासता की नींव पर ही 
ग्रीक सम्यता का प्रासाद निर्मित किया गया था। यह उसकी बड़ी नैतिक 
कमजोरी' थी । 
नगर 
घाटियों के पहाड़ियों से घिरे रहने के कारण पृथक्‌-पुथक्‌ अनेक बस्तियाँ बन 
गयी थीं । ये ही नगर के रूप में विकसित हो गयीं । सातवीं या आठवीं शती ई० 
पृ० तक ग्रीस में ही नहीं, वरन्‌ मध्य सागर के तटों पर एबं टापुओं में अनेकानेक 
नगरीं की स्थापना हो गयी थी । ग्रीक सभ्यता में नगर' का विशेष स्थान है । 
प्रत्येक नगर स्वतन्त्र था और शासन तथा सम्यता का केन्द्र भी | वस्तुतः नगर ही' 
राज्य या राष्ट्र था। किसी-किसी नगर का आधिपत्य आसपास के कुछ गाँवों पर भी 
था, किन्तु उनसे उसके संगठन पर विशेष प्रभाव न पड़ता था। प्रत्येक नगर में प्राय: 
एक जाति या वंश के ही कुटुम्बी रहते थे जिससे . उनमें बन्धुत्व तथा आत्मीयता का 
भाव जाग्रत रहता था। नगर अपने निवासियों का प्राण, विकास का साधन एवं 
प्रतीक था और उनकी आजश्ञाओं, आदर्शों, सफलताओं तथा विफलताओं को प्रति- 
बिम्बित करता था उसके लिए जीना यामरना उनका परम धर्म और अन्तिम ध्येय 
था। इसी से प्रत्येक नगर-राज्य के निवासियों पर आत्म-गौरव, स्वाभिमान, 
और  राज्य-भक्ति का नशा-सा छाया रहता था। 
कोई नगर किसी दूसरे नगर की अधीनता स्वीकार करने के लिए तैयार न था । 
ऐसा करना अपमान और लज्जा का कारण समझा जाता था | इस भाव के रहते 
हुए वहाँ बड़े राज्यों का निर्माण हो ही नहीं सकता था, साम्राज्य कातो कहना ही' 
क्या । तथापि भाषा-साम्य, धामिक विश्वास एवं विचारों और सहजातीयता के 

संस्मरण के अतिरिक्त ग्रीस में कुछ ऐसी संस्थाएँ थीं जिनके द्वारा उनमें ऐसा आपसी 
सम्पर्क रहता था जिससे सभी ग्रीक लोगों को आत्म-दर्शन, अपने महत्त्व तथा सामूहिक 
व्यक्तित्व का अनुभव करने का अवसर मिल जाता था। उनमें अधिक महत्त्व के 
कुछ देवस्थान थे जैसे ओलिम्पिआ, जहाँ देवताओं एवं देवियों की सभा जुटती थी । 
वहाँ विभिन्न नगरों से यात्री आते और उत्सव मनाते थे, विचारों का आदान-प्रदान, 
क्रय-विक्रय, लाग-डाँट के खेलों, साहित्यिक कृतियों तथा कला-कौशल, खेल-कद 
और व्यायाम आदि का अच्छा प्रदर्शन भी वहाँ होता था। उन अवसरों पर ख्याति 
प्राप्त करना व्यक्तियों और नगरों का विशेष ध्येय समझा जाता था। ओलिम्पिआ 
का समारोह हर चौथे वर्ष होता था। उसके सिवा देवी-देवताओं के उपलक्ष' में अन्य 
त्योहार कमोबेश उसी ढंग पर अन्य स्थानों में भी मनाये जाते थे। उन उत्सवों का 
ग्रीस की सभ्यता, समाज, आचार-विचार एवं संस्कृति पर बहुत गहरा प्रभाव 
पड़ा । 

राजाओं का शासन-काल ईसा के पूर्व सातवीं शतती तक चलता रहा, किन्तु: 
उनके अत्याचारों से पीड़ित होकर सरदारों ने जनता की सहायता से या तो राज- 
शासन का अन्त कर दिया या विविध विधानों से उनकी शक्ति को नियन्त्रित कर 
दिया । । 
आठवीं से छठी शती (७५०-५५० ई० पू०) तक ग्रीस वालों ने बहुत-से' 
उपनिवेश स्थापित कर लिये। यात्रा के पहले डेल्फी के अपोलो नामक देवता से 
आज्ञा माँगी जाती थी । उस अवसर पर आसपास के मित्र-नगरों के लोगों को भी 
आमन्त्रित किया जाता था । प्रवासियों के नेता को प्रमाण अथवा अधिकार पत्र 
दिया जाता था जिसमें नेता का नाम, उपनिवेद्य स्थान, राज्य से सम्बन्ध की शर्तें 
आदि आवश्यक बातें लिख दी जाती थीं । उपनिवेश, ईजियन सागर, काला सागर, 
उत्तरी अफ्रीका, सिसली, इटली, दक्षिणी फ्रांस, स्पेनों में बसाये गये थे। उपनिवेश 
स्थापित करने के मुख्य कारण थे व्यापार की वृद्धि एवं राज्यों की बढ़ती हुई जनसंख्या 
को स्थानान्तरित करना। सतर्क रहने पर भी अनेक उपनिवेशों में स्वतन्त्र हो जाने 
की छालसा अथवा आवश्यकता बढ़ती गयी । उपनिवेशञों में सिसली तथा सेराक्यूज़ 
जहाँ कारिन्थ नगर के डोरियन छोग बस गये थे सबसे महत्त्वपूर्ण थे। (७३४ ई० 
गृ०) | सिसली पर ग्रीकों की बढ़ती हुई शक्ति का कार्थज के नगर-राज्य से संघर्षे 
अनिवाय॑ हो गया। कार्थेज का व्यापार-जीवी नगर भूमध्यसागर के पदिचमी भाग 
पर दूसरे का आना-जाना अपने लिए घातक समझता था। फिर भी दक्षिणी फ्रांस 

ग्रीस श्र५्‌ 


में मस्सिलिन (मारसेई) में ग्रीकों ने उपनिवेश बना ही लिया | जिबराल्टर 
'के आगे ग्रीक लश्कर कार्थज के विरोध के कारण न बढ़ सके। काले समुद्र के किनारे 
उपनिवेश असीम संख्या में स्थापित किये गये । 
ग्रीस के प्रत्येक नगर की अपनी सभ्यता और अपना इतिहास था । यद्यपि 
ग्रीस का इतिहास वस्तुतः नगर राज्यों का ही इतिहास है तथापि पाँच स्थान विशेष 
रूप से महत्त्व रखते थे। वे थे-स्पार्टा, कोरिन्थ, एथेन्स, थेबीज और मेसीडोनिया 
(मकदूनिया ) । उनके दिग्दर्शन से प्रीस' के इतिहास और सम्यता का इसलिए 
शान हो जाता है कि अन्य नगरों की प्रगति न्‍्यूनाधिक उन-जैसी ही हुई थी । 


स्पार्टा 


ग्रीस का दक्षिणी भू-माग पेछोपोनेसस कहलाता था । एक प्रकार से वह टापू- 
सा माना जा सकता है क्योंकि सम॒द्र की भजाओं ने उसे अन्य प्रान्तों से करीब-करीब 
पृथक्‌ कर दिया था। उसमें कई राज्य थे जिनमें स्पार्टा का सबसे अधिक महत्त्व था । 
स्पार्टा की उवरा भूमि चारों ओर से दुर्गंस पहाड़ियों से घिरी हुई थी। वह डोरिअन 
अ्ीकों के अधिकार में थी । राजपूतों या जापानी सिमूरिओं की तरह स्पार्टा वाले 
स्वतन्त्रता, वीरता और युद्धकला के अनन्य सेवक थे। शारीरिक संगठन, मल्लयुद्ध, 
व्यायाम तथा अस्त्र-शस्त्र संचालन के सिवा वहाँ के प्रत्येक व्यक्ति, स्त्री और पुरुष 
'तथा समाज का अन्य कोई ध्येय न था। कला-कौशल, विद्या-व्यापार, ठाट-बाट, 
ऐश-आराम आदि से उनको कोई वास्ता न था । पढ़ना-लिखना, मानसिक उधेड़बुन, 
आौकीनी, लजीज़ खान-पान, साहित्य-पटुता विशेषकर वाक-चतुरता और व्यास्यान- 
'करा को वे अनावश्यक ही नहीं वरन्‌, निनदनीय भी मानते थे। यदि उनमें किसी 
प्रकार की कविता का मान था तो वह था जुझावट के कड़खों या वीरों के गुणगान 
'का । उनकी विचारधारा, उनका दैनिक जीवन इसलिए सम्भव हो सका कि उन्होंने 
विजित लोगों को बड़ी संख्या में गुलाम बना रखा था । गुलामों (हेलटों) की संख्या 
स्व॒तन्त्र लोगों से दस गुनी थी । वे ही खेती-बाड़ी, उद्योग-धन्धे, सेवा-शुश्रुषा तथा 
'डोरियन विजेताओं की आवश्यकताओं की पूर्ति करते थे । वे सेना में भी भर्ती 
किये जाते थे। युद्ध में जो असाधारण वीरता दिखाते थे उन्हें स्वतन्त्र कर दिया 
जाता था । शद्ध स्पार्टनों और हेलटों के बीच एक समृदाय मिश्रित जाति के लोगों 
का था। वे लोग' स्वतन्त्र थे किन्तु नगर के आसपास की बस्तियों में बसा दिये गये 
धथ्थे। व्यापार उन्हीं लोगों के हाथ में था । 
की 

स्पार्टा के ग्रीक अपना रक्त विशुद्ध रखना आवश्यक समझते थे। उन्तका यह" 
प्रयत्न रहता था कि उनकी सन्‍्तान निर्बंछ और क्षीण न हो । इसलिए वे कुमारियों 
के स्वास्थ्य और बल की रक्षा और संवद्धंन प्रायः उप्ती प्रकार करते थे जेसी कि अपने 
बालकों के स्वास्थ्य की । कुमारियों को भी दौड़ने, कूदने, महल युद्ध करने, बर्छी 
चलाने आदि की प्रेरणा दी जाती थी और उनके शरीर को भी हुष्ट-पुष्ट और सुसंगठित 
बनाने के प्रयत्त किये जाते थे। निर्भीकता और स्वावलम्बन के साथ लैंगिक चेतना 
के प्रति आनुपातिक उदासीनता उनको सिखायी जाती थी । झिलझ्लक दूर करने के 
लिए कुमारों की तरह कुमारियाँ भी विशेष अवसरों पर नग्न होकर जुलूसों और 
व्यायाम-शालाओं में आती-जाती थीं । वैसे अवसरों पर यदि उन्हें कुदृष्टि से 
कोई देखता या अशिष्ट शब्द कहता था तो उसकी दुर्दशा की जाती थी। शुद्ध भाव 
और आचरण वालों का गुणगान और व्यभिचारियों की घोर निन्‍दा की जाती थी । 
नग्न शरीर प्रदर्शन एवं पुरुषों से मिलने-जुलने ने स्पार्टा को दुराचारी नहीं बनाया । 
वहाँ की स्त्रियों में झील और सदाचार की कमी न थी । लूच्चापन, छिछोरपन, 
स्त्रेणता, दुव्यंसन और वारविलासिता के लिए उनके समाज में स्थान न था । स्त्री, 
पुरुष, सभी सीधे-सादे थे। उनमें विषयी व्यक्तियों की भावनाएँ नहीं पायी जाती 
थीं । ऐसा प्रतीत होता है कि यहाँ के लोगों की दुनिया ही दूसरी तथा अद्वितीय 
थी । स्पार्टा के पुरुष और स्त्रियाँ अपनी जातीयता, राष्ट्र-प्रेम और मर्यादा-पाऊलून 
के लिए विख्यात थीं । 

स्पार्टा में विवाह प्रेम का परिणाम न था । प्रेम के छिए विवाह करना मूर्खता 
समझी जाती थी। स्पार्टा वालों के विचार के अनुसार सच्चा प्रेम प्राय: पुरुषों में 
परस्पर हो सकता है। अन्य गुणों के साथ उनमें काम्‌कता के दोष की सम्भावना 
थी, किन्तु अविवाहित युवकों में वह क्षम्य सा माना जाता था | विवाह के लिए 
पुरुष की उम्र कम-से-कम तीस और वधू की बीस होना आवश्यक था। उत्सवों और 
खेलों के अवसर पर कन्या पुरुष को और पुरुष कन्या को विवाह के लिए स्वयं चुन लेते 
थे। विवाह हो जाने पर स्त्रियों के केश कटवा दिये जाते थे । पति और पत्नी बड़े 
संयम से रहते थे | पति-पत्नी संतात होने पर भी प्रकाश में एक-दूसरे से मिलने 
न पाते थे । लुक-छिपकर रात्रि में किसी अँधेरे स्थान में थोड़े समय के लिए मिलते 
पाते थे। सबसे विचित्र प्रथा तो यह थी कि विवाहिता स्त्री भी अपने पति के परामर्श 
और सम्मति से प्रतिभाशाली, बलवान्‌ और पराक्रमी पुरुष से गर्भाधान करा लेती" 
जिससे उसके भी उसी प्रकार सन्तान उत्पन्न हो । उसी प्रकार स्त्री की अनुमति 

लेकर कोई उत्तम पुरुष भी सुन्दरी और शुभगुण-कर्म-विभूषिता स्त्री में उत्कृष्ट सन्‍्तान 
प्राप्त करने की कामना से गर्भाधान कर सकता था। इस व्यवस्था में कोई अपमान 
नहीं, वरत्‌ सम्मान समझा जाता था, क्योंकि व्यक्तियों और समाज का ध्येय हृष्ट- 
पुष्ट, श्रवीर, तेजस्वी सन्तान प्राप्त करना था । अविवाहित पुरुष को छोग वीची 
नज़र से देखते थे । अविवाहित रहना जुर्म समझा जाता था । ऐसे व्यक्ति को नाग- 
रिक के अधिकार नहीं दिये जाते थे। ग्रीस के राज्यों में पिता को अधिकार था कि 
बह चाहे तो अपने शिशु का पालून-पोषण करे अथवा मार डाछे । स्पार्टा का व्यव- 
हार इससे भिन्न था। सनन्‍्तान की उत्पत्ति होने पर शिक्ष को पानी के बदले शराब 
से साफ किया जाता था जिससे उसकी सहन शक्ति बढ़े । बच्चे को वे किसी पहाड़ी 
पर छोड़ आते थे। यदि तीन दिन बीतने पर वह जीता-जागता रहा तो उसको वापस 


- छाकर बड़ी सतकंता के साथ उसका पालन-पोषण और राष्ट्र के आदर्श के अनुकूछ 


'उसका शारीरिक एवं मानसिक संवद्धंत किया जाता था। सात वर्ष की अवस्था 
आने पर वह माता-पिता से ले लिया जाता था। उस पर माता-पिता का नहीं, वरन्‌ 
'समाज और राष्ट्र का अधिकार हो जाता था और उसका पालन और संवद्धंन कर्तव्य । 
स्पार्टा में स्त्रियों का स्थान ग्रीस के दूसरे राज्यों से अच्छा था। उनमें स्वाभि- 
मान, स्वावलम्बन, विचार-स्वातन्त्य की भावनाएँ रहती थीं और बेघडक अपने 
विचारों को कह देने का उन्हें अभ्यास था। वे अपने को पुरुषों से कम न समझतीं 
ओर पति से सगौरव व्यवहार करती थीं । पुरुष तो साठ वर्ष की उम्र तक सामाजिक 
'भोजनालय में जो कुछ मिलता उसी से प्रायः सन्तुष्ट रहते, किन्तु उनकी किफायत से 
खर्च करने वाली पत्नियाँ मनोनुकूछ अच्छा भोजन करतीं और अच्छे वस्त्र पहनती 
थीं । वे अपनी सम्पत्ति जमा कर सकतीं और स्वयं उसका उत्तराधिकारी नियुक्त 
कर सकती थीं। ऐयाशी करने के लिए न तो पुरुष को, न स्त्री को ही कोई प्रेरणा या 
अवसर मिलता था। शराबखोरी और मस्ती से ऊअधम मचाने का व्यसन उन छोगों 
में कभी प्रचलित न हो सका । इसीलिए वहाँ मोटे-भद्दे और आलसी नर-सारियों का 
अभाव-सा था। स्थूल शरीरवालों का उपहास ही नहीं होता था, वरन्‌ उनको डाँट- 
'डपट सुननी पड़ती थी । 
स्पार्टा में अमीर और समृद्धिशाली के लिए कोई स्थान न था। स्पार्टन अपने, 
राज्य में सोना-चाँदी न आने देते थे। उनके नगर में लोहे के सिक्के चलते थे । 
'अतएव सम्पत्ति के अभाव में जायदाद के झगड़े न होते थे। वहाँ के प्रीक छोग गरीबी 
से भी परिचित न थे। सरल और साधारण जीवन के निर्वाह के लिए सबको प्रांयः 

एक-से साधन प्राप्त थे। वे उतने से ही सन्तुष्ट थे। अन्य छोगों के कुत्सित प्रभाव 
से दूषित होने की सम्भावना के भय से वे अपने नागरिकों के विदेशों में जाने अथवा 
विदेशियों से सम्पर्क बढ़ाने के विरोधी थे । 

उपर्युवत वर्णन से यह स्पष्ट परिणाम निकलता है कि यद्यपि स्पार्टा में कठोर 
ब्रती, वीर, निर्भीक, आन पर मर मिटने वाले तथा यशस्वी योद्धाओं का निर्माण होता 
था और एक प्रकार का संगयमित एवं आदर्श-प्रेरित समाज था, परन्तु वहाँ विद्वान, 
विचारशील, तत्त्वदर्शी, साहित्यिक, सौन्दर्योपासक, दयावान्‌ तथा' कला-कुशल व्यक्ति 
के लिए कोई स्थान न था। वहाँ के निवासियों का जीवन इतना नियन्बरित तथा संकु- 
चित था कि उसमें स्वतन्त्रतापूर्वक आत्मविकास की गुंजाइश न थी । फलतः 
स्पार्दा की संस्कृति चर्खी की तरह अपनी संकीर्ण परिधि में घुमती रह गयी | संसार 
' की सभ्यता, बौद्धिक, मानसिक अथवा आध्यात्मिक उन्नति में उसने कोई स्थायी काम 
न किया । वहाँ की सभ्यता प्रगतिशील न होने के कारण जड़ रह गयी । उसका 
संगठन और आ्थिक जीवन हेलट' लोगों (दासों) की गुलामी पर अवलूम्बित था। 
उन्हीं के पसीने और परिश्रम से स्पार्टा का निर्वाह होता था। उनको दबाये रहने में 
ही स्पार्टा के समाज का कल्याण था और उसी में उनका विनाश निहित था । 

स्पार्टा के नैतिक विधान की रचना लाइकर्गस (६०० ई० पूृ०) ने की थी। 
उसके अनुसार वहाँ राजवंश से चुने दो राजा होते थे, जिनको परामर्श देने के लिए 
अट्ठाईस सदस्यों की, जो साठ वर्ष की आयु से कम के न होते, एक सिनेट (जेरुज़िआ ) 
थी । सन्धि, विग्रह आदि के अत्यन्त महत्त्वपूर्ण प्रश्न साधारण असेम्बली में, जिसके 
सदस्य तीस वर्ष से कम उम्र के व्यक्ति न होते थे, निश्चित किये जाते थे । असेम्बली 
में वे ही लोग अपने विचार प्रकट करने पाते थे जिनसे प्रार्थता की जाती थी । साधा- 
रणतया असेम्बली सेनेट के भेजे प्रस्तावों को स्वीकार अथवा अस्वीकार कर सकती 
थी, पर उन पर विवाद न उठा सकती थी । केवल युद्ध और सन्धि के प्रइनों पर पूछ- 
ताछ या विचार प्रकट करने का सदस्यों को अवसर दिया जाता था । 


: « स्पार्टा ने पहले अपनी शक्ति का प्रयोग टेगारा नगर के दमन के लिए किया 


(छठी शताब्दी ई० पू० ) । तदुपरान्त उसने पेलोपोनेशियन छीग का संगठन किया । 
स्पार्टा के शत्रु अरगोलिस को छोड़कर उसमें पेलोपोनेसस के सभी राज्य शामिल हो' 
गये। उसका नेतृत्व स्पार्टा ने अपने ही हाथों में रखा । लीग की एक असेम्बली थी 
जो स्पार्टा या कोरिन्थ में आमन्त्रित की जाती थी | ईरानी साम्राज्य से संघर्ष होने 
के पहले लीग संगठित हो चुकी थी । 

स्पार्टा के राजनीतिक आदर्श सीमित और संकीर्ण थे। रूचीले और प्रगति- 
शील विचार न होने के कारण यह नवीन समस्याओं के समझते और समयानुकूलछ 
व्यवस्था करने में असमर्थ रहा। उसके नेतृत्व में एथेन्स की सी स्वार्थपरायणता और 
सहत्त्वाकांक्षा के लक्षण देखकर उसके साथी नगरों की श्रद्धा घटने और उदासीनता 
बढ़ने लगी । एथेन्स यद्यपि क्षत-विक्षत हो गया था तथापि वह अपनी परिस्थिति 
सँमालने का प्रयत्न करता रहा। संयोग से स्पार्टा ने एशियाई कोचक की ग्रीक रिया- 
सतों को फारस के आधिपत्य से छुड़ाने के लिए उस पर चढ़ाई कर दी । स्पार्टा के 
राजा और उसकी चुनी हुई सेना के एशिया में उलझ जाने से ग्रीस ने थेबीज़, कोरिन्थ 
आदि नगरों को उसके आधिपत्य से मुक्त हो जाने का अवसर प्रस्तुत कर दिया। 
एथेन्स और आरगसं भी उन नगरों के साथ हो गये। स्पार्टा ने यद्यपि कई युद्ध जीते 
तथापि परिस्थिति प्रतिकूल ही रही । अन्ततोगत्वा फारस के सम्राट से सन्धि करके 
स्पार्टा ने उससे सहायता माँगी । स्पार्टा ने एशिया से अपनी सेना हटा छी और वहाँ 
के ग्रीकों को उनके भाग्य पर छोड़ दिया | उधर से छुट्टी पाकर स्पार्टा ने फिर ग्रीस 
के राज्यों का विद्रोह दमन किया | अपनी शक्ति को और भी सुदृढ़ करने के लिए 
उसने सिसली और इटली के ग्रीकों से भी मैत्री का सम्बन्ध जोड़ लिया । इन सब 
प्रयत्नों का परिणाम यह हुआ कि स्पार्टा के नेतृत्व में ग्रीस का ऐसा संयोजन और एकी- 
करण हुआ जैसा कि पहले कभी नहीं हुआ था (३९५ से ३७० ई० पृ० )। स्पार्टा 
में ग्रीस तथा इटली, सिसली, मेसिडोन के सब राज्यों के प्रतिनिध एकत्रित हुए। 
फारस के सम्राट का दूत भी उसमें दर्शक के रूप में आमन्त्रित किया गया। सम्मवतः 
यह विरट सम्मेलन संसार के इतिहास का सबसे पहला अन्तर्राष्ट्रीय आयोजन था, 
जिसका ध्येय सावदेशिक शान्ति की स्थापना था । उसमें यह निश्चय हुआ कि जितने 
ग्रीस के राज्य है वे सब स्वयं निरस्त्र हों। ध्येय तो स्वेथा प्रशंसनीय था, किन्तु वह 
सफल न हो सका । कारण यह हुआ कि थेबीज़ं कई राज्यों की ओर से सन्धि पर 
हस्ताक्षर करना चाहता था। स्पार्टा वाले उसे किसी अन्य का प्रतिनिधि मानने को 
तैयार न हुए । फलतः: दोनों में झगड़ा हुआ और यूद्ध छिड़ गया। थेबीज़ का नेता 
एपामिनाण्डस सुशील राजभक्‍त, चतुर नीतिज्ञ, सुशिक्षित विचारक, प्रतिभाशाली 
और यशस्वी सेनानायक था । सैनिक संगठन और सेना-परिचालन में उसने नवीन 
विधान प्रचलित किया | ल्यूक्ट्रा के मैदान में उसने स्पार्टा की सेना को परास्त कर 
दिया (३७१ ई० पृ०) | इस घटना से स्पार्टा की ज्ञान किरकिरी हो गयी । नेतृत्व 
उसके हाथ से निकलकर थेबीज़ राज्य को मिल गया । स्पार्टा ने एथेन्स के साथ 


२३० विश्व-इतिहास 


मिलकर थेबीज़ पर फिर आक्रमण किया। संयुक्त सेना को एपामिनाण्डस ने मेण्टी- 
निआ के मैदान में करीब-करीब हरा दिया था, किन्तु देवयोग से उसका निधन हो 
' गया (३६२ ई० पू०) । यद्यपि विजय किसी दल को न मिली, तथापि थेंबीज़ की 
शवित का ह्वास हो गया। उसी के साथ स्पार्टा का महत्त्व भी नप्ट हो गया । 

एथेन्स को परास्त करके स्पार्टा ने प्रीस का नेतृत्व (४०४ से ३७१ ई० पू० ) 
किया । उसका एक मात्र ध्येय एथेन्स के प्रभुत्व से प्रीस के नगर-राज्यों को मुक्त 
कराना था। पर उसमें भी वही छालसा जाग उठी जो एथेन्स में थी । उसने भी अन्य 
राज्यों पर पंजा कसना श्‌ रू कर दिया। स्पार्टा एवं थेबीज़ को युद्ध करना तो आता 
था, किन्तु इसके सिवा उनमें कोई योग्यता या ऐसी विशेषता न थी जिसके आधार पर 
वे अपना महत्त्व इतिहास में बनाये रखते | यही नहीं, वे अपने लाभ के लिए ग्रीस के 
शत्रु फारस से मिलकर एक दूसरे के विनाश में संलग्त हो जाते थे । 


कोरिन्थ 


एथेन्स के उत्थान के पहले डोरिअन कबीलछे के कोरिन्थ नगर को अधिक घन, 
वैभव और संस्कृति के प्रभुत्व की ख्याति प्राप्त हों गयी थी । वह नगर उसी नाम के 
डमख्मध्य की पहाड़ी पर स्थापित होने के कारण अपना विशेष महत्त्व रखता था । 
उसे यदि पिछोपेने सस का संयोजक अथवा विभाजक स्थान कहा जाय तो यूक्तिसंगत 
होगा । वहाँ से ग्रीस के भीतर अथवा समुद्र द्वारा व्यापार करने का बड़ा सुभीता 
था। उसने प्रबल जह्ाजी बेड़ा निर्माण कर (८वीं शती ई० पू०) यहाँ-वहाँ अपने 
उपनिवेश स्थापित कर दिये, जिनसे अच्छा व्यापार चलने छगा । सिसछी का 
सुप्रसिद्ध, सुदृढ़ और समुद्धशाली सेराक्यूज नगर कोरिन्थ वालों ने बसाया था । 

कोरिन्थ के निवासी शक्ति के उपासक थे । जूनों नाम की देवी स्त्रियों के अहि- 
वात, दाम्पत्य' जीवन और सन्तान की रक्षिका मानी जाती थी । वीनस' नाम की 
दूसरी देवी छौकिक प्रेम एवं सौन्दर्य की प्रतीक और संरक्षिका गिनी जाती थी । व्यापार 
द्वारा कोरिन्थ नगर समृद्ध और धनवान्‌ होता गया। अतएव वहाँ मोद-प्रमोद और 
भोग-विलास के साधन प्रचुर मात्रा में उपस्थित हो गये । मंगलामृखियों तथा गणि- 
काओं, विशेषकर मन्दिरों की सेविकाओं और देव-दासियों, का वहाँ जमघट था । 
समाज में उनका अच्छा सम्मान भी था। यूरोप और एशिया के धनी व्यापारी वहाँ 
भोग-विलास के लिए आते और पर्याप्त धन लुटा जाते थे । जब कोई भयंकर 
विपत्ति आ जाती थी, तब मंगलामुखियों और गणिकाणओं द्वारा वीनस देवी प्रसन्न की 

जाती थी । इससे उनका महत्त्व और दल उत्तरोत्तर बढ़ता जाता था। उनकी कलाओं 
से नगर में बाहर से धन आता था। शासकों का दूसरा छाभ यह भी हुआ कि 
नगर की जनता भोग-विछास' और नाच रंग में फंसे रहने के कारण राजनीतिक 
उखाड़पछाड़ से विरक्‍्त होकर चैन की वंशी बजाती और विध्नकारी आन्दोलतों 
का द्वार बन्द किये रहती थी'। 

कोरिन्थ के नेताओं में पेरिएनडर नामक एक क्रूर व्यक्ति ने (६२५ से ५८५ 
ई० पूृ० ) शासन में कुछ सुधार किये । उसके शासन-काल में कोरिन्थ के औपनिवे- 
शिक विस्तार, व्यापार, कझा और साहित्य ने अच्छी उन्नति की | व्यापार पर कर 
कम कर दिया गया और शासन की ओर से सिक्कों का प्रचछत हुआ। बड़े व्यापारियों 
और पूंजीपतियों से छोटे व्यापारियों का रक्षण तथा पोषण हुआ। इन सब गुणों के 
रहते भी उसका शासन क्ररतापूर्ण रहा। छठी शती ई० पृ० में कोरिब्थ में ग्रीकों के 
अन्तर्जातीय उत्सव और कला-कौशल प्रदर्शन का एक केन्द्र स्थापित हुआ जिससे 
उसका महत्त्व, आकर्षण तथा व्यापार और भी बढ़ गया । 

व्यापारिक ईर्ष्या, औपनिवेशिक नीति तथा व्यापारियों और जमींदारों के 
पारस्परिक संघर्ष आदि कारणों से कोरिन्थ अन्य प्रीक राज्यों के साथ समय-समय पर 
सन्धि, विग्रह तथा युद्ध करता रहा। एथेन्स, स्पार्टा तथा थेबीज़ राज्यों से कभी 
युद्ध और कभी मेल होता रहा। इन युद्धों से कोरिन्थ की लूट-खसोट होती रही 
जिससे वह उत्तरोत्तर हतश्री होता चला गया। चतुर्थ शती (३९५ ई० पू०) में 
तो यहाँ तक स्थिति बिगड़ी कि कोरिन्थ एक प्रकार से आरगस राज्य का अनुचर 
सा हो गया। अलेबजेण्डर के पिता फिलिप' ने कोरिन्ध में अपनी सेना स्थापित की 
(३३८ ई० पू०) और अलेक्जेण्डर ने उसे ग्रीस के अनुशासन का केन्द्र बना दिया । 
यद्यपि कोरिन्थ का राजनीतिक ह्वास हो गया तथापि उसका व्यापार बहुत कुछ 
चलता रहा । रोम के साथ जब ग्रीस' के राज्यों का संघर्ष हुआ तब कोरिन्थ भी 
उसमें फंस गया । परिणाम यह हुआ कि एक रोमन सेनानायक ने नगर को छूट 
मार कर जला दिया' (१४६६० पू०) । 


एथेन्स 
ग्रीस में अनेक नगरों का अपना-अपना अलछूग महत्त्व था, किन्तु एथेन्स नगर 


की सभ्यता और संस्कृति ने जो ख्याति प्राप्तकी वह किसी को न मिली । उसका 
महत्त्व केवल ग्रीस के ही नहीं, वरन्‌ संसार के तथा संस्क्ृति के इतिहास में सदा के 

लिए प्रतिष्ठित हो गया । उसका सांस्कृतिक प्रभाव आजतक न्यूनाधिक मात्रा में 
चल रहा है। वहाँ के कलाकारों, राजनीतिशास्त्र तथा दर्शनशास्त्र के विचारकों का 
आज भी सारे संसार में स्वागत हो रहा है। एक सहस्र फूट लम्बी और पाँच सौ फुट 
चौड़ी चट्टान पर बसा हुआ एशथेन्स नगर सैकड़ों नहीं, बरन सहझ्नों वर्षों तक 
सभ्य संसार के सम्मान का पात्र हो गया, इसका रहस्य वहाँ के निवासियों की 
स्वातंत्र्य-प्रियता और प्रगतिशीलता में है जिसको बहाँ के प्राकृतिक सुन्दर वातावरण 
और विचित्र समुद्रतठ के आकर्षणों ने पुष्ट और समृद्ध किया । वहाँ के निवासी 
न तो स्पार्टा वालों के समान कछए की तरह अपने आवरण में संकुचित रहे न कोरिन्थ 
वालों की तरह निश्चिन्तता के साथ अपनी शक्ति का क्षय करते रहे । एथेन्स 
नगर प्रीस के एटिका' नामक प्रान्त में था जिसका क्षेत्रफल एक सहस्र वर्ग मील से 
शायद ही कुछ अधिक था | उस प्रान्त के निवासी अपने को एथीनियन कहना 
पसन्द करते थे, न कि एटिकन। 

एथेन्स के ग्रीक आयोनियन शाखा के थे। उनका विश्वास था कि वे कहीं 
बाहर से नहीं आये थे, वहीं के मूल निवासी थे। डोरियन आक्रमण के मार्ग में न 
पड़ने के कारण वे उसके भयंकर परिणामों से बच गये और उनका विकास अपने 
स्वतंत्र मागें पर चलता रहा । एथेन्स के निवासियों के तीन वर्ग थे। सब से धनी 
और सम्पन्न लोग मैदानी भूमि के जमींदार थे। मध्य श्रेणी के, विशेषतः व्यापारी 
और उद्योगों में लगे छोग समुद्र तद पर बस गये थे । गरीब लोग पहाड़ों पर बसे हुए 
थे। इन तीनों वर्गों में पारस्परिक स्पर्धा और द्वेष रहता था । 

अन्य नगर-राज्यों के समान वहाँ भी पहले क्रमशः राजतंत्र, फिर कुलीनतंत्र 
और बाद में जनतंत्र स्थापित हुए। राजतंत्र युग के सम्बन्ध में हमारा ज्ञान तगण्य- 
सा है. किन्तु इतना ज्ञात है कि राजा के स्वेच्छाचार के नियंत्रण के लिए वहाँ नो 
प्रभावशाली व्यक्तियों की एक समिति ईसा के पूर्व सातवीं शती में स्थापित हो गयी 
थी। सदस्यों का चुनाव प्रति वर्ष होता था । समिति को एरिओपेगिटास नाम दिया 
गया था। उसमें मुख्य न्यायाधीश सेनाध्यक्ष आदि थे। नौ अरकानों के सिवा 
भूतपूर्व अरकानों की सभा थी जिसका कत्तेंव्य कानूनों का प्रतिपाछन कराना और 
कानून भंग करने वालों को दंड देता था। इसके सिवा आयोनियन लोगों के चार 
मुख्य कबीले थे जिनकी तीन-चार सौ शाखाएँ थीं जिनका सामाजिक संगठन, रहन- 
सहन, धामिक विचार एवं जीवन के आदशं प्रायः समान थे। वे ही लोग सैनिक समझे 
जाते और उन्हीं को अरकानों के चुनने का भी अधिकार था। साधारण जनता के 

अधिकार अद्दिनचित एवं नगण्य-से थे । वास्तविक अधिकार कुलीनों के हाथ में था 
जो प्रायः जमींदार अथवा सफल व्यापारी होते थे | कृषक वर्ग कर्ज में ड्वा जाता 
था। ऋण त चुका सकने के कारण स्वतंत्र यूनानी या तो अपनी बहनों, बेटियों या 
बच्चों को बेचकर ग्‌ छामी से मुक्त होते थे अथवा देश छोड़कर विदेश भाग जाते थे। 
एथेन्स में कुलीनों का समुदाय पहले से ही प्रबल था । व्यापार से धनिकों का 
उदय हुआ | उनका भी दल बन गया। कुलीनों का महत्त्व कम हो जाने के दो कारण 
थे । पहला कारण था नये ढंग की पैदल सेना (होपलछाइट ) का संगठन जिससे 
घोड़सवारों की महिमा कम हो गयी । दूसरा कारण सिक्‍तकों का प्रचकूत हुआ 
जिससे उद्यमी अकुलीन भी अमीर और प्रभावशाली होने रूगे । जमींदारों और 
व्यापारियों के अनाचार और साधारण जनता की आथिक अवनति के कारण अस- 
न्तोष बढ़ता गया जिससे विद्रोह की मयंकर आग मड़क उठने की आइंका हो गयी । 
उसे शाच्त करने के लिए पहला प्रयत्न ड्रेको (६२१ ई० पू०)ने यह किया कि एथेन्स 
के कानून लिपिबद्ध कर दिये, किन्तु उससे उनकी कठोरता और क्रता में कोई कमी 
न हुई। साधारण जनता ऋण और गरीबी के बोझ से दवती ही रही और आथिक 
समस्या ज्यों की त्यों बनी रही । 
अनाचारी, वलात्कारी शासकों का युग ६०० ई० पू० से ५०० ई० पू० तक 
रहा। अनाचारी वे कहे जाते थे जो अवैध ढंग से शासन पर आधिपत्य जमाये रखते 
थे । असन्तोष के कारण जनता में उत्पन्न क्रान्तिकारी भावों से अनाचारियों को बल 
प्राप्त होता था। वे उससे लाभ उठाते थे। अनाचारियों के सुधारों से जनसत्ता' का 
संवर्धन होता था। अनाचारी शासन का आरम्भ लीडिया से हुआ । अन्य नगरों में 
भी वह फैलता गया । छठी शताब्दी ई० पृ० के आरम्भ में (५९४ ई० पू० ) एथेन्स- 
वासियों ने कानूनों में सुधार करने के लिए सोलन (६०० ई० पू० )तामक एक उदार- 
चेता, राष्ट्र-मक्त तथा विद्वान्‌ का चुनाव किया। सोलन की शिक्षा मिस्र में भी हुई 
थी । ग्रीस की गतिविधि से वह पूरी तरह परिचित था। उसने प्रजा का सब प्रकार 
का कर्ज ही नहीं माफ कर दिया, वरन्‌ उसके कारण उनकी जो सम्पत्ति अथवा 
स्वतंत्रता छिन गयी थी वह भी उनको वापस करा के ऐसा कानून बनाया कि जिससे 
कर्ज के लिए उन्हें फिर उसे खोना न पड़े । भोज्य पदार्थों का भाव कम करने के लिए 
उसने फलों और अनाज का बाहर ले जाना रोक दिया ।। व्यापार एवं कला-कौशलरू 
'की उन्नति के लिए बाहर से कारीगरों को बुलाकर उसने नगर में बसा लिया। 
व्यापार की उन्नति के लिए उसने सिक्कों, नाप-तोल तथा यातायात में सुधार किये, 

किन्तु सब से महत्त्व का कार्य जो उसने किया वह सार्वजनिक सभा में सब नागरिकों 
को भाग लेने का तथा न्यायाधीश को चुनने का अधिकार प्रदान करता था । यही 
नहीं, उसने एक जूरी' सभा को, जिसमें तीस वर्ष से अधिक उम्र के छोग थे, यह 
अधिकार दिया कि मजिस्ट्रेटों की! वाषिक अवधि के समाप्त होने पर यदि वह चाहे 
तो अनाचार के लिए उन पर अभियोग कायम कर दे। यद्यपि सोलन के सुधारों ने 
एथेन्स को प्रगति के मार्ग पर आगे बढ़ाया तथापि अधिकार-प्रदान में उसने धनिकों 
को उनकी हैसियत से कहीं अधिक महत्त्व दिया । 

सोलन के सुधारों से रुष्ट होकर कुलीन अधिकारी' वर्ग ने उपद्रव करता आरम्भ 
कर दिया । कुछ उदृण्ड, अत्याचारी छोगों ने शासन को बलूपूर्वक अपने कब्जे में 
करना शुरू कर दिया । किन्तु जनता के विरोध तथा अधिकारी वर्ग की पारस्परिक 
ईर्ष्या, हंष के कारण उदृण्डता के पोषक एक-एक करके या तो मार डाले गये या देश 
से भगा दिये गये । स्वयं अधिकारी वर्ग के असन्तुष्ट अथवा उदारचेता व्यक्ति जनता 
के नेता बनने लगे । सोलन की नीति से जमींदार असन्तुष्ट रहे । उनके सिवा 
पहाड़ों पर रहने वाले पशु चारियों को कोई विशेष लाभ न होने से उनमें भी असन्तोष 
रहा। उस परिस्थिति से लाभ उठाकर पिसिस्ट्रेटस नगर का नेता हो गया (५६०- 
५२७ ई० पूृ०) | उसने गरीबों की कृषि के योग्य जमीन, बीज और जोतने के लिए 
पशु आदि दिलवाये । न्‍्याय-वितरण के लिए जजों के घृम-घम कर गाँवों में अदालत 
करने की परिपाटी चलायी । जनता को प्रसन्न करने के लिए सड़कों, सुन्दर देवालयों 
तथा घामिक उत्सवों की स्थापना की तथा कवियों और कलाकारों को संरक्षण और 
प्रोत्साहन दिया । व्यापार, विश्ेपतः निर्यात व्यापार, बढ़ाने के उसने प्रयत्न किये । 
उसके शासनकाल में एथेन्स ने काफी उन्नति की । वंशानुगत महत्त्व प्राप्त कुलीनों 
की शक्ति घटाने के छिए क्लीस्थनीज़ (५०७ ई० पूृ०) ने एथेन्स को दस भागों में 
विभकत कर दिया । इस नीति से कुलीनों की सामूहिक शक्ति निरबंल हो गयी और 
प्रभुत्व-प्राप्त घराने इधर-उधर बेंट गये । विभक्‍त हो जाने से वे विभिन्न क्षेत्रों में 
अल्पसंख्यक हो गये । सेना में विशिष्ट कुछों के साथ ही अन्य श्रेणियों के छोग भी 
भरती किये जाने लगे, यहाँ तक कि सेना में कुलीनों का महत्त्व क्षीण हो गया । प्रत्येक 
नागरिक को व्यावहारिक अनुभव तथा शासन का ज्ञान उपार्जन करने और कुलीनों 
तथा जटिल रूढ़िग्रस्त विचारकों से मुक्त करने के लिए उसने अधिकाधिक संख्या में 
निश्चित अवधि के लिए अफसरों के चुनाव की परिपाटी स्थापित की । प्रत्येक 
कबीले से पचास व्यक्ति प्रति वर्ष चुने जाते जो छत्तीस दिनों तक शासन करते थे । 

प्रति दिन उन्हीं में से एक व्यक्ति सभापति चुन लिया जाता था। इस सुधार का यह 

परिणाम हुआ कि राज्य सभा (बूली) में पाँच सौ सदस्य हो गये जिनकी सदस्यता 

का परिवर्तेत चक्र के समान होता रहता था। राज्य-सभा सन्धि, विग्रह, तथा उन 

विषयों पर जिन्हें वह सभा में मेजना चाहती विचार-विमर्श करती थी । एथेन्स का 

प्रत्येक नागरिक साधारण जनसभा” का (एक्लीसिआ ) सदस्य होता था । जनसभा 

हर दसवें दिन बैठती और राजसभा के प्रस्तावों के अनुकूल कानून बना देती थी । 

उपर्युक्त सुधारों से प्रजातंत्र शासन पूर्ण रूप से स्थापित हो' गया | किन्तु उसको 
यथेष्ट सफलता इसलिए प्राप्त न हो सकी कि छोगों में शासन का रोब, दबदबा और 
महत्त्व क्षीण हो गया। नये शासकों में वंशानुगत स्वाभिमान एवं कर्त्तव्यपरायणता 
का भी हास हो गया । ईरानियों से मिलजुछ कर चलने की क्लछीस्थतीज़ की नीति 
जिसका स्पार्टा ने प्रबल विरोध किया, आगे चछकर उसके तथा एशथेन्स के लिए 
अहितिकर सिद्ध हुई। क्लीस्थनीज़ ने गरीब जनता के भी अधिकार बढ़ा दिये और 
देश-निष्कासन का कानून ऐसा बना दिया जिससे प्रति वर्ष सन्देह मात्र पर जनता 
जिसे चाहे देश से दस वर्ष के लिए बहिष्कृत कर दे सकती थी । यद्यपि इस कानून का 
दुरुपयोग हुआ तथापि जनता की शक्ति की ऐसी धाक बँध गयी कि ग्रीस के अन्य 
नगरों में सनसनी मच गयी । एथेन्स में साधारण जनता की बढ़ती शक्ति से घबरा 
कर स्पार्टा ने खुल्लमखललछा उसका विरोध किया । 


पाँचवीं शत्ती ई० पृ० में ईरान तथा ग्रीस का भयंकर संघर्ष हुआ जिसके प्रभाव से' 
ग्रीस में अपूर्व स्फूति और उन्नति हुई | पिछले अध्याय में यह वर्णन किया गया है कि 
ईरानी सम्राट कुरश के समय से ईरान का साम्राज्य उत्तरोत्तर बढ़ता रहा। सेलिट्स 
नगर को छोड़कर एशियाई तट पर स्थित यूनानियों के सब नगरों को लीडिया वालों 
ने अपने राज्यों में मिला लिया। मध्यसागर के पश्चिमी तट पर स्थित यूतानी नगरों 
को एक-एक करके लीडिया वालों ने हड़प लिया जिससे वे बड़े बडी, वैमवशाली हों 
गये। लीडिया वालों का राज्य नष्ट करके साइरस नाम के फारस के सम्राट ने उनकी 
राजधानी सारडेस को तथा उनके राज्य को अपने साम्राज्य में मिछा लिया। फलरतः 
एशियाई तट के नगरों पर फारस का प्रभुत्व स्थापित हो गया, किन्तु यूनानी नगर पुन: 
स्वाधीनता प्राप्त करने के लिए आन्दोलन और प्रयत्न करते रहे । ग्रीस वाले 
उनकी सहायता करते थे । यूनानियों की चिन्ता उनके रोष एवं विरोध के साथ 
बढ़ती गयी । ग्रीस, वालों और विश्येषतः एथेन्स ने कुछ सहायता भी दी, किन्तु 


बह ईरानी शक्ति की वृद्धि को न रोक सकी और उसका परिणाम यह हुआ कि क्‍ 

ईरान का ग्रीस यूनान से वैमनस्य इतना बढ़ गया कि दारा ने उस पर चढ़ाई 
कर दी । 

डोरिअस प्रथम (दारा) का पहला आक्रमण (४९२ ई० पृ० ) जल और स्थरू 
दोनों मार्गों से हुआ, किन्तु श्रेस की बर्बर जातियों के विरोध तथा तूफान की भयंकरता 
से वह विफल हुआ | दो वर्ष बाद दारा ने छगभग बीस सहस्र सेना से दूसरा आक्रमण 
किया। एथेन्स के पास मराथान के मैदान में एथेन्स की दस सहस्त्र सेना ने ऐसा घोर 
युद्ध किया जिससे ईरानी सेना को पीछे लौटना पड़ा (४९० ई० पू०)। एशथेन्स ने 
अपनी दी नहीं, बरन्‌ ग्रीस की भी रक्षा की और उसके आत्म-विश्वास तथा महत्ता को 
अभूतपूर्व उत्तेजना प्रदान की। दारा के पूत्र ज़ेरेक्सीस (क्षयार्ष ) ने सम्राट होने के 
चार-पाँच वर्ष के बाद ही ४८० ई० पू० में बड़ी सेना लेकर ग्रीस पर मयंकर आक्रमण 
कर दिया । उसके साथ लगभग छ: छाख सैनिक थे। थर्मोपली' के दरे पर स्पार्टा के 
राजा लिआनिडस ने तीन सौ चुने सैनिकों के साथ ईरानी दल को रोकने की चेष्टा 
की । दर्रा बहुत संकीर्ण था इसलिए यह साहसिक प्रयत्न संभव हो सकता था, किन्तु 
ग्रीक जाति के द्रोहियों द्वारा दिखाये हुए दूसरे मार्ग से ईरानी सैनिकों ने स्पार्टा के 
सैनिकों को घेर लिया और वे लड़कर कट मरे । यह घटना प्रीस के इतिहास में 
राजपूताने की हल्दीघाटी वाली घटना से भी बहुत अधिक महत्त्व रखती है । इसने 
सारे भ्रीस में नया जीवन एवं उत्साह फूक दिया जिसका बहुत गहरा प्रभाव जनता 
पर पड़ा । 

ईरानी सेना ने एथेन्स को घेर लिया। वहाँ के निवासी हताश से होकर नाथों 
पर चढ़कर भाग निकके। एथेन्स तथा अन्य कुछ नगरनष्ट भ्रष्ट कर दिये गये अथवा 
जला दिये गये । किन्तु जब भुलछावे में आकर ईरानी जलू-सेना ने ग्रीस के जहाजी 
बेड़े पर सेलेमिस' में आक्रमण किया तब वह परास्त हो गयी (४८० ई० पू० )। 
उसका कारण यह था कि स्थान की संकीर्णता के कारण अपने भारी जहाजी बेड़े का 
अच्छी तरह संचालन फारस वाले न कर सके । इसके सिवा स्थरू-सेना को आव- 
इयक रसद पहुँचाना भी बंद हो गया । फिर भी फारस की स्थलू-सेना लगभग 
एक वर्ष तक ग्रीस में जमी रही । खिन्न होकर क्षयाषषं सेना का नेतृत्व मर्दोनियस को 
देकर लोट गया । दूसरे वर्ष प्लाटी के मैदान में मर्दोनिअस के निधन से त्रस्त होकर 
ईरानी सेना के पैर उखड गये । विजयश्री ग्रीस बालों के पक्ष में चली गयी । उत्ती के 
साथ अपार धन, अस्त्र, शस्त्र, साज-समान ग्रीकों के हाथ लगा। ग्रीस का आतंक 
और महत्त्व बहुत बढ़ गया । 


'+जकम>+लन-नदा 

ग्रीस श्३ 


ईरानी आक्रमणों से अपनी रक्षा करने के लिए ग्रीस को संयुक्त शक्ति की 
आवश्यकता पड़ी तथा उससे स्पष्टतया लाभान्वित करने के लिए किसी न किसी 
अकार का संघ स्थापित करने की प्रेरणा भी उन्हें हुई । संघ की इसलिए भी आव- 
इयकता थी कि बिना उसके न तो ईरानी शक्ति का अवरोध हो सकता था, न ईरानियों 


द्वारा जीते हुए मध्यसागर के तट के ग्रीक नगर अपनी स्वतंत्रता की रक्षा करने को 


आशा कर सकते थे। एशथेन्स के नेतृत्व में एक संघ का निर्माण हुआ जिसका नाम 
'डीलियन छीग' इसलिए रखा गया कि उसका केन्द्र डिलास' में था। संघ की वार्षिक 
बैठक होना तथा उसका कोष डिलास में रखना निश्चित हुआ। संघ की सबसे बड़ी 
कमजोरी यह थी कि उसमें पेलेपोनेसस' के राज्य जिनका नेतृत्व स्पार्टा करता था, 
सम्मिलित न किये जा सके । पेलेपोनेंसस वालों ने अपनी छीग बना ली जो पेलेपो- 
नेसिअन लीग कहलायी । इस प्रकार ग्रीस के राज्य एकता स्थापित न करके दो बड़े 
संघों में विभकक्‍त हो गये जिनकी नीति और ध्येय विभिन्न होने के कारण भविष्य में 
पारस्परिक संघ के बीज पनपते रहे । स्पार्टा की नीति राज्याधिकारों को विशिष्ट 
बर्ग में सीमित रखने की थी । एथेन्स जनता को प्रभुत्व देना चाहता था। स्पार्टा 
का ध्येय, तथापूर्व संरक्षणात्मक था, किन्तु डीलियन छीग का आक्रामक। स्पार्टा 
की नीति स्थल पर ही प्रमुत्व सीमित रखने की थी, किन्तु डीलियन छीग समुद्र पर 


आधिपत्य स्थापित करना चाहती थी । 
प्रारम्म में तो यह निश्चित किया गया था कि डीलियन संघ के बड़े “ राज्य 
नौकाएँ तथा निश्चित परिमाण में आर्थिक सहाग्रता भेजा करेंगे, किन्तु बाद को 
अधिकांश राज्यों नें केवछ घन से सहायता करना ही सुविधाजनक समझा । इसका 
परिणाम यह हुआ कि थैन्स ने छीग के धन से नोकाएँ बनवा कर अपनी नौशक्ति 
को प्रबल कर लिया । एथेन्स की बढ़ती शक्ति से त्रस्‍्त होकर तथा ईरान की ओर से 
चिन्ता-मुक्त होने के कारण जिन नगरों ने अपना भाग देने में उदासीनता या हिच- 
किचाहट दिखायी उनका एथेन्स ने बलूपू्वंक दमन किया और उनको दंड दिया । 
'फारस के विशाल साम्राज्य की प्रबल शक्ति से ग्रीस की रक्षाकरनें के लिए शायद यह 
आवश्यक था कि ग्रीस का सांघिक संगठन सुरक्षित रहे । यदि कोई राज्य संघ की 
अवहेलना करता दिखाई पड़ता तो एथेन्स उसको दबाने का प्रयत्न करता था । धीरे- 
धीरे तीन-चार राज्यों के सिवा कोई भी राज्य स्वतंत्र न रह गया । यही नहीं, एथैन्सः 
ने संघ के कोष को डिलास से हटा कर अपने यहाँ रख लिया । इसके सिवा, राज्यों: 
के झगड़ों को सुलझाने के लिए एथेन्स में एक अदालत भी स्थापित कर दी। इस प्रका र 

शक्ति एवं सम्पत्ति बढ़ने तथा कोष पर अधिकार तथा आथिक आधिपत्य प्राप्त कर 
लेने पर एथेन्स को स्वार्थ और आत्मोत्कषं की लालसा ने दबा लिया । 

फारस के सम्राट्‌ पर विजय पाने से एथेन्स की राजनीति में अभूतपूर्व स्फूर्ति 
पैदा हो गयी । उस समय के नेता बड़े उत्साही और योग्य थे। थेमिस्टाक्लीज (५२३- 
४५८ ई०पू० ) ने एथेन्स के जहाजी बेड़े का संगठन ही नहीं किया, वरन्‌ उसका एस 
ढंग से संचालन किया कि फारस का जहाजी बेड़ा सेलेमिस में असफल और प्रणप्ट 
हो गया। दूसरा उल्लेखनीय नेता मेराधौन की विजय प्राप्त करने वाले मिीटडीज 
का पुत्र सिमान' था (५०७---४४९ ई० पू० ) । वह डीलियन छीग की नौ-सेना का 
प्रधात सेनापति था। उसने फारस की संयुक्त जल और थल सेना को यूरीमेडान में 
परास्त किया (४६९ ई०पू० ) । ग्रीस के इतिहास का सम्भवतः सबसे प्रसिद्ध नेता 
पेरीक्लीज (४०९--४२९ ई० पू०) था जो युगप्रवर्तक की उपाधि से विभूषित 
हुआ। उसका पिता जलसेना का नायक और प्रेरी के युद्ध का विजेता था । 

डीलियन लीग तथा एथेन्स की नीति के विषय में उपर्युक्त नेताओं का मत एक 
न था। थेमिस्टाकलीज़ का मत था कि एथेन्स को स्पार्टा का साथ छोड़ देना चाहिए 
क्योंकि उसकी नीति संकी्ण तथा रूढ़िग्रस्त है। एथेन्स को फारस से मैत्री कर लेना 
चाहिए, प्रगतिशीरू जनतंत्रात्मक विधान को आगे बढ़ाना चाहिए और एथेन्स के 
बन्दरगाह को यथाशक्ति सुदृढ़ बनाना चाहिए । इसके विपरीत सिमान' का मत था 
कि एथेन्स का हित इसी में है कि वह अपने ग्रीक बन्धु स्पार्टा से मेत्री कायम रखे 
क्योंकि फारस पर भरोसा करना भयंकर मूल होगी । फारस और भ्रीस की मैत्री 
धोखे की होगी। उधर पेरिक्लीज़ की राय थेमिस्टाक्लीज से मिलती थी । वह एथेन्स 
के राजनीतिक प्रभुत्वके साथ ही साथ सांस्क्ृतिक नेतृत्व और जनतंत्र के प्रबल विधान 
के आदर्श की ओर प्रयत्न करना चाहता था। 

थेमिस्टाकलीज का मत जन-सभा को अच्छा' न छगा । उसने सिमान के कहने 
सुनने पर उसको गूलामों (हेलेट) का दमन करने के लिए स्पार्टा की सहायता करने 
की अनुमति दे दी और थेमिस्टाक्लीज को देश से बहिष्कृत करदिया। सिमान स्पार्टा 
को सहायता देने गया, किन्तु स्पार्टा वालों ने उसको वापस छौटा दिया । उन्हें 
एथेन्स की सहायता को कोई आवश्यकता प्रतीत न हुईं। वह अपना-सा मुंह लेकर 
लोट आया। एथेन्स वालों ने उसकी नीति से अपनी मानहानि समझकर उसे भी 
देश से निकाल दिया (४६१ ई० पू०)। यही नहीं, एथेन्स की जनता में कुलीनों 
के प्रति अश्चद्धा और अविश्वास भी बढ़ गया जिससे जनतंत्रवादियों का बोलबाला 

हो गया और शासन-विधान में तदनुकूछ संशोधन कर दिये गये । सिमान के पतन 
के पदचात्‌ पेरिक्लीज को नेतृत्व प्राप्त हुआ । 
'पेरीक्लीज़ का यूग (४९० से ४२९ ईं०पू०) 
पेरीवलीज़ एक सुप्रसिद्ध नौसेना नायक तथा एक प्रतिष्ठित कली वंश की 
'कुलस्त्री का पुत्र था। उसकी माता क्लीस्थनीज की मतीजी थी। सुशिक्षित छोगों 
से मिलने-जुलने तथा अनेक्सागौरस नाम के प्रसिद्ध दाशंनिक के संसर्ग से उसकी 
अच्छी शिक्षा-दीक्षा हुई जिससे उसको यह विश्वास हो गया कि मनस्तत्त्व ही पुरुष 
'की महानिधि है और अन्ततोगत्वा वही सर्वश्रेष्ठ दक्ति है। वह गंभीर और आत्म- 
स्थित था। उसे न तो साधारण छोगों से मिलने-जुलने का शौक था और न लोकप्रिय 
होने की वासना। किन्तु उसके विचार क्रान्तिकारी थे। प्रगतिशील दल से उसकी 
सहानुभूति थी। उस दल का ध्येय स्पार्टा के प्रभाव से मुक्त रह कर ऐसी नीति 
को प्रतिष्ठित करना था जिससे जनसत्ता का बोलबाला रहे। प्रभावशाली तथा 
सफल नौ-सेनापति सिमान' की नीति उस नीति के विपरीत थी। प्रगतिशील दल 
का प्रभुत्व बढ़ा जिसकी तरंगमाला से प्रेरित होकर पेरीक्लीज को प्रभुत्वधारी नेता 
वनने का सौभाग्य प्राप्त हुआ। उसने सिमान की नीति का साग्रह विरोध किया । 
एथेन्स और स्पार्टा की विरोधात्मक नीति के कारण विनाशकारी युद्ध ठन गया । 
'इस युद्ध से एथेन्स की पहले तो राज्य-वुद्धि हुई। समुद्री क्षेत्र में उसका साम्राज्य-सा 
स्थापित हो गया और ईरान साम्राज्य से उसकी मान सहित संधि भी चछती रही । 
.पेरिक्‍्लीज़ ने ४५० से ४४३ ई० पू० तक अपनी प्रजातांभिक नीति को कार्या- 
'न्वित कर दिया | सिमान के दामाद थ्यूसीडाइडीज के प्रबल विरोध करने पर भी 
पेरिक्‍लीज ने प्रस्तावों को एसेम्बली से स्वीकृत करवा लिया। पेरिक्लीज की नीति 
थी कि एथेन्स का अखंड और पूरा प्राधान्य ग्रीस में हो जिसमें.स्पार्टा या किसी अन्य 
राज्य का साझा न होने पाये । प्रजातंत्र का पुरा विकास होने के लिए यह आवश्यक 
माना गया कि राज्यसेवा करने वालों को आवश्यकतानुसार आथिक सहायता दी 
जाय। एशथेन्‍्स की राष्ट्रनीति को विशुद्ध रखने के लिए उन्हीं को नागरिक अधिकार 
दिया जाय जिनका पैतृक एवं मातृक परिवार एथेन्स के आयोनियनों का हो। राज- 
काज में छंगे लोगों को सेवा के अनुसार वेतन दिया जाय। जिन लोगों के पास जमीन 
न हो उनको अन्य राज्यों से ली हुई भूमि पर बसाया जाय जिससे उनमें भूमिरक्षा का 
उत्साह बढ़े और उनका भरण-पोषण भी हो उपर्युक्त सुधारों का खचु आवश्यकता- 

नुसार अन्तर्राष्ट्रीय कोष से पूरा किया जाय। उसी कोष से एथेन्स की शोभा बढ़ाने 
का भी खर्च निकाला जाय । ईरान से युद्ध शान्‍्त हो जाने के बाद कोष के धन को 
व्यर्थ पड़ा न रखकर उसका सदुपयोग होना चाहिए । तदतुसार पारथेनान' का 
विश्वप्रसिद्ध मंदिर तथा' स्थापत्य कछा की भव्यता की द्योतक राष्ट्रदेवी एथेना 
की हाथीदाँत और स्वर्ण से बनी विशाल प्रतिमा, नृत्यशाला, व्यायामशाला, स्ताना- 
गार आदि का निर्माण हुआ। उपर्युक्त नीति से एथेन्स की श्रीवृद्धि के साथ बेकार 
लोगों तथा कारीगरों को काम मिल गया। कुछ राज्यों ने उस घन के उपर्युक्त 
उपयोग का विरोध किया, किन्तु वह न चल सका। एथेन्स समृद्धिशाली होता गया' 
परन्तु लीग के अन्य राज्यों में उसके प्रति श्रद्धा घटने' और असन्तोष बढ़ने लगा। 

पेरिवलीज़क्ला युग सर्वसम्मति से ग्रीस का स्वर्ण युग माना जाता है। उसके 
युग में एथेन्स ने कछाकौशल, साहित्य, ज्ञान-विज्ञान में ऐसी अद्भुत उन्नति एवं 
चमत्कृति दिखायी कि उसका नाम संसार के इतिहास में अमर तथा' यूरोप के इति' 
हास में स्वोपरि हो गया, यद्यपि तत्कालीन व्यक्ति उस यूग को व्यर्थ बैभव और 
पतनोन्‍्मुख प्रवृत्तियों का यूग समझते थे। यही नहीं, उस युग में छीग या यों कहिए 
एथेन्स की नौशक्ति का मध्यसागर में अबाधित प्राधान्य स्थापित हो गया था । 
एथेन्स, नगर-राज्य न रहकर, उस काल में एक समुद्री साम्राज्य बन गया। ग्रीस के . 
नगरों का नेता बत कर वह उनका शास्ता भी बन बैठा । दुःख है कि प्रीस के इतिहास 
और संस्कृति की परंपराओं का उल्लंघन कर वह साम्राज्यीय ऐश्वर्य के प्रलोभनों में 
फंस गया। जिस ईरानी साम्राज्य की नीति का विरोध करना ग्रीस अपना कर्तव्य 
समझता था, वही अब उसका आदर्श बन गयी। ईरानी साम्राज्य का दमन करते- 
करते एथेन्स स्वयं साम्राज्य में परिवर्तित हो गया । 
पेलोपनेसियन युद्ध (४३१ से ४०४ ई० पूर्व तक) 

पेलोपनेसियन संघ स्पार्टा के नेतृत्व में पुरानी नीति पर आरूढ़ था। एशथेन्स की 
नीति और उसके उत्कर्ष को स्पार्टा बहुत समय तक सहन त कर सका | स्पार्टा की 
नीति ग्रीस के भीतर ही रहकर स्थल-शक्ति संगठित करने को थी, किन्तु एथेन्स 
की नीति ग्रीस में ही नहीं, वरन्‌ ग्रीस से बाहर निकलकर साम्राज्य स्थापित करने. 
की थी। एथेन्‍्स ने अपने प्रभुत्व के द्वारा समुद्री व्यापार भी अपने हाथ में ले लिया। 
: इससे दूसरे व्यापारिक नगरों की हानि होने लगी । फलतः वैमनस्य और भी बढ़ 
गया। जब कोरिन्थ नगर ने एथेन्स के अनाचार तथा अनियंत्रित आधभिपत्य से रक्षा 

करने के लिए स्पार्टा से प्रार्थना की तब उसने प्रसन्नतापूर्वक निमंत्रण स्वीकार कर 
लिया। युद्ध छिड़ गया। युद्ध में आसपास की बस्तियाँ उजाड़ डाली गयीं। एथेन्स 
का अवरोध हुआ। यद्यपि प्राचीरों के पीछे एथेन्सवासियों ने छिपकर आत्मरक्षा तो 
कर ली, किन्तु नगर में अग्नि देवता का तांडव नृत्य होता रहा । यदि एथेन्स के सौभाग्य' 
से आक्रमणकारियों को रसद की कमी हो जाने से वापस न जाना पड़ता तो शायद 


एथेन्स नेस्तनाबूद हो जाता । ु 
दूसरे वर्ष फिर एथेन्स पर आक्रमण हुआ। वहाँ प्लेग का प्रकोप भी हुआ जिससे 


क्रीस्थनीज़ की मृत्यु हो गयी. (४२९ ई०प० ) | नगर के तिहाई निवासी प्लेग से 
मर गये। एशथेन्स में त्राहि-त्वाहि मच गयी। एथेन्स का आर्थिक विनाश हो गया। 
अत्याचारी और उदृण्ड लोग नेता बन बैठे । ऐसी विषम परिस्थिति होते हुए भी 
न्यूनाधिक तीन्ता के साथ पेलोपनेसियन युद्ध सत्ताईस वर्ष तक चलता रहा। 
इस समय एथेन्स के सम्मोहक एवं मड़कीले, किन्तु अद् रदर्शी नेता एलसीबाय- 

डीज़ का वहाँ की जनता पर ऐसा जादू चल रहा था कि वह उसकी उंगलियों और 
इशारों पर नाचती थी । उसकी प्रेरणा से सिसली के प्रसिद्ध डांरियन उपनिवेश, 
सेराक्यूज़ पर एथेन्स के जहाजी बेड़े ने आक्रमण किया (४१४ ई०पू० ) । किन्तु वह 
निष्फल ही नहीं वरन विनाशक सिद्ध हुआ। एथेन्स की नौशक्ति का आतंक नष्ट 
हो गया और इस नौदक्ति के परास्त होने से स्पार्टा को उस पर आक्रमण करने 
की पुनः उत्तेजना हुई (४१३ ६० पू०) । उसका जहाजी बेड़ा भी ईरान की सहायता 
से स्पार्टा के जलसेना नायक छाइसेण्डर ने पकड़ लिया (४०५६० पू०)। एथेन्स 
जल और स्थल दोनों ओर से घेर लिया गया। अन्ततोगत्वा एथेन्स का पतन हो गया 
(४०४ ई० पू० ) । उसकी प्राचीरें तोड़ दी गयीं, जहाज छीन लिये गये और स्पार्टा 
का अनुचर बने रहने का उसे वचन देना पड़ा। स्पार्टा भी शिथिल हो गया। एथेन्स 
का उत्थान और पतन सत्तर वर्ष के मीतर ही हो गया। एथेन्स के पतन के साथ 
युद्ध के कारण क्षत-विक्षत, अआन्त तथा आदहॉ-च्यूत प्रीस गिरता ही' चछा गया। 

कुछ विद्वानों का विचार है कि उच्छुंखल एवं अमर्यादित जनसत्ता की क्षुद्रता, 

अयोग्यता और स्वार्थान्धता के कारण ही एथेन्स का विनाश हुआ । 

एथेन्स की अभूतपूर्व सांस्कृतिक उन्नति उसके पतन को क्‍यों न॒ रोक सकी, इसके 

मुख्य कारण तो वहाँ की जनता की अमर्यादित एवं भयंकर दलबन्दियाँ थीं। कुलीनों 
के युग में साधारण जनता के साथ जो अनाचार हुआ था उससे जनता में प्रतिहिसा के' 
भाव ने उप्र रूप धारण कर लिया। बदला लेने में उसने कोई कोर-कसर न उठा रखी ॥ 

वर्गो-बर्गों, कुलीनों और अकुलीनों, धनियों और गरीबों के आपसी संधर्ष तीव्रतर होते 
गये । बहुत-से छोग देश-निष्कासित होने पर एथेन्‍्स के क्षत्रुओं के साथ मिल कर 
'पड़यंत्र करने लगे | शासन की बागडोर हाथ में आ जाने से धन का अनापशनाप 
अपव्यय करना उन्होंने शुरू कर दिया | बढ़ते हुए खर्च के लिए विविध प्रकार के टैक्स 
लगा दिये गये । जान-बूझकर ही नहीं कभी-कभी झूठे इल्जाम रूगाकर जुर्माने की. 
रकम जमा की गयीं और येनकेन प्रकारेण छोगों पर मुकदमे चलाकर पैसे वालों का 
शोषण किया गया। जुर्माना और टैक्स वसूल न होने पर छोगों की बची-खुची 
सम्पत्ति नीलाम कर दी' जाने लगी | बहुत-सा कर देने वालों की संख्या उत्तरोत्तर 
' घटती गयी जिससे राजस्व क्षीण होता चछा गया। लगान तथा टेक्स वसूल करने के 
लिए ठेका और इजारा बिकने और बँटने छगा। छाचार होकर देवमंदिरों में संचित 
धन से कर्ज लेना शुरू हुआ, पर उसके अदा करने का कोई प्रबन्ध न बन पड़ा। युद्धों 
के कारण सेना बढ़ती गयी और उसी के साथ खर्चे भी बढ़ता चला गया। अफसरों, 
"विविध सभाओं के सदस्यों, जजों और जूरियों की संख्या और वेतन में दिनोदिन 
वृद्धि होती गयी । कोष की क्षीणता के' कारण सेना में असंतोष बढ़ता रहा जिससे 
'विजय की संभावना कम होती चली गयी । सारांश यह कि एथेन्स का आथिक 
_ दिवारा निकल गया। कृषकों की दुर्देशा के कारण उन्हें अपनी जमीन बेच डालनी 
पड़ी। खेती की जमीन छोटे-छोटे टुकड़ों में बाँट दी गयी। फलतः खेती अधिकाधिक 
गुलामों द्वारा करायी जाने छगी । बहुत-से स्वतंत्र ग्रीक देश छोड़कर विदेशों में 
सिपहगिरी, कारीगरी आदि का पेशा करने चले गये। पेशेवरों के चले जाने तथा अन्य' 
देशों में और स्थानों में ग्रीस के से उद्योग-धंधे स्थापित हो जाने से एथेन्स आदि का 
व्यापार,गिरता चला गया और उसकी आश्िक दशा उत्तरोत्तर बिगड़ती ही चली 
गयी। सबसे चिन्त्य शासकों की मनोवृत्ति हो गयी। राज्य सेवा में विशेष छाभ और 
अथंसिद्धि न होते देख तथा' उसकी अस्थिरता एवं भयंकरता से ऊबकर लोग उससे 
'विमुख होते और निजी व्यापार तथा उद्योग-धन्धों में दत्तचित्त होते' गये। छोगों में 
'समाजसेवा और राष्ट्रसेवा के भाव घटते और स्वार्थपरायणता के भाव बढ़ते गये । 
अव्यवस्थित-चित्त, चंचल, भावुकताप्रधान किन्तु विवेकशुन्य जनता, चलते पुरजों, 
बातें बनानेवालों तथा सब्जबाग दिखाने वालों के वाक॒जाल में फेसकर अपनी नवीन 
'शक्ति का दुरुपयोग करती चली गयी । एथेन्स के जनतन्‍त्र युग में स्वार्थ, रिश्वत 
कत्ल, हिसा, प्रतिहिसा का ताण्डव नृत्य होता रहा, यहाँ तक कि मदान्ध जनता 
आखिर अपने साथ राष्ट्र को भी ले.डबी । इस प्रकार एथेन्स का इतिहास जनसत्ता 

की आंशिक सफलता और पूर्ण विफलता का देदीप्यमान प्रमाण बन कर रह 
गया । 

किन्तु दुदित आने पर भी एथेन्स की सांस्कृतिक और मानसिक प्रगति सर्वथा 
नष्ट न हुई। इसका प्रमाण वहाँ के प्रसिद्ध दार्शनिक साक्रिटीज़ (सुकरात ), तथा 
प्लेटो (अफलातून) हैं। यूनान के राज्यों में पारस्परिक युद्ध होने के कारण सभी 
राज्य निर्बल हो गये। उनको पुनः संयुक्त करनेवाला कोई न रह गया। राजा का 
शासन केवल स्पार्टा, मकदूनिया और एपिरस में रह गया। अन्य राज्यों की दशा 
बहुत अव्यवस्थित हो गयी । कहीं अत्याचारियों का, कहीं जनता का और कहीं 
आभिजात्यों का आधिपत्य स्थापित हो गया। ऐसा राज्य कोई न रहा जिसमें लोग 
भयंकर दलबन्दियों से आपस में लड़ते-झगड़ते न हों। वैमनस्थ की इतनी प्रचण्ड 
अग्नि भड़की कि मित्र, पुत्र, पिता, आ्राता किसी' का किसी को विश्वास न रहा । 
ऐसे अव्यवस्थित राज्यों का अधिक काल तक कायम रहना असम्भव था। फारस 
के साम्राज्यों ने ग्रीस के राज्यों की आपस की लड़ाई की उत्तेजना देकर उन पर 
अपना ऐसा प्रभाव जमाना शुरू कर दिया कि ग्रीस में शान्ति और अशान्ति 
स्थापित करने की कुंजी उसके हाथ में चछी गयी । 


मंसीडोनिआ का उत्थान 


उपर्युक्त परिस्थिति ने मेसीडोनिआ (मकदूनिया) के राजा फिलिप को 
ग्रीस पर अपना प्रभुत्व स्थापित करने का अच्छा अवसर दिया । मकदूनिया के 
निवासी यद्यपि उसी वंश के थे जिसके कि यूनानी, किन्तु उनमें सामाजिक अथवा 
सांस्कृतिक उन्नति अधिक नहीं हुई जिसके कारण ग्रीस वाले उनको अपने से पृथक 
समझते थे। वे लोग युद्ध-प्रिय और उदृण्ड स्वभाव के घुड़सवार सिपाही थे। कृषि 
उनका मुख्य व्यवसाय था। वहाँ के राजाओं पर ग्रीस के से वैधानिक नियन्त्रण न 
थे और न जनसत्ता के प्रति छोगों का विशेष अनुराग था। यह स्मरण रखना 
चाहिए कि मेसीडोनिआ वाले अपने को एक राज्य और एक बिरादरी का मानते 
थे, न कि किसी नगर विशेष के नागरिक जैसा कि ग्रीस में था। कहा जाता है कि 
यूरोप के इतिहास में सबसे पहले राष्ट्रीयता की चेतना सम्भवतः मेसीडोनिआ में 
ही मिलती है। सम्भव है कि व्यवसाय और व्यापार के अभाव के कारण राजसत्ता 
को नियन्त्रित करने की चेतना का विकास वहाँ न हुआ हो । राजा के प्रति प्रजा की 
अनुरक्ति थी । यद्यपि राज-दरबार में कवियों और कलाकारों को बुलाया और: 

उनका मान किया जाता था, किन्तु उसका अनुकरण करने की कोई रुचि वहाँ उत्पन्न 
नहीं हुई। कभी-कभी ग्रीस वाले उनसे छेड़-छाड़ करते थे और वहाँ के राजघराने 
के झगड़ों में हस्तक्षेप भी । 
मेसिडोनिया (मकदूनिया) का राज्य जब फिलिप' द्वितीय को मिला (३५९ 
ई० पृ०) तब वहाँ नये युग का आरम्भ हुआ। कुमारावस्था में फिलिप को थेबीज 
राज्य में ओल बन कर रहना पड़ा था। वहाँ उसने ग्रीस की युद्धधला, शासन- 
व्यवस्था और राजनीतिक परिस्थिति का तथा शिक्षा-दीक्षा का ज्ञान प्राप्त किया 
था। तेईस वर्ष की अवस्था में राजसिहासन पर बैठने के उपरान्त उसने अपनी 
धूर्तता, ऋरता, प्रतिमा, कार्यकुशअछता और उद्यमशीकता का अच्छा प्रदर्शन किया 
(३६० ई० पृ०) । ग्रीस में अपना शासन स्थापित करने का उसने संकल्प कर 
लिया । उस उद्देश्य की सिद्धि के लिए उसने सेना का संगठन किया और नवीन 
युद्धकौशछ का आरम्भ किया जो स्पार्टा और थेबीज़ में प्रचलित युद्ध-शैली से 
श्रेष्ठठर था। उसके देश में घोड़े बहुत थे जिससे घुड़सवार सेना का अच्छा संगठन 
संभव हो सका । रथों के उपयोग की उसने आवश्यकता न समझी । सम्पूर्ण 
सेना शस्त्र-जीवी सैनिकों की थी । पैदकू सेना के दल को उसने गहनतर बनाया 
और अधिक हरूम्बे भाछों का प्रयोग सिखा दिया । सवारों और पैदल सेना के 
संयुक्त परिचालन के विधान ने उसकी सैनिक शक्ति को अतीव दृढ़ता प्रदान की । 
स्वयं परम प्रधान सेनापति होने के कारण सेना के विधिपूर्वक संचालन में उसे कोई 
कठिनाई पड़ने की आद्ंका न थी । 
ग्रीस के राज्यों से जब उसका संघर्ष आरम्भ हुआ तब वहाँ दो मत पाये गये । 
एक मत था उसके आधिपत्य को स्वीकार कर हेने के पक्ष में । उस विचारधारा 
का सबसे प्रसिद्ध पोषक कुशल राजनीतिज्ञ आइसोक्रटीज़ था । दूसरे मत का 
प्रतिपादक संसार का सुप्रसिद्ध व्याख्यात-वाचस्पति डेमास्थिनीज़ था जो ग्रीस के 
नगर राज्यों पर किसी का भी आधिपत्य सहन नहीं कर सकता था और उनको 
'फिलिप का भयंकर विरोध करने एवं अपनी स्वतन्त्रता कायम रखने के लिए उत्ते- 
'जित करता रहता था | उसकी अद्भुत वाकशकि्ित के प्रभाव से प्रेरित होकर 
'एथेन्स ने फिलिप का विरोध किया जिसमें अन्य राज्यों ने भी उसका साथ दिया। 
किन्तु ग्रीस वालों को फिलिप ने केरोनिया में इतनी गहरी पराजय दी कि उनको 
उसका आधिपत्य स्वीकार करना ही पड़ा (३३८ ई० पू०) । राजा फिलिप का 
आपषिपत्य मानने में एथेन्स वालों को विशेष आपत्ति इसलिए नहीं हुईं कि छोगों में 

यह विश्वास फैल गया था कि ग्रीस की व्यवस्था बिना राजसत्ता की स्थापना के 


सम्भव न हो सकेगी । दूसरी धारणा यह भी फैल गयी थी कि ग्रीस वाले तब तक 


आपस में लड़ते-झगड़ते रहेंगे जब तक उनकी सामूहिक शक्ति किसी प्रबल शत्रु 
राज्य या साम्राज्य से टक्कर में न आ जाय । केवल स्पार्टा ही एक ऐसा राज्य बचा 
जिस पर फिलिप का अधिकार न हुआ । यदि फिलिप का ध्यान स्पर्टा के अधीन 


हुए एशियाई कोचक के नगरों को स्वतन्त्र करने में न रूग जाता तो सम्भवतः 


स्पर्टा मी उसके हाथ आ जाता । फिलिप का ध्येय था कि वह अपने नेतृत्व में 
ग्रीस की संयुक्त शक्ति का संगठन करके फारस पर आक्रमण करें। फिलिप ने 
अपनी रानी श्रोलिम्पिया को तलाक दे दिया । वह अपने पुत्र अलेक्जेण्डर को 
लेकर अलाहदा रहने लगी | फिलिप को अपनी पुत्री के विवाहोत्सव में एक सरदार 
ने मार डाला | अलेक्जेण्डर ने अपनी माता का पक्ष लिया । 

फिलिप के निधन के बाद उसका पुत्र अलेक्जेप्डर (सिकन्दर ) जिसके रिसाले 
ने केरोनिया भें ग्रीस वालों की शक्ति तोड़ दी थी, सिहासनारूढ़ हुआ | उस समय 
'उसकी उम्र बाईस वर्ष की थी । अपने शारी रिक सौन्दर्य, आकर्षक व्यक्तित्व, उत्कट 
शौर्य, अप्रतिम पराक्रम के कारण वह सैनिकों का आराध्य-सा हो गया था। देव- 
योग से उसको कई सुयोग्य और पराक्रमी सेनानायकों की सेवाएँ भी प्राप्त हो 
गयीं । 

पिता की नीति का अनुसरण करते हुए अलेक्जेण्डर ने फारस के साम्राज्य पर 
आक्रमण करना शुरू किया । उसका पहला बड़े मार्के का युद्ध फारस की सेना से 
जिसमें यूनानी भी अच्छी संख्या में थे, हुआ। गानिकस नदी के किनारे अले- 
क्जेण्डर ने बड़ी चतुरता और शीघ्रता से उसको अस्त-व्यस्त कर दिया (३३४ ई० 


, पू०) । 


फरात (यूफ्रेटीज) नदी मेझाकर अलेक्जेण्डर फारस की सेना से युद्ध करने 
के लिए आगे बढ़ा । बहुत बड़ी संख्या में फारस की सेना को एकत्रित करके सम्राट 
दारा तृतीय ईसस की खाड़ी के तठ पर उसे रोकने के लिए जमा हुआ था। अपने 
घुड़सवारों के रिसाले से अलेक्ज़ेण्डर ने इतने वेग और आवेश से आक्रमण किया 
कि फारसी सेना का एक पादवे टूट गया। वहाँ से घूमकर वह मध्यस्थित सेना पर 
टूट पड़ा। यद्यपि फारस के दाहिने पादर्व की सेना वीरता से लड़ रही थी तथापि 
दारा घबराकर रणक्षेत्र से भाग गया, जिससे फारसी सेना के पैर उखड़ गये । 
लगभग ९० लाख रुपयों के सिक्के, दारा की एक रानी, दो लड़कियाँ और एक 

ननन्‍्हा-सा लड़का विजेताओं के हाथ लगे। दारा ने सन्धि का प्रस्ताव भेजा और 
फरात नदी तक का प्रदेश देने को राजी हो गया। यद्यपि अनुभवी और कुल सेना- 
नायकों ने सन्धि कर लेने के लाभ समझाने का प्रयत्न किया तथापि अलेक्जेण्डर 
ने उनकी सम्मति स्वीकृत न की । वह अपने को एकिलीज़ का उत्तराधिकारी 
समझता था और उसे यह विश्वास था कि ट्रोजन युद्ध के ध्येय तथा अनुष्ठान की 
पूर्ति करने के श्रेय का वह भागी है। विश्वविजयी होने की अक्षम्य आकांक्षा उसके 
मन में जाग उठी थी और जवानी का जोश उसको उत्तरोत्तर उत्तेजित कर रहा 
था (३३३ ई० पूृ०) । उसने सन्धि करने से इनकार कर दिया ! 

अलेक्जेण्डर ने फारस की ओर न बढ़कर मध्य सागर के तट पर स्थित नगरों 
को अपने अधीन करना आवश्यक समझा । कारण यह था कि उनको ले लेने से 
मध्य सागर से फारस के जहाजी बेड़े की शक्ति क्षीण हो जाती और ग्रीस पर उसके 
आक्रमण से अलेक्जेण्डर के एशिया-विजय के मन्सूबों में विध्न उपस्थित होने की 
आशंका न रहती । तदनूसार उसने लीडिया के समृद्धशाली और सुरक्षित नगर 
टायर' को बलूपूर्वक जीत लिया। उसी प्रकार गाजाँ नगर भी उसने छीन लिया । 
उन विजयों से प्रभावित और उत्साहित होकर मित्र वालों ने, जो फारस की साम्राज्य 
नीति से असन्तुष्ट और पीड़ित थे, अलेक्ग्ेण्डर को अपना सम्राट्‌ बनाने का निश्चय 
कर प्राचीन संस्कार विधि से उसे फेरो' की उच्चतम उपाधि से विभूषित कर दिया । 
उसे देवत्व (सूर्य पुत्र की पदवी ) प्राप्त हो गयी। ज्योस का पुत्र तो वह अपने को पहले 
से ही समझता था। भिस्त्रियों के निश्चय के परिणामस्वरूप उसे लोग ज्योस-एमोन 
का पुत्र कहने लगे। अलेक्जेण्डर ने प्रत्येक नगर को यह आज्ञा भेजी की वह उसको 
देवता मान कर तद्वत्‌ अभिनन्दन भी किया करे। कहा जाता है कि उसी ने यूरोप 
में राजाओं के दैवी अधिकार का सृत्रपात किया। किन्तु मेसीडोनिया वाले उसकी 
नीति से असन्तुष्ठ हो गये। उत्तरी अफ्रीका के तट के कुछ प्रसिद्ध नगरों पर प्रभुत्व 
स्थापित कर लेने पर अलेक्ज़ेण्डर का साम्राज्य कार्थंज राज्य की सीमा से जा मिला ६ 
नीर नदी और मध्य सागर के संगम कें पास उसने अलेक्जण्डिया नाम का एक 
नया नगर स्थापित किया ताकि फोनेशिया का व्यापार उधर खिचकर चला 
आये । 

पद्चिचमी, एशिया और मिस्र से निश्चिन्त होकर तथा फारस के जहाजी. बेड़े 
को अस्त-व्यस्त करके अलेक्जेण्डर फिर फारस की ओर बढ़ा | मेसोपटेमिया की 


दजला नदी को मेझाकर वह अरबेला' की ओर चला जहाँ ससैन्‍्य दारा उसकी 

अतीक्षा में खड़ा था। फारस की सेना में वीर-धीर सैनिकों की कमी न थी । यही 
'नहीं, फारस की सेना में हजारों ग्रीक सैनिक भी थे; किन्तु उनका युद्ध-कौशलछ 
'पुराने ढंग का था। अलेक्ज़ेण्डर की सेना नये विधान से संगठित थी और उसका 
'संचालन भी नवीन ढंग से होता था। फलूत: फारस की सेना की पराजय हो गयी, 
जिससे त्रस्त होकर दारा को भागना पड़ा (३३१ ई० पृ०) । अरबेला का युद्ध 
संसार के इतिहास में बड़ा महत्त्व इसलिए रखता है कि उसके अनन्तर फारस का 
महान साम्राज्य नष्ट हो गया और ग्रीस वालों के लिए तथा उनकी सम्यता, 
संस्कृति एवं व्यापार के लिए भी मध्य एशिया और भारतवर्ष तक का एक नया 
रास्ता निकल आया जिसका यूरोप और एशिया दोनों पर अतुलनीय प्रभाव 
'पड़ा । 
कहा जाता है कि विजय प्राप्त कर अलेक्जेण्डर ने फारस की राजधानी 
'पर्सिपोलिस के राजभवतों को एक साधारण वेश्या की सनक से प्रभावित होकर 
नशे की झोंक में नष्ट-भ्रष्ट कर भस्मसात्‌ करवा डाछा। वेश्या का नाम थेइस था। 
नशे की मस्ती में उसने वारुणी-प्रमत्त सिकन्दर को, फारस वालों द्वारा हुए यूनान 
के नगरों के विध्वंस का बदला चुकाने के लिए प्सिपोलिस जला देने के लिए 
उत्तेजित किया। कुछ लोगों का विचार है कि यह कल्पना मात्र है। आग तो संयोग- 
वश लगी थी जो यथाशी ध्र बुझा दी गयी । कोई यह कहते हैँ कि फारस साम्राज्य 
पुराने युग का प्रमुख प्रतीक था। उसको भस्मसात्‌ करने से उस युग की अन्तिम 
आहुति देकर नवीन युग-प्रवेश की जाज्वल्यमान घोषणा की गयी अथवा फारसी 
साम्राज्य के नाश को रोमांचकारी अग्निम आहुति के प्रतीक रूप बनाया गया। 
_ 'पर्िपोलिस जैसे समृद्धिशाली, वैभव, शोभा, कला से युक्त तथा कौशलपूर्ण नगर 
को जिस बर्बरता से अलेक्ज़ेण्डर ने ध्वस्त किया उसके लिए होश आने पर उसे 
स्वयं लज्जित और खिन्न होना पड़ा । छः-सात महीने वहाँ रहकर वह 'एकबताना' 
की ओर जहाँ दारा तृतीय जाकर रुक गया था, बढ़ा। यह समाचार पाकर दारा 
'वहाँ से मी भागा। दारा की कापुरुषता तथा उद्यमहीनता से उसका आदर-सम्मान 
सिट्टी में मिल गया और सीस्तान, बल्ख, तथा अफगानिस्तान के तत्कालीन राज्य- 
'पालों ने षडयन्त्र कर उसे कैद कर लिया और लोहे के पिजरे में बन्दी करके साथ 
ले चले। अलेक्ज़ेण्डर के धावे का समाचार सुनकर उससे उन्होंने घोड़े पर बैठकर 
भाग चलने का आग्रह किया । उसने जब इनकार किया तब उन्होंने उसे बछे से 
'घायक् कर मरने के लिए छोड़ दिया (३३० ई० पूृ०) । अलेक्जेण्डर ने उसका 

शव राजसी धूमधाम से परसिस के राजरोौज़े में दफन करवा दिया । आगे चलकर 
उसने दारा के हत्यारे बेसस को अच्छी तरह कोड़ों से पिटवा कर कैदखाने में झोंक 
दिया। 

फारस के साम्राज्य पर अधिकार प्राप्त करने से अलेक्ज़ेण्डर को अपार धन 
और सम्पत्ति प्राप्त हुई । उसके मन में कई वर्षों से यह आकांक्षा जाग्रत हुई थी 
कि उसकी गणना देवताओं में की जाय। वह धीरे-धीरे पुष्ट होती गयी । जब मिस्र 
वालों ने उसको फेरो' की उपाधि प्रदान की तब उसको अपने स्वप्न के प्रत्यक्ष होने 
की आशा स्पष्ट दिखाई पड़ने छगी । किक्तु फारस के साम्राज्यासन पर बैठते 
ही वह अपने दावे को सिद्ध हुआ समझकर लोगों से देवीचित सम्मान की कामना 
खुल्लमखुल्ला करने लगा। फारस के लोगों ने उसका मात रखा और खुशामदियों 
ने उसको बढ़ावा दिया। किन्तु उसके मकदूनिया और ग्रीस के सहयोगी सेनानायकों 
ने उसकी इस जिद का विरोध किया। अलेक्ज़ेण्डर उनके विरोध से ऐसा क्रोधावेश 
में आया कि उसने अपने सर्वेश्रेष्ठ सेनानायक को स्वयं मार डाला और उसके पिता 
का जिसने युद्धकाल तथा शान्ति के समय राज्य की बड़ी सेवाएँ की थीं, वध करवा 
दिया। उसे जब क्रोध आता तब वह पागलू-सा हो जाता था। क्रोध शान्‍्त होने 
पर कभी-कभी वह बहुत पछताया करता, किन्तु उससे क्‍या फायदा हो सकता 
था। उनके वध से रुष्ट होकर कुछ लोगों ने अलेक्जेण्डर की हत्या कर डालने का 
षड्यन्त्र किया, किन्तु भेद खुल जाने से अनेक व्यक्तियों को प्राण-दण्ड दिया गया । 
उन लोगों में प्रसिद्ध दाशनिक अरस्तु का भत्तीजा भी था। इसी प्रकार मेलिटस 
के निवासियों के, जिन्होंने जेरैक्लीज़् को अपोलो के मन्दिर की' निधि दे दी थी, 
बाल-बच्चों ओर बढ़ों तक का उसने कत्लेआम करवा डाला । 

अलेक्ज़ेण्डर मध्य एशिया में समरकन्द और खोकन्द तक गया । काहिक 
नदी के तट से लोटकर बठटख और समरकन्द में विश्राम कर और अपनी सेना को 
एकत्रित तथा संगठित कर वह अफगानिस्तान की ओर बढ़ा । बह्ख में उसने वहाँ 
के आक्षयातंस नामक एक ईरानी सरदार की कुमारी कन्या रोक्षनी से विवाह कर 
लिया. (३२७ ई० पूृ०)। तदनन्तर उसने फारस के अविजित प्रान्त हिन्द (सिन्ध 
नद के समीप ) को जीत लिया। वहाँ तक्षशिला के राजा आम्भी ने उससे अपने 
प्रतिदृ्दी राजा पौरुष या पुरु (पोरस ) पर चढ़ाई करने की प्रार्थना की। अलेक्ज्ेण्डर 
ने एक लाख बीस हजार पैदल और पन्द्रह हजार सवारों से सिन्ध नद पार करके 
मार्च, ३२६ ई० पू० में पंजाब पर आक्रमण किया |. यद्यपि पुर आदि पर उसकी 


3 जे पता पंत यश निभा ++प+डतस+ 4 >ज+ 


>« डक कड़े. *यो, 


++४ थे उ$क्‍सकर 


न ". उप ुल-५४ ८४० 


34 8 2 35 2 न 


ग्रीस २४५ 


पविजय हुई तथापि उसको प्रतीत हो गया कि मारतीय सैनिक वीर और योडा है । 


उनको जीतने में उसे अनेकानेक युद्ध और कठिनाइयों का निरन्तर सामना करना 
पड़ेगा । भारत बहुत बड़ा देश है और उसमें एक प्रवल साम्राज्य के अलावा अनेक 
राज्य भी है। उसके सिपाहियों को अपना देश छोड़े कई वर्ष बीत गये थे, पर अले- 
कज़ेण्डर की महत्त्वाकांक्षा असीम सी थी। उसकी वे कहाँ तक पूर्ति करते। अतएबव 
उन्होंने उसके उत्तेजनात्मक भाषणों की उपेक्षा कर आगे बढ़ने से साफ इन्कार कर 
दिया। फलत: उसे छौटना पड़ा। सिन्ध नद के मार्ग से होता हुआ वह जहाज पर 
फारस के तट के किनारे-किनारे बेबीलोन की ओर लौटा । उसकी सेता अनेक 
प्रकार के कष्ट झेलती हुई स्थल मार्ग से वापस गयी । एसा नगर में अलेक्जेण्डर 
ने दारा की पुत्री बेषिनि और (स्ततीरा) से अर्ताजरक्षस तृतीय की पुत्री पर्यसतीस 
से विवाह किया। इस प्रकार दो राज्यवंशों से उसने अपना वैवाहिक सम्बन्ध स्थापित 
कर लिया। उसकी देखादेखी बहुत-से सैनिकों ने भी एशिया वालों से व्याह्‌ किये । 
ऐसे लोगों का राज्य कर्ज भी अदा करता और उनको अच्छा दहेज भी देता था । 
इसमें उसे करोड़ों रुपये खर्च करने पड़े । इसके सिवा तीस हजार एशियाई युवकों 


को उसने ग्रीस भाषा और युद्ध-कछा सिखायी । अलेक्जेण्डर का फारस तथा अन्य 


एशियाई सरदारों की ओर अधिक झुकाव और एशियाई राजसी ठाट-बाट के प्रति 
बढ़ता हुआ अनुराग देखकर ग्रीस के सिपाहियों और सरदारों में असन्तोष बढ़ता 
गया और स्वामिभक्ति का भाव क्षीण-सा हो गया । देवताओं में अपना स्थान 


विशिष्ट समझने के कारण उसमें लोगों से आम्रहपूर्व॑क अपने को पुजवाने की छालूसा 


बढ़ी । सम्भव है कि उसकी इस लालसा का कारण प्रीक अनुयायियों की श्रद्धा 
में उत्तरोत्तर बढ़ती कमी ही हो। उसने एक बड़े यज्ञ का अनुष्ठान किया । यद्यपि 


वह व्यभिचारी न था किक्तु बड़ा शराबी था। उस अवसर पर उसने बेहद मदिरा 


पी । कुछ समय से उसका स्वास्थ्य भी बिगड़ रहा था। उसको ज्वर आया जो 
रोज-बरोज़ बढ़ता गया । तैंतीस वर्ष की अवस्था में ११ जून (३२३ ई० प्‌ृ०) को 


. 'सन्निपात ज्वर से उसकी मत्य हो गयी । 


अलेक्ज्ञेण्डर के धामिक विचार मलत: ग्रीस वालों के-से थे । देवताओं, देवियों 
'मविष्यवक्ताओं में उसे विश्वास था । ग्रीस वालों की मान्यता के अनुकूल वह भी 
मनष्य का चरम आदशं देवत्व प्राप्त करना मानता था। विजयों तथा विशेषकर 
मिस्र के धर्माधिकारियों की आग्रहपूर्वक व्यवस्था से उसको विद्वास हो गया था 
पके उसे देवत्व प्राप्त हो गया है। उस घारणा पर जब कोई सन्देह या विरोध करता 

तब वह दुःखी ही नहीं वरन्‌ क्रोधान्ध होकर मरने-मारने पर उतारू हो जाता था 
अपने को देवता समझने पर भी ग्रीस के देवताओं के प्रति उसके श्रद्धा विश्वास में 
कोई कमी तन हुईं। उसका ध्येय सम्भवतः देवताओं की बिरादरी में पहुंचना, न कि 
उनकी अवहेलना, करना, था। अन्य देवी-देवताओं की अपेक्षा ग्रीस के हरक्यूली ज, 


मिस्र के आमोन तथा हेकती देवी' पर उसकी' विशेष श्रद्धा थी । हेकती पाताल 


लोक की भयंकरी देवी थी जो देखते में सुन्दरी थी पर उसकी दृष्टि विध्वंसकारिणी' 
थी। उसको पिल्लों की बलि चढ़ायी जाती थी। देवी को प्रसन्न करने के लिए 
वह मद्य तथा पशु बलि चढ़ाया करता था। कठिन समस्या पड़ने पर वह बड़े भारी 
पैमाने पर यज्ञ करता था । अहम्मानी और अबाध रूप से सफल होते हुए भी बह 
कभी-कभी उदास होकर अपनी सफलताओं को विडम्बनामय' समझने छूगता था | 
सम्भव है कि किशोरावस्था की अपनी कटु अनुभूतियों के तथा त्याग एवं वैराग्य- 
मयी एशियाई विचारधारा के कारण उसमें विद्वुलता और असनन्‍्तोष' की लहरें 
कभी-कभी उठा करती हों । 

संसार के विजेताओं में अलेक्ज़ेण्डर का स्थान बहुत ऊँचा तो माना ही जाता 
है किन्तु संसार के सांस्कृतिक विकास के इतिहास में भी उसका बड़ा महत्त्व है । 
जिस प्रकार उसने अपना प्रभुत्व एशिया' में स्थापित किया उसी भाँति वह यूरोप 


और उत्तरी अफ्रीका भर में भी अपना साम्राज्य प्रतिष्ठित करना चाहाता था,, 


ऐसा साम्राज्य जिसका मुख्याधिपति एक सुयोग्य व्यक्ति हो और जिसके कर्मचारी, 
जाति, धर्म, देश, रंग के अनुसार नहीं बरन्‌ अपनी योग्यता के कारण चुने जाया 
करें। सम्भवतः उसका विचार एक विश्वव्यापी नीतिक और सांस्कृतिक विधान 
रचने का था। उसके कार्यकलाप से अनुमान होता है कि उसका ध्येय यूरोप और 
. एशिया का सांस्कृतिक संयोजन था । उस विधान से वह एक ऐसे विशाल साम्राज्य 
का निर्माण करना चाहता था जिसमें एशिया, यूरोप और अफ्रीका का नैतिक ही 


नहीं वरन्‌ सांस्क्ृतिक संगम होकर एक नयी धारा का प्रवाह हो सके | उस आदर्श" 
की प्राप्ति के लिए उसने विभिन्न समाज के लोगों में रोटी-बेटी के सम्बन्ध का 


सत्रपात कर अन्य लोगों को प्रोत्साहित किया। वेषभूषा में भी तदनुकूछ परिवर्तन 


प्रारम्भ किया। उसने सत्तर नये नगरों का इतस्ततः निर्माण कराया जिनमें ग्रीक' 


तथा अन्य छोग मिल-जुछकर रहते थे। उन नगरों में सबसे प्रमुख, प्रतिष्ठित, 
और प्रभावश्ञाली नगर मित्र में स्थापित अलेक्ज्ेण्डिया था। बहुत सम्भव है कि 
उसके विचारों को ईरान के राजनीतिक सिंद्धान्तों और शासनिक नीति से भी: 


॥१4॥ 

सहायता मिली हो। साम्राज्य की रचना और उसका शासन जिस पैमाने पर फारस 
के सम्राटों ने किया वैसा पश्चिमी एशिया ही नहीं वरन्‌ कहीं और भी उस युग 
तक नहीं हुआ था । मकदूनिया अथवा ग्रीस वालों को भी उन समस्याओं का, जो 
ऐसे विशाल साम्राज्य में जिसमें विभिन्न संस्क्ृतियों के छोग रहते हों उठा करती 
है, अनुभव नहीं था। कुशाग्र बुद्धि अलेक्ज़ेण्डर ने यह समझ लिया होगा कि अपने 
साम्राज्य के शासन में उसे ग्रीस की राजनीति से यथेष्ट सहायता न मिलेगी 
उसी के साथ उसको यह भी अनुभव हो गया कि ग्रीस वाले ईरान के साम्राज्य- 
विधान और विशेषतः सर्वेत्त्र स्वतन्त्र सम्राट की कल्पना को स्वीकार न करेंगे । 
अतएवं उसे एक ऐसा मध्य मार्ग निकाछना आवश्यक हो गया जिसकी व्यावहारिक 
सफ़ूहूता सम्भव हो सके । ग्रीस की तथा नवीन साम्राज्य की नीति को उसने एक 
साथ तोलना दुस्तर समझ कर यह निश्चय किया कि ग्रीस में तो बह मेसिडोनिया 
का राजा और कारिन्थियन छीग का प्रधान सेनाध्यक्ष रहेगा किन्तु नवीत- 
साम्राज्य में वह सम्राट की हैसियत से शासन करेगा | 


हँलनिक युग 

अलेक्ज़ेण्डर की मृत्यु से लेकर रोम द्वारा मिस्र के टोलमी राज्य का अन्त 
किये जाने तक का समय हेलेनिक युग' कहा जाता है। उस यूग की कुछ अपनी 
विशेषताएँ थीं। पहली यह कि ग्रीस तथा एशिया की संस्कृतियों का अधिकाधिक 
मिश्रण और आदान-प्रदान हुआ । दूसरी यह कि नगर राज्यों तथा लीगों को 
छोड़कर प्रीकों ने ऐसे राज्यों की जिन पर राजा शासन करते थे तथा राजसत्ता 
का प्राधान्य था, स्थापना की | नये राज्यों की राजधानियों तथा अर्द्ध स्वतन्त 
बड़े-बड़े व्यापारिक नग्रों में विभिन्न देशों और संस्कृतियों के सम्पर्क से एक तो 
यह स्पष्ट हो गया कि ग्रीकों का नागरिक विधान संकुचित होने के कारण सर्वत्र 
उपयुक्त नहीं हो सकता। दूसरा अनुभव यह हुआ कि ग्रीकों का यह विचार कि 
उनके सिवा अन्य छोग बबंर और अधम हू, बिलकुल अ्रममूछक है। उसके स्थान 
"पर मनुष्य-मात्र की मूलगत एकता एवं समता के सिद्धान्त का अभ्युदय होने छगा। 
'इस नवीन विचारधारा का प्रभाव इतिहास और संस्कृति पर उत्तरोत्तर बढ़ता 
चला आ रहा है। व्यक्ति के जीवन पर समाज के सम्पूर्ण अधिकार का सिद्धान्त 
'शिथिकू होने लगा | व्यक्ति की अपनी निजी सत्ता तथा जन्मजात अधिकार 
सकी ओर विचारकों का ध्यान अधिकाधिक खिचने लगा । उपर्युक्त विचारों का 

प्रभाव तत्कालीन धर्म, साहित्य और कानून पर विशेष रूप से दिखाई पड़ता है १ 
अलेक्ज़ेण्डर के पश्चात्‌ श्रीक दर्शन, राजनीति, साहित्य और कला का भारी प्रभाव 
जिस प्रकार एशिया, अफ्रीका पर पड़ा वैसा ही एशियाई सभ्यता और संस्कृति का 
यूरोप पर भी पड़ता रहा । 

मेसीडोनिया में एप्टीगोनस द्वितीय ने राज्य-व्यवस्था स्थापित कर शान्ति 
और संस्कृति का संरक्षण किया । ग्रीस में नगर राज्यों ने मिल कर दो छीगें---- 
एटोलियन और एकिअन--स्थापित कीं जो अपने-अपने क्षेत्र की बाहरी नीति, 
रक्षा, व्यापार तथा सामूहिक विषयों का प्रबन्ध करती रहीं किन्तु दोनों छीगों ने 
आपस में युद्ध करना आरम्भ कर दिया जिससे ग्रीस में फिर अव्यवस्था, अशान्ति 
और दाक्ति का क्षय होता रहा । 

ग्रीस के नगरों में आपस में लड़ाई-झगड़े बढ़ते गये । नगरों का शासन अव्यव- 


स्थित होने के कारण अराजकता की वृद्धि होती गयी । उदहृण्ड सरदार बड़े-बड़े दल- 


बल इकट्ठा कर महान्‌ नेता बनने के लिए आपस में लड़ते ओर लूट-मार करते 
थे। स्वतन्त्र जनता क्षीण होती चली गयी और गुल्ममों की उत्तरोत्तर वृद्धि होती 
गयी। धनी और निर्धन वर्गों की विषमता के साथ उनका संघर्ष भी बढ़ने छगा | 
स्पार्टा का क्लीयोमेनीज़ मजदूरों और निर्धनों का प्रसिद्ध नेता बन कर सशस्त्र 
विद्रोह में इतना सफल हुआ कि उससे सब आशंकित हो गये । उसका दमन कठि- 
नाई से हो सका । समाजवाद का निरूपण ज़ीनों ने अपने रिपब्लिक' नामक ग्रन्थ 
में किया, जिससे विद्रोहियों को बौद्धिक प्रेरणा भी मिली । तत्कालीन परिस्थिति 
के कारण लोगों की देवी-देवताओं और धार्मिक विचारों में श्रद्धा घट गयी । 
नास्तिकता की ओर छोगों का अधिक आकर्षण होने के कारण जो कुछ नैतिक 
मर्यादाएँ उस समय तक थीं, दिनों-दिन टूटती चली गयीं। राज्य-मक्ति तथा राज्य 
धर्म में विश्वास शिथिल हो जाने से ग्रीस की सभ्यता की आधार-शिलाएँ टूट गयीं । 
पुरुषों और स्त्रियों में उच्छुंखडता और अनाचार की प्रगति तीन हो गयी, ऐयाशी 
और बदचलनी का बाजार बहुत गर्म हो गया । स्त्रियाँ जननी बनने से घबराती 
थीं और बचती थीं । लड़कियाँ पैदा करना दुर्माग्य का चिह्न समझकर बहुधा 
शैशवावस्था में ही मार डाली जाती थीं। यह सब होते हुए भी स्त्रियों ने तत्कालीन 
कलाओं और साहित्य की रचना में स्तुत्य कार्य किया । उनमें से अरिस्टोडामा का 
नाम विशेषतः उल्लेखनीय है। । 

अलेक्ज़ेण्डर का सौतेका भाई, जो मकदूनिया में. रहता था, स्वास्थ्य खराब 

होने के कारण बेकार-सा हो गया । अलेक्ज़ेण्डर की राती रोवसेनिया का पुत्र 
गर्भ ही में था जब उसकी मृत्यु हो गयी । ऐसी दश्ा में सेनापतियों में संघर्ष होना 
अनिवार्य था । उनमें सबसे योग्य एण्टीगोनस था जो सारे साम्राज्य को अपने 
अधिकार में रखना चाहता था । अतएवं उसका घोर विरोध हुआ। इप्सस में 
भयंकर युद्ध हुआ जिसमें वह सारा गया (३०१ ई० पूृ०) । साम्राज्य पाँच सेना- 
पतियों में बँट गया। एण्टीपेटर ने मकदूनिया और ग्रीस पर, राइसिमेकस ने श्रेस 
पर, एण्टीगोनस ने एशियाई कोचक पर, सैल्यूकस ने बेबीलोनिया पर और टोकेमी 
ने मिस्र पर अपना आधिपत्य जमा लिया। ग्रीस के नगरों में स्वतन्त्रता प्राप्त 
करने के लिए विद्रोह होता रहा । अव्यवस्थित दशा से लाभ उठाकर केल्टगाल 
नाम के बबंर कबीले ग्रीस तथा एशियाई कोचक में घुस कर छूट-मार करते रहे । 
अव्यवस्था और अराजकता सर्वत्र मच गयी और छोटे-बड़े नगर अथवा राज्य 
संगठित अथवा स्वतन्त्र रूप से आपस में लड़ते-भिड़ते रहे । 

ग्रीस तथा मकदूनिया के बाहर तीन साम्राज्यों की स्थापना हुई। सैल्यूकस 
के वंश वाले ईजियन सागर से मारत की सीमा तक राज्य करते रहे | उतने बड़े 
भू-भाग पर शासन करना कठिन कार्य था, तथापि जैसे-तैसे वे शासन चलाते रहे । 
फरात नदी के पदिचिमी प्रान्तों को संगठित करने का उन्होंने विशेष उद्योग किया । 
ग्रीस के नगरों के ढाँचे पर उन्होंने बहुत-से नगरों की स्थापना की जिनके हारा 
अलेक्ज़ेण्डर की नीति का कमोबेश प्रचार होता रहा । उन्हें आन्तरिक शासन की 
यथासम्भव स्वतन्त्रता दी गयी । सम्राट का आधिपत्य उन पर कायम रहा। 
ग्रीस और एशिया की संस्कृतियों के सम्मिश्रण के कारण उन नगरों की संस्कृति की. 
अपनी विशिष्टता है। उसका प्रभाव न्यूनाधिक मात्रा में कई शतियों तक पंजाब 
से ममध्यसागर तक की संस्क्ृतियों पर पड़ता रहा । 

फारस के सोने और चाँदी को लेकर अलेक्ज़ेण्डर ने सिक्‍कों का अच्छा प्रचलन 
किया । सेल्यकस वेश ने उस नीति का ऐसा अनसरण किया कि विनिमय द्वारा 
व्यापार एक प्रकार से उनके साम्राज्य में बन्द हो गया। सिकक्‍तों के प्रचलन से 
व्यापार की दिनों-दिन उन्नति होती गयी । बैंकों द्वारा व्यापार और लेनदेन बढ़ता 
गया । सड़कों के सुधार से यातायात की अधिक सुविधा हो गयी । दमिश्क, 
बरूत, आन्द्रिआक, बेबीलोन, स्मरना, परगेमम आदि दर्जनों नगरों की अभूतपूर्व 
समद्धि हुई । 
. “इतने बड़ साम्राज्य का शासन तत्कालीन: साधनों को देखते हुए बहुत कठित्त 

था। तीसरी शताब्दी ई० पू० से ही उसका कटना-छटना आरम्भ हो गया । यह 
गति सीमान्‍न्त प्रदेशों से आरम्भ हुई | नये-नये स्वतन्त्र राज्य समरकन्द, बल्ख 
(बेक्ट्रिया), फारस, आरमीनिया आदि धीरे-घीरे अछग हो गये । बर्बर केल्टों 
और गालों ने भी हाथ-पाँव मारता प्रारम्भ किया। दूसरी शती ई० पू० के मध्य 
तक सैल्यूकस वंश ने अपनी शक्ति ही नहीं वरन्‌ बची-खुची स्वतन्त्रता भी खोदी । 
रोम साम्राज्य का बॉलबाला हो गया । 


मिस्र के टोल्मी 


अलेक्जेण्डर के शव आर उसकी प्रेयसी! थाइस को उसका योग्य सेनापति 
टोलमी मित्र के मेम्फिस नगर के गया (३२३ ई० पृ०) । शव को तो उसने एक 
भव्य स्मरण-समाधि (2/०६४०!८४०१) में रख दिया और थाइस से व्याह कर 
लिया जिससे दो पुत्र उत्पन्न हुए। अलेक्ज़ेण्डर के सम्पूर्ण साम्राज्य पर शासन 
करने की लछालसा में न फेस कर उसने मित्र को ही अपना कायें क्षेत्र बना लिया । 
अठारह वर्ष तक वह शासन और शक्ति के संगठन में लगा रहा । तदनन्तर ३०५ 
ई०पू० में राजसिहासन पर बैठकर उसने मिस्र में टोलमी राजवंश को प्रतिष्ठित 
'करदिया। इस वंश के प्रथम तीन टोलमी योग्य और शक्तिशाली थे । उसके बाहर 
उनका राज्य निरबंल होता चलछा गया । व्यापार, क्रृषि तथा उद्योग-धन्धों ने उसकी 
बड़ी तत्परता से उन्नति की । राजधानी के लिए उसने अलेक्जेण्डिया नगर इसलिए . 
चुना कि वहाँ से वह भूमध्यसागर, ग्रीस तथा पश्चिमी एशिया की गतिविधि का 
"निरीक्षण अच्छी तरह कर सकेगा और आश्वयकता पड़ने पर उसमें भाग भी ले 
सकेगा । इसके सिवा भूमध्य सागर तथा' छाल सागर के तटों द्वारा वह पूर्व और 
पद्चिम के व्यापार से यथेष्ट लाभ भी उठा सकेगा। इस ध्येय. के अनुसार उसने 
प्रबल जहाज़ी बेड़े का निर्माण कराया । जल और स्थल की सेना में ग्रीक लोगों को' 
यथासम्मव भरती किया । अपने समुद्री आधिपत्य को पुष्ट करने और व्यापार का 
संरक्षण करने के लिए टोरूमियों ने दक्षिणी सीरिया और घपेलेस्टाइन पर अपना 
अधिकार जमा लिया । टोलमी दिितीय ने नील को छाल सागर से मिलाने के लिए 
पुरानी नहर की खुदायी करवायी, किन्तु कुछ समय के बाद वह फिर बन्द हो गयी । 
:टोलमी राज़ें अपने को फेरों का उत्तराधिकारी मानते थे। यद्यपि उन्होंने भी 
'नगरों को शासनिक स्वतन्त्रता दे दी थी तथापि नगरों एवं सारे राज्य पर टोलमी' 
जरेशों का ही पूरा अधिकार था। सिद्धांततः सारी जमीन नरेश की ही मानी 

जाती थी तथापि व्यवहार में नरमी बरती जाती थी । दोलमी को निर्वाचित सभा, 
समितियों की कोई आवश्यकता प्रतीत न हुई | फेरो के वंशों की तरह वह एक- 
छत्र राज्य अपने सेवकों के द्वारा करता था। बीस वर्ष तक संगठन करने के उपरान्त 
वह बड़ी शान-शौकत के साथ ३०५ ई० पू० में राजसिहासन पर बैठा । उस समय 
से रोम साम्राज्य की मिस्र पर विजय तक उसके वंशज वहाँ राज्य करते रहे 
राजा के बाद अर्थमन्त्री का पद विशेष महत्त्व रखता था । वह भी बड़े ठाट-बाट के 
साथ रहता था । जिमींदारी तथा व्यापार से उसको बड़ी आमदनी थी । 

फेरो के विधान के अनुकूल राज्य लगभग चालीस भागों में बँटा हुआ था । 
प्रत्येक भाग (नोम) में कई जिले और प्रत्येक जिले में कई गाँव थे । प्रत्येक तोम 
'का एक अधिपति (नोमाक ) होता था किन्तु वास्तविक अधिकार ग्रीक सेनापति 
के हाथ में रहता था, क्‍योंकि नोम में शान्ति रखने और दण्ड की व्यवस्था का कार्य 
वही करता था । इतनी शक्ति के होते हुए भी उसको वित्त विभाग में हस्तक्षेप 
करने का कोई अधिकार न था | ग्रीकों और मिस्नरियों के दीवानी मामले उनके 
अपने-अपने विधानों तथा व्यवहारों के अनुकूछ उनकी अपनी-अपनी अदालतों में 
तय किये जाते थे। ग्रीकों और मिस्नियों के बीच झगड़े उपस्थित होने पर ग्रीकों 
और मिस्तरियों की संयुक्त अदालत मामला तय करती थी । 

प्रथम और ट्वितीय टोलेमी राजाओं के काल में अलेक्ज़ेण्ड्रिया की विभूति और 
समृद्धि ने इतनी उन्नति की कि वह प्राचीन युग का सर्व प्रकार से प्रमुख नगर माना 
जाने लगा । व्यापार द्वारा चारों ओर से उस नगर में धन खिचा चला आता था । 
वहाँ की जनता भी भिश्चित थी । ग्रीक, मिस्त्री, यहूदी, पारसी, अरब, हवशी आदि 
जातियों का वहाँ जमघट था । सम्भवत: पश्चिम तथा दक्षिण भारत के लोग भी 
वहाँ पहुँचे होंगे । विभिन्न देशों और जातियों के छोगों के साथ उनकी संस्कृतियों 
का भी संगम हुआ । अमीरों की विविध आवश्यकताओं की पूति के लिए कारीगरीं,. 
सेवकों, गुलामों आदि की संख्या उत्तरोत्तर बढ़ती रही । ऐश-आराम, आमोद 
प्रमोद, विनोद के छिए कलाकारों, गायक-गायिकाओं, नतंक-नर्तकियों, रूपजीवियों 
की संख्या में अच्छी वृद्धि हुई । व्यापार का ही. नहीं, वरन विद्या-विलास का भी 
वह एक विश्वविदित केन्द्र हो गया । कवियों, दार्शनिकों, विद्वानों, उपन्यासकारों, 
नाटककारों, अध्यापकों और ज्ञान-विज्ञान की उच्च शिक्षा के लिए आये विद्यार्थियों 
की वहाँ कमी न थी । अनुमान किया जाता है कि अलेक्ज़ेण्डिया की जनसंख्या 
द्वितीय शती ई० पृ० में पाँच लाख से कम न होगी । 

श्रीसम्पन्न नगर की विभिन्न आवश्यकताओं के लिए नगर की रचना बड़े 
यैमाने पर श्रीसम्पन्नता के अनुकूछ हुई। नगर में सौ-सौ फूट चौड़ी बड़ी सड़कें, 
शोभा-सम्पन्न विशाल राजमहल, राजकीय भवनों, शासनाकूय, बैक, देवालयों, 
पुस्तकालय, रंगमंच, नाट्यशाला, व्यायामशाला, कहा भवन, बागों, बाटिकाओं- 
सुरालयों, मोजनालयों आदि का सावधानता के साथ निर्माण किया गया । सड़कें 
एक दूसरे को इस तरह काटती थीं जिससे नगर चौकोर चौपड़ों में बस गया था । 
आदचर्य है कि सड़कों पर रोशनी का प्रबन्ध न था। अमीरों ने भी अपनी-अपनी 
स्थिति, आवश्यकता एवं रुचि के अनुसार कई मंजिल की कोटियाँ, बाग-बगीचे 
आदि बनवाये । बाजार में व्यापारियों ने ठाठदार दूकानें बनवायीं जिनमें हर प्रकार 
की चीजें मिल्ल सकती थीं । निज के मकानों में सबसे सुन्दर मकान गणिकाओं और 
रूपजीविनियों के थे। सारांश यह है कि विद्या, विनोद, व्यसन एवं विलास के 
सभी साधन उस नगर मे प्राप्त हो सकते थे । पुरुषों की तरह स्त्रियाँ मी बाहर 
आती-जातीं, खरीद-फरोख्त करतीं, विद्या एवं विनोद में स्वतन्त्रतापूर्वक भाग 
लेती थीं। उनकी उपस्थिति से सामाजिक जीवन में अपूर्व चारता, छालित्य एवं 
'रमणीयता का संचार हो गया था, जिसका प्रभाव तत्कालीन गद्य एवं पश्च को 
रचना में झलकता है। हेलेनिक संस्क्ृति का प्रभाव नगरों तक ही सीमित रहा । 
ग्रीकों और यहूदियों को अपने विधानों और संस्क्ृतियों के अनुकूल रहने की स्वत- 
न्त्रता थी । बाहर के लोग अपने पुराने ढरे पर चलते रहे । आने-जाने की असु- 
विधाएँ तथा खर्च के कारण नगरों से उनका अधिक सम्पर्क त हुआ । 

टोलेमी युग में राजकीय समाजवाद का उल्लेखनीय प्रयोग बड़े पैमाने पर 
हुआ। अलेक्जेण्डिया, नाक्रेटिस तथा टोलेमेइस नगरों में स्वायत्त शासन-का-सा 
विधान था। मिस्र के पुरोहितों और धर्मध्वजों का राजनीतिक तथा आथिक 
महत्त्व क्षीण हो चुका था उनकी सम्पत्ति का प्रबन्ध भी राजा ने अपने हाथ में 
ले लिया। उनको छोड़कर राजा का जमीन पर पूरा अधिकार हो गया । अपने 
नकर्मचारियों द्वारा वह कृषि का नियन्त्रण करवाता था । क्षषक उन्हीं के आदेशों 
के अनुसार खेती-बाड़ी करते थे। भूमि की उपज राज्य की खत्तियों में भेज दी 
जाती थी । विशेष स्थिति और सैनिक वर्ग के लिए उपर्युक्त विधान को व्यवहार 
में ढीला कर दिया जाता था किन्तु कानून में इसके लिए कोई विशेष रियायत नहीं 
'रखी गयी थी । धीरे-धीरे राज्य द्वारा करषि का नियन्त्रण बन्द-सा हो गया, किस्तु 
उस परिवतंन में डेढ़-दो सौ वर्ष लगे । उसी प्रकार राज्य की खानों का भी नियन्त्रण 

शासन द्वारा होता और जो कुछ उनमें से निकलता वह राजकीय कोष में चला 
जाता था। उद्योग-पन्धे भी राज्य द्वारा संचालित और नियन्त्रित होते थे। 
व्यापार पर भी राज्य का नियन्त्रण था। सरकारी दूकानों में माल या तो सरकारी 
नौकर बेचते थे या ठेकेदार। मिस्र का बना माल ब्रिटेन से चीन और रूस से मध्य 
अफ्रीका तक पहुँचाने का प्रबंध किया गया गया था तथा व्यापारियों के सुभीते के लिये 
बैंक स्थापित कर दिये गये थे । फिर भी विनिमय की प्रथा वहाँ चलती रही । 
यद्यपि अनाज से लेन-देन चछता रहा तथा परचियों से लिखपढ़कर, न कि वस्तुतः 
पदार्थ ढोकर काम चलाया जाता था। केन्द्रीय बैंक अलेक्ज़ेण्डिया में तथा उसकी 
शाखाएं अनेक स्थानों पर थीं। सारे बैंक राजा के थे जिनका संचालन उसके नौकरों 
द्वारा होता था। व्यापार तथा यातायात का नियन्त्रण शासन करता था। आय 
के मुख्य साधन लगान, अनेकानेक टैक्स, चुंगी, व्यक्तियों, पशुओं ओर पैदावार 
'पर कर आदि थे जिन पर दो से पचास प्रतिशत तक कर लिया जाता था। समय- 
समय पर प्रजा से श्रमसेवा मी ली जाती थी । 

टोलेमी यद्यपि ग्रीक वंश का था तथापि उसकी नीति ऐसी थी कि भिन्न वाले 
उसको अपना ही प्रशासक समझते और मिस्र का सर्वथा हितैषी मानते थे। कुछ 
विद्वानों की धारणा है कि मिस्र वाले ग्रीकों को सदैव विदेशी और स्वार्थपरायण 
समझते रहे। का लानन्‍्तर में जब ग्रीकों की संख्या घट गयी और टोलेमी को मित्नी 
सैनिकों का आश्रय लेना पड़ा' तबसे मिस्रियों की भावना बदलती गयी । यद्यपि 
मिन्न वालों को ग्रीस के राज्यों में प्रचलित स्वतन्त्रता प्राप्त न थी तथापि वहाँ का 
शासन और कानून ग्रीस के राज्यों से हर प्रकार से अच्छा और व्यवस्थित था । 
अदालतें सावधानी ओर सुव्यवस्थित ढंग से न्याय करती थीं | कहा जाता है कि 
टोलूमियों के राज्यकाल में वहाँ का शासन अन्य देशों से सुसंगठित और सुव्यवस्थित 
था। सम्भवतः उसका कारण यह था कि उन्होंने फेरो और फारसी काल के कानूनों 
और ग्रीस के कानूनों का देश, काल के अनुसार सम्मिश्रण करके उपयुक्त विधान 
का निर्माण किया था। नागरिक विधान उन्होंने ग्रीस से तथा जातीय विधान 
प्राचीन मित्र और फारस से ग्रहण किया था। टोलेमीय शासन को कुछ विद्वान 
जातीय समाजवाद का अच्छा-खासा स्वरूप मानते हैँ। कहा जाता है कि मिश्र के 


उत्पादन के साधन इतने सीमित थे कि उनसे पूरा-पु्रा लाभ जातीय समाजवाद 


द्वारा ही सम्भव हो सकता था, न कि वैयक्तिक स्वातन्व्यवाद द्वारा । जातीय 
समाजवाद के प्रचलन तथा संरक्षण के लिए राजकर्मचारियों की संख्या उत्तरोत्तर 
१७ 

बढ़ती गयी । वहाँ की नौकरशाही अपने युग में शासनकला में अद्वितीय थी # 
राजा तथा नौकरशाही पर खर्च बहुत बढ़ गया था । इसलिए नाना प्रकार के कर, 
लगान आदि लगा दिये गये थे। आमदनी के बढ़ाने के लिए शासक नये-तये ढंग 
और साधन सोचते रहते थे। मिस्र के जातीय समाजवाद का मुख्य ध्येय अधिकाधिक 
उत्पादन करना था। पम्पों तथा बड़ी रहटचक्री के उपयोग से सिचाई का अच्छा 
प्रबन्ध किया गया और शासन के नियन्त्रण में वैज्ञानिक ढंग से खेती की जाने छूगी ।' 
पदाबार के खूब बढ़ने से राज्य की आमदनी बढ़ी । राजा देवरूप होने के कारण 
आदरणीय ही नहीं वरन्‌ पूज्य भी माना जाता था। उसकी आज्ञा का पान और 
सेवा करना धामिक कतंव्य था। उसके लिए बेंगारी करना श्रम द्वारा उसकी सेवा 
करना था । जिनके विचार उतने ऊंचे न थे उनसे अन्य प्रकार के दबाव डालकर 
बेगार करवायी जाती थी। कृषि से खूब फायदा होने के अलावा खानों, वनस्पति 
तैलों, उद्योग-पन्धों और व्यापार पर एक प्रकार का पूर्ण एवं अबाध अधिकार 
होने से राज्य की आमदनी बहुत बढ़ गयी । उस आमदनी तथा बेगार के संयोग 
और उपयोग से मिद्र में बड़े पैमाने पर राजकीय योजनाएँ चलायी गयीं जिनमें 


बाढ़ के पानी का नियन्त्रण, सड़कें, सिचाई के प्रबन्ध, विशाल इमारतें आदि उल्लेख -- 


नीय है। छोटे-मोटे रोजगार व्यापारियों के लिए छोड़ दिये गये । उस युग में 
पुर्व॑काल से अधिक आविष्कार हुए। सब व्यापार और बैंकिंग शासन द्वारा निय- 
न्त्रित होता था। यातायात के साधनों पर भी उसका पूरा अधिकार था। उपर्युक्त 
प्रबन्ध से जो लाभ होता वह प्रायः ग्रीकों को प्राप्त होता था। मिस्र के निवासियों 
“को वह संगठन कैसे रुचिकर हो सकता था। जैसा कि ऊपर लिखा गया है टोलेमी" 
प्रबन्ध का ध्येय अधिकाधिक उत्पादन था, न' कि न्‍्याययुक्त वितरण । फलतः 
मिश्षियों में असन्तोष बढ़ता गया, हड़तालें होने छगीं। उधर ग्रीकों का समाज 
क्षीण होकर मिस्तरियों में विलीन होता रहा । निकम्मे और बेईमान भ्रष्चाटारी 
कर्मचारियों के कारण जातीय सामाजिक विधान अस्त-व्यस्त हो गया और टोलेमी" 
राज्य की महिमा नष्ट हो गयी । 


_ सेल्यूकस (३०५से २८१३० पू०) 
अलेक्ज़ेण्डर के सेनापतियों में सैल्यूकस नाइकेटर (विजयी ) ने एशिया में 


अपना प्रभुत्व स्थापित किया। एशियाई कोचक पर पुन: अधिकार जमाने के लिए 
जब एण्टीगोनस ने आक्रमण किया, सैल्यूकस और टोलेमी ने - मिलकर इपसस में 

उसे परास्त कर दिया (३०१६० पू०) | बेबीलोन नगर के समीप उसने अपनी 
राजधानी सैल्यूसिया स्थापित की जो आगे चलकर बगदाद के नाम से प्रसिद्ध हुई । 
उस नगर की जनसंख्या लगभग छ: लाख थी । वहाँ से उस विशाल साम्राज्य का, 
जो डारडेनेल्स (दरे दानियाल) से पंजाब तक फैला हुआ था, सैल्यूकस ने शासन' 
किया । उतने बड़े साम्राज्य में अनेक धर्मों, जातियों, संस्क्ृतियों के लोग बसते' 
थे जिनके रहन-सहन में विभिन्नता थी । उनके अछावा बहुत-से ऐसे नगर और 
बस्तियाँ भी स्थापित हो गयी थीं जिनमें प्रीक छोग बस गये थे। सैल्यूकस ने अपनी 
बहुरंगी प्रजा को जहाँ तक हो सकता था, अपने-अपने ढंग के विचार-आचार, रहन- 
सहन, सामाजिक और नैतिक संगठन के अनुसार रहने की स्वतन्त्रता दे दी थी । 
कहीं-कहीं सामन्तशाही ही प्रचलित थी और कहीं छोटे-बड़े राज्य भी थे । सैल्यूकस 
ने उनके संगठन और विधि-विधानों में भी हस्तक्षेप न किया । प्रीक अपने नगरों 
'में अपने नागरिक विघानों के अनुसार रहते थे। सैल्यूकस की नीति का ही उसके 
वंशजों ने कमोबेश प्रतिपान किया । साम्राज्य का केन्द्रीय शासन अधिकतर 
श्रीकों के हाथ में था। सम्राट्‌ को देवत्व का स्थान प्राप्त था। वह मुख्य मन्‍्त्री, 
'उपमन्‍्त्री, मित्र-मण्डली तथा समिति के द्वारा प्रशासन करता था। सैल्यूकस की 
साम्राज्य नीति मिस्र के टोलेमियों से मूलतः भिन्न थी। उसने जातीय समाजवाद 
का अनुकरण नहीं किया अतएब न तो बहुसंख्यक राजकर्मचारियों और न व्यवहार, 
व्यापार, व्यवसाय, कृषि आदि में हस्तक्षेप करने की कोई आवश्यकता थी । 
ईरानी ढंग से साम्राज्य पचीस क्षेत्रों में विभकत था, प्रत्येक क्षेत्र पर एक क्षत्रप 
सम्राट की ओर से शासन करता था। क्षत्रप ही वहाँ का सेनानायक था। आर्थिक 
ओर वित्त सम्बन्धी प्रबन्ध के लिए एक स्वतन्त्र अर्थशचिव नियुक्त किया जाता था। 
"राजा की भूमि का प्रबन्ध तो उसके कर्मचारी करते थे, किन्तु नगरों, मन्दिरों तथा 
सामन्तों की भूमि के प्रबन्ध की जिम्मेदारी उनकी अपनी थी। राजकर्मचारियों से 
'उसका सम्बन्ध न था। 
सैल्यूकस की हत्या (२८१ ई० पृ०) के बाद साम्राज्य में पतन के लक्षण 
“दिखाई देने लगे। बबंर जाति के गालों ने भी उत्तर की ओर से आक्रमण आरम्भ 
कर दिये । गिरती दशा को एण्टिओकस तृतीय (२२३--१८७ ई० पुृ०) ने 
बहुत कुछ समाछा। खोये हुए प्रदेशों को उसने फिर से जीत लिया। किन्तु मिस्र के" 
टोलेमी चतुर्थ ने राफिया के युद्ध (२१७ ई० पू०) में उसे परास्त कर फोनेशिया, 
सीरिया और पेलेस्टाइन पर-अपना प्रभुत्व जमा लिया । उधर असफल होकर 

एण्टिओकस ने बैक्ट्रिया और भारत पर चढ़ाई की जिसमें उसको विशेष बाधा का 
सामना नहीं करना पड़ा। वहाँ से लौटकर उसने रोम के विरुद्ध हेनीबाल की 
सहायता के लिए प्रयाण किया। किन्तु एक युवती के प्रेम में वह ऐसा फंसा कि 
उसने सब बातों में छापरवाही दिखायी । फलत: युद्ध में परास्त होंकर उसे छोटना 
पड़ा । छत्तीस वर्ष राज्य करने के बाद उसकी मृत्यु हो गयी (१८७ ई० पू०)। 

एण्टिओकस चतुर्थ १७५ ई० पूृ० राजसिहासन पर बैठा। उसका स्वभाव 
विल्क्षण और विरुद्ध गतिमति का निकला | शासनिक योग्यता के साथ ही साथ 
उसमें पागलपन के लक्षण भी पाये जाते थे। कला के संवर्धन के साथ उसमें भड़ती' 
ओर करता भी विद्यमान थी। मदिरा-प्रमदा-सेवी ऐसे दर्जे का था कि उसने एक 
प्रेगसी को तीन नगरों का अधिकार दे दिया। यद्यपि एण्टिआक नगर को उसने 
श्री और शोभा-सम्पन्न तथा तत्कालीन कला का केन्द्र बना दिया तथापि अपने 
रहत-सहन में उसे सादगी ही पसन्द थी। राजसी दीमटाम का उसे शौक ने था। 
साधारण जनता में अज्ञात रूप से मिलजुलकर उतके सुख-दुख, विचारों और 
'व्यवहारों को समझने का प्रयत्न करता था। कारीगरों की दुकानों और कारखानों 
में जाकर वह उनके कौशल और व्यवसाय को देखा-भाला करता था। सन्‌ १६९ 
ई० पू० में उसने मिस्र पर चढ़ाई की, किन्तु रोम राज्य ने उसको वापस आने का 
आग्रह किया। वहू रोम राज्य से संघर्ष करना अहितकर समझ कर लौट आया।. 
फारस में मिर्गी से उसकी मृत्यु हो गयी (१६३ ई० पू०) 


बेक्ट्रिया 


सैल्यूकस वंश के सम्राद्‌ एण्टिओकस द्वितीय के समय से बैक्ट्रिया के गवर्नर 
ने स्वतन्त्र शासक की तरह व्यवहार करना आरम्म किया (२५० ई० पू०)। 
उसके दमन के लिए एण्टिओकस तृतीय ने बल्ख पर चढ़ाई की (२०८६० पू० ) ॥ 
उस समय बैक्ट्रिया में यूथीदिमस राज्य कर रहा था। ढाई वर्ष तक नगर का घेरा 
चलता रहा। अन्त में यूथीदिमस के पुत्र देमेट्रिअस ने एण्टीओकस को समझाया 
कि यदि बल्ख का शासन निर्बल हो गया तो उत्तर के शक आदि बबर ग्रीकों का 
नाश कर साम्राज्य और संस्कृति को नष्ट-अ्रष्ट कर देंगें। उसके उक्त कथन में 
सत्यता थी | एण्टिओक को अपने साम्राज्य की पदिचिमी सीमा पर संघर्ष बढ़ने: 
की भी आशंका थी। परिणाम यह हुआ कि एक सन्धि हुई जिसके अनुसार एन्टि- 
ओकस ने यूथीदिमस का राज्याभिषेक ही नहीं किया बल्कि अपनी एक पुत्री कएः 

विवाह भी उससे कर दिया (२०६ ई० पू०) । यूथीदिमस ने धीरे-धीरे मोर्य- 
वंशीय राजाओं के प्रभुत्व को हटाकर अफगानिस्तान, पूर्वी ईरान और पंजाब की 


उत्तर पश्चिमी सीमा पर अपना प्रभुत्व स्थापित कर लिया । उसका पुत्र देमेद्रिअस 


उससे भी उत्साही निकका। उसने आरिआ और अराकोशिओ प्रान्तों को अपने 
राज्य में मिलाकर मारत से पश्चिम के व्यापार मार्ग को अपने अधिकार में कर लिये । 
उसके बाद वह भारत की ओर घूमा । टेक्सिला में राजधानी स्थापित कर उसने 
मिनाण्डर तामक सेनापति को भारत पर आक्रमण करने भेजा और वह॒ स्वयं सिन्धु 
नदी की घाटी से सिन्धु और सम्भवतः सौराष्ट्र तक पहुँच गया । मिनाण्डर बढ़ते- 
बढ़ते पाटलिपुत्र तक पहुँच गया (१८७ ई० पू०) । किन्तु थोड़े ही समय के 
बाद उसको पीछे हटकर मथुरा में पेर जमाने पड़े । उसके पीछे हटने के दो कारण 
थे। एक तो शुंग वंश के सम्राट पुष्यमित्र का उत्थान और दूसरा पश्चिम की ओर 
से एण्टिओकस चतुर्थ द्वारा रोम की साम्राज्य-विस्तार की नीति से घबराकर अपने 
भाई यूक्रेतिदस का बैक्ट्रिया जीत लेने के छिए भेजा जाना । सम्भवतः उस संघर्ष 
में दिमेत्रिअस मारा गया और यूक्रेतिदस ने फिर सैल्यूकस वंश का प्रभुत्व स्थापित 
करना शुरू कर दिया (१६७ से ६६ ई० पू०) | यह सफलता क्षणिक सिद्ध हुई । 
देमेत्रिअस के पुत्र ने यूक्रेतिदस को परास्त कर परलोक भेज दिया। मिनाण्डर की 
चिन्ता दूर हुई और वह बौद्धों से मिछ-जुछकर अपने देहावसान (१५० .ई० पू०) 
तक शासन करता रहा। बैक्ट्रिया को यूहची कबीले के चीनियों ने नष्ट-अ्रष्ट 
कर डाला। ईसा की प्रथम शती के मध्य तक भारत में ग्रीकों का भी पतन हो 
गया। 


संस्कृति 


होमर का यंग (८०० ई० पू०) 

होमर के यग में पुरुष लम्बे-चौड़े, सुडौल और बलिष्ठ थे। वे शिर पर लम्बे 
बाल और दाढ़ी रखते, तहमत की तरह कमर में कपड़ा लपेट लेते और शरीर के 
ऊपरी भाग को चादर से, जो घुटने तक लटकती थी, ढँक कर कन्धे के पास पिन से 
अटका देते थे । घर में वे नंगे पैर घमते थे, किन्तु बाहर जाते समय चप्पल की तरह 
का पदत्राण पहन लेते थे । 

स्त्रियाँ भी लम्बी, सुडौल, स्वस्थ और सुन्दरी होती थीं । वे भी पुरुषों जैसे ही 
कुछ कपड़े पहनती थीं, लेकिन कमरबन्द बाँधती और दुपट्टा-सा ऊपर से ओढ़ -छेती 

थीं। स्त्री-पुरुषों के दोनों हाथ खुले होते थे । पुरुषों के पैर खुले किन्तु स्त्रियों के 
ढँके रहते थे । दोनों को आभूषण पहनने का शौक था। अमीरों और गरीबों का 
एक-सा पहनावा था, किस्तु अमीरों के कपड़े कीमती होते थे। 

अमीर लोगों की सम्पत्ति प्रायः गायों, बैलों, घोड़ों, भेड़ों, बकरियों, सुअरों आदि 
पशुओं के रूप में होती । किन्तु साधारण लोग क्ृपि द्वारा जीवन-निर्वाह करते थे । 
अमीर अच्छा मांस, मक्खन, और शक्कर खाते, किन्तु साधारण व्यक्ति मछली, 
चरबी और शहद पर गृज़ारा करते थे । जमीन कबीछों या कुटम्ब की होती थी न 
कि व्यक्तियों की । उसका प्रबन्ध एकैकश: कुछूपति किया करते थे। पशुओं के 
चरने के लिए बड़े-बड़े मैदान थे जिन पर आरम्भ में सबको चराई का अधिकार था। 
धीरे-धीरे इन चरागाहों पर अमीरों और सबल लोगों ने अपना-अपना प्रभुत्व जमाना 
शरू कर दिया । 


अमीर, गरीब, मर्द, औरत सभी अपनी आवश्यकताओं की अधिकांश चीज़ें 
अपने हाथ से बनाते थे | किन्तु जो उनसे न बन सकतीं उन्हें वे कारीगरों को बुला 
कर अपने घर में बनवा लेते थे । कारीगर उस यूग में स्वतन्त्र व्यक्ति थे । गलामों 
के द्वारा चीज़ें बनवाने का रिवाज बहुत बाद को चछा। मालिक और मजदूर का 
पारस्परिक व्यवहार सहानुभूतिमूलक था। यहाँ न केवल लड़ाई में पकड़े गये बन्दियों 
के ही साथ अपितु गुलामों के प्रति भी उदार व्यवहार किया जाता था । तत्कालीन 
जीवन ग्रामीण था। उस' समय सिक्के न थे। अधिकतर व्यापार विनिमय से 
होता था, किन्तु काँसा, लोहा, सोना आदि घातुओं के टुकड़ों अथवा गाय, बैल आदि 
पशुओं के रूप में लेन-देन होता था । यात्रा, परिवहन अथवा व्यापार हेतु गाड़ियों 
तथा खच्चर आदि पशुओं से' काम लिया जाता था। 

होमर के युग में लोग अक्खड़, उजड़ड और झगड़ाल थे और मरने-मारने के 
लिए तैयार रहते थे । यदि युद्ध में वे विजय पाते तों अपने शत्रु बन्दियों में से पुरुषों 
को मार डालते और स्त्रियों को उनके रूप रंग के अनुसार या तो अपने घर बैठा 
लेते या गुलाम बना देते थे । जल अथवा स्थल-मार्ग से डाके डालना और लूटमार 
करना उनका व्यवसाय था । उस युग में अस्त्रजीवी होना व्यापार से अधिक महत्त्व 
ओर सम्मान का व्यवसाय माना जाता था। झूठ बोलना और दगाबाजी साधारण 
बात गिनी जाती थी। कायरता भयंकर और अक्षम्य दोष माना जाता था। 

कुटुम्ब का शासक पिता माना जाता था। उसके असीमित अधिकार थे। 
वह चाहता तो अपनी सन्‍्तति को बलि चढ़ा देता, चाहे जितत्नी स्त्रियों से ब्याह कर 

लेता अथवा उनको जिसे चाहे दे डाछता था । साधारणत: अपनी शक्ति का वह 
अतिशय दुरुपयोग न करता होगा क्योंकि ऐसे उदाहरण मिलते हैं जिनमें पिता के 
सन्तति के प्रति स्नेह और स्त्री के प्रति आदर-सम्मान के भाव स्पष्ट दिखाई देते 
हैं। उस युग में स्त्री का स्थान पेरिक्लीज़ के सांस्क्ृतिक युग से श्रेष्ठ था। यद्यपि 
कन्या का वरण क्रय द्वारा होता था तथापि उसका पिता अच्छा-खासा दहेज भी 
कन्या के निमित्त देता था । विवाह के अनन्तर प्रेम का प्रसंग उठता था, न कि' 
उसके पूर्व । प्रायः स्त्रियाँ अपने पति की अनुरक्त रहती थीं। किन्तु पुरुष प्रायः 
इधर-उधर भटक जाते थे। स्त्रियाँ घर के सारे काम--अनाज पीसना, सूतः 
कातना, कपड़े बुनना, कशीदा काढ़ना और भोजन पकाना आदि--कतंव्य समझ कर 
सहर्ष करती थीं । उनको पढ़ने-लिखने का नतो समय था, न उसकी आवशध्य- 
कता ही प्रतीत होती थी | पुरुष की भी पढ़ने-लिखने में कोई रुचि न थी। 
वह व्यायाम, अस्त्र-शस्त्र-संचालन, सवारी करने, शिकार, तैरने, मछली पकड़ने 
और पशुपालन को ही पर्याप्त समझता था। लिखना-पढ़ना एक प्रकार का 
रोजगार था। आवश्यकता पड़ने पर उन्हीं रोजगारियों से काम चछा लिया 
जाता था। भाटों और गवैयों की सेवाएँ उसी प्रकार समय-समय पर ही 
जाती थीं । ह 
उस यूग में स्थापत्य अथवा ललित कलाओं का कोई उल्लेखनीय प्रदर्शन नहीं 
मिलता । कारीगरी घातुओं को ठोकपीट कर आवश्यक चीज़ें बताने और सजाने 
तक ही सीमित थी। लोग कच्चे छप्परदार घरों में रहते थे। कभी भीतर की' 
दीवारों को रंगते और सजाते थे । घरों में न तो रसोई घर होता था न शौचादि' 
के लिए कोई प्रबन्ध ही । घरों में प्रमुख दरवाजा तो रहता था, किन्तु खिड़कियों: 
अथवा गवाक्षों का अमाव था । बैठने और लेटने के लिए छकड़ी की नकक्‍्काशीदार 
कुर्सियाँ और पलंग बनते थे । कबीले के प्रमुख नेताओं और राजों के रहने के. लिए: 
गढ़ी अथवा गढ़ का निर्माण होता था । उस युग में देवालयों के निर्माण का शायद: 
आरम्भ भी न हुआ था। 
राजा का मुख्य कार्य सेनापतित्व था। यद्यपि साधारणतया राजा वंशानगतः 
होता था तथापि अयोग्य राजा को स्थानच्युत करने का अधिकार जनसभा को था 
यदि सेना राजा से सन्तुष्ट और उसकी आज्ञानुवर्तिनी होती तो उसको कोई हाति 
नहीं पहुंचा सकता था। उसकी आज्ञा तथा निर्णय में मीन-मेख निकालने की 
कोई गुंजाइश न थी। प्रचलित परम्परा को ही अधिकतर कानून का महत्त्व.दिया; 

जाता था। राजा की आमदनी लूट के अंश से अथवा प्रजा की भेटों से होती थी। 
उस युग में सम्भवत: लगान, टैक्स आदि का अस्तित्व न था। 


यूनान की बहुमुखी संस्कृति 


होमर के युग की संस्क्ृति और सभ्यता ग्रीस की संस्कृति और सभ्यता का 
पहला अध्याय थी। उसके पश्चात्‌ सामन्‍्तों और कुलीनों के युग का आरम्भ हुआ । 
उस युग में ओरूम्पिया आदि देवस्थानों के खेलों का ग्रीस के सामूहिक जातीय 
जीवन में महत्त्व बढ़ गया। धामिक सभाओं का भी प्रत्येक राज्य में संस्थापन 
हुआ जिससे एकता की एक नयी संयोजन शक्ति उत्पन्न हो गयी। आपस के सम्पर्क 
से यूनानियों में एक ऐसी भाषा प्रचलित हो गयी जिसके द्वारा विभिन्न राज्यों के 
तिवासी विचारों का आदान-प्रदान कर सकते थे। धामिक, सामाजिक एवं भाषा 
के अनुबन्धन से ग्रीस वालों में एकात्मकता का इतना अभिमान बढ़ा कि वे अपने 
सिवा इतर लोगों को बबर और असमभ्य समझने रूगे । यद्यपि उनमें अपनी-अपनी 
राष्ट्रीय विभिन्नताएँ थीं तथापि वे अपने को हेलन देवी ही की सन्‍्तति मानते थे । 
फिर भी ग्रीस के राज्यों में स्वार्थ-साघन तथा उत्कर्ष की इतनी छालसा धधकती 
थी जिससे ऐक्य भाव में मयंकर विघ्न पड़ता रहा। 

सामन्त-कुलीन युग में ग्रीक जनता का रहन-सहन दीन-हीनों का-सा था। 
उनके नगर गन्दे, मकान, मन्दिर छोटे और भद्दे थे । उनकी देव मूर्तियाँ तक भोंड़ी 
थीं। पढ़ने-लिखने वालों की संख्या बहुत कम थी। आचार-विचार की कल्पना 
अपनी प्रारम्भिक दशा में थी । किन्तु प्रगति के लक्षण कुछ-कुछ दिखाई पड़ने 
लगे थे। उन लक्षणों में साहित्य' की उत्पत्ति विशेषतः उल्लेखनीय है। वीरों की 
गाथाओं के सिवा उस युग में साधारण जनता के कष्टमय जीवन की चर्चा साहित्य 
में आने लगी थी, जिसका प्रभाव आगे चलकर ग्रीस के राजनीतिक जीवन और 
संगठन पर विशेष रूप से दिखाई पड़ा । लोगों में मनुष्य के नैतिक कर्तव्यों और 


व्यवहारों का विचार आरम्भ हुआ। उस युग का सबसे प्रसिद्ध कवि हेसिअड बोई- 


शिया नगर का एक साधारण किसान था। 
आथ्थिक विकास 


कुलीनों के युग के उपरान्त ग्रीस' में अनाचारियों के युण का आरम्भ हुआ। 
ग्रीस के लोग प्राय: खेती करते और जैतून के बाग लगाते थे । जैतून का तेल वे देश- 

ग्रीस रद५्‌ 


विदेशों में मेजते और उसके बदले मछली, अनाज, अम्बर, धातु की तथा अन्य 
शोक की चीज़ें जेसे कालीन आदि बाहर से मँंगवाते थे। कुछ काल के उपरान्त बाहर 
से आने वाली चीज़ों की वे स्वयं नकल करने छगे। सौन्दर्य-प्रिय होनें के कारण 
कुछ चीज़ें तो वे ऐसी सुन्दर बनाते थे कि उनकी माँग बाहर से भी आने लछगी। 
उनके बताये मिट्टी के बरतन जिन पर रंगीन दृश्य अथवा चित्र होते, इतने सुन्दर 
थे कि आज तक उनका सम्मान होता है। इस युग में ग्रीस के छोगों में उद्योग-धन्धे 
बढ़े, व्यापार की उन्नति और विस्तार की चेतना' जाग्रत हुई जिसका उनके जीवन 
और इतिहास पर बहुत बड़ा प्रभाव पड़ा। उनके उपनिवेश इटली, सिसली, 
एशियाई कोचक तथा मिस्र में स्थापित हो गये। उनके जहाज मध्य सागर के 
तटों पर व्यापार करते थे। व्यापार और समुद्रयात्रा के कारण यूनानियों का अन्य 
देशों से सम्पक बढ़ता गया। अन्य देशों की संस्कृतियों, कला-कौशलों, सम्यताओं का 
ग्रीस के सांस्कृतिक जीवन पर गहरा प्रभाव पड़ा। उनमें नये जीवत का संचार 
हुआ जिससे उनकी सुप्त प्रतिभा और अविकसित शक्तियाँ चमत्क्ृत हो उठीं। 
कला-कौशल की वृद्धि और उन्नति के साथ व्यापारिक समृद्धि बढ़ी । नये प्रशव और 
नवीन समस्याएँ उत्तरोत्तर उत्पन्न होती गयीं। उद्योग-धन्धों के बढ़ने से गुलामों 
की अधिकाधिक आवश्यकता पड़ी जिससे उनकी संख्या बढ़ती गयी। बढ़े हुए 
व्यापार की रक्षा के लिए यह आवश्यक हुआ कि ग्रीस का जहाजी बेड़ा कम-से-कम 
फोनीशिया की नौ-शक्ति का तो सामना कर सके । यों तो सारे ग्रीस को जर-सेना 
की आवश्यकता थी किन्तु समुद्र तट पर अवस्थित नगरों के लिए सबसे अधिक थी । 
उनका उत्तरदायित्व भी अधिक था। सम्भवतः इसी कारण एथेन्स को अग्रसर 
होना पड़ा । वह यहाँ तक आगे बढ़ा कि उसको ही ग्रीस का नेतृत्व प्राप्त हो गया ॥ 
ग्रीस में जहाज बनाने का अच्छा काम होने लगा । 


व्यापार की वृद्धि के साथ सिक्कों का बनना बढ़ता गया । लीडिया के सिक्‍कों 
का उन्होंने अनुकरण शुरू किया किन्तु आगे चलकर वे उनसे भी. बढ़िया सिक्‍कें 
बनाने ऊूगे । सिक्के सूद पर चलने लगे जिसकी दर साधारणत: अठारह प्रतिशत 
वार्षिक होती थी । व्यापार तथा सूद पर सिक्के चलाने के कारण ग्रीस में धनिकों 
और मध्य श्रेणी के लोगों का उदय और विकास होने लूगा । अलेक्जेण्डर के युग 
में अलेक्जेण्डिया नगर व्यापार का बड़ा प्रसिद्ध केन्द्र हो गया। स्पेन से चीन॑ तक॑ 
का माल यूरोप, अफ्रीका और एशिया से उसके बन्दरगाहों से आता जाता था। 
व्यापार की वृद्धि के साथ वहाँ बैंकों की स्थापना हो गयी। चार हजार टच. करें 


# 

जहाज वहाँ चलते थे। जहाज़ों के सुभीते के लिए वहाँ एक विशाल मीनार में 
आकाश-दीप आरोपित किया गया । 


सामाजिक जीवन 


इस युग का गाहँस्थ्य जीवन साधारणतया' बैसा ही रहा जैसा कि होमर के 
यूग में थथ । इतना अवश्य हुआ कि व्यापार द्वारा अमीर होने के कारण वैश्य- 
वृत्तिवालों की एक महत्त्वपूर्ण श्रेणी बन गयी। फलतः समाज में कुलीनों, पूंजी- 
पतियों, मध्य वर्गीयों तथा गुलामों की चार श्रेणियाँ स्थापित हो गयीं । यदि गुलामों 
की श्रेणी को पृथक कर दिया जाय तो तीन ही श्रेणियाँ मुख्य मानी जा सकती हैं । 
जातीय जीवन में स्फूर्ति बढ़ने के कारण सोलन के ही युग में आलस्य एक भारी दोष 
माता जाने छगा। व्यसनों में फँसकर जो आलसी हो जाते थे उनका समाज में 
निरादर होता । उनको सभा में बोलने का अधिकार न दिया जाता । 

समाज में स्त्रियों की दो श्रेणियाँ थीं। प्रथम श्रेणी उनकी थी जो विधिपूर्वक 
विवाहित होकर गृहिणी अथवा पुरन्श्नी का स्थान प्राप्त करतीं । कन्या का पिता 
उपयुक्त कुल, आर्थिक स्थिति तथा स्वास्थ्य का विचार कर लड़का ढूँढ़ता और 
उनका विवाह करा देता था। विवाह का मुख्य उद्देश्य हृष्ट-पुष्ट, योग्य सन्‍्तान 
उत्पन्न करना था | विवाह से पहले कन्या के कुमारित्व की रक्षा आवश्यक समझ्षी 
जाती थी । विवाह के लिए १५ वर्ष की उम्र ठीक मानी जाती थी'। कन्या को 
आदर्श जननी' और गृहिणी बनाने के लिए तदनुकूल शिक्षा-दीक्षा दी जाती 
थी। स्पार्टा में तो स्त्रियों को पुरुषों के बीच में आने-जाने, मिलने-जू लने की स्वतन्त्रता- 
सी थी जिसका उल्लेख पीछे किया जा चुका है, किन्तु एथेन्स में विवाहिता स्त्रियों 
का कार्यक्षेत्र धर के भीतर ही सीमित था। बाहर की दुनिया से उनका मानो कोई 
सरोकार ही न था । अतः उनके इधर-उधर जाने की कोई आवश्यकता न समझी 
जाती थी । हाँ, जातीय एवं धार्मिक उत्सवों में जाने पर तो उतना कठोर प्रतिबन्ध 
नथा। साधारणत:ः वे मकान के ज़नानखाने में रहतीं और मरदानखाने में न 
आती-जाती थीं। जनानखाने का सारा प्रबन्ध उन्हीं के अधिकार में रहता था। 
उनका स्थान पूरन्णी का था । पति अथवा अन्य लोग उनके क्षेत्र में हस्तक्षेप नहीं 
करते थे, अपितु उनकी मान-मर्यादा का आदर करते थे। 

यह स्मरण रखना चाहिए कि ग्रीस के निवासी शारीरिक सम्बन्ध को ही प्रेम 
समझते थे। मानसिक समवेदना या भावुकता का उनकी कल्पना में कोई महत्त्व 


) 

नथा। रोमांसके लिए बहुत कम स्थान था। इसीलिए विवाहिता स्त्री के प्रति 
उनका मन भावुक न था। सम्भव है कि भावुकता को वे छोग सन्तान के लिए; 
अनिष्ट और अहितकर मानते हों। उससे सनन्‍्तति में कोमलता, विचार तथा 
विवेचन शक्ति की दुर्बेलता तथा भावुकता की अनावश्यक अधिकता आदि दोषों 
के आ जाने का काल्पनिक अथवा वास्तविक भय उन्हें हो। विवाहिता स्त्री से 
रमण करना पति का कर्तव्य माता जाता था, जिसका प्रतिपालन गम्मीरता के 
साथ समय-समय पर किया जाता था । जननी या गृहिणी होने के नाते विवाहिता: 
स्त्रियों का स्थान समाज में अग्नगण्य था। कहा जाता है कि ग्रीस वाले गाहँस्‍्थ्य जीवन: 
के सुख से अनभिज्ञ थे ।. ग्रीस के प्रमुख दाशैनिक प्लेटो की राय में गृहस्थ जीवन: 
से न तो कोई लाभ होता है और न उसकी आवश्यकता है। यदि पुरुष और स्त्री: 
का सम्बन्ध केवल गर्माधान तक ही सीमित कर दिया जाय और विवाह की शथा: 
उठा दी जाय तो सर्वथा उचित और लाभदायक होगा। , 
उन्मुक्त प्रेम की वासना की पूर्ति के लिए अथवा रोमांस की पूर्ति के लिए 
ग्रीक लोग उपपत्नियों, गणिकाओं, वेश्याओं आदि स्वैरिणियों से सम्बन्ध स्थापित. 
करते थे । नतो विवाहिता स्त्रियाँ स्वयं और न समाज ही उस प्रकार के सम्बन्धों 
में भयंकर अनौचित्य अथवा निनन्‍्दनीय दुराचार समझता था । सोलन ने वेश्यावृत्ति 
को वैध बनाकर वेश्यालयों का निरीक्षण और उनसे कर वसूल करना शुरू कर 
दिया। उसकी आय से एफ़रोडाइट' ( पेण्डिमास) नाम की नग्न, किन्तु सुन्दरी 
देवी के मन्दिर का निर्माण कराया गया । वारांगनाओं की तीन श्रेणियाँ थीं । 
सबसे निम्न श्रेणी की वेश्या पोरनई' कहलाती थीं जिनकी एकमात्र जीविका 
दाम लेकर थोड़े अथवा अधिक समय के लिए एक या अनेक व्यक्तियों को अपना 
शरीर अपित कर देना थी । मध्य श्रेणी की वेश्याएँ आलेट्राइडस' कहलाती थीं। वे 
नाच-गाने के पेशे के साथ पुरुषों का मतनोविनोद और वेश्यावृत्ति भी करती थीं ।, 
स्वैरिणियों की सबसे उच्च श्रेणी हेनेरी' नाम से प्रख्यात थी। वे प्रायः सुन्दरी,, 
शिक्षित, कछाविद, सभाचतुर और व्यवह्ारकुशल होती थीं। गान, नृत्य के सिवा, 
वे काव्य दर्शन का अध्ययन ही नहीं, वरन्‌ झ्ास्त्र-चर्चा भी करती' थीं। वे प्रायः, 
अपने ही घर में रहती थीं। जिनको उनसे मिलना होता वे उनके घर जाते थे । उनकी ; 
गोष्ठी में चित्रकार, शिल्पकार, साहित्य तथा पौराणिक विषयों के प्रेमी, दाशैनिक, 
इतिहास-प्रेमी आदि विचार-विमर्श तथा. विवाद्‌ के लिए खुल्लमखुल्ला आते-: 
जाते थे । यद्यपि वेश्याओं को नागरिक अधिकार प्राप्त न थे और न वे अपने: देवी: 

देवताओं के सिवा दूसरे देव-मन्दिरों में जाने पाती. थीं, तथापि उनके प्रति लोगों में 
दया अथवा घृणा के भाव न थे। 

ग्रीस के साधारण लोगों का ही नहीं, वरन्‌ प्रसिद्ध दाशनिकों और शिक्षित 
जनों की यह धारणा थी कि मैत्री का भाव प्रेम से बढ़कर है। यद्यपि कभी-कभी 
किसी स्त्री-पुरुष में प्रेम का परिपाक मैत्री के लक्षण उत्पन्न कर देता था तथापि 
साधारणतया स्त्री-पुरुष का सम्बन्ध शारीरिक प्रेम तक ही सीमित रहता था। 
ग्रीकों की धारणा थी कि मैत्री वस्तुतः पुरुषों में ही' हो सकती है, क्योंकि उनमें ही 
जीवन के जितने अंग हूं पूर्ण रूप से विकास प्राप्त कर सकते है। सख्य भाव का 
प्राणपण से निर्वाह करना मनुष्य का श्रेष्ठतम कतंव्य माना जाता था। उसम 
उसको अलौकिक सुख की अनुभूति होती थी। प्रायः छोग किसी नवयूवक को 
अपना संगी या चेला बना लेते थे और उसकी शिक्षा-दीक्षा में यथाशक्ति कोई 
कोरकसर न छोड़ रखते थे। वे एक दूसरे के सुख-दुख के साथी हो जाते थे । 
क्रमी-कभी मेत्री का सम्बन्ध प्रेमवासना अथवा कामुकता का अस्वाभाविक दोष 
ग्रहण कर लेता था। स्पार्टा और क्रीठ में ऐसे सम्बन्धों में कोई अनौचित्य नहीं 
माना जाता था । एथेन्स में जिन पर यह आरोप छगाया जाता उनके नागरिक 
अधिकार छीन लिये जाते थे, किन्तु समाज में उस दोष को उपेक्षा की दृष्टि से देखा 


जाता था । 
शिक्षा-दीक्षा 


ग्रीस में स्कूलों के लिए इमारतें त थीं | विद्यार्थी अध्यापक के घर में एकत्रित 
होते थे। बालकों की पुस्तकों लेकर वास उसके साथ जाता और बेत लेकर बैठा 
रहता। अध्यापक प्रायः गरीब होता और समाज में अनादर की दृष्टि से देखा 
जाता था। बालकों के पिताओं से जो कुछ मिलता उससे उसका निर्वाह होता। 
उसके पढ़ाने का ढंग पुरानी पद्धति के अनुसार था | लिखना-पढ़ना और पुराने 
काव्यों के अंशों को कण्ठाग्र कराना बालक की शिक्षा के लिए पर्याप्त समझा जाता 
था। बालिकाओं की शिक्षा के लिए कोई प्रबन्ध न था । शिक्षा में राज्य को केवल 
इतनी ही दिलचस्पी थी कि उप्तके लिए अनिष्ट करनेवाली कोई बात उसे न पढ़ाई 


जाय। इसलिए राज्य की ओर से कुछ लोग जाँच करने के लिए नियुक्त कर दिये 


जाते थे। अठारह वर्ष की अवस्था से तीन वर्ष तक सैनिक शिक्षा युवकों को दी 
जाती थी। प्रत्येक व्यक्ति को हृदयंगम करा दिया जाता था कि उसका परम कर्तव्य 

शासन की आज्ञा पर चलना, देश, देवस्थानों का समादर और उनकी रक्षा आखिरी 
दम तक करना है। युवक प्रायः अपना समय मैदान के खेलों ओर ज्रीड़ाओं में 
व्यतीत करते थे। कुछती, मुष्टियुद्ध, दौड़ अइबबव और रथ-संचालन, शेल फेकना, 
कदना-फाँदना उनके मुख्य खेल थे । बाकी समय वे गप्पें लड़ाने, हहूका जुआ 
खेलने में, हज्जामों की दूकानों अथवा सुरालयों में, गाने-बजाने में, दावतें खानें और 
आपस में धकका-मुक्की करने में खर्च करते थे । 

पेरिक्लीज के युग में एक नवीन परिपाटी चल पड़ी । खाने-पीने के समय लोग 
साहित्य, कलाओं, आचार-विचार और संगीत के विषय में विचार-विनिमय करने 
लगे । उस समय ताकिकों अथवा हेत्वाभासियों का एक नया समुदाय पैदा हो गया 
जो प्रत्येक विषय पर निर्बाध शंकाएँ और आलोचनाएँ किया करता था। वे लछोग 
भाषण कला, गणित, ज्योतिष, प्रकृति-विज्ञान तथा साहित्य एवं अलुंकार कला की 
भी शिक्षा देते थे । हेत्वाभासी सज्जनों के ही परिश्रम से ग्रीस में उच्च शिक्षा और 
ज्ञान-विज्ञान का विकास हुआ | उनकी शिक्षा से ग्रीस में गद्य शैली का विकास 
शी घ्रता से होने लगा । लोगों में एक नयी चेतना, विद्याविकास की रुचि तथा ताकिक 
चिन्तन की पद्धति पर विचार करने की परिपाटी चल पड़ी । पुराने छोग इन नयी 
प्रवत्तियों से घबराते और शंकित होते थे, किन्तु युवकों का उनमें अनुराग बढ़ता ही 
गया । व्यक्तिगत विभिन्न विचारों के संवद्धन और संघर्ष से बौद्धिक उन्नति होती 
चली गयी, जिसके फलस्वरूप ग्रीस में दार्शनिक तथा वैज्ञानिक विचारों ओर संप्र- 
दायों की विलक्षण सृष्टि हो गयी। हेत्वाभासियों की घारणा थी कि वास्तव में 
किसी चीज का अस्तित्व नहीं, यदि हो भी तो वह जानी नहीं जा सकती और यदि 
अनुभूति हुई भी तो वह वर्णनातीत है। मनृष्य ही प्रत्येक वस्तु का मापदण्ड है 
चाहे वे अस्ति अथवा नास्ति जगत की हों। अतः काल्पनिक जगत्‌ में व्यर्थ मटकना 
छोड़कर मनुष्य के लिए व्यावहारिक गुणों की साधता करना ही समीचीन है । 

ग्रीस के दाशनिक विचारों के विकास में सबसे पहला प्रइन सृष्टि अथवा विश्व 
की उत्पत्ति के रहस्य का उठा । ईसा से छः सौ वर्ष पूर्व मेरिट्स पूगर का थेल्स नामक 
दाशैनिक इस परिणाम पर पहुँचा कि सुष्टि का विकास जल तत्त्व से हुआ ओर अन्त 
में उसी में उसका अवसान भी होगा। कुछ काल के बाद उसी नगर के एनिक्‍्समेण्डर 
ने यह स्थापना की कि सृष्टि की उत्पत्ति अनन्तत्व से हुईं। वह गतिशील था 
और ऊपर-तीचे, आगे-पीछे की ओर घूमता था । उसके टुकड़े धीरे-धीरे फैलकर 
विद्व रूप में परिणत हो गये । उन दोनों मतों को असन्तोषजनक समझकर उसी 

नगर के तीसरें विचारक एनेक्सिमिनस ते यह कहा कि विश्व का मूल तत्त्व 
वायु है। 

विचारकों का दूसरा दर इस ऊहापोह में रूगा कि विश्व के विभिन्न अंगों. 
ओर सत्ताओं का पारस्परिक सम्बन्ध क्या है। उन विचारकों में मेलिटस के निवासी 
पाइथागोरस का नाम प्रसिद्ध है। थेल्स की तरह वह भी मिस्र तथा बेंबीलोन की 
विद्याओं से बहुत प्रभावित था। पाइथागोरस और उसके मतानुयायियों का विश्वास 
था कि इस सम्बन्ध का रहस्य 'अंक' है। अंक ही की बिन्दु के रूप में एक मात्र सत्ता 
थी । उसी की वृद्धि से रेखा, लम्बाई, चौड़ाई, ऊँचाई, निचाई, गोलाई और अनेक 
प्रकार के पहलुओं का विकास पदार्थों के रूप में हुआ। उनके मत' में ९५९ तथा 
७२९ रहस्यपूर्ण हैं। पाइथागोरस के विचारों का प्रभाव साधारण ग्रीकों में ही 
नहीं, वरन्‌ प्लेटो तक में कुछ-न-कुछ पाया जाता है। संभव है कि इसी मत को 
अरबी-फारसी वाले हुरुफी मत कहने छगे। आठ स्वरों के संयोजन या मैँत्री से 
राग अथवा लय उत्पन्न हो जाता है, अतः वह मैत्री का प्रतीक है। उपयुक्त अंकों 
के उलटफेर में ही सृष्टि के पदार्थों का अन्योन्य सम्बन्ध स्थापित हुआ । 


दोनों श्रेणी के विचारकों का मत था कि संसार परिवर्तनशीरू है अर्थात्‌ 


परिवर्तनशीछता उसका विशिष्ट लक्षण है। अब प्रश्न यह उठा कि परिवर्तन 
क्या है। एफिसस नगर के विचारक हेरेक्लिटस ने यह कहा कि अग्नि का स्वभाव 
अस्थिरता और परिवर्तनशीलूता है, अत: अग्नि ही सृष्टि का मूल पदार्थ है और 
परिवरतेन उसका मूल गुण है। अतः कोई चीज़ स्थायी नहीं है। हेरेक्लिटस के विचारों 
पर पारसी धर्म का प्रभाव पड़ा था। एछिआ के विचारकों ने, जिनमें जेनोफेनीज 
प्रमुख था, उपर्युक्त मत को भ्रमात्मक बताकर यह कहा कि सृष्टि की समस्त सत्ता 
शाश्वत है उसमें घटना-बढ़ना नहीं हो सकता । हाँ, उसके उपांगों में फेरफार होता 
रहता है। इसलिए परिवर्तनशीलछता न तो सत्ता ही मानी जा सकती है न मूल गूण। 
यह सरासर असम्भव है'। उस मत की पुष्टि परमेनीडीज और जीनो ने की । 

एम्पिडाक्लीज सब प्रचलित मतों पर विचार करके इस निरचय पर पहुँचा 
कि विश्वसत्ता तो मूलत: शाइवत है, किन्तु संयोजक और वियोजक व्यापार उसमें 
होते रहते हैं। सृष्टि के मूल में मिट्टी, वायु, जल और अग्नि चार तत्व हैं। प्रत्येक 
के अगणित परमाणु हैँ। अनेकानेक ढंग से उनका संयोजन और वियोजन होता 
रहता है जिससे विभिन्न रूप बनते-बिगड़ते रहते हैं। भावना के जगत्‌ में उनको 
अनुकूल, और प्रतिकूछ अथवा मैत्री और पार्थक्य कहा जा सकता है। 

विश्व की भौतिक सत्ता के सम्बन्ध में उपर्युक्त विचारधाराओं का महत्त्वपूर्ण 
विकास आणविक' सिद्धान्त में हुआ। उसके संस्थापकों में ल्युकिप्स और डिमा- 
क्रिट्स प्रमुख हैं । उनका सिद्धान्त यह था कि परमाणु अगणित तो अवश्य है| पर 
उनके गुणों में कोई मौलिक विभिन्नता नहीं, उनके आकारों और रूपों में अवध्य 
बहुलता है। प्रत्येक परमाणु में स्वाभाविक गतिशक्ति निहित है जो उसको सक्रिय 
'करती है। परमाणु स्वयं एक-से और अनश्वर हैं, किन्तु उनके संयोजन और वियोजन 
के आकारों, संख्याओं और प्रकारों में परिवर्तत होता रहता है। 

मौतिक सत्ता के विचारकों के मत जिन विचारकों को असंतोषजभक प्रतीत 
हुए उनमें प्लेटो' (अफलातून) का महत्त्व सबसे अधिक है। उसकी धारणा यह 
थी कि परिवर्तनशील पदार्थ शाइवत, सत्य नहीं हो सकते । वास्तविक सत्य सत्ता 
उस विचार-लोक की है जिसके प्रतिबिम्ब मात्र हमारी अनुभूतियाँ हैं। उसी 
दाश्वत सत्य की प्रतिच्छाया हमको पदार्थों और अनुभूतियों के रूप में मूतिमान 
जान पड़ती है। वह सत्य सत्ता अनादि और अनन्त है। परिवर्तनशील पद्,ार्थ- 
जगत्‌ से उसका कोई विशेष सम्बन्ध नहीं क्योंकि वह अनश्वर और आदर्श वास्त- 
विक सत्ता है। भौतिक पदार्थ पर शाश्वत सत्य के विविध रूपों का आरोप होता 
रहता है। भौतिक जगत्‌ का, जो इन्द्रिय ग्राह्मय है, सर्जेन हुआ है। वह उस सृप्टि- 
कर्त्ता की रचना है जो स्वयं दोष-रहित, सम्पूर्ण और सबका प्रेरक है। प्लेटो ने 
यह नहीं बताया कि उस प्रेरक का स्वरूप क्‍या है। जगत्‌ में जो अपूर्णता और 
दोष दिखाई देते हैँ वे इस कारण हैं कि पूर्ण सत्य के पूरे प्रतिबिम्ब को भौतिक पदार्थ 
ग्रहण करने की क्षमता नहीं रखते । 

परमाणुवादियों और लोकोत्तर सत्य सत्तावादियों के विचारों की विषमता 
को दूर करने का प्रयत्न प्लेटो के शिष्य सुप्रसिद्ध अरस्तू ने किया | उसने वास्तविक 
पूर्ण सत्य की सत्ता तथा भौतिक जगत्‌ की अपनी निजी सत्ता, दोनों का अस्तित्व 
माना। अद्वेत सत्य सत्ता के स्थान पर उसने द्वत सत्ता के सिद्धान्त की प्रतिष्ठा की । 
उसकी यह धारणा थी कि दोनों सत्ताएँ पृथक नहीं, वरन्‌ संयुक्त हैं। संकल्प और 
उसकी मूर्ति में पार्थक्य करना अ्रमात्मक है। उसका पारस्परिक सम्बन्ध सदेव 
रहता है । अतः दृश्य जगत्‌ असत्य नहीं, वरन्‌ सत्य का ही एक प्रकार है। दोनों 
सत्यों का अस्तित्व सानना आवश्यक है। संकल्प (विचार) के अनुकलू भौतिक 
पदार्थों की रूप-रेखाएँ बदलती रहती हैं। उसी को परिवर्तेनशीलता कहते हैं । 
जब भौतिक पदार्थ संकल्प को प्री तरह ग्रहण नहीं कर पाता तब उसमें कुरूपता 

तथा अन्य विकारी दोष आ जाते हैं। भौतिक पदार्थ का एक मात्र उद्देश्य सत्य 
संकल्प को मू्तिमान करना है। उसकी प्रगति उसी दिल्ला में चलती रही है और 
चलती रहेगी। उत्तरोत्तर पूर्णता को व्यक्त करना पदार्थ का ध्येय है। दोनों 
सत्ताओं के संयुक्त रहते हुए भी दोनों के पार्थक्य की मानसिक कल्पना की जा 
सकती है । 

इसी कारण प्लेटो को यूरोप में श्रद्धा तथा विश्वास का प्रथम प्रतिष्ठापक कहा 
जाता है। उपर्युक्त विषयों के अतिरिक्त अमरत्व, श्रम, और नीतिशास्त्र की भी' 
उसने मर्मभेदी विवेचना की है । जनसत्ता के आदर्शतत्त्व का महत्त्वपूर्ण दाशनिक 
प्रतिपादन उसने सबसे पहले किया। प्लेटो संसार के प्रतिभाशाली दाह्निकों की 
प्रमुख श्रेणी में प्रतिष्ठित है। प्लेटो के शिष्य अरस्तू (अरिस्टाटिल ३८४ से ३२२ 
ई० पू०) ने भी अपनी अद्भुत प्रतिमा का प्रमाण दिया। प्लेटो की तरह वह 
कल्पना और वाद-संवाद के आकाश में उड़ानें न भरकर यथार्थ और ज्ञातव्य तथ्य की 
गवेषणा में दत्तचित्त हुआ । उसका दृष्टिकोण उतना' दाशनिक न था जितना कि 
वैज्ञानिक । व्यावहारिक गवेषणा और अन्वीक्षण द्वारा घटनाओं को संग्रह करके 
उनसे परिणाम तथा सिद्धान्त निकालने का वैज्ञानिक ढंग उसको प्रिय था । जच्तु- 
जगत्‌ का उसका इतिहास उस पद्ध ति का देदी प्यमान प्रमाण है। विधाओं का वर्गीकरण 
जिस योग्यता और कुशलूता से उसने किया वह सर्वथा स्तुत्य है। उसको अमरत्व 
या दैविक विधान में इतनी दिलचस्पी न थी जितनी कि व्यावहारिक विषयों में ॥ 
अतएव उसने राजनीति-विज्ञान, काव्यालंकार और आचार पर ग्रन्थ रचे । बौद्धिक 
क्षेत्र में अर॒स्त्‌ का आज तक सम्मान होता है। भ्रीस के इतिहास की ईसा से पूर्व की 
पाँचवीं और चौथी शतियाँ दाशनिक विकास का स्वर्णयुग मानी जाती है । प्लेटो 


और अरिस्टाटल के मत में दर्शन जीवन की' कल्‍ललोल लहरी है । 
दूसरा महत्त्वपूर्ण विषय जिसपर हेत्वाभासियों और विचारकों ने अपना 


विचार प्रकट किया, विश्व में मनुष्य की स्थिति का था । भौतिक सिद्धान्तवादियों 
के अनुसार मनुष्य भी उन्हीं तत्त्वों से बना है जिनसे अन्य चीजों की रचना हुई । 
अतः उस पर भी वही नियम लागू हैँ जो अन्य वस्तुओं पर छगते हैं। इसलिए 
मनुष्य को भौतिक जगत्‌ के नियमों के अनुसार आचरण करना चाहिए। इस 
मत के प्रतिकूल प्रोटागोरस ने कहा कि मनुष्य तो विश्व का केन्द्र-बिन्दू है एवं- 
विद्व. की. सब स्थितियों और वस्तुओं का मापदंड है। उसमें वह शक्ति और * 
स्वतंत्रता है।कि वह अपने जीवत का अपने मन के अनुकूल निर्माण कर सकता है । : 


| हल 

अपने ध्येय की पूर्ति के लिए वह प्रकृति की शक्तियों एवं सत्ताओं का अपने मन के 
अनुकूल नियोजन कर सकता है। एथेन्‍्स के प्रसिद्ध दाशंनिक साक्रेटीज (सुक़रात) 
ने उस विचारधारा को पुष्ट करते हुए यहाँ तक कह दिया कि विश्व की रचना के 
सम्बन्ध में ऊहापोह करना समय व्यर्थ नष्ट करना है। जानने का मुख्य विषय तो 
मनुष्य है। उसके लिए क्या अच्छा एवं हितकर और क्या बुरा या अहितकर है यह 
जानना आवश्यक है और उसी में दार्शनिक विचार की सार्थकता है। प्छेटो ने 
भी उस मत का समर्थन करते हुए कहा कि मनुष्य में ही वह योग्यता है जिससे 
वह विविध विषयों के गुण एवं वास्तविक सत्ता एवं सत्य को समझ-बूझ सकता है। 
अन्य दर्शन ही नहीं, वह आत्मदर्शन भी करने की क्षमता रखता है । अतः विद्व में 
उसका अपना विशिष्ट और अद्वितीय स्थान है। उसकी आत्मा में अलौकिक 
एवं देविक ज्ञान तत्त्व का संचार पाया जाता है। पार्थिव शरीर के बन्धनों से 
ऊपर उठकर मनुष्य मनस्‌ छोक में स्थित होकर शाइवत सत्ता का ज्ञान प्राप्त कर 
सकता है। अरिस्टाटल (अरस्तू) का भी यह मत था कि मनुष्य में अन्य 
जीवों की विशेषताओं के साथ अपती अनुपम विशिष्टता उसकी विचारदक्ति है 
जिसमें रचनात्मक गुण हैं। उसकी यह दिव्य शक्ति दैविक है। सारांश यह है कि 
मनुष्य में आधिभौतिक और आधिदेविक सत्ताओं का विलक्षण सम्मिलन हुआ है। 
यदि वह प्रयत्न करे तो देवत्व प्राप्त कर सकता है, देवता बन' सकता है, किन्तु यह 
स्पष्ट नहीं होता कि वह ईश्वर तत्त्व में मिल्ल सकता है या नहीं । 

ग्रीक लोग देवताओं को मानते और उन्तका सम्मान करते थे । परम्परागत 
विश्वास के कारण देवताओं में उनकी आस्था थी। फिर भी विचारकों और 
दाशनिकों ने उनपर भी कुछ विचार किया । ज़िनोफेनीज (छठी दाती ई० पू०) 
ने तत्कालीन देवता सम्बन्धी विचारों का उपहास करते हुए कहा था कि देवाधि- 
देव केवल एक ही है जो अचल और शाइवत है। वह सत्ता मनुष्य रूप तो हो नहीं 
सकती । वह देवाधिदेव ही अचल और अद्वितीय, अनश्वर, अविच्छिन्न तथा सष्टि 
का विघाता परम तत्त्व है। सृष्टि के यावत्‌ व्यापारों में शक्ति रूप से वह अन्तहिंत 
रहता है। सम्भवत: वह वर्णनातीत है। ऐसा प्रतीत होता है कि ज़ेनोफनीज का 
मत अद्वेत और द्वेत की संधि-रेखा तक पहुँच गया था । 

एकेश्वरवाद और अनेक-देवतगवाद पर विचार-विमर्श होता रहा। साक्रेटीज 
(सुकरात ) ने उस पर सांगोपांग विवाद उठाया जिसका परिणाम यह हुआ कि 
उस' पर जातीय देवताओं का विरोधी होनें का अक्षम्य दोष लगाकर उसे प्राणदंड 

की सजा दी गयी । अपने विचारों को त्यागने के पहले उसने विष पीकर प्राण दे 
दिये । नगर छोड़कर चले जाने का प्रस्ताव उसने कायरता तथा देशभक्त के 
विरुद्ध समझकर पहले ही अस्वीक्ृत कर दिया था। उसके शिष्य प्लेटो (अफलातून ) 
ने विवाद जारी रखा, किन्तु अपने मत का इस ढंग से निरूपण किया कि उसपर देव- 
द्रोह्ी होने का दोष न छगाया जा सके । उसकी आलोचना से यह प्रतीत होता है 
कि वह केवल एक ही सत्ता को ईश्वर मानता था । वही सत्ता सृष्ठि की रचना और 
उसका नियंत्रण करती है। जीवात्मा उसी का अंश है जो शरीर के बंधनों से 
मुक्त हो परमात्मा में मिलने के लिए व्याकुल और प्रयत्नशील रहता है। उसके 
मत को गूढ़ रहस्यवाद कहा जा सकता है । 

अरिस्टाटल (अरस्तू) की यह धारणा थी कि संसार के व्यापार का रहस्य 
ईइवरीय ज्ञान को पदार्थ (मैटर) पर आरोपित कर उसे मूर्ते करना है। 
ईइवर नियंत्रक, पदार्थ उपादान और प्रतिमान निमित्त कारण कहे जा सकते 
है। प्रकृति अथवा पदार्थ में निहित ईश्वरीय ज्ञान अनेकानेक रूपों में प्रस्फूटित 
ओर मूर्तिमान्‌ होता है। यही सृष्टि का ईश्वराभिमुस्र संस्करण है | इसका 
कोई अन्त नहीं क्योंकि ईश्वर और उसका ज्ञान अनन्त है। स्वयं अचल एवं 
सनातन होते हुए भी विशुद्ध ईश्वरीय सत्ता सब पदार्थों को अनुप्राणित और 
संसरणशील करती रहती है । सारी सृष्टि उसी की ओर बढ़ने का प्रयत्न करती 
रहती है । 

प्रीस वालों ने जड़ प्रकृति और चैतन्य के सम्बन्ध में भी विवेचन किया । 
जड़ प्रकृति और चेतन्य के भेद की ओर स्पष्ट रूप से हिरेक्लीटस' ने संभवतः सबसे 
पहले ध्यान आकर्षित किया था। उप्तके बाद परमेनाइडीज ने यह सुझाया कि 
चैतन्य मनसूतत्व जड़ प्रकृति से भिन्न है और वही उसे अनुप्राणित करके अनेक 
प्रकार की रचना रचाता है। उसी के प्रेरणा से जगत्‌ का सारा व्यापार चलता 
है। पाँचवीं शती ई० पू० में अनेकसागोरस ने यह सिद्धान्त स्थापित किया 
कि मनस्तत्व ने ही जड़ प्रकृति को सत्ता प्रदान की है और इस संसार का प्रसार 
किया है। वह भूत, वर्तमान और भविष्य का पूर्ण ज्ञाता है। धीरे-धीरे विश्व के 
मनस्तत्व के सिद्धान्त को विचारकों ने मनुष्य के चैतन्य मनस्तत्त्व पर छागू किया । 
प्लेटो ने मतुष्य के चेतनन्‍्य मनस्तत्व को ही जीव की संज्ञा दे दी। उसके मत से 
वह तत्त्व जब शरीर में प्रविष्ट हो जाता है तब उसका ज्ञान रुद्ध सा हो जाता है और 
उसे एक प्रकार की विस्मृति हो जाती है। फिर चिन्तन, मनन और विचार से 

उसकी पूर्व स्मृति जाग्रत होती है, पूर्व जन्म में प्राप्त ज्ञान का विकास होने रूगता है। 
मनस्तत्त्व ही अपने संचित ज्ञान से पदार्थों में अपना संसार बनाता रहता है। 
वस्तुतः मन ही सच्ची सत्ता है । संसार उसी की कल्पना और विचार की प्रति- 
मूर्ति है। प्लेटो ने स्पष्ट रूप से यह नहीं बताया कि शुद्ध चैतन्यमनस्‌ का प्रकृति 
तत्त्व से कैसे गठबन्धन हुआ । इस प्रसंग को वह केवछ यह कहकर छोड़ देता है 
कि चैतन्यमनस्‌ में इन्द्रियों के जगत्‌ में विचरण की इच्छा ही उसको प्रक्नति केः 
संसर्ग में ले आयी और वह उसमें बँध गया । अरिस्टाटछः (अरस्तू) वह समस्या तो. 
हल न कर सका, किन्तु उसने यह सुझाव दिया कि चैतन्यमनस और प्रकृति में संभवत: 
कोई न कोई घनिष्ठ सम्बन्ध रहा होगा। उसकी समझ में चेतन और 
अचेतन सत्ताओं को मूलतः दो पृथक सत्ताएँ मानना अमात्मक है । वे दोनों एक 
दूसरे में गुथी हुई और अभिन्न हैं। प्रकृति में अन्तर्यामी हैसियत से वे उसको 
अनुप्राणित - और नियोजित करती हैँ। 


जीवात्मा 


ग्रीसवालों में बहुत पहले से यह विचार फैला हुआ था कि शरीर मृत हो जाने 
पर जीवात्मा का नाश नहीं होता । वह प्रकाशहीन लोक में अनन्त काल तक पड़ी 
मानव-लोक पर विसूरती रहती है । ग्रीक विचारकों की राय में जीव की रचना 
अत्यन्त सूक्ष्म परमाणुओं से हुई है। किसीने उसमें वायुतत्त्व की और किसी ने 
अग्नितत्त्व की प्रधानता बतलायी । दाशनिक पाइथागोरस के अनुसार जीव की 
उसके कर्मों के अनुसार गति होती है। अच्छे कर्म करने से मरणोपरान्त उसे सुख 
और बुरे कर्मों से दुख मिलता है। शुभ और अशुभ कर्मों की उन्होंने सूचियाँ 
बना दीं जिसके अनुसार चलने से मरणोपरान्त अच्छी या बुरी गति प्राप्त होती है । 
एम्पिडाक्लीज के मत से जीव अपने कर्मों के अनुसार एक शरीर छोड़कर दूसरे 
में चला जाता है। आरम्भिक सम्प्रदाय के लोगों का तो पुनर्जन्म में पूर्ण विदवास 
था । हेरेक्लिटस की राय में जीवों में विभिन्नताएँ होती हैं जो सूखी और उष्ण 
होती है । वे उच्च वर्ग की हैं और विव्वात्मा के गुणों से कुछ मिलती-जुलती हैं। 
परमाणुवादियों की राय में जीव अत्यन्त सूक्ष्म परमाणुओं से बनता है। दो साधा- 
रण परमाणुओं के बीच में एक जीव का सूक्ष्मतर परमाणु प्रतिष्ठित रहता है।. 
जीव के सुक्ष्मतर परमाणु शरीर भर में फैले रहते है, इवास-निश्वास के साथ 
आते-जाते रहते है । मरने पर वे बिखर जाते हूँ, किन्तु उनका अभाव नहीं होता। 

वे किसी अन्य शरीर में मिल्ल जाया करते हैं। इसी जीव तत्त्व में चिन्तन और 
विवेक के गुण होते है। 

प्लेटो ने विद्वात्मा और जीवात्मा में यह भेद बताया कि विश्वात्मा अथवा 
परमात्मा से ही गति, संसृति, प्राण, मन, ज्ञान, सौन्दर्य-ब्यवस्थित और समरसता 
अथवा संगति की सुष्टि होती है। विचार-जगत्‌ और सांसारिक स्थिति के बीच 
की वह कड़ी है। ईदवर ने द्वी प्रत्येक छोक तथा व्यक्ति को आत्मा प्रदान की है । 
ये आत्माएं अविताशी और शुद्ध ज्ञान से सम्पन्न होती हैं। किन्तु शरीर होने की 
इच्छा से शरीर के बन्धनों में पड़कर वे बद्ध और मूढ़ स्मृति हो जाती हैं। अतः 
जीव का परम ध्येय शरीर के बन्धनों से मुक्त हो जाता है। जीवात्मा विश्वात्मा 
का ही एक अंश है अतः शाइवत है। न तो वह छिन्न-भिन्न या क्षत-विक्षत हो सकता है 
न नष्ट ही हो सकता है। वह चेतन्य सत्ता है और अपने सच्चे अपनत्व को 
प्राप्त करने के लिए प्रयत्न करता है। मुक्त होने पर बह अपनी शुद्ध गति को 
प्राप्त कर लेता है। अरिस्टाटल् की धारणा थी कि जहाँ कहीं जीवन दिखाई पड़ता 
है वहाँ जीव की सत्ता होती है। मन्‍्थर गति से वह वनस्पति तथा जलचर, थलूचर 
और नमभचर प्राणियों में भी विकसित पायी जाती है। मनुष्य में उसका सबसे 
अधिक विकास तथा प्रकाश होता है। उसी में विचार और विवेक और ज्ञान का 
रचनात्मक गुण प्रकाश पाता है। शरीर उसकी आत्मस्थिति को कोई क्षति नहीं 
पहुँचाता, अत: शारीरिक चेतना के शून्य हो जाने पर भी उसकी कोई हानि 
नहीं होती । वह अजर और अमर है। 

सच्चा ज्ञान प्राप्त करने के साधनों पर भी ग्रीस के विचारकों और  दा- 
निकों ने काफी ध्यान दिया । ऐन्द्रिक ज्ञान तो साधारण श्रेणी का ज्ञान है क्योंकि 
वह सीमित, अपर्याप्त और कभी-कभी भ्रमात्मक होता है | तर्क और बुद्धि के द्वारा 
जो ज्ञान प्राप्त होता है वह अधिक विश्वसनीय' और परिष्कृत होता है क्योंकि बुद्धि 
में और ईइ्वरीय ज्ञान में कुछ तादात्मक सम्बन्ध  है। बुंद्धि पाथिव सीमाओं का' 
- भी उल्लंघन कर ऊपर उठने की क्षमता' रखती है। साक्रेटीज की धारणा थी कि 
बुद्धि और तक के द्वारा आंशिक सत्य अथवा भ्रामक विचारों का खंडन और शुद्ध 
व्यापक सत्य का ज्ञान प्राप्त होता है ॥ प्लेटो का विश्वास था कि जीव में स्वयं 
संत्य का ज्ञान होता है जो शरीर में बँघने से धूमिल अथवा विस्मृत-हो जाता हैं । 
उसके आवरणों को बेघकर जीव अपने सुषुप्त ज्ञान की स्मृति जगा ही नहीं. देता, 
वरन्‌ उसे प्राप्त कंर सकता हैं । अरिस्टाटल' की' यह मान्यताः है कि मनुष्य की 

सांसारिक अनुभूतियाँ सत्य है, किन्तु उनका रहस्य और पूरा ज्ञान व्यवस्थित तके 
और विचार से ही प्राप्त हो सकता है। ताकिक अनुसंधान के लिए उसने न्याय- 
शास्त्र को अपनी सूझ के अनुसार व्यवस्थित किया । 

अलेक्जैंडर की विजयों से ग्रीस का अफ्रीका और एशिया से संबंध अधिक घनिष्ठ 
हो गया। उसके गुरु अरस्तृ की मृत्यु के परचात्‌ ग्रीस के दार्शनिकों का दृष्टिकोण 
बदलने लगा। धन और सम्पत्ति के बढ़ने से काल्पनिक अथवा सैद्धान्तिक व्याख्याओं 
में लोगों की रुचि घट गयी । वे मानसिक विचारों अथवा भव्य विचारों से सुख- 
प्राप्ति के भाव से संतुष्ट न होकर सुख-प्राप्ति के लिए सुखद पदार्थों और विविध 
भौतिक वस्तुओं के संग्रह और भोगोपभोग को मुख्य साधन समझने लगें। आदशे- 
वाद के शून्य छोक से हटकर यथार्थवाद के सरल, सुग्राह्म विषयों और प्रत्यक्षानु- 
भति की ओर आक्षित होने छगे। इस नवीन यग के विचारकों में एपिक्यरस 
(३४२ से २७० ई० पूृ० ), जीनो (३५० से २६०) और एपण्टिस्थेनीज़ थे। पहले 
का मत एपिक्युरिअन सिद्धान्त कहलाता है। उसके अनुसार ईश्वर तथा जीव भी 
सूक्ष्म परमाणुओं से निर्मित है । देवताओं की दुनिया दूसरी है, उसका मनुष्यों के 
जीवन पर कोई प्रभाव नहीं पड़ता। धर्म की अवहेलना करना अच्छा है क्‍योंकि 
उससे जीवन के नैसगिक प्रवाह में अनावश्यक बाधा पड़ती है। राज्य मनुष्य के 
लिए है, न कि मनुष्य राज्य के लछिए। मनृष्य के लिए दुख और पीड़ा से बचना और 
परिमित आहार-विहार का सुख उठाना स्वाभाविक तथा श्रेयस्कर है । अतिशयता 
से कष्ट और दुख ही होता है। जीवन में मैत्री की भावना तथा सबसे मैत्री का व्यव- _ 
हार सबसे श्रेष्ठ और सेवनीय है । ज्ीनों भी, जो सेमेटिक जाति का साइप्रस 
निवासी था (३५० से २६० ई० पृ०), भौतिकवादी था तथापि बह मानता था 
कि मनुष्य को शुद्ध भाव से कष्ट झेलने का अभ्यासी होना चाहिए। सहनशीछूता 
मनुष्य का. कवच है। उसकी सम्मति में भी धीमान के लिए राज-शासन के बन्धनों 
का प्रतिपालन आवश्यक है। शासन का केवल मात्र उद्देश्य सामाजिक सुविधा की 
स्थापना है। मनुष्य को आत्मवान्‌ होकर बुद्धि-विवेक के साथ प्राकृतिक जीवन का 
उपभोग करना चाहिए । जो ऐसा नहीं करता वह मूर्ख दुख उठाता है। मनुष्य 
का मुख्य ध्येय शान्तिपूवंक जीवन का व्यतीत करना है। सब मनुष्यों में श्रात्‌ भाव 
होना श्रेयस्कर है क्योंकि बन्धुत्व तथा मैत्री श्रेष्ठतम' गुण है। समझदार लोगों को 
था तो बुराई से दूर रहना चाहिए अथवा उसको अपने लिए हितकर बना लेना 
चाहिए । एथेन्स के बाजार के - पुराने रंगीन' द्वार-प्रकोष्ठ में जिसे स्टोआ' कहते . 

थे वह उपदेश करता दिया हुआ था। इसीलिए उसके मत को स्टोइज्म' कहते हैं । 
यह मत ग्रीसवालों को अधिक ग्राह्म प्रतीत हुआ । 

एण्टेस्थिनीज़ का मत सिनिसिज्म' कहलाता है। वह शासकों की उपेक्षा 
झ्ौर उनका उपहास तथा सामाजिक मर्यादाओं की अवहेलना करता था। धनिकों 
तथा आर्थिक विषमता के प्रति उसे घृणा थी । उसके मत के अनुसार जीवन 
गुणात्मक है, किन्तु उसका सदुपयोग ज्ञान, विशेषतः आत्मज्ञान, द्वारा ही हो सकता 
है । जो कुछ है अथवा होता है वह ठीक है इसलिए किसी भी स्थिति से विभुख 
होना न चाहिए, उसे स्वीकार कर लेना चाहिए । द 

ग्रीस तथा हेलेनिक जगत के दाशनिकों का ध्येय था मनुष्य, सृष्टि की उत्पत्ति, 
उसके उद्देश्य और साफल्य पर तके-वितर्क पूर्वक विचार करना। उन्होंने ईश्वर की 
सत्ता तथा सर्वव्यापकता का मत स्थिर किया । जीव के भूत, वर्तमान एवं भविष्य 
की व्याख्या की । सत्य और सुन्दर का अनुसंधान किया और आत्मज्ञ बनने का 
आदर्श उपस्थित किया । यह स्मरण रखना उचित होगा कि उनके दाशनिक 
विचारों पर एशिया का विश्येष प्रभाव पड़ा जिसकी गति अलेक्जांडर के बाद बहुत 
बढ़ गयी थी। 

दार्शनिकों के अध्ययन-अध्यापन के लिए एथेन्स में एक केन्द्रीय महाविद्यालय 
स्थापित हो गया जिसमें चार विभाग थे--एकेडमी, राइसिअम, स्टोंआ, एपि- 
क्यूरस का उद्यान । एक ही स्थान पर विभिन्न मतों तथा सिद्धान्तों का अबाघ 
पठन-पाठन होता था। दर्शत और ज्ञान-विज्ञान में हेलनिज्म का युग पेरिक्लीज 
के युग से भी अधिक महत्त्वपूर्ण है। उच्च शिक्षा के साधनों के अमाव की उस 
थुग में यशस्कर पूर्ति हो गयी थी । पढ़ने-लिखने का शौक दिनों-दिन बढ़ता गया । 
हस्तलिखित पुस्तकों के संग्रह किये जाने लगे । कहते हैँ कि अलेक्जेंड्रिया के पुस्तका- 
लय में सत्तर हजार हस्तलिखित ग्रन्थ संगृहीत थे। उसके बाद परगेमम के पुस्त- 
कालय की गणना बड़े पुस्तकालयों में होती है | बहुत संभव है कि एशिया और 
मित्र के अन्य ग्रीक नगरों में भी छोटे-बड़े पुस्तकालयों का निर्माण हुआ हो । 


“विज्ञान 


.* यूनानियों ने विज्ञान के क्षेत्र में भी प्रारम्भिक किन्तु कुछ महत्त्वपूर्ण गवेषणाएँ: 
कीं। उनके वैज्ञानिकों में पहला नाम मेलिटस नगर के निवासी थेल्स का है (६२४ 
से ५४८ ई० पृ० ) जिसने गणना करके सूर्यग्रहण की पूर्व-घोषणा की थी। उसके: 

मत में जल ही प्रारम्भिक तत्त्व है जिससे पृथ्वी की उत्पत्ति हुई। उसी के समकालीन 

अनेक्सिमेण्डर ने वायु को प्रारम्भिक तत्त्व घोषित किया और यह भी कहा कि 

जानवरों का विकास मछलियों से हुआ है। पाइथागोरस ने यह मत प्रकट किया 

कि सब तत्त्वों के मूल में अंक है और जीवन के यावत्‌ व्यापार गणित तथा नाद स्वर 

से नियंत्रित होते है। चतुर्थ शती ई० पू० में एम्पिहाक्लीज इस निर्णय पर पहुँचा 

कि पार्थिव जगत्‌ की रचना एक तत्त्व से नहीं वरन चार तत्त्वों, मिट्टी, पाती, अग्नि 

तथा वायु से हुईं। प्रारम्भ से ही इन चारों की अपनी-अपनी स्वतंत्र सत्ता होती 

है। वे अनादि और अनन्त है । उन्हीं के संयोग से सृष्टि होती और वियुक्त हो 

जाने से नष्ट हो जाती है। अरिस्टाटल ने जन्तु एवं वनस्पति जगत्‌ का गंभीर 

अध्ययन करके यह सिद्धान्त निकाला कि केचुओं तथा कीट-पतंग की सृष्टि पंक 
से सहज ही आप ही आप हो जाती है। इसके अलावा विकास-क्रम सरलता से 

जटिलता की ओर प्रवाहित होता है। मेलिटस नगर में थेल्स के शिष्यों और 
प्रशिष्यों ने भी कुछ इसी प्रकार के क्रम का अनुमान लगाया था। उन्होंने यह भी 
कहा था कि पृथ्वी पहले जल में मगसल थी और इस समय भी जलरूराशि से परि- 
वेष्टित है। तदनुसार उन्होंने सबसे पहले पृथ्वी का मानचित्र बनाया । हेक्टिअस 
ने मिस्र और बेबीलोनिया का भ्रमण कर वर्णनात्मक भूगोरू की रचना की । 

उन्हें यह भी ज्ञात हो गया कि सूर्य जलता हुआ पथरीला गोरा है और उसी से 
चन्द्रमा को प्रकाश मिलता है। यही नहीं, चन्द्रमा में वे पहाड़ियों तथा' घादियों का 

होना मानते थे। उन्होंने यह भी कहा कि पृथ्वी अपनी नैसरगिक शक्ति से स्वयं 
घूमती है। आयुव्वेद के क्षेत्र में डायोजेनीज़ ने मनृष्य की शरीर-रचना का विश्ले- 
बणात्मक वर्णन प्रकाशित किया । हिपोक़रेटस ने रोग का भौतिक कारणों से 
निदान किया और घोषणा, कर दी कि रोग अथवा आरोग्य के देवी-देवता, भूत- 
प्रेतादि कारण नहीं हो सकते । स्वच्छता, आहार-विवेक, रक्त, नियन्त्रण, स्वेदन 
आदि उपायों से रोग श्ञान्त किये जा सकते है। हिरोफ्लिस ने तृतीय शती ई० 
पू० में स्नायु जाल तथा पेशियों आदि के कार्यो और नाड़ी की गति जाँचने के उप- 
करणों की रचना की । ग्रीस में पुरुष ही नहीं, वरन्‌ स्त्रियाँ भी चिकित्सा करती 
थीं । कहा जाता है कि मेलिटस नगर में ही यूनानी दर्शन की उत्पत्ति हुई थी । 
यद्यपि आजकल ये बातें अत्यन्त साधारण-सी प्रतीत होती हैं तथापि ये बड़े महत्त्व 
की, और उस युग के लिए तो महान्‌ वैज्ञानिक उपलब्धि गिनी जानी चाहिए। 
उपर्युक्त वैज्ञानिक अनुसंधानों का यह भी परिणाम हुआ कि कुछ लोगों में देवताओं 

की अलौकिक शक्तियों में श्रद्धा घट गयी और अन्य नैसगिक शक्तियों में अधिक 
होने लगी । इस नये दृष्टिकोण का वहाँ के दा्शनिकों पर भी कमोंबेश प्रभाव पाया 


जाता है । 


इतिहास 


प्रथम पश्चिमी इतिहासकार यूनान निवासी हेरोडोटस (४८४ से ४२५ 
ई० पृ०) को इतिहास-साहित्य का पितामह कहा जाता है। मिस्र ओर कई 
एशियाई देशों का भ्रमण कर उसने कुछ ऐतिहासिक सामग्री एकत्रित की तथा 
साहित्यिक महत्त्व का एक ग्रन्थ इस ढंग से लिखा जिससे एथेन्स वालों की कीर्ति 
स्थापित हो सके । उसके इतिहास का मुख्य विषय ग्रीस' वालों का ईरान के साथ 
सफल संघर्ष है। वह एशिया कोचक का निवासी था। उसका विश्वास था कि 
सांसारिक महत्त्व क्षणिक है और संसार का सारा प्रवाह दैनिक विधान से चलता 
है। वह प्रतिकारवादी था। उसकी हौली, उसका ज्ञान घटनाओं का विवरण 
मात्र है। उसका ध्येय ग्रीस के वीरों का गुणगान तथा एशथेन्सवालों की फारस 
वालों पर श्रेष्ठता स्थापित करना था। यद्यपि हेरोडोटस के इतिहास में प्राचीन 
लोगों के सम्बन्ध में बहुता-सी उपयोगी सामग्री है तथापि उसमें काफी गप्पें भी 
है। दूसरा प्रसिद्ध इतिहासकार थ्यूसिडाइडीज़ (४६० से ४०० ई० पू०) था, 
जो मानुषीय इतिहास की घटनाओं को दैवयोग से प्रेरित न मानकर उनको ऐति- 
हासिक कारणों पर अवलूम्बित मानता था। उनके अन्योन्य सम्बन्ध पर अपनी 
आलोचना भी करता था। उससे पूर्व इतिहासकार छोकिक अथवा अलौकिक 
घटनाओं का संग्रह तो कर लेते थे, किन्तु उनके यथातथ्य' कीआलोच ना और उस 
पर निजी अनुसन्धान द्वारा सम्मति वे नहीं दे पाये थे। उसके इतिहास का मुख्य 
विषय एथेन्स' के पतन के कारणों का विवेचनात्मक वर्णन है। ग्रीस का वह सबसे 
श्रेष्ठ इतिहासकार है जिसका आज भी आदर होता है। उसका इतिहास उस 
स्थान से आरम्म होता है जहाँ हेरोडोटस का इतिहास समाप्त होता है। उसने 
पेलेंपोनेशियन युद्धों का सजीव और विवेचनात्मक इतिहास लिखकर ग्रीस की 
तत्कालीन स्थिति पर अच्छा प्रकाश डाला । हेरोडोटस ने स्त्रियों को स्थान नहीं 
दिया थां, किन्तु थ्यूसिडाइडीज़ ने उनका भी वर्णन किया है। तीसरा उल्लेखनीय 
इतिहासकार ज़ेंनोफन हुआ (४३४ से ३५४ ई० पु०) । उसका प्रसिद्ध ग्रन्थ 
हेलेनिका” है जिसमें उसने थ्यूसीडाइडीज़ के इतिहास के परचात्‌ की घटताओं का 

वर्णन किया है। उसने ग्रीस के अनेक राज्यों का विवरण देकर यह प्रयत्न किया है 
कि पूरे ग्रीस के ऐतिहासिक इतिवृत्त का चित्र पाठक को मिल जाय । इसके सिवा 
उसने ऐतिहासिक व्यक्तियों के महत्त्व और कार्यो पर विशेष बल दिया जिसका आने 
वाले इतिहासकार तथा जीवनचरित्र के लेखकों पर यशथेष्ट प्रभाव पड़ा । उसका 
दूसरा ग्रन्थ एनाबेसिस' काफी मनोरंजक है। प्रीस के सिपाही पेशावरों की पश्चिमी 
एशिया की यात्रा और उनके अनुभवों की उसमें कहानी है। 


राजनीति शास्त्र 


प्राचीन ग्रीस वालों की धारणा थी कि मनुष्य के संरक्षण तथा निर्वाह के लिए 
सामाजिक व्यवस्था आवश्यक और अनिवार्य है। सम्मव है कि इसी कारण मनुष्य 
की स्वाभाविक प्रवृत्ति सामाजिक अथवा सामूहिक जीवन की ओर रही हो । 
सामाजिक व्यवस्था के बिना मनुष्य का जीवन निरथंक है, अतः उसको सुव्यवस्थित 


ढंग से स्थापित करना परम कतेंव्य है। विचारक पाइथागोरस का विश्वास था 


कि समाज का स्थान व्यक्ति से बहुत ऊँचा है। समाज की रक्षा व्यक्ति की रक्षा से 
बहुत अधिक महत्त्व रखती है । अतएव मनुष्य का श्रेय इसी में है कि वह सामाजिक 
व्यवस्था को सहर्ष स्वीकार करे । उसकी रक्षा के लिए कष्ट झेलनें की कौन कहे, 
सर्वस्व ही नहीं, प्राण तक त्याग करना व्यक्ति का परम कतंव्य है। उसके शासन, 
कानूनों, नियमों, मान-मर्यादाओं का सम्मान ओर प्रतिष्ठाओं की रक्षा करता 
प्रत्येक नागरिक का धघम्मं है। राज्य की मलाई के लिए व्यक्ति को सदा प्रयत्न करना 
चाहिए। ईरान से सफल संघर्ष होने के कारण विचारकों में राजनीतिक विधानों 
के प्रति सक्रिय रुचि बढ़ी । वे भी उनके तारकिक अनुसन्धान का विषय हो गये । 
राज्य के नागरिकों के कतंव्याकर्तव्य की आलोचना होने लगी । 

साक्रेटीज (सुकरात) ने मौलिक अइन यह उठाया कि राज्य के क्‍या लक्षण 
हैं, नीतिज्ञ की क्या परिभाषा है। उसकी सम्मति में ज्ञान बढ़ाना नागरिक का मुख्य 
ध्येय होना चाहिए। उसी के द्वारा वह कतंव्याकतंव्य समझ सकता और व्यवहार- 
कुशल हो सकता है। राष्ट्र के प्रति विद्रोह की भावना किसी भी दशा में न होनां 
चाहिए । मातृभूमि या राष्ट्र का जननी के समान सम्मान करना श्रेयस्कर है, 
किन्तु उसके दोषों की आलोचना और उसके सुधार करने का प्रयत्त करना उचित 
है। प्लेटो का मत है कि राज्य की आवश्यकता इसीलिए है कि उसके द्वारा मनुष्य 
का उचित एवं पूर्ण विकास हो सके । राज्य का विधान ऐसे ढंग का होना चाहिए 


२८२ विदव-इतिहास 


जिससे इस उद्देश्य की पूर्ति हो। प्लेटो अच्छा नागरिक उसी को मानता है जो अच्छा 
मनुष्य हो । शासन का काम बुद्धिमान, विचारवान्‌ू, और चरित्रवान्‌ तथा विवेकी 
व्यक्तियों के द्वारा होना चाहिए। उनके निर्देश का प्रतिपालन सर्वंदा मंगलमय' 
होगा । उनके द्वारा ही अधिकार-पथ प्रदर्शन होना चाहिए तथा नागरिक लोग तद- 
नुकूल आचरण करे। नागरिकों को उनकी योग्यता तथा प्रवृत्ति के अनुसार श्रेणियों 
में संगठित कर उनको उपयुक्त कार्य में छगाना चाहिए। इस प्रकार राज्य के 
शासकों, योद्धाओं, व्यापारियों की तीन मुख्य श्रेणियाँ हो सकती हु। मजदूरी 
आदि कामों को दासों से कराना चाहिए। यदि अपने-अपने क्षेत्र में प्रत्येक श्रेणी 
और प्रत्येक व्यक्ति अपना-अपना कतंव्य करे तो राज्य तथा समाज' का सर्वथा 
हित होगा । प्रत्येक नागरिक को अपने विचारों के व्यक्त करने और शासन में 
हाथ बटाने का अधिकार होना चाहिए । प्लेटो ने अपने सिद्धान्त और विचार 
अपने दो ग्रन्थों रिपव्छिक' तथा 'लाज़' में विशद रूप से लिखें हैं। रिपब्लिक' 
आज भी एक महत्वपूर्ण ग्रन्थ माना जाता है। प्लेटो आदर्शवादी था। उसके विधान 
में वर्गसत्ता तथा दासों के प्रति उदासीनता का दोष माना जा सकता है। 
इसके सिवा उसके विचार समाजवाद और कुछ अंशों में साम्यवाद की ओर भी 
झुकते हैं । वह नागरिक के सभी विचारों, कामों और व्यवहारों पर राज्य का 
नियन्त्रण स्थापित करने के पक्ष में है। इन आदर्श विचारों के अनुकूल सिसली 
के शासकों और शासन को सुधारने का निमनन्‍्त्रण उसने स्वीकार कर लिया था । 
तीन बार प्रयत्न करने पर भी उसे सफलता न मिरू सकी । कुछ लोगों की धारणा 
है कि अपने दार्शनिक विचारों को राजनीतिक क्षेत्रों में प्रचलित करने में हुई उसकी 
विफलता ही प्लेटो की असफलता' का एक प्रमाण है। 
प्लेटों के शिष्य अरिस्टाटल (अरस्तू) का विश्वास था कि सामाजिक जीव 
होने के कारण मनुष्य अपना पूर्ण विकास समाज के ही द्वारा प्राप्त कर सकता है । 
राज्य का मुख्य उद्देश्य सम्य तथा आदरहोँ नागरिक पैदा करना है। यदि उसमें वह 
असफल हुआ तो वह विधान बुरा है। राज्य में अनेंक संघ और संघों में योग्य तथा' 
अयोग्य, अच्छे ओर बुरे व्यक्ति होते हैं ॥ अतएव राजनीतिज्ञ को मनुष्यों की अस- 
मानताओं और विभिन्नताओं के अस्तित्व को मानते हुए उनकी योग्यता, आचरण 
और क्षमता के अनुकूछ उनको अधिकार प्रदान करना चाहिए । सब॒ धान बाईस 
पसेरी नहीं तोला जा सकता | विभिन्नताओं का मुख्य कारण स्वाभाविक॑ गुण- 
अवगृण, सम्पत्ति, वंश और स्वतन्त्रता की प्रवृत्तियाँ हो सकती हैँ। .स्वतन्त्र नाग- 

रिकों और गुलामों को समान अधिकार नहीं दिये जा सकते । राजा, शिष्ट समूह 
और पालिठी, तीनों ही अपने-अपने परिष्कृत रूपों में अच्छे हो सकते है । विक्ृत 
रूप में वे ही मयंकर, हानिकारक और अन्यायी हो जाते है। किसी प्रकार के शासन 
को अरस्तू ऐसा न समझते थे कि जिसका स्वार्थी अथवा मूर्ख लोग दुरुपयोग न कर 
सकें और जो अत्याचारी न बन जा सके । अरस्तू की राय में दासों तथा मजदूर पेशा- 
वालों को राजनीतिक अधिकार देना अनुचित है । विविध विधानों में वे एक सुयोग्य 
व्यक्ति के शासन को ही सबसे कम अहितकर अनुमान करते थे। यदि वसा व्यक्ति 
न मिल सके तो मध्य श्रेणी का शासन सम्भवतः सबसे कम हानिकारक सिद्ध होगा । 
ग्रीकों का सारा जीवन राजनीतिमय था। राजनीति से उनका तात्पर्य 
उन मूल तत्त्वों और सिद्धान्तों से था जिनके व्यवहार से मनुष्य का जीवन सार्थक 
और सदाचारपूर्ण हो सकता है। राज्य का मुख्य उद्देश्य सुख और संस्कृति का 
रक्षण तथा संवर्द्धन माना जाता था। अतएव कोई आइचर्य नहीं कि राजनीति 
शास्त्र पर दार्शनिक तथा वैज्ञानिक ग्रन्थ बड़े चिन्तन के साथ वहाँ लिखे गये । 
उनकी विचारधारा में दुर्भाग्य से तीन बड़े दोष थे। पहला यह कि यूनानी अपने 
सिवा सब जातियों को असभ्य समझते थे । दूसरा यह कि उनका ध्यान नगर- 
राज्यों में ही प्रायः उलझा रहा । यद्यपि विशेष स्थिति में छोटे राज्यों के संगठित 
होने की चर्चा मिलती है तथापि बड़े साम्राज्य उनकी कल्पना के बाहर थे । उनकी 
राय में जनसत्ता सीमित छोटे राज्यों में.ही सम्भव हो सकती थी । तीसरा यह कि 
नगरवासियों को या यों कहिए कि मनुष्यों को ही वे दो भागों में विभकत कर, बैठे 
थे, एक वे जो स्वतन्त्र है और दूसरे जो स्वभाव से ही दासता और सेवा के लिए जन्मे 
हैं। इन घारणाओं ने उनकी राजनीतिक दृष्टि ' और विचारों को कुछ संकुचित 
कर दिया जिससे उनकी रचनाएँ संकीर्ण और दूषित रह गयीं । यद्यपि वे समाज 
अथवा राज्य का व्यक्ति के साथ ठीक सम्बन्ध स्थापित न कर सके तथापि अपनी 
कल्पित परिधि तथा अनुभव क्षेत्र की सीमाओं के भीतर उन्होंने राजनीति के 
प्रमुख मूलतत्त्वों, विभिन्न प्रकार के संगठनों के गुणों और अवगृणों पर सारगर्भित 
तथा मामिक विचार किया है। उन्होंने राजनीति के आदर्श तथा उसकी प्राप्ति 
के साधनों पर अच्छा तकें-वितर्क किया है । प्लेटो का रिपब्लिक और अरस्तू का 
धोलिटिक्स” उनके ही युग की नहीं, वरन्‌ आज के सभ्य संसार की भी आदरणीय 
रचनाएँ हैं । जनसत्तात्मक राज्य में रहते हुए भी उसके दोषों का निर्भीक वर्णन 
उन्होंने किया -है । बे । ; कक" 

यूनानी अपने देवताओं को अपनी ही तरह काम, क्रोध, मोहादि गुण दोषों से 
युक्त समझते थे। किन्तु वे अमर माने जाते थे। वे अपने-अपने क्षेत्रों में इतने व्यस्त 
रहते थे कि मृत्यु लोक के निवासियों के कार्यों में उन्हें हस्तक्षेप करने की कोई आव- 
इयकता न थी। मनुष्यों के लिए वे आदचर्य के विषय थे। उत्तको सबसे भयभीत 
होने का कोई कारण न था। यूनानी मनुष्य की उत्पत्ति देवताओं से मानता था 
और मृत्यु के पदचात्‌ सम्मवतः देवता हो जाने की आशा कर सकता था। देवताओं 
की संख्या गणनातीत थी । देवताओं का अधिपति प्रकाशस्वरूप' ज्योस' (इन्द्र), 
आकाश का देवता था। उसका अस्त्र वद्ध था। पूरे एक दर्जन पुत्रों और अपनी 
स्‍त्री तथा साथियों के साथ ओलिम्पस पर्वत की हिमाच्छादित चोटी पर वहू निवास 
करता था। उसने अपनी पत्नी देमेतर (घरती ) को जल-वर्षा द्वारा अभिसिचित 
कर कोरी' ताम की पुत्री को जन्म दिया। ज्योज़ के दो भाई थें एक का ताम 
पोषिदन” (वरुण) था जिसका आधिपत्य समुद्र पर था और जो भूकम्प उत्पन्न 
करता था । ज्योस का दूसरा भाई हेड़ज था जिसको पाताल का आधिपत्य मिला । 
भूत-प्रेताविपूर्ण, मुर्दों के अन्धकार-प्रस्त छोक का वह स्वामी माना जाता था । 
उसका विशेष सम्बन्ध गुह्य रहस्यात्मक एल्यूसीनियन संस्था से माना जाता था। 
ज्योस का पुत्र धनु्घंर एपोलो' देवताओं में बड़ा ही प्रतिष्ठित माना जाता था। 
उसका विशेष कार्य था पशुपालन, एवं कृषकों का संरक्षण । अति रूपवान, संगीत- 
पारंगत युवक के रूप में उसकी कल्पना की गयी थी और ई० पू्‌० पाँचवी शती में 
उसको फीबस (सूर्य) का स्थान प्राप्त हुआ था । वह ऐसा दयावान्‌ देवता माना 
गयां जिससे छोग अपनी मनोकामना पूर्ण करने की प्रार्थनाएँ करते थे । दिओनिसस'" 
स्त्रियों का मुख्य उपास्य देवता था जिसको वे, अरिस्टोफेनीज़ के अनुसार, बैकस 
(मदिरा के देवता) के उत्सवों में शिइत के रूप में स्वाभाविक एवं अस्वाभाविक 
मैथुनात्मक व्यापार द्वारा तथा नाच-गाकर प्रसन्न करती थीं। उसका चिह्न और 
प्रतीक लिंग, विशेषतया शिर आरोपित लिंग था। जगह-जगह रास्तों और चौराहों 
पर इन लिगों की स्थापना ग्रीस में की गयी' थी । लोकप्रिय देवताओं में हरमीज' 
का विशेष स्थान माना जाता था। ज्योस उसका पिता और मइया उसकी माता 
थी। पथप्रदर्शन, रोजगार, व्यापार तथा आदान-प्रदान का वह नियस्त्रक एवं 
संरक्षक माना जाता था। वह चोरों का संरक्षक ही नहीं, वरन्‌ स्वयं चोर-शिखामणि 
था। अखाड़ों, व्यायाम तथा खेंलकूद का संरक्षक होने के अछावा,वह वक्‍ताओं को. 

भी सिद्धि प्रदान करता था। दयावान और आशुतोष होने के कारण लछोग उससे 
बड़ी आशाएँ रखते थे। ग्रीस वाले अनेक देवियों की भी पूजा करते थे । देवियों में 
अस्त्र-शस्त्र-धारिणी समरभयंकरी, किन्तु शान्तिदायिनी, जन-रंजिनी और ज्ञानेश्वरी 
देवी एथंना थी। अपने पिता ज्योस के मस्तक से उसने अस्त्रादि सहित जन्म पाया । 
सबसे पहले उसने वायुमण्ड्छ के तूफानों का दमन किया, परचात्‌ जैतून (जित 
वृक्ष) लाकर ग्रीस में प्रतिष्ठित किया। वह निरच्तर ग्रीस की रक्षा और समृद्धि 
का विधान तथा उसका सन्मार्ग प्रदर्शत करती रही यद्यपि स्वयं छिपकर वह मार्स 
आदि अन्य देवताओं तथा मनुष्यों से प्रणय करती रही। दूसरी देवी एफ्रोदितो' थी 
जो प्रेम तथा काम का संचार और दाम्पत्य तथा प्रसव का नियन्त्रण करती थी। 
उसके दो रूप थे । एक रूप से वह पवित्र प्रेम और दूसरे से भोग-विलास' और कोरी 
कामुकता का प्रोत्साहन करती थी । विवाहिता स्त्रियों के अलावा कहीं-कहीं वह 
वेश्याओं की भी आराध्या देवी थी । रोम वाले उसे वीनस कहते थे । वही क्यूपिड 
की माता थी। वह समुद्र से पूर्ण युवती के रूप में प्रकट हुई थी। उसके अलौकिक 
सौन्दर्य ने देवताओं में बड़ी बेचैनी फैलायी और उनकी वासनाओं को जगा दिया। 
ज्योस ने उसे वछकन को दे दिया | वह स्वयं एक शिशु पर मुग्ध हो गयी और 
उसके युवा होने पर उसके प्रेम में लिप्त हो गयी। उसी ने आगे चलकर इरोस' 
नामक रूपवान पुत्र को जन्म दिया जो कामवासना का प्रेरक और संवर्द्धक है । 
स्त्रियों की दूसरी किन्तु अत्यन्त प्रभावश्ालिनी, अरगस नगर की प्रमुख देवी, ज्योस 
की पत्नी हेरा' नाम की थी। स्त्रियों के जन्म से मृत्यु तक जितने व्यापार थे उसी 
के निर्देश से होते थे। ग्रीस वाले धरती माता की, जिसका नाम देमीतर' था, 
उपासना करते थे। वह ज्योस की श्रेष्ठ पत्नी थी। उसी से शस्यरूपिणी कुमारी 
कोरी' का जन्म हुआ। चन्द्रमा को वे लोग विपुल-स्तनी अरटठेमिस' देवी के 
नाम से पूजते और उसी से वर्ष का आरम्भ मानते थे । हेफासटोस' नाम की देवी 
ज्वालामुखी पर्वतों की उन्‍्मृखज्वाक अग्नि की अधिष्ठात्री थी। 
उपर्युक्त देवों और देवियों के सिवा यूनान में अगणित देवी-देवता माने जाते 
थे। जातीय सर्वेमान्य देवी-देवताओं के अछावा नगरों, ग्रामों, कुलों, घरों के 
तथा कछा, इतिहास, काव्य, नाटक, गान, नृत्य, निद्रा, मृत्यु आदि के अनेकानेक ' 
उपास्य देवी-देवता थे । ऋतु-परिवत॑नों पर प्रायः उनके लिए विविध विधानों से 
उत्सव और पूजन किये जाते थे। पूजा में लोग अन्न, फरू-फूल, पशु, सुरा, वस्त्र, 
सोना-चाँदी आदि चढ़ाते तथा बाजें-गाजे, खेल-कूद, नाच-गानें के साथ पूज़न करते: 

और उत्सव मनाते । वे तरह-तरह की मानताएँ मानते और नाना प्रकार के संस्कार 
जन्म से मृत्यु पर्यन्त करते थे । देवताओं के नाम से वे शपथ लेते थे। ग्रीस में 
पुजारियों का काम प्रायः घर या जाति के बड़े-बूढ़े ही करते थे। पुजारियों की कोई 
विशेष श्रेणी नथी। धर्म के नेता दार्शनिक थे। जब देवताओं की प्रवृत्तियाँ उनके 
गण, कर्म, स्वभाव और उनकी सुख-दुःख की अनुभूतियाँ, उनके अनुयायियों के ही 
समान थीं तब उनका प्रमाव मनुष्यों पर विशेष हितकारक होने की सम्भावना 
क्या हो सकती थी, यह कहना कठिन है। उनके पूजने का एकमात्र ध्येय आनुकूल्य 
का स्थापन और प्रातिकूल्य का वर्जन प्रतीत होता है। संसार के विभिन्न देशों और 
जातियों में पुरातन युग से अन्न, फछ-फूल, वनस्पति तथा मानुषी जगत्‌ में स्त्री- 
पुरुष की जननेन्द्रियाँ उत्पत्ति अथवा सर्जन की प्रतीक मानी जाती है। पैदाइश से 
सम्बन्ध रखनेवाले तरह-तरह के रिवाज़ों और उत्सवों का प्रचलन पुराने युग से 
चला आता है। ग्रीस में भी उस प्रकार के उत्सव मनाये जाते थे। देमेतर (भू 
देवी ), दायोनेशिआ, हरमीज तथा अतंमिस देवी या देवताओं के पूुजनों और उत्सवों 
“में लोग संजनन के मानवी प्रतीकों का. उपयोग करते और कभी-कभी तो उत्सवों 
के अवसरों पर साधारण सामाजिक मर्यादाओं और आचार को ताक में रखकर 
स्वच्छन्द कामकला में प्रवृत्त हो जाते थे । ऐसे उत्सव कमोबेश सभी स्थानों पर 
होते थे किन्तु एथेन्स, एफिसस, एल्यूसिस, आरगस और आककेडिया में वे बड़े पैमाने 
पर उत्साह और धूमधाम से मनाये जाते थे। शिव्न देव (प्रिएपस ) की पूजा और 
उत्सव में स्वेरिता तथा उच्छुंखलता का मुक्त प्रदर्शन होता था। अरिस्टोफेनीज 
के अनुसार दियोनिअस और बैकस के उत्सवों में शिइन का पूजन स्वाभाविक अथवा 
अस्वाभाविक मैथुनात्मक व्यापार होता था। पोरनाई' श्रेणी की वेश्याएँ अपनी 
शालाओं के बाहर प्रिएपस के शिश्न का चिह्न प्रदर्शित करती थीं । 


प्रीस के धार्मिक विचारों में तीन विशेषताएँ थीं। पहली यह कि धार्मिक 
'विश्वासों तथा अर्चाओं का नैतिकता से कोई अनिवार्य सम्बन्ध न था, न उनका कोई 
आवश्यक बन्धन ही था। दूसरी यह कि यद्यपि देवताओं का अपना लोक था, किन्तु 
उनमें अमरत्व के सिवा कोई अलौकिकता का आरोप नहीं किया गया | उनके 
व्यवहार और व्यापार मनुष्यों के समान अच्छे-बुरे सभी प्रकार के होते थे। यद्यपि 
ग्रीस के मूतिकारों ने देवताओं और देवियों की भव्य मूर्तियाँ स्थापित की हैं तथापि 
वस्तुतः वे देवताओं का शरीर मनुष्य के आकार-प्रकार का नहीं मानते थे । देवी- 
देवताओं की कल्पना वे रूह, हवा अथवा आकाश के से सूक्ष्म तत्त्वों के समान करते 

थे। इसीलिए स्वास्थ्य, यौवन, सम्मान, भाग्य, आशा, भय, सदगुण, विजय, 
कौमार्य' आदि के भावात्मक प्रतीक कल्पित करके वे उनमें श्रद्धा तथा विश्वास 
रखते थे। भूत-प्रेतादि अनिष्टकारी सत्ताओं में भी उसका विश्वास था। देवी- 
देवताओं का सम्बन्धकिसी आध्यात्मिक जगत्‌ या विषय से न था, बल्कि व्यावहारिक 
विषयों से था । छोग अपनी आकांक्षाओं और आवद्यकताओं की पूति के लिए 
देवताओं की सहायता माँगते थे। उन्तको प्रसन्न करने के लिए विविध विधान, 
कर्मकाण्ड तथा प्रार्थना आदि करते थे। इस विषय में जो दृष्टिकोण व्यक्तियों, 
कृटम्बों, वंशों का था वही राज्यों का भी था। बात यह कि ज्योस को छोड़कर 
प्रायः सब ही देवी-देवता किसी विशेष जन-समूह अथवा जाति के थे। उन्त 
सबको ग्रीक लोगों ने अपना लिया। जो देवल्ोक के देवता थे उनको हलके रंग के 
और पृथ्वी के देवताओं को गहरे रंग के पशुओं की बलि चढ़ायी जाती थी। 


. रहस्यात्मक संस्था 


ग्रीस में एल्यूसियन गुह्य समाज नाम की संस्था अपनी विशेषता रखती है । 
उस समाज का मान शासक भी करता था, किन्तु उसके अलावा स्वतन्त्र छोटे-छोटे 
समाज विभिन्न स्थानों में थे । अद्यावधि एल्युसियन का पूरा हाल कोई नहीं जानता, 
क्योंकि उस समाज में जो कुछ होता था उसके गुप्त रखने की सदस्यों को शपथ 
लेनी पड़ती थी। अनुमान किया जाता है कि उनके कोई निश्चित सिद्धान्त न थे 
किन्तु उनका विश्वास था कि मनुष्य भावना, विश्वास, तदात्मता तथा आध्यात्मिक 
प्रयत्न से देवत्व एवं अमरत्व प्राप्त कर कसताहै। समाज में ऊंचे-नीचे का कोई 
भेदभाव न था, समानता का भाव रखा जाता था।। उस सिद्धि के लिए साधन तथा 
सहानूभूति की आवश्यकता होती थी । उनके समाज अथवा चक्र में जो क्रियाएँ 
होती थीं वे प्रतीकात्मक होने के अलावा साधनात्मक महत्त्व भी रखती थीं । नृत्य, 
अभिनय तथा छीलाओं द्वारा वे आध्यात्मिक वातावरण और रसानुभूति जाग्रत 
करने का प्रयत्न करते थे । उनके दो सम्प्रदाय थे। एक को बेकेनाल” कहते थे $ 
वह मद्यादि उपचारों द्वारा मस्ती पैदाकर ईश्वर से ऐक्य स्थापित करने का साधन 
करते थे। दूसरे का नाम था आरफिज्म' जिसकी साधना त्यागात्मक थी। इसी 
प्रकार का भेद एपिक्यूरिअन और स्टाइकों के सिद्धान्तों में पाया जाता है।... 

ग्रीस के धामिक विचारों पर एशिया, मिस्र, क्रीट का प्रभाव आरम्भ से ही 
पड़ता रहा, किन्तु अलेक्जेण्डर के समय-से वह वैसा ही बढ़ गया जैसा कि दार्शनिक 

स्ेत्र में बढ़ा था। धीरे-धीरे बौद्धिक, भौतिक तथा नास्तिकवादों की वृद्धि के साथ 
देवी-देवताओं में उनके विश्वास का हास होता गया । शासकवृन्द राजनीतिक 
लाम के लिए देवताओं तथा पुराने उपयोगी घारमिक भावों का रक्षण और पोपण 
करते रहे। स्वयं अलेक्जेण्डर इस प्रवृत्ति का उदाहरण है। साहित्य भी ठसकी 
पुष्टि करता है। आस्तिकवादी दाशेनिक स्पष्टतया कहने लगे कि यद्यपि परमेश्वर 
एक ही है किन्तु अनेकत्व भी उसी के अन्तर्गत है। जैलोक्य को अतिक्रमण करके 
वह सर्वातिशायी है। ग्रीस में धाभिक और दार्शनिक विचारों का अन्योन्याश्रय 
सम्बन्ध कमोबेश हमेशा रहा। उनका ईसाई धर्म के विकास पर भी बड़ा प्रभाव 
पड़ा । प्लेटो के और ईसा के मत में बहुत कुछ सामंजस्य पाया जाता है। दोनों 
भर्ते जगत्‌ की अस्थिरता को उल्लंघन करके अप्रत्यक्ष, किन्तु स्थायी तत्त्वों को आदर्श 
मानते है। 


साहित्य 


अनुमान किया गया है कि ईसा से हजार या बारह सौ वर्ष पहले यूनानियों ने 
'फोनीशिया वालों से अक्षरों का ज्ञान प्राप्त कर उनको कुछ हेरफेर के साथ अपना 
लिया। अक्षर व्यंजन थे क्योंकि स्व॒रों के लिए कोई चिह्न निर्धारित न हुएथे। 
अक्षरों की संख्या बाईस थी। ग्रीस वालों ने स्व॒रों के चिह्न निश्चित किये जिससे 
लिखने-पढ़ने की सुविधा हो गयी । मिस्र देश से कागज, कलम तथा रोदशनाई वे 
'मँगवा लेते थे। ईसा पूर्व चौथी शती तक लिखने-पढ़ने की पूरी सुविधाएँ ग्रीस वालों 
“को प्राप्त हो गयी थीं। 


प्रीक भाषा में सबसे पुराना साहित्य वीर-गाथा काव्यों का है। कहा जाता है 

“कि उन गाथाओं को एकत्रित, परिष्कृत तथा संगठित करके इलियड की रचना की 
गयी । उसका श्रेय होमर नामक किसी काल्पनिक अथवा ऐतिहासिक व्यक्ति 
को दिया गया ग्रन्थ की भाषा प्रधानतः आयोनिक है किन्तु उसमें एपोलिक 
“भाषा का भी कुछ सम्मिश्रण हुआ। होमर सम्भवतः एशियाई कोचक के स्मरना 
"नाम के नगर के आसपास का निवासी था । ग्रन्‍्थे का विषय है ग्रीस वालों का ट्राय 
(इलिंयम ) नामक राज्य से संघर्ष और युद्ध । कथा का यद्धवीर नायक एचिलीज़ 
है। गाथा के अनुसार ट्राय के राजा का पुत्र परीस स्पार्टा के राजा की परम सुन्दरी 
रानी हेलन को छल अथवा बल से उठा ले गया । उस दुष्कृति तथा अपमान का 
बदला लेने के लिए, ग्रीस के राज्यों ने मिलकर ठट्राय पर आक्रमण किया। आतक्र- 

मसणकारियों का नेता आरगस का राजा एगामेमनान था.। ट्राय की दीवारें बड़ी 
'मजबूत थीं । दस वर्ष तक घेरा डाले रहने और भयंकर मार-काट के पश्चात्‌ नगर 
लटकर विध्वंस कर दिया गया। विजय प्राप्त कर राजा लोग अपने अपने राज्य 
में जब पहुँचे तब उनको ज्ञात हुआ कि राज्यों पर अन्य लोगों ने अपना प्रभुत्व जमा 
'लिया.था । अनेक राजा हताश होकर लौटे और जहाजों पर दूसरे स्थानों में मार्य 


'परीक्षा के लिए चले गये । इलियड में वीरों और योद्धाओं के चरित्रों का जोरदार 


वर्णन है। नीलोपी, आन््रमकी आदि स्त्रियों का चित्रण अत्यन्त मधुर, कोमह और 
आदरपूर्ण हैं। इलियड का उपसंहार होमर ने ओडेसे काव्य में किया है। 
दोनों ग्रन्थ ग्रीस की प्राचीन सभ्यता के ज्ञान के लिए मुख्य साधन होने के 
अलावा श्री वाल्मीकि रामायण की तरह विश्व साहित्य में अमरत्व का स्थान 
'पा चुके है। ' 
होमर के अलावा दूसरा प्रसिद्ध कवि हीसिभड है जो एक किसान था (७५० 
से ७०० ई० पू०)। यूरोप का वह पहला कवि था जिसने गरीबों के पक्ष और हित 
मे अपनी आवाज उठायी। पूंजीपतियों तथा भूमिपतियों के अत्याचार का उसने 
“विरोध किया तथा क्ृषक जीवन की प्रशंसा की । अत्याचारी को देवकोप की 
चेतावनी दी । ऐतिहासिक दृष्टि से ही सिअड का काव्य अपना विशेष महत्त्व रखता 
है । उसके समय तक गीतिकाव्य का, जो बाँसुरी और तन्‍्त्री के साथ गाये जाते 
'थे, खासा प्रचलन हो गया था। पौराणिक ढंग के काव्यों या वीरगाथाओं के स्थान 
'पर भावुकता प्रधान काव्य में लोगों की रुचि ओर प्रवृत्ति बढ़ती गयी। प्रेम तथा 
'करुणा' के भाव अधिक लोकप्रिय होने छगें। इस नयी प्रवृत्ति का हृदयस्पर्शी 
प्रस्फूटन लेस्बोस सेफो ताम की सुप्रसिद्ध कवियित्री के गीतों में हुआ (छठी शती 
“ई० पू०) । उसका सम्मान आज तक यूरोप में होता है। श्रीस वाले तो उसे कविता 
देवी का दशम अवतार मानते थे । इस प्रसंग में थेबीज़ के किसान कवि पिडर का 
नाम इसलिए आवश्यक है कि वह ग्रीस की औद्योगिक क्रान्ति के युग की भावनाओं 
को प्रकट करता है। उसने बड़ी मधुर तथा ओजमयी भाषा में ओलिस्पिया के 
खेलों के यशस्वी विज्ञेताओं का गुणानुवाद किया। इसके सिवा धनपतियों के 
सुखमय जीवन का चित्रण करते हुए उनके उत्तरदायित्व का संकेत भी किया । 
वहाँ के लोग तो उसे संगीत का देवता मानते. थे । उस समय तन्‍त्री तथा वंशी का 
न्काफी प्रचलन हो गया था. जिससे क़विताओं को स्वर एवं लूय सहित गाने का शौक 
उत्पन्न हो गया था। असीरिया में प्रचलित गानों को लिखने की सांकेतिक लिपि 
१९ 

को काट-छाँट कर यूनानियों ने अपना लिया जिससे रागों के स्थिर करने तथा 
सिखाने का सुभीता हो गया । 
ग्रीस, विशेषतया एथेन्स, के साहित्य तथा कला का स्वर्ण युग (ई० पू० पाँचवीं 
दती ) पेरिक्लीज का समय है । यद्यपि काव्य के जितने मुख्य अंग हैँ सभी बीज रूप 
से होमर के काव्यों में पाये जाते है तथापि उत्तका विशेष विकास' इसी युग में हुआ । 
कालिदास ने लिखा है कि विनोद के अतिरिक्त नाट्य देवताओं का प्रिय चाक्षुप यज्ञ 
है। ग्रीस वालों की भी वैसी ही घारणा थी। अतएव देवताओं के उत्सवों पर उनका 
पठन और श्रवण श्रद्धा के साथ होता था। भ्रीस साहित्य के प्रमुख और साहित्य संसार 
में सम्मानित नाटककार एस्फाइलसः (५२५--४५६ ई० पू०), सोफोक्लीज, 
यूरीपिडीज और अरिस्टाफनीज इसी युग में फले-फूले । पहले दो नाटककारों ने 
सात-सात, चौथे ने ग्यारह और तीसरे ने सो नाटक लिखे जिनमें से अठारह नाटक 
मिलते है। नाटकों का विषय किसी-त-किसी भाँति धर्म तथा देवताओं से सम्बन्ध 
रखता था। एस्फाइलस ने देवताओं के न्याय तथा मनुष्य के आचरण की शुद्धता 
को अपने नाटकों में प्राधान्य दिया है। उसकी मनोवृत्ति भौतिक तथा बुद्धिवाद 
के विरुद्ध थी। विषम स्थिति उत्पन्न हो जाने पर भी उसकी श्रद्धा और विश्वास 
देवताओं के प्रति अटल थे। यूरोपिडीज ने उनसे विपरीत मानुषिक जीवन तथा 
उसकी प्रवृत्तियों, भावनाओं तथा समस्याओं को देवताओं की कृतियों से अधिक 
महत्त्व दिया है। देवताओं की कथाओं की उसने कटु आलोचना की । दोनों और 
. दलितों के दुख-सुख को उसने उपस्थित करने का इलाघ्य प्रयत्न किया है। यद्यपि 
तत्कालीन दर्शकों ने उसका उतना सम्मान नहीं किया जितना कि दूसरों का तथापि 
उसका महत्त्व तो सभी को स्वीकृत करता ही पड़ा। उपर्युक्त तीनों दुःखान्त नाटक- 
कार थे। नाठकों की संख्या तथा उनके गुणों के उत्कर्ष का मुख्य कारण यह था कि 
ओछम्पिया की प्रतियोगिता के लिए प्रत्येक कछाकार को चार नाठक प्रस्तुत 
करने पड़ते थे। प्रहसनों तथा संगीतात्मक नाटकों के लिखने में अरिस्टोफनीज़ सिद्ध- 
हस्त था । दाशंनिक, घारमिक, राजनीतिक, सामाजिक तथा कौटुम्बिक विषयों 
पर उसने सुन्दर भाषा में बड़ी चुनती हुई आलोचनाएं कीं। नेताओं और दार्श- 
_निकों पर भी उसने चुटीले व्यंग किये । प्रहसन लिखने की परिपाटी इतनी जोरदार 
हुई कि शासन ने प्रस्तुत राजनीतिक विषयों पर प्रहसन लिखना मना कर दिया | 
ग्रीस की जनता को नाठकों का संग्रह करने तथा उन्हें पढ़ने और अभिनीत करने 
और देखने का बड़ा शौक था । कभी-कभी तो तीस हजार तक दर्शक अभिनय 


ग्रीस २९१ 


देखने के लिए एकत्रित हो जाते थे। नये नाटकों में केवल कथोपकथन न था। गान, 
नाच, भाव-प्रद्शेन, चित्रपट आदि का उसमें मिश्रण रहता था। प्राचीन युग में 
'नाटक ने ग्रीस के बराबर सम्भवतः कहीं भी उन्नति न की । उसके उत्थान काल में 
'वियोगान्त नाटकों का प्राधान्य रहा, किन्तु पतन काल में सुखान्त नाटकों का 
अधिक सम्मान हुआ। 
यूनानी लोग सौन्दर्य तथा संगीत के प्रेमी थे। वे जिस काम को हाथ में छेते 
उसमे सुन्दरता लाने का प्रयत्त करते । इसीलिए उनकी कराओं और साहित्य में 
असाधारण सुन्दरता मिलती है। पद्म में रचना करने की परिपाटी तो पहले से 
चली आती है। होमर के काव्य में ही भाषा, पद-विन्यास, व्यंजना दक्ति, छन्‍्द तथा 
अलंकार आदि के बहुत-से गुण विद्यमान थे । उनकी वृद्धि उत्तरोत्तर होती गयी। 
किन्तु जब ऐतिहासिक, ताकिक, दार्शनिक, वैज्ञानिक और राजनीतिक विषयों 
की रुचि और आवश्यकता पड़ी तब गद्य में भी पुष्टता, व्यापकता, प्रौढ़ता, ओज, 
सूक्ष्म तथा जटिल भावों को सरलता से प्रकट करने की विलक्षण क्षमता विकसित 
हो गयी | संस्कृत और अरबी की तरह ग्रीक भाषा भी सुस्थिर और समद्धिशाली 
मानी जाती है। वक्‍तृत्व कला में भाषा का बड़ी सफलता से उपयोग होता गया। 
एथेन्स के सुप्रसिद्ध व्याख्याता डेमास्थनीज़ के ओजपुर्ण ओर प्रभावशाली भाषण 
आज तक जोश से पढ़े जाते हैं । 


कलाएँ 

ग्रीस की स्थापत्य कला प्रारम्म में तो मोंडी थी और लकड़ी का उपयोग इमा- 
'रतों के. बनाने में बहुतायत से होता था । किन्तु सुन्दर सफेद पत्थर के सुगमता 
से मिल जाने के साथ ही मित्र और क्रीट की कलाओं का ज्ञान भी उन्हें प्राप्त हो 
गया । उन साधनों को प्राप्त कर ग्रीस वालों ने अपनी प्रतिभा से उसको अधिक 
परिष्कृत, भव्य तथा सुन्दर ही नहीं बनाया, वरन्‌ उस पर अपने व्यक्तित्व की ऐसी 
छाप छगायी कि आगे चलकर यूरोप वालों के लिए उनकी कला आदरशों मापदण्ड 
का काम करने लगी । उस कला के ध्वंसावशेषों से यह प्रतीत होता है कि अच्छी 
इमारतें प्राय: देव-मन्दिर अथवा देवताओं की स्मृति में निर्मित की जाती थीं। 
उनमें देवमूर्तियाँ प्रतिष्ठित नहीं क्री जाती थीं क्योंकि उनके निर्माण का एक मात्र 
उद्देश्य देवी-देवताओं के प्रति सम्मान प्रकट करना और उनकी स्मृति को देदीप्यमान 
रखना था। उनकी इमारतों की भव्यता में सांगोपांग संगति के अलावा विज्याल 


333 अप 33725 मा» ०2: 2227: 0009790924 3 अल 2४0२० 3 22४0७000७७४४7४७४४४ ४४0४0 ।00४४00४0४४४४७४७ए७ 
3 82020 भा >जकी हज पं लटनी लक बी थे २0६ ने 





5 कप 280 0 
पक जप पल 
(७०७० बस 0५ चल 


२९२ विश्व-इतिहास 


स्तम्भों की विशेष छठा और महत्त्व रहता था । इमारतों में स्तम्भों के हिसाब से 
तीन दैलियाँ थीं--डोरिक, आयोनिक और कोरिन्थियन । डोरिक कला का सबसे” 
सुन्दर प्रदर्शन सक्रोपोलीस पहाड़ी पर स्थित रवेत संगमरमर के पार्थेनान मन्दिर 
में है। उसके खम्मे ३४ फूट ऊँचे, नीचे की ओर अधिक, किन्तु ऊपर कम मोटे 
बने हुए है, स्तम्भों पर नालियाँ खचित है। मन्दिर की फ्रीज़ पर सु-प्रसिद्ध मूर्ति 

कलाकार फीडियस द्वारा उकेरे ट्राय के युद्ध के दृश्य तथा खेलों के जुलूस' हैं। पीड- 

मोंट पर ज्योज़ के उद्भव से एथेना देवी के जन्म तक की मूर्तियाँ है'। सबका सामू- 

हिक प्रभाव इतना सुन्दर पड़ता है कि उसको स्थापत्य तथा तक्षण कला का श्रेष्ठतम' 
नमूना माना जाता है । आयोनिक शैली की विशेषता उसके स्तम्मों में है। वे 

उतने मोटे नहीं होते न उनके नीचे तथा ऊपर के भाग अलंकृत होते हैं। इमारतों 

के दरवाजों, कानिस, धन्नी और छत के बीच के भाग पर उत्कीर्ण मूर्तियाँ अथवा 

जंजीरेदार लड़ियाँ बनी होती हैं। उस कछा का अच्छा नमूना एरेक्थियम है जो 
पार्थेनान के समीप बना हुआ है। कारिन्थियन शैली के खम्मों पर प्राय: बड़ी सजावट 

और कारीगरी का प्रदर्शन है। अलेक्जेण्डर के समय से धाभिक इमारतों का 

बनना कम हो गया और लोगों की प्रवृत्ति प्रासाद, संग्रहालय, नाचधर, मकान, 

स्‍्नातागार, क्रीड़ाभवन, नाट्य मन्दिर, पुस्तकालय आदि बनाने की ओर दो गयी,. 
एशियाई कोचक के उत्तर-पश्चिमी कोण पर ग्रीस के पास परगेमम नगर के ध्वंसा-- 
बदेषों से जान पड़ता है कि ग्रीक नगर निर्माण कला ने सम्भवतः मिस्र तथा फारस से 
प्रभावित होकर बड़ी उन्नति की । भव्य विशाल नगर में सार्वजनिक सुन्दर इमा-- 
रतें जैसे, संग्रहालय, पुस्तकालय, वाचनालयादि तथां रहने के मकान जिनकी दीवारों 

पर बढ़िया पलूस्तर चढ़े और चित्रादि बने थे--बहुतायत से थे। शहर में बड़े- 

बड़े पार्क, बाग-बगीचे, चलने के लिए पटरियाँ, पक्की सीधी सड़कें, पानी के निकास" 
के लिए खुली और बन्द नालियाँ, पानी छानें के पाइप आदि का सुविधाजनक 
प्रबन्ध था । इमारतें महराबदार बनायी जाने लगी थीं। छोटे-छोटे नगर प्राय: 

एक ही ढंग पर बसाये जाते थे । अलेक्जेण्डया सबसे बड़ा, समृद्धिशाली नगर था। 

वहाँ के महल बड़े और सफेद पत्थर के बने थे। इन उत्तरकालीन इमारतों के फर्श” 
सुन्दर, सफेद या काले पत्थरों के होते थे। स्तम्भों पर अधिक अलंकृत कारीगरी 
ओर दीवारों पर विविध भाँति के चित्र उनकी शोभा बढ़ाते थे। नये ढंग के नगरों 
में अलेक्जेण्डिया सबसे प्रधान और सम्पन्न था। 

स्थापत्य कला के अतिरिक्त ग्रीस में मूतिकला की भी बड़ी उन्नति हुईं। ग्रीस 

वाले मनुष्य के शरीर को प्रकृति की कला का उच्चतम प्रतीक समझते थे, अतएव 
वे उसको सुन्दर और सुडौल बनाने के लिए अधिकाधिक चेष्टा करते थे। उनका 
यह भी विश्वास था कि देवी-देवताओं और मनुष्यों के शरीर की रचना में केवल 
सुन्दरता और मनोहरता का भेद है। ग्रीसवासियों का आदशो मनुष्यत्व से देवत्व 
प्राप्त करने का था। तदनूसार मनुष्य की प्रतिक्ृति को वे देवी-देवताओं की' कल्पना 
के जितना निकट ले जा सकते थे, उतना ही अधिक साम्य लाने का वे प्रयत्न करते थे । 
देवी-देवताओं, वीरों और नेताओं की मूर्तियाँ अधिकतर बनायी जाती थीं। परि“ 
णाम यह हुआ कि उनकी बनायी मूर्तियाँ ऐसी भव्य और मुस्धकारी' हुईं कि उनका 
अनुकरण कमोबेश आज तक होता आ रहा है। शरीर का जितना अधिक उनको 
ज्ञान होता गया उतना ही आदरशैं-मिश्रवित यथार्थता, मावभंगिमा और गति उनकी' 
मूर्तियों में प्रतिमासित होती गयी । पहले वे मूर्तियों पर रंग चढ़ाते थे, किन्तु बाद 
में उस पद्धति को उन्होंने छोड़ दिया और शुद्ध संगमरमर का उपयोग करने छगे। 
शारीरिक पूर्णता एवं गौरव के अक्षुण्ण प्रदर्शन के निमित्त वे नग्नमूर्ति के भी बनाने 
में संकोच न करते थे। पत्थर के अलावा वे ताँबे की मूर्तियाँ भी निर्माण करते थे । 
पशुओं की मूर्तियाँ भी वे चतुरता से गढ़ते थे । अकेली मूर्ति के अलावा मूति समूह 
द्वारा भी वे किसी विशेष.प्रसंग का प्रदर्शन करते थे। वहाँ के कलाकारों में फिडिअस, 
माइरन, पालीक्लीटस आदि प्रसिद्ध हैं। अलेक्जेण्डर के युग में स्वाभाविकता 
तथा साधारण प्राकृतिक प्रदर्शन की ओर कलाकारों की रुचि बढ़ी जिससे उनके 
सुख-दुःख, साधारण: जीवन की आशाओं और निराशाओं का प्रदर्शन कलाक्ृतियों में 
होने लगा । परगेमम की संगमरमर की मूर्तियाँ बड़ी सुन्दर और कछा की श्रेष्ठतम' 
निदर्शन है। उनकी समता करना आज भी कटिन कार्य है। अलेक्ज़ेण्डर के युग 
में. मूतिकला तथा चित्रकला में विशेष उन्नति यह हुई कि विशिष्ट व्यक्तियों की 
प्रतिकृृतियाँ बनायी जाने लगीं जिनसे हम उनका साक्षात्कार आज भी कर सकते है। 
चित्रकला की उन्नति उस पैमाने पर तो नहीं हुई जितनी कि मूर्तिकला की, 
तथापि यह नहीं कहा जा सकता कि उसने विशिष्टता नहीं प्राप्त की । पहले चित्र 
कलसों, सुराहियों, शराबों, हाँडियों आदि पर बनाये गये। दीवारों पर भी अनेक 
प्रकार के दृश्यों का चित्रण किया जाता था। चित्र रचना में सम्भवतः क्रीट तथा 
मिस्र आदि का प्रभाव पड़ा होगा । चित्रों में सरलता, रेखाओं की कोमलता, निग्नह 
एवं प्रसाद के गुण पाये जाते हैं । एथेन्स के एक पाइवें अलिद पर मेराथान विजय . 
का दृश्य चित्रित है। मूतिकला की तरह चित्रकला भी ग्रीस वालों के जीवन और 

आदर्शों को प्रतिबिम्बित करती है ।. उनका ध्येय सुन्दर और शिव के संयोजन से 
भावनात्मक सत्य की प्रतिष्ठा करना था। धर्म और जातीय जीवन ही उनमें उन्मेष 
और प्रेरणा उत्पन्न करते थे। 


संगीत 


ग्रीस वालों को संगीतका इतना प्रेम था कि बिना उसके मनुष्य अशिक्षित समझा 
जाता था। इसीलिए शिक्षा के क्रम में संगीत को अनिवार्य विषय निर्धारित किया 
गया था । अकेले अथवा संगत या सामूहिक गानों का प्रचछन था। मित्र से बॉसुरी, 
एशिया से तन्त्री और असीरिया से संगीत-लेखन' की कला को अपनाकर उन्होंने 
उन्हें अपने व्यक्तित्व से अनुप्राणित कर दिया था । खेलों, तमाशों, जुलसों, मन्दिरों, 
उत्सवों आदि में वाद्य, गान, नृत्य को सदा स्थान दिया जाता था । ग्रीस में पहले 
तीन तारों की फिर सात तारों की तन्त्री का प्रयोग होने छगा । 
उपर्युक्त संक्षिप्त विवरण से यह अनुमान करना कठिन न होगा कि इतिहास 
तथा संस्कृति के क्षेत्रों में ग्रीस वालों का स्थान आदरणीय तथा ऊँचा था। उनकी 
प्रतिभा विकृक्षण और विशिष्ट रूप से रचनात्मक थी। जिस विषय या प्रसंग को 
उन्होंने हाथ में लिया उसको बहुत विकसित एवं परिमाजित करके छोड़ा । सौन्दय- 
भावना, कुशाग्न बुद्धित्व, प्रगतिशीलता, स्वातन्श्यप्रियता, प्रतिमा, आदिका ग्रीस 
वालों ने अच्छा प्रदर्शन किया श्रौर मनुष्य के इतिहास में अपनी अमर कीर्ति स्थापित 
कर गये । उनके दाशनिक एवं धामिक विचारों का ईसा के मत के विकास पर गहरा 
प्रभाव पड़ा । रोम की सम्यता और पुनर्जागरण युगीन नवीन यूरोपीय सम्यता 
पर उनकी गहरी छाप लगी हुई है। आधुनिक यूरोप के निर्माण में उनका विशेष 
प्रभाव माना जाता है। उनकी संस्कृति और सभ्यता का प्रभाव यूरोप वालों पर 


आज तक पड़ रहा है। 





अध्याय ९ 
दुरान 


ईरान का इतिहास और उसकी संस्कृति चार युगों में विभाजित की जा सकती 
है। पहला युग हखमनों का था। उस युग में ईरान ने ऐसी उन्नति की कि उसका 
ऐतिहासिक क्षेत्र सिनध नदी से ग्रीस तथा वहाँ से मिस्र देश तक फैल गया। सांस्कृतिक 
क्षेत्र में वह ग्रीकों से यदि अधिक नहीं तो उनकी बराबरी का दावा कर सकता है । 
उसका दूसरा युग अलेक्ज़ेण्डर की विजयों से आरम्भ हुआ । यद्यपि ग्रीक विजेता 
थे तथापि अनेक अंदशों में वे ईरानी जीवन से इतना मिल-जुल गये थे कि ईरान में 
एक मिश्रित संस्कृति का विकास हुआ। जब रोम के साम्राज्य ने ग्रीकों की शक्ति 
नष्ट कर दी तब ईरान में पाथियनों का अभ्युदय हुआ, जिन्होंने रोम से सफलतापूर्वक 
लोहा लिया और उन्हें दो बार भूमध्यसागर के तट तक खदेड़ दिया। किन्तु दन्द्ग 
चलता रहा जिससे पार्थियनों और रोमनों का पतन होता रहा। ईसा की तृतीय 
दती के आरम्भ में सासानी वंश के नेतृत्व में फिर ईरानी उत्तरोत्तर शक्तिशाली 
हो गये । सासानियों ने ईरान के उत्तर-पूर्व प्रान्तों में कुषाणों का मूलोच्छेद कर 
दिया और पद्चमी एशिया में रोम वालों का प्रभुत्व इतना शिथिक कर दिया 
कि वे ईरान से डरने लगे । सासानियों के युग में ईरान की जातीयता, प्राचीन संस्कृति 
और सभ्यता अपनी पराकाष्ठा पर पहुँच गयी । 

ईसा से दो सहस्र वर्ष पूर्व आर्यो की वह शाखा जो इण्डो-ईरानियन नाम से 
प्रसिद्ध है कई समूहों में ईरान की ओर बढ़ने लगी। उनमें से मिट्टनी काकेशिया 
पार कर फरात नदी के उत्तरी मोड़ के आसपास रहने वाले हरिशनों के प्रान्तों में 
आ बसे । १४५० ई० पू० तक उन्होंने अपनी शक्ति काफी बढ़ा छी; किन्तु आर्यों 
की हिद्धियों की शाखा ने उन्हें पनपने न दिया। इण्डोआर्यनों की दूसरी शाखाएँ 
जगरोस पर्वत की घाटियों में आकर बसने लगीं । असीरिया वालों ने जहाँ तक बन 
पड़ा उनका दसन करने में कोई प्रयत्त उठा न रखा । किन्तु ईसा की नवीं शर्ती 
(८४४ ई० पूृ०) तक परसूआ तथा मीड (मडई ) अच्छी तरह जम ही गये । मीडों 


२९६ विश्व-इतिहास 


की शक्ति का क्षेत्र हमदान के आसपास और परसूआओं का उनमिआ झील के 
परद्िचमी भाग में था । मीडों ने हमदान तक अपना प्रभुत्व स्थापित कर लिया । 
केस्पिअन के पूर्व में हिरात और खुरासान तक पांव आ जमे । वे ही आगे चरूकर 
पाथियन कहलाए | यों तो इण्डोआरयतों के और भी कबीले थे किन्तु उनमें से 
सगरत (ज़िकितुँ) जो तबरीज़ तक बढ़ आये थे, उल्लेखनीय हैँ। परसुआ धीरे- 
धीरे बढ़ कर शुस्तर के पूर्व की पहाड़ियों के प्रान्त में आकर बस गये । उसी प्रान्त 
को असीरिया वाले 'परसुमश' कहते थे । 


मीडिया 


यद्यपि हिद्टी, मिट्टनी और कुछ अंश तक लीडियन लोग भी आर्य जाति की 
उस शाखा के थे जो काले समुद्र के पास से एशिया माइनर होती हुई ईरान तथा 
हिन्दुस्तान तक फैल गयी थी किन्तु उनका इतिहास तथा उनकी सभ्यता न तो उतनी 
दीधघंकालीन अथवा महत्त्व की रही जितनी कि ईरान के आर्य लोगों की। ईरान 
के उत्थान के पूर्व महत्त्वशालिनी सम्यताएँ सिन्धु, नील तथा दजला फरात की तलू- 
हटियों में फैली थीं। उनकी निर्मात्री सम्भवत: द्रविड हेमे टिक तथा सेमेटिक मानव 
शाखाएँ रही होंगी। किन्तु असीरिया के पतन के अनन्तर खाल्दिया, अरब के' 
उत्तरी ओर मेसोपटामिया में और पूर्वीय प्रदेशों में उनके उत्तराधिकारी हुए । 
मीड आयें शाखा से थे । उनके युग में मानव सभ्यता के निर्माण में आर्य लोगों ने 
उत्तरोत्तर महत्त्वपूर्ण भाग लिया। व्यापकता, महत्त्व तथा' स्थायी प्रभाव की 
दृष्टियों से आर्य सम्यता उत सब पूर्व सभ्यताओं से बढ़ गयी और अपनी विशेषताओं 
की छाप संसार पर डालती रही । प्रस्तुत प्रसंग में ईरान की सम्यता का दिग्दर्शन 
आवश्यक है। इसका मुख्य कारण यह है कि यूरोप तथा भारत के बीच में उसने 
कड़ी का ही काम न किया बरन्‌ दोनों पर कुछ-न-कुछ अपना प्रभाव भी डाला। 
इंसके सिवा अनेक दाताब्दियों तक उन्होंने चीन की बर्बर जातियों से प्राचीन 
सभ्यताओं की' रक्षा की । 

केस्पिअन सागर और फारस की खाड़ी के बीच में जो त्रिभुज भू-माग है वह 
ईरान के नाम से प्रसिद्ध है। वह पठार पहाड़ियों से घिरा है जिनकी लम्बाई तीन 
सौ साठ और चौड़ाई एक सौ बीस मील है। उस पर्वतमाला में अनेक घाटियाँ 
है जिनकी लम्बाई तीस से साठ मीरू तक और चौड़ाई छः से बारह मील तक है। 
उनमें सुन्दर चरागाहों के सिवा बादाम, पिस्ता, अनार, अंगूर और अंजीर आदि 

के पेड़ बहुतायत से पाये जाते है । गेहूँ, जौ, रई की अच्छी पैदावार होती है । 
त्रिमुज के उत्तर में अलबुर्ज नामक विशाल पर्वत है जिसकी चोटी उन्नीस हजार 
फूट ऊँची है। दजला के बायीं ओर उत्तर पर्चिम से दक्षिण पूर्व को जगरोश नाम 
की पर्वतमाला के पीछे समुद्र के सूख जाने से बहुत बड़ा रेगिस्तान बन गया है । 
इस प्रकार ईरान के कुछ भू-भाग पथरीले, कुछ हरे-भरे, कुछ जंगली और कुछ रेगि- 
स्तानी हैं। साधारणत: वहाँ की आवहवा खुश्क है। गरमी में मयंकर गरमी तथा 
जाड़े में कड़ाके का जाड़ा पड़ता है। किन्तु वहाँ की वायु शुद्ध तथा स्फूरतिदायक और 
स्वास्थ्यवर्द्धक है। वहाँ नदियों के सिवा नहरों से भी भलीभाँति काम लिया जाता 
है। फारस में फल-फूलों की तो बहुतायत है किन्तु अन्न की कुछ कमी है। अनेक 
प्रकार के पशु भी वहाँ हैं किन्तु दुंबा भेड़ तथा घोड़े विशेषतया उल्लेखनीय हैं। वहाँ 
के निवासी मांस और फलों का अधिक तथा अन्न का कम उपयोग करते रहे हैं। 
अच्छे घोड़ों के कारण वहाँ घुड़सवारी का शौक लोगों में बहुत पहले से ही पैदा हो' 
चुका है। उनके हृदय में स्फूर्ति तथा विचारों और भावों में काव्य और कल्पना का 
उद्देंक हुआ जिससे उनमें अहम्मन्यता की वृद्धि होती रही है। ईरान में पूर्वी तथा 
परद्चिमी सभ्यताओं की लहरें आती रहीं जिनसे उसकी उन्नति में अच्छी सहायता 
मिली । 
दजला नदी के पूर्वी तथा उत्तरी प्रान्तों में अनेक आर्य कबीले या तो बस गये 
थे अथवा इधर-उधर घमते-फिरते थे । नवीं शती ई०पु० के एक लेख से पता 
चलता है कि कुदिस्तान की पहाड़ियों के परसुआ प्रान्त में सत्ताईंस विभिन्न शासक 
थे किन्तु मैदान में अरदई या मीड छोग थे, जिनके छः कबीले थे । अद्धे घुमक्‍्कड़ 
होने के कारण वे न दे के तम्बुओं में रहते थे । जब. कहीं बस जाते तब बस्ती के 
चारो ओर मिट्टी की दीवाल बना लेते थे। वे पशुपालन करते. घोड़ों, बैलों, बकरों, 
भेड़ों और कुत्तों के गिरोह रखते, गाड़ियों से भी काम लेते थे। जहाँ सम्भव हुआ 
वे जमकर खेती करने छगते थे । वे वीर, शिकार के बड़े शौकीन और प्रसिद्ध 
घनुषधारी थे। उनका समाज पैतृक था और उनमें बहुविवाह की प्रथा थी । प्रत्येक 
कबीला या गिरोह स्वतन्त्र था किन्तु आपत्काल में वे सब मिल जाते थे । वे लोग 
आयय॑ माषा बोलते थे। कहा जाता है कि वे समरकन्‍्द, बुखारा, मं, बल्खओऔर 
खुरासान होते हुए ईरान में फैल गये थे। उनको सोना-चाँदी, सीसा, ताँबा, .लोहा' 
तथा मणियों का भी ज्ञान था। हर आर, 
| मीडों का दमन करने के लिए असीरिया के सम्राटों ने अनेके प्रयत्न किये । 


२९८ विश्व-इतिहास 


हजारों मार डाले गये और गुलाम की तरह पकड़ कर निर्वासित किये गये । तथापि 
वे संघर्ष करते ही रहे और संघर्ष जारी रहा । इस परिस्थिति से व्याकुल होकर 
मीडों ने पोओक (दिओकस ) नामक एक नेता या राजा चुन लिया । वह वीर और 
नन्‍्याया-प्रिय था । उसने उनको संगठित करके अपनी राजधानी एकवताना में 
जो हमदान के समीप है स्थापित की । तभी से वहाँ एकसत्तात्मक राज्य का आरम्भ 
हुआ (७०८ से ६५५ ई० पू०) । असीरिया के बल को विचारकर उसके उत्तराधि- 
कारियों ने कुछ समय तक शाल्तिपूर्वक कर देने की नीति का अनुसरण किया । 
दो पीढ़ी तक शान्ति रखकर उनके राजाओं ने अपने संगठन को दृढ़ कर लिया 
और युद्ध करके अन्य कबीछों को भी अपने अधीन बना लिया । केमेरियनत वंश 
भी उनके साथ था। 

कायक्षत्रस (६३५--५८४ ई० पू०) ने शासन को तथा बरछे वालों, धनु- 
धैरों और सवार सेना को विशेषतः ऐसा संगठित किया कि उसका आतंक चारों 
ओर फैलने लगा। फिर उसने असीरिया पर भयंकर आक्रमण किया और निनेवह 
को घेर लिया । यदि स्काइथियन छोग मीडिया पर भयंकर आक्रमण न करते तो 
संभवतः वह निनेवह को फतह कर छकेता । फिर भी उसने स्काइथियन आक्रमण- 
कारियों के मुख्य नेता को छछ से मारकर और उसकी सेना को हराकर निनेवह 
पर पुनर्बार चढ़ाई कर उसे नष्ट-अ्रष्ट किया और जला दिया। (६१२० पू०) 
असीरिया के छत्र-भंग से मीडों का मार्ग प्रशस्त हो गया। मीड राजा पश्चिम की' 
ओर आरमीनिया तथा केपेडोशिआ जीतकर आगे बढ़ा कित्तु लीडिया वालों ने 
उसको रोका | सात वर्ष तक युद्ध होने के पश्चात दोनों में सन्धि हो गयी (५८५ 
ई० पू०)। हालिस नदी (क्रिज़िलहरमक़ ) दोनों राज्यों की सीमा निश्चित हुई । 
मीडों का राज्य हालिस नदी से भारत की सीमा तक माना गया । कायक्षत्रस का 
उत्तराधिकारी इष्टवेग वैभव से मदान्ध होकर सैर-शिकार में फंस गया । शासन में 
ढील पड़ने से असन्तोष बढ़ा । उस परिस्थिति से लाभ उठाकर परशु प्रदेश के 
हखमनिश कुल के नेता कायरस “नें, जिसका प्रभुत्व एलाम तक हो गया था, मीडों 
पर भी अपना प्रभुत्व स्थापित कर लिया। मीडिया राज्य के स्थान पर परश्षिया 
राज्य कायम हो गया (५५० ई० पू०)। 

यद्यपि मीडों 3 सभ्यता ने कोई भारी उन्नति तो न की तथापि उन्हें ३६ 
अक्षरों की वर्णमाला तथा पार्चमेण्ट कागज पर कलम से लिखने का ज्ञान था । 
उनमें एक वंश मंग' लोगों का था जो सम्भवतः कमंकाण्डी रहे होंगे। वे मांस न 

खाते, एक पत्नी-ब्रती होते और सादा एवं शुद्ध जीवन व्यतीत करते थे। उनमें एक 
प्रकार की संस्कार विधि प्रचलित थी। प्रकृति के चार तत्त्वों क्षिति, जल, पावक 
"र समीर का पूजन वे फल-फूलों अथवा पशुबलि द्वारा करते थे । 
फारस (५३५-३३१ ई० पू०) 
परसुआ की कुदिस्तानी पहाड़ियों पर अनेक छोटे-मोटे रजवाड़े थे। इन रज- 
वाड़ों में इण्डोआर्यन भाषा बोली जाती थी, सम्भवतः वहाँ के निवासी दक्षिण रूस 
की ओर से बुखारा, समरकन्द तथा मर्वे होते हुए ईरान में आकर बस गये थे । 
मीडों की तरह ये भी मानव की आये शाखा के लोग थे। अनुमान किया जाता है कि 
जब मीडों का साम्राज्य बढ़ा तब उन लोगों के सबसे प्रमुख वंश पसरगदी के हख- 
मनिश नामक कुल के लोग परसुआ से हटकर एलाम की तराई में आकर बस गये 
और वहाँ के शासक वंश से उन्होंने राज्य छीनकर अपना प्रभुत्व भी स्थापित कर 
लिया। उनके कम्बिसस प्रथम नामक राजा का विवाह मीडिया के राजा अस्त्यगस 
की पुत्री से हुआ जिससे उसका महत्त्व और भी बढ़ गया। 
हखमनिश  (एकेमेनी ) वंश का पहला प्रतापी राजा करण का पुत्र कायरस 
हुआ (५५३ वर्ष ई० पृ०) । उसने मीडिया के सम्राट्‌ के विरुद्ध विद्रोह का झंडा 
उठाया। सम्राट्‌ की सेना ने भी कायरस का साथ दिया और उसे अपना नेता स्वीकार 
कर लिया (५५० ई० पूृ०) । वह मीडिया का सम्राट तो था ही किन्तु उसने अपने 


. को फारस का सम्राट्‌ भी घोषित किया। मीडों के प्रति उसका बर्ताव शिष्ट तथा 

सहानुभूतिपूर्ण रहा । अपनी सेना में उन्हें भरती करके उसने उन्हें आत्मसात 
कर लिया। 

कायरस की पहली टक्कर लीडिया के राजा क्रीसस से हुई, क्योंकि उसने 
फारस के नये सम्राट्‌ की बढ़ती हुई शक्ति का शी प्र ही दमन करना आवश्यक समझ 
कर उस पर आक्रमण करने की योजना बनायी थी। क्रीसस को आश्ञा थी कि बेंबी- 
लान, यूनान तथा मिस्र की राजशक्तियाँ उसकी सहायता करेंगी । यह समाचार 
पाते ही कायरस ने उस पर चढ़ाई कर दी। युद्ध के पूर्व उसने क्रीसस को अपना 
आधिपत्य स्वीकार करने के छिए आमन्त्रित किया, किन्तु उसने इंकार कर दिया । 
युद्ध में कायरस की विजय हुई (५४६ ई० पूृ०)। क्रीसस पकड़कर नजरबन्द कर 
लिया गया। लीडिया की राजधानी में कायरस की पताका फहराने रूगी। तद- 
नन्‍्तर एक के बाद दूसरा नगर जीतकर फारस वालों ने ईजियन सागर के पूर्वी 

तट तक अपना साम्राज्य बढ़ा लिया। उसी प्रकार पूर्व तथा उत्तर में भी उन्होंने 
समरकनन्‍द, मं आदि स्थानों को जीतकर सर दरिया तक अपना साम्राज्य बढ़ाया । 
पूर्व में शकस्तान (सिजिस्तान) तथा मकरान' तक उन्होंने अपनी राज्य सीमा बढ़ा 
ली। कायरस की प्रबल शक्ति के सामने बेबीलोन ने भी शिर झुका दिया। बेबी- 
लोनिया का राजा नबूनेद अपने देवताओं को लेकर भाग गया (५३९ ई० ) । उसकी 
प्रजा ने कायरस का स्वागत किया । कायरस ने इस प्रकार तीन साम्राज्यों को 
मिलाकर एक बहुत बड़े अधि-साम्राज्य की स्थापना की । उसकी विजयों का 
रहस्य उसके श्रेष्ठ धनुर्धारियों की वीरता ही नहीं वरन्‌ उसकी उदारनीति भी थी। 
वह न तो किसी के देवी-देवताओं या देवालयों का अपमान करता था, न व्यर्थ के 
लिए नगरों का विध्वंस करता, न पराजित लोगों के साथ कड़ा, अनावश्यक करता 
'का व्यवहार करता था अपितु वह उनका उचित सम्मान करता था । मर्दक को 
'तो वह देवादिदेव उपाधि के साथ सम्मानित करता रहा। जिस देश में वह जाता 
/बहाँ के शासक वंश का अपने को उत्तराधिकारी मानता था और वसा ही व्यवहार 
करता था। इसके अतिरिक्त विजित प्रान्तों में वह यथाज्ी त्र शान्ति की स्थापना 
तथा शासन की व्यवस्था कर देता था। सेमेटिक लोगों की-सी निर्देयता, फारस वालों 
में न थी। इन्हीं कारणों से कायरस का विरोध सफलता न प्राप्त कर सका । 
५२८ ई० पृ० में किसी उत्तरी शक जाति के साथ युद्ध में कायरस का निधन हो 
गया। कहा जाता है कि शक वंश की उसकी एक रानी तोमाश्रिस ने बदला लेने के 
लिए उसे धोखा देकर फेसवा दिया जिससे उसकी पराजय और मृत्यु हो गयी । 
कायरस के उत्तराधिकारी ज्येष्ठ पुत्र कम्बिसस ने बदृदुओं की सहायता से 
मिस्र पर चढ़ाई की। मेम्फ़िसनगर को अड्डा बना कर न्यूबिया तक के मिन्र देश 
,पर उसने अधिकार कर लिया (५२५--२४ ई० पृ०) । यद्यपि कार्थेज और 
- न्यूबिया जीतने का उसने प्रयत्न किया, किन्तु मरुभूमि में उसकी सेना नष्ट हो गयी 
- और वह विफल रहा। फोनीशिया के जलसैनिकों ने कार्थेज पर आक्रमण करने 
, से साफ इन्कार कर दिया । 
मिस्र से जब कम्बिसस छोट रहा था तब उसे समाचार मिला कि बरदिया नामक 
' उसके भाई ने राज-सिहासन पर अपना अधिकार जमा लिया है। इस समाचार से 
बौखला क़र वह पागलों की तरह अत्याचार करने लगा। कहा जाता है कि उसी 
' पागछुपन में उसने आत्महत्या कर ली। तदुपरान्त बरदिया ने अपने को सम्राट 
घोषित कर दिया । प्रजा को स्वानुकूल करने के लिए उसने तीन वर्ष के लिए कर 

माफ कर दिये और युद्ध के लिए बलात्‌ सैनिक मरती करना बन्द कर दिया । 
किस्तु केन्द्रीकरण की उसकी नीति तथा कुल देवताओं की उपेक्षा के कारण सामनतों 
में असन्तोष फैला । फलत: दरयावोश (दारा) के नेतृत्व में उसका वध कर दिया 
गया (३२२ ई० पू०) । बरदिया के वध की घटना कुछ समय तक गुप्त रखी गयी 
जिससे छाम उठाकर मगश वंशी (मीडी) गोमत नामक व्यक्ति ने अपने को बरदिया 
होने की घोषणा कर दी । कम्बिसस के अत्याचारों से दुखी होकर लोगों ने गोमत 
को अपना राजा मान लिया। जब पार्थिया के प्रशासक के पुत्र दरयावोश ने उसके 
पाखण्ड का भण्डाफोड़ कर दिया तब छोगों ने उसको मार डाला और दरयावोश 
को अपना सम्राट मान लिया । दरयावोश का जन्म हख़मनी वंश में हुआ था, 
अतः उप्तके वंशज हखमनी के नाम से इतिहास में प्रसिद्ध हुए | दारा ने जरथुष्ट्र के 
'मत को अपना लिया और मीडों के मत का विरोध किया। 

दारा प्रतापी, योग्य, चतुर और उत्साही सम्राट्‌ सिद्ध हुआ। दो वर्ष में ही उसने 
शान्ति स्थापित कर दी जो बीस वर्ष तक निविष्न रही । मिस्र वालों को भी' 
'उसकी उदारता और सहानुभूति से अपूर्व सन्‍्तोष हुआ । उसका साम्राज्य पूर्व में 
सिन्ध नदी तक फैला हआ था। उस विशाल साम्राज्य की राजधानी सूसा नगर 
में स्थापित की गयी । पश्चिमी प्रदेश सिक्कों और पूर्वी देश पदार्थों के रूप में 
वाधिक कर देते थे । उससे इतनी आय थी कि उसे फारस पर कोई कर हछमाने 
क्री आवश्यकता न रही । मीडिया और परसिया केवल सैनिक भेजते थे। साम्राज्य 


की आय अन्य वस्तुओं को छोड़कर चालीस करोड़ नकद थी। उतना बड़ा और 


उतना समद्धिशाली साम्राज्य उस समय तक पृथ्वी पर कहीं न बना था। इतने 
बड़े साम्राज्य का शासन करना, जिसमें विभिन्न जातियों एवं संस्क्रतियों के लोग 
रहते थे, मानव-संगठन की क्षमता का महत्त्वपूर्ण प्रमाण है। 

दारा के सामने एक मुख्य प्रश्न यह उपस्थित हुआ कि भूमध्य तथा काले सागर 
के तट पर स्थित ग्रीक रियासतों के प्रति उसकी क्या नीति होनी चाहिए। ग्रीक 
लोग शिक्षित, नाविक, युद्धप्रिय, उद्यमी एवं व्यवसाय-कुशछ थे । उनका कुछ-न- 
कुछ सम्बन्ध स्पार्टा और एथेन्स के राज्यों से रहता था। प्रत्येक नगर अपनी स्वतन्त्रता 
की रक्षा करना तथा अन्य नगर-राज्यों से प्रतियोगिता में आगे रहना चाहता था। 


अपने साम्राज्य को काले सागर के तट तक बढ़ाकर ग्रीकों की रियासतों को उसके. 


अन्दर लाने की कामना दारा के लिए अस्वाभाविक न थी। चिन्ता केवल इस बात 
की थी कि उनसे यूद्ध करते समय सेना बहुत दूर तक फैल जायगी जिससे स्काइथियन 


(08022. | 

| हर 
०2 ० |, हि 
20 


३०२ विव्व-इतिहास 


जाति के संचरणशील समूह उस पर आक्रमण अथवा लूट-मार करने का अच्छा 
अवसर पा सकते थे। अतएव उसने सबसे पहले स्काइथियनों पर आक्रमण करना 
निश्चित किया क्‍योंकि इस अभियान में सफलता प्राप्त होने से स्काइथिया की 
सोने की खानों पर भी उसका अधिकार हो जाने की सम्भावना थी । 
कई लक्ष सेवा सहित ईरानियों नो बासफोरस पार कर यूरोप पर चढ़ाई की 
(५१२ ई० पू०) । एशियाई शक्ति का यूरोप पर सबसे प्रथम आक्रमण होने के 
कारण इतिहास में इस अभियान का विशेष महत्त्व माना जाता है। थ्ेस विजय कर 
दारा ने वहाँ एक प्रबल सेना नियुक्त कर दी । 
ग्रीकों की अधिकांश सुसम्पन्न, सुशिक्षित जनसंख्या दारा के आधिपत्य के 
अन्तर्गत पहले ही आ चुकी थी। शेष ग्रीकों को भी मिला लेते की अभिलाषा दारा 
के लिए स्वाभाविक थी। इसके सिवा एथेन्स को स्पार्टा की ओर से भयंकर शंका 
रहती थी। स्पार्टा फारस का घोर विरोधी था। एथेन्‍्स में एक ऐसा दल पैदा हो 
गया था जो फारस से मैत्री स्थापित करना चाहता था। उस उद्देश्य से क्लीस्थिनीज 
के नेतृत्व में एथेल्स ने फॉरस से मेल करने के प्रस्ताव भेजे जिनके स्वीकृत होने के 
पहले ही एथेन्स की जनता क्लीस्थिनीज़ के विरुद्ध हो गयी और वह देश से निष्कासित 
कर दिया गया। दो वर्ष बाद इस आन्दोलन का हिपिअस नामक नेता भी अत्याचारी 
होने के दोष पर देश से बहिष्कृत कर दिया गया। हिपिअस को पुनः अधिकार वापस 
करने के लिए दारा के भाई अतंफेनीज़ ने जो सारडिस का गवर्नर था, एथेन्स को 
मजबूर करता चाहा। धमकी से एथेन्स वाले उत्तेजित होकर लड़ने के लिए तैयार 
हो गये। ऐसे अवसर पर आयोनिया के यूनानियों ने भी फारस के विरोध का झ्नण्डा 
उठाया। एथेन्स ने उनकी सहायता के लिए बीस जहाज भेज दिये । विरोधियों 
ने सारडिस पर आक्रमण कर उसमें आग लगा दी । ईरानियों ने लीडिया के लोगों 
की सहायता से आक्रमण को निष्फल कर दिया। विद्रोहियों को पीछे हटना पड़ा, 
किन्तु ईरातियों ते उनको बुरी तरह हरा दिया। उधर ग्रीक राज्यों में आपसी झगड़े 
आरम्भ हो गये जिससे जो नो-सेना आदि आयी थी, वापस चली गयी । किन्तु धीरे- 
धीरे झगड़ा बढ़ता ही गया । ईरान का विरोध और विरोधियों का दमन बढ़ते- 
बढ़ते घोर युद्ध की नौबत आ गयी । इस प्रसंग में यह भी स्मरण रखना चाहिए 
कि एशियाई तट के यूनानी राज्यों तथा ग्रीस में भी प्राय: निरंकुश अनाचारी शांसन- 
विधान श्रचलित थे । दारा का दामाद मर्दोनिअस जब प्रमुख सेनापति नियुक्त 
हुआ तब उसने यह घोषणा की कि ईरान का मुख्य उद्देश्य निरंकुश अनाचारी शासन 

के स्थान पर जनसत्तात्मक शासन, जैसा कि ग्रीस राज्यों में प्रचलित है, स्थापित 
करना है। इस कार्य में ईरानियों को इतनी सफलता हुईं कि यूनानी इतिहासकार 
हेरोडोटस ने भी उनकी प्रशंसा की। दारा को यह आज्ञा थी कि ग्रीस के राज्यों में 
जनसत्तात्मक पक्ष के छोगों को उसकी नीति से बल प्राप्त होगा और वे उसका स्वागत 
करेंगे। किन्तु ईरानियों को आशाओं के निष्फक होने के कारणों में सबसे मुख्य 
तो दैविक घटना थी । समुद्र में एकाएक भयंकर तूफान ने ईरानियों के तीन सौ 
जहाज डुबा दिये । जिससे बीस हजार सैनिक डूब गये (४९२ ई० पूृ०) । उस 
दुर्घटना के जमाने में मर्दोनिअस को जो अबाध सफलता प्राप्त हो रही थी, उसमें 
विध्न पड़ गया। मेसीडोनिआ के एक यु द्ध में उसकी सेना हार गयी और घायल होने 
के कारण उसको ईरान लौटना पड़ा। उसके स्थान पर मीड वंशी दत्तीस सेनापति 
नियुक्त हुआ (४९० ई० पू०) । सबसे बड़ी भूल तो यह हुई कि स्थल मार्ग से 
चढ़कर ग्रीस पर आक्रमण करने की नीति को त्याग कर जहाजी बेड़े से एथेन्स जीतने 
'का प्रयत्न किया गया। दूसरी भूल यह हुई कि शक्ति-प्रदर्शन के लिए सेना ने एवी- 
द्विआ के देवस्थानों को' जला दिया जिससे ग्रीस में रोष और अविश्वास बढ़ गया । 
'फलत: ईरानी सेना को सहयोग के बदले प्रच॒ण्ड विरोध का सामना' करना पड़ा। 
मेराथान के मैदान में दत्तीस को एथेन्स की सेना ने परास्त कर दिया। इस पराजय 
का प्रभाव ग्रीस के इतिहास और सांस्कृतिक विकास पर अभूतपूर्व सिद्ध हुआ, किन्तु 
उसके कारण मिस्र देश में फारस के खिलाफ विद्रोह की आग भड़क उठी। यदि 
दारा का संकल्प सफल होता तो शायद संसार के इतिहास और सभ्यता का रुख 
ही कुछऔर हो जाता। किन्तु यह यश्ष प्राप्त होने के पहले ही मृत्यु ने उसे प्रस लिया 
(४८५--८६ ई० पू०)। प्राचीन काल के इतिहास में दारा प्रथम फारस का सबसे 
बड़ा सम्राट हुआ जिसका नाम आज तक इतिहास और साहित्य में जीवित है। 


उसके उपरान्त उसका पुत्र ज़ेरेक्सीज़ सम्राट्‌ हुआ | यद्यपि उसमें उत्साह था, 
किन्तु तदनुकूल पराक्रम न था । उसने अपने पिता के संकल्प को पूर्ण करने और सैनिक 


समारोह का लाभ उठाने के लिए पहले तो बेबीलोन राज्य को निरस्त कर दिया। 
तदनन्तर मिस्र के उपद्रवों को द्यान्त किया । उनसे निश्चिन्त होकर उसने यूनान 
पर जल तथा स्थल मार्ग से चढ़ाई कर दी । यूनान की रियासतों ने सम्मिलित होकर 
फारस की सेना का सामूहिक विरोध किया। प्लाटी के मेदान में युद्ध ठना (४७९ 


ई० पू०) । दुर्भाग्यवश् फारसी सेता के सेनापति मर्दोनिअस का निधन हो गया. 
जिससे उसे मैदान से हटता पड़ा । यही नहीं, ईरान का जहाजी बेड़ा भयंकर तूफान 


आकर, तनमन 

के कारण अस्त-व्यस्त हो गया। उसी क्षीण दश्चा में यूनानियों ने उसपर सेलमिस में 


आक्रमण कर दिया और विजय प्राप्त कर ली। ग्रीकों का उत्साह, पराक्रम और 
साहस ही फारसी सेता की पराजय का एकमात्र कारण न था। फारसी सेना में 
कई आन्तरिक कमजोरियाँ थीं। सबसे पहुली कमजोरी यह थी कि फारसी सेना 
विभिन्न प्रान्तों के ऐसे सैनिक दलों को मिलाकर बनी थी जिनका अपना-अपना 
स्वतन्त्र संगठन था। उन दलों ने न तो किसी व्यापक सिद्धान्त या विधान पर, न 
साम्राज्यीय स्तर पर संगठन और संचालन का कोई सन्तोषजनक प्रबन्ध किया 
था। फलछत: उसकी क्षमता और आघात शक्ति सेना की विशालता के अनुकल 
नथी। दूसरी यह कि उतनी विशाल सेना के लिए खाने-पीने और रसद पहुँचाने 
का यथेष्ट प्रबन्ध न था। बिजित प्रान्तों में जो साधन प्राप्त हो सकते थे उन पर ही 
उनको अधिकतर भरोसा करना पड़ता था | सैनिक जबरदस्ती छूट, छीन-झषपट 
कर येत केन प्रकारेण अपना काम चलाने का प्रयत्न करते थे, किन्तु उससे उनकी 
आवश्यकताओं की पूति नही पाती थी। इससे उनको जो कष्ट और असुविधा होती 
उससे बहुत अधिक कष्ट विजित प्रदेशों की प्रजा को भोगना पड़ता था। तीसरी यह 
कि फारस की नौ-सेना के नाविकों में आयोनिआ तथा समुद्रतट के निवासी ग्रीक 
बड़ी संख्या में थे। उनकी सहानुभूति विरोधी ग्रीकों के साथ थी, अतः फारस की 
विजय के प्रति वे उदासीन थे। इन सब त्रुटियों के सिवा सबसे बड़ी कमजोरी सेना- 
संचालकों की अक्षमता और रण-कौशल की कमी थी। जेरेक्सीज में कायरस और 
दारा की-सी योग्यता का अभाव था। मर्दोनिअस का निधन हो गया था और उसके 
स्थान की पूर्ति करने वाला कोई अन्य सेनानायक ईरानियों के यहाँ न था। ईरान 
'की असफलता से यह परिणाम निकालना ठीक न होगा कि ग्रीस वाले अधिक शक्ति- 
शाली थे और ईरान उन पर विजय प्राप्त करने की क्षमता सदा के लिए खो बेठा 
था। ईरानियों के पास इतने साधन थे कि यदि वे चाहते तो बारम्बार आक्रमण 


कर सकते थे । किन्तु उधर ध्यान न देकर वे अन्य महत्त्वपूर्ण कार्यों में ठग गये | _ 


ग्रीकों की ओर से उन्हें कोई भी आशंका न थी । 
प्लाटी और सेलमिस की दुंघेटनाओं से ईरान का आतंक क्षीण हो गया तथा 
यूनानियों का आत्मविश्वास, उत्साह और साहस बहुत बढ़ गया । उनका प्रभाव 


दोनों महाद्वीपों के इतिहास और सभ्यता पर ऐसा पड़ा कि जिसका मूल्य अभी तक 


आँका नहीं जा सका। इतना अवश्य है कि कई शतियों तक सभ्यता का प्रवाह पूर्व से 
न जाकर पदिचिम की ओर से आता रहा। जेरेक्सीज्ञ क्रोधी, आलसी, दुर्बेल तथा 

विलासी था। उपर्युक्त दुर्घटनाओं से उसका आतंक नष्ट हो गया। षड्यन्त्र करके 
उसका वध कर दिया गया । 

ईरान की शक्ति एवं प्रताप का उत्तरोत्तर क्षय होता चला गया, यद्यपि कई 
सम्राट साधारण योग्यता के हुए तथापि ईरान की अवनति होती ही चली गयी ॥ 
यूनान के राज्यों में पारस्परिक झगड़े बताये रखने तथा किसी को भी बहुत प्रबल 
न होने देने की नीति ईरान ने ग्रहण की । इसी युक्ति के कारण यूतात की ओर से 
उसको कम चिन्ता रही। ईरान के सम्राद का प्रताप क्षीण होने के कारण मिस्र ही 
में नहीं, वरन्‌ ईरान में भी उपद्रव होने छगे | जेरेक्सीज़ के पुत्र अतंजेरेक्सीज़ के 
भाई ने जो बेक्टिंआ (बल्ख ) का प्रशासक था, विद्रोह कर दिया। विद्रोह का दमन 
कर अतंजेरेक्सीज़ ने अपने सब भाइयों का वध करवा दिया। फिर उसने मिस्र पर 
चढ़ाई की । नील नदी के मुहाने से ग्रीकों को भगाकर उसने पुनः फारस पर प्रभुत्व 
स्थापित कर लिया। अतंजेरेक्सीज़ की मृत्यु के पश्चात्‌ फारसी साम्राज्य का आतंक 
घटता रहा। गृहयुद्ध, राजकुल में रक्तपात, प्रान्तों में विद्रोह और स्वच्छन्द होने 
के आन्दोलन आदि उपद्रव होते रहे। पश्चिमी एशिया और मिस्र फारस के अधि- 
कार से निकलते चले गये । फारस के सम्नाट्‌ अतेजेरेक्सीज़ ने विश्वेखलूता 
रोकन का प्रयत्न किया । अपने भाइयों और बहनों का वध करवा डालने 
के बाद उसने मिस्र पर आक्रमण किया और फेरों को भगाकर फिर फारस का 
आधिपत्य स्थापित कर लिया । एशियाई कोचक को भी उसका आधिपत्य 
स्वीकार करना पड़ा । विद्रोहियों का बड़ी करता से दमन .किया गया। फारस 


का साम्राज्य एक बार फिर अनुप्राणित हो गया। मेसीडोनिया (मकदूनिया ) 


के राजा फिलिप के भय से एथेन्स को भी फारस के सम्राट से मित्रता स्था- 
पित करने का प्रस्ताव करना पड़ा । किन्तु जिस वर्ष एथेन्स पर फिलिप ने 
विजय प्राप्त की उसी वर्ष अतंजेरेक्सीज़ को उसके चिकित्सक ने विष देकर 


पुल 


मार डाला (३३८ ई० पू०) । षड्यन्त्रकारियों ने राजकुरू में खून-खच्चर 


मचाने के बाद पैंतालीस वर्ष के दारा तृतीय को राजसिहासन पर बैठा दिया 


(३३६ ई० पू०) । 
दारा योग्य, अनुभवी और वीर शासक था । अपने गुणों के कारण ही उसको 


-आरमीनिया जैसे प्रान्त के प्रशासन का भार दिया गया था । सिहासनाझूढ़ होने 
'के लगभग एक ही वर्ष में उसने मिस्र के विद्रोहियों का दमन कर वहाँ अपना प्रभुत्व 


स्थापित कर दिया । अलेक्जेण्डर (सिकन्दर) जैसे प्रतिभाशाली, अदम्य परा- 
२० 

क्रमी और रणकुशल सेनानायक से उसकी यदि टक्कर न होती तो सम्मवतः ईरान 
की शक्ति का यथेष्ठ संगठन वह कर लेता । 

अलेक्ज़ेण्डर ने अपने पिता के वध का कारण दारा का पड्यन्त्र बताया, 
जिसका बदला छेना आवश्यक था । इसके सिवा ग्रीस की कारेन्थियन लीग के 
प्रधात नायक होने के नाते, उसके पुराने शत्रु फारस को दण्ड देने का भार उसे 
सुपुर्द किया गया । सिकनन्‍्दर से युद्ध करने के लिए एथेन्स ने दारा से सहायता 
माँगी, किन्तु दारा ने अपनी क्षमता और शक्ति को देखते हुए इन्कार कर दिया । 
सम्मवतः दारा को सिकन्दर की प्रतिभा और योग्यता का ठीक अन्दाजा न हो 
सका हो । दारा ने शायद यह भी सोचा हो कि ग्रीस के राज्य आपसी शझगड़ों तथा 
मेसिडोनिया के आक्रमणों से अव्यवस्थित हो गये, अतः वे अलेक्ज़ेण्डर को यदि 
सहायता देना चाहे तो न दे सकेंगे । एशिया के ग्रीक राज्यों की अधिकांश सहा- 
नुभूति फारस के साथ थी, न कि अलेक्ज़ेण्डर के साथ । इसीलिए दारा ने अलेक्ज़ेण्डर 
के विरुद्ध बहुत बड़ी सेना नहीं मेजी । फारस की तथा आक्रामक सेनाएँ करीब- 
करीब बंराबर थीं । ग्रानिकस में पहली टक्कर हुई | पहले ऐसा प्रतीत हुआ कि 
आक्रमणकारी परास्त हो जायेंगे । एक बार अलेक्ज़ेण्डर मरते-मरते भी बचा। 
पर अन्ततोगत्वा उसी की विजय हुई। फारसी सैनिकों को तो उसने भाग जाने दिया, 
किन्तु उनके ग्रीक सहयोगियों का क़त्लेआम करवा दिया। ईरान पर सीधा आक- 
मण न करके अलेक्ज़ेण्डर ने असहयोगी ग्रीक नगरों का विध्वंस कर डाछा। लूट 
मार करके समुद्र के किनारे तक एशियाई कोचके पर उसने अपना प्रमुत्व स्थापित 
कर लिया। इसके बाद ईसस के मैदान में ईरानी सेना पर उसकी विजय प्राप्त 
हुई। दारा तो अपनी सेना को डगमगाता देखकर भाग निकला, किन्तु दमिश्क में 
उसकी माता, शाहराती ओर बच्चे पकड़ लिये गये। यद्यंपि उनका सिकन्दर ने 
यथोचित सम्मान किया तथापि उन्हें वापस करने से इन्कार कर दिया । दारा 
ने जब सन्धि का प्रस्ताव भेजा तब उसने उत्तर दिया कि वह इसी शर्तें पर हो 
सकेगी कि अलेक्ज़ेण्डर का वह आधिपत्य स्वीकार कर छे। दारा ने उसे हालस 
नदी,के पश्चिम के प्रदेश तथा बहुत-सा धन देने का प्रलोमन दिया, किन्तु वह प्रयत्न 


भी विफल रहा। 
मिस्र विजय कर अलेक्जेण्डर ईरान की ओर बढ़ा। अरबला के समीप गोग- 


. मेला में ईरानी सेना ने उससे छोहा लिया, किन्तु वह पराजित हुई (३३१ ई० 
पू०) । दारा युद्ध-क्षेत्र से भाग गया, किन्तु अलेक्ज़ेण्डर ने उसका पीछा. न छोड़ा । 

अन्त में बल्ख के प्रशासक बेसस ने दमगान के समीप दारा का वध कर डाला। दारा 
तृतीय की मृत्यु के साथ ही ईरान के इतिहास के सम्भवतः सबसे महत्त्वपूर्ण युग का 
अन्त हो गया। किन्तु ईरान के प्राचीन इतिहास का वह पूर्वाद्ध मात्र था । 


हखमनी युग को सभ्यता--ईरानी समाज 


ईरान के निवासी सुन्दर, सुडौल, पुष्ट, सत्यवादी, वीर और उदार-हुदय थे । 
उनका साधारण भोजन जो तथा गेहूँ से बने पदार्थ और विशेष मांस थे। उनमें 
दरीर ढके रहने का ऐसा रिवाज था कि चेहरे को छोड़कर शायद ही उनका कोई 
अंग खुला रहता हो । इसका कारण सम्भवतः वहाँ की भयंकर सर्दी ओर सूखी 
गर्मी थी। वे शिर पर टोपी और पैरों में कसी चट्टी या जूते पहनते थे । उनकी 
पोशाक कमीज़ के ऊपर ढीला लबादा थी जिसको वे कमरबन्द से कस लेते थे । 
उनका अधोवस्त्र पैजामा था। वे श्वेत तथा रंगीन और तड़क-भड़क या जर्क 
बक़ंदार कपड़ों तथा सुगन्धित पदार्थों के शौकीन थे। स्त्रियों तथा पुरुषों के कपड़ों 
में नगण्य-सा मेंद था। पुरुष जुल्फ और दाढ़ी रखते थे जिसे वे तेछ और कंघी से 
संवारा करते थे। स्त्रियाँ अंगराग तथा सौन्दयवर्धेक वस्तुओं का प्रयोग करती थीं । 
सम्पन्न लोग सुन्दर भवनों में रहते, बागों में सैर करते, कीमती कालीन, तख्त, 
मेजे और गद्दी-मसनद लगाते थे। सुसम्पन्न लोग कपड़ों में ही नहीं, वरन जूतों 
तक में रत्न जड़वाते थे । गरीब धक्के खाते थे । 

ईरानी छोगों में सेमेटिक लोगों की तरह निर्देयता न थी। वे पराजित द्रुओं 
के साथ क्र व्यवहार प्रायःन करते थे । यथासाध्य उन्हें स्वानुकूल करने की चेष्टा 
करते थे। देश समाज तथा राजद्रोहियों को सकुटुम्ब नष्ट करने में वे हिचकते न थे । 
वे लोग बात के धनी थे। उनके वादों पर विश्वास किया जा सकता था। यूनानी 
भी मानते थे कि ईरानी लोग स्पष्ट तथा सत्यवादी थे। वे शिष्टाचार का बड़ा 
विचार रखते, बड़ों का आदर सम्मान तथा छोटों के प्रति स्नेह का व्यावहारिक 
प्रदर्शन करते थे। शारीरिक और मानसिक सफाई का उनको बड़ा ध्यान रहता था। 
रास्तों पर खाना-पीना, थूकना, नाक साफ करना, वे बुरा समझते थे। कायरस के 
समय तक वे खाने-पीने में समय का पालत करते रहे। प्रायः एक बार भोजन करते 
तथा सुरापान से बचते थे । कुरुश के समय से सुरापान का रिवाज़ बढ़ा। कर्मे- 
काण्ड के अवसर पर वे हौम (सोम) पीते थे जिसमें सुरा के अवगुण के बदले शुभ 
गण माने जाते थे । व्यभिचारी तथा दुराचारी को.कठोर दण्ड दिया जाता था।. 


३०८ विश्व-इतिहास' 


ये गुण साम्राज्य तथा सम्पत्ति की वृद्धि के साथ कम होते गये | स्त्रेणता, मद्यपान, 
चटोरापन और व्यभिचार बढ़ गया। वे छोग विवाहित और गृहस्थ. जीवन को 
अविवाहित जीवन से बहुत श्रेष्ठ मानते थे। यद्यपि वहाँ बहु-विवाह दण्डय न था 
तथापि उसे वे अच्छा न समझते थे। भाई बहिन, पिता पुत्री, माता और पुत्र के 
विवाह का रिवाज, कम से कम, मग लोगों में तो अवश्य था। धती और सम्पन्न, 
लोग उपपत्तनियाँ रख लेते थे | दारा के पहले स्त्रियों में पर्दा न था, किन्तु उप्तके बाद 
उसका रिवाज अमीरों में शुरू हो गया | विवाहित स्त्री का अपने पिता, आता, 
और बन्धुओं से मिलता कठिन हो गया । पृत्रियों का जन्म केना छोग पसन्द न 
करते थे, किन्तु भ्रूण हत्या को वे घोर पातक मानते और उसके लिए प्राणदण्ड देते 
थे.। विवाह की उम्र वहाँ पन्द्रह वर्ष की ठीक समझी जाती थी । 
आशिक स्थिति 
ईरान का सामाजिक और आर्थिक जीवन चार श्रेणियों में विभक्‍त था। सम्राट 
और उसके कूटुम्ब का स्थान सबसे ऊंचा था। उसके बाद वंशानुगत जमी- 
'दारों और उसके पदाधिकारियों का स्थान था। धर्माधिकारियों का भी विशिष्ट 
स्थान था और उनका सम्मान होता था। सबसे नीचा स्थान था साधारण जनता 
का जिसमें किसान और मज़दूर थे । जमींदारों के कठोर पंजे में वे कसे रहते थे । 
सारांश यह कि शक्ति और सम्पत्ति राजवंश और जमींदारों की बपौती थी । 
'ईरानी लोग कृषि तथा बागवानी को श्रेष्ठठम व्यवसाय मानते थे । खेती अलाहदा 
' अछाहदा अथवा मिलकर भी की जाती थी । जिनके पास जमीन न होती वे ज़मीन- 
दारों से उपज का एक भाग देने की दर्तें पर जोतने के लिए उसे हे लेते थे। ज़मीन 
की सिंचाई ज्यादातर वर्षा पर या नदियों के जल पर निर्मर थी। ईरानी छोग 
: नहरें भी बनाना जानते थे । जहाँ पानी की कर्मी होती वहाँ नहरों द्वारा, पहाड़ियों 
था नदियों से नालियों द्वारा पानी लाया जातां था। जहाँ दलदल था वहाँ से पानी 
“निकालकर भूमि को कृषि योग्य बना लिया जाता था | ईरान की इस कला का 
-अनुकरण अनेक देशों ने किया | राज्य की ओर से प्रेरणा दी जाती थी कि अन्य 
देझों से वृक्षों और फलों के पेड़ों को छाकर ईरान में छगायें। लोगों को बाग छूग- 
वाने का शौक था । ईरान में नदियाँ तथा उपजाऊ भूमि अनुपाततः कम थी, इसलिए 
अन्न कम होता था| अतएवं उसकी कमी फलों तथा मांस से पूरी की जाती थी । 
शिकार और मछली पकड़ने का लोगों को शौक था। 

ईरान ३०९ 


ईरान में व्यापार तथा तत्सम्बन्धी व्यवसायों की चिन्ता कंम थी । बाहरी 
साम्राज्य से धन प्राप्त कर ईरान के लोग तैयार माल खरीदना काफी समझते थे। 
व्यापार एवं सेना संचालन के लिए उन्होंने अच्छी और बहुत-सी सड़कें बनवा दी 
थीं। एक सड़क तो १५०० मील लम्बी थी । सड़कों के पास अच्छी-खासी सराएँ, 
शाही डाक बंगले थे। सड़कों पर पथिकों की रक्षा का प्रबन्ध रहता था। ईरान 
'का व्यापार क्षेत्र एशिया, अफ्रीका और दक्षिणी यूरोप तक फैला हुआ था । नदियों 
के मार्ग से भी छाम उठाया जाता था । आवश्यकता पड़ने पर उन पर पुरू बना 
“दिये जाते थे । दारा ने मिस्र की नील नदी से छाछ समुद्र को जोड़नेवाली नहर की 
सफाई करवा कर उसे पूरा भी करा दिया जिससे जहाज आने-जाने लगे | वहाँ 
का व्यापार विदेशियों के हाथ में था क्योंकि ईरानी उसे नीची नजर से देखते थे । 
साम्राज्य के प्रान्तों के टैक्सों से राजकोष में इतना धन और सम्पत्ति आती थी 
कि उससे शासकों की सभी आवश्यकताएँ अच्छी तरह पूरी हो जाती थीं। लीडिया 
के सिक्कों की देखादेखी वैसे ही' सोने और चाँदी के निश्चित वजन के सिक्‍के दारा 
'के समय से प्रचलित हो गये थे। बैंकों की स्थापना से व्यापार बड़े पैमाने पर हो 
सकता था। चेकों द्वारा लेन-देन होता था । नाप और तौल के नियम और साधन 
'भी तिश्चित कर दिये गये थे। ईरान साम्राज्य में लोहा, सोना, चाँदी, ताँबा तथा 
लकड़ी आदि सभी आवश्यक धातुएँ काफी मात्रा में पायी जाती थीं। जैरेक्सीज़ 
के समय में मज़दूरों को मज़दूरी का तीसरा भाग सिक्‍कों में और बाकी खाद्य या 
पेय वस्तुओं के रूप में दिया जाता था । कुछ समय के बाद ही दो-तिहाई मजदूरी 
सिक्कों में दी जाने छगी । पुरुषों, स्त्रियों और बालकों की मजदूरी की दर पेजों 
तथा योग्यता के अनुसार निश्चित' की जाती थी । पुरोहितों की दक्षिणा भी बाँध 
दी गयी थी। साम्राज्य के कामों में नियुक्त मज़दूरों और उनके वेतन आदि का 
प्रबन्ध करने के छिए एक विभाग बना हुआ था। 


'शिक्षा-दीक्षा 


जिस प्रकार ईरान वालों को व्यापारादि का शौक न था, उसी प्रकार विद्या- 
भ्यास से भी उन्हें अनुराग न था। सात ब् की उम्र होने पर अच्छे घर का बालूक 
पाठशाला जाता था जिसका संचालन पुरोहितों के हाथ में था। पाठ्शालाएँ 
मन्दिरों अथवा पुरोहितों के घर में छगती थीं। धर्म, कतंव्याकर्त॑व्य, चिकित्सा 
तथा कानून की शिक्षा बीस या चौबीस वर्ष की आयु तक दी जाती थी ।. बालूक 


३१० विश्व-इतिहास 


प्रायः पाठ कण्ठस्थ कर लेते थे। विनय तथा आचार की शिक्षा को महत्त्व दिया 
जाता था । कुछ लोगों को शासन कला की भी शिक्षा दी जाती थी । प्रत्येक व्यक्ति 
के लिए चाहे वह अमीर हो अथवा साधारण श्रेणी का, सैनिक शिक्षा, तैरना, अश्वा- 
रोहण, अस्त्रशस्त्र संचालन तथा बाण विद्या सीखना अनिवार्य था। शिक्षा्थियों 
की सहनशीलता की कठोर परीक्षा ली जाती थी। साधारण श्रेणी के लोग पढ़ना- 
लिखना अनावश्यक समझते थे । सैनिक शिक्षा को ही वे उचित तथा काफी समझते 
थे। ईरान की शिक्षा का ध्येय व्यक्ति में विनय, शिष्टाचार, व्यवहार-कुशलूता तथा 
बीरता, स्वाभिमात और पौरुष के गुण पैदा करना था । विद्वान्‌ और धुरन्धर 
पण्डित बनना उनका आदर्श न था। 

प्राचीन ईरान में कई भाषाएँ बोली जाती थीं, किन्तु राजभाषा तथा' धर्मे- 
भाषा संस्कृत से बहुत कुछ मिलती-जुलती थी। फारसी, एलामी तथा बेबिलोनी 
भाषाओं को राष्ट्रभाषा का स्थान दिया गया था। बेबीलोन के अक्षरों से ईरानियों 
ने ३६ अक्षर बना लिये थे जो उनके व्यवहार के लिए काफी समझे गये थे। लोगों 
में लिखने-पढ़ने का शौक न था | वहाँ लेखक थोड़े वेतन पर नौकर रख लिये जाते 
और उनसे सब काम लिया जाता था। कविता, गान तथा कहानियों में 
उनको कुछ रुचि' अवश्य थी अन्यथा साहित्य से सम्भवत: उन्तको कोई सरोकार न 
था। उनकी राय में वह व्यर्थ ही था । हाँ, गानें-बजानें, नाच रंग से उनका चित्त 
न उचटता था। यह मनीवृत्ति भी साम्राज्यीय सम्पदा का परिणाम थी । यद्यपि 
पुरानी फारसी के लेख क्यूनीफार्म लिपि में ईसा पूर्व सातवीं शती के मिले है तथापि 
उस लिपि का विकास अत्यन्त शिथिर और नगण्य-सा रहा। इसका एक यह भी 
कारण हो सकता है कि हखमनी युग में मित्र से भारत के पश्चिमोत्तर प्रान्तों तक 
“आरमइक में प्रायः छिखा-पढ़ी होती थी । फिर भी फारसी के शिलालेख क्यूनीफार्म 
लिपि में खचित किये जाते थे। पेपाइरस पर करूम और रोशनाई से लिखने का 
रिवाज था। ईरान में मूतिकछा का विकास बहुत कम हुआ क्योंकि उसके पीछे 
धामिक अथवा कलात्मक प्रेरणा का अभाव था । फिर भी पशुओं के वास्तविक 
अथवा काल्पनिक भित्ति-चित्र तथा काँसे की बनी मूर्तियाँ सुन्दर, सजीव तथा गति- 
प्रदर्शक है ।' 
कला... 


ईरान में केवल गृह-निर्माण कला का. तो यथेष्ट विकास हुआ, किन्तु अन्य 

व्यय... >> 








ईरान ३११५ 


कलाओं का संवर्धन न हुआ । ईरानी सभ्यता की यह एक बड़ी कमी रह गयी । 
गृह-निर्माण के विधान में उतकी करा की अपनी विद्येषता थी । उनके यहाँ देवालयों 
की अधिक आवश्यकता न थी, अतएव वहाँ गृह-निर्माण विधान की ही विशेष उन्नति 
हुईं। वहाँ के ध्वंसावशेषों से ज्ञात होता है कि ईरानियों को बड़े आँगनों, चबूतरों, 
बारह॒दरियों, पतले सुन्दर खम्भों, चोड़ी सीढ़ियों, खुले बड़े कमरों, दीवारों पर 
चमकीले पालिशदार रंगीन टाइलों को विविध भाँति सजाने तथा बागों का शौक 
था। कहीं-कहीं उन ठाइलोों पर मेसोपटेमिया के फैदन के चित्र भी बने रहते थे । 
किन्तु ये सब विशेषताएँ अन्य विदेशी' कलाकारों से ली गयी थीं। ईरानियों को 
उनका विश्येष श्रेय न था । ईरानी सम्राटों को नगर निर्माण करने का शौक था । 
सियाक, सूसा, पर्सिपोलिस, विशपुर, फीरोजाबाद आदि नगर बड़े शानदार और 
कलापूर्ण थे । वहाँ के खम्मों, चबूतरों, टाइलों आदि पर बने पशुओं और मनुष्यों 
के चित्र तथा मह॒लों की बनावट से यह स्पष्ट है कि स्थापत्य कलछा ने वहाँ अच्छी 
उन्नति की । 


श्‌ः 


धम 


आर्यों के आगमन के पूर्व ईरान वाले भूलोक और आकाश्ञ कें देवता वरुण 
को प्रमुख देव मानते थे । उसके बाद अहुर मज़दा तथा मित्र आदि थे। प्रत्येक 
आधिव्याधि और ज्वर आदि रोगों का मूछ कारण कोई-न-कोई देवी शक्ति समझी 
जाती थी । सबसे भयंकरी शक्ति सुरापान से उन्‍्मत्त एषमा' नाम की थी। पिशाचों 
में भयंकर नसुद्रज' प्रधान गिने जाते थे। अनिष्टकारी, कष्टदायिनी तथा आपत्ति 
विपत्ति की फैलाने वाली यावत्‌ शक्तियों का प्रधान, पापात्मा अग्रमैन्यु' था। इन सब 
अनिष्टकर शक्तियों और पिशाचों को शान्त रखने के लिए सुगन्धित द्रव्यों के साथ 
झाड़-फूँक आदि का उपचार किया जाता था। देवताओं को पश्मु बलि देकर प्रसन्न 
किया जाता था । मग (मीड) वंश के लछोग इन पूजाओं में पुरोहित ओर याज्ञिक 
का काम करते थे । मग पुरोहित युद्ध में भी सेनाओं के साथ जाते ओर देवताओं 


की सहायता प्राप्त करने का प्रयत्न करते थे। 


कहा जाता है कि आये लोग शुभ गुण सम्पन्न देवताओं की कल्पना अपने साथ 
लेकर आये । उनके सबसे प्रमुख देवता थे आहर (देवाधिपति) और मज़दा 
(ज्ञान स्वरूप )। आहुर की अनेक पत्नियाँ थीं जो प्रायः नदियों की देवियाँ थीं ॥ 
अंनाहिता आहुर भज़दा की प्रतिरूप मानी जाती थी। प्राचीन हखमनी वंश के 

आरम्भ काल में अनाहिता, किरिरिश एवं ननैया आदि नामों से देवी की पूजा खूब 
प्रचलित थी। उसके बाद मित्र या मिथ्य का स्थान था जो कभी सूर्य, कमी आकाश, 
कभी ऊषा' के रूप में प्रकट होता था। न्याय करना उसका एक विशेष' कतेव्य' 
था। इसीलिए उसके दस हजार नेत्र और हजार कान थे। जिस पर वह प्रसन्न हो 
जाता उसको हरी-मरी भमि, गोधन, पूत्र तथा रूपवती स्त्रियाँ प्रदान कर देता । 
उसे प्रसन्न करने के लिए किसी पुरोहित, पुजारी की आवश्यकता न थी। केवल हाथ 
उठाकर उसका गुणगान और अपना मनोरथ कहकर सविनय याचना करने ही से 
काम सिद्ध हो जाता था।। यदि कोई अधिक कठिन समस्या आ जाती थी तो होम 
(सोम ) रस के साथ बैल की बलि चढ़ा दी जाती थी। नौरोज़ के वाषिक जातीय 
उत्सव के अवसर पर राजा सोमरस पीकर मस्ती के साथ नाचता और इवेत घोड़े 
की बलि चढ़ाता था । उसका विशेष कारण यह था कि यूद्धों का नेतृत्व भी सिथ्र का 
ही कर्तव्य समझा जाता था । उसी में दुष्ट शक्तियों को परास्त करने की क्षमता 
थी । संग्राम में उसके बायीं ओर रष्ण' और दाहिनी ओर ज्ौष ओर आगे विजयी 
धर्म और बल-बीरता प्रदायिनी देवी रहती थी । वेरेत्रध्न अथवा वृत्रष्त मायावी 
देवता था। था तो वह वाय्‌ देवता किन्तु इच्छा करने पर पशु-पक्षी अथवा मनुष्य 
का वेश धारण कर लेता था । राजशतक्ति, स्वास्थ्य और बीये ओज प्रदान करना 
प्रायः उसके अधिकार में था। उपर्यक्त प्रमुख देवताओं के सिवा तिष्टूषुट्रय 
(नक्षत्रों के देवता), माह (चन्द्रमा), जम (पृथ्वी), वाह्य (वायू ), अपन नतर 
(जल ), अतर (अग्नि) आदि देवता भी थे। अनाहिता नाम की पर्वत-निवासिनी 
पवित्र देवी की क्रपा से पृथ्वी पर पवित्र जल का प्रवाह बहा । गाय को वे सेवनीय 
मानते थे। यज्ञ में होम (सोम) पात को वे धारमिक कृत्य का अंग समझते थे । 
यज्ञ के अवसर पर पश्नुबल्ि देने की प्रथा भी प्रचलित थी । 

उपर्युक्त धारणाओं और विधानों में प्रख्यात धर्म-प्रवर्तेक जरथुष्ट्र ने कुछ: 
विचारणीय संशोधन किये । ईसा की छठी शती में आरमीनिया या मीडिया प्रान्त 
में उनका जन्म (६३० अथवा ५३० ) हुआ माना जाता है। उनके स्पितम वंशज 
पिता का नाम पौरुषस्य और जननी का नाम गुग्धोव था। उन्होंने सम्भवतः 
दों देवताओं आहुर और मज़दा' को मिलाकर एक आहुर मज़दा' की कल्पना 
* की और उन्हें देवाधिदेव मानकर उनकी अनन्य भक्ति का प्रचार किया। उनके 
' सिद्धान्त के अनुसार वस्तुत: वही एक मात्र देवता प्रकाशस्वरूप है। उसे किसी अन्य 
देवी-देवता की आवश्यकता नहीं, क्योंकि वह सर्वशव्तिमान और अद्वितीय है # 


ह. -७-०७५ ७०० «७ है ९. उ५०रदेशीनआ- सकमरेपाओ+जपन्‍नमत प०-म्त५. ० न्लथओ-सलपश रण १९९ पाशाल, 

उसी ने विश्व की रचना की है और वही सबके भरण-पोषण का प्रबन्ध करता है । 
इस दृष्टि से जरथुष्ट्र को एकेश्वरवादी . मानता चाहिए । प्रचलित देवताओं को 
वे देवता नहीं, वरन्‌ दैत्य अथवा मिथ्या कहते थे। किन्तु उनके मतानुसार आहुर 
भज़दा की विविध दक्तियों की कल्पना की जा सकती है और तदनुसार उन्हें विभिन्न 
नाम दिये जा सकते है। उस दृष्टि से स्पन्त मैन्यू (पवित्रात्मा), आश (धर्मंतत्त्व), 
बनोहमनः (सहिचार) आदि सात मुख्य और आशिर (भाग्य), विधि (ज्रोष), 
सेवा और अतर (अग्नि) गौण शक्तियाँ मानी जा सकती हैं। आहुर मज़दा का 
विशिष्ट निवासस्थान क्षश्व॒ लोक है। 

शुभ गुण सम्पन्न आहुर मज़दा का पापात्मा अहेरिमत से निरन्तर संधर्ष होता 
रहता है। इस धारणा के मूल में यह विचार है कि विश्व में प्रकाश तथा अन्धका र, 
घर्मं तथा अधर्म, पृण्य तथा पाप, ज्ञान तथा अज्ञान का पारस्परिक इन्हे स्वभावत: 
अनन्त काल से चला आ रहा है। अन्ततोगत्वा शुभ गुणों की अशुभ पर विजय 
होती रहेगी । पापात्मा के ही कारण संसार में अनेक प्रकार के कष्ट, वेदनाएँ और 
पाप फैले हुए है । जरथुष्ट्र के मत से जीव' ही मुख्य तत्त्व है। शरीर उसका वाहन 
मात्र है। मनुष्य को स्वतन्त्रता है कि उन दो प्रवृत्तियों में से वह जिसका चाहे 


अनुसरण करे । इतना निश्चित है कि अन्ततोगत्वा शुभ की विजय और अशुभ की 


'पराजय होगी । यह स्मरण रखना चाहिए कि अन्तिम निर्णय न्‍्यायमूलक ही होगा, 
न कि दयामूलक । सब हिसाब-किताब व्यक्ति के मरने पर किया जायगा | शुभ- 
'गुण-विभूषित मन, वचन एवं कर्म से ही सुख, शान्ति और निस्तार की सम्भावना 
है, अन्यथा नहीं । शुभ मार्ग वाले स्वर्ग जायेंगे और कुकर्मी अग्नि में जलते-सुलगते 
रहेंगे । मत, वचन एवं कर्म से जो शुद्ध होते हैँ वे ही स्वर्ग प्राप्त करने के अधिकारी 
होंगे । सारांश यह कि कर्म ही जाँच की एकमात्र कसौटी थी। कुछ लोगों का विचार 
है कि ईरानी विचारधारा से ही यहूदिय़ों, ईसाइयों और मुसलमानों ने शैतान की 
'कल्पना ली है । ह | ह 
: जरथुष्ट्र ने होम (सोम) आदि सभी मादक द्रव्यों के सेवन का घोर विरोध 
“किया ) पशुबल्ि और पर-पीड़ा का विरोध तो किया ही, सबके साथ दया के व्यवहार 
का उपदेश भी उन्होंने दिया। इस विषय-में उनका मत भारत के उनके समसामयिक 
गौतम बुद्ध के मत से मिलता-जुलता है । हेरोडोटस लिखता है कि ईरान में न तो 
सन्दिर थे और न मृर्ति-पूजा होती थी। यह ठीक है कि ईरान में ग्रीकों के से प्रतिमा- 
अतिष्ठित मन्दिर न थे । उनके धामिक कृत्य भी खुले स्थानों में होते थे किन्तु पत्रित्र., - 

अग्नि की रक्षा के लिए विशिष्ट ढंग के गृह बनाये जाते थे । वे देवी-देवताओं की 
प्रतिमाएँ भी बनाते थे । ईरानी लोगों में मूर्ति-पुजाथे अनाहिता देवी के मन्दिर 
एकबताना, सूसा आदि अनेक नगरों में स्थापित किये गये । इनमें पक्ष-सहित सूर्य 
बिम्ब के ऊपर अहुर मज़दा का कमर से ऊपर का माग निर्मित किया जाता था ॥ 
सम्भवतः वह कल्पना ईरानियों ने मिस्र देश से प्रहण की होगी । पक्षों को आकाश 
का और उस पर बनी मूर्ति को अहुर मज़दा का प्रतीक माना जाता है । जरथुष्ट्र ने 
मनुष्य के मृतक शरीर को जलमग्त करने, अग्निदाह देने तथा पृथ्वी में गाड़ने को 
इसलिए बुरा कहा कि उससे जल, अग्नि तथा पृथ्वी तत्व अपवित्र हो जाते है । 
इसलिए उन्होंने शव को पशु पक्षियों को खाने के लिए छोड़ देना ही सबसे अच्छा 
ढंग बताया । मगवंशी पुरोहितों की वैयक्तिक जीवनचर्या, उनके आचार और 
संगठन को सुधारने का उसने प्रयत्त किया । सरकू और सुनियन्त्रित जीवन-यापन 
की ओर उनको आक्ृष्ट कर उसने उनकी' पूर्व सम्मानित तीन श्रेणियाँ निर्धारित 
कर दीं । पहली श्रेणी के लोग मोबेद' (अनुयायी ), दूसरी के मोबेद ' (श्रेष्ठ) 
ओर तीसरी के दुस्तूर मोबेद' (उत्कृष्ट) कहलाये। उन्होंने गाथा नामक धार्मिक 
और दाशं॑निक ग्रन्थ की रचना की । 

जरथुष्ट्र और उनके मत का मीडियों ने घोर विरोध किया और जरथुष्ट्र 
को मार डालने का प्रयल भी किया गया । छाचार होकर उनको अपनी जन्ममभूमि 
से पाथिया के हवमनी सरदार विशतास्पक के पास चला आना पड़ा। स्वागतपूर्वेक 
उसने उनके मत को ग्रहण किया । उसी सरदार का पुत्र सुप्रसिद्ध सम्राट दारा उस 
मत का अनुयायी ही नहीं, वरन उत्साही प्रचारक भी हुआ । 


शासन 

साम्राज्य का मुख्य अधिपति सम्राट्‌ था जो शासन, सेना तथा न्याय व्यवस्था 
का एकमात्र अधिकारी था। उसकी आज्ञाएँ तथा निर्णय अन्तिम एवं अबाध मानी' 
जाती थीं । दारा ने यह घोषणा की थी कि अहुर मज़दा ने ही उसको सम्राट्‌ बनाथा 
हैं और न्यायाधीश देवता शम्स की आज्ञाओं का पालन करना उसका परम कर्तव्य है। 
फारस में छः: या सात वंश प्रमुख माने जाते थे । उनके कुछ-पतियों को महत्त्व 
पूर्ण विषयों पंर अपनी सम्मति देने का अधिकार था । उनकी एक समिति थी जिसे 
सम्राट की परामशंदात्री संस्था कहा जा सकता है। उनकी सम्मति का सम्राट 
यथासाध्य आदर करंता था। समिति-को सम्राट का उत्तराधिकारी चुनने का अधि- 





| 
| 
; 
गे 
र् 
| 
५ 
;। 
] 
३ 
|; 
* 
; 
| 
॥। 
! 
॥; 
; 


ईरान ३१५ 


कार था, किन्तु प्रायः वह राजकुमारों में से ही चुना जाता था। केन्द्रीय शासन में 
कई विभाग होते थे। प्रत्येक का एक अध्यक्ष होता जिसके नीचे अनेक कर्मचारी 
कार्य करते थे। जमीन, खेतों, बगीचों, पशुओं, खानों, व्यापार तथा व्यापारी माल, 
घाटों और बन्दरगाहों पर कर लगाया जाता था। 


प्रान्तीय शासन 


ईरानी साम्राज्य का विस्तार अफ्रीकी मरुभूमि से भारत की सिन्धु नदी तक 
और अरमीनिया तथा मध्य एशिया से अरब सागर तक था, उसमें तीस जातियों के 
लोग बसते थे जिनमें असभ्य, अर्धेसभ्य तथा सुसमभ्य संस्क्ृतियाँ प्रचलित थीं । 
साम्राज्य की जनसंख्या अनुमानतः पाँच करोड़ थी जो प्राचीन यूग की गणना में 
वहुत बड़ी समझना चाहिए। उसकी ऐतिहासिक, घामिक, सामाजिक, सांस्कृतिक, 
नेतिक एवं राजनीतिक विभिन्नताओं और विशेषताओं की कल्पना की जा सकती 
है। उस बड़ी समस्या की पूर्ति करने में ईरान ने आइचर्यजनक सफलता प्राप्त की । 
सब तात्कालिक समस्याओं, व्यावह्रिकताओं तथा ईरान से पूर्व के साम्राज्यों के 
पुराने अनुभवों पर विचार कर साम्राज्य शासन के कुछ सिद्धान्त निर्धारित किये 
गये । यही उचित समझा गया कि जहाँ तक सम्भव हो प्रान्तों की सामाजिक, 
धामिक, आर्थिक, संस्थाओं, भाषाओं, रीतिरिवाजों, आदि में हस्तक्षेप त किया जाय 
और न उन पर अनावश्यक आरोप की चेष्टा ही की जाय | जहाँ तक हो सके उनका 
सम्मान, पोषण एवं प्रोत्साहन किया जाय । यहुवियों को सम्राट ने जेरुसलेम वापस 
करके अपना धार्मिक संगठन बनाने की स्वतन्त्रता दे दी । उस साम्राज्य में तीन 
भाषाएँ. . .फारसी, एलामी तथा बेबिलोती. . .प्रचलित थीं। नीति की मूलगत 
उदारता के कारण प्रान्तों में सन्‍तोष तथा शान्ति रहने की अधिक सम्भावना थी । 

कायरस ने प्रान्तीय शासकों को बहुत अधिक स्वतन्त्रता दे रखी थी, जिसका 
फल साम्राज्य के लिए अहितकर-सा रहा। इसलिए दारा ने शासन में कुछ परि- 
वर्तेत कर दिया । साम्राज्य बीस या तेईस प्रान्तों में विभकक्‍त था । तदनुसार 
प्रत्येक प्रान्त में एक प्रशासक नियुक्त किया जाता था। कुछ प्रान्त ऐसे भी थे जो 
विजित होने के पहले स्वतन्त्र राज्य थे। उनके क्षत्रपों के अधिकार कमोबेद वैसे 
ही थे जैसे कि वहाँ के राजाओं के थे। प्रान्त के क्षत्रप की मर्यादा ऊँची और अधि- 
कार बड़े थे। शान्ति बनाये रखना, न्याय करना, समीपस्थ राज्यों से राजनयिक 
सम्बन्ध कायम रखना और आवश्यकता पड़ने पर युद्ध करना, अपने सैनिक एकत्रित 

करना, ठाठबाटदार शासन बनाये रखकर केन्द्रीय शासन को पेशकश या खिराज' 
देने के लिए प्रान्त की आथिक स्थिति के अनुसार द्रव्य, साजो-सामान तथा अन्य 
पदार्थ जुटाने की व्यवस्था करना आदि क्षत्रप के मुख्य कत्तंव्य थे। प्रशासन के 
सिवा प्रत्येक प्रान्त में एक सेनाध्यक्ष, एक. अर्थ (वित्त) मनन्‍्त्री सम्राट्‌ स्वयं नियुक्त 
करता था। वे भी एकमात्र सम्राट के प्रति ही उत्तरदायी थे। उनके कार्यों तथा 
गतिविधि की जाँच करने के लिए प्रत्यक्ष अथवा गुप्त निरीक्षक रहते थे। वे निरी- 
क्षक अपनी रिपोर्ट सम्राद को सीधे भेजते थे। प्रान्त के तीनों मन्त्री अपने-अपने 
क्षेत्र में पूर्ण अधिकार रखते थे। प्रायः उनका चुनाव फारस के कुलीनों में से किया 
जाता था। सम्राद के वंशज भी प्रशासक नियुक्त किये जाते थे। प्रशासकों के 
साथ एक सेक्रेटरी (सचिव) होता था जो उनके विभागों के कार्य सम्पन्न करता 
और केन्द्रीय शासन को समाचार भेजता रहता था । द 

शासन, सेना तथा व्यापार की सुविधा के लिए साम्राज्य में बड़ी-छोटी सड़कों 
के जाल बिछे हुए थे जिनको यथासम्भव ठीक-ठाक रखने का प्रबन्ध था। सबसे 
बड़ी सड़क जो सूसा से एफिसस तक जाती थी, सोलह सी सत्तर मील लम्बी थी । 
दूसरी बड़ी सड़क सिन्ध नदी के किनारे से काबुल, हमदान, बेबिलोन, होती हुई 
करीब-करीब मिस्र तक जाती थी। सड़कों पर चौदह या पन्द्रह मील के फासले पर 
चौकियाँ बनायी गयी थीं, जहाँ डाक ले जाने के लिए तेज घोड़ें मौजूद रहते थे । 
ईसा से पूर्व चतुर्थ शती में घोड़ों तथा अन्य भारवाही खुरदार पशुओं के खुरों में 
ताँबे, चमड़े अथवा घोड़ों के बालों से बने नाल बाधने का रिवाज चल पड़ा था । 
दो-तीन शती बाद लोहे की नालबन्दी भी प्रचलित हो गयी । जिससे पशुओं का 
उपयोग अधिक सनन्‍्तोषजनक हो गया । जिस रास्ते को कारवाँ नब्बे दिनों में ते 
करते उसे राजकीय डाक चौकी वाले सात दिन में ही ते कर डालते थे। उसी सुविधा 
के कारण सम्राट्‌ को अपने सुविस्तृत साम्राज्य के समाचार बराबर मिलते रहते 
थे। सब प्रान्त एक से त थे। कोई अधिक और कोई कम सम्पन्न था.। इसी कारण 
कर वसूल करने के लिए समान नियम नहीं रंखें यये। प्रान्त.की आर्थिक एवं शास-: 
_निक स्थिति के अनुकूछ कर लगाया जाता था। खर्च काटकर जो बचता वह केन्द्रीय 
. झासनः के पास भेज दिया जाता था | बहुत सम्भव. है कि प्रत्येक प्रान्त से प्राप्य 
कर का पूर्व अनुमान केन्द्रीय शासन द्वारा कर लिया जाता हो। फारस और मीडिया 
प्रान्तों से कर के बदले केवल सैनिक लिये जाते-थे । हिन्द प्रान्त से प्रचुर परिमाण में 
स्वर्णधूलि छी:जांती थी और बेबीलोनिया.से एक सहस्र टैलेप्ट चाँदी ली जाती 





ईरान ३१७ 


थी। कर द्रव्य तथा पदार्थों के रूप में लिया जाता था। प्रान्त के शासन पर 
प्रान्तीय सम्राट ने जो कानून प्रचलित किये वे सरल और सहानुभूतिमूलक थे । इसी 
कारण लोगों में वैसा असन्तोष नहीं फैला जैसा पुराने साम्राज्यों के यूग में होता 
था। ईरान की साम्राज्य-नीति तथा आद्शों का प्राचीन इतिहास एवं सभ्यता में 
अपना विशिष्ट स्थान है । 


सेना 

ईरान की सेना अठारह राख तक कही जाती है। पन्‍न्द्रह से पचास वर्ष तक 
के पुरुष आवश्यकता पड़ने पर सेना में अनिवार्य रूप से बुलाये जा सकते थे। आना- 
कानी करते वाले को कठोर दण्ड दिया जाता था। यह विश्ञाल सेना दस, सौ, हजार 
दस हजार के दलों में संगठित और साम्राज्य के उपयक्त स्थानों पर नियक्त रहती 
थी। दो सहस्र चुने हुए अश्वारोही तथा दो सहस्न पदाति सम्राट की सेवा में निरन्तर 
रहते थे । उनके सिवा दस हजार ऐसे चुने हुए सैनिकों का एक दल था जो सम्राट 
के लिए मृत्यू का भी सामना करने के लिए तैयार रहता था। यह दल अमरदी' 
के ताम से प्रसिद्ध था। ईरानी सेना चतुरंगिणी थी अर्थात्‌ उसमें हाथी, घोड़े, 
रथ और पैदल थे । उसके सिवा बारह सौ जहाजों का बेडा भी साम्राज्य की सेवा 
में नियक्त था । सैनिक विभाग तथा शासन विभाग पृथक-पृथक संगठित थे। 
प्रान्तों के शासक सेट्रप (क्षत्रप ) कहे जाते थे । स्थिति विशेष में उन्हें सीमित सैतिक- 
अधिकार दे दिये गये थे । 
न्याय 

धामिक एवं नैतिक दृष्टि से ईरान का सम्राट्‌ न्‍्याय करना राज्य का परम 
कर्तव्य मानता था । साम्राज्य के न्यायालय में सात न्यायाधीश रखे जाते थे | 
उसके अतिरिक्त अनेक स्थानिक न्यायालय भी स्थापित थे। कभी-कभी न्याय करने 
के लिए स्त्रियाँ भी नियुक्त कर दी जाती थीं। साधारणत: न्यायाधीश आमरण 
नियुक्त किये जाते थे। यदि उन पर अन्याय करने अथवा रिश्वत लेने का दोषः 
साबित होता था तो उनको पद-च्युत ही नहीं, वर॒न्‌ कठोर दण्ड भी दिया जाता था ।' 
यदि न्यायकर्ता अन्याय करता अथवा रिब्वत छेता तो शारीरिक दण्ड ही नहीं, 
कभी-कभी उसे प्राण-दण्ड भी दिया जाता था। मुकदहमों का फैसला जहाँ तक हो” 


सकता, शीघ्र कर दिया जाता था। अभियोक्‍्ता तथा अभियुक्त को अपने पंचों को: 

चुनने का अवसर दिया जाता था। विष-पान, रक्त-शोषण, अंग-मग, कोड़ों, 
जुर्माने, कैद, आदि की सजा दी जाती । राजद्रोह, बलात्कार अदि कुछ अपराधों 
को छोड़कर ईरान में प्राणदण्ड देने का नियम न था। 
पतन के का रण 

प्राचीन ईरानियों के पतन का कारण उनके साम्राज्य की विशाकृूता और 
आचरणों की अ्रष्टता थी। साम्राज्य में अनेक मत-मतान्तर, आचार-विचार, 
और विविध भाषाभाषी जातियाँ सम्मिलित थीं जिनकी अपनी-अपनी विद्येपताएँ 
तथा व्यक्तित्व थे। यद्यपि उन विभिन्न तत्त्वों को एक सा रखने की कला में ईरा- 
नियों ने अपूर्व कुशलता का' परिचय दिया तथापि उन्हें अनिश्चित काछू तक एक 
सूत्र में बाँधे रखना दुःसाध्य ही नहीं, वरन असाध्य-सा था । इतने बड़े साम्राज्य 
से जो समृद्धि और अपार सम्पत्ति ईरानियों को मिली उसने उन्हें प्रमत्त, ऐयाश तथा 
व्यभिचारी बना दिया। नाच-रंग, शराब-कवाब, ऐश-आराम' का बाजार गर्म हो 
गया । गुलछरें उड़ाने में सम्राट और उनके बन्दे छूग गये । राज्यर्सिहासन के 
'लिए हत्याकांड खूब बढ़ा । शासन और सेना के सुधार एवं समयानुसार विकास का 
ध्यान छोड़कर वे ऐन्द्रिक सुखों के साधन में फेस गये । परिणाम यह हुआ कि 
साम्राज्य इतना निर्बेड हो गया कि यूनानी विजेता के दो धककों में ही वह छिल्न 
भिन्न हो गया। चूँकि जनता ने स्वतन्त्रता तथा स्वावलम्बन की दीक्षा न पायी थी 
और सदा सम्राट तथा शासकों की मुखापेक्षी रही थी, अतएवं उनका विनाश होते ही 
प्राचीन ईरान की प्रजा का बल एवं वेभव भी विलीन हो गया । 

. उपर्युक्त विवरण से यहू स्पष्ट है कि व्यापार, कला, विज्ञान तथा साहित्य 
क्ेक्षेत्रों में प्राच्नीन ईरान ने कोई स्मरणीय कार्य नहीं किया । उनकी मुख्य कृतियाँ 
शासन-कौशल, शासितों के प्रति उदार नीति एवं सदाचार-पोषक एकेइ्वरवाद- 
मूलक धर्म के क्षेत्रों में मानी जाती है'। वृहत्तर साम्राज्य के हासन की कला में 
सम्भवतः रोम साम्राज्य के सिवा कोई भी देश ईरान का अतिक्रमण नहीं कर 
पाया । इस ओर उसने जो पथ-प्रदर्शन किया उससे रोम ने भी लाभ उठाया। 
उसके संगठन का अनुकरण शतियों तक वहाँ होता रहा। ईरान के लिए यह कम 
गौरव की बात नहीं है। 


ईरान-पाथिया 


आधुनिक खुरासान: और उसके आस-पास के उत्तरी मरु भूमाग का प्राचीन 


$ 

नाम पारतक्क अथवा पार्थव था। उसके तथा केस्पियन सागर के बीच में हेरकेनिया 
प्रान्त था। वह प्रान्त हखमनी वंश के साम्राज्य में था। ३३० ई० पू० अलेक्ज़ेण्डर 
ने उसे भी जीत लिया । वहाँ अरधंबर्बर संचरणशील कबीले केस्पियन सागर के 
पूर्वीय ओर से आकर बसे। पार्थ॑व प्रदेश में बसने के कारण वे लोग पाथियन नाम 
से प्रसिद्ध हुए । पार्थियनों का सामाजिक संगठन बहुत कुछ यूरोप के मध्ययुग की 
सामन्तद्ाही से मिलता-जुलता है। उन्तके सात प्रमुख वंश थे और उन्तसे छंगी 
बड़े ओर छोटे सरदारों की सम्बद्ध श्ृंखछा भी काफी फैली हुई थी'.। सिपाही अपने 
सरदारों और सामनन्‍्तों से जितना अनुरक्त थे उतना राजा से नहीं। आवश्यकता 
पड़ने पर वे अपने नेताओं के आज्ञानुसार सैनिक सेवा करने को तैयार हो जाते थे । 
पाथियनों की सेना धुड़सवारों की थी । हाथियों का उसमें कोई स्थान न था किन्तु 
उनकी जगह ऊँटों के दल होते थे । घुड़सवार लोहे का झिंलम बख्तर पहनकर 
भालों और तलवारों से लड़ते थे । 

ग्रीस के सेल्यूकस वंश के शिथिल होने पर स्काइथियन जाति की दाही शाखा 
के परनी कबीले ने जोर पकड़ना शुरू किया । वे लोग बड़े प्रसिद्ध घुड्सवार और 
युद्धप्रिय थे। संग्राम में वीरगति प्राप्त करना अपने जीवन की वे पूर्ण सफलता मानते 
थे। बिस्तर पर मरना उनकी दृष्टि में दुर्भाग्यमय एवं निन्‍दनीय समझा जाता था। 
ईसा की तृतीय शती के मध्यकाल में उन्होंने बैक्ट्रिया पर आक्रमण किया, किन्तु: 
वहाँ के राजा दिओदस ने उन्तको भगा दियां। तब रूस और ईरान की सीमा पर. 
स्थित पाथिया प्रान्त में वे घुस पड़े । उनके नेता तिरिदतस नें अस्सक (अरसक ) 
नगर में सिहासनारुढ़ होकर अपने स्वतनन्‍्त्र राज्य की घोषणा कर दी। कुछ वर्षों के 
बाद उसने अस्सक से हटकर राजधानी हेकेटामपाइलस में स्थापित की । व्यापारिक 
दृष्टि से वह स्थान अच्छा था क्योंकि पूर्व और पदिचिम के प्रसिद्ध व्यापारिक मार्ग 
पर उसकी स्थिति थी । 

सेल्यूकस द्वितीय ते उन पर चढ़ाई की, किन्तु एण्टिओक में उपद्रव होने के कारण 
उसे वापस छोटना पड़ा। उस अवसर से लाभ उठाकर पाथियतों ने हेरियाना प्रान्त 
पर भी अधिकार जमा लिया | तब से वे अपनी शक्ति संगठित करते और राज्य 
का धीरे-धीरे विस्तार करते रहे । यद्यपि थोड़े समय के लिए एण्टिओकस तृतीय 
ने उन पर अपना आधिपत्य स्थापित कर लिया था, किन्तु द्वितीय शती (ई० पृ०) 
के प्रथम दशक के समाप्त होने के पहले एण्टिआकस को रोमनों ने परास्त किया +# : 
जिससे पार्थिया ही नहीं, बल्कि. मीडिया आदि अन्य -प्रान्‍्त भी स्वतन्त्र हो गये 

'पार्थिया के राजा मिश्वदेतस प्रथम (१७१-१३८ ई० प्ृ०) के नेतृत्व में पाथियनों 
ने भीडिया, पर्सिस, बेविलोन, अमी रिया, सीस्तान, अफगानिस्तान, हेरात, बिछ- 
चिस्तान (गेड़ोशिया ) आदि प्रान्तों पर प्रभुत्व स्थापित कर एक नवीन साम्राज्य 
की स्थापना कर दी। (१६०-१४० ई० १०) । टाइग्रिस (दजला ) नदी के 
बायें तठ पर प्रसिद्ध व्यापारिक नगर सेल्यकिया के सामने केसिफान में पहले उन्होंने 
अपना एक सैनिक केन्द्र (स्कन्धावार) और आगे चल कर अपने नये साम्राज्य की 
राजधानी ही स्थापित कर दी। मिश्रदेतस प्रथम को ही पारथियन साम्राज्य का 
असली संस्थाप्रक कहना अनुचित न होगा । हखमनी साम्राज्य का मवीन भ्रीकों 
के हाथ से उद्धार करने और प्राचीन ईरान की प्रतिष्ठा की स्थापना करने के कारण 
उसने सम्राट्‌ की उयाधि ग्रहण कर ली । यद्यपि उसनें ग्रीकों पर विजय प्राप्त 
की थी तथापि उनके प्रति उसका व्यवहार अच्छा एवं सहानुभूतिपूर्ण था| इतने 
पर भी जब देमेत्रिअस द्वितीय ने विद्रोह का झण्डा उठाया तब उसके साथ बहुत-से' 
ईरानी तथा ग्रीक तथा सेल्यूकिया और बैक्ट्रिया के लोग भी सम्मिलित हो गये । 
पार्थिया के सम्राट ने उसकी परास्त कर पकड़ लिया , किन्तु उप्तको दण्ड देने अथवा 
अपमानित करने के बदले उसका सम्मान कर अपनी पुत्री से विवाह कर दिया और 
हेरेकेनिया प्रान्त का उसे अधिपति बना दिया। यही नहीं, ग्रीकों के प्रति अपनी. 
उदार नीति का वह यथापूर्व पाछन करता रहा। मिश्रदेतस की मृत्यु १३७ ई० 
पू० में हुई । 
मिश्रदेतस का पुत्र फस्तस द्वितीय सम्राद हुआ। ग्रीक राजा एण्टिआकस सप्तम 
ने बड़ी सेता के साथ पाथिया पर आक्रमण किया ।. विजय करता हुआ वह एक- 
बताना तक आ पहुँचा । फ्रस्तस ने सन्धि का प्रताव छेड़ा, किन्तु ग्रीक . नरेश ने. 
पार्थिया को छोड़कर सब जीते हुए प्रान्तों को लौटा देने का आग्रह किया। कुद्ध 
होकर फ़स्तस ने ऐसा आकस्मिक आक्रमण किया कि ग्रींक सेना छिन्न-भिन्न. हो गयी . 
और एण्टिआकस का निधन हो गया। (१२९ ई० पू० ) ।' मेसोपटेमिया पर प्राथि- 
'यनों का प्रशुत्व स्थापित हो गया। बहुत सम्भव था कि' पाथियन विजेता, सीरिया. 
'पर आक्रमण कर देता यदि चीनी तुकिस्तान की स्काइथियन जाति की एक 
शाखा ने मर्व की ओर से एक ही साथ एक़बताना और हेरात एवं सीस्तान पर धावा; 
न' किया होता। .उस भयंकर बाढ़ को रोकने के लिए फ़्स्तस को लौटना-अनिवार्य, 
हो गया। उसे संकट में फँसा देखकर उसके ग्रीक सैनिक दगाबाजी से, भाग निकले 
ईजसका परिणाम यह हुआ कि फ़स्तस मारा गया: ( १२८ ई० पृ०) ॥ बगावतों के 

कारण साम्राज्य छिन्न-भिन्न होने लगा। ऐसी विषम परिस्थिति में मिथ्रदेतस द्वितीय, 
पाथिया के सिंहासन पर आरूढ़ हुआ। (१२३ ई० पू० ) परिचिमी प्रान्तों में शान्ति 
करके उसने पूर्व में मर्वं; हिरात और सीस्तान एवं कन्धारः पर पुनः आधि- 
पत्य जमा लिया । शकों के आक्रमण का विशेष परिणाम यह हुआ कि मध्य एशिया 
और पूर्वी ईरान के ग्रीक राज्य सदा के लिए नष्ट हो गये । फलतः ऑक्सस नदी' 
के उत्तरी और दक्षिणी प्रान्तों में नवीन आक्रमण करने वाली शाखाएँ जम गयीं । 
पश्चिमी दिशा में: बलने वाले लोग शक और पूर्यी दिल्या में यूची अथवा तुखारी थे। 
युत्रियों ने बेक्ट्रिया राज्य को हड़प लिया। उनके कुछ कबीले (प्रथम शती ई० 
पूृ०) पंजाब और सिन्ध में घुस आये और वहाँ के ग्रीक और बैक्ट्रियन राज्यों को 
नष्ट करके स्वयं स्वतन्त्र राज्य करने लगे । किन्तु सीस्तान और अराकोशिया के 
प्रान्तों के निवासियों को पार्थियन वंश के गोण्डोफरस नाम के राजकुमार ने एकता 
के सूत्र में बाँध कर एक नया राज्य स्थापित किया जो सीस्तान से सिन्ध नदी की 
सीमा के इस पार तक फैल गया।... 

मिथ्रदेतस द्वितीय जितना पराक्रमी था उतना ही नीति एवं संगठन कुशल 
भी । उसके पास चीन के सम्राट्‌ ते अपना दूत भेजकर व्यापारिक सन्धिका 


: प्रस्ताव किया जिसको स्वीकार करके उसने ईरान और चीन के व्यापार को 


प्रोत्साहित किया (११५ ई० पू०) 
पाथिया के उत्तर-पद्चिम . में आरमीनिया राज्य था। वहाँ की राजनीतिक 
उंलट-पुलट से उसे यह आशंका रहती थी कि.“रोम वाले वहाँ अपना प्रमुत्व स्थापित 
न करं बैठें । अतएव अवसर पाकर उसने अपने अनुकूल तिग्ननेंस तामक व्यक्ित क़ो 
राज्य-सिहासन प्राप्त करनें में. सहायता दी । एशियाई कोचक के निवास्री सोम 
राज्य की नीति-रीति से असन्तुष्ट और त्रस्त थे। तिग्ननेस ने पाण्टस के मिथ्रदेतस 
(१२०--६५ ई० पू०) की सहायता से एशियाई कोचक को एक प्रबल संगठित 
राज्य बना दिया । रोम वाले अफ्रीका के जुगार्था युद्ध में फँसे होने के कारण उस 
संगठन को रोक न सके (११२--९४ ई० पू० ) । उस युद्ध से फुरसत सिलने:पर 
रोम ने पूर्वी समस्या पर ध्यान दिया । रोमन सेनापति सेला पश्चिमी एशिया के. 
ग्रीकों को हराकर यूफ्रेटीज नदी तक पहुँचा तब मिशथ्रदेतस नें उसके पास सन्ध्रि का 
प्रस्ताव भेजा | सेला को पारथियन शक्ति का यथैष्ट ज्ञान न था। उसको.असम्य 
और बरबर समझकर सेला ने उसके सन्धि प्रस्ताव की ठुकरा दिया (९२६० .पू०) । . 
मिथदेतस ने एशियाई कोचक के निवासियों को स्वानुकूल समझकर रोम से युद्ध 
२१ 

छेड दिया । निश्चित तिथि को इटालियनों का कत्लेआम शुरू हुआ । कहा जाता 
है कि अस्सी हजार स्त्री-पुरुष और बच्चे तलवार के घाट उतार दिये गये। रोम 
के विरुद्ध विद्रोह इतना बढ़ा कि ग्रीस और उसके दक्षिणी और पश्चिमी तटों पर बसे 
इटेलियनों का वहाँ रहना असम्भव-सा हो गया (८९ ई० पू०) । ऐसी विषम परि- 
स्थिति के कारण सेला फिर पूर्व की ओर भेजा गया । ग्रीस की रियासतों को रौंदता 
और लूटता हुआ वह एशियाई कोचक जलमार्गसे पहुँचा। सम्भव था कि युद्ध अधिक 
भयंकर होता, किन्तु अपने बिरोधियों का ज्ञोर रोम में बढ़ता देखकर सेला में मिथ्र- 
देतस से इस शर्ते पर सन्धि कर ली कि रोमनों से छीने स्थानों को वापस कर दिया 
जाय और हरजाना या जुर्माना भी अदा किया जाय (८५ ई० पू०) । 
मिशथ्रदेतस द्वितीय की मृत्यु के बाद पाथिया राज्य कमज़ोर हो गया । तीस 
वर्ष तक वहाँ की आन्तरिक स्थिति इगमगाती रही और राज बदलते रहे । इस 
अवधि में आरमीनिया के तिग्रेनस ने अपनी शक्ति यहाँ तक बढ़ा ली कि उसका 
अधिकार पाथ्थिया के कई प्रान्तों पर स्थापित हो गया । ऐसा प्रतीत होने लगा कि 
पाथिया का राज्य पूर्णतः नष्ट हो जायगा | संयोग से एशियाई कोचक में पाण्टस 
राज्यके हेलेनिक मिश्रदेतस और उसके सहयोगी तिग्रेतस का रोम से युद्ध छिड़ गया । 
रोम ने पार्थिया के राजा फ्रस्तस द्वितीय से सन्धि का प्रस्ताव क्रिया जो उसने स्वीकार 
कर लिया। रोम की सेना जब भयंकर संकट में फेस कर डगमगा उठी तब भी पार्थिया 
ने उसका साथ न छोड़ा । फिर भी रोम के अभिमानी सेनानायक पाम्पे ने पाथियत 
'छोगो की. कदर न की, वरन्‌' उनको तीचा ही समझता रहा। यही नहीं, पाम्पे ने 
पराधिया में फूट छालने तथा उसके कुछ पश्चिमी प्रान्तों को छीन लेने में कोई संकोच 
न किया | रोमनों की कुटिल नीति से क्षुब्ध और अपमानित होकर पाथिया के 
राजा ने, उनका साथ छोड़ दिया और रोम के सेनानायक क्रेसस से ईरान की रक्षा 
करने के लिए उसे युद्ध करना पड़ा। पाया के सुरेन' नामक सेनापति ने करंही 
के युद्ध में रोम की सेना को छिल्न-भिन्न ही नहीं वरन्‌, तष्ठ तक कर दिया। क्रेसस 
: तश्ना उसके पुत्र को प्राणत्याग करना पड़ा (५३-ई० पू०) । रोम वालों को अब 
_ घार्थिया की शक्ति का ठीक अनुमान हुआ । उनकी आँखें खुल गयीं। यह युद्ध 
महत्त्वपूर्ण इसलिए भी समझा जांता है कि यह अलेक्ज़ेण्डर ढ्वारा ईरान की पराजय 
के प्रतिशोध और ईरान के पुनरुत्यान.का प्रंतीक है।' इसके सिवा रोम को.यहू सबक 
भी मिक्का “कि घुड़सवा र सेना का यदि :सुचारु रुप्र से संचालन किया ज़ांय तो पैदल 


के रकः + 


सेना उसका मुकांबिलां नहीं कर. सकती । “उस पांठ को हृदयंगम' कर रोम ने भी 

घुड़सवार सेना का संगठन आरम्भ कर दिया। उस विजय से ईरान की प्रतिष्ठा 
इतनी' बढ़ गयी कि अरब के छोटे-बड़े राज्य उसका फिर सम्मान करने लगे। 
विजय से उत्साहित होकर तथा रोम वालों को गृहयुद्ध में फेसा देखकर पार्थिया 
वालों ने मूमध्यसागर के तट तक अपना आधिपत्य स्थापित करने के प्रयत्न किये । 
सम्भव था कि उनको यथेष्ट सफलता भी प्राप्त होती, किन्तु पाथिया के सम्नाट्‌ 
ओरोदस की ईर्ष्या के कारण सुरेन के वध तथा राजकुमार पकोरस के अपमान ने 
वीरों'का दिल:ज्ञोड़ दिया और असनन्‍तोष बढ़ा दिया। दस वर्ष तक अकमंण्यता चलती 
रही। उसके बाद एक बार फिर आगे बढ़ने का प्रयत्न किया गया। एशियाई कोचक, 
सीरिया, पेलेस्टाइन तक ईरान (पाथियन ) सेना बढ़ती चली गयी । किन्तु रोमनों 
ने उनकी बाढ़ को छल-बल-से रोक दिया । ईरानी सेना को पराजित होकर पीछे 
लौटना पड़ा। बृढ़े ओरोदस से ऊब कर पुत्रों ने उसे मार डाछा (३७ ई० पूृ०) और 
राजसिंहासन के लिए आपस में लड़ाई होने लगी । उनमें से फ़स्तस चतुर्थ को विजय- 
श्री प्राप्त हुई, किन्तु सरदारों और सैनिकों में आपसी लड़ाई-झगड़े ओर दलबन्दियाँ 
चलती रहीं । उस अव्यवस्थित दशा से लाभ उठाने की इच्छा से रोमन सेनानायक 
एण्टनी एक प्रबल सेना छेकर आया । किन्तु पूर्वीय राज्यों और प्रजा को रोमनों की 
निष्टरता, कुटिलता और करता का इतना क़टु अनुभव-था कि किसी ने दिल खोल 
कर उनका साथ न दिया । यद्यपि आरसीनिया जीज़् कर मीडिया पर उन्होंने आक- 
मण किया, किन्तु फ्रस्तस चतुर्थ ने. उनका साज-सामान लछूटकर उनकी किला: तोड़ने 
की मशीनों को जला दिया। एण्टनीं को: 'छाचारु होकर पीछे छोटना पड़ा। रास्ते 
में पार्थियनों ने उसकी सेना को बड़ी क्षति पहुँचायी। एक अन्तिम किन्तु निष्फल 
प्रयत्न करने के बाद एण्टनी की हिम्मत टूट गयी । उधर आगस्टस के विरोध के 
कारण रोम से किसी प्रकार की सहायता प्राप्त करना तो दूर रहा, विरोधियों के 
आक्रमण का प्रतिकार मात्र करने के लिए उसे छौटना पड़ा । विजय आगस्टस की _ 
हुई। आगस्टस ने पाथियनों के साथ मैत्री की नीति का निर्वाह श्रेयस्कर समझा । 

उधर पा्थिया वालों ने भी रोम से उलझना अनुचित समझा। फलत: वैमनस्थ कम 

हो गया जिससे रोम को व्यापार आदि में सुविधा प्राप्त हुई । अब रोम॑ के सामने 
मुख्य प्रदन यह रंह गया कि पूर्व में कहाँ पर वह अपनी सीमा निर्धारित करे और 

किस प्रकार उसको ' दृढ़ बनावे। अन्त में यह निर्णय हुआ कि आरमीनिया दोनों 
साम्राज्यों की सीमा रहे । यह निर्णय भी आगें चलकर असन्तोषजनक सिद्ध हुआ 
दयोंकि आरमीनिया राज्य में रोम वाले स्वानुकूछ व्यक्ति को और पार्थियां वाले 

अपने अनुकूल व्यक्ति को राजा बनाने के लिए उत्सुक रहते थे। पारथिया के राज- 
सिंहासन के लिए वहाँ के राजकुमारों में इतने झगड़े बढ़े कि मिश्रदेतस के वंश के 
हाथ से राज्य निकल कर अतंबनस के वंश के अधिकार में चला गया। 
ईसा की द्वितीय शताब्दी के आरम्भ में (११४ ई० ) रोम के सम्राट ट्रेजन ने 
लड़-भिड़कर काले समुद्र के तटस्थ प्रदेशों पर अधिकार स्थापित कर लिया । वहाँ 
से दजला नदी तक रोम का आधिपंत्य जम जाने से उसके मन में मारत पहुँचने की 
लालसा जाग्रत हुई और अलेक्जेण्डर महान्‌ की संमता प्राप्त करना उसका लक्ष्य बन 
गया । किन्तु पश्चिमी एशिया एवं मिस्र में उपद्रव होने के कारण उसकी आशाओं 
पर पानी पड़ गया । उसके उत्तराधिकारी सम्राट्‌ हेड़ियन ने दजला से आगे 
बढ़नें का विचार अव्यावहारिक समझकर छोड़ दिया । रोम के इस नीति-परिवतंन 
का एक कारण यह भी हुआ कि पश्चिमी एंशिया से मिस्र और ग्रीत्त इटली तक 
प्लेग की प्रचंड प्रकोप हुआ। देश में गृह-कल॒ह और सम्राट पद के लिए भयंकर 
“संघर्षे मचे रहने के कारण दूरस्थ देशों में साम्राज्य-स्थापना की आश्या व्यर्थ प्रतीत 
हुईं। इन. परिस्थितियों में भी सन्‌ १९७ ई० में सेप्टिमस सेवरस ने एक बार 
फिर प्रयत्न किया, किन्तु वह निष्फल सिद्ध हुआ | रोम की अन्तिम क्षटका तब 
लगा जब रोम का सम्राट मेक्रिस (२१७--१८) निसिबिस में बुरी तरह से 
परास्त हुआं । आखिर द्वितीय शैती की समाप्ति के साथ रोम के ईरान मेँ बढ़ने 
का प्रइन समाप्त हो गया। रोमनों की बाढ़ क्षीण होते देखकर सासानी वंश 
ने रोम को एशिया से बहिष्कृत करने के अनुष्ठान का आरम्भ कर दिया । 
रोम से संघर्ष होते रहने के कारण पाथियनों का बल पूर्वी प्रदेशों में भी कम 
हीता गया । प्रथम शती से यूची जाति की कुषाण नामक शाखा ने बल संचय 
करना आरम्भ कर दिया था । उनके राजा कुजुंछ केडफाइसिस ने कैस्पियन सागर 
. से सिन्धु नद तक अपना प्रभुत्व स्थापित कर दिया जिससे भारत एवं चीन के यूरोप 
से व्यापार करने के एक विशाल मार्ग पर उसका अधिकार हो गयां, इससे उसको 
अच्छा आथिक लाभ हुआ । उसके पुत्र तथा उत्तराधिकारी वेम केडफाइसिस ने 
_ अपने पिता की नीति का अनुसरण कर हिरात, सीस्तान तथा अराकोशिया, पश्चिमी 
पंजाब तथा सिन्ध प्रदेश तक अपना राज्य बढ़ा लिया। फलतः लाल सागर से 
सिन्धसागर के संगम तक का व्यापार-मार्ग उसके अधिकार में आ गया । पश्चिम 
की ओर से रोमनीों तथा पूर्व से कुषाणों के दबाव में फेंसकर पाथिया की शक्ति 
उत्तरोत्तर कम होती चली गयी । रोमनों ने कुषाणों से मित्रता कर ली । कुंषाणों 





ईरान ३२५ 


ने परिचमी रेगिस्तानों की ओर बढ़ना उत्तना छाभदायक नः समझा जितना कि धन- 
धान्य पूर्ण समुद्ध भारतवर्ष की ओर । अतएव फारस में न फँंसकर उन्होंने भारत 
में राज्य-विस्तार करना ही श्रेयस्कर समझा । ' 

ईरानी सभ्यता और समाजिक तथा शासनिक विधानों के मल स्रोत हल- 
मनीय युग की रीति-तीति में विकसित हुए थे। उसी रीति-नीति का कमोबेश 
अनुसरण सासानियों के काल तक ही नहीं, बल्कि आगे तक भी होता रहा तथापि 
परिस्थितियों के उलट-फेर से समय-सुमय पर कुछ परिवततन भी होते रहे जो विशे- 
घत: युद्धकला और धामिक क्षेत्र में दिखाई पड़ते है । 

पार्थिया का राजवंश संचरणशीर जाति का था अतः उनमें उस जाति की 
विशेषताओं का किसी अंश तक़ रहता स्वाभाविक था। राजा प्रायः एक ही कुटुम्ब 
से चुना जाता था, किन्तु यह रिवाज अनिवार्य न था। राजकुमारों में से कोई भी 
राजा बनाया जा सकता था। उदाहरणतः पाथिया के राजसिहासन पर एक राज- 


महिषी, जो पहले दासी थी, बैठायी गयी । राजा की शक्ति उसके मुख्य सरदारों , 


पर अवलम्बित थी, जो प्रायः सात प्रमुख कुल के थे। प्राचीन ईरानी ससाज 
बिचरणशील न था, वह अधिकतर स्थिर था। 


पाथिया के संगठन में दो प्रकार के प्रदेश थे। एक तो वे. राज्य थे जो अनेक 


अंशों में स्वतन्त्र होते हुए मी पाथिया के सम्नाट के नेतृत्व में रहते थे । दूसरे वे _ 


थे जिनके शासन के लिए समय-समय पर प्रशासक नियुक्त किये जाते थे। अनुयायी 
राज्यों की संख्या अठारह थी जिनमें ग्यारह उच्च श्रेणी में और सात निम्न सें गिने 
जाते थे । उनके अतिरिक्त साम्राज्य प्रान्तों में विभकक्‍त था जिन प्र अधिकतर 
बंशानुगत शासक शासन करते थे। उनके अतिरिक्त अनेक नगर थे जो स्वयं अपना 


प्रबन्ध करते थे। उनके विधानों ओर स्थानीय शासन में सम्राट यथासम्भव हस्त- , 
क्षेप न करता था। ये नगर व्यापार तथा संस्कृति के केन्द्र थे और उनका प्रभाव, 


साम्राज्य के आचार-विचारों को परिवर्तित करता रहता था । जिस प्रकार 


सम्राट के अनुयायी प्रमुख सरदार थे उसी प्रकार सरदारों के अनुयायी उनके क्षेत्र 


के छोटे सरदार होते थे | ये छोटे सरदार ही कृषक समुदाय पर शासन. करते. थे। 
इस संक्षिप्त वर्णन से यह प्रतीत होता है कि पाथिया के साम्राज्य में सामन्‍्तशाही 
और जमींदारी प्रथा प्रचलित थी । प्रमख सामन्तों के सहयोग और सहायता से 


ही राजकुमार सांम्राज्य के सिहासन' को.प्राप्त कर सकता था क़््योंकि पाथिया का | 


सम्राह्न राजकुमारों में से ही कोई चुना, जा' सकता.था । यह आवश्यक न था कि 

सम्राट्‌ का ज्येष्ठ पुत्र ही उसंका उत्तराधिकारी हो। इस प्रथा के कारण राज॑- 
कुमारों को प्रमुख सामन्‍्तों का मुख़ापेक्षी होना पड़ता था। उनमें आपस में दाँव- 
पेच चलते रहते थे जिसके कारण साम्राज्य में खींचातानी रहती और उसके अंग 
अच्छी प्रकार से दृढ़ नहीं होने पाते थे। फिर भी साधारणतया चतुर और बलुशाली 
सम्राट्‌ संगठन को यथाशक्ति अव्यवस्थित नहीं होने देते थे । ईरान में उपर्युक्त 
विधान कुछ हेर-फर से बहुत प्राचीन काल से चला आ रहा था । 


सैनिक व्यवस्था है न 


पार्थिया के सरदारों की अपनी-अपनी सेनाएँ होती थीं। आवश्यकता पड़ने 
पर अथवा सम्राट के आमन्त्रण पर वे ससैन्‍्य एकत्रित हो जाते थे। उनकी सेना की 
शक्ति अधिकांश सुसब्नद्ध घुड़सवारों पर निर्मर थी। ऊपर लिखा जा चुका है कि 
संचरणशील जातियों के अद्वारोही सैनिक सामने अथवा मुड़कर पीछे से बाण-वर्षा 
करने में सिद्धहस्त थे। जिस वेग से वे आक्रमण करते उतनी ही शी घ्रता से वे पीछे 
भी हट सकते और आवश्यकता पड़ने पर पुनः एकत्रित भी हो सकते थे। उसी 
कला और लाघव के कारण वे ग्रीकों और रोमनों का सामना सफलता के साथ 
कर सके थे। घुड़सवारों के सिवा पैदल सेना मी नगण्य न थी। पदाति तलवारों 
और बरछों से लड़ने के अभ्यस्त थे । पदाति प्रायः कृषक अथवा गुलाम होते थे। 


समाज 


_ पराथियां के युग का ईरान हखमनी युग से कुछ महत्त्वपूर्ण अंशों में भिन्न था । 
ग्रीकों और रोमनों के आकर बस जाने से ईरानी समाज में नये रक्‍त, नयी संस्कृति 
नये कौटुम्बिक विधान तथा नये दृष्टिकोण का प्रादुर्भाव हुआ । आपस में विवाह 
और निरन्तर सम्पर्क होते रहने से उपर्युक्त प्रवृत्तियाँ . तीत्र गति से चलनें छंगीं । 
ग्रीकों और रोमनों के आचार-विचार, सामाजिक आदर्श, कला-कौ शल, दर्शंत-विज्ञान 
के ईरानियों की सभ्यता और संस्कृति के साथ सम्मिश्रण होते रहने के कारण ईरान 
में नयी स्फूर्ति उत्पन्न हुई। दूध और चीनी के समान वे ऐसे बुल-मिल गये कि काछा- 
.. क्तरं मैं उनके भेद-विभेद विलीन हो गये और समाज में नया व्यक्तित्व आ गया। 
सौसानियों के यग्र में ईरानी सम्राज' चार वर्गों में विभकत था अर्थात्‌ सामन्तों तथा 
सैनिकों के; पुरौहितों, लेखकों तथा राजकर्मचारियों के और मजदूर तथा. उंद्योग- 
धंन्‍्धे वाली के वर्गों में । शिक्षा :तथा व्यापार की वृद्धि से ज़मींदारों और किसानों 

या मजदूरों के बीच नवीन कड़ियाँ अथवा स्तर. प्रकट .हो गये । नागरिक और 
व्यापारिक जीवन की वद्धि से नये प्रदनों और विधि-विधानों की सृष्टि होती रही 
यद्यपि पुरान ढंग में पले हुए ईरानी उस प्रव॒त्ती से असन्तुष्ट रहे, किन्तु उनके लिए 
उसका प्रवाह रोकना असम्मव-सा था । 


व्यापार 


पार्थियनों के समय में चीन तथा भारत का यूरोप से व्यापारिक सम्बन्ध 
सम्भवतः पहले से अधिक बढ़ा । सिन्धु देश से फारस की खाड़ी तक का समुद्री 
व्यापार शी घ्रता से बढ़ता रहा । पंजाब से हिन्दूकुश पार करता हुआ महत्त्वपूण 
व्यापार मार्ग काबुछ से मिल जाता था और दोनों देशों में यातायात होता था । 
व्यापार के करों से साम्राज्य को बहुत आमदनी होती थी। ईरान पूर्व से सामान 
मंगाकर पश्चिम को और पश्चिम से लेकर पूर्व की ओर भेजा करता था। पूर्वी 
देशों की वस्तुओं का विशेषतः मारतीय फौलाद और ताँबा आदि अन्य धातुओं का 
तथा कपड़ों, तेलों, मसालों, औषधियों, रत्नों, रंगों, शीश की चीजों, चमड़ों आदि 
का बाजार अच्छा था। सड़कें भी पहले से अच्छी थीं | डाक चौकी का .अच्छा 
प्रबन्ध था जिससे पौने दो सौ मील की यात्रा आवश्यकता पड़ने पर एक ही दिन में. 
सम्भव थी । 
उस यग में कृषि की उन्नति हुई । छोटे-छोटे खेतों के बजाय बड़े-बड़े सैंतों में 
बड़े पैमाने पर खेती की जाने रगी क्‍योंकि अमीर और सरदार लोगों को उसमें _ 
लाभ की गुंजाइश दिखाई पड़ी | इसका यह परिणाम हुआ कि छोटे पैमाने पर 
स्वतंत्र खेती करने वाले उत्तरोत्तरकम होते गये और उन्हें स्वावलम्बन के बदले 
मज़दरी करनी पड़ी । फलतः उनकी मर्यादा और स्थिति कमज़ोर होती चली 
गयी । चीन से आये हुए फलों के बाग लगाने तथा गन्ने की खेती करने का शौक 
लोगों में बढ़ता गया । * 


दर 


* जम 


पार्थियनों में बलि ही नहीं नर-बलि का भी रिवाज प्रचलित था। जरथष्ट' 
के सिद्धान्त के 'अंनुसार पशुबलि त्याज्य थी। इस सिद्धान्त का प्रभाव बबेर 
कंबीलों पर बहुत कम पड़ा, किन्तु ईरानियों की सलिल देवी अनाहिंता का पूजन 
पाथ्थिया में अधिक लोकप्रिय हुआ। सूसानंगर में वह देवी नानिया नामसे पूजी 

जाती थी । ऐसा प्रतीत होता है कि किसी न किसी नाम से कम से कम पश्चिमी 
एशियः ईरान की पूर्वी सीमा तक और संभवतः उससे आगे भी उस देवी का 
पूजन होता था । कहीं-कहीं जलूदेवी से उसका परिवर्तन अग्नि देवी के रूप में 
पाया जाता है। यद्यपि अधिकतर उसकी प्रतिमाएँ सवस्त्रा थीं तथापि निर्दसना 
रूब में भी उसका पूजन हू ता था । 

अन्य धर्मों के प्रति पारथियन राज्य की नीति उदार थी । यही नहीं वे जिस 
प्रान्त में बस जाते थे वहाँ के धर्म ग्रहण कर लेते थे | वे लोग शव को घरती के 
अन्दर कोठरी खोदकर दफनाते थे, किन्तु कहीं-कहीं उनमें मगों की मृतक क्रिया का 
भी अनुकरण होने छगा था । 


सासान वंश' 


पार्थियनों के क्लास के साथ सासान वंश का उदय और प्रभुत्व बढ़ा। अनुश्नुति 
के अनुसार उस वंश का प्रारंभ अनाहिता देवी के स्तस्र के मन्दिर के अध्यक्षों में 
से सस्सन नामक एक व्यक्ति से बताया जाता है। उसके पुत्र पपक ने, जिसका 
बिबाह उस प्रान्त के एक सरदार की बेटी के साथ हुआ था अपने ससुर की जमींदारी 
हड़प कर अपने वंश की उन्नति का बीजारोपण किया (२०८ ई०)। जब 
पाथियनों के राजा ने पपक के पुत्र शापुर को उसका उत्तराधिकारी बनाने का 
प्रस्ताब अस्वीकार किया तब से विद्रोह का प्रारम्भ हो गया । शापूर की मंत्य 

पर उसका छोटा भाई अर्दंशीर जो फर्स नामक नगर में स्थापित सेना का सेनापति 
था, पस्सिस का राजा बन बैठा । प्रतिरोध होते हुए भी उसने पार्थिया के राजा 
अतंबनस पंचम को हरा कर मार डाछा (२२४ ०) । तदुपरान्त कैसीफोन 
(कसीफिआ ) नगर में जाकर उसने सम्राट्‌ की उपाधि घारण कर ली (२२६ 
ई०) । अदंशीर के विरुद्ध एक प्रबछ्त संघ तैयार किया गया जिसमें आरमीनिया का 
राजा खुसरों प्रथम, स्काइथियन जाति के कुछ कबीले, कुषाणों का राजा आदि 
शामिल हुए । संघ को रोम वालों से भी सहायता का आइवासन मिला । उस 
प्रबल संघ को साम, दाम, भेद के द्वारा शिथिल करके अर्दंशीर ने अन्ततोगत्बा 
छिन्न-भिन्न कर दिया । उसका राज्य मं, हेरात, सीस्तान से फरात,नदी तक बढ़ 
गगा.। उसके सम्रय से ईरान सें नबीन उत्साह बढ़ता गया । छोगों में यह घारणा. 


उतन्न हो गयी कि प्राचीन साढ़े पाँच सौ वर्षों के. दुदिन झेल-कर इपुररुत्थात. 


के: राजमार्ग पर अग्रस्तरं हो रहा है । अर्देशीर ने जरअ छठ के धर्म का अभ्यत्यान 

करने की बीड़ा उठाया जिससे फारस में धामिक जोश उभड़ा । उस स्फर्ति से 
सासानी वंश के प्रभाव और जातीय बल की खूब बृद्धि हुई । 


पचास वर्ष तक राज्य करके अर्देशीर ने अपने पुत्र शापुर को साम्राज्य सुपुर्द . 


कर दिया और स्वयं विरक्‍्त होकर अपने जीवन के अन्तिम वर्ष शान्तिपूर्वक व्यतीत 
करता रहा । 

सम्राट शापुर भी अपने पिता के समान योग्य शासक और सेनानी सिद्ध हुआ। 
उसके साम्राज्य के पे की ओर कृषाण राज्य और पद्िनचम में रोम राज्य था। 
कुबाणों पर विजय प्रांप्त करने से उसको वे ब्यापार-मार्ग मिल सकते थे जिससे 
कुषाण समुद्ध हुए थे। अतएवं उसने पहले क्ुषाणों पर चढ़ाई की । उनको परास्त 
कर शापुर ने पेशावर से सिन्धु नद की घाटी तक तथा बल्ख, ताशकन्द और समरकन्द 
तक का समुद्ध भू-माग अपने. साम्राज्य में मिला लिया। कुषाण खज्य सदा के 
लिए समाप्त तो नहीं हुआ किन्तु वह ईरान का अधीनस्थ हो गया । 

उत्तर और पूर्व में विजय प्राप्त कर तथा आशिक ब्यवस्था सुदृढ़ और सम्पन्न 
करके शापुर पश्चिम की ओर झुका । स्वयं को हखमनी सम्नाटों का उत्तराधिकारी 
घोषित कर उसने रोमनों को एशिया से हट जाने के लिए कहा, किन्तु वे क्‍यों हटने 
वाले थे। एशिया से उनको व्यापारादि द्वारा अनेक लाभ होते थे। यद्यपि इस 
ओर उसको अनेक अवसरों पर नैराइश्य का सामना करना पड़ा, किन्तु वह विचलित 
न हुआ। धीरे-धीरे वह सीरिया और एण्टियाक अर्थात्‌ भूमध्य सागर के तट तक 
पहुँच गया | अरबों को अपने प्रभाव में लाकर उसने उन्हें अपना करद अनुगामी बना 
लिया। अपनी शक्ति को संगठित और' मजबूत बनाकर उसने रोमनों से पुन 
युद्ध छेड़ा। इस बार विजयलक्ष्मी उसके हाथ रही।. रोम का सम्राट्‌ वेलेरियन 


एडेसा के यद्ध में मारा गया और उसके सत्तर हजार सैनिक पकड़े जाकर इधर-उधर 


निर्वासित कर दिये गये (२६० ई० ) | तदनन्तर सीरिया और कंपाडोशिया तक 
ईरानी सेना ने अपना आतंक जमा दिया। केवल पालमांइरा में उसे सफलता प्राप्त 
न हो सकी। 

शापुर की मृत्यु (२७२ ई० ) के बाद ईरान में गृहयुद्ध छिड़ गया और साम्राज्य 
की दशा अव्यवस्थित होने लगी । इससे रोमनों तथा कुषाणों ने लाम उठाकर अपनी 
शक्ति बढ़ा ली। साम्राज्य के कुछ हिस्सों पर अपना प्रभुत्व भी स्थापित कर लियां। 


ईरान की सेना पर रोमनों ने विजय प्राप्त कर एक बार फिर दजला नदी तक साम्राज्य 


बढ़ा लिया। किन्तु चतुर्थ शती में जब शापुर द्वितीय सम्राट हुआ (३०९--७९) 


३३० विश्व-इतिहास 


तब मभाग्यचक्र फिर ईरान के अनुकूल होने लगा। उप्तकी पहली शानदार विजय 
कुषाणों पर हुई जिसने कुषाणों की शक्ति सदा के लिए तोड़ दी और उनका राज्य 
समाप्त कर दिया। सम्राट द्वारा नियुक्त प्रान्तीय शासक बल्ख से वहाँ का प्रबन्ध 
करने लगा। चीनी तुकिस्तान तक ईरान का प्रभुत्व स्थापित हो गया । 

पूर्व से निश्चित होकर शापुर द्वितीय पश्चिम की ओर अग्रसर हुआ । उत्तरी 
मेसोपठासिया और आरमी निया पर उप्तने चढ़ाई की । उबर रोम का कुशल प्रसिद्ध 
सेनापति सम्राद्‌ जूलियन लड़ने आया, किन्तु वह मारा गया (३६३ ई०) | आर- 
मीनिया भी ईरान साम्राज्य का एक प्रदेश बना लिया गया, किन्तु उसका 
एक छोटा टुकड़ा रोम के सम्राद को दे दिया गया । शापुर द्वितीय की मृत्यु 
(३७९ ई०) के साथ प्राचीन इतिहास को समाप्त करना अनुपयुक्त नहीं प्रतीत 
होता। उसके उपरान्त रोम साम्राज्य से ही नहीं, वरन्‌ बाइज़ेण्टाइन रोम से भी 
ईरान का संघर्ष और आन्तरिक अव्यवस्था का व्यापार होता रहा। पाथियन 
और सासानियन शासको ने हखमनी सम्नाठों की सांस्कृतिक तथा शासनिक परि- 
पाटियों का प्राय: प्रतिपालत किया । अतंएवं परिपाटियों की मजबूती और कम- 
ज़ोरी भी उनके हिस्से में आयी । फिर भी पूर्व की ओर से संचरणशील जातियों 
कीं सैनिक कला तथा रोम की युद्ध ओर स्थापत्य कक्ाओं का ईरान पर बहुत प्रभाव 
पड़ा । पूर्वी जातियाँ घौड़ों पर सवार होकर आक्रमण तथा पलायन करने में दक्ष 
थीं। दोनों ही दशाओं में वे समान अधिकार से बाण-वर्षा कर सकती थीं। इन्हीं 
कारणों से प्रायः उनको सफलता प्राप्त हीती थी। ईरान ने उस कछा को अपनाकर 
सौमनों पर इतना आतंक स्थापित कर लिया कि उन्हें भी घुड़सवार सेना का संगठन 
करता आवश्यक हो गया। 

शापुर प्रथम के जमाने में फारस में एक विशेष धामिक आन्दोलन हुआ जिसका 
प्रवर्तेक मानी था। यह स्मरण रखना. चाहिए कि हखमनी वंद का अन्त होने 
के पदचात्‌ ग्रीकों ने भारत तक और रोमनों ने पश्चिमी एशिया में अपनी बस्तियाँ 
स्थापित कीं। ग्रीकों की संस्क्रति भी फारस में प्रचलित हो गयी। बौद्ध धर्म ने 
भी अपना प्रभाव जमा रखा था । रोमनों के युग में ईसाई धर्मं का भी अच्छा प्रचार 
 हुआ। “उन सबका प्रमाव ईरान पर पड़ना स्वाभाविक था । पुरानी और नयी 
मान्यताओं से प्रेरित होकर मानी नामक धर्म-प्रवर्तक ने. मनीषी सिद्धान्त का प्रत्चार 
किया । - मानी को जन्म सन्‌ २१६ के रूमभग-बेबीलोन में हुआ |. उसकी धारणा 
थी कि विढ्व के यावत्‌ व्यापार के कारण दो मूंलगत-और तीन अंबाहिकतत्त्व हैं। 








. » ईरान ३३१ 


पहली श्रेणी के अन्तर्गत ईश्वर तथा प्रदार्थ और दूसरी में भूत, वर्तमान एवं भविष्य 
(काल) है। भूतकाल में प्रकाश तथा अन्धकार पृथक थे, किन्तु उनमें जब संघर्ष 
हुआ तब अन्धकार की विजय हुई । यह दशा देख ईश्वर ने अपनी शक्तियों का दो 
बार प्रयोग करके प्रकाश का उद्धार किया तथापि अन्धकार की सत्ता बनी ही रही । 
उस परिस्थिति में पुरुष मूछित अवस्था में पड़ा रहा | तब ईश्वर ने विश्व की रचना 
की और पुरुष में प्राणशक्तित का संचार किया । इस अवस्था में यद्यपि उपर्युक्त 
दोनों तत्त्व आपस में गुथे रहे फिर भी व्यवस्था इस प्रकार की हुईं जिससे प्रकाश के 
ईश्वरीय तत्त्व सूर्थ और चन्द्र की मुक्ति का मार्ग निकल सका। वर्तमान काल में 


' प्रगति की धारा उसी ढंग से चल रही है। अन्धकार की सत्ता के प्रभाव और सृष्टि 


के कारण भनुष्य में दोनों लिंग उपस्थित रहे जिससे संजनन का विधान चलता है, 
उस विधान का फल है कि प्रकाश पूर्ण रूप से मुक्त नहीं होने पाता।. इस गुत्थी 
को खोलने के लिए ईहवर ने अपने पव्रित्र प्रकाश से महात्मा ईसा को पैदा कर मनुष्य 
को अन्धकार से निकल कर प्रकाश में पहुँचने का मार्ग दिखाने के लिए अवर्तारित 
किया। मोक्ष प्राप्त करने के एकमात्र रास्ते, सम्यक त्याग का उसने सन्देश और 
उपदेश दिया । सच्चा मनीषी वही हो सकता है जो स्त्री-सहवास, मांस-मदिरा तथा 
सम्पत्ति-संग्रह का पूर्णतया परित्याग कर दे। उसका' मुख्य कर्तव्य उपदेश तथा 


, आचरण द्वारा मनुष्य को मोक्ष का मार्ग बताना है। साधारण अनुयाग्रियों को 


विवाह करके दुनिया में रहने की इजाज़त है। ये लोग श्रोत्री की श्रेणी में रखें गये । 
मविष्य की जो परिस्थिति होंगी उसमें दोतों मल तत्व फिर अपनी आरम्मिक 
अवस्था में पहुँच जायेंगे । किन्तु अन्धकार कैद कर दिया जायगा और शरीर के 
बन्धन से मुक्त होकर जीव पूर्ण प्रकाश में स्थिर हो जायगा। 

मानी का ध्येय एक विश्वव्यापक धर्म का निर्माण और प्रचार करता था। 
इसीलिए शायद उसने उस समय के फारस तथा पद्चचमी एशिया की प्रचलित 
विचारधाराओं के सम्मिश्रण से अपना सिद्धान्त बनाया। शापुर प्रथम ने मानी का 
स्वागत कर और अनेक प्रकार से उसका सम्मान कर अपना मत प्रचार करने की 
पूर्ण स्वतन्त्रता दी । अन्य धर्म वालों ने उसका घोर विरोध किया। शापुर प्रथम, 
की मृत्यु के बाद मानी पर अभियोग चलाया गया और उसे मृत्युदण्ड दिया गया। 
उसके मतानुयायियों को भी निरन्तर कष्ट दिये जाते थे, फिर मनीषी सिद्धान्त 
का प्रचार अरब, सीरिया, एशियाई कीचक, उत्तरी अफ्रीका, सिस्र, तुकिस्तान, चीन 
और उत्तर-पश्चिम भारत में होता चला गया। चीन में तो अब भी चलता है 


३३२ बिश्ब-इतिहास 


मनीषी धर्म के शिथिल होने पर फारस में फिर जरश्ष ष्ट्र के धर्म का उत्थान 
हुआ । प्राचीन सिद्धान्त के इस नवीन संस्करण में कुछ परिवर्तेत हुए जिनसे बह 
फारस वालों के लिए सुगम और सुग्राह्म होकर जातीय धर्म का स्वरूप ग्रहण कर 
सका। इस नव सिद्धान्त को लेकर बौद्ध एवं ईसाई धर्मों के प्रचार को फारस ने 
सफलतापूर्वक रोक दिया। तत्कालीन असहिष्णुता के वातावरण में पारसी धर्म 
भी जातीय और असहिष्णु हो गया। अन्य धर्मों तथा धर्मावरम्बियों का भयंकर 
दमन किया गया। पारसियों में यह धारणा फैली कि उनसे अप्रसक्ष होकर अहुर- 
मज़द ने उनके शत्रुओं को विजय प्रदान की हैं। उनकी मभछाई उसके प्रसन्न करने 
से ही सम्भव है। वहू धार्मिक कृत्यों द्वारा सम्भव होगा । परिणाम यह हुआ कि 
उनमें कर्मकाण्ड, आचार और उपचार की प्रवृत्ति पुनः बढ़ी जिसका प्रमाण विन्दि- 
दाद एवं निरंगिस्तान' नामक ग्रन्थ है। 


कला-कोशल 


पार्थियनों को नगर आदि निर्माण कराने का शौक न था। किन्तु सासानियों 
» द्वारा स्थापित नगरों के ध्वंसावशेष मिलते है । उनसे प्रतीत होता है कि वे गोलाकार 
होंगे। अधिक संचरणशील होने के कारण गृहनिर्माण की ओर भी उन्होंने विशेष 
ध्यान न दिया। सासानियों के समय में कुछ गृहों में आँगन रखने की पुरानी पंरिपादी 
चलती रही, किन्तु ऐसे मकान भी बनाये जाते थे जिनमें आँगन के बदक्ेः सायबात 
निर्माण किया जाता था । पक्के गारे से जोड़े अनगढ़ पत्थरों के टुकड़ों की अथवा 


.. इंटों की दीवारें बनायी जाती थीं। गढ़े पत्थरों की दीवारों पर रंगीन चित्र या डिजा- 


“इन भी बनाये जाते थे । समृद्ध छोगों के मकानों में बड़े महराबदार फाटक 
ओर दीवारों पर अनेक प्रकार की सुन्दर रेखाएँ तथा सिहद्दार और प्रवेश-द्वार 
बताये जाते थे। महलों के पास दबे हुए गुम्बद और मन्दिरों के पास मीनार पड़े 
' हुए मिलते हैं। ऐसा प्रतीत होता है कि पाथथियनों तथा. पूर्व सासानियों के यूगों में 
मकानों के बाहरी भाग को विशालता और महत्त्व प्रदान करना अच्छा समझा 
जाता था। उनके मन्दिर चौकोर होते थे, जिनमें अग्नि निरन्‍्तर जलती रहती थी । 
. धार्मिक कर्मकाण्ड और हंत्य खुले मैदान में किये जाते थे। उस प्रकार की अग्नि- 
शालह्म का अवशेष तक्षशिला में भी. मिला है। स्थापत्य कला ने उस कांछ वस्तुतः 
कोई विशेष उन्नति नहीं की । तत्कालीन कछा हखमनीय वास्तुकला के सामने 
बिलकुल फ्रीकी लगती है। ... पर 


७... हैं पा _ _ सार जम)मर। _... राग 





ईरान 


पाथियन युग में काँसे की बड़ी. मूर्तियों की रचना ने विशेष उन्नति की । इन 
मूर्तियों की पोशाक बहुत स्पष्ट और वास्तविकतापूर्ण है। मिर्जेई, छबादे और कई 
प्रकार के पैजामे और जूते पहने हुए व्यक्ति सफाई के साथ बनाये गये हैं। . खम्मों 
के ऊपरी भाग में उत्कीर्ण विविध प्रकार की सजावट भी रोमनों की देखा-देखी 
विकसित की गयी थी । कम उभरी हुई उकेरी कलाक्ृतियों की भी अच्छी उन्नति 
हुई । तकीबस्तान का मृगया दृश्य सामूहिक चित्रण का सुन्दर नमूना है। वैसे ही 
चित्रण राजदरबार, भोज-उत्सव आदि के भी मिलते हैँ। राजाओं तथा पशुओं 
के चित्र तो ईरान में पुराने जमाने से बनते चले आये थे। इस-क़ाल उनमें भी कुछ 
उन्नति हुई । बरतनों और. धातु के! टुकड़ों पर भी अनेक प्रकार के चित्र अंकित 
किये गये जिनसे यह अनुभव होता है क्रि ईरानियों को चित्रित वस्तुओं का बेहद 
शौक था। 


आश्थिक स्थिति 


' सासानियों के युग के आर्थिक जीवन में पुराने युग की अपेक्षा कुछ विचारणाय 
परिवर्तन हुए । इस युग के राष्ट्रीय जीवन में व्यापार से अधिक कृषि का महत्त्व 
बढ़ा । फलत: सम्पत्ति का वितरण पहले से अधिक सच्तोषजनक हुझ्ला। . पश्चिमी 


- राज्यों में मी सम्भवत: उत्तनी अच्छी; व्यवस्था उस युग में लू थी । चाँदी और 


ताँबे. के सिक्‍कों.का विस्तृत प्रचलन हुआ । हुंडियों और चेकों के. द्वारा आदान 
प्रदान का तथा बकों का :उपयोग: अधिकाधिक' पैमाने पर होने लगा। सब हिसाबी 
काम छिखा-पढ़ी के जरिये किया जानें लगा । सम्भवतः चेक शब्द की उत्पत्ति 
भी पहलवी भाषा से हुई। उपर्युक्त व्यवस्था प्रायः शहरों: में थी। ग्रामीण जनता 
सें विनिमय तभ्रा मजदूरों की मजदूरी और लगान का अधिकांश भाग वस्तुओं के 
रूप में देने की प्रथा चलती रही। दुर्भिक्ष अथवा आयात की कमी पड़ जाने पर 
उस विधान से साधारण लोगों को अधिक कष्द न उठाना पड़ता था। व्यापार 
की वृद्धि के कारण यात्रियों और व्यापारियों की सुविधा के लिए राज्य की ओर 
से तहरों, सड़कों, नदियों के आसपास अधिक सरायों, जिनमें खाने-पीने की 
उचित व्यवस्था थी, का निर्माण हुआ। सासानियों के जमाने में ईरान में रेशमी 
वस्तुओं के कारखाने खुले। रेशम के व्यापार का इजारा और नियन्त्रण राज्य: 
ने अपने हाथ में रखा । शीशे की चीजों के बनाने में ईरान ने खासी उन्नति की । 
ईरानी राज्यों ने अपनी आवश्यकताओं के अनुसार राजकीय कारखानों में अनेक 

चीजें बनवाने की व्यवस्था की । सम्मवतः इसीलिए अथवा राज्य के आर्थिक 
जीवन में विषमता तथा अव्यवस्था बढ़ने के डर से शासन द्वारा आवश्यक चीज़ों 
की कीमतों और भावों पर कड़ा नियंत्रण रखा जाने लगा। राज्य के अलावा 
ईरान के बड़े जमींदार भी अपनी नौकरी में मजदूर, बढ़ई, लोहार, बुनने वाले, 
तेली आदि रखते थे । उपयुक्त साधन न होने तथा चीज़ों के भाव का कठोर 
नियंत्रण रहने के कारण किसानों की दह्या चिन्त्य हो गयी और वे दीन-मलीन 
हो गये । किसानों को अपनी रक्षा और निर्वाह के लिए बड़े जमींदारों और 
सामन्‍्तों की शरण लेना अनिवार्य-सा होता गया । जमींदारों की भूमि, सम्पत्ति 
और प्रभाव में वृद्धि हुई। अपने-अपने दुर्ग बताकर वे अपनी जमींदारी में ऐशो- 
आराम करने तथा आनन्द से रहने लगे और वहाँ किसानों के परिश्रम के बूते 
कृषि एवं वाणिज्य के अपने साधनों और शक्ति का वे संवर्धन करते रहे । साम्राज्य 
और जमींदारों का खर्च बढ़ता गया जिसकी पूर्ति के लिए अनेक प्रकार के कर, 
चुंगी आदि लगाये गये । इस प्रसंग में यह स्मरण रखना चाहिए कि सासानी 
युग में राज्य. की ओर से शिक्षा को अच्छा प्रोत्साहुत मिला। नगरों एवं नागरिकों 
का जीवन-स्तर पहले से कुछ ऊँचा हों गया। जातीयता का विकास अधिक पुष्ट 
और सक्रिय: हुआ और ईरान से रोम साम्राज्य का आतंक जाता रहा। सासा- 
नियों के युग में ईरानी संस्कृति उन्नति के ऊँचे शिखर पर पहुँच गयी थी। सैर, 
शिकार, युद्धकला, साहित्य, संगीत, रहन-सहन, पोशाक, चाल-ढाल आदि में 
ईरान ने अच्छी उन्नति की। उनका सामाजिक संगठन सामन्तात्मक था। यद्यपि 
मध्य श्रेणी के लोगों को भी तत्कालीन विधान से लाभ हुआ, किन्तु राजनीति में 
वे सामन्तशाही के आश्रित रहे। उनमें शक्ति का विशेष संचार न हुआ। कृषक 
तथा मजदूर श्रेणी के लोग समाज में कमजोर रहे जिसका परिणाम आगे चलकर 
साम्राज्य के लिए अहितकर सिद्ध हुआ | 

अध्याय १० 
चीन 


भौगोलिक स्थिति 


हिन्दुस्तान की तरह चीन देश भी स्वतः सम्पन्न और संसार के अन्य देशों से 
पृथक है। उसके पूर्व में प्रशान्‍्त महासागर है जिसका तट बहुत कटा-फटा है। 
इसी कारण उसके सागर तट पर बहत से अच्छे बन्दरगाह हू । चीन के दक्षिणी 
तथा पद्िचमी भाग पहाड़ों से घिरे है। उत्तर में भी पहाड़ एवं रेगिस्तान हैं। 
उत्तर-पदिचिमी भाग का वह खंड जिससे उत्तरी प्रान्त के बबर चीन के मैदान में 
घ॒सते थे संसार की प्रसिद्ध चीनी दीवार द्वारा बन्द कर दिया गया। इस प्रकार 
उत्तर पूर्व का सुविशाल मैदान तथा पूर्वी प्रान्त चारों ओर से रक्षित.या यों कहिए 
किपृथक्‌ कर दिया गया है। इस कारण चीन के निवासियों में विजातीय मिश्रण 
अधिक परिमाण में नहीं होने पाया । कुछ विद्वानों का मत है कि आधुनिक 'मंगोल 
जाति एकदम शुद्ध नहीं है और उसमें मंगोलिया तथा दक्षिण रूस की अनेक, 
उपजातियों का मिश्रण पाया जाता है। किन्तु वास्तुस्थिति यह है कि यद्ेपि इतने 
विशाल देह में प्रान्तीय परिस्थितियों की विभिन्नता से लोगों के रूप, रंग एवं 
आकार आदि में भिन्नता दिखाई पड़ती हैं तथापि मूलतः वे सब मंगोल जाति के * 
ही अन्तगंत है। देश की पृथकता के कारण वहाँ की सभ्यता भी अपनी अननन्‍्य 
विशेषता रखती है क्योंकि उस पर अन्य लोगों का प्रभाव नहीं पड़ सका, न दूँसरी 
सभ्यताओं का उनसे अधिक सम्पर्क ही होने पाया । फलत: उनकी सभ्यता में 
स्थिर एकरसता रही और इसी कारण उसमें अधिक विभेद या विपर्यय न हो 
सका। चीन की सभ्यता बहुत पुरानी तथा अप्रगतिशीछ रह गयी । 

चीन के जलवायु में स्थानीय भिन्नता है। उत्तरी प्रदेशों में कड़ाके का 
जाड़ा पड़ता है और दक्षिणी भागों में काफी गर्मी पड़ती है। साधारणतया वहाँ 
की आबहवा मानसूनी देशों की सी है। वहाँ वर्षा अच्छी होती है। हिन्दुस्तान की 
तरह चीन में भी तीन बड़ी नदियों के जाल ह । वहाँ की नदियाँ प्रायः पश्चिम से 

पूर्व की ओर बहती है । सीनयांग नदी जंगलों तथा पहाड़ों में होती हुई एक सहस्न 
मील लम्बी जाती है। उस में कुछ दूर तक जहाज भी आ जा सकते हैं । इसकी 
घाटी में चावल, बाँस तथा लकड़ी की अच्छी पैदावार होती है । दूसरी नदी यांड- 
टी सी नयांझ है। इसकी घाटी विशाल तथा महत्त्वपूर्ण है। इसकी लम्बाई तीन 
हजार मील है। यह नदी संसार का सबसे बड़ा जलमार्ग मानी जाती है। इस पर 
सात सौ मील तक बड़े जहाज आ-जा सकते हैं और सहस्न मील तक नावें 
चल सकती है । इसके मार्ग में कई झील पड़ने से इसमें भयंकर बाढ़ें अधिक नहीं 
आती । इसकी घाटी में धान की बड़ी-बड़ी फसलें कटती हैं । और गेहूँ, जौ, 
रुई आवि भी होती है। इसके ढालों पर शहतूत खूब होता है जिससे रेशम के 
कीड़ों का अपार पालन-पोषण होता है। स्वभावत: इंस नदी के तट पर बहुत-से 
नगर बसे है । तीसरी नदी द्वाझहों या पीली नदी है। यह बड़े घृमघमाव से 
मंगोलिया के रेगिस्तान में होती हुई उत्तर पूर्वी चीन के सुविश्ञाल मैदान में बहती है। 
अपने साथ बेहद रेत और पीली मिट्टी छाती है जो खेती के लिए बड़ी ही लाभ- 
दायंक है। किन्तु उसे मार्ग बदरूने की बुरी बान है। रेत और मिट्टी की अधि- 
क॒ता से उसका स्तर ऊपर उठता चला गया है। उसे बाँध से जकड़ने के प्रयत्न किये 
गये, किन्तु कभी-कभी वह उन्हें तोड़कर तूफ़ान बरपा कर. देती है जिससे भयंकर 
हानि होती है। उसका बहाव भी इतना तेज़ है कि उस पर जहाज़ आदि नहीं आ 
जा सकते । बार-बार नयी मिट्टी पड़ने से धूल के' कारण रास्ते खराब हो जाते है । 
शीतप्रधान प्रान्त होने के कारण इसकी घाटी में चावल तो नहीं हो पाते, किन्तु 
जौ, गेहूँ, ज्वार, बाजरा, सन आदि खूब पैदा होते हैं। कृषि की सुविधा के कारण 
इसकी घाटी में घनी बस्तियाँ है। ढाल और मटीली होने के कारण इसकी घाटी 
में सिंचाई का प्रबन्ध होता कठिन है। किसान को मेघ-वृष्टि का आश्रय रहता है। 
यदि अनावृष्टि हुई तो मयंकर अकाल पड़ जाता है। इसी की घाटी में विशेष 
रूप से और साधारणतया इसके और याझू टी-सी-क्याहू के बीच के प्रान्तों में 
ही चीन के इतिहास का और उसकी सभ्यता का निर्माण हुआ । नवियों के 
जाल के कारण चीन भारत की तरह क्षषिप्रधान' देश है और उसकी सम्यता क्षि- 
मूलक है। क्‍ 
चीन के समुद्री तट पर बहुत-से अच्छे बन्दरगाह हैं और वहाँ यात्राएँ प्राय: 
जल्मार्म से की जाती हैँ.] इसी सुगमता के कारण वहाँ की. बस्तियाँ नदियों -के 
तटों पर हूं। 

यद्यपि चीन में लोहे, कोयले तथा तेलों का अच्छा भंडार प्रक्ृति ने एकत्रित 
कर रखा है तथापि आधुनिक युग से पूर्व वहाँ के निवासियों को उस भंडार का 
प्रायः कुछ भी ज्ञान न था । चीन का उत्तरी भाग मध्य कृषि के लिए अधिक 
उपयोगी रहा। 

स्थूल रूप से चीन॑ जार खंडों में बँटा हुआ है। ह्वांगहो (पीली नदी) और 
उससे संलग्न नदियों की घाटी चीन का उत्तरी खंड है। यांगसी और उससे सम्ब- 
न्धित पहाड़ियों और नदियों की घाटी का ऊपरी भाग दूसरा खंड और उसका 
निचला भाग तीसरी! खंड कहा जा सकता है। चौथा खंड यांड टी सी क्यांझ 


के दक्षिण का समुद्र तट है। चीन की उत्तर से दक्षिण तक लम्बाई साढ़े पाँच हजार 


और चौड़ाई ५००० किलोमीटर है। 

चीन वाले अपने देश को चंगकुओ (मध्य राष्ट्र) कहते हैँ। मध्य युग में 
चीन के पश्चिमी देशों में वह खिताई के नाम से प्रस्यात था । रूस में अब भी वह 
नाम प्रचलित है। मारकोपीलछो ने उसका नाम के थे लिखा है। चीन का इतिहास 
अपना विशिष्ट स्थान रखता है। पुरातन युगों से आज तक वहाँ एक ही जाति 
और एक ही चीनी राज्य चला आता है। चीन सम्मवतः सबसे पुराना राष्ट्र है। 
उसकी संस्कृति भी मिस्र, मेसोपटेमिया और सिन्ध घाटी की समभ्यताओं की 
तरह पाँच हजार वर्ष पुरानी कही जाती है। संसार के अन्य प्राचीन राष्ट्रों और 
संस्क्ृतियों के साथ अधिक संपर्क न रहने कें कारण चीन वालों की संस्कृति पर 


बाहर वालों का बहुत कम प्रभाव पंड़ा जिससे उनकी संस्कृति की अपनी विशेष 


रूप-रेखा और आत्मा है । इंसकां चीनियों को इतने गव॑ है कि वे अपने को औरों 
से ऊँचीं जांति का मानते और अन्य जातियों से खिंचे रहते है' और बहुत कम मिलते 
जलते है । 

चीन का इतिहास भी अन्य देशों के इतिहास की तरह कई युगों में विभक्त 
है। अनुश्रुति के अनुसार सबसे पहला युग जिसे वे सतयुग कहते हैं ईसा से लगभग 
२८५२ वर्ष पूर्व आरम्भ हुआ जब कि फूमी राजसिहासन पर बैठा । उसके वंश 
ने १७६६ ई० पूृ० तक शासन किया। उसके बाद अनन्त शांग (यिन) वंश का 
प्रभुत्व बढ़ा जो ११२२६ई० पू० तक चलता रहा। उन दोनों वंशों का वर्णन पौराणिक 
ढंग की अनुश्नुतियों का सा है। उस युग की घटनाओं को कालक्रम एवं प्रामाणिक 
और व्यवस्थित ढंग से लिखना संभव नहीं हो सका । किन्तु सांस्कृतिक विकास . 
का कुछ ज्ञान अवश्य प्राप्त हुआ है । चीन का दूसरा युग चाउवंश की, जिसका: 


। 
+ ५ 
4. 3>॥+ जप 


३३८ विश्व-इतिहास 


संस्थापक ब॒वांग था, ई० पृ० १२२२ में हुई स्थापना से प्रारम्म होकर २५३ 
ई० पू० तक चलता रहा । चीनियों के यह पूर्वज कहाँ से और कब आकर चीन में 
बसे निशचयपूर्वक नहीं कहा जा सकता। कोई केस्पियन सागर के समीप से, कोई 
सुमेरिया से और कोई मध्य एशिया से उनका उद्गम मानते हैं। चीनियों के 
आने के पूर्व चीन के मूल निवासी असभ्य और बबंर थे। उनको हराकर चीनी 
लोग पीली नदी की घाटी में वैसे ही जम गये जैसे आर्य लोग पंजाब और उत्तर 
प्रदेश में बस गये थे। विजेता संभवत: नंगे रहते थे क्योंकि अनुश्ुति के अनुसार 
चेन फोंग राजा ने सबसे पहले उत्तको पशुओं की खाल से शरीर ढाँकना सिखाया। 
कालान्तर में उन्‍हें घर बताना, अग्नि उत्पन्न करता, भोजन पकाना भी आ गया । 
सारांश यह कि विजयी चीनी उस समय तक सभ्यता में बहुत नीचे थे । उनके 
पूर्व चीन के मूल निवासियों की स्थिति संभवत: उनसे और भी खराब रही होगी । 
पुरातन युग के चीनियों का समाज संभवत: मातुक रहा होगा क्योंकि पिता के नाम 
से सन्‍तति का परिचय फ़हसी के समय से आरम्म हुआ जिसका राजत्व काल 
२८५७ से २७३८ ई० पू० तक माना जाता है। .. 

चीन में पुरातन युगों की कुछ अवश्धिष्ट सामग्री तो मिली है, किन्तु वह इतनी 
कम है कि उससे वहाँ की सभ्यता की प्रारम्मिक सीढ़ियों का टीक-ठीक पता नहीं 


लग पाता । चीनियों कीं अनुश्नुतियों के अनुसार उनकी सम्यता यदि लाखों वर्ष 


पुरानी नहीं तो अठारह या बीस सहृद्न वर्ष से भी अधिक पुरानी है। कई राजे 
तो १०००० वर्ष तक राज्य करते रहे । किन्तु उनके अस्तित्व का कोई प्रमाण नहीं 
मिलता। ध्वंसावशेषों की कमी की पूर्ति उनके ऐतिहासिक अथवा प्राचीन स्मृतियों 
के संग्रह करते हैं। सबसे प्राचीन संग्रह चीन के प्रसिद्ध तत्त्ववेत्ता कन्फ्यसिभ्स का 
(५०५१-४९ ई० पूृ०) मिलता है। उसके अनुसार ईसा से तीन सहस्न वर्ष 
पूर्व चीत में सामाजिक और राजनीतिक संगठन हो चुका था । चीनी अनुश्रुति 
के अनुसार सबसे पहले तीन महापुरुषों और उनके पश्चात पाँच प्रतिष्ठित राजाओं 
ने २६९७ से २२३५ ई० पू० तक राज्य किया । वे सभी पौराणिक ढंग के आदरशों 
राजा थे। उनके राज्यकाल में सभी सुखी और सब प्रकार से सम्पन्न थे। राजाओं 
 मेंदविक गुण थे। वह चीन का सतयुग था। 


उत्त आदशे राजाओं के युग में शेननृंग (२७३७ ई० पृ० ) ने चीनियों को खेती द 


करना, गाँवों में बसना और कुछ साधारण औषधियों का ज्ञान सिखाया । उसी 
युग का एक प्रसिद्ध राजा छ्वांगती था। (२६९७ से २५९८ ई० पृ०) जिसके 

पराक्रम और संगठन की योग्यता के कारण चीनी लोग उसको अपने वंश का संस्था- 
पक मानते हैं। उसने कम्पास, नौका, गाड़ी, घनुष-बाण तथा बाँस के बने वाद्य- 
यंत्रों का आविष्कार किया | कहा जाता है कि उसी ने मंत्रियों और निरीक्षकों 
की सबसे पहले नियुक्ति की । उसकी रानी ने रेशम के कीड़ों से कपड़े बनाने का 
आविष्कार किया। उसके वशजों ने लेखन-कलछा को व्यवस्थित रूप दिया। राज्य 
को नो प्रदेशों में विभकत कर प्रत्येक के शासन की व्यवस्था की । 

पुरातन चीन की अनुश्रुति के अनसार प्रतिष्ठित अन्य राजाओं में याओ और 
शाआन विशेष रूप से ख्याति-प्राप्त हुए । शासन विधान में उन्होंने कई सुधार 
किये । उत्तके समय से राजसिहासन का उत्तराधिकारी राजा का पुत्र ही होने 
लगा। फलत: आगे चलकर राजें शानशौकत से रहने और भोग-विलास में काल- 
यापन करने लगे | मंत्रियों की संख्या दस और प्रान्तों की बारह कर दी गयी। 
प्रत्येक प्रान्त' में एक राजकुमार नियुक्त किया गया जो वहाँ के शासन का निरीक्षण 
और गठन करे। राज्य की भूमि पर राजा का अधिकार स्थापित हुआ । किसान 
को उस पर खेती करने की आज्ञा वही देता था । उसके लिए कृषक को कर देना 
पड़ता था। राजों, सरदारों, सैनिकों, विद्यालयों एवं शिक्षकों कें खर्च और निर्वाह 
के लिए जमीन लगा दी गयी । राज्य के जमींदारों की संख्या दस सहस्र थी । 
दंड-विधान कठोर, किन्तु निश्चित था। उपयंकक्‍त दोनों राजाओं के शासन- 
काल में शिक्षा, संगीत, साहित्य और शासनिक प्रबन्ध में अच्छी खासी उन्नति 
हुई । लोहें को गला और ढालकर चीज़ें बताना भी उसी युग की देत मानी 
जाती है। द ह ह 

उस युग के समाप्त होने पर ताम्रयुग का प्रारम्भ हुआ जिसका प्रवर्तक यू 
नाम का राजा हुआ जो ह्यइया वंश का था | उसके वंश ने २२०५ से १८१८ ई० 
पूृ० तक राज्य किया । इन दोनों वंशों के राजत्व काल में चीन में विवाह, पितृ 
पैतामहिक दाय तथा अन्यान्य सामाजिक संस्थाओं का निर्माण हुआ । उन्हीं के 
सत्व से दिशा एवं काल की व्यवस्थित जंत्री, अग्नि प्रकट करने की विधि, गृह- 
निर्माण कला, कृषि, ओषधियों के गुण, वाद्ययंत्रों की रचना, नौका-निर्माण, नाप- 
जोख के विधानों, लेखन-कला, रेशम, शिक्षा आदि अनेकानेक विषयों का ज्ञान 
लोगों को प्राप्त हो गया। पीली नदी की अदम्य बाढ़ का नियन्त्रण करने के लिए 
कई नहरें कटवा दी गयीं जिससे अनेक प्रदेशों को लाभ हुआ । 

चीन के पुरातत्व का इतिहास क्रमबद्ध नहीं मिलता। इसीलिए उसका 

अध्ययन सांस्कृतिक युगों के अनुसार किया जाना अनिवार्य-सा है। वहाँ संयुक्त 
कौट्म्बिक प्रथा प्रचलित थी । व्यक्ति का जीवन कुटुम्ब के हित के लिए माना जाता 
था। अतः बैयक्तिक कत्तेव्यों और आचरणों पर ज्ञोर दिया जाता था । 

प्रागतिहासिक काल में चीन में आठ मुख्य जनसमूह थे जिनका रहन-सहन 
एक-सा न था। उत्तर-पूर्व प्रान्त में, जिसके अन्तर्गत आजकल होपी, शन्तुंग और 
दक्षिणी मंचूरिया है, तुंगुस लोग रहते थे जो शिकार तथा कुछ क्ृषि के द्वारा अपना 
जीवन निर्वाह करते थे। उनके मिट्टी के बरतन मोटे और भह'थे। आगे चलकर 
सुअरों का पाछता उनका विशेष व्यवसाय हो गया। दूसरे थे वे लोग जिनका निवास- 
स्थान आधुनिक शाआन्‌सी प्रान्त तथा मंगोलिया का भीतरी भाग था। वे शिकारी 
और पश्‌ पालने वाले भ्रमणशील (घुमक्कड़) लोग थे । वें सब मंगोंल जाति 
के अन्तर्गत थे। तीसरे छोग उत्तर-पत्िमी प्रान्त के निवासी थे। संभवतः उसी 
भूभाग में शाआन्सी और कानूसू के मैदान हैँ। आरम्भ में वे मृगयाजीवी थे, किन्‍्तु 
बाद को गेहूँ और जुआर की खेती भी करने लगे। वे ही छोग तुर्की के पूर्वज थे । 
चौथा समुदाय कान्सू और शाआन्सी के पहाड़ी भाग तथा जेचवान में था। वें 
ही लोग तिब्बत वालों के पूर्वज माने जाते है। भेड़ों के झुंडों को वे पहाड़ों पर चराते 
फिरते थे.। चीन के दक्षिणी भूमाग में भी चार जातियाँ थीं जिनमें आस्ट्रो एशियाई 
रक्‍त का मिश्रण हुआ । एक थे लिश्रओ लोग जो सभ्यता की बहुत नीची श्रेणी 
में फँसे रहे और शिकारियों की दशा से ऊपर न उठ सके। उनके पूर्व में याओ 
लोग थे जो शिकार के सिवा कुछ खेती भी करते और पहाड़ियों में रहते थे। काला- 
न्तर में उनका मिश्रण दक्षिण के ताई सभ्यता वालों से हो गया जिनका मुख्य व्यव- 
साय कृषि था। वे ही लोग स्याम वालों के पृव॑ज माने जाते है । उसी प्रकार याओ 
औरं ताईयों जातियों के मिश्रण से एक समूह यूचियों का उत्पन्न हो गंया जो इण्डो- 
नेशिया में फेछ गया । उपर्युक्त जातियों' में आदिम तुर्कों तथा ताइयों की सभ्यता 
औरों के मुंकाबिले में कुछ अच्छी थी॥ 

उपयुक्त समूहों के लोगों में सम्पर्क तथां सम्मिश्रण होने से संस्क्ृति का स्तर 


'' ऊँचा हो चला। उदाहरण के लिए पश्चिम में यांगशाओ सम्यता के युग के 


सफ़ेद, छाल और काली' मिट्टी के बने बड़े सुन्दर पात्र मिले हैं जिनको शायद 
गाँवों में रहने वालों ने बनाया होगा । वे लोग पत्थरों के औजार बनातें थे क्योंकि 
उनको लोहे का ज्ञान न. थां-। संभवतः ईसा के सात सौ वर्ष पहले उनको. काँसे 


का भी ज्ञान न था। ग्रांगशाओ सभ्यता में तिव्बतियों का अधिक प्रभाव दिखाई. 7... 

पड़ता है किन्तु तुर्की का मी उसमें हाथ था। ईसा से दी हजार वर्ष पूर्ब बह सम्यता 
चीन की उत्तरी और पश्चिमी पहाड़ियों में प्रचलित थी । 

सम्मिश्रण- से उत्पन्न दूसरी उल्लेखनीय सभ्यता लुंगशान के नाम सिद्ध 
है।' उसका प्रचार गाँवों में बसकर खेती करने वाले लोगों में था जो आधुनिक 
शान्तुंग, कियांगसू, नेकिआँग आदि प्रदेशों में निवास करते थे। वे मुख्यतः ताई 
: और याओ कुटुम्ब के लोग थे। उपर्युक्त दोनों प्रमुख सभ्यताओं का संगम' शाआन्सी 
और पूर्वी होकान में हुआ | कुछ लोगों का अनुमान है कि याओ और शुत्त सभ्य- 
ताओं को ही आगे चलकर राज्यों की संज्ञा दे दी गयी, वस्तुतः वे राज्य नहीं, वरन्‌ 
सभ्यताएं थीं। 

ईसा के पूर्व १८०० से १४०० वर्ष के बीच दक्षिण चीन से उत्तरी चीन तक 
तुर्कों द्वारा काँसे का अच्छा प्रचलन हुआ। ईसा पूर्व १८०० से १५०० के बीच 
मेंही अनुश्रुति के अनुसार, हासिआ के राजवंश का छत्थान हुआ था । 

पुरातत्त्व के अनुसन्धान ही उपर्युक्त धारणाओं के आधार हैं। कन्फ्यूसिअस 
के यग से मांच काल तक प्रचलित अनुश्रुतियों के अनुसार पुरातन चीन का जो 
चित्रण किया गया है वह मी कुतृहलवर्धक है। संभव है उसका मी कुछ आधार हो। 
चीन वाले साधारणतया उन अनुश्रुतियों में विश्वास रखते हैँ.इसीलिए तदनुसार 
संक्षिप्तइतिहास यहाँ देना अनुचित न होगा |... ४ ४ ' 

“ ध्युरातत्त्वओं के अनुसार प्रस्तर तामबग में चीनी लोग मिट्टी के सुन्दरबरतन 
बनाते, और उनको कलाफूर्ण रंगीन” चिंतकारी से सजाते थे। बरतनों. पर कई प्रकार 
के रंग चढाये जाते थे यद्यपि लाल रंग की श्रधानंता रहती थी ।! वे लोग क्षि करते, 
कपड़े बुनते, चठाइयाँ बनाते थे ॥ उन्हें सुअर पाछने का शौक था क्योंकि उनका 
मांस वे खाते थे। यद्यपि उत्तको चक्र का ज्ञान था तथापि पहियों के विविध . प्रयोग 
का कोई संतोषजनक प्रमाण नहीं मिलता । उस युग में मृतक संस्क्रार. का खासा 
विधान बन गया था। मृतक प्रायः किसी ऊँचे स्थान 'पर दफना दिये जाते थे। 
अनुमान किया जाता है कि प्रस्तर ताम्रयूणग की सभ्यत्ता २५०० से “२००० ई०: 
पू० तक प्रचलित रही । कुछ पुरातत्त्वज्ञों का विचार है कि उसी युग अथवा उसके' 
आस-पास वहाँ लेखनकला का भी सूत्रपात हो गया था। यह-कहला अनावश्यक-सा 
है कि यह लेखनकला स्वतंत्र-थी । उसकी उन्नति शांग युग में अच्छी हुई। द 

कुछ आधुनिक अन्वेषकों का विचार. है कि ९०० ई० पु०' तक का -ीनी 


सभ्यता की इतिहास आलुश्रुतिकं, कल्पतात्मक और अत्यन्त संदिश्य- है। प्राण 

तिहासिक यूगों की चर्चा ४०० ई० पू० से आरम्भ हुई और तब से धीरे-धीरे उसका 
अतिरंजित विवरण बढ़ता गया । चर्चाओं का सम्बद्ध संकलन पहले पहल मांच 
युग (सत्रहवीं शती ई० पू०) में किया गया। वस्तृत: १०० ई० पू० तक चीन 
में कोई व्यवस्थित सम्यता न थी । उस यूग में चीन में विभिन्न जातियों और 
संस्क्ृतियों का दौर-दौरा रहा । हाँ, १००० ई० पृ० से उन सबका सम्मिश्रण और 
समाहार आरम्भ हुआ जो उत्तरोत्तर उन्नति करता चला गया। 


'. शांगवंश 


शांगवंश का युग ईसा के पूर्व १७६६ से ११५४ अथवा १४५० से १०५० 
तक माना गया है। वस्तुतः उसी यग से चीन के पुराने ईतिहास' की धृधली रेखा 
दिखाई पड़ने रूगती है। तत्कालीन ज्ञान का मुख्याधार प्रायः वह सामग्री है. जिसे 
चीन के सुविख्यात तत्त्ववेत्ता कन्फ्यूसियस ने एकत्रित किया था। पुरातत्त्व की 
खोजों ने भी उस पर कुछ प्रकाश डाला है। शांग सभ्यता उपर्यक्त सम्यता की ही 
एक शाखा-सी थी । उंत्तर-पश्चिम होनान और शाआन्सी पहाड़ियों की तराई 
से मैदान तक उसका क्रमिके विकास हुआ। 

शांग युग में तगरों की स्थापना होती रही । नंगरों की रक्षा उनकी चंहार- 
दीवारी करती थी । नगर के मध्य में राजाँ का भवन होता था जिसके आस-पौर्स 
कांरीगरों की बस्ती बनायी जाती थी। सरदारों के बाद नगर में कारीगरों को 
स्थान दिया जाता था। हथियार, बरतन, तथा. काँसे का काम, वहाँ अच्छी उदन्नति 
पर॑ था, किन्तु उसका प्रयोग अधिकतर धामिक कामों में होता था। साधारण जीवन 
में चींनी मिट्टी के बरतनों से काम लिया जाता था | यद्यपि उस समय ताँवा 
टिन, जस्ता, चाँदी और लोहा से अथवा कई धातुओं को मिलाकर चीज़ें बनाता 
लोग जानते थे तो भी महँगी होने के कारण घातुओं का. चीन में अधिक प्रचलन 
नहों सका था। धातु के सिक्‍कों का मूल्य उसके बजने के अनुसार निर्धारित होता 
था। रेशम पैदा करने का ज्ञान पहले से उत्तरी चीन में चछा आता था। शांग 
युग में रेशमी बुनाई के काम ने अच्छी उन्नति की । रेशम के सिवा सन और 
छालों के तन्तुओं से भी कपड़ा बनाया जातां था। ऊन के होने का वहाँ कोई प्रमाण 
नहीं मिलता । 

शांग युग में लेखन-कला का प्रचलन हुआ ।  लेखन-कंलां चित्रात्मक थी 
किन्तु उनके उच्चारण का कुछ विधात किया गया। दो हजार से भी अधिक चित्रित 

चिह्न बन गये थे जिनसे साधारणतः लोगों का काम चल जाता था। लेखया तो 
हड्डी पर अथवा कछओं की पीठ की पपड़ी पर लिखे जाते थे। हजारों की संख्या 
में वैसे लेख आज तक पाये जाते हैं। 
अनुमान किया जाता है कि उस यूग में वहाँ का समाज कुछ अंशों में मातृक 
प्रथा के अनुसार रहा होगा । वे लोग अनेक देवी-देवता मानते थे, जिनके रूपगुण 
स्थान-स्थान पर विभिन्न थे। सबसे प्रमुख देवता का नाम शांगती है जिसका' रूप 
मनुष्यों का सा कल्पित किया गया था। वही सर्जनहार है, उसी ने वनस्पतियों, 
पशुओं तथा मनुष्यों को उत्पन्न किया और उनका संरक्षण किया। शांगती ने ही 
धरती माता में उन सब का आधान किया। कालान्तर में बह धरती से जुदा होकर 
आकाश में चला गया,। किन्तु वर्षा करके वह (थ्वी को सदा गर्भित करता रहता 
है। कुछ प्रान्तों में यह भी विश्वास प्रचलित था कि प्रारम्भ में एक विश्वांड (ब्रह्माण्ड़ ) 
था जिसमें प्रथम देवता का जन्म हुआ। उसका द्ारीर पृथ्वी, अवयव पर्वत और 
घाटियाँ, केश वतस्पति है । उसके सिवा परव्वतों, नदियों, बादलों, कृषि, बिजली 
वायु आदि के देवता हैँ जिनका पूजन करना चाहिए। देवी-देवताओं को सन्तुष्ट 
और स्वानूकल बनाने के लिए बलि चढ़ाना आवश्यक है। कभी-कभी आवश्यकता के 
अनुसार मन॒ष्यों की भी बलि दी जाती थी जिसके लिए युद्ध के बच्दी लोग और 
जबरन पकड़े भले-भटके परदेशी मनृष्य. काम आते थे। मद्य चढ़ाकर नाचता-गाना 
भी पूजन का अंग था। देवताओं के सिवा उसयुग में पूर्वजों की भी पूजा. की जाती 
थी । लोगों का विश्वास था कि मृत्यू के ,बाद वे परकीक में रहते हँ। संतुष्ट 
अथवा असंतुष्ठ होने से वे छाभ या हानि: पहुंचाते हैं। उतको प्रसन्न करने का भी 
लगभंग वही ढंग था' जिससे दैवंता प्रसन्न किये जाते थे। कभी-कभी तो सौ पशुओं 
की बलि चढ़ाने पर ही पुरखे प्रसन्न हो सकते थे। क्‍ 
दांग युगः में हाथी, घोड़े, बैल, मेड, मुर्गी, सुअर और कुत्ते पाले जाते; थ्‌.। 
हाथी और घोड़े शायद रथ में जोते जाते थे |. पशुपालन के अलावा कृषि, का भी 
अच्छा विस्तार हुआ जिसका एक कारण अच्छे हलों का प्रचार हो सकता है। 
मक्का, बाजरा, चावल की खेती अधिक होती थी। बाजरे से बनी शराब की माँग 
नागरिकों में बढ़ती जाती थी। | 
' शांग राज्य के राजा कीः उपाधि ती' थी, .जिसका प्रयोग देवाधिदेव के . लिए 


“भी होता है।. इससे यह. अनुमान किया जा सकता है कि वहाँ राजत्व और देवत्व द 


का&सम्बर्ध मान सा. लिया;ग्रया. था-॥ . फछत: राजा ही राज्य का-मुख्य , धर्माध्यक्ष 


बल को बढ़ाने की /जिंससे 

भी था जिसकी सहायता अथबा सेवा करने के लिए कई पुरोहित नियुक्त किये 
जाते थे। राज्य के मुख्य प्रान्त का बही शासन करता था, किन्तु अन्य प्रान्तों में 
सामन्त लोग राजा को अपना अधिपति और धर्माध्यक्ष मानते हुए मी एक प्रकार 
से स्बतन्त्र शासन करते थे। पुरातन चीन की सामन्तशाही की यह पहली झलक 
कही जा सकती है | 

शांग युग के मध्य काल में तुर्कों और मंगोलों ने राज्य पर अधिकाबिक दबाव 
और प्रभाव डाछा। वे लोग अपने साथ सितारों की पूजा और घोड़ों से, खीचे जाने 
बाले दो पहियों के रथ लाये जिससे बहाँ की युद्धकका में महत्वपूर्ण परिवर्तन होने 
लगा। राजा तथा उनके सामन्‍्त, जो रथ और घोड़े रल सके, साधारण नेताओं 
से प्रबल हो गये । उन लोगों ने अपने नये साथनों द्वारा अपना अधिकार-स्षेत्र 
बढ़ाना शुरू कर दिया' जिससे राज्य-क्षेत्र का अच्छा बिस्तार हुआ। काछान्तर में 


प्रबल सामन्‍त लोग तथा जीते हुए प्रदेशों के छोगों में स्वतंत्र हो जाने की प्रेरणा 


बढ़ने लगी। उधर राजा छोग भी एऐशोआराम के शिकार होते गये । राजवंश के 
विरोधियों में हुण आक्रमणकारी प्रबल होते जाते थे। ऐसी परिस्थिति में चोऊ वंश 
के एक 'राजकुमार ने प्रजा का.नेतृत्व अपने हाथ में छेकर शांग बंध से राज्य छीन 
लिया (११२२.या १०५०, ई० पू०) 


“चोऊ वंश (११२२ इं० पू० सी २५५६० पू० तक अथवा १०५० ई७ 
पू० से २४७६० पूृ० तक) 


! पड ह 
कुछ विद्वानों की धारणा है कि चोक़ वंश वस्तुतः तुककों का था । आरम्भ में 
उतकी रियासत में तुकों के ,सिवा तिब्बती लोग भी रहते थे। उसके राज्य पर 


-तुर्कों के अन्य कबीछों ने ऐसा दबाव डाछा कि उनकों शांग राज्य में शरण छेती 


पड़ी। फलतः उन पर शांग सम्यता का गहरा रंग चढ़ गया। उनकी शक्षित उनके 


: संगठन के साथ इतनी बढ़ गयी कि. च्नोऊ शासक वृ-वांग ने पीछी नदी पारकर शांग 
राज्य पर चढ़ाई कर दी। तीन वर्ष तक हुणों के साथ युद्ध करने के कारण शांग 


राज्य क्षीण हो गया था इसलिए बू-वांग को उस पर आधिपत्य जमा लेने में आसानी 


हो गयी । 


-वांग के सामने दो प्रमुख समस्याएँ उपस्थित हुईं । पहली थी राज्य के 
दृढ़ संग्‌दन की ज़िससे शान्ति स्थापित हो सके। दूसरी समस्या थी राज्य के सैनिक 
 हुशों आदि आक्रमणकारियों का दमन किया जाय। 

उन समस्याओं को हल करने के लिए उसने कई सुधार किये । उसका सबसे महत्त्व- 
पूर्ण कार्य सामन्तों को संगठित करना था । सामन्‍्तों की उसने पाँच श्रेणियाँ 
बनायीं । सबसे ऊँची श्रेणी के सामन्तों को उसने लगभग तीस वर्ग मील के क्षेत्र 
का शासन सुपुर्द किया और उससे नीची वाले को सोलह या सत्रह बर्ग मीरू का 
क्षेत्र दिया गया । सामन्‍्त प्राय: चोऊ वंश से चुने गये थे किन्तु उनमें स्थानिक तथा 
उन सरदारों को भी स्थान दिया गया जिसने चोऊ वंश का आधिपत्य स्वयं रबीकार 
कर लिया था । सामन्‍्तों को/अपनी अपनी जागीरों के संरक्षण और शासन का 
मार सुधर्द कर दिया गया सामन्‍्त अपनी अपनी गढ़ी में रहते थे। गढ़ी के आस- 
पास सेना का पड़ाब होता भा, जो वहाँ से कुछ दूरी पर रहती थी। सामन्‍्त राजा 
को कर, भेंट तथा सैनिक सेवा देता और उसको अपना अधिपति मानता था । 
राजा ने करीब ३३५ वर्ग मील का प्रदेश स्वयं अपने लिये रख छोड़ा था । कहा 
जाता है कि राज्य की दो सौ दस रियासतें, नौ प्रदेशों में विभक्‍त थीं। प्रत्येक प्रदेश 
करीब ३३५ वर्ग मील का था। स्वरंक्षित प्रदेश का शासन राजा अपने कमंनारियों 
द्वारा करवाता था । 

आरम्भ में साम्राज्य के छोटे-बड़े सामंन्‍्तों की संख्या एक सहस्न सात सो तीन 
थी। इनके अलावा देश के अन्य भागों में पदाधिकारियों की नियूबित की गयी थी 
जिनका काम पाँच, दस, तीस या दो सौ दस बसस्‍्तिय़ों तक के समूहों का निरीक्षण 
करना था। सामन्त-विधान से एक तो यह लाभ हुआ कि सामंन्‍्तों को. अपनी-अपनी 
जमींदारियों की रक्षा करने. की स्वाभाविक उत्तेजना मिली जिससे साम्राज्य की 
रक्षा का मार सम्राट्‌ के सर से कुछ उतर गया । दूसरी यह कि सामन्‍्तों और उनके 
क्षेत्रों के निवासियों में घनिष्ठ एवं स्थायी सम्बन्ध स्थापित हो गया जिससे शान्ति 
तथा रक्षा के कामों में पारस्परिक सहयोग, सहानुमूति और श्रद्धा-बिश्वास' की' 
वृद्धि हुई । इससे सामाजिक संगठन अधिक दृढ़ हो गया और राष्ट्र की शक्ति 
बढ़ गयी । सामन्तों में परस्पर तथा बंबरों से निरन्तर यद्ध होते रहने के कारण 
छठी शती (ई० पू०) तक चीन में व्यवस्थित सेना-संचभालन, कवायद, अनुशासन 
बिथान, व्यह-रचना तथा यद्ध-कौशल की अच्छी उन्नति हो गयी । रा 

सामन्त शासन का प्राय: सबसे बड़ा दोष यह होता है कि सामन्तों में स्बच्छन्दता, , 
स्पर्भा तथा उच्छंखलता बढ़ जाती है जिससे वे कभी-कभी अत्याचारी और उपद्रबी - 
हों जाते है। इस दोष का 'निराकरंण करने के लिए चीनी सम्नाटों ने दो प्रबन्ध किये .. 
पहला यह कि सामन्तों के शासंन का.निरीक्षण करने के लिए उसने अंपनी ओर से 

निरीक्षक नियुक्त किये ये दो मंत्रियों की अध्यक्षता में काम करते थे । दूसरा 
यह कि सामन्‍्तों को समय-समय पर सम्राट के सम्मुख उपस्थित होकर अपना लेखा- 
जोखा देना पड़ता था। यही नहीं, प्रति पाँच वर्ष पर सम्राट स्वयं रियासतों का दौरा 
करके निरीक्षण करता और प्रजा की कठिनाइयों को दूर करने का प्रयत्न करता 
था। उसकी सामरिक शक्ति के प्रबल होने का एक बड़ा कारण यह हुआ कि उसने 
लोहे के बने अस्त्र-शस्त्रों का प्रयोग चछाया। | 
चोऊ युग का शासन एक प्रकार का संघ शासन था। सम्राट'के आधिपत्य 
में सामन्‍त स्वतंत्र शासन करते थे। जब तक सम्राटों में शक्ति और उनका व्यक्तित्व 
आदरणीय रहा तब तक निर्वाह होता गया, किन्तु उतके आचरण भ्रष्ट होने पर तथा 
क्षीण होने पर सामन्‍्तों में अधिकाधिक स्वच्छन्द्ता और पारस्परिक कलह बढ़ता 
गया। इसके सिवा बर्बर आक्रमणकारियों के निरन्तर उपद्रवों के कारण देश तथा 
राज्य की आथिक दशा भी बिगड़ती गयी । (पाँचवीं शती ई० पू० से तीसरी 
दती ई० पृ० तक के) मध्यकाल में ज्ञीन में पारस्परिक युद्धों, विद्रोह और उप- 
द्रवों का बाजार गर्म रहा | प्रजा व्याकुल होती रही और नैतिक पतन होता गया । 
अन्त॑तोगत्वा चि-इन लोगों ने सांम्राज्य पर अपना प्रभुत्व स्थापित कर लिया । 
“ राज्यंकी रॉजधानीजों आंधुनिक सिभन के करीब थी शेतमी नगर में स्थापित 
की गयी । शांग के पुराने निवार्सी तथां वे छोग जिन्होंने चोऊवंश का असफल 
विरोध किया था, लोयांग में बसा दिये गये। उस नगर को राज्य की दूसरी राजधानी 
का स्थान प्राप्त हुआ । व्‌ बांग के राजत्व॑ कोल में ही उसके भाई ने जो चाऊ 
कुडयूक के' नाम से प्रसिद्ध है; अपनी योग्यता का परिचय दे दिया था । वृ-वांग की 
मृत्यु के पश्चात्‌ उसका पुत्र बाल्यावस्था में सिहासनारूढ़ हुआ और झासन के 
संगठन का काम चोऊ कुंझ्यूक ने अपने हाथ में लिया । ही 
चोऊं राजा वांग (व्यौम, आसमान ) का पुत्र माता जाता और उसी को महामेय 
करने का अधिकार था। तत्कालीन विचार के अनुसार पुरखों की इच्छा, अंपने गुणों तथा 
दैंव की इच्छा से ही किसी व्यक्ति को राजद प्राप्त होतां था । जिस प्रकार धरती और 
: आकाश का अन्योन्याश्रय सम्बन्ध माना जाता था उसी प्रकार आकांश (दैव) का 
राजा से सम्बन्ध कल्पित किया गया था। राज्य-संगठन भी प्रकृति के ही नमूने पर 
होना श्रेयस्कर समझा गया था। छः ऋतुओं के प्रंतिमू्ति छ: मंत्रियों की नियुक्ति की' 
गयी जी केंन्द्रीय शासन का संचलन करते थे। व्योम॑मंत्री की वित्त और अर्थ विभाग, 
पार्थिव मंत्री को शिक्षा एवं स्थानीय शासन, वसन्त मंत्री को धर्म और याग, ग्रीष्म 

मंत्री को युद्ध विभाग, शरद मंत्री को दंड विभाग और शिशिर मंत्री को साधारण 
शासनकार्य सुधुर्दे किया गया । उस यूग की धारणा के अनुसार आकाश में तीन सौ 
साठ नक्षत्र माने जाते थे। तृदनुसार प्रत्येक मंत्री के विभाग में साठ-साठ कर्मे- 
चारी नियुक्त कर दिये गये जिनका जोड़ तीनसो साठ हुआ। इस प्रकार आकाश 
और नक्षत्रों के अनुरूप राजा और उसम्रका केन्द्रीय शास़त्‌ बन गया | ,पहले राजा 
का पारी दबदबा था किन्तु आगे चलकर सामन्‍्तों ने इतनी शक्ति बढ़ा छी.कि 
ने उसकी बद्गावद्दी करने छगें,.। ,फिर भी राष्ट्रीय याग का अधिकार राजा के ही 
(थ में रहा, वही प्रमख धर्माध्यक्ष रहा । "० 

चोऊ शासन में कृषि का भी व्यवस्थित प्रवन्ध किया गया । एक वर्ग ली 
(१/३ मील ) को नो भागों में बाँठ कर आठ भाग प्रजा को दिये जाते थे और नवाँ 
भाग जो प्रायः बीच का क्षेत्र होता था, राज्य के लिए रक्षित रहता था । इस प्रथा 
को चिंग ति एन' विधान कहते थे। चीनी चिह्न के अनुसार क्षेत्र विभकत किये गये । 
कृषक लोग बारी-बारी से पहले राजा की भूमि की जोताई-सिंचाई करते, फिर 
अपने खेतों में काम करते थे । खेतों में हेरफेर कर विभिन्न फसलें पैदा करने को 
उत्तेजना दी गयी जिससे पैदावार बढ़ गयी। कृषि का यह रहस्य यूरोप को आधु- 
निक युग के आरम्भ तक ज्ञात न हो सका था। क्षेत्र का अधिकार; पचीस वर्ष 
की उम्र वाले कृषक को दिया जाता था जो पैतीस वर्ष तक उस प्र खेती करता । 
साठ वर्ष की उम्र पूरी हो जाने पर क्षेत्र उससे लेकर दूसरे युवक को दे दिया जाता भा ।- 
बुद्धों के भरण-पोषण की जिम्मेदादी ख्म्मव॒त:, राज्य की होती थी । यतीमों, 
अबकक्‍्तीं, गूंगों, बहंरों और पागलों का प्वी. उसी प्रकार. पालनु-पोषण किया जाता, 
था। भूमि पर किसान का पूर्ण अधिकार सम्भवतः चोऊ राज्य के अन्तिम-दिवों 
में स्थापित न हुआ होगा । उपर्यक्त व्यवस्था के सिवा चोऊ राजाओं ने दलदलों 
को सुखाकर, नहरें खुदवाकर ओर बेकार जमीन को कृषि के योग्य बनाकर कृषि 
का अच्छा विस्तार किया | उसी युग में, (सम्भवतः पाँचवीं शती ई० .पू० ) धातु 
के सिक्‍कों के प्रचलन से व्यापार ने भी अच्छी उन्नति की जिससे न्थें-त्यें नगर 
स्थापित होते गये । फलत; ग्राम्य जीवन के स्थान पर नागरिक, ज़ीवन सम्बन्धी 
व्यवसाय, व्यापार और आचार-विचार के नये दृष्टिकोणों तथा संस्थाओं का विकास . 
होने लगा... हु 

चोऊ काल में व्यवसाय ने भी अच्छी उन्नति की। लकड़ी, घातु, चमड़े, 


रंगसाजी, लोहारी, स्थापत्य आदि के कामों में अधिक सफाई तथा उन्नतिंहुई4 

व्यवसायों की वृद्धि से नगरों की संख्या बढ़ने लगी । उद्योग-धन्धे उस समय वंशा- 
नुगत थे । नागरिक जीवनचर्या के कारण शिष्टाचार और सभ्यता का अधिक 
विकास होने लूगा । क्रय-विन्रय में ताँबे.के सिक्‍कों,। रेशम के कपड़ों, सोने के टुकड़ों, 
मोती एवं रत्नों से काम लिया जाता था । 
चोऊ यूग से उत्तराधिकार की नयी परिपाटी चछी । उसके पहले भाई 
उत्तराधिकारी होता था, किन्तु सम्राट्‌ वेन' ने पुत्र को उत्तराधिकारी निश्चित कर 
दिया और सामाजिक तथा राजनीतिक क्षेत्रों में उस प्रथा को लागू कशादिया। भार- 
तीय परम्परा की तरह चीन में भी कुटुम्ब का संगठन असंविभक्‍त अथवा संयुक्त 
था । चीनी जीवन में कुटुम्ब का बड़ा महत्त्व और सम्मान था । फलत: गृहपति 
तथा बहत्तर कुटुम्ब अर्थात्‌ राष्ट्र के पति सम्राट्‌ का भी बहुत आदर और सम्मान 
होता था । कुलपति का कतंव्य था कि सब आश्रितों का मरण-पोषण स्नेह एवं 
न्‍्यायपूर्वक केरे । कौटम्बिक जीवन को पुष्ट तथा मधुर बंनाने के लिए विनय एवं 
'दिष्टाचार के नियंम बड़े सोचं-विचार और बारीकी के साथ निर्धारित किये गये । 
इनका संग्रह चाऊ ली नामक ग्रन्थ में है। 
चोऊ राज्य का दण्ड विधाने कठोर था । जुर्माना, अंग-विच्छेद जैसे नाक, 
पर, अण्डकोर्ष आदि कटवा देना, चेंहरा विक्रत करना और मृत्यु दण्ड देना प्रचलित 
था। कंभी-कमी दण्ड के बदले जर्माना ले लिया जाता था। | कहा 
अनुश्रुतियों के अनुसार चोऊ यग में शिक्षा के प्रचार के लिए अच्छा प्रयत्न 
किया गया । पचीस ग्रामीण कुटुम्बों के लिए एक प्रारम्भिक पाठशाला थी । 
माध्यमिक शिक्षा कें लिए एक पाठशाला प्रति पाँच सो कुटुम्ब के लिए स्थापित की 
गयी थीं। उच्च शिक्षा के लिए उत्तरोत्तर महत्त्व की तीन प्रकार की पाठशालाएँ 
स्थापित थीं। ढाई हजार क्ुुटुम्बियों के नगरों में एक 'शिक्षाकय था। बड़े नगरों 
में उससे भी उच्च शिक्षा के और राजधानी में सर्वोच्च विद्यालय प्रतिष्ठित थे। छ: 
. से आठ वर्ष तक की उम्र से बालक की शिक्षा का आरम्भ होता. था और बीस बर्ष 
' की. उम्र तक॑ वह चलती रहती थी। सबसे पहले विनय, आचरण, शिष्टाचार तथा 
नेतिकता की शिक्षा दी जाती थी । तदनन्तंर बाण-विद्या, संगीत; रथ-संचारून, 
गणित एवं साहित्य का स्थान था । बालिकाओं की शिक्षा दस बर्ष से बीस बर्ष 
तक होती थीं, 'किन्तु वह घरों में ही दी जाती थी, क्‍योंकि बाहर जाना अनुचित 
तो थी । उनकी शिक्षा. में मधुर वाणी, -विनीत व्यब्रहार, अंग-संचालन, 
शिष्टांचारं'आदि की: शिंक। के साथ ही :साथ-खाने-पीने की चीज़ें बनांने और' उन्हें 

रखने का ढंग सिखाया जाता था । रेशम तथा .छालों के तन्तुओं के धागे बनाकर 
उनसे वस्त्र बुनना भी सिखाया जाता था,।. सारांश यह कि स्त्री-शिक्षा का ध्येग्र 
पुरुषों की शिक्षा से सिद्धान्त एवं व्यवहार में भिन्न था । 
चोऊ युग में पद्य और गद्य में साहित्य की सृष्टि हुई | उसकी कत्षिता में . 

व्यंग,प्रेम-प्रसंग, उत्सवों और विशेष अवसरों पर गाने योग्य गीत. आदि का शाइईचिग 
नामक एक संग्रह अब तक विद्यमान है । गद्य में अनुश्नुतियाँ, गाथाएँ, राजकीय. 
कारनामे, कानूनी फैसछे, मूमिदान के/पढ़ें आदि मिलते हैं। शासन सम्बन्धी समाचार, 
आज्ञाएँ, वित्त सम्बन्धी, भौगोलिक विवरण एवं राजनीति सिद्धान्त भी गद्य में 
लिखें जाते थे । उनका आंशिक संग्रह शूचिग नामक ग्रन्थ में अब भी विद्यमान है । 

। लेखक सामयिक घटनाओं को कालूक्रम, तिथि तथा तत्सम्बन्धी व्यक्तियों के नाम- 

| सहित लिपिबद्ध करते थे | उनसे हमें तत्कालीन इतिहास का थोड़ा-बहुत ज्ञान 
* प्राप्त होता है। चोऊ यूग की अन्तिम शततियों में, चीन का ईरान तथा यूनान से 
॥ राज्य की सीमाओं के विषय में सम्प्रकं हुआ जिससे गणित तथा ज्योतिष की ओर 
चीनीयों की उत्सुकता बढ़ने लगी । 
' संसार के दार्शनिक इतिहास में छठी शती अपूर्व महत्त्व की मानी जाती है । 
| इस शती में भारत, ईरान, यूनान की तरह चीन में भी., द्र्श निक विचारधारा 
क्‍ प्रवाहित हो उठी थी । शांग युग में उसका सूत्रपात- हुआ और चोउ युग में उसका 
संबर्द्धन होता रहा । त्रीनियों का विश्वास था कि जग़त्‌ दैवी शक्षितयों से,भरा.हुआ 

है । अनेकानेक प्रचार के देवता और बेल़ियाँ विद्व में विद्यमान हैं । गृह, ख़ेत,.. 
नदी, नाछे, जल-थरू-नंभ, जहाँ देखो उनकी सत्ता दिखाई पड़ती है उनके अछावा 
पुरखों की भी अलक्ष्य रूप में सत्ता है.। सारे देश के विश्वास और धारणाएँ मृलत: 
एक-सी होते हुए भी कल्पनात्मक एवं व्यावहारिक द्वृष्टि से. परस्पर भिन्न और. 
विविध प्रकार की थीं । देवी-देवताओं की शक्तियाँ और क्षेत्रों के विषय: में भी 
भिन्नता थी । कोई देवता बहुत बड़े और कोई छोटे गिने जाले थे 4 यद्यपि बड़ी 
महत्त्वशाली देवी शक्तियों में पृथ्वी और आकाश की गिनती थी तथापि सर्वोपरि 
द्तिमान्‌ तीतिएन अथवा शांगती माना जाता था । लोगों का विश्वास था कि 
बिना दैविक शक्तियों की सहायता के मनुष्य को सफलता और सुख -नहीं प्राप्त 
हो सकता । इसलिए उनको तुष्ट करने के लिए योग: एवं #र्मकाण्ड प्रचल्षित हुए.॥ कै 
पूजा में अन्न, मांस और नर की भी बलि दी जाती थी । चीनियों में लिए पूजाभी , ...... 
प्रचलित थी । चोऊ युग में ही उपर्यक्त विधानों में सुधार होने लगे थे। यज्ञोंकी, |... 

वीभत्सता बहुत कुछ दूर होगयी और लिंग शब्द की साधारण परिभाषा का लोप 
होकर उसे नवीन ओर दोषरहित रूप दिया गया । पूर्वजों का पूजन प्राय: मन्दिरों 
अथवा घर के पूजा-गृह में होता था । देवी-देवताओं और शक्तियों का पृजन 
नगरों के समीप मैदानों में वेदी बनाकर किया जाता था जिससे अधिक जनता समा- 
रोह में एकत्रित हो । चीन में पुरोहित न थे । गृहपति अथवा राज्याधिपति ही 
पूजा करवाता था | उप्तकी सहायता के लिए उच्च कुल के व्यक्ति जो विधि विधानों 
से अच्छी तरह परिचित होते थे बुला लिये. जाते थे । कभी/क्लभी देवी,.गा देवता 
किसी व्यक्ति पर, चाहे वह पुरुष हो अथवा स्त्री, चढ़ आता था जिससे उसको 
भावी का आभास हो जाता और उसे बह ॒ घोषित कर देता था । 

चोऊ यूग के सेनिक संगठन की भी अपनी विशेषता है। राज्य के बीस से 
साठ वर्ष के प्रत्येक पुरुष को सैनिक शिक्षा एक या दो वर्ष के लिए अनिवार्य थी । 
राज्य की जनसंख्या अनुमान से करीब इक्यावन राख थी। प्रति पाँच से बारह घरों 
तक से चार घोड़े, एक रथ, तीन सारथी, बहुत्तर पदाति, पचीस कार्यवाहुक और 
बारह बेल लिये जाते थे । इस हिसाब से चालीस सहस्र घोड़े, दस हजार रथ, सात 
लाख बीस हजार पैदल तक सेना एकत्रित हो सकती थी । राज्य की सन्नद्ध सेना 
लगभग पचहत्तर हजार थी जो साढ़ें बारह-बारह हजार के छः भागों में विभक्‍त 
थी। प्रत्येक भाग का एक बड़ा सेनाध्यक्ष निय क्त किया जाता था इसके आधभिपत्य 
में २५००, २५०० सैनिकों के छः सेनाध्यक्ष होते थे । उनसे उतर कर. पाँच सौ 
करे छः सरदार होते थे जिनके नीचे १०० के सरदार होते थे। उनके नेतृत्व में 
प्चीस-पत्नीस सैनिकों के नायक होते थे । अन्तिम इकाई पाँच की थी । पाँच सौ 
और उससे नीचे के पद प्राय: विद्वानों को प्रदान किये जाते थे 

बड़ी सेना रखने की आवश्यकता प्रायः इसलिए थी कि “राज्य पर तुर्की और 
मंगोलों के आक्रमण प्रायः हुआ करते थे । उनके चरागाहों पर चोऊ राजाओं ने 
अधिकार जमा लिया और रक्षा के लिए वहाँ गढ़ियाँ बनाकर सेनाएँ स्थापित कर 
दीं तथा अच्छी-खासी बस्तियाँ कायम कर दीं. । फलत: चोऊ राज्य का उनसे संघर्ष 
. रहने गा । अ्रमणशील तुर्क और मंगोलों के लिए छूट-खसोट के अछावा कोई और 


_ रास्ता न रह गया। 


 चि इन वंश (२५५-२०६ ई० पू०) 


इस वंश का सबसे प्रसिद्ध प्रहका छाांगती और उसका मुख्य मन्‍्त्री. 

लीस्सू हुआ । दछ्वांगती का मुख्य ध्येय था कि वह सारे चीन पर, जो संसार का एक 
मात्र सभ्य महाप्रदेश समझा जाता था, अपना प्रभुत्व जमा दे और पुराने युग की 
संस्कृति का मूलोच्छेद करके नयी सैंस्कृति और सम्यता के प्रवर्तक होने का श्रेय 
प्राप्त करे । ऐसा करने से वह देवत्व प्राप्त कर अपने नाम को सार्थक करेगा । 
प्रथम उद्देश्य की सिद्धि के लिए उसने सामन्‍्तों का बलपूर्वक अन्त करके सामन्तशाही 
को समाप्त कर दिया । उसने साम्राज्य को पचपन या छत्तीस (बाद को ४१ या 
५५) प्रान्‍्तों में 'विभक्त कर सब एक-सा शासन-प्रबन्ध स्थापित कर दिया। 
प्रत्येक प्रान्त में तीन प्रमुख अधिकारी नियुक्त कर दिये गये । उसी भाँति स्थानिक 
व्यवहारों, रिवाजों, आचारों और विभिन्न प्रकार के नापने-जोखने के तरीकों को 
दल कर उसने सदंत्र एक से आचार-विचार तथा विधान चाल कर दिये | राज्य 
के सभी किसानों को उसने अपनी जमीन पर अधिकार प्रदान कर एक क्रान्तिकारी 
सुधार किया जिसका महत्त्व सामन्तशाही को समाप्त करने से कम नहीं कहा जा 
सकता । लिपि-शैली में सुधार करके साम्राज्य भर में एक लिपि को प्रचलित कर 
दिया । शान्ति स्थापित करने के लिए प्रजा से हथियार छीन लिये । देश की रक्षा 
के लिए चोऊ राजा ने चीन के उत्तरी पूर्व भाग में जिधर से हूणों के आक्रमण प्राय 
हुआ करते थे, जो दीवार बनवाना आरम्भ कर दिया था उसे ह्वांगती ने पूरा करवा 
दिया । दीवार १५०० मील हरूम्बी है जो मिस्र के पिरामिडों की तरह संसार की _ 
महा आइचंयेजनक कृंतियों में गिनी जाती है। यदि उसमें सभी पहाड़ियाँ भी जोंड़ 
दी जांयेँ तो दीवार तीन हजार मील लंबी ठहैरैंगी | उसके बनाने के लिए. तीन 
लाख॑ सिपाही, लाखों कैदी और अपराधी दस वंर्ष तक लगे रहे । उस दीवार की 
रक्षा के लिए इतस्तत:ः किले, बुजियाँ आंदि भी बनंव दी गयीं। इस दीवार के तंथा 
अन्य प्रासादों के बनवाने के लिए सम्राट को कई प्रकार के कर लगाने पड़े । दीवार 
के कारण हुणों के आक्रमण यद्यपि एंकदम बन्द तो न हो सके तथापि बहुत कुछ कंम 
हो गये । उसी के कारण हूणों ने पश्चिम की ओर बढ़ना शुरू किया, जिसका अल्त 
में परिणाम रोम राज्य के लिए ही नहीं, वरन्‌ भारंत के गप्त राज्य के' लिए भी 
विनाशकारक सिद्ध हुआ । 
साम्राज्य की व्यवस्था ठीक रखने के लिए उसने अनेक सड़कें बनवायीं।. 
अपने लिए उसने एक बहुत चौड़ा राजपथ बनवाया जो ह्वांगहो और याझूटी सी. 
क्याज्भु नदियों की घाटियों को मझाता था। उसके दोनों ओर उसने' देवदारु 
के सुन्दर व॒क्ष लगवाये । सम्राट्‌ को प्रकट या गुप्त रूप से साम्राज्य में यात्री कंरेने 


+ 

और राज्य की तथा प्रजा की परिस्थियों का प्रत्यक्ष ज्ञान प्राप्त करने का शौक 
था। इसके सिवा इस काम के लिए नियुक्त ग्प्तचरों से भी उसको निरन्तर समा- 
चार मिलते रहते थे । जहाँ तक सम्भव होता वह स्थिति सुधारने की चेष्टा भी 
करता । डाकुओं और उपद्रवियों को पकड़-पकड़ कर वह सीमास्त प्रान्तों में लड़ने 
के लिए भेज देता था । इससे भी साम्राज्य को कुछ शान्ति मिली । यही नहीं २२५ 
ई० पृ० में उसने ह्वांछ हो नदी का रुख दक्षिण-पूर्व की ओर घुमा दिया और एक 
नहर काट कर दो नदियों को मिला दिया जिससे अनाज आदि सफलतापूर्वक एक 
स्थान से दूसरे स्थान को भेजा जा सके । 
नवीन सभ्यता का युग स्थापित करने के ध्येय की पूति के लिए उसने यह आज्ञा 
दी कि विज्ञान अर्थात्‌ ज्योतिष, रसायन, वैद्यक, कृषि, वनस्पति आदि की पुस्तकों 
को छोड़कर अन्य साहित्य विशेषकर गाथा, इतिहास और नीति आदि के सब ग्रन्थ 
जला दिये जायेँ। इस आज्ञा का उसने बड़ी कड़ाई के साथ प्रचछत किया । वह 
त्ाहता था कि वैज्ञानिक विषयों को छोड़कर पुरानी रूढ़िग्रस्त विचारधारा का 
अन्त कर दिया जाय जिंससे नयी सभ्यता अबाधित रूप से चल सके | पुरानी संस्कृति 
की जो. प्रशंसा करता अथवा नयें विधान में दोष बतलाता उसे सकुटुम्ब मार 
डालने की सजा घोषित की गयी । यही नहीं, पुरानी संस्क्रति की रक्षा और, विचारों 
की स्वतन्त्रता के सैकड़ों प्रचारक मौत के घाट उतार दिये गये । हाँ, इतना उसने 
अवश्य प्रबन्ध कर दिया था कि प्रसिद्ध पुस्तकों की प्रतियाँ राज्य के संग्रहालय में 
रख दी जायें ताकि आज्ञा प्राप्त करके विद्वज्जन उनको देख सके और वे मूर्खों तथा 
सांधारण मनुष्यों के हाथ न रूग पायें, क्योंकि वे उनका यशोचित आशय न समझकर 
या तो छकीर के फकीर बने रहेंगे अथवा उनका दुरुपयोग करेंगे। 
ज्षि-इत की राजधानी ह्यियनयांग़ में थी.। वहाँ मीलों तक उसने महलों का 
निर्माण कराया। दूर रह कर उपद्रव करने से उन्हें रोकने तंथा राजधानी को सम्पन्न 
और सबरू करने के लिए: उंसने अमीरों तथा सबल व्यंक्षितयों को राजधानी में ही 
बसने के लिए बाधित किया और अद्भुत. वस्तुओं को छाकर वहाँ. अजायबधर 
स्थापित किया। विजित राजधानियों के महलों के नमूत्तों पर उसने अपनी राज- 
. धानी में मी महल खड़े कराये । इस प्रकार उसे उसने साम्राज्य का. प्रतीक .लघुचित्र 
साबनादिया।. . क 
. सम्नाट्‌ छ्वांगती ने केवल ग्यारह वर्ष तक राज्य. किया । प्रचास वर्ष क्री अंवस्था 

में उसकी मृत्यु हो गग्ी। 'इतने स्वल्प काल में उसने अपनी कर्मठता, दूरदर्शिता 

. चीन श्प३ 


तथा कार्यकुशछता से आश्चर्यजनक काम कर डाले । उसी के प्रयत्नों से चीन देश 
को चि-इन नाम मिला। उसी ते उसकी वह रूपरेखा बनायी जिस पर भविष्य 
में चीन की रचना होती गयी । उसका साम्राज्य उत्तर में छ्वांगहो, दक्षिण में अनाम, 
पूर्व में समुद्रतट एवं कोरिया और पर्चिम में उच्च पर्वतमाला तक था। वह प्रजा 
को एक सभ्यता तथा साम्राज्य को एक शासन के सूत्र में बाँध कर राष्ट्रीय एकता 
द्वारा सशवत एवं समझशाली बनाना चाहता था। अपनी' कृतियों एबं अक्षय 
कीति के बल पर वह देवत्व का सम्मान प्राप्त करना तथा चीन का प्रतीक बनना 
चाहता था। उसके कामों में विलक्षणता रहते हुए भी उप्तके ध्येय में महत्ता असंदिग्ध 
रूप से दिखाई देती है। उसकी एकछत्र राज्य की आदर्श कल्पना भी ऐक्य स्थापन 
के ध्येय से ही प्रेरित-सी प्रतीत होती है । यद्यपि लोग कई पीढ़ियों तक उसकी 
निन्‍्दा करते रहे तथापि इसमें सन्देह नहीं कि वह संसार के महाप्रतापी और प्रसिद्ध 
विजयी सम्राटों में गिने जाने योग्य है। उसकी मृत्यु २१० ई० पू० में हुईं । 

ह्वांगती का विधान कृत्रिम था, अतएवं उसको चलाने के लिए बल का प्रयोग 
अनिवार्य-सा था । इसके कलावा अनेक करों के छूगाये, जाने के कारण छोगों में 
बड़ा असन्तोष था। उसकी मृत्यु के बाद उसका पुत्र निकम्मा निकछा। साम्राज्य 
में अशान्ति और विद्रोह की अग्नि भड़क उठी और २०६ ई० पू० में चि-इन वंश 
के हाथ से लिउपंग ने, जो मृत्यु के बाद काओत्सू के नाम से प्रसिद्ध हुआ, साम्राज्य 
झछीनकर अपने हानवंद् की पताका गाड़ दी । चि-इन वंश की स्वर्गंतुल्य राजधानी 
“भस्म कर दी गयी । 


हानवंश (२०६ ई० पू० से० २१२० ई० तक) 


हानवंश के संस्थापक लिउची या लिउपंग का जन्म पूर्वी चीन के. एक किसान 
'के कुटुम्ब में हुआ था । अपनी योग्यता तथा पराक्रम के कारण वह किसातों. का, 
जो सामनन्‍्तशाही में सम्मवतः असन्तुष्ट रहे होंगे, नेता बन, गया । उसको भयंकर 
संघर्ष और यूद्ध करने पड़े जिनमें उसको निरन्तर सफलता मिलती रही | विद्रोही 


इतने प्रबंल हो गये कि उसने चि-इत वंश और उसकी सामन्‍्तशाही का विध्वंस करके 


“उसकी प्रतीक राजधानी को भी भस्मसात्‌ कर दिया। . 
काओ त्सू"काओती 


अनुश्नुतियों के अनुसार यद्यपि पुरातन राजाओं और राज्यों, ने चीन की सभ्यताः 
१ 


३५४ विश्व-इतिहास 


और संस्कृति को कुछ-न-कुछ वृद्धि और स्फूर्ति प्रदान की, किन्तु हान बंश की कृतियों 
पर उनको विशेष गय॑ है। अपने जिले के एक छोटे से सैनिक के पद से बढ़कर लिउची 
ने अपनी योग्यता ओर पुरुषार्थ के बल पर तत्कालीन सामन्तों को परास्त कर दिया। 
उसके अनुयागियों ने २०६ ई० पू० आग्रहपूर्वक उसे राजसिहासन पर बिठा दिया। 
गासन की डोर हाथ में आने पर उसने उपद्रवकारियों को क्षमा कर देने की घोषणा 
कर दी और कड़े कानूनों को रह कर दिया। कनफ्यूसिअस के इस सिद्धान्त को कि 
शासन प्रजा के हित के लिए है' उसने अपना मूलमन्त्र बनाया। राज्य के पदाधि- 
कारियों के चुनते में सावधानी बरती और सदाचारी विद्वानों को आमन्त्रित कर 
उन्हें यथोचित पदों पर नियुक्त किया। यद्यपि उसका शासनतन्त्र चि-इन काछ 
का-सा था तथापि उसने सामन्‍तों की उदृण्डता और केल्रीय शासन की कठोरता 
को यथासम्भव कम करने का प्रयत्न किया । उसका ख्याल था कि चि-इन वंश 
का ह्वास सांमनन्‍्तों के विरोध के कारण हुआ । अतः उसने पूर्व प्रचलित परिपाटी 
के अनुसार अपने वंश वालों को सामन्‍्तों के पदों पर नियुक्त किया । किन्तु शासन 
उनके हाथ में न देकर अपने नियुक्त पदाधिकारियों के अधिकार बढ़ाकर उनके 
सुपुर्द कर दिया । इस मध्य मार्ग ने द्विराजकता का रूप ग्रहण किया जिससे यह 
प्रयोग असन्तोषजनक सिद्ध हुआ। लिउची या लिउपंग की मृत्यु के बाद उसको 
काओत्सू की उपाधि दी गयी । 
हानवंश के उल्लेखनीय राजाओं में बेन ती (१७९) ने शासन की आलोचना 

के लिए आलोचकों को दण्ड देना बन्द-सा कर दिया । मृत्यु दण्ड को यथासम्भव 
कम कर दिया, अनेक कर हटा दिये । प्रान्तीय शासकों की जागीरों और अधिकारों 
को कम कर दिया और यह नियम बना दिया कि शासक की मृत्यु के बाद उसकी 
जागीर उसके पुत्रों में बाँट- दी जाय अर्थात्‌ एक व्यक्ति के हाथ में न रहने 
दी जाय । 

हान व्‌ ती (१४० से ८७६० पू०) । 

हानवंश का चरम उत्कर्ष महाराज हान व्‌ ती के राजत्वकाल में हुआ। सोलह 

वर्ष की उम्र में सिहासन पर बैठा और तिरपन वर्ष तक राज्य करता रहा। राज्य 
की सीमाओं को उत्तर और दक्षिण की ओर उसने बढ़ा दिया। यूचियों ने चीन के 


उत्तरी पदिचिमी प्रान्त को छोड़कर बुखारा राज्य की स्थापना कर ली। फलतः 
उत्तर पदिचिम चीन में हुणों को रोकने वाला कोई न रहा। यूचियों ने हान राजा की 


प्रात. कह डामिह... बुबतम.. आन. एहह दु|न 4 नकल लद.. 

चीन ३५५ 


अपेक्षा तत्कालीन उत्तर भारत के राज्य से नीतिक सम्बन्ध स्थापित करना उचित 
समझा । 

व्‌ ती की नीति सामनन्‍्त-विधान का ऊपरी ढाँचा रखते हुए नियन्त्रण द्वारा 
' सामन्‍्तों की शवित तोड़ देने की थी। प्रत्येक सामन्‍्त के पास उसने अपना प्रतिनिधि 
नियुक्त किया जो उसे परामर्श देता, उस पर निगरानी रखता ओर सम्र[ट्‌ को सब 
समाचार भेजता रहता था। इसके सिवा उसने साधारण श्रेणी के तीन पदाधिकारियों 
को नथिक्‍त किया जो घूम-घूम कर सामन्‍्तों के आचरण एवं व्यवहार का निरीक्षण 
करते और उनके बल को तोड़ने की तरकीबें सुझाते रहते थे । उन्होंने एक युक्ति 
यह सूझायी कि सामन्‍्त के निधन के बाद उसकी रियासत उसके बड़े पुत्र को न देकर 
सब पुत्रों में बाँट दी जाया करे । इस तरकीब से रियासतों के खण्ड-खण्ड होते 
गये । इस युक्‍्ति में यदि कोई दोष.था तो यह कि इसकी प्रगति बहुत मन्द थी और 
'सफलता बहुत दी काल में सम्भव हो सकती थी। दूसरा तरीका जो व्‌ ने निकाला 
वह था नये-नये ढंग के अनेक श्रेणियों के अमीर-उमरा उत्पन्न करके उनके. और 
'पैतृक अमीरों के बीच ईर्ष्या-द्वेष भड़काये रखने का। 

सम्राट व्‌ की नीति केन्द्रीय शासन का दबदबा और शक्ति बढ़ाने की थी । 
उसे वेन की नीति अच्छी न ऊगी। उसने राजसी ठाट-बाट का संवर्धन करना शुरू 
किया । चडंगन राजधानी की शोभा नये-नये महलों, उद्यानों, तड़ागों, नहरों, 
पुष्प-बाटिकाओं, अजायबघरों, चिड़ियाघरों, पशुशालाओं, व्यायामशालाओं एवं 
नाचघरों से बढ़ायी जाने छगी। विजित प्रदेशों से रेशमी कपड़ों, मोतियों, रत्नों 
और सोने-चाँदी का जो प्रवाह चीन में आ रहा था उससे शौकीनी और ऐश-आराम 
'की अपार सामग्री जुटती चली गयी । सिक्के ढालने तथा नमक, शराब और छोहे 
'पर शासन का एकमात्र स्वत्व स्थापित करने से भी खूब आमदनी बढ़ गयी। , 
चीन के इतिहास में इस युग में यह एक प्रकार के सोशलिज्म का सूत्रपात होना.माना 
जाता है। इसके सिवा व्यापार भी उत्तरोत्तर उन्नति करता जा रहा था। तुकि 
'स्तान जैसे नये-नये देशों तथा नये-नये बाजारों में चीनी .व्यापारी क्रय-विक्रय करते 
दिखाई देने लूगे । नयी नहरों, सड़कों, मार्गों, में निग.यान्री विश्वाम भवनों (सरायों ) 
के खुल जाने से आवागमन की सुविधा, सभी को, विशेषत: व्यापारियों और सेनाओं 
को हो गयी । अकाल पड़ने की आशंका भी कम हो गयी । व्‌ के राज्य काल में 
मध्य एशिया, बैक्टिया तथा बर्मा. से सम्बन्ध स्थापित हो जाने के कारण चीन का 
रोम साम्राज्य तथा भारत और फारस से. व्यापारिक . तथा सांस्कृतिक, आदान$ 

प्रदान होने लगा । चीन का यूरोप और भारत से सम्पर्क हो जाना इतिहास की” 
एक महत्त्वपूर्ण घटना है क्योंकि उसका प्रभाव संसार के व्यापार, राजनीति तथा 
सभ्यता पर उत्तरोत्तर बढ़ता गया । | 


हुणों की समस्या 


हियंग नू अथवा हूण किसी विशेष जाति का त्ाम नहीं वरन्‌ यह शब्द उन 
लोगों के लिए प्रयुक्त होता था जो बर्बर की तरह समूहों में चीन की उत्तरी सीमा 
पर चीनी दीवार के उस ओर मँडराते रहते थे । उनके अन्तर्गत मंगोल, तुर्क, 
तृंग आदि अनेक उपजातियाँ थीं। वे अवसर पाते ही भीतर धुस पड़ते थे। जिस 
भूमिभाग में वे रहते थे उसके प्रति प्रकृति उदासीन ही नहीं, वरन्‌ निष्ठुर रही। 
वहाँ का विषम जलवायु, अत्यन्त कठोर शीत और भोजन के नगण्य साधन उनको 
' जीवन रक्षा के लिए हरे-भरे प्रदेशों की ओर बढ़ चलने के लिए बाधित करते रहते 
थे। वे बैल, ऊंठ, भेड़ें आदि पाछते थे और घोड़ों पर चढ़ कर छापा मारते थे । 
चमड़े की पोशक पहनने वाले ये लोग बड़े सिद्धहस्त धनुर्धर और लड़ाके थे। प्रागति- 
 हासिक काल से चीन के ऊपर उन्तकी अवांछनीय एवं भयावह छाया पड़ती रही 
जिसका कुछ दिग्दर्शन ऊपर किया जा चुका है। हान वंश के उदय काल में उनकी 
शक्ति अपने पूरे जोर पर पहुँच गयी थी। उनका आधिपत्य चीनी दीवार के ऊपरी 
भाग से कैस्पियन सागर तक स्थापित हो गया था । 

हानवंश के राजाओं ने आरम्भ में हुणों को धन-घान्य एवं स्त्रियाँ देकर सन्तुप्ट 
रखने की चेष्टा की, किन्तु उससे कोई स्थायी छाभ न होता दिखाई पड़ा । इसके 
अतिरिक्‍त उन्होंने यूचियों से मेल-जोल बढ़ाकर हुणों के दमन का यथासाध्य प्रयत्न 
. किया। चीनी सम्राद व्‌ ने उनको चीनी दीवार के उस पार ख़देड़ कर उनके उप- 
निवेशों में अथवा उनके आसपास अपनी प्रजा को बसा देने की नीति का भी अब-- 
' हम्बन किया। आठ वर्ष के अन्दर (१२७ से ११६ ई० पूृ० तक) उसने उन पर तीन 
बार चढ़ाई की और भयंकर युद्ध करके कम-से-कम कुछ काल के लिए उनका बल 
तोंड दिया। इसके सिवा चीनी तुकिस्तान की वूसुन आदि बरबर जातियों से, जिनका 
: हुणों के साथ संघर्ष होता रहता था, मेल बढ़ाकर तथा हुणों में आपसी झगड़े खड़े" 
करके उन्हें दबाये रंखने का प्रयत्न किया। बेक्ट्रिया तक अपना नीतिक प्रभुत्व 
' स्थापित करके सम्राट व्‌ ने हुणों का रुख मध्य एशिया की ओर मोड़ दिया । 
सम्राट ने अपनी विजयों से चीन की सीमाएँ तुकिस्तान से चीनी समुद्र तक 

और मंचूरिया तथा उत्तरी कोरिया से बर्मा, अनाम तथा इण्डोचाइना तक पहुँचा 
दी । हान सम्राद की सफलता का कारण उनकी सेना थी जो रघथों के प्रयोग को 
त्याग कर घुड़सबारों और पैदल सिपाहियों पर आश्रित की गयी थी। उस बड़े 
साम्राज्य की प्रजा सुखी तथा सन्तुृष्ट थी क्योंकि सम्राद ने ज़रूरी चीजों के मूल्य का 
नियन्त्रण तथा अनाज की संप्राप्ति और वितरण व्यवस्थित कर दिया था। व्यापा- 
रियों को अधिक भूमि मोल लेने अथवा निश्चित मात्रा से अधिक सम्पत्ति अथवा 
धत एकत्रित करने की कड़ी मनाही सम्राट ने कर दी थी तथा उनकी आमदनी 
पर पाँच प्रतिशत आय कर लगा दिया था। नहूरें काटकर अन्न-उपजाऊ बड़े 
क्षेत्रों को कृषि के योग्य कर दिया। नयी नहरों और सड़कों के कारण यातायात 
भी बढ़ गया। राज्य आवश्यक सामान सस्ती में खरीद कर महगी आने पर बेच 
देता था। नमक और लोहे का ठेका शासन ने अपने हाथ में रखा । सम्बद्ध आज्ञाओं 
का उल्लंघन करने वाले व्यक्ति की जायदाद जब्त कर ली जाती और दण्ड भी दिया 
जाता । बेकारी दूर करने तथा जुआ, घुड़दोड़ आदि व्यसनों को छुड़ाने के भी 
प्रयत्न किये गये, यद्यपि उनमें उसे यथेष्ट सफलता प्राप्तन हो सकी। सम्राट 
स्वयं यात्राएँ करके साम्राज्य तथा प्रजा की परिस्थिति देखता रहता था। उसके 
समय में चीन के व्यापार तथा सभ्यता का अच्छा संवर्धध और विस्तार हुआ | 
तड़क-भड़क, शान-शौकत, सनिक तथा कोष-बल के रहते हुए भी उपर्युक्त 
विधान में कोई ऐसा गुण या शक्ति न थी' जो उसे अधिक स्थायित्व दे सकती । विला- 
सिता की वृद्धि होने से यह अनुमान किया जा सकता' था कि व्‌ ऐसे सुयोग्य, चतुर 
कर्मठ, शक्तिशाली शासक के अभाव में साम्राज्य की व्यवस्था का ठीक रहना कठिन 
होगा। उसके बाद ऐसा ही हुआ भी । वृ के परचात्‌ अयोग्य व्यक्ति सम्राट हुए। 
इस वंश के एक सम्राट वांग मांग ने गुलामी तथा जमींदारी का अन्त करने 
के लिए गुल्मों को स्वतन्त्र कर दिया और जमींदारों की जमीन बराबर हिस्से करके 
किसानों को बाँट दी। तथापि साम्राज्य का नैतिक और आर्थिक पतन बड़ी जञ्ीघ्रता से 
होता चला गया । कौटुम्बिक षड़यन्त्रों ने राजवंश की शक्ति खोखली कर दी । 
अमीरों और गरीबों का भेद दिनों-दिन बढ़ता गया। -जमींदार और व्यापारी 
समृद्धशाली बनते गये और किसान उजड़ते गये । खेती छोड़कर किसान शहसझ़ों 
में नौकरियाँ और धन्धे ढूँढ़ते फिरने लगे। घनिक व्यापारियों को दबाये रखने 


. के भी कुछ प्रयत्न किये गये । रेशमी कपड़े पहनने, रथों पर चढ़ने, जमीन खरीदने 


या ऊँचे पदोपर नियुक्त किये जाने की मनाही समय-समय पर की गयी। अमीरों. पर 

कर भी बढ़ाये गये तथापि वे फलते-फूछते चले गये । उनके खिलाफ कानून बनाना 
तो आसान था, किन्तु उन्हें उन पर चलाना कठिन सिद्ध हुआ | उधर गरीबों पर 
द्वांगहों के बाँध के टूटने, टीड़ियों के दलों की उत्पत्ति तथा पुनः-पुनः: अनावृष्टि 
से भारी आपत्ति टूट पड़ी । 

आन्तरिक व्यवस्था की गड़बड़ी देख कर हुणों ने फिर उपद्रव करता शुरू कर 
दिया । हात साम्राज्य ने भी उनको रोकने के प्रयत्न जी तोड़ कर किये। चीन 
की रक्षा के लिए राजमहल की एक प्रमुख सुन्दरी ने हुणों के नेता से विवाह करके 
उसे रोके रखा, किन्तु यह तरीका कब तक चलता । ईसा की प्रथम शती के अन्तिम 
चरण में तीन भयंकर युद्ध हुए । इत युद्धों में हुणों की पराजय हुई । उनके दुर्भाग्य 
से उनकी सेना महाभयंकर बफ के तूफान में फँसकर नष्टप्राय हो गयी । इन घट- 
नाओं का यह परिणाम हुआ कि हुणों का प्रवाह दक्षिण की ओर से पश्चिस की ओर 
मुड़ गया । 

. पतन चाओ नामक एक व्यक्त ने हुणों के साथ युद्ध करने में अपने सैनिक तथा 
राजनैतिक कौशल के लिए अच्छी ख्याति प्राप्त की । उसकी नीति-कुशलता तथा 
धूर्तता से चीन की पर्चिमी सीमा के आसपास के राज्य चीन के प्रभाव में आ गये । 
उसी ने कुषाणों के सम्राट्‌ कनिष्क से खोतान, काशगर, यारकन्द छीनकर हुणों को 
गोबी के रेगिस्तान की ओर तथा यूचियों की पामीर से आगे ढकेल दिया । उसकी 
इन युक्तियों से भारत और चीन के मार्गों पर चीन का प्रभुत्त जम गया और दोनों 
देशों के परस्पर सम्बन्ध स्थापित होने का रास्ता खुल गया । उसी ने चीन को रोम 
राज्य से सम्बन्ध स्थापित करने की उत्तेजना दी। 

ईसा की दूसरी शती में हान साम्राज्य का विनाश स्पष्ट रूप से होने छूगा' । 
राज्य हिजड़ों के प्रभाव में फेंस गया । यदि कोई शासन की आलोचना में स्वतन्त्रता 
दिखाता तो उसको प्राणदण्ड दिया जाता । सेनापतियों में स्वतन्त्र होने की लालसा 
प्रकट हुई । परिणाम यह हुआ कि हान साम्राज्य निस्तेज और क्षीण होता गया। 
हुणों आदि ने फिर सिर उठाया। उन्होंने ह्वांगहों घाटी का जन जीवन अस्त-व्यस्त 
कर दिया । इन सब उपद्रवों के कारण यद्यपि हान साम्राज्य बदल गया, किन्तु 
. ज्ञीन की सभ्यता उनसे बच कर जीवित रह सकी । 

व्‌ ती के शासन से राज्य में इतनी स्थिरता आ गयी कि एक शती तक कोई 
भयंकर स्थिति पैदा न हुई यद्यपि उस अवधि में कोई प्रतिभाशाली और तेजस्वी 
सम्राट्‌ न हुआ । इधर-उधर विद्रोह हुए, किन्तु उससे साम्राज्य की शक्ति को कोई 

विशेष आघात न पहुँचा | हुणों ने भी उपद्रव और आक्रमण किये, किच्तु वे भी निष्फल 
हुए और उनको हान सम्राद का आधिपत्य स्वीकार करना पड़ा । वे साम्राज्य 
की सेना में भी भरती होने लगे | यह सब होते हुए भी राजवंश में कुछ-न-कुछ झगड़े 
होते रहे | सम्राट आलसी और विलासप्रिय होने लगे जिससे उतका प्रभाव दिन- 
प्रति दिन अधिक शिथिल होता गया । ईसा पूर्व की प्रथम शती के मध्य में तत्कालीन 
सम्राट की एक पटरानी के वंश का साम्राज्य में अमृतपूर्व अभ्युदय हुआ। पटरानी 
का भतीजा वांग मांग अपनी' उदारता, जीवन की सरलता, विद्वत्ता एवं दानशीलता 
के कारण लोकप्रिय हो गया । उसका महत्त्व और प्रभाव इतना बढ़ा कि ईसा की 
शती के प्रारम्भिक वर्ष में ही तत्कालीन सम्राट्‌ की शैशवावस्था में वह राष्ट्र का 
सर्वेसर्वा हो गया । संयोग से सम्राट्‌ की मृत्यु विष पान से हो गयी । बांग मांग स्वयं 
सिहासन पर आसीन हो गया । फलतः यह प्रवाद बढ़ता गया कि उसी ने राज्य 
लोलुपता के कारण शिश्‌ सम्राद्‌ को जहर दिलवा दिया। बांग मांग को कनफ्यूसिअस 
मत के विद्वानों का समर्थन मिला । उसने जमींदारों की जमीन जब्त कर छी और 
किसानों को बाँट दी । प्रजा के लाभ के लिए व्यवहार की साधारण वस्तुओं का 
निर्ख सस्ता और निश्चित कर दिया। किसानों को थोड़े सूद पर कृषि के लिए और 
बिना सूद के धर्म और अत्त्येष्टि क्रियाओं के लिए कर्ज देना आरम्भ किया गया । 
प्राचीन साहित्य के उद्धार तथा नवीन के संवद्धन का प्रयत्त भी उसने किया । 
गुलामों का क्रय-विक्रय बन्द करने का वांग मांग ने प्रयत्न किया'। उसके सुधारों 
से जमींदारों, व्यापारियों और कनफ्यूसिजस से इतर सम्प्रदायवालों में क्षोम और 
विद्रोह की आग भड़क उठी । सीमान्तों में उपद्रव' बढ़े और राज्य में अराजकता । 
विद्रोह का प्रमुख और सबसे सफल नेता लिउ' सिद्ध हुआ । अन्ततोगत्वा वबांग मांग 
का वध कर दिया गया और उसका सिर सड़क पर ठुकराने के लिए फेंक दिया 
गया । उसका शासन काल (९ से २३ ई० तक ) केवल चोदह वर्ष रहा । 

उत्त रकालीन. अथवा पूर्वी हानवंश (२५ से २२० ई० तक ) 


है 


लिउवंश का प्रथम शासक कुआंग व्‌ ती हुआ। उसने राजधानी चंगन से हटा- 
कर लायंग्‌ में स्थापित की, जिससे वह शाखा पूर्वी हान के नाम से प्रख्यात हुई । 
नया सम्राट कर्मठ, साहसी और जोरदार सिद्ध हुआ उसने उपद्रवियों का दमन 
कर राज्य में शान्ति स्थापित कर दी और अनाम प्रदेश पर भी अपनी सत्ता जमा दी । 
छत्तीस प्रदेशों के स्थान पर उसने तेरह प्रदेश बना कर वहाँ शासन की व्यवस्था 

कंर दी। पश्चिमी सीमा की रक्षा भी यथासम्भव उसने कर ली । चीनी सभ्यता 
की अपना विशिष्ट रूप प्राप्त करने में कुआंग-बू ती ने सक्रिय योग दिया। शिक्षा 
और तत्कालीन विद्याओं और साहित्य को उसकी नीति से अच्छा बल प्राप्त हुआ । 

हान राजवंश का जनता पर इतना प्रभाव हो गया था कि प्रबल सेनापति 
अथवा कुटिल राजनीतिज्न का भी इतना साहस न होता कि वह सिहासन पर स्वर्य॑ 
बैठ सके । भक्ते ही सम्राट साधारण योग्यता के हों अथवा शिशु ही क्‍यों न हों 
उनको राजच्यूत करना व्यावहारिक दृष्टि से सम्भव न था। यह हो सकता है 
कि साम्राज्य के सबल व्यक्तियों अथवा दलों की ऐसी स्थिति हो कि किसी एक 
की सम्राट बनना दुष्कर-सा हो । सम्राट की अयोग्यता अथवा शिवुता से लाभ 
उठाकर उसके कुछ सेवकों ने चाहे वे पुरुष हों या स्त्री, समय-समय पर अनुचित 
प्रभाव और शक्ति प्राप्त कर ली जिसके कारण छोगों में क्षोम और दलबन्दियाँ 
ही गयीं। हिजड़ों और स्त्रियों का दो र-दो रा देखकर ईसा की द्वितीय शती के अन्तिम 
दंशक में चुंग तो नामक सेनापति ने राजधानी में आग लगा दी और चंगान्‌ में एक 
राजकुमार के नामपर शासन करने छगा । दो वर्ष भी बीत न पाये थे कि उसके 
विरोधियों ने उसका वध कर डाला। शासक दल के मुख्य सहायकों में प्रायः 
कंनफ्यूसिअस के सिद्धान्त के अनुयायी थे। अतएवं ताओ विचारधारा के छोग 
उंसके विराधी हो गये । उनके सिवा सेनां अथवा शासन में महंत्त्व-प्राप्त व्यक्तियों 
में भी छाग-डाट रहती थी जिससे शासक धीरे-धीरे निर्बल होता जाता था । 
किन्तु आश्चर्य की बात है कि ऐसी दशा में भी हान साम्राज्य का इतना रोब, दबदबा 
और बल कायम रहा कि चि अंग तथा हुण आदि शत्रु उसको कोई विशेष द्वानि न 
पहुँचा सके । जब कमी उन्होंने शिर उठाया तब-तब उनका दमन कर दिया गया । 
यूचियों पर हान साम्राज्य का आधिपत्य-सा चलता रहा। काशगर, यारकन्द, 
खोदान ओर तुरफान वाले सम्राट्‌ को कर देते और हुणों का विरोध करते रहे । 
इस गतिविधि के कारण सम्भवतः हुणों के भय के सिवा चीन द्वारा पश्चिमी व्यापार 
की रक्षा--जो साम्राज्य की आर्थिक व्यवस्था के लिए अनिवार्य थी--तथा चीनी 
लोगों की मूलगत एकता की भावना हो सकते हैँ। किन्तु पश्चिम में चीन की सत्ता 
और महंत्ता का सबसे अधिक श्रेय पन चा ओ (७३ से १०२ ई० )को मिलना चाहिए। 
विंद्वानू और विद्यानुरागी होते हुए भी वह कर्मठ और सबल, कुशल एवं साहसी 
शासक और सेनातायक था । नीति तथा सैन्य बल से साम्राज्य के पश्चिमी प्रान्तों 
में चीन की शक्ति को उसने प्रबल बनाये रखा। तुकिस्तानं पर उसने पूरा अधिकार 


स्क- अत अल लिक पर 


चीन रे६प 


कायम रखा। मध्य एशिया, ईरान, भारत और सम्भवत: रोम तक चीन की धाक 
उसके व्यक्तित्व से जमी रही । वृद्धावस्था में अपने पुत्र के हाथ में शासन देकर 
वह विरकक्‍्त हो गया । 

हान साम्राज्य में प्रथम शती से ही दलबन्दियाँ हो रही थीं। राजमहल में 
स्त्रियों और हिजड़ों के पड़्यन्त्र निरन्तर चलते रहते थे। दूसरी शी में वह लीला 
साम्राज्य भर में फेल गयी । प्रान्तीय सेनापतियों ने अपना बल बढ़ाना शुरू 
कर दिया ओर सम्राट को अपने वश में लाने का वे प्रयत्न करने छगे । हान सम्रादू 
हुए नती (१९० से २३० ई० तक ) कभी एक के और कभी दूसरे सेनापति के चंगुल 
में फंसा रहता था। इस छीता-झपटी का कारण यह था कि जब तक कोई सम्रादू 
राज्य त्याग कर अपनी मोहर बाकायदा किसी को न दे दे तब तक कोई सिहासन 
पर बठने का अधिकारी नहीं माना जा सकता था। महत्वाकांक्षी नेताओं के आपसी 
युद्धों से शासक समुदाय निर्ब होता चला गया। सेनापतियों में प्रमुत्व के लिए तो 
संघर्ष था ही, किन्तु उसके तीज़तर हो जाने का एक यह भी कारण था कि कनफ्यसिअस 
मत के छोग साम्राज्य में अधिक महत्त्व पा गये थे जिससे ताओ मत वाले द्वेष करते 
थे। किसान और गरीब जनता का नेतृत्व ताओ मतावहूस्बियों को इसलिए प्राप्त 
हो गया कि वे कनफ्यसिअस मतानुयायियों का, जो प्राय: धनी और जमींदार थे, 
विरोध करते थे। किसानों और गरीबों के नेताओं ने पीछे रंग की पगड़ी पहनने 
का फैशन निकाला | वही उनके दल का चिन्ह' हो गया । इस प्रकार महत्वाकांक्षत 
के साथ धामिकः तथा आथिक पसमस्याएँ गूथकर जटिल हों गयीं । इस संघ्षे- 
नाटक का पहला अंक तब समाप्त हुआ' जब हुणों को सिलाकर उत्तरी प्रान्त के 
सेनापति त्साओं पेई ने सम्राट फेई ती को राजसिहासन छोड़ने पर मजबूर किया 
और वे ई वंश ने स्वतन्त्र राज्य स्थापित कर लिया (२२० ई०) । लोयांग 
को पुनः राजधानी बना दिया गया। त्साओं पेई की विजय हूुणों की बदोलत हुई । 
उस घटना से प्रेरित होकर दक्षिण पश्चिम प्रान्त में श्‌ हान वंश ओर दक्षिण पूर्बे 
में व्‌ वंश ने भी स्वतन्त्र राज्य स्थापित कर लिये (२२१ ई०) । तदनत्तर उन्होंने 
दक्षिण मंचूरिया के येन नामक राज्य को भी जीत लिया (२३० ई०) | थू हान 
वंश के राज्य को वेई वंश वालों ने हड़प लिया (२६३ ई०) । हि 

चीन की परिस्थिति अव्यवस्थित ही रही । निरन्तर यद्धों से प्रजा की आ्थिकु 
दशा तो बिगड़ ही रही थी, फिर भी सेना तथा शासक के खचे,ठाट-बाट, भ्रष्टाचार 


जर्कर। 

शोषण जारी रहा । उद्धत सेनापतियों को काबू में रखना सम्राट के बृते के वाहर था। 
राज-परिवार में वैमतस्य, कर्ूह और ह॒त्याएं चल रही थीं । राज्यों को आपसी 
कलह तथा साम्राज्य की अव्यवस्थित गति से लाभ उठाकर सीमाप्रान्तों पर हुण, 
मंगोल आदि के कबीले आक्रमण करने लगे | चिन वंश के व्‌ ती (२६५--२८७ ) 
के समय में सम्राट्‌ की स्थिति कुछ सँभली । सामन्‍्तों को अनुशासन में रखने के 
लिए केन्द्रीय शासन के कमंचारी नियुक्त किये गये और सामनन्‍्तों को आपस में 
लड़ाते रहने की नीति का भी सहारा लिया गया । इस सबसे राज्य में इतनी शक्ति 
तो अवदय आयी कि उसने दक्षिण के व्‌ राज्य को जीतकर आत्मसात्‌ कर लिया । 
श्‌ हान पर तो पहले ही प्रभुत्व स्थापित हो चुका था। वू के आ जाने से चीन 
साम्राज्य का आकार एक बार फिर लम्बा-चौड़ा हो गया। राज्य में शान्ति रखने 
के लिए उस समय एक उल्लेखनीय प्रयोग किया गया। यह निरचय हुआ कि लोगों 
से हथियार छीन लिये जाये और सैनिकों को कृषि आदि के उत्पादक कार्यों में लगाया 
जाय । यद्यपि उपर्युक्त नीति का अक्षरशः पालन न हो सका तथापि निरस्त्रीकरण 
आरी पैमाने पर हुआ। बहुत से अस्त्रधारी साम्राज्य से भागकर उत्तरी चीन के 
हूणों, हा एन पी आदि कबीलों से मिल गये । वहीं उनको खेती, हथियारों के व्यापार 
तथा विभिन्न प्रकार की साधन सम्बन्धी नोकरियाँ मिल गयीं जिससे उनको 
निर्वाह के बहुत कुछ साधन प्राप्त हो गये । किन्तु जो छोग साम्राज्य में ही रह गये 
उनको जमीन न मिलते के' कारण सामन्‍्तों की नौकरी करनी पड़ी जिससे सामस्तों 
"के बल की वृद्धि होने छगी। उपर्युक्त नीति से शान्ति संस्थापन और क्ृषि-संवर्द्धन 
की जो आशाएँ की गयीं वे भ्रममूलक सिद्ध हुई । उससे सम्राट की शक्ति तो अवश्य 
क्षीण हुई, परन्तु लाभ कोई भी न हुआ। साम्राज्य की सैनिक शक्ति के कम हो जाने 
का यह नतीजा निकला कि हण, मंगोल, तुक और तिब्बती आदि जातियों ने चीन 
साम्राज्य पर आक्रमण करना और उसके भीतर घुसना आरम्भ कर दिया। सन्‌ 
२८१ ई० में मंगोलों का मूयृंग नामक कबीला दक्षिण चीन तक धँस आया और 
'पेकिंग के आस-पास जम गया। भयंकर युद्ध के बाद मूयुंग कबीला जिस पर मंचूरिया 
की ओर से दूसरे कबीले ने आक्रमण आरम्भ किया, चीन की अधीनता स्वीकार 
करने पर मजबूर हो गया । कुछ समय तक आपत्ति तो टल गयी किन्तु साम्राज्य 
ने उससे कोई सबक न सीखा । षड्यन्त्र, दलबन्दियाँ और ह॒त्याकाण्ड बदस्तूर चलते 
रहे। उपद्रवों से घबरा कर चीनी लोग सीमाओं की ओर इधर-उधर भागने लगे। 
कुछ समूह तो हुणों के प्रान्तों में ही जाकर बस गयें क्योंकि हुणों ने उनका स्वागत 


रे 


चीन ३२६३ 


किया और उन्तको अध्यापकों तथा राज्य के. परामश्शंदाताओं तक में स्थान 
दिया गया । 


हुन हान वंश 


सन्‌ ३०९ ई० से हृणों ने पाँच सो वर्ष पहले के हानों से कुछ वैवाहिक सम्बन्ध 
तिकालकर हान वंशीय होने का दावा किया और लिउ यु आन नामक हृणों के एक 
नेता ने चीन पर धावा बोल दिया और उसके पुत्र लियू त्सूअंग ने पहले लोयांग और 
फिर च अंग अन राजधानियों पर अधिकार कर लिया | चीनी सम्राट हु अइ ती' 
का वध कर दिया गया (३१३ ई० ) और साम्राज्य के पश्चिम भाग पर हुन हान 
वंश का अधिकार हो गया । ल्पू त्सुअंग की मृत्यु के पश्चात्‌ उसके दो सेनापतियों 
ने राज्य बाँट लिया। लियू याओ ने छोयांग के पश्चिमी ओर का भू-माग ले लिया । 
बाद को लोयांग के पूर्व ओर के भाग पर भी प्रभुत्व जमा लिया। दूसरे सेनापति 
शिहले ने उत्तर चीन में अपना स्वतन्त्र राज्य स्थापित कर लिया । उसके वंशज 
उत्तर चाओ वंश के नाम से प्रख्यात हुए (३२९ से ३५२ ई० तक) । केन्सू प्रान्त 
में वहाँ के गवर्नर ने ३१३ ई० में पूर्वी लिअंग वंश की स्थापना कर दी जो ३७४ ई० 
तक राज्य करता रहा। इस प्रकार उत्तरी चीन में एक सौ पैंतीस वर्ष में सोलह राज्य 


बने बिगड़े । दक्षिणी चीन की परिस्थिति भी अच्छी न थी। वहाँ भी गृहयुद्ध 


निरन्तर चलते रहे और चीन साम्राज्य टूट-फूट कर अनेक भागों में बँट गया । 


चीन के इतिहासकार वहाँ के अन्धकारीय युग का आरम्भ ३१७ ई० से मानते हैं। 


यह अव्यवस्था' ५८१ ई० तक जारी रही । 
चिह॒वंश (२५६-२०६ ई ० पू०) 


ईसा पूर्व तीसरी शती के उत्तराद्ध में चिन साम्राज्य के संस्थापक चेंग ह्यांग दी 
ने सामन्‍्तशाही का अन्त करके राजकर्मचारियों द्वारा प्रान्तों के शासन की व्यवस्था 
की । प्रत्येक प्रान्त में तीन मुख्य पदाधिकारी नियुक्त किये गये--एक सेनाध्यक्ष, 
दूसरा दीवान और तीसरा निरीक्षक । केन्द्रीय शासन के मन्त्रिमण्डल में सेनाध्यक्ष, 


प्रान्त शासनाध्यक्ष, जो प्रान्तीय शासन का उत्तरदायी होता था, धनुधेराध्यक्ष, 


भवनों के कर्मचारियों का अध्यक्ष, राजप्रासाद के संरक्षकों का अध्यक्ष, राजा के 


सामान का अध्यक्ष, न्यायाध्यक्ष, राजा के कारखानों का अध्यक्ष, राज्य की बबंर 
जातियों का अध्यक्ष, राजधानी की पुलिस का अध्यक्ष, इस प्रकार ग्यारह. या बारह 

'मन्त्री मन्त्रिमण्डल में थे। उपर्यक्त सूची से यह स्पष्ट ज्ञात नहीं होता कि अर्थ, 
वित्त और कोष की अध्यक्षता किसके पास थी। सम्भव है कि प्राप्त सूची प्री-पूरी 
ने हो, किन्तु यह तो स्पष्ट है कि सामन्तशाही के स्थान पर नौकरशाही की स्थापना 
हो गयी । 
... शिहांगती का मुख्य मनन्‍्त्री ली शिः हुआ जो' सम्राट की नीति और आशय 
को न केवल अच्छी प्रकार समझता ही था बल्कि उसको परिष्कृत करके कार्य रूप 
में परिणत भी करता था । उसने यह सुझाया कि प्राचीन यूगों के समाप्त हो जाने 
से तत्कालीन प्रचलित नियम नवीन परिस्थिति में लागू नहीं हों सकते। जब चीन 
अनेक राज्यों और सामन्तशाहियों में विभक्त था तब विभिन्न नियमों का होना 
सम्भवतः अनिवाय रहा होगा। शिः हांगती ने एक महान्‌ साम्राज्य स्थापित करके 
एक नये युग का आरम्भ कर दिया है। अब एक साम्राज्य, एक सम्राट हो जाने से 
“एक से ही समान नियमों का प्रचलन आवश्यक था । इस ऐक्यवर्धक शुभ कार्य के 
'प्रति पुराने विचारों, प्रथाओं और नियमों के अनुयायी अनेक प्रकार की शंकाएँ 
और आलोचनाएँ किया करते थे जिससे साधारण प्रजा में क्षोम और अश्रद्धा पैदा 
'होती थी तथा अशान्ति का वातावरण बना रहता था। इसलिए यह सर्वथा उचित 
और युगान्तर के लिए उपयुक्त समझा गया कि पुराने दकियानूसी विचारों का मूलो- 
“उछेद कर दिया जाय जिससे आगे का रास्ता साफ-सुथरा हो। उस नीति के अनुसार 
प्राचीन ऐतिहासिक, राजनीतिक, समाज-नीतिक और दाशनिक ग्रन्थों को जब्त 
'करके जला दिया गया। उनके सम्बन्ध में तथा उन विषयों पर जो व्यक्ति बाद- 
विवाद उठाने का प्रयत्न करे उसको सपरिवार नष्ट कर देने की घोषणा कर दी 
गयी । इतनी खैरयत हुई कि चिकित्सा, ज्योतिष, कृषि और उद्यान सम्बन्धी 
ग्रन्थों पर वह नियम नहीं लगाया गया । कठोरता से उस कानून का प्रतिपालन करने 
'और विविध प्रकार के प्राणदण्ड देने पर भी यथेष्ट सफलता प्राप्ततन हो सकी और 
.साहसी पुरुष कुछ-न-कुछ विरोध करते ही रहे। 
/ एकीकरण की नीति से एक राम तो अवश्य हुआ | विविध प्रकार की लिपियों 
और उच्चारणों को हटाकर एक टकसाली लिपि और शब्दों के निश्चित उच्चारण 
का साम्राज्य में प्रचार हुआ जिससे चीनियों को एक सांस्कृतिक सूत्र में बाँधने का 
“व्यावहारिक उपाय निकरू आया । 
इस काल की एक उल्लेखनीय कृति चीन की सुप्रसिद्ध प्राचीर दीवार की पूति 
' है। उत्तरी भ्रमणशील कबीलों के आक्रमणों को रोकने के लिए चोऊ राजाओं ने 

“उसका बनवाना शुरू किया था। समय-समय पर प्रान्तीय सामन्‍्तों ने भी अपने- 


अपने क्षेत्रों में इधर-उधर दीवारें खड़ी कर ली थीं, किन्तु इस युग में उसको पूर्ण 
और अधिक दृढ़ बना दिया गया। 
यद्यपि चि-इन साम्राज्य बहुत थोड़े दित रहा, किन्तु उसकी एकीकरण की 


'नीति के ही कारण उस देश का चीन नाम प्रख्यात हो गया। पश्चिमी चि-इन वंश 


निरस्त्रीकरण की नीति (२८० ई०) से छाम के बदले केवल हानि ही हुई । उस 
नीति से पैसा बचने की आशा वैसी ही भ्रममूलक सिद्ध हुई जैसे सैनिकों से कृषि करवा- 
कर राज्य की उपज बढ़ाने की । उपज बढ़ने से राज्य में कर-वृद्धि की तथा व्यापार- 
वृद्धि की आशाएं व्यर्थ सिद्ध हुईं। बर्खास्त हुए सिपाहियों को राज्य जमीन न दे 
सका इसलिए वे या तो सामन्तों की सेना में भरती हो गये या सीमान्त-निवासी 
“खानाबदोशों में शस्त्र लेकर शामिल हो गये । सबसे बड़ी हानि साम्राज्य के सैनिक 
बल के टूटने से हुईं । इस परिवर्तन से सीमान्तवासी कबीलों का उत्साह बढ़ गया 
'और उन्होंने आक्रमण शुरू कर दिये । 

साम्राज्य की सीमाओं पर मँडराने वाले तुर्के जाति के तोबा' और ह्िअंगन्‌ 

(हुण ) नामक दो कुछ तथा मंगोल-तुर्क मिश्रित जाति के तंगत (तिब्बती) और 

हि एनपी दो कुल मुख्य थे। जल साम्राज्यीय शासक वंश के राजकुमारों का वध 
'करके चिआवंश सिहासनारूढ़ हुआ तब गृहयुद्ध छिड़ गया जिसमें सेनापतियों और 
'सामन्तों ने सक्तिय भाग लिया। यही नहीं, विभिन्न दलों ने सीमान्त की जातियों से 
भी सहायता माँगी। उस परिस्थिति से लाभ उठाने के लिए बड़ी तत्परता के साथ 
वे किसी न किसी दल से जा मिल्लीं । फल यह हुआ कि एक के बाद दूसरा व्यक्ति 
राजसिहासन पर केवल मरने के लिए बिठाया गया। क्रान्ति ने जब उत्तरोत्तर 
भयंकर रूप धारण करना शुरू किया तब चीनी लोग प्राणरक्षा और शान्ति की तलाश 
में इधर-उधर भागने लगे। उन आतक्रमणों में एक लक्ष चीनियों का निधन हुआ । 
'पश्चिम में हुणों ने अपना सम्बन्ध हानवंश से लगाकर हुणहान उपाधि ग्रहण कर 
अपनी सत्ता स्थापित कर छी। लोयांग (३११६० ) और च अंग अन (३१६ ई० ) 
नाम की दोनों राजधानियाँ उनके अधिकार में चली आयीं । 

उत्तर पूर्वी चीन पर हुणों के दूसरे नेता शिह लो ने अपना प्रभुत्व स्थापित कर 
लिया । उसकी नीति उस हुण नेता से जिसने छोयांग और चंग अन पर अधिकार 
प्राप्त कर लिया था, भिन्न थी। शिह लो चीनियों के शासन-विधान और स्थिर 
सामाजिक जीवन को पसन्द न करता था। उसे हुणों की तरह खानाबदोश रहना 

और कुलों के नेताओं का नेता बने रहना ही अच्छा लगा | हुण दल धीरे-धीरे लि 
'उत्सं अंग का जिसे चीनी सम्यता की हवा लग गयी थी, साथ छोड़कर शिह लो के 
पास जाने लगा जिससे उसकी शक्ति बहुत बढ़ गयी । शिह लो ने अपने सम्राट 
होने की घोषणा इसलिए नहीं की कि तुर्कों और हुणों की प्रथा के अनुसार जब तक 
कोई नेता किसी राजवंश से अपना सम्बन्ध सिद्ध न कर दे तब तक वे जातियाँ उसका' 
राजत्व स्वीकार न करती थीं । वह बस्तुत: हूण राजा का गुलाम था । यद्यपि वह 
चीनियों की सम्यता का विरोधी था श्रौर उसकी प्रकृति उजड़ड थी, तो भी कोई 
दूसरा रास्ता न देखकर उत्तर चाओ वंश के सम्राट की पदवी ग्रहण कर ली 
(३२९--३५२ ई०) । हण और तुर्कों के कबीलों ने शिह लो का साथ अवद्य 
पकड़ा था, पर उसको सम्राट मानने के लिए तैयार न हुए । राजत्व ग्रहण की 
उसकी इस नीति को देखकर कुछ कबीछे इधर-उधर चले गये और कुछ तोबा' 
राज्य में चले गंये । फछत: उसके वंश की शक्ति उत्तरोत्तरघटती गयी यहाँ तक 
कि मंगोलों के एक कबीले हुएन पी ने उत्तर चाओ वंश का अन्त कर दिया (३५२ 
ई०) । ' 

आधुनिक कान्‍्सू प्रान्त का सरदार चिन वंश का भक्त था। चिन सम्राट्‌ की 
हत्या का समाचार पाकर उसने 'लियोंग वंश के स्वतन्त्र राज्य की स्थापना की 
घोषणा कर दी । चीनी छोग भागकर उसकी शरण छेने लगे। यद्यपि यह राज्य 
बड़ा न था तथापि उसकी आर्थिक स्थिति अच्छी थी और उसका विस्तार तुकिस्तान 
तक बढ़ गया था । इस राज्य में व्यापार और बौद्ध सम्प्रदाय ने अच्छी उन्नति की । 

चतुर्थ शती के उत्तरार्द्ध में तिब्बतियों ने अभूतपूर्व उत्कर्ष प्राप्त किया । 
तिब्बतियों का सैनिक संगठन तुर्कों और मंगोलों से भिन्न था। उनका संगठन कबीलों 
, अथवा उनके नेताओं पर आश्रित न था । तिब्बत में कबीले तथे। विशेष अवसर 
उपस्थित होने पर कुछ मुख्य व्यक्ति किसी योग्य और समर्थ व्यक्ति को अपना नेता 
चुन लेते और उसकी आज्ञाओं का पालन करते थे । जब युद्ध समाप्त हो जाता तब 
सेनापतित्व का अन्त हो जाता और सैनिक अपने-अपने स्थान को वापस चले जाते 
थे | तिब्बतियों की दूसरी विशेषता यह थी कि सेवा के सैनिक किसी जाति या कुल 
के लोगों में से ही भरती न किये जाते थे अपितु स्वतन्त्र रूप से विभिन्न जातियों 
के लोगों में से' भरती किये जाते थे। उदाहरण के लिए तिब्बतियों की सेना में 
चीनी भी बड़ी संख्या में भरती थे । इनकी तीसरी विदेषता यह थी कि उनकी 
सेना में तुर्की या मंगोलों की तरह केवल सवार ही न रहते थे, वरन्‌ उनकें अछावा बड़ी 

संख्या में पैदल सिपाही भी रखे जाते थे। पैदल सेना किलों के अवरोध और विजय 
में तथा नदी-तालों से कटे-फटे मैदानों में सवारों से अधिक उपयोगी सिद्ध 
होती थी । 

तुर्कों और हुणों के संगठन में एक यह दोष था कि जब कबीलछा युद्ध में हार 
जाता तव उसके सब व्यक्ति गुलाम बना लिये जाते और कबीले का अन्त हो जाता । 
दूसरा दोष यह था कि सब कबीछे बराबर हैसियत के नहीं गिने जाते थे । इसलिए 
प्रमुख कबवीले के राजत्व का अधिकार तब तक चलता रहता जब तक वह निर्वश 
और निर्मुल न हो जाता, चाहे उसमें सैकड़ों वर्ष क्यों न छगें । उन दोनों दोषों से 
तिब्बती संगठन मुक्त था किन्तु तिब्बती प्रबन्ध में उतनी स्थिरता एवं गतिशीलता 


न थी जिससे बहुत काल तक साम्राज्य चल सके । 
उत्तर चाओ राज्य के बिगड़ने पर उनकी तिब्बती सेना का एक नेता जो पऊ 


अथवा फू वंश का था, स्वतन्त्र हो गया और भारी सेना संगठित कर उसने पूर्व 
चि इन राज्य की संस्थापना की । उस वंश का फू चिएन नामक राजा बड़ा प्रतापी 
निकला (३५७--३८५ ) । उसने मु यंग वंश के सिएन पी को परास्त कर कोरिआ 
ओर मंचूरिया तक में अपना प्रभुत्व स्थापित कर लिया (३७० ई०) । तदनन्तर 
उसने पूर्व लिअंग के चीनी राज्य तथा तोबा के तुर्की राज्यों को भी अपने साम्राज्य 
में मिछा लिया (३७६६० ) । उन विजयों से सारे उत्तरी चीन में उसका आधिपत्य 
हो गया । चीनी शिक्षा और सम्यता का तथा बौद्ध धर्म का पोषक होने के कारण 
चीनियों ने औरबौद्धों ने उसका साथ दिया । दक्षिण चीन को जीतने की उसे उत्कट 
इच्छा थी । दस लक्ष सेना लेकर उसने आक्रमण भी किया, किन्तु उसको इसलिए 
सफलता न हुईं कि उसकी सेना में सवारों की बहुत बड़ी संख्या थी । सवार श्ीघ्रता 
से बढ़ तो सकते थे, किन्तु उनके लिए रसद का समय पर पहुँचना असम्भव-सा था। 
इसके सिवा सवारों की छोटी-मोटी टोलियों अथवा रसद वालों पर छोग एकाएक 
छापा मारकर हानि पहुँचाते थे । उन कठिनाइयों से हताश होकर आक्रमणकारी दल 
छिन्न-भिन्न होक्र भाग जाता था ।  पराजय के कारण फू चिएन का महत्त्व इतना 
अट गया कि साम्राज्य ही उसके हाथ जाता रहा। उत्तरी चीन में फिर अनेक॑ 
राज्य स्थापित हुए और अव्यवस्था उत्पन्न हो गयी। दक्षिणी चीन वालों में इतनी 
शक्ति न थी कि दात्रु की हार से लाभ उठाकर उत्तर में अपनी सत्ता कायम कर सकते। 

फू चिएन साम्राज्य के नष्ट होने के पद्चात्‌ शान्सी प्रान्त के उत्तर में तोबा कुछ 
के राज्य ने उन्नति की । आरम्भ में तोबा तुर्क जाति के थे, किन्तु उनमें हुणों तथा 

मंगोलों के रक्त का भी अच्छा-खासा सम्मिश्रण हो गया था। वे उत्तरी मंचुरिया 
और मंगोलिया से दक्षिण की ओर आकर बस गये थे। उन पर मंगोलिया की 
मिश्रित जातियों के कबीले आक्रमण करते रहे जिससे वे अपना विस्तार न कर सके । 
फिर भी पाँचवीं शती के दूसरे चरण में उन्होंने अपने साम्राज्य का विस्तार करना 
आरम्म कर दिया । पाँचवीं शी के अन्त होने तक वे कल्सू प्रान्त तक पहुंच गये 
जिससे उनका दबदबा तुर्किस्तान पर जम गया । इसके सिवा वे पूर्व की ओर भी 
बढ़े और दक्षिण के होनान प्रान्त पर भी उन्‍होंने अधिकार स्थापित किया । इस प्रकार 
४४० ई० में तोबा वंश का राज्य चीन का ही नहीं, वरल्‌ पूर्व एशिया का सबसे शक्ति- 
शाली राज्य' गिना जाने लगा । उसके शासन में फिर चीनियों को सेमलने का 
अवसर प्राप्त हुआ । विजेता सैनिक संगठन, युद्धों और साम्राज्य बढ़ाने में दिलचस्पी 
रखते थे । अतः शासनादि राजकाज उन्होंने चीनियों के हाथ में सुपुदं कर दिया था । 


सामाजिक व्यवस्था 


चीनी एक ही जाति के छोग न थे। दक्षिणी चीन के अथवा यांगत्सी नदी की 
घाटी में सम्भवतः चीन के मूल-निवासी रहते होंगे, किन्तु उनके विषय में निश्चित 
रूप से कुछ नहीं कहा जा सकता । बहुमत के अनुसार चीनी लोग मध्य एशिया से 
आकर पीली नदी के शा आन सी प्रान्त में बस गये थे (३००० ई० पू०) | 
उनके पश्चात्‌ अनेक जातियों के लोग आते रहे जिनमें ह्मिअंगन (हुण ), तुक, मंगोल, 
तंगत, जूचेन, मांचू आदि के विषय में थोड़ा-बहुत ज्ञान प्राप्त है। अनेक जातियों 
के सम्मिश्रण से चीनियों का जातीय निर्माण हुआ है। अतः ऐसा कोई विवरण जो 
सारे आधुनिक चीन और चीनियों पर लागू हो सके, दुष्प्राप्य-सा है । 
चीन की संस्कृति के सम्बन्ध में यह स्मरण रखना चाहिए कि नदियों की घाटियों 
और उनके आसपास के प्रदेशों में कृषि ही मुख्यतः आथिक जीवन की आधार-शिला 
थी। पहाड़ी प्रदेशों और विशेषतः उत्तर की ओर जहाँ गोबी की मस्भूमि है तथा 
साइबेरिया में जहाँ भयंकर सरदी पड़ती है कृषि के साधन सुरूम न थे। अतः 
वहाँ का आथिक जीवन अनिश्चित-सा रहा। ये कबीले इधर-उधर चरागाहों 
'अथवा लूटमार की तलाश में घूमते फिरते थे । 
कृषि-प्रधान प्रान्तों में लोग गाँवों में रहते थे जो किसी ऊँची जगह पर बसाये 
जाते थे । वहाँ अधिक वर्षा या नदियों की भयंकर बाढ़ कम हानि पहुँचा पाती थी । 
. इसके सिवा ऊँचे स्थान से खेतों की देखभाल में भी सुविधा होती थी । गाँवों के 

' चारों ओर या तो कच्ची दीवार या घनी झाड़ियाँ खड़ी कर दी जाती थीं । पेड़ों 


की छाल और फूस से मकान छाये-बनाये जाते थे । उनके टट्टरों पर मिट्टी का पलस्तर 
चढ़ा दिया जाता था। झोपड़ियों में प्रायः एक ही' कोठा होता था जिसके एक ओर 
पत्थर का चुल्हा और दूसरी ओर पयाल और चटाइयों का बिस्तर होता था। 
दरवाजा दक्षिण की ओर बनाने का रिवाज था। कालान्तर में मेज़-कुरसी भी 
काम में आने छगी। 

पुरातन चीन के लोग बड़े जानवर पालने के शौकीन न थे। उनसे खेती का 
काम न लेकर वे हाथों से ही काम करना पसन्द करते थे । आगे चलकर जहाँ कहीं 
घोड़ों से खेती होती वहाँ मी यह डर रहता था कि राज्य युद्धादि के लिए कहीं उन्हें 
छीन न ले । रखवाली के लिए कुत्ते और खाने के लिए मुर्ग, सुअर आदि पाछे जाते 
थे। मछलियाँ एवं चिड़ियाँ जाल से पकड़ी जाती थीं। वे खाना तद्तरियों में खाते 
और शराब भी पीते थे। अमीर और बूढ़े शौकिया अथवा गर्म रहने के लिए रेशमी 
वस्त्रों का उपयोग करते थे , किन्तु साधारणत: सूती कपड़े पहनने का रिवाज था। 
भीगने से छोग घबराते थे । इसलिए छातों का उपयोग चीन में प्राचीन काल से ही. 
प्रारम्भ हो गया था | जूते कपड़े अथवा चमड़े के बनाये जाते थे। किसानों की 
जमीन का मालिक जमींदार या राजा होता था । 

चीन के सामाजिक जीवन में कुटुम्ब तथा गाहस्थ्य जीवन का बड़ा महत्त्व था । 
तीस वर्ष की उम्र तक प्रत्येक व्यक्ति का विवाह हो जाना आवश्यक समझा जाता 
था। कुटुम्ब की प्रधानता बूढ़े पुरुषों और स्त्रियों के अधिकार में रहती थी । 
प्रत्येक पुरुष तथा स्त्री की' मर्यादा उसकी उम्र के अनुसार “निश्चित होती थी । 
बड़ों का आदर सम्मान करना परम कतंव्य समझा जाता था| चीनियों में माता 
का स्थान बहुत ऊचा माना जाता था । इसका कारण कुछ लोगों की राय में पुरातन 
काल में मातृक समाज का प्रचकृूतन था । इसी भावना पर उनके शिष्टाचार की 
रचना की गयी थी । धीरे-धीरे वह पूरे समाज और जीवन के विभिन्न क्षेत्रों में 


. किसी-त-किसी ढंग से छागू हो गयी । ऐसी परिस्थिति में गाँव भी एक कुटुम्ब-सा 


हो गया, जिससे सामाजिक नियन्त्रण और शासन में सरलता हो गयी और सहयोग 


. तथा उदारता का स्वाभाविक प्रचलन सम्भव हो सका। इस व्यवस्था को कनफ्यूसि- 
. अस के आचार के सिद्धान्त से विशिष्ट बल प्राप्त हुआ। चीन की यह कौटुम्बिक 
' व्यवस्था ही चीनी सभ्यता और उसके स्थायित्व के लिए मुख्य आधारशिला सिद्ध 
' हुई । उपर्युक्त' कौटुम्बिक दृष्टिकोण ग्रामों तथा प्रान्तों तक ही सीमित ने था, 

राज्य पर भी लागू हो गया था । कुटम्ब का ही एक संवर्द्धित रूप प्रान्त तथा राज्य 


गिना जाता था । 
चीनी विश्वास के अनुसार प्रत्येक व्यक्ति के लिए सनन्‍्तान होना आवश्यक 


माना जाता था। बिना पुत्र के पुरुष का जीवन व्यर्थ ही नहीं, दुर्भाग्य का द्योतक 
समझा जाता था । उसके बिना न तो पितृ ऋण ही अदा होता था, न ॒पितरों की 
तृप्ति और शान्ति सम्भव थी। लड़कों-लड़कियों का विवाह उनके माता-पिता 
अथवा अन्य सम्बन्धी ठहराते थे। भावी पति-पत्नी के स्वयं विवह करने का रिवाज 
न था । वयस्कता के पहले ही विवाह निशचत कर दिया जाता था। मँगनी हो 
जाने पर सम्बन्ध विच्छेद अत्यन्त बुरा समझा जाता था। विवाह के अवसर पर 
लड़की और लड़के के घर से क्या सामान आना या जाना चाहिए यह पहले से ही 
: ठहरा लिया जाता था। यदि लड़की का पिता चाहता तो बिना कुछ लिये ही स्वयं 
सब सामान लड़की को दे सकता था । शर्तें केवछ इतनी थी कि वह सामान लड़की 
का ही समझा जाता था और उसके मरने पर उसकी सन्‍्तान का उस पर अधिकार 
होता था। एक ही पैतृक कुटुम्ब के लड़के-लड़कियों में विवाह मना था। मातृ- 
कुल में विवाह करना अच्छा समझा जाता था । विवाह हो जाने पर लड़की पति 
के कुटुम्ब में सम्मिलित हो जाती थी और उसी की रस्मों और मर्यादाओं का 
पालन करती थी । पति की आज्ञा का प्रतिपालन स्त्री का मुख्य कर्तव्य माता जाता 
था। उसकी मृत्यु के बाद पति के कुदुम्ब के बड़े-बढ़ों की आज्ञा का पालन करना 
पड़ता था। चीन में कुछ दह्शाओं में जिनमें वन्ध्यत्व, दुराचार, कटुभाषण आदि 
शामिल थे स्त्री को तलाक दिया जा सकता था, किस्तु स्त्री के लिए तछाक देना 
. बुरा समझा जाता था। तलाक देने पर स्त्री का दूसरा विवाह करना अत्यन्त 
अनुचित माना जाता था, किन्तु पुरुष का नहीं । हाँ, विधवा या कल्याणभार्य होने पर 
दोनों विवाह कर सकते थे। पत्नी के मरने के बाद उसके मायके की दूसरी लड़की 
. से पति ब्याह कर लेता था। साधारणतः मनुष्य को एक ही विवाहित स्त्री रखने 
का नियम था, किन्तु उप-पत्नियों के विषय में कोई नियम न था | समाज में अच्छा 
न माने जानें पर भी धनी छोग बहुधा उप-पत्नियाँ रख छेते थे। पुत्र-हीन दम्पत्ति 
यदि चाहते तो किसी लड़के को गोद बिठा सकते थे । जैसे छड़का बनिस्बत लड़की 
के अच्छा समझा जाता था वैसे ही स्त्रियों के मुकाबले में पुरुष का स्थान ऊँचा गिना 
जाता था। स्त्रियों और पुरुषों के मिलने-जुलने का रिवाज चीन में न था। उनके 
कार्य क्षेत्र भी भिन्न थे, इसीलिए उनकी शिक्षा-दीक्षा भी भिन्न होती थी। लड़कों 


हे केदराकएुशकहतना पा जी 

चीन ३७१५ 


के लिए पाठशालाएं थीं, किन्तु लड़कियों को घर में ही 'घरेल शिक्षा दी 
जाती थी । 

चीन में न तो वर्ण-व्यवस्था ही थी, न जातिपाँति का भेदभाव ही | परम्परा 
के अनुसार सम्मान के मुख्य पात्र क्रमशः विद्वान, राज्य-पदाधिकारी, योद्धा और 
अध्यापक थे। साधारण लोगों में नौ श्रेणियाँ थीं। अन्न उत्पन्न करने वाले, माली 
लकड़ी वाले, पशु-पक्षी पालने वाले, कपड़े बुनने वाले. नौकर-चाकर, कारीगर, 
व्यापारी और फुटकर काम करने वाले । कुलीनों और साधारण छोगों में अथवा 
श्रेणियों और व्यवसायों में ऊँच-नीच का भेद कायम था । पर यह विभेद नगण्य-सा 
था। अपनी योग्यता के अनुसार मनुष्य का स्थान घटता-बढ़ता था। लोग आपस 
म॑ विवाह आदि बिना किसी बाधा के करते थे । चीनियों में विद्वान और सेनापति 
विशेष आदर के पात्र समझे जाते थे । हिजड़े, नाटकी, गुलाम, हरकारे तथा वेश्याएँ 
नीचे स्तर के लोगों में समझी जाती थीं। चीन में गुल्ामों की दशा उतनी खराब न 
थी जितनी रोम और यूरोप के मध्य यूग में । गुलामों से प्राय: घरेल काम लिये' 
जाते थे । उन की कोई विशेष जाति नथी। यद्यपि उन्हें खरीदा या बेचा जा 
सकता था तथापि उनसे न तो नीच काम लिये जाते थे, न अनुचित व्यवहार ही 


किया जाता था । 
चीन में भिखारियों की संख्या अधिक थी । नदियों के अल्हड़पन के कारण 


कृषि की डाँवाडोल स्थिति, दुर्भिक्षों, भूमि-विहीन जनों की बड़ी संख्या, लुटेरे 
कबीलों के आक्रमणों तथा ताओ मत के अकर्मण्यता-सिद्धान्त आदि के कारण देश 


' में, अकमंण्य भिखारियों का दल बढ़ता चला गया। यद्यपि दान तथा भोज्य पदार्थों 


का वितरण प्रायशः होता रहता था, किन्तु उससे समस्या की विभीषिका कम 
होने की सम्भावना न थी । 

चीनी समाज में शिष्टाचार तथा विनयपूर्ण व्यवहार को बहुत महत्त्व दिया जाता 
था । कनफ्यूसिअस ने तो उसे अपने मत का मेरुदण्ड ही बना दिया था जिससे उसकी 
अधिकाधिक पुष्टि होती गयी । सदा प्रसन्न बदन रहने, विनीत स्वभाव, मुदु भाषण 
तथा नम्न गतिविधि पर बहुत जोर दिया जाता था | चीनियों की सभ्यता का वह 
विशिष्ट लक्षण ही बन गया था । इस गुण का चीनी समाज में प्राधान्य चीनियों में 
अन्तहित किसी दास भावना या कायरता का परिणाम मानना भूल होगी क्योंकि 


'वे साधारणंत: स्वाभिमानी थे और उजड्डपन, मार-पीट को अशिष्टता का द्योतक 
' मानते थे । 


हे 


३७२ विश्व-इतिहास 
नागरिक जीवन 


नगरों के निवासी गाँववालों को इसलिए घटिया समझते थे कि उनको शिष्टा- 
चार का यथेष्ट ज्ञान न होता था और वे उसका अच्छी तरह से निर्वाह भी न कर 
पाते थे। गाँव वाले भी अपने क्षेत्र के बाहर सार्वजनिक कामों और खासकर शासन 
की नौकरी करना ब्रा समझते थे । उस प्रकार के काम वे शहर वालों के ही लिए 
छोड़ देते थे । साधारण नगरों में बाजार, माता का चौतरा और पूर्वजों के आदर- 
सूचक मन्दिर तथा पृज्य पूर्वजों के पूज्य स्थान आदि बनाये जाते थे। पृव॑जों में 
माता का स्थान सबसे ऊंचा गिना जाता था । 
नये नगरों का निर्माण बड़ी लम्बी-चौड़ी विधियों तथा उपचारों द्वारा किया 
जाता था। सबसे पहले नगर की चहारदीवारी खड़ी की जाती थी, क्योंकि उसी 
'की मजबूती; ऊँचाई, लम्बाई और चौड़ाई पर नगर की हैसियत निश्चित होती थी। 
नगर की रचना सैनिक पड़ाव के नक्शें पर चौकोर की जाती थी । नगर में बड़े-बड़े 
“प्रासाद बनाये जाते थे । दीवारों पर चित्र बनाकर उन की शोभा बढ़ायी जाती थी । 
शहर के बीच में नगर के मुख्य अधिष्ठाता की कोठी ऊँचे स्थात पर बनायी जाती 
थी जिससे वह सारे नगर का निरीक्षण कर सके । नगर के प्रयेक मुहल्ले का एक 
मुखिया होता था जिसके कतंब्य थे शान्ति रक्षा तथा कर वसूल करना । कठपुतलियों 
'और जादूगरों के खेल के अछाबा नाटकों का भी, जिनमें कभी-कभी सौ पात्र तक 
भाग लेते थे, प्रदर्शन होता था । 
चीन के विविध उत्सवों में से नये वर्ष का उत्सव हर जगह मनाया जाता था। 
तीन-चार दिन बड़ी घृमधाम रहती, रंग-बिरंगी कागज की कन्दीलें जलायी जातीं, 
कागज के विशाल अजदहों का जुल्स निकाला जाता और आतिशबाज़ी छुड़ाई जाती 
थी। उसके सिवा पुरखों का जातीय स्मृति दिवस, अजदहाई नौकाओं की प्रतियो- 
गिता का समारोह, पशुचारकों तथा कपड़े बुनने वालों के मेले, अन्न संचय के दिवस, 
कनफ्यूसिअस का जन्म दिवस, मकर संक्रान्ति (उत्तरायण) आदि उत्सवों के दिन 
तीथे-यात्राएँ, त्योहार तथा पर्ब॑ उत्साह सहित मनाये जाते थे । 


आमोद-प्रमोद 


चीनियों को कष्ट-साध्य खेलों का ज्यादा शौक नथा। तीरन्दाजी, शिकार, 
मछली पकड़ना, तैरनता, गेंद खेंछना, पतंग उड़ाना, नाटक करना और नांटक॑ इत्यादि 

चीन ३७३ 


देखना उनके विनोद के विशेष साधन थे। साधारण ढंग की कुश्ती भी लड़ी जाती 
थी । गप्प लड़ाना, किस्सा कहानी कहना-सुनना तथा पढ़ना, जुआ खेलना, ताश- 
चतरंज खेलना, अक्ष आदि अनेक प्रकार की क्रीडाएँ उनके व्यसन थे। यद्यपि 
चावल की मदिरा दो आतशा से तीन आतशा तक लोग पीते थे किन्तु उस मद्यपान 
नें वहाँ मंकर जातीय दोष का स्वरूप घारण नहीं किया। चीन में मध्य तथा उच्च 
श्रेणी की स्त्रियों और पुरुषों में मिल-जूल कर खेलने-कदने, सैर-सपाटे करने, गप्प 
'लड्टाने या आमोद-प्रमोद करने का रिवाज न था। स्त्रियों तथा पुरुषों के लिए 
मकानों में जनानखाने और मर्दानखाने अलाहुदा-अछाहुदा बनाये जाते थे। नीचे 
के लोगों में अनुपाततः अधिक बन्धत था। नियन्त्रण का अभाव था । चीन में हान 
युग से नाटकों का विकास होता रहा । उत्सवों और बड़े बाजारों में नाटक खेले 
जाते थे। नाठकों में गाने-बजाने का भी प्रबन्ध रहता था। स्त्रियों और पुरुषों 
के बैठने के लिए अछाहदा-अलाहदा प्रबन्ध कर दिया जाता था । किस्सा सुनने 
के शौक के कारण चीन में किस्सा कहने वाली काएक अच्छा-खासा रोज़गार ही 
पैदा हो गया था। जादूगरों और कठपुतलियों के खेल देखने का भी लोगों को 
शौक था। 


शासत-विधान 


चीन के राजनीतिक संगठन में सम्राट्‌ का महत्त्व अपार माना जाता था। 
दैवी शक्ति से उसका सृजन होना कहा जाता था। उसके गुणों अथवा अवगुणों 
पर ही साम्राज्य का दारोमदार था | प्रजा का सौभाग्य अथवा दुर्भाग्य उसी पर 
आश्रित समझ कर उसे राजोचित आचार पर आहरूढ़ रखने के लिए कुछ विशिष्ट 
लोकसम्मानित, योग्य, चतुर, सदाचारी विद्वानों की नियुक्ति कर दी जाती थी। 
राजकुमारों तथा कमचारियों के लिए भी सदाचार एवं व्यस्थित कार्यपरायणता 
का ध्यान रखना आवश्यक था । जनता उन सब पर श्रद्धा और विश्वास रखती 
थी, अतः: उनकी आज्ञाओं का आदर करना एवं प्रतिपाछन वह अपना परम कर्तैव्य 
समझती थी। 

चोऊ वंश (११२२--२५६ ई० पू०) के पहले से ही चीन में शासन विधान 
'पर काफी ध्यान दिया जाता था। चोऊ यूग में यद्यपि सामन्तशाही थी तथापि 
विश्व की रचना तथा नियमों के अनुसार राज शासन विधान का निर्माण होना 
आवश्यक समझा गया । इसीलिए चोऊ काल में शासन के छ: अंग स्थापित किये 


३७४ विश्व-इतिहास 


गये। प्रकृति के छः अंगों--दैव (आकाश), पृथ्वी, बसन्‍्त, ग्रीष्म, शरद और 
शिश्वर के समान वित्त और व्यक्ति, शिक्षा और व्यवहार, धर्म और यज्ञादिक, 
सेनिक तथा युद्ध, न्‍्याय और अपराध, साधारण शासन तथा लोक कल्याण आदि 
शासन के छ: विभागों सी व्यवस्था की गयी जो तत्सम्बन्धी कार्य करते थे । 


केन्द्रीय 


हानयुग में सम्राद्‌ का एक मुख्यमन्त्री होता था जो सम्पूर्ण शासन के सर्वोपरि 
पदाधिकारी और कर्मचारी की हैसियत से शासन का संचालन करता था । उसके 
बाद राजा का सचिव और सेना का अध्यक्ष ये दो पदाधिकारी थे । सेनाध्यक्ष का 
कत॑व्य सेना का शासन था, न कि सेनापतित्व । मुख्य मन्‍्त्री तथा उपर्यक्त दोनों 
पदाधिकारी उच्चतम श्रेणी के गिने जाते थे। दूसरी श्रेणी में नौ मन्त्री थे अर्थात्‌ 
धर्म ओर शिष्टाचार मन्त्री, रथ तथा अश्व मन्‍्त्री, न्याय मन्‍्त्री, आदर-सत्कार 
मन्‍्त्री, पूर्वज राजकीय मन्दिर व्यवस्था मन्त्री, राजकीय सामान मन्‍्त्री, राजप्रासा 
दीय मन्त्री, राजद्वार॒पालध्यक्ष तथा राजसभा मन्‍्त्री। राजधानी के प्रबन्ध के लिए 
तीन मुख्य अधिकारी थे, पहला राजकुमार के महलों का, दूसरा नगर की शान्ति 
और संरक्षा का और तीसरा शासन के नगर रक्षकों, द्वारपालों और इमारतों का 
प्रबन्धकर्ता । उनके सिवा प्रान्तीय शासनों के मन्‍्त्री तथा विद्ेष नीति मन्त्री भी 
होते थे । 


प्रान्तीय शासन 


चीन में किसी समय ग्यारह सौ से अधिक प्रान्तथे किष्तु घटते-घटते उनकी 
संख्या छत्तीस के लगभग रह गयी । प्रत्येक प्रान्त में दो या तीन क्षेत्रांश होते थे तथा 
प्रत्येक क्षेत्रांश में दो या तीन जिले। प्रत्येक जिले में परगनें और परगनों में कई 
गाँव होते थे । प्रान्तों के अध्यक्षों और जिलाधीज्ञों में से प्रत्येक की अधीनता में 
लगभग सो कर्मचारी काम करते थे जिसका चुनाव प्राय: प्रान्त के निवासियों में 
से किया जाता था। उनकी नियुक्ति जिलाधीश तथा प्रान्त के अध्यक्ष ही करते थे। 
प्रान्तीयं अध्यक्ष के साथ एक प्राइवेट सेक्रेटरी एवं वित्ताधीश और एक मुख्य नियन्ता 
नियुक्त रहता था । झासनाध्यक्ष को परामश देने और सरकारी पत्रव्यवहार करने 
के लिए एक-एक पदाधिकारी नियुक्त था। शासन में मुख्य, विभाग थे परिवहन, 
वित्त, शिक्षा, न्याय, स्वास्थ्य, अर्थ, सेना, बाजार प्रबन्ध तथा पेशकश-।. प्रान्तीय 

शासन का संगठन और नियन्त्रण प्रत्येक प्रान्‍्त की आवश्यकता तथा परिस्थितियों 
के अनकूल होता था। भ्रान्तीय विधानों में केन्द्रीय शासन यथासम्भव हस्तक्षेप न 
करता था। इसलिए अपने-अपने क्षेत्र में उनको बहुत-कुछ स्वतन्त्रता थी। उससे 
एक यह बड़ा लाभ था कि प्रान्तीय शासन अधिकतर स्वावलम्बी होता था । यदि 
केन्द्रीय शासन में विघ्त उपस्थित होता तो उससे प्रान्तीय शासन में बाधा पड़ने 
की सम्भावना बहुत कम होती थी । केन्द्र से नियुक्त किये गये प्रमुख पदाधिकारी 
एक स्थान से दूसरे स्थान पर तब्दील किये जाते थे, किन्तु प्रान्तीय शासन विधान 
चलता रहता था। 

चीन के शासन के पदाधिकारी और कर्मचारी परीक्षा द्वारा चुने जाते थे । 
उच्च राजकर्मचारियों की परीक्षा छ: विद्याओं में होती थी । न्याय, स्वास्थ्य आदि 
दो-तीन' विभागों में विशेषज्ञों की नियुक्ति अनिवारय थी, औरों में नहीं । कुछ 
विशिष्ट विभागों को छोड़कर एक विभाग के पदाधिकारी दूसरे विभाग में भी 
नियुक्त किये जा सकते थे । परीक्षा द्वारा पदाधिकारियों के चुनाव की परिपाटी 
चीन में प्राचीव काल से प्रचलित थी। यह वहाँ की अपनी महत्त्वपूर्ण 
विशेषता थी । 

चीन में जनगणना हर तीसरे साल की जाती थी जिसके अनुसार प्रान्तीय शासन- 
विधान में हेर-फेर कर दिया जाता था। सामन्तों के अत्याचारों को कम करने 
के लिए, ग्रामों, बस्तियों एवं बो्डों को अपने-अपने मुखियों के चुनने, पुलिस प्रबन्ध 
करने, कर उगाहने तथा जनगणना के नियम बनाने आदि के अधिकार दे दिये गये 
थे। एक विद्वान्‌ का कथन है कि यदि. शासन की महत्ता अनुशासनों की न्‍्यूनता 
तथा राज्य की व्यवस्थित प्रगति मानी जाय तो चीन से बढ़कर अच्छे शासन का 
उदाहरण संसार के इतिहास में शायद कहीं न मिलेगा । 

सम्भव है कि प्राचीन मारत ही उसकी समकक्षता कर सके । दोनों देशों की 
सामाजिक व्यवस्था ऐसे ढंग की थी कि वह लोकाचार, सदाचार, कर्तंव्याकतंव्य 
के नियमों पर चलने ओर उन पर विश्वास रखने .एवं जीवन-लक्ष्य तदनुसार बनाये 
रख कर व्यवस्थित मार्ग पर चलने की प्रेरणा करती रहती थी। इसीलिए ऊपरी 
दबाव या शासन की उनको उतनी आवश्यकता नहीं रहती थी जितनी अन्यान्य देशों 
में अनुभव की जाती थी । यह इन देशों की उच्च सभ्यता का प्रमाण एवं चमत्कार 
था। इसी में सम्मभवत: उनके दीर्घजीवी होने का रहस्य निहित था । यही शायद 
. उनकी सभ्यता की मनन्‍्थर गति का कारण भी था।.. 


३७६ विद्व-इतिहास 
आश्थिक व्यवस्था 


दांग युग में ही मुगलों और तुर्कों से चीन वालों ने पहिये द्वारा संचालित यान 
का ज्ञान प्राप्त कर लिया था । उसको इतना महत्त्व प्राप्त हुआ कि यानों की संख्या 
के अनुसार ही उनके मालिकों की शक्ति का अनुमान और समाज में उनके स्थान 
का निर्धारण होने लगा । यान शविति के परिणामस्वरूप हान काल में सामन्तश्ाही 
का प्रारम्भ हो गया । सेना में रथों की प्रधानता से हान साम्राज्य का खूब विस्तार 
हुआ । साम्राज्य के विस्तार से बहुत-सी भूमि उसमें आ' गयी जिस पर नयी 
बस्तियाँ बसा दी गयीं । उनकी रक्षा के लिए सामन्तों के नेतृत्व में सेनाएं स्थापित 


की गयीं। उस विधान से सामन्‍्तों के साधनों और बल की वृद्धि होती रही। घोऊ... 


यूग में ताँबे के सिक्कों का भी प्रचलन हो गया जिससे भूमि तथा शस्त्रास्त्र और लोहे 
के बने हुए कृषि के हल आदि साधनों की खरीद-फरोख्त की बड़ी सुविधा हो गयी । 
सफल व्यापारी धन से जमीन खरीदने लगे, और लगान तथा कर वसूकछ करने 
' के ठेके राज्य से लेने लगे.जिससे राज्य को आमदनी आसानी से होने लगी | किन्तु 
ठेकेदारों को किसानों पर अनुशासन करने का अच्छा अवसर मिल गया। सेनानायकों 
के अलावा धनिकों की भी एक प्रभावशाली श्रेणी बन गयी जिससे सामनन्‍्तशाही 
का एक नया प्रतिद्वन्ह्री प्रकट हो गया । छोहे के हलों को पशुओं द्वारा चलवाने 
तथा नहरों की सिंचाई से गेहूँ, ज्वार, चावल, सोयाबीन, और चाय आदि की उपज 
बढ़ गयी । यातायात के लिए नदियों के अलावा सड़कों और रास्तों का प्रयोग 
बढ़ने लगा और व्यापार की उन्नति होने छगी | कृषि तथा व्यापार की वृद्धि के 
अनुपात के अनुसार सड़कों की पर्याप्त वृद्धि न होने के कारण नहूरों की खुदाई 
बढ़ती रही । हान युग में जल नियन्त्रण. के किए -छप्पन. विश्वन्. अ्चलित.अथे..... 
सिंचाई की कला में चीतियों, ने अच्छी उन्नति की। फलरूतः कृषि तथा' क्रषकों की 
संख्या शीघ्रता से बढ़ने लगी और व्यापारिक केन्द्रों की स्थापना से कसबों और 
नगरों की संख्या भी बढ़ चली । 

हान युग से ही हुणों आदि कबीलों के साथ निरन्तर संघर्ष चलते रहते तथा 
शासन और शासकों का खर्च बढ़ने के कारण रूगान और करों में इतनी वृद्धि होती 
गयी कि किसानों पर उनकी सामथथ्यं से अधिक बोझ पड़ गया और उन' पर कर्ज और 
शासन का दबाव बढ़ता गया-। विद्रोही अपनी भौहें छाल रंग में रंगकर बड़े किसानों 
के नेतृत्व में विरोधी संगठन करने लगे । उनकी संख्या उत्तरोत्तर बढ़ती गयी जिससे 

शांसकवृन्दों को बड़ी चिन्ता हुई क्‍योंकि विद्रोही लोग साम्राज्य के सेवकों की हत्या 
ओर लटठमार करते थे तथा आग भी लगाने लगे थे। उनके दमन के लिए जो सैनिक 
भेजे जाते उनमें से कुछ तो विद्रोहियों से मिल जाते और कुछ स्वयं लुटेरों के दल 
वना लेते थे । साम्राज्य में अराजकता बढ़ती रही । यह दुर्दशा ऐसी चली कि लाखों 
मनुष्य मारे गये और पूर्व हानवंश का आधिपत्य भी समाप्त हो गया। अधिक 
संख्या में कृपकों के नप्ट हो जाने के कारण बचे हुए किसानों को खेती करने के लिए 
अधिक भूमि मिल गयी और राजधानी लछोयांग में आकर बस जाने के कारण अन्न 
के उत्पादकों और व्यापारियों का यातायात खर्चे कम हो गया । अन्न भी सस्ता 
हुआ और किसानों को भी लाभ हुआ | बदली परिस्थिति से' कुछ शान्ति तो हुई, 
किन्तु वह अस्थायी थी । सीमान्त प्रान्तों के तुर्कों, मंगोलों और हुणों से युद्ध चलते 
रहने, पश्चिम के व्यापार-मार्गों को खूला रखने तथा सम्राद और शासन की प्रतिष्ठा 
बनाये रखने और उनके अनापशनाप खर्चों के कारण आर्थिक समस्या का सुलझना 
दुस्तर-सा रहा । जब छूगान तथा कर के ठेके देने से और ऊँचे पद बेचने से भी काम 
प्रा न चला तब राज्य ने सिक्‍के बनाने का पूरा अधिकार अपने हाथ में ले लिया । 
भारी वजन, किन्तु घटिया धातु के सिक्कों का मूल्य उनके घातुई मूल्य के अनुसार 
माना जाता था। घटिया धातु के सिक्‍कों से व्यापार में बाधा और राज्य की साख 
पर सन्देह होने लगा । राज्य ने हिरच की खाल के सिक्के चलाये, किन्तु उसमें वह 
असफल रहा । पर उस प्रकार के प्रयोग का आर्थिक इतिहास में अपना विद्येष 
महत्त है | हे 

शासक दछ में, चाहे वह केन्द्रीय था अथवा सामन्‍्ती, विलासप्रियता और 
गृह-कलह बढ़ती गयी ज़िससे शासन में शिथिरृता और व्यय की वृद्धि जारी रही। 
रानियों, पटरानियों तथा उपपत्नियों की संख्या.बढ़ने' लगी और, उत्के तथा उनके 
कुटम्बियों के आचारों एवं व्यवहार के कारण राजघराने में गम्भीरता, शिष्टता तथा 
शान्ति का वातावरण बनाये रखना असम्भव-सा हो गया । हितीय शती ईसवी में 
साम्राज्य का बल सेना-तायकों पर निर्भर हो गया । सम्राट कभी एक और कभी 
दूसरे सेनानायक के हाथ की कठपुतली हो जाता था | उन लोगों. के पारस्परिक 
'संधर्षों और गू छछरों का भार ज़नता को उठाना पड़ता था । जब परिस्थिति हद 
से बाहर हो गयी तब विद्रोह की ज्वाला भड़क उठी । बिद्वोहयों ने पीली पगड़ी को 
अपने दल की सदस्यता का प्रतीक बनाकर युद्ध ठान दिया । उस आन्दोलन का. 
वाओ विचारकों ने, जो ,किस्लानों के 'पुरोहित-से .थे, समर्भत्त किया.।. इस विद्रोह ' 


३७८ विशव्व-तिहास 


आन्दोलन का सूत्रपात १८४ ई० में हुआ। चीन की सीमा पर रहने वाले कबीलों 
की सहायता से किसानों के इस विद्रोह का दमन तो हो गया, किन्तु उसी के साथ 
राजाधिराज सत्ता हान वंश के हाथ से निकलकर वेई वंश के हाथ में चली गयी 
(२८४ ई०) । 

हानयुग की उल्लेखयोग्य घटनाओं में एक घटना यह भी थी कि राज्य ने कुछ 
व्यापार सम्बन्धी कार्य स्वृतन्त्र व्यक्तियों को न देकर अपने ही हाथ में ले लिये । 
पहाड़ी प्रदेशों, समुद्र, झीलों तथा दलदली क्षेत्रों से कर उगाहना तथा यातायात के 
साधनों का प्रबन्ध करता राज्य के कर्मचारियों को सुपुर्द किया गया। चीन में 
अक्सर दु्भिक्ष पड़ जाते थे जितका मुकाबला करने में किसान असमर्थ थे। अकाल 
से लोग बड़ी संख्या में मरते थे, भीख माँगते फिरते या बेगार करते थे। नये प्रबन्ध 
का शायद यह ध्येय था कि साधारण आवश्यकताओं की चीज़ें इस ढंग से नियन्त्रित 
की जायें जिससे उनकी कीमतों और दरों में अनावश्यक अथवा चिन्त्य हेरफेर न 
हों पायें। अच्छे सस्ते समय में अन्नादि पदार्थ खरीद कर जमा' कर लिये जाये 
और महँगाई होने पर वाजबी दाम पर बेंच दिये जायँ। कमी पड़ने पर एक स्थान 
से आवश्यकतानुसार दूसरे स्थान को माल यथासम्भव शीघ्रता से पहुँचाया जाय 
तथा दुर्भिक्षादि देवी प्रकोपों के समय राज्य के कोष्ठों और खत्तियों में संचित 
पदार्थ वाजिबी दाम पर छोगों को मिल जाया करें। बाजार का भाव नियन्त्रित 
रखने से जनता का उपकार और आवश्यक चीज़ों के संग्रह से सैनिक रसद का 
सुभीता होने की सम्भावना थी। उपर्युक्त नीति साम्राज्य भर में छागू थी । 


उद्योग-धंधे 


चीन मुख्यतः कृषिप्रधान देश था, किन्तु वहाँ उद्योग-घंधे भी किसी हद तक 
होते थे। लकड़ी के काम में चीनी पहले से ही होशियार थे। हान युग में कोच, 
कुरसी, मेज़ें बनायी जाती थीं। उनके बनाने में बाँस से भी काम लिया जाता था । 
चीन को हिन्दुस्तान से बाँस मिलता था । चीनी मिट्टी के बर्तन भी बहुत बढ़िया 
और कलात्मक बनाये जाते थे। शीके की चीज़ें द्वितीय शती से बनने लगी थीं ॥ 
उसी शती से हिन्दुस्तान से रई चीन पहुँची जिससे वहाँ सूती कपड़े बनने हलगे। 
उस युग में चीनी लोग अनेक प्रकार के कागज भी बनाते थे। वहाँ के उद्योग-घंधे 
वंशानुगत और कारीगर श्रेणीबद्ध थे। चीन में अधिकतर रेशम, नमक, लोहा, 
जेंड, लाख की वस्तुओं का व्यापार होता था । पहले तो वस्तु-विनिमय का चलन 

था, किन्तु पाँचवीं शती ई० पूृ० से सिक्‍कों का प्रयोग होने लगा और बैंकों द्वारा 
लेन-देन मी। पर तृतीय शती ई० पृ० से ही विनिमय की प्रथा बन्द कर दी गयी थी । 
नहरों और सड़कों की वृद्धि तथा मार लाने और ले जाने के साधनों का राज्य द्वारा 
नियन्त्रण होने के कारण व्यापार बढ़ता गया । प्रथम शंती ई० पू० में चीन का 
यूरोप से व्यापार होने छगा था । 


शिक्षा-दीक्षा 


चीनी लिपि में न तो वर्ण है, न वाक्यविन्यास और न संयुक्ताक्षर। विचार 
प्रकट करने के लिए लगभग चालीस हजार चित्रीय प्रतीक थे जो सात सौ उच्चारणों 
द्वारा प्रकट किये जाते थे | उनमें दो सौ चौदह नितानन्‍्त बुनियादी चित्र थे और 
छः: सौ व्यावहारिक, जिनसे साधारणतया काम चल जाता था । पढ़ना-लिखना 
केवल उच्च श्रेणी के लोगों तक ही सीमित था। सुशिक्षित व्यक्ति वह माना जाता 
था जिसने तक शास्त्र, आचार, नीति, इतिहास तथा प्रकृृति-विज्ञान का अध्ययन 
किया हो । कित्तु श्रेष्ठ छोग वे माने जाते थे जिन्हें लिखने-पढ़ने तथा गणित के 
अलावा संगीत, व्यवहार-कौशल, धनुविद्या एवं अद्वारोहण भी आता हो। ऐसी 
जटिल लिपि के होते हुए भी चीन के साहित्य ने आइचर्यजनक उन्नति की। प्राचीन 
साहित्यकारों में दाशनिक कनफ्यूसिअस का सबसे ऊंचा स्थान था। उसने शिष्टा- 
चार, व्यवहार, इतिहास, दर्शन, गाथा तथा काव्य सम्बन्धी विशाल साहित्य की 
रचना की जिसका सम्मान अद्यावधि होता है।. यद्यपि गद्य रचना अच्छी-खासी 
होती थी तथापि चीन के लोगों में नैसगिक कविता की स्वाभाविक प्रवृत्ति-सी थी । 
बे वर्णनात्मक या प्रबन्ध काव्य के पोषक न थे। उनकी धारणा थी कि क्षणिक अथवा 
संचारी भाव ही काव्य का विषय है। शब्द तो संकेत मात्र हैं। इन संकेतों के 
व्यंजनात्मक भाव ही कविता के प्राण है'। चीनी कविता प्रायः अतुकान्त होती थी । 
हान युग तक काव्य ने खासी उन्नति कर ली थी यद्यपि उसका पूर्ण विकास आगे 
चलकर हुआ। उनके लोकगीतों से पुरातन चीन के जीवन तथा' विचारों का 
दिग्दर्शन होता है। 
द्वितीय शती ई० पू० में चीन वाले ज्यामिति के सिद्धान्त से परिचित हो गये. 
थें। चीनी कहते हैं कि हानयूग (२०८ ई०पू० से २२० ई० पू० तक) में ही उन्होंने 
कम्पास बना लिया था । कन्फ्यूसिअस के समय से गणित द्वारा ग्रहण पड़ने का 
समय बताया जा सकता था | फलित ज्योतिष का भी प्रचार होने लगा था । 


३८० विश्व-इतिहास 


चीन का बैक्ट्रिआ से सम्पर्क हो जाने के कारण यूनानी गणित का प्रभाव चीन पर 
पड़ा । सम्भव है कि उसी के प्रभाव से चीन में कौमिया' (रसायन) तथा अंगूरी 
दराब का भी प्रचार हुआ हो। चिकित्सा शास्त्र में भी चीन ने अच्छी उन्नति कर 
ली थी। चीनियों ने रोगों का वर्गीकरण ऋतुओं के अनुसार किया। उस समय के 
उल्लेखों में ज्वर, शिर-पीड़ा, वायुजनित पीड़ा, चर्मरोग, कण्डू और फेफड़े के 
रोगों का वर्णन और उनकी चिकित्सा विधि मिलती है। चीनियों को यह ज्ञात हो 
गया था कि हृदय से ही रक्त शरीर में घौंका जाता है। बहत्तर प्रकार की नब्जों 
का उल्लेख उन्होंने किया है। औषधियाँ वनस्पतियों, धातुओं, पशुओं तथा अनाजों 
से बनायी जाती थीं। चीन वाले जल, अग्नि, काष्ठ, स्वर्ण और मिट्टी की मूल पंच- 
तत्त्व मानते थे। चिकित्सा में वे जादू-टोटके आदि का भी अ्रयोग करते थे । 


साहित्य 


ईसा पूर्व पाँचवीं शती के अन्तिम वर्षों से लगभग दो सो वर्ष तक चीन में सामन्तों 
के भयंकर युद्ध होते रहे। उस युग को सामन्ती राज्यों के संघर्ष का युग कहते है । । 
इस यूग में चीन की वैज्ञानिक, साहित्यिक एवं कलात्मक प्रतिभा ने अपूर्व चमत्कार | 
का प्रदर्शन किया । राजनीतिक क्षेत्र में अधिक कार तक अव्यवस्था तथा घात- | 
प्रतिघात से संतप्त और उत्तेजित होकर चीनियों के बौद्धिक और काल्पनिक जीवन े 
में विलक्षण स्फूरति एवं चेतना उत्पन्न हो गयी जिसका प्रभाव साहित्य, कछा तथा | 
ज्ञान-विज्ञान के क्षेत्रों पर स्थायी रूप से पड़ा । व्यवस्था तथा शान्ति की खोज 
के सिलसिले में आधिदेविक और आधि-भौतिक लछोकों तथा उनके रहस्यों का चिन्तन * 
उन्होंने स्वतन्त्र रूप से किया । विचार और विभर्श की दृष्टि से चीन का वह युग 
उस देश के इतिहास में अद्वितीय समझा जाता है। 
हान युग की रचनाओं में प्रथम स्थान छः आपर्ष ग्रन्थों (पडाडु) को दिया जाता 
: है। वस्तुतः उनमें पुरातन संस्कृति और विचारधाराओं का संग्रह है। वे छः 
आर्ष ग्रन्थ थे काव्य (शिः), इतिहास (शू), संस्कार तथा शिष्टाचार (ली), 
गान (यूच), परिवर्तत (ई) शिक्षिर बसन्त वृत्तान्त (चु'अन चि' इन ) । उन ग्रन्थों 
का संग्रहकर्ता अथवा. रचयिता क उंग फूत्जे (कनफ्यूसिअस) माना जाता है जो 
भगवान्‌ गौतम. बुद्ध का समसामयिक था । इस षडंग विद्या के विद्वानों में माजुंग 
(७९-१६६, ई० ) मुख्य. कहा जाता है।. चीन. के इतिहासकारों में स्सु म' चि 
, .इएन' (मुृ०.९०,ई० पू७ ),का स्थान प्रमुख माना जाता है। चीन वाले इसको वहीः है 

स्थान देते है जो ग्रीस के हेरोडोटस को यूरोप में प्राप्त है। उसका ग्रन्थ शि:ची 
नाम से प्रसिद्ध है। उसकी मृत्यु के पश्चात्‌ का चीनी इतिहास पन पिआओं और 
उसकी पुत्री पनचाओ ने लिखा। वह इतिहास सौ भागों में छिल्ला गया। पनचाओ 
विदुषी थी। इतिहास के अलावा उसने कविताएं, निबन्ध अर्गद भी रते। भुगोल पर 
जिसमें वनस्पति और जन्‍्तु जगत्‌ का वर्णन भी शामिल है, शन हाई चिग” नामक 
ग्रन्थ की रचना हुई । सृष्टि रचना पर 'लछिउ आन ' ने (मृ० १२२६० पूृ०) हाइनन 
त्ज नामक ग्रन्थ लिखा। दाशंनिकों में यांग ह्यिउंग ने त अइ ह्यन' नामक प्रतिष्ठित 
ग्रन्थ की रचना की जिसमें उसने लाओोत्ज़े तथा कनफ्यूसिअस के विचारों में समन्वय 
स्थापित करने की चेष्टा की । 

हानयूगीन साहित्य के प्रतिभाशाली कवियों में स्सु मं ह्मयि अंग, मेई दोंग एवं त 
सई यंग गिते जाते है'। छन्‍्द रचना के विधानों का संस्कार करने के साथ ही उनकी 
कविता में मावों की सरलता और स्वाभाविक वर्णन की छटा दिखाई देती है। 
ईसा की तृतीय शती में ह्विक अंग नामक एक प्रसिद्ध कवि हुआ जिसकी कविता में 
ताओ सिद्धान्त का प्रबल प्रभाव दिखाई देता है। उसने एक संचरणशील कवि- 
समाज की भी स्थापना की । चतुर्थे शती में लू ची बन्धु और उनके बाद सुप्रसिद्ध 
ते ओचिएन नामक कवि हुए जिनकी रचनाओं की प्रशंसा आजतक होती है। 
ताओ मत की-सी स्वतन्त्रता, विरक्ति और आत्मस्थिति की भावना उनमें झलकती 
है। चीन में गद्य में भी रचनाएं होती थीं । तृतीय शती के चतुर्थ लेखकों में को 
हुंग सबसे प्रसिद्ध लेखक हुआ । चीनी भाषा तथा लिपि-विज्ञान पर हा होन ने एक 
उल्लेखनीय ग्रन्थ की रचना की । 

विज्ञान के गणित और ज्योतिष अंगों पर इसलिए विशेष ध्यान दिया गया कि 
उनका चीन के दर्शन तथा धार्मिक विश्वासों से घनिष्ठ सम्बन्ध हो गया था। 
देवज्ञों तथा शकुन विचारकों की कला, विद्या एवं विचारधारा अधिकतर उन पर ही 
आश्रित थी। ज्यामिति, बीजगणित और गणित में हानयुग से पूर्वे भी कुछ कार्य 
हो चुका था । किन्तु हानयुग में चाँग हेंग नामक प्रतिभाशाली विद्वान ने ज्योतिष 
के दो ग्रन्थ रचे । उसके विचार से ब्रह्माण्ड एक अण्डे के समान है जिसका छिलका 
आकाश और अण्डपीत (जरदी ) पृथ्वी है। इससे यह अनुमान किया जाता है कि 
वह अण्डाका र गोले के समान पृथ्वी की कल्पना करता था। गणित ने इतनी उन्नति 
कर ली थी कि जिससे व्यास का वृत्त से अनुपात, घनत्व फल,सूर्य की ऊंचाईका करीब- 


करीब ठीक अनुमान तथा सांड्यिकी के प्रयोग सम्भव हो गये थे । इसके 

सिवा जल-संचालित तथा भूकम्प-चित्रक यन्त्रों का भी चीन में प्रचलन हो 
गया था। 

वैद्यम और शल्य विद्या पर चाँग ची ने दो प्रसिद्ध ग्रन्थ लिखे जिनके आधार पर 
उन विद्याओं का आगे चलकर विस्तार हुआ। ज्वर और उदर रोगों की चिकित्सा 
के लिए उसने बहुत-से नुसखे लिखे । शल्य विद्या का विशेषज्ञ हान एक नामी वैद्य था । 

हान युग के पहले कागज रेशम से बनाया जाता था जिससे वह महंगा पड़ता 
था। किन्तु हान यूग में वह बाँस से बनाया जाने लगा। इससे कागज सुलम हुआ 
और ग्रन्थकारों में अपनी रचनाएँ लिखने का उत्साह बढ़ गया । पानी से चलने 
वाली चबकी से खेतों में पानी उलछीचने और अन्न की पिसाई करने में कृषकों को 
बड़ी सुविधा हो गयी । सिंचाई के लिए नहरें तथा बाँध बना कर पानी जमा करने 
और आवश्यकता पड़ने पर संगृहीत जल का वितरण करने का ढंग वे लोग जानते थे । 


ललित कलाएं 


स्थापत्य कला के पुराने अवशेष चीन में शायद इसलिए नहीं मिलते कि वहाँ 
मृतक को दफनाकर उसके ऊपर मकबरा या समाधि बनाने अथवा गुफाएँ खोदकर 
उसके साथ आवश्यक कामों की वस्तुएँ रखने की प्रथा न थी। उन युगों की स्थापत्य 
कला की एक मात्र द्योतक चीन की दीवार' है जो मनुष्य की आश्चर्यजनक क्ृतियों 
में गिनी जाती है। अनुमान किया जाता' है कि शायद प्राचीन युग की इमारतें 
कमीबेश उसी ढंग की रही होंगी जैसी कि बाद की पायी जाती हैँ। इमारतें प्राय: 
एक मन्जिल की बनायी जातीं और रंगीन खपड़ों से छायी जाती थीं | रूकड़ी पर 
'नक्काशी का काम करके इमारतों को सजाते थे । 

प्राचीन काल में ही चीनियों को रंगीन और सफंद मिट्टी, ताँबा, काँसा और 
'पत्थर, विद्येषकर जेंड पत्थर, की चीज़ें बनाने का शौक रहा है। उनकी बनायी चीज़ें 
सुडौल और सुन्दर रंगीन रेखाओं से विभूषित होती थीं। छोटी चीज़ों से लेकर 
बहुत बड़ी-बड़ी चीज़ें बनाने में भी उनकी कुशलंता दिखाई पड़ती है। उदाहरण 
'के लिए कनफ्यूसिअस के मन्दिर का गुम्बद ही ले लीजिए। उसका वजन एक मन 
तीस सेर है। उस समय के तरह-तरह के छोटे-बड़ें बरतन, नाँदें, गडुए, सुराहियाँ, जिन 
पर रंगीन अथवा उभरा हुआ काम बनाया जाता था अभी तक प्राप्य हैँ। अजीब- 
अजीब शक्ल और डिजाइन की चीज़ें प्राचीन युग की बनी हुई मिलती हैं । काँसे 
“की चीजें शांगयूग में ही ऐसी बनने लगी थीं जिन का मुकाबला बाद के यगों में भी 








चीन ३८३ 


होना दुस्तर रहा । काँसे की बनी जानवरों की विविध आसनस्थ मूर्तियाँ विलक्षण 
एवं आइचर्यंजनक हैं। बड़े-बड़े घंटे और घड़ियाल चे ऊ युग में भी बनाये जाते 
थे । मनुष्यों एवं पशुओं की उत्की्ण मूर्तियों में सजीवता और गति का अच्छा 
प्रदर्शन मिलता है । काँसे पर की गयी पालिश शीशे की तरह चमकदार और 
प्रतिबिम्बग्राही होती थी। छकड़ी पर नक्‍काशी का विचित्र काम बनाकर उस पर 
रंग-बिरंगी पालिश की जाती थी जो सम्भवत: विदेशियों से सीखी गयी थी । 

हानयुग में चित्रकला ने भी उन्नति की । बड़े पैमाने पर पशुओं, देवी-देवताओं 
तथा प्राकृतिक दृश्यों के चित्र बसने छगे। मनुष्य के चित्रण में पहले से अधिक 
कुशछता और कोमलता दिखाई देती है। रेखाओं के प्रयोग में चीनियों ने इस यूग 
में छाघव और कोमल्‍रूता की ओर विशेष ध्यान देना आरम्भ कर दिया था । आगे 
चलकर इसी से उनके चित्रों का महत्त्व बढ़ गया । मिट्टी, घातु अथवा लकड़ी की 
चीज़ों पर विविध प्रकार की नक्काशी और चित्र बना कर सोने-चाँदी के गंगा-जम॒नी 
काम से उन्हें सजाने का उनको खास शौक था । कुछ-कुछ पौराणिक ढंग की कल्प- 
नाओं तथा अन्तहिंत स्वाभाविक कौतूहलू के कारण वे देवी-देवताओं की मूर्तियाँ 
तथा पशु-पक्षियों के चित्र कुछ ऐसे रूप में बनाते थे जिसका अस्तित्व वास्तविक 
जगत्‌ में नहीं केवल काल्पनिक जगत्‌ में ही पाया जा सकता था। उनसे चीनियों 
के कल्पना लोक के सर्जन पर अच्छा प्रकाश पड़ता है। सामूहिक चित्रण तथा 
जुलूसों का प्रदर्शन भी उनकी करा में मिलता है। यद्यपि चीनियों के चित्रों में 
हास्य और भयानक का पुट रहता था तथापि यह माना जाता था' कि पशुओं तथा 
मनुष्यों के मानसिक भावों तथा उनकी शारीरिक गतिविधि का प्रदर्शन करने का 
भी वे प्रयत्न करते थे। सम्राट्‌ ह्य अन ती स्वयं अच्छा चित्रकार था और उसने 
चित्रकारों को यथेष्ट प्रोत्साहन दिया। उस युग के चित्रकारों में माओ एनशू 
प्रमुख गिना जाता है। हानयुग के अन्तिम काल में यूनानियों और बौद्धों की मिश्रित 
कला चीन में प्रविष्ट हुई । उसका प्रभाव हानयूग के बाद के चित्रों तथा चीनी: 
कला पर अधिक मात्रा में पाया जाता है। हान सम्राटों में व्‌ ती संगीत विद्या का 
केवल प्रेमी ही न था वरन्‌ उसने दरबार में. एक संगीत सभा की स्थापना भी की: 
थी जिसमें तत्कालीन संगीताचार्यों की नियुक्ति की गयी थी । 


दर्शन 
दर्शन की ओर चीनियों की स्वाभाविक प्रवत्ति है। वहाँ बड़े प्रतिभाशाली 

और प्रभावशाली दा्शनिक हुए है जिनका स्थान किसी देश या सभ्यता के दार्शनिकों 
से कम नहीं । सब से आश्चर्य की बात तो यह है कि चीन के प्राचीन दार्शनिकों ने 
ऐसे-एसे सिद्धान्तों का निरूपण किया है जो प्राचीन काल के ही नहीं, वरन आधनिक 
काल के दाशनिक सिद्धान्तों के लिए भी चमत्कारी है। दूसरी विचारणीय बात यह 
है कि सामन्‍्त युग की कृव्यवस्था में ही चीन के दर्शत एवं काव्य का अभ्युदय हुआ । 
यह कहना अभी तक सम्भव नहीं कि चोउ वंश (११२२ ई ० पूृ० से २५० ई० पू० ) 
के पहले चीन के लोगों के सामाजिक अथवा धामिक विचार और विश्वास क्‍या 
थे। चोउ युग में जिस प्रकार से उनका प्रस्फूटन हुआ उससे प्रतीत होता है कि 
पहले से ही' विचारों और विश्वासों की प्रबल घाराएँ चछी आ रही होंगी। उस 
यग के विचारकों में सम्भवत: छः नहीं तो चार मत तो अवश्य ही स्पप्ट रूप से 
प्रचलित हो गये थे जो विचार की दष्टि से गम्भीर और महत्त्वपूर्ण थे। उन विचार- 
धाराओं का सम्बन्ध ऐतिहासिक पृष्ठभूमि से है। उन युगों के इतिहास की रूप- 
रेखा पहले लिखी जा चुकी है इसलिए इतना संकेत करता काफी होगा कि उत्त युगों 
में एक प्रकार की राज-सत्तात्मक सामन्तशाही थी और हूृण, तुर्क तथा तिब्बती लोगों 
के आक्रमण होते रहते थे जिससे साधारण श्रेणी और किसानों, मजदूरों की दशा 
अच्छी न थी। उन पर मृसीबतों के काले बादल मेंडराया करते थे। 


उपर्युक्त परिस्थिति में विचारकों के सामने कुछ महत्त्वपूर्ण समस्याएँ उठ खड़ी 
हुईं। पहली यह कि सामाजिक संगठन किस ढंग का हो जिससे लोग शान्ति और 
सुख का जीवन व्यतीत कर सके। दूसरी यह कि उस आदर्श समाज की रचना के 
क्या लक्षण और साधन होने चाहिए। तीसरी यह कि मनुष्यों के आपस में क्‍या 
कर्तव्य है और उनका समाज तथा प्रकृति से क्या सम्बन्ध है ? चीनियों की ये समस्याएं 
लौकिक थीं, पारलौकिक नहीं, और उनके समाधान के लिए छौकिक साधन ही आव- 
श्यक थे। लौकिक ज्ञान का मापदण्ड प्राकृतिक सृष्टि की व्यवस्था सम्बन्धी सिद्धान्त 
है । प्रकृति निरीक्षण से यह स्पष्ट प्रतीत होता है कि उसका व्यापार व्यवस्थित 
है उसके नियम स्थायी रूप से विभिन्न क्षेत्रों में काम करते रहते हैं । इसीलिए 
प्रकृति में. अन्योन्याश्रयिता और सहयोग का नियम अबाध रूप से काम करता है। 
अतः प्रकृति को ही शिक्षक और गूर मानना चाहिए। चीनियों का यह भी विश्वास 
था कि प्रकृति और उसके अवयव एकदम जड़ नहीं हैं, वे सब अनुप्राणित है । 
हर एक हिस्से का अपना-अपना प्राण, तेज तथा स्थान है। उन सब में सामंजस्य 
तंथा सहयोग की स्थापना एक विश्वात्मा द्वारा होती है जिसकी अपनी विशिष्ट 

सत्ता है और जिसे चीनी त इ एन अथवा शांग तो कहते थे । सृष्टि रूपी प्राकृतिक 
साम्राज्य का वही अधिष्ठाता और सम्राट्‌ है। उसका प्रतीक आकाश है जो सारे 
प्राकृतिक जगत्‌ को घेरे हुए है और जिसकी गोद में सारा प्राकृतिक व्यापार व्यवस्थित 
ढंग से चल रहा है। साधारण लोग तो विशिष्ट व्यक्ति के रूप में उसकी कल्पना 
करते होंगे, किन्तु शिक्षित विचारक उसको एक व्यापक सत्ता' अथवा व्यापक तत्त्व 
मानते थे। वह तत्त्व व्यापक होने पर भी अपनी स्पष्ट एकाकी स्वतन्त्र सत्ता रखता 
था। अच्य देवताओं की भी अपनी स्वतन्त्र सत्ता त इ एन जैसी थी। प्रकृति की 
विभिन्न शक्तियों और उपर्युक्त सर्वव्यापक तत्त्व के अनुकूल मानव समाज की रचना 
होने से सर्वोदिय, शान्ति, सुख की स्थापना हों सकती है। समाज का प्रत्पेक अंग 
और व्यक्ति अपनी-अपनी सीमा अथवा परिधि में अपने स्थान के अनुकूल अपना 
कर्तव्य पालन करे तो मानव समाज के श्रेय और प्रेय के लक्ष्य की पूर्ति हो सकती है। 

 चीनियों का विश्वास था कि मनुष्य का व्यक्तित्व मृत्यु के बाद भी कायम रहता 
है ओर उस व्यक्तित्व को भी सुख और दुःख का अनुभव होता है। उसकी भी मानव 
समाज की ही नहीं, वरन्‌ अपने-अपने वैयक्तिक कुल, वंश, कुटुम्ब और परिवार की 
भलाई में सक्रिय दिलचस्पी रहती है। उसकी बुराई से उसको वेदना होती है। अतः 
उसका आशीर्वाद और सहयोग प्राप्त करने के लिए उसको प्रसन्न रखना उसके 
परिवार वालों का आवश्यक कतंव्य है। चीनियों का यह विश्वास जीवित लोगों 
का दिवंगत लोगों से अथवा यों कहिए कि मृत्यु लोक का पितृलोक के साथ अटूट 
सम्बन्ध स्थापित करता था। इसीलिए चीनियों की अपने पूर्वजों, और पुरखों में 
सदा बड़ी श्रद्धा रही है। 


प्राकृतिक शक्तियों तथा पूर्व॑जों को स्वानुकूल रखने और उनका सहयोग प्राप्त 
करने के लिए दो बातों की आवश्यकता मानी जाती थी। पहिली यह कि समाज का 
संगठन प्रकृति के प्रतिरूप होना चाहिए । समाज के प्रत्येक अंग अथवा व्यक्ति को 
अपनी-अपनी परिधि में अपने निर्दिष्ट कर्तव्यों का पालन श्रद्धापृर्वक करना चाहिए । 
वूसरी यह कि प्रकृति की शक्तियों तथा पूर्वजों को स्वानुकूल बनाये रखने और 
उनका सहयोग प्राप्त करने के लिए श्रद्धा एवं विधिपूर्वक यजन-याजन, कर्मकाण्ड 
और संस्कार आदि करने चाहिए । पूर्वजों के निर्दिष्ट विधिनिषेध मार्ग का अनुकरण 
श्रद्धापूवक करना सफलता का एकमात्र साधन है । 
उपर्युक्त संक्षिप्त वर्णन से यह अनुमान किया जा सकता है कि चीनियों और 
आरत के आर्यों के विश्वासों में पर्याप्त मूलगत समानता है। उनकी विश्वात्मा, 
र५ 

दैविक शक्तियों तथा पितृलोक की कल्पनाएँ, मानव-जगत्‌ का उनसे सम्बन्ध, पार- 
स्परिक सहयोग, -यज्ञादि, आचार-विचार सम्बन्धी विचारधाराएं, परम्परागत 
नीति-रीति के निर्वाह, व्यक्ति के कुटुम्ब, वंश और कुल से सम्बन्ध, श्रद्धा, विनय तथा 
शिष्टाचार की कल्पनाएँ आदि सब बातें परस्पर मिलती-जुरूती हैं। ऐसा जान 
पड़ता है कि या तो अति पुरातन काल में, जब उनके मूल पुरुष मध्य एशिया अथवा 
तिब्बत में रहते थे, परस्पर दोनों का घनिष्ठ सम्बन्ध रहा होगा या दोनों को एक ही' 
संस्कृति के कोष से अपनी-अपनी विचार थाती प्राप्त हुई होगी। इस अनुमान में 
सत्य की सम्भावना किसी अंश तक है, किन्तु पर्याप्त प्रमाणों के अभाव में वृढ़तापूर्वक 
कुछ कहना अभी सम्भव नहीं। उपर्युक्त समानताओं के रहते हुए भी कुछ विचारणीय 
और गम्भीर विभिन्नताएँ भी प्रतीत होती है। एक तो यह कि वैदिक विचारकों में 
यह विश्वास था कि सर्वोपरि देविक सत्य में ईइवरत्व का गुण स्वभाव से है जिससे 
प्रेरित होकर वह सुष्टि की रचना करता है जिसमें जड़-जंगम, देव तथा मानव जगत्‌ 
आदि सब कुछ है। वह सर्वव्यापक ही नहीं, सर्वज्ञ और सर्वशक्तिमान्‌ है। उसी 
कें इच्छानुकूल. विश्व का सारा व्यापार चलता. है। मनुष्य के उपकार के लिए उसी ने 
आव श्यक कतंव्याकतंव्य का ज्ञान वेदों के रूप में अवतरित किया । उसकी आशज्ञाओं: 
के प्रतिपालन से मनुष्य का ऐहिक और पारलौकिक कल्याण हो सकता है। दूसरी 
बात यह कि चीनी संस्कृति का ध्येय मुख्यतः: लोकिक ही रहा, किन्तु भारत की 
संस्क्ृति का प्रवाह धीरे-धीरे पारछोकिकता की ओर हो गया । लोक की ओर से 
विरक्‍त होकर आध्यात्मिकता की ओर भारतीयों की प्रवृत्ति बढ़ती चली गयी । तीसरी 
बात यह कि चीन में पुरोहितों अथवा याज्ञिकों की विशेष श्रेणी या वर्ग न था, किन्तु 
मारत के वर्ण-घर्म में उन्हें विशिष्ट स्थान बाद को दिया गया । यद्यपि' समानता 
और असमानता के बहुत-से अन्य रोचक विषय भी है, किन्तु उनके विस्तार के लिए 


यहाँ स्थानाभाव है । 


चीनियों के सिद्धान्त के अनुसार शक्तियाँ दो प्रकार की हैँ, अधिकतर उपकारी' 
और कुछ अनिष्टकारी भी । उन शक्तियों के प्रतीक बनाकर वे उनको प्रसन्न रखने 
का प्रयत्न करते थे। वहाँ गृह-देवता, ग्राम या नगर के देवता तथा कुछ-वंश-देवता के 
सिवा अनेकानेक देवता विभिन्न क्षेत्रों, कार्यों और अवसरों के लिए प्रतिष्ठित थे ।. 
देवताओं के लिए देवालय; वेदियाँ, विशेष स्थान आदि स्थापित कर दिये गये थे |. 
हर एक प्रान्त और स्थान के अपने-अपने देवता थे। तइ एन का पूजन और उसके- 
निमित्त यज्ञादि कृत्य एक ऊँचे विशाल खुले हुए चबूतरे पर प्राय: राजा ही करता था. ॥' 

तइ एन के सिवा व्योम, सूर्य, चन्द्र, नक्षत्र, तारक, राशि, पृथ्वी, वायु, अग्नि, वर्षा 
मेघ, जल, पर्वत, खेती आदि के अनेकानेक देवता थे | बहुतों के लिए देवालय बने 
हुए थे और अन्‍्यों के लिए स्थान, वेदियाँ आदि बना दी गयी थीं । सबसे कुतृहलवर्धेक 
वे देवालय थे जिनमें साहित्य देवता, संस्कृति देवता, विधान के देवता, प्रतिष्ठित 
विचारक तथा प्रख्यात सेनापति, नेता, शहीद आदि प्रतिष्ठित कर दिये जाते थे 
और उनका भी पूजन किया जाता था । अनिष्टकारी शक्तियों की भी आलयों 
में प्रतिष्ठित किया जाता था क्योंकि उन्तकी भी तुष्टि करना ओवश्यक था। कर्भी- 
कभी मन्दिरों में पाठशाला अथवा न्यायारूय के लिए भी स्थान बना दिया जाता था । 

सुगन्धित द्रव्य तथा धूपदीप से तथा विविध प्रकार के बलिदानों द्वारा जिनमें 
भोज्य और पेय तथा पद्ु और नरबलि भी शामिल थीं, देवताओं का पूजन होता था । 
पूजन में यज्ञ, मन्त्रपाठ, स्तुति के अलावा गाने-बजाने का भी सिलसिला रहता था। 
अतेक प्रकार के आसनों द्वारा वन्दना की जाती थी। 


चीन के धामिक विधान में कुछ उल्लेखनीय विशेषताएँ मिलती हैं। पहली यह 
'कि उनके घारमिक विचारों में जटिलता अथवा मनोवृत्ति में असहिष्णुता या कट्टरपने 
नहीं पाया जाता । सब सम्प्रदायों के प्रति उनके भाव उदांरं थे जिससे उनकी 
धारणाएँ बहुमुखी और मिश्रित रहीं । दूसरी यहेँ कि उनमें पुरोहितों अथवा 
धर्माधिकारियों का कोई विशेष वर्ग अथवा वंशानुंगते श्रेणी न थी। तीसरी यह 
कि शिष्टांचार और यज्ञादि पूजन-विधान की विविध क्रियाओं एवं विधियों के 
अक्षरश: पारुन पर बहुत जोर दिया गया । 'करतंब्याकर्त॑व्य तथा नैतिकता को 
भाव उनेके धर्मं का मुख्याधार गिना जाता था । उसकी सहायता से वे व्यवस्थित 
ही नहीं, वरन्‌ आदर्श समाज का निर्माण करने का प्रयत्न करते रहे । चौथी यह कि 
पूर्वजों, गुरुजनों और बड़े-बूढ़ों के प्रति उनकी अदूठ श्रद्धा रही । उत्तका सम्मान 
करना और उनके अनुशासन का प्रतिपालन करना कुटुम्ब, समाज तथां छोक-कल्याण 
के लिए अनिवार्य गिना जाता थां। फलत: सहानुभूति, सुहृदूभाव,. वफ़ादारी, 
निर्मल व्यवहार आदि गृणों को सामाजिक जीवन में विशेष॑ महत्त्व प्राप्त हुआ । 
पाँचवीं यह कि राजनीतिक और धामिक संगठनों में भिन्नता न होने के कारण उनमें 
'पारस्परिक संघर्ष होने का प्रदन ही नहीं उठता था । 


चीन में एक सम्प्रदाय दैवज्ञों अथवा शकुनज्ञानियों का था जो विविध प्रकार 
की रेखाओं पर विचार करके भविष्य बतलाता.था । उसका. विश्वास था कि बिन्दु 
या तो एक साथ सटे होते हैं जिससे छकीर बन जाती है या पृथक्‌-पृथक्‌ होते है.जिससे 


+ 

रेखा टूट जाती है। उनके भेदों और प्रभेदों का विचार कर उन्होंने चौंसठ छः कोचे 

वाले चक्र बनाये जो विश्व के सम्पूर्ण रहस्य का उद्घाटन करने में समर्थ समझें 
गये । भग्न रेखा स्त्रीलिंग, अकर्मण्यता, सहिष्णुता तथा आधीनता की और सीधी 
लकीर पुंल्लिग, सकर्मता और सबलता की प्रतीक मानी गयी । इन्हीं दोनों के अगणित 
संयोजन और वियोजन अथवा योगायोग से विश्व का सब व्यापार चलता बताया 
गया क्योंकि उन्हीं में विश्व की जड़ छिपी हुई थी। आकाश और पृथ्वी जिन्हें चीनी 
ऐंग और यिन कहते हैं क्रमशः पुंल्लिग और स्त्रीलिंग बताये गये । 


यद्यपि चतुर्थ शती में विदेशियों की सत्ता के कारण कनफ्यूसिअस तथा लाओत्से 
के मतों की अवनति हो गयी थी तथापि बौद्ध धर्म ने चीन में उन्नति की। उसका मुख्य 
कारण यह बताया जाता है कि चीतियों का शिष्ट और शिक्षित वर्ग जो उपर्युवत 
चीनी विचारकों का अनुयायी था, बौद्धों को निम्न श्रेणी का समझता था। फलत: 
चीनी बौद्ध मध्य और निम्न श्रेणी में मिलकर काम करने लगे। महायानी बौद्ों 
ने चीनियों को मनुष्य की मरणोपरान्त गति और कर्मानुसार फल का सिद्धान्त 
सिखाया । छोगों को यह आश्वासन हुआ कि अन्यायी को अन्ततोगत्वा दंड और 
दलितों का उद्धार होगा । यह विचार चीन की दलित और पीडित जनता को 
धर्य और आशा का सम्बल प्रतीत हुआ जिससे वह प्रभावित हो गयी। इसके सिवा 
बौद्धों के विहार, व्यापारियों के लिए बेंक, मालगोदाम एवं क्रय-विक्रय के स्थान मी. 
बन गये । व्यापारियों की सहानुभूति पाकर विहारों को धन और भूमि प्राप्त होने 
लगी । अपनी जमीन पर बसने वाले लोगों से बौद्धों ने अन्यों की अपेक्षा अच्छाः 
बर्ताव किया । यदि असली चीनियों के हाथ में राजसत्ता होती तो शायद बौद़ों: 
को उतनी सुविधा या अच्छा अवसर न मिलता । किन्तु हुणों, तुकों और तिब्बतियों: 
को बौद्धों के कामों में अधिक दिलचस्पी न होने के कारण उन्होंने उनके रास्ते में 
कोई बाधा न डाली और वे फूलते-फलते रहे । यही नहीं, चीनियों की राज्य के 
प्रति उदासीनता के कारण उन्होंने शिक्षित बौद़ों में से ही राजकर्मंचारी नियुक्त 
किये जिससे बौद्धों का महत्त्व और भी बढ़ गया और अपने मत के प्रचार करने का 
अमूल्य अवसर भी उन्हें प्राप्त हो गया। ख़ोतान बौद्धों के धर्म का बड़ा केन्द्र बन गया ॥ 
 पाँचवीं शती के दूसरे चरण में तोबा वंश ने एक बड़ा साम्राज्य स्थापित किया 
जिससे चीनियों का महत्त्व बढ़ता गया । किन्तु तोबा सम्राट ने बौद्ध धर्म के प्रति 
अनुराग दिखाया जिससे चीनी भी अधिकाधिक उस ओर झुकने लगे। बौढ़ों ने 
सम्राट्‌ को अवतोरीोनें की प्रतिष्ठा दी जिससे उसे ईइवरत्व की प्रभा उसी प्रकार 

प्राप्त हुई जेसी कि चीनियों के देवपुत्र की कल्पना द्वारा हुई थी। यह स्मरण रखना 
चाहिए कि चीन में बौद्ध धर्म भारतीय बोद्ध धर्म से बहुत कुछ भिन्न हो गया था । उसने 
श्रमणों तथा चीनियों के सिद्धान्तों से लेकर जादू, टोना, आदि अनेक विश्वासों को 
आत्मसात्‌ कर लिया था। अतएव चीन में इस धर्म का प्रचार करने की उनको अधिक 
सुविधा भी हो गयी। 


कन्फ्य्सिअसः (५५१ से ४७९ ई० पू० तक) 


संसार के इतिहास में छठी शती ई० पू० का विशेष महत्त्व है। उस यूग में 
भारत, फारस तथा यूनान आदि सभी देशों में बड़े-बड़े महात्मा और विचारक प्रकट 
हुए । चीन के सन्‍त कनफ्यूसिअस का भी उन महात्माओं में ऊचा स्थान है। किवदन्ती 
है कि लू शान्तुंग प्रान्त में चीन के प्रसिद्ध सम्राट्‌ द्वांग ती के वंश में उनका जन्म 
हुआ था। जब वह तीन वर्ष के थे तभी उनके पिता का देहान्त हो गया। अतः 
वुद्धा माता के पोषण के लिए उन्‍हें विद्याध्ययन के साथ-साथ धनोपार्जन के लिए भी 
परिश्रम करना पड़ता था । उन्नीस वर्ष की उम्र में उनका विवाह हुआ तथा एक 
पुत्र भी हुआ। कहा जाता है कि चार वर्ष के बाद उतका वेवाहिक सम्बन्ध टूट गया । 
बाईस वर्ष में उन्होंने अपना स्वतन्त्र विद्यालय स्थापित कर इतिहास, काव्य तथा 
सदाचार की शिक्षा देता शुरू कर दी । धीरे-धीरे तीन सहस्न विद्यार्थियों को उन्होंने 
शिक्षित किया। यद्यपि कन्फ्यू्सिअस को उन्नति की आकांक्षा थी तथापि वह किसी 
की कृपा के अभिलाषी नहीं रहे, अपितु स्वतनत्र प्रवृत्ति के ही रहे । तीस वर्ष तक 
शिक्षा देनें के बाद वह एक नगर के मजिस्ट्रेट नियुक्त किये गये (५०१ ई० पू० ) 
वहाँ से बढ़ते-बढ़ते मन्त्री के पद तक पहुँच गये । कहा जाता है कि प्रत्येक स्थिति 
में उनका आचरण एवं शासन शुद्ध, न्यायमूछक एवं आदर्दो. था! | जब कभी वह 
अपने स्वामी को आचार-अष्ट पाते तब उसकी नौकरी छोड़कर अन्यत्र चले जाते थे. 
तेरह वर्ष तक वह इधर-उधर भ्रमण करते रहे, अपमान भी सहते रहे, किन्तु अपने 
सिद्धान्त पर अटल रहे। जीवन के अन्तिम कुछ वष उन्होंने साहित्य, इतिहास तथा 
दर्शनों की रचना में व्यतीत' किये | कनफ्यूसिअस ने नौ प्रामाणिक ग्रन्थों की रचना 
की जिनका सम्मान चीन में ही नहीं, वरन्‌ संसार में आज तक होता आया है। 
तेहत्तर वर्ष की आय में उनका देहावसान हो गया । तब तक उन्हें अपने देशवासियों 
का चरम आदर तथा अभूतपूर्व सम्मान प्राप्त हो चुका था। 

. कनफ्यूसिअस की धारणा.थी.कि चीन के पुरातन युग में लोगों का जीवन 

और उनके आचार-विचार आदर थे। तदनुकूल आचरण करने से सर्वथा कल्याण 
की आशा की जा सकती है। शिष्ठाचार में ही समाज दृढ़, दीघंजीवी और सुखी 
हो सकता है, अन्यथा दुखी होकर नष्ट हो जाता है। पूर्वजों का सम्मान, आराधन 
और अनुकरण मनुष्य का मुख्य कर्तव्य है। कनफ्यूसिअस का विचार था कि सम्राट, 
सामसन्‍्त, कर्मचारी, शिक्षित जन, कृषक तथा मजदूरों को चाहिए कि अपने-अपने 
वर्ग में रहकर अपना-अपना कर्तव्य करते रहें। उसी में सबका कल्याण है। किसी 
भी वर्ग अथवा व्यक्ति को वह जन्मना ऊँचा-नीचा नहीं मानते थे। सबका अपना- 
अपना स्थान और महत्त्व समझते थे। उनके विचार से अपनी परिधि में रहकर 
कर्तव्य पालन करना ही मानव-जीवन का मुख्य उद्देश्य था, तथा वर्गानुसार कर्तव्य 
करना ही धर्म। वर्ग की मर्यादा को तोड़ने और वर्गों को तोड़-फोड़कर व्यतिक्रमण 
करने से सामाजिक व्यवस्था बिगड़ जाती है जिससे क्लेश और अन्त में विनाश हो 
जाता है। उनके इस सिद्धान्त से यह न समझना चाहिए कि वह अव्यवस्थित, 
अनियंत्रित, स्वेच्छाचारी या अंत्याचारी सामाजिक विधान या शासन के पोषक थे । 
वास्तव में वह उसके विरोधी थे। उनके कथन का सारांश यह था कि जहाँ व्यक्ति 
अथवा वर्ग अपनी मर्यादा के अनुकूल आचरण करते है वहाँ जीवन मधुर, सुखी और 
शान्तं होतां है। वह सरल ऐवं स्वाभाविक जीवन के पक्ष में यहाँ तक थे कि रहन- 
सहन के अलावा बोलने-लिखने-पढ़ने में भी सरल स्पष्ट भाषा का प्रयोग क्ृत्रिम 
शैली की अपेक्षा श्रेष्ठ समझते थे। उनके मत में अपने गुणों और कर्मों के अनुसार 
बिना उपद्रव अथवा क्रान्ति के कोई भी व्यक्ति एक वर्ग से दूसरे में जा सकता है, 
पर जहाँ कहीं भी वह हो उसे उस वर्ग के कतंव्य का पालन करना चाहिए । 


. कनफ्यूसिअस ने किसी नवीन. धर्म या दार्शनिक सिद्धान्त का प्रचार नहीं किया। 
जीव मृत्यु, अलौकिक शक्तियों आदि विषयक ऊहापोह से वह बचते रहते थे। 
किन्तु उनका विश्वास था कि अनेकता में एक गम्भीर एकता निहित है। उसका 
समझना और जीवन में स्थापन करना शिक्षा-दीक्षा का मुख्य ध्येय है। प्रत्येक 
व्यक्ति को समान शिक्षा प्राप्त करनोका अधिकार है। कौटुम्बिक जीवन में ही उसकी 
साधना हो सकती है। मनुष्य की सफलता समाज के द्वारा हो सकती है, विलूग 
होकर तहीं।, समाज या राष्ट्र भी तो अन्ततोगत्वा कुटुम्बर क्रा ही एक विशाल रूप 
है। यदि समाज का प्रत्येक व्यक्ति आचार और कतंव्य का शुद्ध भाव से प्रतिपालन: 
करे तो निरचय ही समाज और राष्ट्र सुखी तथा समृद्धिशाली हो सकता है.। 
मनुष्य को बौद्धिक ज्ञान से अधिक आचरण की आवश्यकता है। अतएव प्रत्येक 

चीन ३९१ 


व्यक्ति को छोटी-छोटी बातों जेसे उठता-बैठना, बोलना-चालना, खाना-पीना, 
पहनना, चलना-फिरना आदि में भी शिष्टाचार का ध्यान रखना आवश्यक है। 
कतंव्य के यथार्थ पालन में ही अधिकार की रक्षा होती है। कनफ्यूसिअस यद्यपि: 
दान्तिप्रिय थे तथापि आवश्यकता पड़ने पर बल के प्रयोग के वह विरोधी न थे । 
फ़िर भी उतकी धारणा थी कि नैतिक बल के सामने शस्त्रास्त्र बल अन्ततोगत्वा 
नहीं चल सकता, किन्तु नैतिक बल की आधार शिला दृढ़ विश्वास, निष्ठा, शुद्धाचरण 


और सहिष्णुता है। 


चीन में पुरातन काल से 'ताओ' की कल्पना चली आती थी | कनफ्यूसिजस 
के समय में उसका अर्थ था मार्ग। यानी आचरण का पथ। आगे चलकर उस शब्द 
की परिभाषा बदलरूती गयी । कनफ्यूसिअस की धारणा के अनुसार ताओ' का ध्येय 
आचरण द्वारा सफलता की ओर जाना था जिससे इसी जीवन में सुख प्राप्त हो सकता 
है। व्यक्ति के सम्बन्ध में उसका चरम लक्ष्य था नेतिक सदाचार। समाज के सम्बन्ध 
में वही लक्ष्य था न्याय तथा सदाचारपूर्ण विधान । दोनों स्थितियों में वह सहानुभूति 
तथा प्रेमसहित करम्म-मार्ग पर चलने का प्रतिपादन करते थे । उन्हें ज्ञान की उतनी: 
आवश्यकता न थी । वह सत्ता की नहीं, वरन्‌ सिद्धान्त की, निष्ठा के साथ उपासना 
तथा सेवा करना सिखाते थे। कनफ्यूसिअस ने देव' (व्योम) शब्द का भी प्रयोग 
किया है। उससे उनका अभिप्राय चीनियों के प्रमुख देव तत्त्व से था जो अशरीरी' 
होते हुए भी सदाचार, न्याय और विश्वबन्धुत्व पर आरूढ़ व्यक्ति अथवा समाज की 
सदेव सहायता करता है। कनफ्यूसिअस ऐहिक जीवन को सार्थक और सफल बनाना 
ही परम धर्म समझते थे । पारलौकिक चिन्तन में उनंकी कोई दिलूचस्पी न थी और 
न' उस प्रसंग को उन्होंने कहीं भी उठाने का प्रयत्न किया । उनकी राय में जो सिद्धान्त 
विश्व में स्थापित है और जिससे प्रकृति का नियन्त्रण होता है वही मनृष्य तथा समाज' 
पर लागू है। अतः सामाजिक विधान, चाहे वह धामिक हो अथवा राजनीतिक 
उसी सिद्धान्त का प्रतिरूप है। इस धारणा के अनुकूल सम्राट्‌ का स्थान दैव (ति' 
एन) का है। मन्‍्त्री आदि अन्य सत्ताओं और कम चारियों का स्थान विश्व व्यापार 
के अनुरूप है और उनका वह स्थान और कतंव्य निश्चित है। जो कुछ इस लोक में 
है सत्य है। इसमें किसी निहित रहस्य की कल्पना भ्रमात्मक वितण्डा है। इसलिए 
समाज अथवा शासन का मुख्य ध्येय मनुष्य को सुखी रखने के सिवा अन्य कुछ नहीं 
हो सकता । ताओ को छोड़ने से हानि के सिवा कोई भी लाभ नहीं है । जब कीं 
कहीं भी अव्यवस्था, अनाचार, अत्याचार या दुराचार दिखाई पड़े तब यही समझना 

चाहिए कि ताओ का उल्लंघन हो रहा है और उस पर यथाशी प्र फिर आरुढ़ हो 
जाने की आवश्यकता है, अन्यथा विनाश अवश्यम्भावी होगा । यह स्मरण रखना 
चाहिए कि मानव-जीवन को भमली-भाँति समझना ही बुद्धिमत्ता है। प्रेमसाधना ही 
सदाचरण का मुख्य लक्षण है । 


लाओत्जे (६०४६० पू०) 


कुछ लोग कहते हैं कि लाओत्ज़े एक कल्पित प्रतीक है, व्यक्ति नहीं । अधिक 
लोगों का विचार है कि उसका जन्म होनान प्रान्त में ६०४ ई० पू० एक गरीब घर 
में हुआ था। वह कनफ्यूसिअस का समकालीन और चोऊ सा म्राज्य के पुस्तकालय का 
अध्यक्ष था । उसका नाम ए कह, उपनाम तन' और वंश ली था । वह चू राज्य का 
निवासी था। यद्यपि उसकी विचारधारा भिन्न थी तथापि कनफ्यूसिअस उसका आदर 
करते थे । लाओतल्ज़े ने सम्भवतः सबसे पहले ताओ' का उल्लेख किया । उससे 
उसका आशय था कि मनुष्य विश्वतत्त्व का जिससे संसार व्यवस्थित ढंग से चल रहा 
है, फिर आश्रय छे । उसने ताओ विचार का सूत्रपात मोटे तौर पर किया था । 
उसके सिद्धान्त में वस्तु-स्थिति ओर आदर में भेद करना भारी भूल थी । जो कुछ है 
वही तथ्य है। मनृष्यों ने अपनी अल्प बुद्धि और विधानों के आधार पर अच्छा-बुरा 
घोषित कर प्राकृतिक जीवन के स्वाभाविक और सरल प्रवाह को दूषित कर दिया 
है और वे उसी भँवर में उछलते-तैरते हैं। दोष से मुक्त होने पर प्रवाह स्वाभाविक 
रूप से चलने लगेगा। अपनी चेष्टा और प्रयत्न को छोड़कर यदि मनुष्य निश्चेष्ट 
और निष्क्रिय हो जाय तो सब बाधाएँ आप-से-आप विलीन हो जायेंगी । 

'ताओ' विश्व का मूल तत्त्व है, किन्तु उससे दो तत्त्व उत्पन्न होते हैं जिनकी 
सृष्टि के प्रवाह के लिए आवश्यकता है। एक तत्त्व है यंग! और दूसरा है 'यित' । 
थंग' द्योतक है प्रकाश, पुरुषत्व तथा सक्रियता का और अन्धकार, निष्क्रितता तथा 
स्त्रीत्व का द्योतक है थिन'। इन दोनों तत्त्वों की उत्पत्ति मूल तत्त्व ताओ' से ही 
हुई है.अतः सिद्धान्तानुसार असली सत्ता तो एक ही है। इस विषय का सूक्ष्म विवेचन 

_ई चिंग अर्थात्‌ परिवतेन' (विवर्तन ) की पुस्तक में किया गया है। कनफ्यूसिअस तथा 
अन्य चीनी विद्वान्‌ तो उसका महत्त्व मानते ही है, आधुनिक मनोविज्ञानी युग का भी 
कथन हैं. कि उक्त ग्रन्थ में चीनियों की संस्कृति का सार पाया जाता है। आधुनिक 
यूरोपीय पंरिभाषा में उसके प्रतिपाद्य विषय के लिए साइकिक पैरेललिज्म' नाम 
उपयुक्त है । 

इन सिद्धान्तों का विशिष्ट विवेचक त्सोऊ एन, हानयुग में च इ राज्य का 
निवासी था। उसका मत था कि उपर्युक्त दोनों तत्त्वों के पारस्परिक व्यवहार से ही 
विद्व में परिवर्तन होता रहता है, ऋतुएँ बदलती रहती है और प्रकृति एवं मनुष्य 
पर प्रभाव डालती है । 


लाओत्ज़े ने उससे एक बार कहा कि पुव॑जों की अस्थियाँ गल-सड़ गयीं, उनके 
दब्द-मात्र रह गये हैं। उनके आचारों तथा व्यवहारों के कल्पित चित्रों के पीछे दो डना 
मरु-मरीचिका का अनुसरण करना है। जीवन को क्नत्रिम विधान पर चहलाने से 
विशेष छाम नहीं । उसका निर्माण प्रकृति के सिद्धान्त पर होना चाहिए। प्रकृति 
के नियम के लिए उसने ताओ' शब्द का प्रयोग किया । ताओ अनादि काल से 
अनन्त कार तक अक्षुण्णरूपेण चलता रहता है। प्रत्यक्ष या परोक्ष सभी ध्यापार 
उसी के प्रसार मात्र रहे है और रहेंगे। उसके अनुकूल जो कुछ है वह सफल और 
प्रतिकूल विफल होगा । जिस प्रकार जड़-जंगम उसके प्रभाव से चल रहे वेसे ही 
मनुष्यों को भी उसी प्रवाह में अपने को छोड़ देना चाहिए। उसके प्रवाह को रोकना 
सरासर मू्खेता ही नहीं, वरन्‌ अनिष्टका रक है। मनुष्य जब अपनी वृद्धि और ज्ञान- 
विज्ञान, विधान का सहारा लेता है तभी वह ताओ से बहक कर भटकने और बिखरने 
लगता है। ज्ञान, कमें, इच्छा, सम्पत्ति, पद, इन्द्रियों के सुख और दु:ख, जीवन-मरण 
सब सारहीन विडम्बना मात्र है। वे सब स्वप्न के सदश मिथ्या हैं। यदि धर्मे, 
शास्त्र, ज्ञान, विज्ञान, शिक्षा-दीक्षा, आचार-विचा र, स्वार्थ और परमार्थ की आकां- 
क्षाओं के काल्पनिक भँवरजाल में न फेंसकर ताओ. के प्रवाह को स्वाभाविक प्रवाह 
में चलने दिया जाय तो फिर न तो कोई समस्या! ही रहेगी और न किसी आवश्यकता 
की पूर्ति का ही प्रश्न रहेगा । समस्याएँ तथा आवश्यकताएँ भ्रमात्मक कल्पनाएँ 
हैं, फलतः उनकी पूर्ति या अपूर्ति भी स्वप्नवत्‌ निःसार है। प्रकृति के स्वर से स्वर 
मिलाकर, ताओ से संगति जमाकर, प्रकृति का प्रवाह चलने दिया जाय । शान्ति 
और कल्याण का यही नैसगिक मार्ग है। सुख उसी में है। लाओत्ज़े का सिद्धान्त 
इतना सूक्ष्म और गूढ़ है कि व्यवहार में उसको लाना असंभव-सा है । वह समाज 
शासन, संगठन, विधि-निषेध को अमंगलकारी कहता था । अत्यन्त क्रान्तिकारी 
होने के कारण उसके मत का चीन के बाहर प्रचार सम्भव न हो सका। चीन में 


भी वह एक संकुचित सम्प्रदाय के समान अविकसित ही रह गया । व्यवहार का 


विषय न होकर वह विश्वास का ही विषय बना रहा। अलोकिक कल्पनाओं से 
आवेष्टित होने के कारण कालान्तर में वह गुप्त रहस्यात्मक भाव बन गया जिससे 

'अन्ततोगत्वा वह अव्यवस्थित, विलक्षण और विचित्र विचारों का एक चों-चों का 
'मुरब्बा मात्र बन गया । हान युग में बौद्ध धर्म के सम्पक से उसका प्रचार हुआ 
जिससे सिद्धों तथा मौनी बाबाओं की भरमार और मठों की स्थापना हो गयी । 
लाओत्जे ने 'ताओ और त' विषयक दो भागों के एक भ्रस्थ' की रचना की। 
कहा जाता है कि उत्की मृत्यु सत्तासी वर्ष की आयु में हुई । 


मो ती (४५० ड० प्‌० [४ ) 


तीसरा उल्लेखनीय दाश निक मो ती है जिसका कार्यकाल ई ०पू० पाँचवीं शती 
के अन्तिम दशकों से छेकर चतुर्थ शती के आठवें दशक तक होना अनुमान किया 
जाता है। कुछ लोगों की धारणा है कि वह भी कनफ्यूसिअस का कनिष्ट समकाछीन 
था। कहा जाता है कि सुंग राज्य के सैनिक विभाग में वह्‌ रक्षा मन्‍्त्री और एक 
अथैशास्त्र-विशेषज्ञ था । उसका मत था कि किसी भी कार्य अथवा योजना का 
उद्देश्य उसकी उपादेयता और लाभ पर आश्रित होना चाहिए.। परम्परागत' विधानों 
या संस्थाओं की सफलता का भी वही सिद्धान्त मापदण्ड हो सकता है । निसर्ग 
लीला अत्यन्त दुरूह तथा अगम्य है। उसी प्रकार अच्छे-बुरे की शाइवत परिभाषा 
भी या तो स्वरचित हो सकती है अथवा काल्पनिक | अत: उसका आश्रयढूंढ़ता युक्ति- 
संगत्‌ नहीं प्रतीत होता । वस्तु की उपादेयता और उससे प्राप्य लाभ व्यावहारिक 
ही नहीं, अपितु इस परिवर्ततशील जगत्‌ का वास्तविक प्राप्य सत्य है। मो ती की 
दूसरी धारणा यह थी कि सहानुमूति, सहयोग एवं प्रेम का पूरा परिपाक कुटुम्ब 
था वंश में नहीं हो सकता । वस्तुतः बिना विश्वबन्धुत्व के भाव के मनुष्य में प्रेम 
का प्रकाश अधूरा रहेगा । विद्वबन्धुता के भाव से कुटुम्ब, वंश, कुल आदि लाम 
'उठा सकते हैँं। इसलिए उसकी साधना ही उचित और युक्तिसंगत है। उसमें 
प्रेमी तथा प्रेमपात्र दोनों को लाभ होता है। अज्ञान तथा स्वार्थके कारण साधारण 
मनुष्य प्रेम के महत्त्व को नहीं समझ पाता । इसीलिए उसमें प्रेम भावना जगाने 
एवं निष्ठा के साथ उस पर उपतते आरूढ़ रखने के लिए प्रेममय तथा न्यायमूर्ति 
परमात्मा के प्रति धामिक चेतना जागृत करना चाहिए जिससे यह विश्वास हो 
जाय कि प्रेम का प्रसाद श्रेय है और उसकी अवहेलना का परिणाम किसी-न-किसी 
रूप में दण्ड है। यही भावना पाप और पुण्य की रक्षा कर सकती है। केवल 
'राज़्यवर्धन अथवा अपहरण के लिए युद्ध छेड़ने का वह विरोधी था। मो ती 
के सिद्धान्त में एक खास आपत्ति यह उठायी गयी कि वह व्यावहारिक ऐहिक 

लाभ के साथ स्वार्थहीन प्रेम का सामंजस्य बैठाना चाहता है जो व्यवहारतः 
दुःसाध्य है। 
मेंसिअस अथवा मेंगत्जें (३७२ ई० पु०) 

कनफ्यूसिअस के अनुयायियों में मेन्सिअस का अच्छा स्थान है। उसका विश्वास 
था कि मनुष्य जन्म से अच्छा होता है, किन्तु वह यह नहीं मानता कि वह सर्वंदा 
अच्छा ही रहेगा और सत्य का प्रतिपालन करेगा। हाँ, यदि वह चाहे तो ऐसा कर 
भी सकता है और न चाहे तो उसकी उपेक्षा भी कर सकता है। उसकी राय में मनुष्य 
को विनयपूर्वक मध्य मार्ग का प्रतिपालन करना चाहिए | यदि राष्ट्र में मनुष्य 
मुख्य और शासक गौण है, यदि द्यसक जनता के हित की हानि करता है तो जनता को 
उसे पदच्युत करने का अधिकार है। मेत्सिअस की दृष्टि में माता-पिता के प्रति 
आदर-सम्मान का भाव रखना सबके लिए आवद्यक है। पत्नी. और राजा का भी 
स्थान उनसे उतरकर है। 

मेन्सिअस की धारणा का कि मनुष्य प्रकृत्या अच्छा होता है ह्युनत्जे (मृ० 
२३५६० पूृ० ) ने घोर विरोध किया। उसकी राय में मनुष्य की प्रकृति दुष्ट होती 
है क्योंकि उसमें सम्पत्ति एकत्रित करने तथा प्रभुत्व प्राप्ति की स्वाभाविक प्रवृत्ति 
देखी जाती है। राग, द्वेष, ईर्ष्या से दूर रख कर उसको ठीक रास्ते पर चलाने के 
लिए सिवाय कानून के बन्धन के कोई दूसरा उपाय नहीं है। सदाचार और शिष्टा- 
चार की मर्यादाओं की परिभाषा और रक्षा कानून द्वारा ही हो सकती है। 

उपर्युक्त दाशनिक विचारों में से कनफ्यूसिअस और मेन्सिअस के विचारों का 
चीन पर विशेष प्रभाव पड़ा। तो भी यह न समझना चाहिए कि अन्य विजारकों के 
मतों का चीनियों ने परित्याग कर दिया। सभी सिद्धान्तों का चीन में कमोबेश 
आदर किया गया जिसका परिणाम यह हुआ कि साधारण छोगों में उदारता, 
सहिष्णुता और गुणग्राहकता का संचार हुआ और साथ ही प्रत्येक मत का कुछ-त- 
कुछ सद्विचार उनकी विचार परम्परा में मिला-जुला पाया जाता है। 


बौद्ध धर्म के प्रचारक मध्य एशिया तथा अनाम तक पहुँच चुके थे। यह असम्भव 
नहीं कि वे ईसां की प्रथम शती से पहले ही चीन पहुँच गये हों किन्तु उत्तरकालीन 
हानवंश के सम्राट्‌ मिंग ती ने एक विद्वान्‌ सेनाध्यक्ष चि इन चिंग को नियुक्त किया 
कि वह बौद्ध धर्म के ग्रन्थों और विद्वानों को भारत जाकर ले आये। दो वर्ष तक 
खोजनें के बाद वह यूची (कुषाण) राज्य से कश्यप मातंग ओर धर्मरक्षक को कुछ 

बौद्ध ग्रन्थों के साथ ले गया । दोनों विद्वान्‌ मध्य भारत के निवासी थे । कठिनाइयाँ 
झेल कर भी धर्म प्रचारार्थ वे मध्य एशिया गये। वहाँ से चीनी सेनापति के साथ वे 
हान सम्राट्‌ की राजधानी लो यांग पहुँचे (६४ ई० ) । सम्राट ने उनका आदर-सत्कार 
किया और उनके रहने के लिए श्वेत अहव नाम का विहार बनवा दिया। कश्यप 
ने एक और धर्मरक्षक ने पाँच बौद्ध ग्रंथों का चीनी भाषा में अनुवाद किया 
जिनमें बुद्ध-चरित्र, जातक, धर्म-समुद्र शामिल थे। आरम्भ में बौद्ध धर्म 
की ओर चीनी विश्येष रूप से आकर्षित नहीं हुए । उसको वे अपनी संस्क्ृति और 
विचारों से भिन्न समझते थे । इसका कारण सम्मवतः यह हो सकता' है कि चीनी 
जीवन की ओर से विरक्‍्त न थे, उनके विश्वास के अनुसार जीवन न तो पाप ही 
है, न दुःख अथवा बन्धन ही, जिससे मुक्त होकर विलीन हो जाना चरम आदर्श हो । 
, चीनियों को जगत्‌ से भय न था और न वे संसार को असार समझते थे। वे' इसी' 
_ लोक में जीवन को संतुष्ट और सुखी बनाने का प्रयत्त करते थे। गाह॑स्थ्य जीवन से 
चीनियों को लगाव था । नैष्ठिक ब्रह्मचर्य तथा संन्यास के वे पक्षपाती न थे। 
यद्यपि ताओ मतावलम्बी जीवन को अमर बनाने की चेष्टा करते थे फिर भी कुछ 
लोग उसे ताओ' सम्प्रदाय से सम्बन्धित समझते थे । ताओ मतानुयायियों ने बोद्धों 
की विचारधारा का स्वागत किया क्‍योंकि बौद्ध धर्मं की कुछ बातें उनके विचारों 
से मिलती थीं। उदाहरण के लिए दोनों कर्म और सदाचार को विशेष महत्त्व देते थे । 
वेयक्तिक स्वार्थ-साधन के दोनों विरोधी और जनकल्याण के समर्थक थे। सुष्टि 
के कर्ता-भर्ता सर्वज्ञ, सच्चिदानन्द, सर्वेशक्तिमान्‌ परमेश्वर का उन दोनों ही की 
कल्पना में कोई स्थान न था । चीनियों में अनुपाततः विचारों की उदारता होने 
के कारण बौद्ध धर्म के प्रति उनका द्रोहात्मक भाव न था। वे लोग आरम्म में 
बौद्ध धर्म को ताओ सम्प्रदाय से सम्बन्धित ही समझते थे। ._ 

धीरे-धीरे मन्थर गति से बौद्ध धर्म का प्रचार हुआ, किन्तु उसका कोई सिलसिले- 
वार वृत्तान्त नहीं मिलता । केवल कहीं-कहीं झलक मिल जाती है। सन्‌ १९० ई० 
का बना हुआ एक बौद्ध मन्दिर (चेत्य) अन्हुई नगर में मौजूद था । ईसा की दूसरी 
शती में लोयांग में बौद्धों की संख्या बढ़ने तथा उनकी संस्थाएँ खुलने का संकेत 
मिलता है। 


कानून का मत 


उपर्युक्त मतों के सिवा एक और उल्लेखनीय मत है जिसको कानून का मत 

कह सकते है । उनके प्रचारकों में कुअनत्ज़ें, शंगयंग और हान फ्री इत्ज़ें के नाम 
लिये जाते हैं । उन्तका कहना था कि मनुष्य स्वभावत:ः दुष्ट और अज्ञानी है, किन्तु 
उसमें सुधरने तथा ज्ञानोपार्जत करने की शक्ति है। इसीलिए उसका नियन्त्रण 


कानून द्वारा होना आवश्यक है । उनकी धारणा थी. कि मनुष्य तो आते-जाते और 


बदलते रहते है, किन्तु कानून स्थिर रहता है। बिना कानून के समाज का बनना 
और चलता, भले-बुरे की पहचान तथा कतेव्याकत॑व्य का ज्ञान होना असम्भव है। 
इसलिए व्यक्तियों का ध्यान छोड़कर कानून का आश्रय लेना श्रेयस्कर है। हाँ, 
समय-समय पर आवश्यकतानुसार कानून में परिवर्तत अवश्य हो सकता है। 
इस सिद्धान्त में पहला दोष तो यह है कि वह ऐसे कानूनों की कल्पना करता है जो 
सर्वेथा अच्छे और अटल हों । मनुष्य ही कानून बनाते, बदलते, उनका प्रतिपालन 
अथवा उल्लंघन करते हैं। उनका प्रभाव और उनकी प्रतिक्रिया के महत्त्व की, कानून 
बालों का मत अवहेलना करता है। यह कहना किबुरे कानून भी कानूनों के एकान्त 
अभाव में अच्छे हैँ सवंथा चिन्त्य और भ्रमात्मक है। उस मत का विशेष महत्त्व केवल 
इतना हो सकता है कि वह कानून के राज्य की बनिस्‍्बत व्यक्तियों के राज्य को 
अच्छा मानता है। 

इस प्रसंग में यह भी जानना आवश्यक है कि प्राचीन चीन में प्रकृतिवादियों 
का भी एक मत था जिसका अच्छी तरह विकास नहीं हो पाया। इस मत के प्रचारक 
का नाम त्सूयेन है जो शान्यंग का निवासी था। उसके अनुसार काष्ठ, अग्नि, मिट्टी, 
जल और धातु ये पाँच मुख्य तत्त्व है जिनके उलट-फेर से उत्पत्ति तथा विनाश की 
विभिन्न व्यवस्थाएँ होती रहती है। भू-मण्डल में केवल एक ही महाद्वीप नहीं है 
जिसके अन्तगगंत चीन है। उसमें नौ महाद्वीप है जिनके मध्य में एक विशाल पर्वत 
है । सृष्टि तथा संहार के सिद्धान्त को उसने ज्योतिष तथा राजनीति के क्षेत्र में 
लागू बताकर उत्तकी सत्यता सिद्ध करने का प्रयत्न किया । 


कनफ्यूसिअस तथा मो ती के सिद्धान्तों का घोर विरोधक यंग चू (३९०ई० ) 
छुआ । उसका मत था कि मनुष्य का जीवन ही दूषित और व्यर्थ है। अतः यही 
ठीक जान पड़ता है कि उसमें जहाँ तक सम्मव हो सके सुख की अनुमूति प्राप्त की 
जाय। उसके साधन में किसी अन्य के विचारों और भावनाओं का लिहाज न करता 
चाहिए। प्रशंसा अथवा निन्‍दा से अन्त में व्यक्ति को कोई छाम नहीं होता, संभवत: 
हानि ही होती है। ये केवल नि:सार शब्द-मात्र हैं। अपनी इच्छाओं, अभिलाषाओं, 
'आकांक्षाओं, वासनाओं की यथाशक्ति और यथासाध्य इसी लोक में पूर्ति कर सुख 

प्राप्त करना ही समझदार मनुष्य का कतंव्य है । कहने-सुनने वाले जो चाहे कहें 
सुनें । इस मत की भारत के चार्वाक के मत से बहुत कुछ पटरी बैठती है । 


तृतीय शती ई० तक बौद्ध धर्म ने चीन में काफी प्रभाव जमा लिया था। उसके 
प्रचारक भारत के सिवा सीलोन, तुकिस्तान, अफगानिस्तान से भी गये थे। भारतीय 
विद्वानों में प्राप्ति-मोक्ष सूत्र" के अनुवादक धर्मकछ (२५०६० ), योगाचारी, श्रीमित्र 
(३०७ ई० ), नागार्जुन-मत-प्रचा रक प्रकाण्ड विद्वान कुमारजीव (३४४----४१३) 
आदि थे । बौद्ध धर्म की हीनयान तथा महायान शाखाओं के अनेकानेक ग्रन्थों का 
चीनी भाषा में अनुवाद किया गया । सैकड़ों विहा रों और चैत्यों की' स्थापना हुई और 
बौद्ध धर्म, विशेषतः उसकी महायान शाखा ने चीन में शीघ्रता से उन्नति करता 
आरम्भ कर दिया। चीनियों में भी बौद्ध धर्म के अच्छे-अच्छे विद्वान्‌ उत्तन्न हो 
गये । सिन वंश के राजत्व काल में (२६५--४२० ई० ) बौद्ध धर्म को राज्य की 
ओर से काफी प्रोत्साहन प्राप्त हुआ । साधारण लोगों तथा विद्वानों के सिवा चीन 
के कुछ राजे भी बौद्ध धर्म में दीक्षित होकर प्रचार कार्य करने छगे। उनमें से लिअंग 
व्‌ ती का नाम विशेषतः उल्लेखनीय है। स्वयं प्रवचन करने के सिवा उसने बौद्ध धर्म 
के त्रिपिटकों के चीनी रूपान्तरों का संग्रह कराया । अहिंसा के सिद्धान्त से प्रेरित 
होकर पशु बलि बन्द करने की आज्ञा भी उसने प्रचारित की । वह स्वर्य मांस तक 
नखाता था। उसके सिवा कई अन्य सम्राटों ने भी बौद्ध धर्म के प्रचार में उत्साह 
दिखाया । दक्षिणी चीन में भी जोरों के साथ प्रचार होता रहा | वहाँ की राजधानी 
नानाकिंग में सात सौ चेत्य थे और सहस्रों बौद्ध रहते थे। चतुर्थ शती के समाप्त होने 
तक परिचिमोत्तर चीन के नब्बे प्रतिशत निवासी बौद्ध-धर्मानुयायी हो गये थे । 


बौद्ध धर्म के कारण भारत की संस्कृति का चीन पर भारी प्रभाव पड़ा । यद्यपि 
चीनियों ने उसमें ताओ, कनफ्यूसिअस आदि के कुछ सिद्धान्तों को मिलाकर उसे 
और भी सुबोध और लोकप्रिय बना दिया तथापि उसकी मौलिक रूपरेखा मिटने 
नहीं पायी । महायान का वहाँ विशेष आदर हुआ क्योंकि बोधिसत्व और अमिताभ 
की कल्प॑नाओं से चीनी बहुत प्रभावित थे। कुछ नये बौद्ध सम्प्रदायों की भी चीन 
में उत्पत्ति हुईं। चीन के स्थापत्य, मूतिकला और साहित्य पर भी बौद्ध धर्म की 
छाप लरूग गयी । चीन में अनेक देवताओं की कल्पना, कर्मसिद्धान्त, पुनर्जेन्म, जंगम 
प्राणियों के प्रति सहानुभूति और दयाभाव, योग, ध्यान, साधन, भक्ति, नाम स्मरण 
आदि का प्रचार बौद्ध धर्म द्वारा हुआ। भारत की चीन को देन जितने महत्त्व की थी 
चीनियों ने उतनी ही उदार्ता और सम्मान क्े साथ उसका स्वागत भी किया । 

